
Előszó 


Mi szükség van arra - teheti föl a kérdést a kétkedő 
olvasó - hogy újra megjelenjék egy könyv a 
reneszánszról, s ráadásul olyan szerző tollából, akinek 
születésétől több mint másfél évszázad, egészen 
pontosan 160 év választ el bennünket. S ha a 
tamáskodó nem elégedne meg ennyivel, kételyének 
ilyetén alapvetést adhatna: Jacob Burckhardt a baseli 
egyetem múlt századi művészettörténész professzora 
tiszteletreméltó tudós volt - a maga korában. 
Munkássága — a  szellemtörténet  megalapozóinak 
körébe emeli: vizsgálódásai kimerültek egy-egy kor 
uralkodó eszméinek feltárásában, s túlságosan bízott 
a nagy egyéniség  történelemformáló erejében. 
Burckhardt - folytatódhat az ellenvetés - művében, 
melynek eredeti címe Az itáliai reneszánsz 
műveltsége, saját korával akarta szembeállítani a 
reneszánsz világát, azzal a céllal, hogy a két korszak 
összevetéséből egyértelműen a XIX. század kerüljön ki 
vesztesen. — Burckhardt megvetette a polgári 
életformát, szürkének, eszmények és egyéniségek 
nélkül valónak tartotta. Erdeklődését a nagy 
történelmi korszakok és alakok iránt így egyfajta 
menekülésfélének kell tekinteni. Fő műve tehát 
valamiféle romantikus antikapitalizmus szülötte, mely 
választott tárgyát túlságosan idealizálja, - akárcsak 
másik alapvető munkája, a Nagy Konstantin kora is. 

Mindez igaz, válaszolhatjuk, de nem a teljes 
igazság. A reneszánsz mint az emberiség történetének 
egyik legteljesebb és legnagyobb hatású korszaka 
iránt az érdeklődés nem csökkent, sőt a vele 
kapcsolatos könyvek, televíziós sorozatok sikere az 
ellenkezőjét bizonyítják. Ami Burckhardtot illeti, ő 
valóban — eszményítve, s bizonyos értelemben 


egyoldalúan ábrázolja a korszakot, de választott útját 
az utolsó lépésig bejárja. Hallatlan gazdagsággal 
sorolja tényeit és adatait, melyek az éles szemű 
megfigyelések, pontos  — premisszákon alapuló 
megállapítások kötésében plasztikus képet alkotnak a 
reneszánsz eszme- és erkölcsrendszeréről. Igaz, hogy 
többnyire adós marad a társadalmi mozgások 
ábrázolásával, de a korról festett sokszínű tablója oly 
részletes, amilyenre példa nemigen akad. 

Burckhardt könyve eddig két kiadást ért meg 
magyar nyelven: először még a múlt század végén 
fordíttatta le az Akadémia. Kötetünk a tragikus sorsú 
műkritikus, Elek Artúr fordítását vette alapul, mely 
közvetlenül a felszabadulás után, 1945-ben jelent 
meg. Elek Artúrnak sikerült megtartani Burckhardt 
olykor németesen precíz, máskor szellemes, ironikus 
stílusát. Apróbb, stilisztikai jellegű javításokra mégis 
szükség volt, hiszen a fordító már nem csiszolhatta 
munkáját, s a szöveg itt-ott kissé nyersnek hatott. A 
változtatások azonban kizárólag nyelvhelyességi 
szempontokat vettek figyelembe. A reneszánsz 
Itáliában nem  művészettörténeti indíttatású mű. 
Kultúratörténet, egy korszak műveltségének alapos 
rajza, melynek ismerete feltétlen szükséges az olasz, 
de talán az egyetemes reneszánsz nagy művészeinek 
tanulmányozásához is. Általa mindenképpen teljesebb 
lesz az élvezet, amelyet a kor  műalkotásai 
szerezhetnek. 

A KIADÓ 


ELSŐ SZAKASZ 
Az állam mint művészi alkotás 


I. Bevezetés 


Ez az írás a szó igazi értelme szerint a puszta 
kísérlet címet viseli, és szerzője teljes tudatában van 
annak, hogy igen mérsékelt eszközökkel és erővel 
túlontúl nagy feladatra vállalkozott. De akkor sem 
lenne bizonyosabb a szakértők tetszésében, ha 
nagyobb önérzettel tekinthetne kutató munkájára. 
Valamely műveltségi korszak szellemi körvonalai talán 
minden szemnek más-más képet mutatnak, és 
különösen amikor olyan civilizációról van szó, amely a 
miénknek legközelebbi mintájaképpen még ma is 
eleven hatású, a szubjektív ítélkezés és érzés az 
előadóban is, az olvasóban is minden pillanatban 
beavatkozni kénytelen. A nagy tengeren, amelyre 
kimerészkedünk, nagy a száma a lehetséges utaknak 
és irányoknak, s ugyanazok a tanulmányok, amelyeket 
ennek a munkának érdekében végeztünk, 
másvalakinek a kezében nemcsak teljesen más módon 
lennének felhasználhatók és feldolgozhatók, hanem 
lényegesen más következtetésekre is adhatnának 
ösztönzést. Maga a tárgy elég fontos volna ahhoz, 
hogy számos feldolgozást is kívánatossá tegyen és 
hogy a legkülönbözőbb szemszögű kutatókat is 
megszólalásra késztesse. Egyelőre megelégszünk 
annyival, ha türelmes meghallgatásra találunk, és ha 
ez a könyv egészként fogatik föl. A 
műveltségtörténelemnek az a leglényegesebb 
nehézsége, hogy nagy szellemi folytonosságot 
kénytelen külön, és gyakran látszólag önkényes 


kategóriákra bontani, csak hogy valamennyire elő 
tudja adni. A könyv legnagyobb hiányán valamikor , A 
reneszánsz művészeté" -vel foglalkozó külön munkával 
véltünk segíteni; de ezt a szándékot csak kicsiny 
mértékben sikerült megvalósítanunk.! A pápák és a 
Hohenstaufok közötti küzdelem végül olyan politikai 
helyzetben hagyta Itáliát, amely a leglényegesebb 
dolgokra nézve különbözött a Nyugat többi államáétól. 
Ha Franciaországban, Spanyolországban, Angliában a 
hűbériség rendszere úgy alakult, hogy idejének lejárta 
után a monarchikus egységes államnak karjába kellett 
hullania, ha Németországban a birodalom egységét 
legalább külsőleg  egybetartani segített, Itália 
csaknem teljesen kibújt alóla. A XIV. század császárait 
a legkedvezőbb esetben már nem főhűbérurak-ként 
fogadták és tisztelték ott, hanem mint már meglevő 
hatalmak lehetséges fejét és megerősítőjét; a pápaság 
viszont kreatúráival és támaszaival éppen elég erős 
volt ahhoz, hogy minden jövőbeli egységet 
megakadályozzon, de arra már nem volt képes, hogy 
maga alkosson olyant. A kettő között számos politikai 
alakulat - város és kényúr — részint már megvolt, 
részint akkor verekedte föl magát, s létük tényleges 
természetű volt. Bennük jelentkezik először - önnön 
ösztönzéseinek engedve - Európa modern . állami 
szelleme; elég gyakran legfélelmesebb alakjában 
mutatkozik bennük a féktelen önzés úgy, hogy minden 
jogot megcsúfolnak, minden egészséges alakulást 
csírájában megfojtanak. Ahol azonban ezen az irányon 
erőt venni, vagy azt kiegyensúlyozni sikerült, ott új élő 
valami lép a történelembe: az állam, mint számítással 
keletkezett, mint tudatos teremtmény, mint művészi 
alkotás. A városi köztársaságokban csakúgy, mint a 
kényúri államokban sokrétűen alakul ki ez az élet, és 
az államok belső alakját is, külpolitikáját is 
meghatározza. Érjük be most annyival, hogy a kényúri 


államokban mutatkozó teljesebb, világosabban 
kifejezett válfaját vesszük szemügyre. A kényurak 
uralma alatt élő területek belső állapotának híres 
mintája volt a dél-itáliai és szicíliai normann 
birodalom úgy, ahogyan azt II. Frigyes császár 
alakította. Árulás és veszedelmek közepette serdült föl 
Frigyes a szaracénok közelségében és korán 
megszokta, hogy teljes tárgyilagossággal ítélje meg a 
dolgokat és intézze őket; az első modern ember volt a 
trónuson ülők sorában. Ehhez járult a szaracén 
államok belsejének és közigazgatásának meghitt 
ismerete, azután a pápákkal való élethalálharc, amely 
mind a két pártot arra kénytelenítette, hogy minden 
elképzelhető erejét és eszközét a harctérre vigye. 
Frigyes rendeletei (különösen 1231 -től fogva) a 
hűbéres állam teljes megsemmisítését, a népnek 
akaratlan, fegyvertelen, a legnagyobb mértékű 
adózásra képes tömeggé való átalakítását célozzák. Az 
egész bírói hatalmat és a közigazgatást a Nyugaton 
addig hallatlan módon központosította; semmiféle 
hivatalt sem volt szabad többé a nép választása útján 
betölteni: az illető község elpusztítása és polgárainak 
jobbágyokká lefokozása volt a büntetés. Az adókat, 
amelyek széles körű kataszteren és a mohamedán 
gyakorlaton nyugodtak, azon a zaklató és kegyetlen 
módon hajtatta be, amely nélkül, igaz, a keleti ember 
markából pénzt kicsavarni nem lehet. Nem nép ez 
már, hanem az alattvalók ellenőrizhető tömege, amely 
példának okáért külön engedelem nélkül nem 
házasodhatik, tanulni meg sehol sem tanulhat 
idegenben; - Nápoly egyeteme gyakorolta 
legkorábban a tanítási kényszert, holott a Kelet 
legalább. ilyen tekintetben szabadságot hagyott 
fiainak. Igazi mohamedánus eljárás volt viszont, hogy 
Frigyes az egész Földközi-tenger felé 
magánkereskedést folytatott, sok árut magának 


tartott / fenn és alattvalóinak — kereskedését 
akadályozta. A fatimida kalifák az ő hitetlenségről való 
titkos tanításaikkal türelmesek voltak (legalább 
eleinte) alattvalóik vallása iránt; Frigyes ellenben 
uralkodásának rendszerét eretnek-inkvizícióval 
koronázza meg, ami annál bűnösebbnek látszik, ha 
elfogadjuk, hogy az eretnekekben a szabadelvű városi 
élet képviselőit üldözte. Rendőrségül belül és a 
hadsereg magvául kifelé végre azok a Szicíliából 
Lucerába és  Nocerába  költöztetett szaracénok 
szolgáltak neki, akik minden jajszó iránt siketek és az 
egyházi átokkal szemben közömbösek voltak. A 
fegyverforgatástól  el-szoktatott alattvalók azután 
később könnyen és akaratlanul elviselték Manfred 
bukását és Anjou Károly hatalomra jutását; ez az 
utóbbi pedig örökségül kapta az uralkodásnak ezt a 
mechanizmusát és tovább élt vele. A központosító 
császár mellett egy legsajátságosabb fajta jogbitorló 
jelenik meg: helytartója és veje, Ezzelino da Romano. 
Nem képvisel ő sem uralkodási, sem közigazgatási 
rendszert, mert tevékenysége  Felső-Itália keleti 
részének az uralmáért vívott küzdelmekben merült ki; 
mint a következő időszak politikai mintaképe azonban 
nem kevésbé fontos jelenség császári oltalmazójánál. 
A középkor minden addigi hódítása valóságos vagy 
állítólagos örökségre és egyéb jogokra való 
hivatkozással, vagy hitetlenek avagy kiközösítettek 
ellenében ment végbe. Itt történik kísérlet első ízben 
arra, hogy tömeggyilkolással és a szörnyűségek 
végtelenségével alapíttassék meg egy trónus, vagyis 
csupán a célt nézve, minden eszköz felhasználásával. 
A későbbiek közül senki sem érte utol a bűntevés 
roppant méretére nézve csak valamennyire is 
Ezzelinót, Cesare Borgia sem; de a példa adva volt, és 
Ezzelino bukása a népekre nézve nem volt az 
igazságosság helyreállítása, sem intés az eljövendő 


gonosztevőknek. 

Hiába szerkesztette meg ilyen korban Adguinói 
Tamás, aki Frigyes alattvalójának született, az 
alkotmányos uralkodás elméletét, amelynek 
elgondolása szerint a fejedelmet az általa kinevezett 
felsőház és a néptől választott képviselő-testület 
támogatná. Az ilyesmi elhangzott a tantermekben, 
Itália számára azonban Frigyes és Ezzelino volt és 
maradt a XIII. századnak legnagyobb politikai 
jelensége. Már félig meseszerűen tükröződő képük a 
legfontosabb . tartalma a  ,Száz  ó-novellá"-nak,? 
amelyeknek első megfogalmazása bizonyosan még 
ebből a századból való. Ezzelinót benne már azzal a 
riadt tisztelettudással ábrázolják, amely minden igen 
nagy benyomás kifejeződése. 

A szemtanúk krónikájától félig-meddig mitológiai 
tragédiának tűnő elbeszélésekig terjedő irodalom 
sorakozott személye köré. 


II. A XIV. század uralkodói 


A XIV. század nagyobb és kisebb kényuraságai elég 
gyakran elárulják, hogy az ilyen természetű 
benyomások rájuk nézve nem vesztek kárba. 
Gonosztetteik égre kiáltottak, és a történelem 
részletesen följegyezte azokat; mint teljesen a maguk 
lábán álló és aszerint megszervezett államoknak 
azonban mindenesetre nagy az érdekességük. 

A valamennyi eszközzel tudatos számolás, amelyről 
akkoriban egyetlen Itálián túli fejedelemnek sem volt 
sejtelme, továbbá az állam határán belül csaknem 
föltétlen hatalom itt teljesen különleges embereket és 
életformákat teremtett. Az uralom fő titka abban 
rejlett az eszesebb kényurak esetében, hogy az adókat 
lehetőleg meghagyták olyanoknak, aminőknek találták 
vagy amekkorákra eleinte megszabták: a telekkönyvön 


alapuló földadót, bizonyos fogyasztási adót és a 
behozatali, meg a kiviteli vámokat. Hozzájuk járult 
még az uralkodócsalád magánvagyonából eredő 
jövedelem. Az adóbevétel fokozásának egyetlen 
lehetősége az egyetemes jómód és forgalom 
gyarapodásától függött. Kölcsönökről, aminők a 
városokban előfordultak, itt nem esett szó, inkább 
egy-egy jól kitervelt erőszakos csínyt engedtek meg 
maguknak, föltéve, hogy az az általános helyzetet meg 
nem rendítette, pl. a legfelsőbb pénzügyi tisztviselők 
igazi szultáni módon való elcsapását és kifosztását. 
Azon voltak, hogy ez a jövedelem elég legyen a kis 
udvartartás, a testőrség, a toborzott katonaság, az 
építkezések - és az udvari bolondok megfizetésére, 
csakúgy, mint azoknak a tehetséges embereknek 
jutalmazására, akik a fejedelem környezetéhez 
tartoztak. A törvénytelenség, mert állandó veszély 
lebegi körül, magányossá teszi az uralkodót; a 
legmegtisztelőbb . szövetség, amelyet egyáltalán 
köthet, a magasrendű szellemi képességgel való 
szövetség, származásra való tekintet nélkül. A XIII. 
század északi fejedelmeinek bőkezűsége a lovagokra, 
a szolgálattevő és  énekmondó nemesi népre 
szorítkozott. Nem úgy a monumentális érzésű, 
dicsőségre sóvárgó olasz kényúré, akinek a tehetség 
mint olyan kell. A költővel vagy tudóssal együtt új 
talajon érzi ez magát, sőt szinte új törvényességnek 
birtokában. Világraszóló ebben a tekintetben Can 
Grandedella Scala híre, Verona kényuráé, aki jeles 
számkivetettekből szinte egy teljes Itáliát gyűjtött 
össze udvarában. Az írók hálásak voltak; Petrarca, 
akinek ezekben az udvarokban való látogatásai olyan 
szigorú megítélőkre találtak, megrajzolta egy XIV. 
századi kényúr ideális képét. Címzettjétől — Padova 
urától-sokat és nagyot kíván, de olyan módon, mintha 
arra képesnek is ítélné. ,Nem az kell, hogy 


polgáraidnak ura légy, hanem az, hogy a haza atyja 
légy és polgárait úgy szeresd, mint gyermekeidet," sőt 
mint testednek tagjait. Fegyverrel, poroszlóval és 
zsoldosaiddal fordulj ellenségeid felé - polgáraiddal 
megvagy puszta jóakarattal; persze csupán azokra a 
polgárokra értem, akik a meglevőt szeretik; mert aki 
naponta változást forgat fejében, az lázadó és 
ellensége az államnak, és az olyannal ám bánjon 
szigorúan a törvény." Ezután részletezett, igazán 
modern elképzelése következik az állam 
mindenhatóságának; a fejedelem mindenről 
gondoskodjék: templomokat és nyilvános épületeket 
építtessen és tartson fenn, utcai rendőrséget tartson" 
szárítsa ki a mocsarakat, a borra és gabonára 
őrködjék. Gyakoroljon továbbá szigorú igazságot, 
igazságosan vesse ki az adókat, gyámolítsa a 
tehetetleneket és betegeket, vegye védelmébe, 
fogadja környezetébe a kiváló tudósokat, mivel azok 
gondoskodnak majd halála után a híréről. De 
bármilyen kiválóságai és bármekkora érdemei is 
voltak egyeseknek, már a XIV. század fölismerte vagy 
sejtette e kényuralmak legtöbbjének rövid tartamát és 
biztosíték híján való voltát. Minthogy belső okoknál 
fogva az ilyen politikai alakulások éppen annyival 
tartósabbak, amennyivel nagyobb a területük, azért a 
hatalmasabb kényuraságok mindig hajlandóak voltak 
a kisebbek elnyelésére. Az apró uralkodóknak micsoda 
hekatombáját áldozták föl azon időben csupán a 
Viscontiaknak! Ennek a külső veszélynek azonban 
bizonyára majd mindig valami belső forrongás felelt 
meg, és az ilyen helyzet a legtöbb esetben fölöttébb 
rombolóan hatott vissza az uralkodók kedélyére. 
Egyfelől a hamis mindenhatóság, az élvezetre és az 
önzés minden fajtájára való csábítás, másfelől az 
ellenségek és az összeesküvők szinte 
elkerülhetetlenül, a szó rossz értelmében való 


zsarnokká tették. 

Ha legalább tulajdon legközelebbi vérrokonaiban 
megbízhatott — volna! — Csakhogy ahol minden 
törvénytelen volt, ott szilárd öröklési jog sem 
alakulhatott ki, sem az uralom öröklése, sem a javak 
megosztása tekintetében, és épp a fenyegető 
pillanatokban tolta félre a kiskorú vagy nem rátermett 
fejedelmi sarjat valamelyik elszánt unokatestvér vagy 
nagybátya, magának az uralkodóháznak érdekében. A 
fatytyú-gyermekek kirekesztése vagy elismerése körül 
is állandó volt a viszálykodás, így történt, hogy 
ezeknek a családoknak jókora száma elégedetlen, 
bosszúszomjas rokonokkal volt megverve és 
egymáshoz való viszonyuk nem éppen ritkán nyílt 
árulássá vagy vad családgyilkolássá fajult. Mások, 
akik menekültekként külföldön élnek, türelmességre 
kényszerítik magukat és tárgyilagosan fogják föl 
helyzetüket, mint pl. az a Visconti, aki a Garda-tavon 
halászgatott." Ellenfelének — követe egyenesen 
megkérdezte tőle: mikor szándékozik Milánóba 
visszatérni? és ezt a választ kapta: , Nem előbb, mint 
amíg amannak a gaztettei felül nem múlják az én 
bűneimet!" Olykor a rokonok föl is áldozzák az 
uralkodó hatalmast a túlontúl megbántott 
közerkölcsnek, hogy , megmentsék vele az 
uralkodóházat." Itt-ott annyira az uralkodó családon 
nyugszik az uralom, hogy a családfő a családi 
tanácstól függ; ilyen esetben is könnyen a 
legelkeseredettebb viszálykodást okozta a tulajdon és 
a befolyás megosztása. A kortárs firenzei írókban mély 
gyűlölet él eme állapotok ellen. Már a pompázatos 
felvonulás is, a pazar jelmez, amelyben a kényúr talán 
nem annyira a hiúságát akarta kielégíteni, mint 
inkább a nép képzeletére kívánt hatni, egész 
csúfondárosságukat felébreszti. Jaj, ha olyan 
szerencsefia kerül a kezükbe, mint Agnello, az 


újdonsült pisai dogé (1364), aki aranyos jogarával 
szokott kilovagolni és otthon azután úgy mutatkozott 
az ablakban, ,mint ahogy az ereklyéket mutatják", 
szőnyegre és aranyos szövetből való vánkosokra 
támaszkodva; térden kellett kiszolgálni, mint a pápát 
vagy a császárt." De gyakran fennkölt komolysággal 
beszélnek azok a régi firenzeiek. Dante kitűnően 
felismeri és nevén nevezi az új fejedelmek birtoklási 
és uralkodási mohóságát. ,Mi egyéb hangzik 
harsonáikból, csörgőikből, kürtjeikből és fuvoláikból, 
mint hogy: ide hozzánk, ti hóhérok! ti rablómadarak!" 
A kényúr várát magasan épültnek és egymagában 
állónak, tömlöccel és hallgatózócsövekkel telinek 
rajzolják, a gonoszság és a nyomorotthonának. Mások 
mindenkinek balsorsot jósolnak, aki  kényúrnak 
szegődik szolgálatába, és végezetül magát a kényurat 
is megsiratják, mert óhatatlanul minden jónak és 
dereknek ellensége, mert senkire rá nem bízhatja 
magát és mert alattvalói arcáról leolvashatja, hogy a 
bukását várják. ,Amilyen mértékben keletkeznek, 
gyarapodnak és erősödnek a kényuralmak, olyan 
mértékben gyarapszik belsejükben velük együtt titkon 
az az anyag is, amelynek romlásukhoz és bukásukhoz 
kell vezetni." A  legmélyebbik ellentétet nem 
hangsúlyozzák elég határozottan: Firenze akkoriban 
az — egyéniségek  legpazarabb fejlődésével volt 
elfoglalva, holott a kényurak semmi más egyéniséget 
nem hagytak érvényesülni és megnyilvánulni, mint a 
magukét és legközvetlenebb szolgáikét. Hiszen az 
egyes ember ellenőrzése- le az útlevélig - már teljesen 
meg volt valósítva.? Ennek az életnek félelmessége és 
Istentől elrugaszkodott volta még külön színezést 
kapott a kortársak elgondolásában némelyik uralkodó 
köztudomású. csillaghite és hitetlensége által. Mikor 
az utolsó Carrara a  pestistől  elnéptelenült 
Padovájának (1405) falaira és tornyaiba, miközben a 


velencések a várost ostromolták, már nem tudott 
embert állítani, testőrei éjnek idején gyakran 
hallották, amint az ördögöt hívja és kéri, hogy ölje 
meg! 

A XIV. század e kényuralmának legteljesebb és 
legtanulságosabb kifejezését vitathatatlanul a milanói 
Viscontiaknál láthatjuk, Giovanni érsek halálától fogva 
(1354). Mindjárt Bernaboban a legborzasztóbb római 
császárokkal való félreismerhetetlen családi 
hasonlatosság mutatkozik. Az állam legfontosabb célja 
a fejedelem vadkanvadászata; aki ebben útjába áll, azt 
meggyötörve kivégzik; a reszkető nép ötezer 
vadászkutyáját köteles etetni és a legszigorúbb 
felelősséggel tartozik a kutyák jólétéért. Az adókat 
minden elképzelhető kényszerítő eszközzel fölveri, hét 
leányát kiházasítja, mindeniket 100 000 aranyforintnyi 
hozománnyal, és roppant kincset gyűjt. Feleségének 
halálakor (1384) felszólítás jelent meg  ,az 
alattvalókhoz", hogy mint egyébkor az örömében, 
osztozzanak most a bánatában is és járjanak egy évig 
gyászban. - Példátlanul jellemző azután az 

a rajtaütés, amellyel unokaöccse, Giangaleazzo 
(1385) hatalmába kerítette. Azoknak a sikerült 
összeesküvéseknek egyike volt ez, amelyeknek leírása 
közben még a kései történetíróknak is megdobban a 
szívok. Giangaleazzóban hatalmas erővel jelentkezik a 
valódi kényuraknak a roppant méretek iránt való 
érzéke. 300 000 aranyforintnyi költséggel óriási 
gátépítéseket kezdett, hogy Mantovafelől a Minciót, 
Padova felől a Brenta ttetszése szerint elvezethesse és 
ezeket a városokat védetlenekké tehesse; az sem volt 
elképzelhetetlen, hogy a velencei lagúna kiszárítására 
gondolt. Megalapította , minden kolostor 
legcsodálatosabbját", a paviai Certosát és a milanói 
dómot, amely , nagyságra és pompára a kereszténység 
minden templomát felülmúlja"; sőt a paviai palota, 


amelyet még apja, 

Galeazzo kezdett meg és amelyet ő befejezett, az 
akkori Európának talán legnagyszerűbb fejedelmi 
otthona volt. Abba helyezte át könyvtárát is, meg a 
szentek ereklyéinek nagy gyűjteményét, a szentekét, 
akiknek ereklyéiben különös nagy mértékben hitt. 
Ilyen észjárású fejedelemben meglepő volna, ha 
politikai téren is nem a legértékesebb koronák után 
nyúlt volna. Vencel király herceggé ütötte (1395), az ő 
esze azonban nem kisebb dolgon járt, mint az olasz 
királyságon vagy a császári koronán,"o amikor (1402) 
megbetegedett és meghalt. Valamennyi állama egy 
ízben az 1 200 000 aranyforintnyi rendes adón túl 
rendkívüli hozzájárulásképpen további 800 000-et 
fizetett ugyanegy esztendőben. Halála után országa, 
amelyet mindenfajta erőszakos cselekedettel szerzett 
össze, darabokra szakadt és egyelőre legrégibb 
alkotórészeit is alig sikerült megtartani. Hogy mi lett 
volna fiaiból, Giovanni Mariából ( 11412) és Filippo 
Mariából (11447), ha más országban és úgy élnek, 
hogy uralkodóházukról mit sem tudnak, ki a 
megmondhatója? De mint nemzetségüknek örökösei, a 
kegyetlenségnek és gyávaságnak azt a roppant tőkéjét 
is örökölték, amely abban nemzedékről nemzedékre 
felhalmozódott. 

Giovanni Mariát megint a kutyái teszik híressé, de 
már nem  vadászkutyái hanem az emberek 
szétmarcangolására idomított állatai, amelyeknek 
tulajdonneve ugyanúgy reánk maradt, mint I. 
Valentinianus  — császár — medvéié. — Mikor 1409 
májusában, a háború folyamán, a kiéhezett nép azt 
kiáltozta feléje az utcán, hogy: Pace! Pace! (béke), 
zsoldosaival a nép közé vágtatott és azok kétszáz 
embert megöltek; erre azután bitófa fenyegetésével 
tilos lett a pace és guerra (háború) szó kiejtése, és 
még a papok is arra kaptak utasítást, hogy dona nobis 


pacem (adj békét nekünk) helyett tranguillitatem!/-et 
(nyugalmat) mondjanak. Végül néhány összeesküvő 
fölhasználta azta pillanatot, hogy Facino Cane, az 
őrült herceg főcondottieréje, halálos betegen feküdt 
Paviában, és leütötte Giovanni Mariát a milanói San 
Gottardo temploma előtt. A haldokló Facino azonban 
még aznap megeskette tisztjeit, hogy segítségére 
lesznek az örökösnek, Filippo Mariának, és ő maga 
tanácsolta, hogy halála után felesége keljen egybe az 
örökössel, ami hamarosan meg is történt; Beatrice di 
Tenda volt a nő. Filippo Mariáról még lesz szó később. 
És ilyen időben merészelte Cola di Rienzo, Róma 
züllött városi lakosságának ingatag lelkesedésére 
építeni Itália új uralmát. Az olyan uralkodók mellett, 
mint amazok, eleve szegény, elveszett, balga ember. 


III. A XV. század uralkodói 


A XV. században megváltozott a kényuralom jellege. 
Az apró zsarnokok közül több elpusztult, de a 
nagyobbak közül is néhány, pl. a Scalák és a Carrarák. 
A hatalmasok megterebélyesedtek és belső jellemük 
jobban kialakult: Nápoly erősebb irányítást kap az új 
aragóniai királyi háztól. Különösen jellemző azonban 
erre az évszázadra a  condottieréknek (zsoldos- 
vezéreknek) független uralomra, sőt  koronákra 
törekvése; újabb lépés ez a tiszta ténylegesség 
pályáján és nagy díj a tehetségnek, csakúgy mint az 
elvetemültségnek. Az apróbb zsarnokok mostanában, 
hogy támaszt biztosítsanak maguknak, szívesen 
szegődnek a nagyobb államok szolgálatába és - 
condottieréik lesznek, ami némi pénzt és némely 
gaztettért büntetlenséget is szerez nekik, sőt talán 
területük megnagyobbodását is. A nagyoknak és 
kicsinyeknek egészben véve jobban meg kellett 
erőltetniök magukat, meggondoltabban és 


számítóbban kellett eljárniok és a túlságosan tömeges 
szörnytettektől óvakodniok kellett; általában csak 
annyi gonoszat volt szabad cselekedniök, amennyi 
bebizonyíthatóan céljaikat szolgálta -ennyit a 
kívülállók ítélete is megbocsátott nekik. A kegyelet 
tőkéjének, helynek a Nyugat törvényes fejedelmi házai 
akkora hasznát látták, itt semmi nyoma, legföljebb a 
fővárosban szerzett népszerűség egy neméről lehet 
szó; Itália fejedelmeit csupán a tehetség és a hideg 
számítás tudja lényegesen előbbre segíteni. Az olyan 
jellem, — mint Merész  — Károlyé, — aki dühös 
szenvedélyességgel marta bele magát teljesen 
gyakorlatiasan célokba, az olaszoknak valóságos 
rejtélyszámba ment. , Hiszen a svájci csupa paraszt és 
még ha megölik is valamennyit, az csak nem elégtétel 
a burgundi mágnásokért, akik a harcban eleshetnek! 
Ha ellenállás nélkül kerítené hatalmába Svájcot a 
herceg, az évi jövedelme attól ugyan 5000 arannyal 
sem lenne nagyobb..." Ami Károlyban középkorias 
volt, lovagi fantáziái vagy eszményei, azt Itália már 
rég nem méltányolta. De ha Károly azonfelül még 
alvezéreit megpofozta és mégis megtartotta, ha 
katonáit bántalmazta, hogy valamelyik vereségükért 
megbüntesse őket, utána pedig titkos tanácsosait a 
katonák előtt  megszégyenítette, - akkor dél 
diplomatái elveszettnek voltak kénytelenek tekinteni 
őt. XI. Lajos azonban, aki politikájában önnön 
stílusukon belül túltesz az olasz fejedelmeken és aki 
főként Francesco Sforza bámulójának vallotta magát, 
műveltség dolgában természetének közönségessége 
miatt nagyon különbözik amazoktól. 

Csodálatos módon keveredik egymással a XV. 
század olasz államaiban a jó, meg a rossz. A 
fejedelmek személyisége annyira kidolgozott, gyakran 
olyan nagy jelentőségű, helyzetükre és feladatukra 
nézve annyira jellegzetes lesz, hogy az erkölcsi ítélet 


nehezen jut velük szemben szóhoz. Az uralom alapja 
és talaja törvénytelen a jelenben és a jövőben, s 
valami átok ül rajta és nem akar tágítani tőle. A 
császári jóváhagyások és hűbéri 

adománylevelek nem változtatnak ezen, mert a nép 
nem vesz tudomást arról, ha uralkodói valahol messze 
országban vagy valamely Itálián keresztül utazó 
idegentől egy darab pergament vásárolnak."? Ha a 
császároknak eszük lett volna, nem engedték volna, 
hogy a kényurak nagyra nőjenek - ezt mondta a 
tudatlan emberi értelem. IV. Károly Rómába vonulása 
óta a császárok Itáliában csak az erőszaknak nélkülök 
keletkezett állapotát szentesítették, de kezeskedni 
érte legföljebb oklevél útján tudtak. Károly egész 
itáliai szereplése a  legszégyenletesebb politikai 
komédiák egyike; Matteo Villaniban kell elolvasni, 
hogyan kísérgetik IV. Károlyt a Visconti-c-ak a maguk 
országában és végezetül hogy kísérik ki belőle, 
hogyan siet a császár, mint valami vásári kalmár, 
csakhogy portékájáért (mármint a kiváltságlevelekért) 
mentül hamarabb pénzt kapjon, milyen szánalmasan 
lép föl Rómában, és végül egyetlen kardcsapás nélkül, 
hogyan vonul át teli pénzeszacskójával az Alpeseken. 
Zsigmond császár legalább első ízben (1414) azzal a 
helyes szándékkal érkezett, hogy XXII. Jánost a 
konstanzi zsinaton való részvételre bírja; ekkor 
történt, hogy miközben a császár és a pápa a 
cremonai dóm magas tornyán Lombardia panorámáját 
élvezte, házigazdájuknak, Gabrino Fondoló-nak, a 
város kényurának, nagy kedve támadt arra, hogy mind 
a kettejüket lehajíttassa onnan. Másodszor tisztára 
mint kalandor jelent meg Zsigmond; ezúttal több mint 
fél évig ült meg Sienában, mint valami adósok 
tömlöcében, és csak üggyel-bajjal tudott utóbb 
koronázására Rómába eljutni. 

Mint vélekedjünk azután III. Frigyesről? Itáliai 


látogatásai, mintha szünidei vagy üdülőutazások lettek 
volna azoknak költségére, akik írásban kívánták vele 
jogaikat megerősíttetni vagy olyanokéra, akiknek 
hízelgett az, hogy nagy pompával láthatnak vendégül 
egy császárt. így történt ez nápolyi Alfonsóval, akinek 
150 000 aranyforintjába került a császári látogatás. 
Mikor Frigyes másodízben tért vissza Rómából (1469), 
Ferrarában egy teljes napon át a szobájából ki nem 
mozdulva, előléptetéseket osztogatott, szám szerint 
nyolcvanat;  — cavalierékat, —  dottorékat, contékat, 
jegyzőket nevezett ki, mégpedig a conté-tek különböző 
árnyalatokban: volt ott conte palatino, olyan conte, 
akinek dottorékat volt joga kineveznie, mégpedig 
legfeljebb ötöt, olyan conte, akinek fattyú-gyermekek 


törvényesítésére — volt joga, azután — jegyzők 
kinevezésére, tisztességtelen jegyzők becsületesnek 
nyilvánítására stb. A megfelelő okiratok 


kiszolgáltatásáért a kancellárius mindössze némi hálát 
kért, , de azt Ferrarában kissé — borsosnak 
minősítették." Hogy Borso herceg mit gondolt 
magában, miközben császári pártfogója így gyártotta 
az okiratokat és az egész kis fejedelmi udvar címekkel 
szerelte föl magát, arról nincsen hír. A humanisták, 
akik abban az időben a szóvivők voltak, érdekeik: 
szerint megoszlottak. Míg némelyek a császári Róma 
költőinek szokásos ujjongásával ünneplik a császárt, 
Poggio már azt sem tudja, hogy mi is a koronázás 
tulajdonképpeni értelme; hiszen a régiek csak a 
győztes imperátori koronázták meg, azt is babérral. 
Első Maximiliánnal azután új császári politika 
kezdődik Itáliával szemben, idegen népek általános 
beavatkozásával kapcsolatban. A kezdet- Lodovico 
Moro  hűbéresül elismerése és ugyanakkor 
boldogtalan unokaöccsének eltávolítása - nem olyan 
természetű volt, hogy áldást hozhatott volna. Az újabb 
kori beavatkozási elméletértelmében, ha ketten szét 


akarnak szakítani egy országot, egy harmadik is 
hozzájuk szegődhetik, s ennek értelmében azután a 
császárság is jusst tarthatott a maga koncára. De 
jogról és egyebekről most már nem kellett, hogy szó 
essék. Mikor XII. Lajost (1502) Genovában várták és a 
nagy birodalmi sast letakarították a  doge-palota 
nagytermének homlokzatáról, és mindent liliommal 
festettek tele, a történetíró Senarega azt kérdezgette 
mindenfelé, hogy tulajdonképpen mit is jelent az az 
annyi forradalomtól mindig megkímélt sas és milyen 
igénye van Genovára a német birodalomnak? Senki 
sem tudott rá egyebet, minta régi szóbeszédet: 
Genova camera imperii. Ilyen kérdésekre Itáliában 
általában senki sem tudott bármiféle biztos választ. 
Csak amikor  V. Károly együtt birtokolta 
Spanyolországot és a birodalmat, tudta a spanyol 
hatalommal a császári igényeket is érvényesíteni. De 
amit így megszerzett, az mint tudjuk, nem a 
birodalomnak, hanem a spanyol hatalomnak vált 
javára. 

Viszont a XV. század uralkodóinak törvénytelen 
származásával függött össze a törvényes származás 
iránt való közömbösség, amely a külföldieknek, pl. 
Cominesnak annyira a szemébe tűnt. Mintegy 
beleértődött az alkuba. Míg északon pl. a burgundi 
királyi házban, a törvénytelen gyermekeknek külön, 
pontosan megállapított évi járadékot, püspökségeket 
és egyebeket juttattak, míg Portugáliában egy 
fattyúág csak a legnagyobb erőfeszítéssel bírta 
trónusát megtartani, Itáliában már nem volt olyan 
fejedelmi ház, amelynek főágában valami törvénytelen 
leszármazott ne szerepelt volna, és akit ott nyugodtan 
meg nem tűrtek volna. A nápolyi Aragonok 
törvénytelen ága volt az uralkodóháznak, mert magát 
Aragóniát I. Alfonso testvére örökölte. A nagy urbinói 
Federigo talán egyáltalán nem volt Montefeltro. Mikor 


H. Pius pápa a mantovai kongresszusra utazott (1459) 
és Ferrarába bevonult, az Este-háznak nyolc fattya 
lovagolt elébe, köztük volt maga az uralkodó Borsó 
herceg is, azután bátyjának és elődjének, a szintén 
házasságon — kívül született — Leonellónak két 
házasságon kívül született fia. Leonellónak azonfelül 
törvényes hitvese is volt, Mária, I. Alfonsónak egy 
afrikai nőtől házasságon kívül született leánya. A 
törvénytelen gyermekeket már azért is gyakran 
befogadták, mert a törvényes fiak kiskorúak, a 
veszélyek pedig nagyok voltak; az elsőszülöttség egy 
neme érvényesült a törvényes vagy törvénytelen 
származásra való tekintet nélkül. A célszerűség, az 
egyéniségnek és tehetségnek érvényesülése itt 
mindenhol hatalmasabb, mint a Nyugat többi 
országának törvényei és szokásai. Hiszen az a kor 
volt, amelyben a pápák fiai maguk számára 
fejedelemségeket alapítottak! 

A XVI. században az idegenek és a kezdődő 
ellenreformáció hatása alatt szigorúbban ítélték meg 
az egész ügyet; Varchi úgy vélekedik, hogy a 
törvényes fiúk örökösödését ,az ész parancsolja, és 
örök időtől fogva az ég akarata". Ippolito Medici 
bíboros azzal is megokolta Firenze uralmára való 
igényét, hogy ő talán törvényes házasságnak sarja 
vagy legalábbis nemesi származású nőnek fia, nem 
pedig (mint Alessandro herceg) cselédlányé. Ekkor 
kezdődnek a morganatikus érzelmi házasságok is, 
amelyeknek erkölcsi és politikai okoknál fogva a XV. 
században alig lett volna értelmük. 

A törvénytelen származásnak legkülönb és 
leginkább megcsodált alakja azonban a XV. században 
a condottiere, a zsoldosvezér, aki - bárminő legyen is 
a származása - fejedelemséget szerez magának. 
Valójában már a XI. századi  Dél-Itáliának a 
normannoktól való meghódítása sem volt egyéb; 


mostantól fogva azonban az ilyen természetű tervek 
állandó nyugtalanságban kezdték tartani a félszigetet. 
A  zsoldosvezérből bitorlás nélkül is válhatott 
fejedelem, ha kenyéradó gazdája pénz és ember híján 
valami területi ajándékkal elégítette ki; a 
condottierének, még ha pillanatnyilag legtöbb 
emberét szélnek eresztette is, olyan biztos helyre volt 
szüksége, amelyen téli szállását felüthesse és a 
szükséges készleteket biztonságba helyezhesse. Az így 
fölkészült bandavezéreknek első példája John 
Hawkwood, aki XI. Gergelytől Bagnacavallót és 
Cotignolát kapta. Még a XV. század végén is mint a 
leggonoszabb legényeknek egyike jelenik meg egy 
sienai novellaírónak, mint olyan valaki, akit csak az 
ördöghöz lehet hasonlítani. Amint azonban Alberigo 
da Barbianóval olasz seregek és vezérek léptek a 
színtérre, a fejedelemségek szerzésének alkalma is 
könnyebb lett, vagy ha a condottiere már valahol 
kényúr volt, az arra való alkalom, hogy gyarapítsa azt, 
amit örökölt. Ennek a katonai uralmi vágynak első 
Giangaleazzo halála után (1402). Két fiának 
uralkodása leginkább ezeknek a harcias kényuraknak 
kiirtásával telt el és legnagyobbjukat, Facino Canét 
özvegyestül, meg egy sor várossal és négyszázezer 
aranyforinttal úgy örökölte az uralkodóház; Beatrice 
di Tenda azonfelül első férjének katonáit is magával 
vitte. Ettől fogva alakult ki azután az a minden 
mértéken túlmenő erkölcstelen viszony a kormányok 
és condottieréik között, amely a XV. századra 
jellemző. Egy régi adoma, azok közül való, amelyek 
sehol és mégis mindenhol igazak, körülbelül így 
példázza ezt a viszonyt: volt egyszer egy város 
polgárainak — állítólag Siena volna a város - egy 
hadvezérük, aki megszabadította őket ez ellenség 
szorongatásától; napról napra azon tanácskoztak, 


hogy mivel jutalmazzák meg, és úgy vélték, hogy 
nincsen az a tehetségüktől telő jutalom, amely eléggé 
nagy volna ahhoz, még az sem, ha városuk urává 
tennék. Végre fölállott az egyik tanácskozó és ezt 
mondta: hagyjátok, hogy megöljük és azután majd, 
mint a város védőszentjét imádjuk. Így is bántak el 
véle, körülbelül oly módon, mint a római szenátus 
Romulusszal. Valójában a  condottieréknek senki 
mástól nem volt inkább tartanivalójuk, mint kenyéradó 
gazdájuktól; ha eredményesen harcoltak, 
veszedelmesek voltak és azért félretették őket az 
útból, mint Roberto Malatestát nyomban az után a 
győzelme után, amelyet IV. Sixtus pápa számára 
kiverekedett (1482); amint az első balsiker érte őket, 
bosszút álltak rajtok, mint a velenceiek Carmagnolán 
(1432).1§ Erkölcsi tekintetben jellemzi a helyzetet, 
hogy a condottieréknek gyakran feleségüket és 
gyermekeiket kellett túszul hagyniok, és még így sem 
volt részük bizalomban, de bizalmat azután maguk 
sem éreztek. A lemondás hőseinek kellett volna 
lenniök ahhoz, olyan jellemeknek, mint Belizár, hogy a 
legmélyebb gyűlölet ne gyűljön össze bennök; csak a 
legtökéletesebb belső jóság tarthatta volna vissza őket 
attól, hogy föltétlen gonosztevőkké ne legyenek. 
Ilyeneknek is ismerjük némelyiküket, olyanoknak, akik 
csupa gúnnyal fordultak a szent dolgok felé, akik tele 
voltak kegyetlenséggel és árulással az emberek iránt; 
szinte csupa olyan ember, aki semmibe sem vette azt, 
ha egyházi átokban hal is meg. Ugyanakkor azonban 
egynémelyikükben az egyéniség, a tehetség, a 
virtuozitás legfelsőbb fokáig fejlődött, és katonáik 
ilyenekül is ismerik és ilyenekül is csodálják őket. Az 
újabb — történelemnek első hadseregei ezek, 
amelyekben a vezér személyi hitele minden 
mellékgondolat nélkül a mozgató erő. Ragyogóan 
mutatkozik ez pl. Francesco Sforza életében; nincsen 


ott rendi elfogultság, amely megakadályozza, hogy 
mindenkivel szemben a legegyénibb népszerűségre 
tegyen szert és hogy azzal nehéz pillanatokban a kellő 
módon éljen; megtörtént, hogy láttára ellenségei 
letették fegyvereiket és fedetlen fővel tisztelettudóan 
üdvözölték, mert mindenki ,a hadakozó nép" közös 
atyját látta benne. A Sforzák nemzetségében általában 
érdekes, hogy a fejedelemségre való készülés 
átcsillámlását eleitől fogva látni véli bennük az ember. 
Szerencséjüknek alapja a család nagy termékenysége 
volt; Francesco már nagyhírű apjának, Jacopónak 20 
testvére volt, aki mind kemény nevelésben részesült a 
Faenza melletti Cotignolában, azoknak a 
végeérhetetlen romagnai vendettáknak hatása alatt, 
amelyek köztük és a Pasoliniak között dúltak. Egész 
lakásuk csupa fegyverraktár és őrszoba volt; az anya 
és lányai is nagyon harciasak. Jacopo már tizenhárom 
éves korában titokban Panicaléba lovagolt Boldrino 
pápai condottieréhez, ahhoz, aki utóbb még holtában 
is irányította seregét, mert a vezényszavak egy 
zászlóval körültűzött sátorból hangzottak, amelyben a 
bebalzsamozott tetem feküdt addig is, míg méltó 
utódja akad. Miután Jacopo különböző urakat 
végigszolgált, lassanként fölküzdötte magát, magával 
vonta hozzátartozóit is és általuk ugyanolyan 
előnyökben volt része, mint a fejedelemnek az ő népes 
dinasztiája által. A rokonok azok, akik együtt tartják 
seregét, miközben ő Nápolyban, a Castel deli Uovóban 
fekszik; nővére saját kezűleg fogja el a királyi 
követeket, és ennek a zálognak megszerzésével a 
haláltól menti meg Jacopót. 

Már a tartósság és a messzire nyúló tervek 
szándékára vall, hogy pénz dolgában Jacopo 
végtelenül megbízható volt, azért is talált hitelre a 
bankároknál, még vereségei után is; erre mutat az is, 
hogy a parasztokat mindenhol megvédte a katonák 


féktelenkedése ellen, és hogy nem jó szemmel nézte 
az elfoglalt városok szétrombolását; de leginkább az, 
hogy kitűnő ágyasát, Luciát (Francesco anyját) 
máshoz adta feleségül, hogy magát fejedelmi házasság 
céljára szabaddá tegye. Rokonainak házasságát is 
bizonyos terv szerint intézte.  — Kortársainak 
istentelenségeitől és kicsapongó életétől távol tartotta 
magát; a három tanítás, amellyel Francescóját világgá 
küldte, így hangzik: Más feleségéhez hozzá ne nyúlj; 
meg ne üsd embereidet, vagy ha már megütötted, 
küldd el őket messzire; végül: ne ülj se nyakas lóra, 
sem olyanra, amelyik szívesen elhagyja a patkóját. 
Mindenekelőtt azonban, ha nem is nagy hadvezér, de 
nagy katona egyénisége volt meg benne, minden 
tekintetben kidolgozott hatalmas test, népszerű 
paraszti ábrázat, csodálni való emlékező képesség, 
amely minden katonát ismert, számon tartotta 
azoknak minden lovát és zsoldviszonyaikat sok 
esztendőre visszamenően. Műveltsége tisztára olasz 
volt; de minden szabad idejét a történelem 
megismerésére fordította és görög, meg latin írókból 
készíttetett a maga használatára fordítást. Még 
nagyobb hírű fia, Francesco, elejétől fogva 
nyilvánvalóan nagy hatalom megszerzésére 
törekedett, és meg is szerezte fényes hadviseléssel és 
lelkiismeretlen árulással a hatalmas Milánót (1447-től 
1450-ig). Példája csábító volt. Akkortájt írta Aeneas 
Sylvius: ,A mi változatosságot kedvelő Itáliánkban, 
ahol semmi sem áll bizton és ahol nincsenek régi 
uralkodók, könnyen válhatnak szolgákból királyok." 
Egyikük azonban, aki önmagát , Fortuna emberé"-nek 
nevezte, különösen foglalkoztatta az időben az egész 
ország képzeletét: G iacomo Piccinino, Niccolőó fia. 
Nyílt és sürgető kérdés volt, hogy sikerül-e neki is 
fejedelemséget alakítania vagy sem? A nagyobb 
államoknak érthető érdeke volt, hogy 


megakadályozzák ebben, és Francesco Sforza is úgy 
vélekedett, hogy kívánatos volna, ha az uralkodókká 
lett zsoldosvezérek sora magával lezáródnék. Ámde a 
katonák és vezéreik, akiket Piccininóra küldtek, mikor 
az Sienát akarta elfoglalni önmaguk érdekére 
ismertek abban, hogy felszínen tartsák: ,Ha vége 
volna, megint mehetnénk földet kapálni." Miközben 
Orbetellóban  — körülzárva tartották, ugyanakkor 
élelemmel is ellátták, és Piccinino a 
legtisztességesebb módon került ki a szorítóból. Végül 
azonban mégsem kerülte el végzetét. Egész Itália 
fogadásokat kötött arra, hogy mi történik, amikor 
(1465), miután a Sforzákat Milanóban meglátogatta, 
Nápolyba utazott Ferrante királyhoz. Ez minden 
kezesség és előkelő összeköttetés ellenére a 
Sforzákkal egyetértően meggyilkoltatta a Caste! 
Nuovóban.17 

Azok a condottierék sem érezték magukat soha 
bizton, akiknek öröklött állama volt; mikor Roberto 
Malatesta és urbinói Federigo ugyanegy napon halt 
meg (1482), amaz Rómában, ez Bolognában, kiderült 
hogy haldokoltában mindenik a másiknak jóindulatába 
ajánlotta államát. A condottierék rendje ellen, amely 
oly sokat megengedett magának, minden 
megengedettnek látszott. Francesco Sforzát még 
egész fiatalon Polissena Ruffo-val, Montalto gróf 
nőjével, egy gazdag calabriai örökség várományosával 
házasították össze, akitől egy leánykája született; 
egyik nagynénje megmérgezte az asszonyt és 
gyermekét, és az örökségre maga tette rá a kezét. 
Piccinino bukásától fogva új condottiere-államok 
keletkezése immár nyilvánvalóan nem tűrhető 
botrányszámba ment; a négy ,nagy állam", Nápoly. 
Milano, az Egyház és Velence az egyensúlynak olyan 
rendszerét látszott alkotni, amely önmagának 
zavarását már nem tűrte. Az egyházi államban, ahol 


hemzsegett a sok apró kényúr, aki condottiere volt 
részint a múltban, részint a jelenben is, az ilyen 
vállalkozásokhoz IV. Sixtus óta az  unokaöcsök 
szerezték meg az egyedüli jogot. De valahol csak 
zavarosodnia kellett a helyzetnek, s a condottierék 
újra jelentkeztek. VIII. Ince pápa szánalmas 
uralkodása idején egy ízben kevésen múlt, hogy egy 
Boccalino nevű kapitány, aki azelőtt burgundi 
szolgálatban volt, ki nem szolgáltatta magát a 
meghódított Osimo városával együtt a töröknek; örülni 
kellett, hogy Lorenzo Magnifico közvetítésére pénzzel 
elégítette ki magát Boccalino, és elvonult. 1495-ben, 
amikor VIII. Károly hadjárata következtében minden 
megingott, egy condottiere, a bresciai Vidovero, 
próbált szerencsét. Már korábban elfoglalta sok 
nemesés polgárember meggyilkolása árán Cesena 
városát; de a várkastély még állott, és Vidoverónak el 
kellett vonulnia. Most egy katonai csapattól 
kísérve amelyetegy . másikjómadár, a — riminibeli 
Pandolfo Malatesta, az említett Roberto fia, egyébként 
pedig velencei condottiere engedett át neki, elfoglalta 
Ravenna érsekétől Castelnuovo városát. A velenceiek 
még rosszabbtól tartottak és mivel a pápa is nógatta 
őket, ,jóakaratúan" meghagyták Pandolfónak, hogy 
alkalomadtán fogassa el a jó barátot; meg is történt, 
ha , fájdalommal" is, és arra az a parancs érkezett, 
hogy köttesse Vidoverót bitófára. Pandolfóban volt 
annyi  — méltányosság, hogy előbb — börtönben 
megfojtatta és csak azután mutatta meg Vidoverót a 
népnek. - Az ilyen hatalombitorlásoknak utolsó 
jelentős példája Musso híres várnagya, aki a paviai 
ütközet után (1525) a Milano állam területén támadt 
zavarban uralkodóvá rögtönözte magát a comói tó 
partján. 


IV. Az apró kényuraságok 


A XV. század kényuraságairól általában elmondható, 
hogy bennük a leggonoszabb dolgok inkább a kisebb 
és apró uralmak alatt halmozódtak. Számos 
családban, amelynek tagjai mind  rangjuknak 
megfelelően akartak élni, nagy volt az örökösödési 
viszálykodások kísértése. A  camerinói Bernardo 
Varano (1432) két testvérét küldte a másvilágra, mert 
fiai azoknak örökségére áhítoztak. Ahol egyetlen 
városnak az ura válik ki gyakorlati, mérsékelt, 
vértelen uralkodásával és egyben a művelődésért való 
buzgólkodásával, az rendszerint valamely nagy 
uralkodóházhoz tartozik, vagy olyannak politikájától 
függő. Ilyen volt példának okáért Alessandro Sforza, 
Pesaro ura, a nagy Francesco testvére és urbinói 
Federigo apósa ( 11473). Mint a közigazgatás jó 
irányítójának, mint igazságos és hozzáférhető 
uralkodónak, hosszú háborús élet után nyugodt 
uralkodásban volt része, nagyszerű könyvtárt gyűjtött 
és ráérő idejét tudós és jámbor társalkodással töltötte. 
Ide számítható a bolognai II. Giovanni Bentivoglio is 
(1462-1 506), akinek politikája az Estéktől és 
Sforzáktól függő volt. Milyen véres elvadultságra 
találunk ellenben a camerinói Varanók, a riminibeli 
Malatesták, a faenzai Manfredik, de különösen a 
perugiai — Baglionék családjában. Azokról az 
eseményekről, amelyek az utóbbiak házában a XV. 
század vége táján lejátszódtak, kitűnő történeti kútfők 
- Graziani és Matarazzo krónikája útján-különösen 
szemléletes leírást kapunk. 

A  Baglione-család azoknak a  nemzetségeknek 
egyike volt, amelyeknek uralma nem alakult ki 
valóságos fejedelemséggé, hanem inkább csak első 
családja voltak városuknak és hatalmuk a nagy családi 
vagyonon, továbbá a hivatalok betöltésénél 


érvényesülő befolyásukon nyugodott. A családon belül 
egyiküket valamennyiük fejének ismerték el; de a 
különböző ágak tagjai között rejtett, mély gyűlölség 
élt. Velük szemben állott az ellenséges nemesi párt, az 
Oddi-család vezetésével; mindenki fegyveresen járt 
(1487 táján) és a nagyok valamennyi háza brávóval 
volt tele; naponként erőszakos cselekedetek estek; 
egy meggyilkolt német diák temetésének alkalmából 
két kollégium fegyveresen vonult fel egymás ellen; sőt 
olykor a különböző családok brávói a nyílt piacon 
vívtak csatát egymással. Hasztalan jajdultak föl a 
kereskedők és kézművesek; a pápai kormányzók és 
unokaöcsök hallgattak vagy hamarosan odébbálltak. 
Végül az Oddik kénytelenek elhagyni Perugiát, és 
most már a város ostromlott várrá lesz a Baglionék 
beteljesedett kényuralma alatt; a dóm is 
kaszárnyájukul kénytelen szolgálni. Az 
összeesküvéseket és rajtaütéseket irtózatos bosszúval 
viszonozzák. Miután 1491 -ben a városba benyomult 
130 ellenséget holtra verték és az állami palotára 
kiakasztották őket, a piazzán 35 oltárt állítottak, 
három napig misét mondtak és egyházi körmeneteket 
tartottak, hogy elhárítsák az átkot a város felől. VIII. 
Ince egyik unokaöccsét fényes nappal agyonszúrták az 
utcán, VI. Sándor egy unokájának pedig, akit azért 
küldtek, hogy békéltessen, csupán nyílt gúnyban volt 
része. Az uralkodó család két fejének, Guidónak és 
Ridolfo-nak viszont sűrű megbeszélései voltak a 
rietibeli Suor Colombával, a csodatevő szent dömés 
apácával, aki eljövendő nagy szerencsétlenséggel 
fenyegette és békességre biztatta őket, természetesen 
hiába. A krónikás mindazonáltal rámutat ebből az 
alkalomból arra, hogy a java perugiaiak milyen 
ájtatosak és jámborok voltak azokban az ijedelmes 
években. Miközben VIII. Károly benyomult. Itáliába 
(1494), a Baglionék az Assisiban és annak környékén 


táborozó száműzöttekkel olyan háborút viseltek, hogy 
a völgyben minden épület a földdel lett egyenlővé, 
hogy a szántóföldek bevetetlenül hevertek, hogy a 
parasztok bátor haramiákká és gyilkosokká vadultak, 
és az elburjánzó bozótot szarvasok és farkasok 
népesítették be, és az utóbbiak az elesettek teteméből 
,keresztény húson" laktak jól. Mikor VI. Sándor pápa 
a Nápolyból visszatérő VIII. Károly elől (1495) 
Umbriába menekült, Perugiában az a gondolata 
támadt, hogy a  Baglionéktól most mindörökre 
megszabadulhatna. Ünnepséget, lovagi tornát vagy 
hasonló valamit indítványozott  Guidónak, hogy 
valamennyi Baglione együtt legyen, de Guido úgy 
vélekedett, hogy ,a legszebb színjáték az lenne, ha 
Perugia minden fölfegyverzett csapata együtt lenne 
látható", s erre a pápa lemondott tervéről. Nem sokkal 
ezután újra rajtaütéssel próbál- 

koztak a száműzöttek, és csak a  Baglionék 
személyes hősiessége vívta ki a győzelmet. A 
tizennyolc éves Simonetto kevesedmagával több száz 
támadó ellen védekezett a piazzán és húsznál több 
sebbel borítva hanyatlott el, de amikor segítségére 
érkezett  Astorre  Baglione, újra talpra állott, 
aranyozott vasvértezetében, sólymos sisakjában ülte 
meg lovát, és , külsejében és tetteiben Mars istenhez 
hasonlatosan ugratott a kavargó tömegnek". 

Raffaello akkoriban tizenkét éves fiú volt és Pietro 
Peruginónál inaskodott. Lehet, hogy azoknak a 
napoknak benyomásai örökítődtek meg Szent György 
és Szent Mihály korai apró képecskéiben; valami talán 
el nem múlóan tovabb él belőle Szent Mihály nagy 
képén; és ha Astorre Baglione valahol megdicsőült, az 
Heliodoros égi lovasának alakjában történt. Az 
ellenség részint odaveszett, részint ijedten menekült, 
és attól fogva semmi hasonló támadásra nem volt 
képes. Némi idő múltán részleges kibékülésre került a 


sor és megengedték a visszatérést. De Perugia sem 
biztonságosabb, sem nyugodtabb nem lett tőle. Az 
uralkodócsalád belső széthúzása most szörnyű 
cselekedetekben tört ki. Guido, Ridolfo és fiai, 
Gianpaolo, Simonetto, Astorre, Gismondo, Gentile 
Marcantonio és mások ellen összefogott két 
unokatestvérük, Grifone és Carlo Barciglia, akik közül 
az utóbbi ugyanakkora camerinói Varano unokaöccse 
és Jeronimodella Pennának, a régebbi száműzöttek 
egyikének sógora volt. Simonettónak balsejtelmei 
voltak, de hiába kérte térden állva nagybátyját, 
engedje hogy megölje Pennát; Guido tagadóan felelt. 
Az — összeesküvés hirtelen — megérett  Astorre 
lakodalmára, amelyet Lavinia Colonnával ült 1500 
nyarának közepén. Az ünnepség megkezdődött és 
néhány napja komor jelek között folyt; a jeleknek 
szaporodását Matarazzo különösen szépen írja le. A 
jelenvolt Varano szaporította a jeleket; Grifone elé az 
egyeduralkodás képét és ördögi módon, feleségének, 
Zenóbiának  Gianpaolóval való koholt viszonyát 
vetítették föl, és végül mindenik összeesküvőnek 
kijelölték a maga meghatározott áldozatát. (A Baglio- 
nék mind külön laktak, többnyire a mostani várkastély 
helyén.) A készen álló brávók mindenike mellé tizenöt 
embert adtak, a többit őrnek állították föl. Július 15- 
énekéjszakájára beszakították az ajtókat és 
meggyilkolták Astorrét, Simonettót és Gismondót; a 
többi el tudott menekülni. Mikor Astorre teteme 
Simonettóéval az utcán hevert, a nézők ,és különösen 
az idegen diákok" régi rómaihoz hasonlították, olyan 
méltóságos és nagyszerű jelenség volt; Simonettón 
még rajta volt a dacos bátorság kifejezése, mintha őt 
magát a halál sem tudta volna megszelídíteni. A 
győztesek sorba járták a család barátait és el akartak 
köszönni tőlük, de mindenkit könnyezve találtak és 
mindenki falusi birtokára készült utazni. A 


megmenekült Baglionék azonban csapatokat 
gyűjtöttek odakint, és következő nap Gianpaolóval 
azélükön a városba nyomultak; ott más híveik, akiket 
Barciglia éppen halállal fenyegetett meg, sietősen 
hozzájukcsatlakoztak. Mikor Grifone, Sant Ercolano 
templománál  Gianpaolo kezébe került, az az 
embereire bízta, hogy végezzenek vele; Barciglia és 
Penna  Camerinóba menekült  Varanóhoz, a 
szerencsétlenség főokozójához; Gianpaolo egy pillanat 
alatt, szinte veszteség nélkül ura lett a városnak. 

Atalanta, Grifonénak még szép és fiatal anyja, aki 
előző nap  Grifone feleségével, Zenobiával és 
Gianpaolo két gyermekével egy falusi birtokra vonult 

vissza és utánasietőfiát anyai átkaival utasította el, 
most megjelent a menyével és haldokló fiát kereste. A 
két nő elől mindenki oldalt húzódott; senki sem 
akarta, hogy ráismerjenek benne arra, aki Grifonét 
leszúrta, nehogy magára szabadítsa az anya átkait. De 
tévedtek; Atalanta maga kérve kérte fiát, hogy 
bocsásson meg azoknak, akik a halálos csapást reá 
mérték, s Grifone anyjától megáldva halt meg. 
Tisztelettel eltelve néztek az emberek a két nő után, 
amikor véres ruhájukban végigmentek a téren. Ennek 
az Atalantanak festette később világhírű 
, Sírbatételét" Raffaello. Azzal a képpel tette Atalanta 
a maga fájdalmát a legnagyobb és legszentebb anyai 
fájdalom lába elé. 

A dómot, amely ennek a tragédiának legnagyobb 
részét a maga közelében látta lejátszódni, borral 
lemosták és újra fölszentelték. Még állt a lakodalomra 
emelt diadalív, rajta megfestve Astorre tettei, a jó 
Matarazzo magasztaló verseivel, aki mindezt elbeszéli 
nekünk. 

A Baglionéknak egészen mondaszerű története 
keletkezett, amely azonban csak a leírt szörnyűségnek 
visszavert fénye. A mendemonda szerint a család 


valamennyi tagja rossz véget ért, egy ízben 
huszonheten haltak volna rút halállal; egyszer állítólag 
már lerombolták házaikat és tégláikkal az utcákat 
kövezték ki stb. III. Pál pápa idején azután valóban 
lerombolták palotáikat. 

Egyelőre azonban, úgy látszik, hogy helyes 
szándékokat forgattak magukban a Baglionék, hogy 
rendet teremtettek tulajdon pártjukban és a 
hivatalnokokat — oltalmukba vették a nemesi 
gonosztevők ellenében. De az átok, mint a látszólag 
elfojtott tűz, később megint előtört; G ianpaolót, X. 
Leó pápa idején 1520-ban Rómába csalták és 
lefejezték; fiainak egyike, Orazio, aki csak időnként és 
a legerőszakosabb körülmények között, ti. mint a 
pápáktól szintén fenyegetett urbinói herceg párthíve 
volt ura Perugiának, még egyszer borzalmasan 
dühöngött tulajdon családjában. Egy nagybátyját és 
három más atyafiát meggyilkoltatta, mire a herceg azt 
izente neki, hogy most már elég. Testvére, Malatesta 
Baglione az a firenzei hadvezér, akit 1530-iki árulása 
tett halhatatlanná; és ennek fia, Ridolfo, az az utolsó 
sarja a családnak, aki a pápai legátus és a 
hivatalnokok meggyilkolásával csak rövid ideig 
uralkodott 1534-ben Perugiában, de retteneteseket 
mívelt. 

Rimini ,  kényuraival lesz — még hébe-hóba 
találkozásunk. Elvetemültség, istentelenség, harci 
tehetség és magasabb rendű műveltség , ritkán 
egyesült egyazon emberben annyira, mint Si- 
gismondo  Malatestában  (t1467). De ahol a 
gonosztettek halmozódnak, mint ebben az 
uralkodóházban, ott még akkora tehetséggel szemben 
is túlsúlyba kerülnek és lerántják a zsarnokokat a 
mélybe. A már említett Pandolfo, Sigismondo unokája, 
csak azért tartotta még magát, mert Velence az ő 
condottiereit minden bűnük  ellené-résem akarta 


elejteni; mikor alattvalói (1497) alapos okoknál fogva 
Rimini várában bombázták és azután menekülni 
hagyták, egy velencei biztos a testvérgyilkossággal és 
mindenféle egyéb szörnyűséggel bemocskolt embert 
ismét visszavitte városába. Három évtizeddel utóbb a 
Malatesták szegény száműzöttek voltak. 1527 tájéka, 
csak úgy, mint Cesare Borgia korszaka, valósággal a 
ragadós betegség időszaka volt az apró dinasztiákra 
nézve; csak nagyon kevesen élték túl és a 
megmenekülteken sem volt áldás. Mirandolában, ahol 
a Picók házából való kis fejedelmek uralkodtak, 1533- 
ban egy szegény tudós, Lilio Gregorio Giraldi élt, aki 
Róma pusztulásából az öreg Giovan Francesco Pico (a 
híres Giovanni unokaöccse) vendégszerető házába 
menekült; a beszélgetésekből, amelyeket a fejedelem 
magának szánt síremléke körül folytattak, egy 
értekezés keletkezett, amelynek ajánlása azon évnek 
áprilisában kelt. De milyen szomorúan hangzik az 
utóirata: , Ugyanazon esztendőnek október havában 
azt a boldogtalan fejedelmet testvérének fia éjnek 
idején megfosztotta életétől és uralmától, én pedig 
mély nyomorúságban éppen csak hogy az életemet 
megmentettem". Az a jellem nélkül való 
félzsarnokság, amelyet Pandolfo Petrucci 1490-től 
fogva a pártokra szakadt Sienában kifejtett, alig éri 
meg, hogy közelebbről szemügyre vegyük. 
Jelentéktelenül és gonoszul uralkodott egy jogtanár, 
meg egy csillagjós segítségével, és gyilkosságokkal 
hébe-hóba félelmet keltett. Az volt a nyári 
szórakozása, hogy a Monte Amiatáról kőtömböket 
gurított le, tekintet nélkül arra, hogy mit és kit talál el 
velük. 

Miután éppen neki sikerült az, ami a 
legravaszabbnak sem - hogy elkerülte Cesare Borgia 
fondorlatait  -, utóbb mégis elhagyottan és 
megvetetten halt meg. 


Fiai azonban megcsappant hatalommal még sokáig 
felszínen tartották magukat. 


V. A nagyobb uralkodó családok 


A fontosabb dinasztiák közül az aragoniaikat külön 
érdemes szemügyre venni. A hűbéri rendszer, amely 
ott a normannok ideje óta mint a bárók földbirtokjoga 
él, már egymaga sajátos színezetet ad az államnak, 
amikor Itália egyéb részeiben, a déli egyházi államot 
és néhány más országrészt kivéve, szinte már csak az 
egyszerű földbirtok számít és az állam semmiféle jogot 
sem enged örökletessé tenni. 

A nagy Alfonso, aki 1435 óta Nápolyt birtokolta 
(f1458) más természetű férfiú, mint az ő valóságos 
vagy állítólagos utódai. Egész létében fényes jelenség 
volt. Félelem nélkül járt népe körében, szelíd és 
nagylelkű volt ellenségei iránt. Szerény volt, bár 
tudta, hogy valódi királyi család sarja, elragadóan 
szeretetreméltó volt az emberekkel való 
érintkezésében és még idős korában Lucrezia 
d"Alagna iránt támadt kései szenvedélye miatt sem 
rótták meg, hanem csodálták. De volt egy rossz 
tulajdonsága, a pazarlás, amely azután a maga 
elkerülhetetlen következményeivel járt. Elvetemült 
pénzügyi tisztviselők mindenhatókká lettek, mígnem 
azután a csődbe jutott király megfosztotta őket 
vagyonuktól; keresztes hadjáratot hirdetett, hogy ezen 
az ürügyön megadóztassa a papságot; mikor egyszer 
az Abruzzókban nagy földrengés pusztított, a túlélők 
kénytelenek voltak az elpusztultak adóját tovább 
fizetni. Ilyen körülmények között Alfonso előkelő 
vendégeinek és a külföldi fejedelmek követeinek 
legpompázóbb házigazdája volt. És boldogan költött 
mindenkire, még ellenségeire is; irodalmi fáradozások 
meghálálásában nem ismert mértéket és Dpl. 


Poggionak, Xenophon Kyropaidiája latin fordításáért 
500 aranyat fizetett. 

Ferrante, aki utána következett, állítólag egy 
spanyol hölgytől született  törvénytelenfia volt, 
valójában azonban talán egy valenciai marano!8 volt 
az apja. Akár a vére, akár a báróknak életét fenyegető 
összeesküvései tették komorrá és  kegyetlenné, 
mindenesetre ő a legrettenetesebbje az akkori 
fejedelmeknek. — Szüntelenül tevékenykedett, a 
legkitűnőbb politikai elmék egyikének ismerték, 
amellett nem volt kicsapongó életű. Minden erejét, 
engesztelhetetlen emlékezőképességének erejét is, 
továbbá színlelőtehetségét ellenségeinek 
megsemmisítésére fordította. Miután mindabban 
megbántották, amiben fejedelmet megbántani lehet - 
a bárók vezérei sógorságban voltak vele és 
ugyanakkor szövetségben minden külső ellenségével 
-, megszokta, hogy a legszélsőségesebb dolgot is 
hétköznapiként fogja föl. Hogy ehhez a harcához, 
továbbá a külföldi háborúihoz szükséges eszközöket 
megszerezze, . ismét ahhoz a  mohamedánus 
módszerhez nyúlt, amellyel II. Frigyes élt. Gabonával 
és olajjal csupán a kormány kereskedett; a 
kereskedést Ferrante általában a nagykereskedő 
Francesco Coppola kezében központosította, aki 
osztozott vele a hasznon és valamennyi hajósgazdát 
szolgálatába fogadta; kényszerkölcsönök, kivégzések 
és elkobzások, rikító simonia és az egyházi testületek 
megzsarolása útján szerezte meg, amire azon fölül 
szüksége volt. A vadászaton túl, amelyet kíméletlenül 
folytatott, két gyönyörűségének engedte át magát 
Ferrante: ellenségeit vagy élve, jól őrzött 
börtönökben, vagy holtan és bebalzsamozva abban a 
ruhában, melyet életükben viseltek, szerette a maga 
közelében tudni. Nevetve beszélt meghittjeivel 
foglyairól; múmiagyűjteményét nem is rejtegette. 


Áldozata csaknem csupa olyan férfiú volt, akiket 
árulás útján, sőt királyi asztalánál kerített hatalmába. 
Különösen ördögi volta mód, ahogyan 
miniszterelnökével, a szolgálatában megőszült és 
megbetegedett Antonello Petruccival bánt; az öreg 
ember növekvő halálfélelmét egyre-másra 
ajándékokkal vámolta meg Ferrante, mígnem végül 
annak látszata, hogy Petrucci a bárók legutolsó 
összeesküvésében résztvett, megadta az ürügyet arra, 
hogy letartóztassák és kivégezzék őt is, Coppolát is. 
Ahogyan Caracciolo és Porzio mindezt elbeszéli, attól 
égnek áll az ember haja. 

A király fiai közül az idősebbik, Alfonso, Calabria 
hercege, később amolyan társuralkodója lett apjának; 
vad, kegyetlen kéjenc volt, apjánál annyiban különb, 
hogy nyíltabb ember volt nála. Nem riadt vissza attól, 
hogy a vallás és szokásai iránt való megvetését nyíltan 
kifejezze. Az azonkorbeli kényuralomnak értékesebb, 
életrevaló tulajdonságait kár volna ezekben a 
fejedelmekben keresni; amit koruknak művészetéből 
és műveltségéből magukba fogadnak, az fényűzés 
vagy látszat. Már a valódi spanyolok is majd mindig 
elfajzottan jelennek meg Itáliában; ennek a marano- 
családnak vége (1494 és 1503), azonban éppenséggel 
a faji tisztaság hiányosságáról tanúskodik. Ferrante 
búban és kínban hal meg; Alfonso tulajdon testvérét, 
Federigót, a család egyetlen jóravalótagját, árulással 
gyanúsítja és a legméltatlanabb módon megbántja; 
végül ő, aki Itália legderekabb hadvezére számába 
ment, megszökik, esze nélkül Szicíliába menekül és 
fiát, a fiatalabbik Ferrantét a franciák és az általános 
árulás zsákmányának hagyja. Az olyan dinasztiának, 
amely úgy uralkodott, mint ez, legalábbis drágán 
kellett volna eladnia életét, ha azt akarta, hogy 
gyermekei és utódai restaurációt remélhessenek. De 
Jamais homme cruel ne fut hardi (kegyetlen ember 


soha nem volt merész), mint ahogy Comines ennek az 
alkalmából kissé egyoldalúan, de egészben véve mégis 
helyesen mondja. A XV. század értelmében 
hamisítatlan olasz módra alakult ki a fejedelmi 
hatalom Milano  hercegeiben: — uralmuk már 
Giangaleazzo óta a teljesen kifejlődött abszolút 
monarchia. Különösen az utolsó Visconti, Filippo 
Maria (1412-1447) rendkívüli egyéniség, akiről 
szerencsénkre kitűnő jellemzés maradt. Amit egy 
kiváló képességekkel megáldott férfiúból előkelő 
állásában a félelem  mívelhet, az benne, azt 
mondhatná az ember, matematikai teljességgel lesz 
látható. Az állam minden eszköze és célja abban az 
egy törekvésben egyesül, hogy az ő személyét 
biztosítsa; éppen csakhogy vérszomjasságig nem fajul 
kegyetlen önzése. Milano Castellójában ül, amely a 
legcsodálatosabb kerteket, lugasokat és 
gyakorlótereket foglalja magában, s a városba hosszú 
évek során be nem teszi a lábát; azokra a tájakra 
rándul ki, ahol pazar kastélyai állnak; bárka-raja, 
amely külön erre a célra épített csatornákon, gyors 
lovaktól vonva viszi őt oda, az udvari szertartásnak 
megfelelő berendezésű. Aki a kastély területére lépett, 
azt százszorosan megfigyelték; senkinek sem volt 
szabad az ablakba állania, nehogy kifelé inthessen 
belőle. Akit a fejedelemmel való személyes 
érintkezésre méltattak, azt előbb a vizsgálatok egész 
mesterséges rendszerének vetették alá; azokra azután 
rábízta a legfontosabb diplomáciai, csakúgy mint a 
lakáji szolgálatok elvégzését, mert hiszen a kettő ott 
egyformán megtisztelő volt. Es ez az ember hosszú, 
nehéz háborúkat viselt és állandóan nagy politikai 
ügyeket intézett, azaz szakadatlanul tág körű 
felhatalmazással kellett embereket  szétküldenie. 
Személyének biztonsága csak azon nyugodott, hogy 
emberei közül egyik sem bízott a másikban, hogy a 


condottieréket kérnek által, a közvetítőket és az 
előkelőbb tisztviselőket pedig mesterségesen szított 
egyenetlenséggel, főként azzal, hogy egy-egy jó ember 
mellé egy-egy rossz embert tett, megzavarta és távol 
tartotta egymástól. Belsejében is a legellentétesebb 
végletek között tartja az egyensúlyt Filippo Maria; a 
csillagokban hisz és hisz a vak szükségszerűségben, 
ugyanakkor pedig valamennyi segítő szenthez 
fohászkodik, minden ókori szerzőt olvas, és 
ugyanakkor olvassa a Írancia lovagi regényeket. Végül 
ugyanez az ember, aki a halálról sohasem akart 
hallani és haldokló kegyenceit is eltávolíttatta a 
kastélyból, hogy a boldogságnak abban a várában 
senki meg ne haljon, egy sebének bezáródása 
következtében és mert vonakodott az érvágást 
megengedni, szántszándékkal siettette halálát, és 
tisztességgel és méltósággal halt meg. 

Veje és végezetül örököse, Francesco Sforza, a 
szerencsés condottiere (1450-1466) talán valamennyi 
olasz közül leginkább a XV. század szíve szerint való 
ember volt. Senkiben ragyogóbban ki nem fejeződött a 
lángelme és az egyéni erő győzelme, és aki ezt 
elismerni nem volt hajlandó, az legalább Fortuna 
kegyeltjét tisztelhette benne. Milano nyilvánvalóan 
megtisztelésnek tartotta, hogy legalább egy ennyire 
híres uralkodót kapott benne; hiszen mikor a városba 
bevonult, a sűrű néptömeg lóháton vitte be a 
székesegyházba úgy, hogy le sem szállhatott lováról. 
Halljuk életének mérlegét, ahogyan azt II. Pius pápa, 
ilyen dolgoknak nagy tudója, elsorolja. ,1459-ben, 
mikor a herceg a mantovai fejedelmi kongresszusra 
érkezett, 60 (inkább 58) éves volt; mikor lovon ült, ifjú 
emberhez hasonlított, alakja magas és rendkívül 
tekintélyes volt, az arca komoly, beszédje nyugodt és 
barátságos, magatartásában fejedelmi, testi és lelki 
tehetségek dolgában egész ember, korunkban 


páratlan valaki, a harctéren legyőzhetetlen - ilyen volt 
az a férfiú, aki alacsonysorból egy ország uralkodójává 
emelkedett. A felesége szép volt és erényes, 
gyermekei bájosak mint az ég angyalai; ő maga ritkán 
volt beteg; leglényegesebb kívánságai — mind 
teljesültek. De egy és másban neki sem 

volt szerencséje; felesége féltékenységében megölte 
férjének szeretőjét; régi bajtársai és barátai, Troilo és 
Brunoro elhagyták őt és Alfonso királyhoz pártoltak; 
egy másik barátját, Ciarpollonét, árulása miatt 
kénytelen volt felakasztatni; meg kellett értenie, hogy 
testvére, Alessandro egyszer ellene bujtotta a 
franciákat; egyik fia cselt szőtt ellene és fogságba 
került; Ancona határőrvidékét, amelyet háborúban 
szerzett meg, újra elvesztette háborúban. Senkinek 
sincs része olyan zavartalan szerencsében, hogy 
valahol ingadozások ne érjék. Boldog az, akinek kevés 
a baja" A boldogságnak ezzel a negatív 
meghatározásával bocsátja el olvasóit a tudós pápa. 
Ha a jövőbe láthatott volna, vagy ha a teljesen 
korláttalan — fejedelmi hatalom  következéseivel 
egyáltalán foglalkozni akart volna, akkor egy 
megismétlődő tapasztalat nem kerüli el a figyelmét: 
az, hogy az uralkodócsaládok létének tartósságát 
semmi sem biztosítja. Azok az angyalian szép, 
azonbelül gondosan és sokirányúan nevelt gyermekek, 
mikor férfiakká serdültek, áldozatul estek a féktelen 
önzés elfajulásának. 

Galeazzo Maria (1466-1476), a külső megjelenés 
virtuóza, büszke volt szép kezére, a nagy zsoldokra, 
amelyeket fizetett, a pénzbeli hitelre, amelyet 
élvezett, kétmillió aranyat számláló kincsére, a sok 
emberre, aki körülvette és a hadseregre, meg a 
madárvadászatra, amelyet ő tartott fenn. Azután 
szívesen hallgatta önmagát, mert jó beszélő volt és 
legfolyamatosabban talán akkor beszélt, amikor egy- 


egy velencei követet fel akart bosszantani. Közben 
azonban szeszélyei voltak, például az, hogy egyik 
szobáját egy éjszakán alakokkal festette tele; rettentő 
kegyetlenségek történtek alatta hozzá közelállókkal 
szemben, és esztelen  kicsapongások. Némely 
fantaszta úgy látta, hogy a zsarnok minden 
tulajdonsága egyesül benne; megölték őt és az államot 
ezzel testvérei kezébe juttatták, akiknek egyike, 
Lodovico il Moro, utóbb, bebörtönzött unokaöccsének 
félretolásával, az egész uralmat magához ragadta. 
Ehhez a bitorláshoz fűződik azután a franciák 
beavatkozása és egész Itália balsorsa. 

Lodovico il Moro azonban annak az időnek 
legtökéletesebb fejedelmi alakja és ezzel mint a 
természet olyan teremtménye jelenik meg, amelyre 
nem lehet komolyan haragudni. Bár eszközei a 
legteljesebb mértékben erkölcstelenek, azoknak 
felhasználásában teljesen naivul jár el; valószínűleg 
nagyon elcsodálkozott volna, ha valaki azt magyarázza 
neki, hogy nemcsak a célért, hanem az eszközökért is 
erkölcsi felelősséggel tartozunk; meglehet, hogy talán 
különös erényként hivatkozott volna arra, hogy tőle 
telhetően került minden halálos ítéletet. Azt a félig 
mythikus tiszteletet, amelyet az olaszok politikai ereje 
láttára éreztek, köteles hódolatként fogadta; még 
1496-ban is azzal dicsekedett, hogy Sándor pápa a 
káplánja, Miksa császár a condottieréje, Velence a 
kamarása, Franciaország királya a futára, kinek akkor 
kell jönnie és mennie, amikor neki tetszik. Még 
legvégső szüksége idején is (1499) csodálatos 
józansággal fontolgatja a lehetséges  kifejlés 
eshetőségeit, és ami becsületére válik, az emberi 
természet jóságára bízza magát. Testvérét, Ascanio 
bíborost, aki arra kéri, hogy a milanói Castellóban 
maradhasson, elutasítja, mert régebben keserű viszály 
volt közöttük: ,Ne vegye rossznéven, monsignore, 


kegyelmednek nem hiszek, még ha a testvérem is" - 
már akkor a Castello parancsnokául, visszatérésének 
kezeseként olyan embert szemel ki, akivel sohasem 
bánt rosszul, mindig csakis jó volt hozzá. Az illető 
azután mégis elárulta a várat. Országa belsejében 
arra törekedett a Moro, hogy jól és hasznosan 
uralkodjék, mint ahogy Milanóban és Comóban még 
legvégül is a kedveltségére számított; csakhogy 
uralkodása kései éveiben (1496-tól fogva) túlságosan 
megfeszítette államának adózóképességét és Dpl. 
Cremonában egy tekintélyes polgárt, aki az új adók 
ellen — beszélt, puszta  célszerűségből titokban 
megfojtatott; attól fogva kihallgatásain korláttal távol 
tartatta magától az embereket úgy, hogy nagyon 
hangosan kellett beszélniök azoknak, akik vele 
tárgyaltak. Udvarában, amely mióta a burgundi udvar 
már nem volt, Európa legfényesebb udvara volt, 
rendkívül erkölcstelen élet folyt; az apa a lányát, a férj 
a feleségét, a fivér a nővért szolgáltatta ki.20 De a 
fejedelem legalább mindig tevékeny volt és tetteinek 
fiaként azokkal érezte magát rokonnak, akik szintén a 
maguk szellemi képességeiből éltek, a tudósokkal, a 
költőkkel, a zenészekkel és a művészekkel. Ő maga 
tanult ember volt, a régieket jól ismerte; keze 
írásában megmaradt két latin szónoklata, amelyet 
tizenegy éves korában tartott. Az az akadémia, 
amelyet ő alapított, elsősorban reávaló tekintettel 
létezik, nem a tanításra váró diákságra nézve. A 
művészekre és tudósokra nem is dicsőségük miatt, 
hanem a velük való érintkezés és alkotásaik okán van 
szükség. — Bizonyos, hogy  Bramanté-val eleinte 
szűkmarkú volt; de Lionardo da Vincit 1496-ig mégis 
kellőképpen fizette - és egyáltalán mi tartotta volna 
Lionardót Lodovico udvarán, ha nem önként maradt 
volna ott? A világ nyitva állott számára, mint az akkor 
élők közül talán egyáltalán senkinek, és ha valami 


amellett szól hogy Lodovico Moróban valami 
magasabb rendű élt, akkor a titokzatos mesternek az 
ő környezetében való hosszú tartózkodása az. Ha 
Lionardo később Cesare Borgiát és I. Ferencet 
szolgálta, bennök is a rendkívüli egyéniséget 
becsülhette meg. 

Lodovico fiai közül, akiket bukása után idegenek 
rosszul neveltek, az idősebbik, Massimiliano, már 
egyáltalán nem is hasonlít apjához; az ifjabbik, 
Francesco, legalább nem voltfölemelkedésre képtelen. 
Milano, amely azokban az időkben olyan sokszor 
cserélt uralkodót, és közben végtelenül szenvedett, 
legalább a bosszú ellen igyekezett biztosítani magát. 
1512-ben, a spanyol hadsereg és Massimiliano elől 
elvonuló franciákat rábírják, hogy írást adjanak a 
városnak arról, hogy a milánóiaknak semmi részük 
sem volt elűzetésükben, és hogy nem lázadás az, ha 
megadják magukat az új hódítóknak. Politikai 
tekintetben is figyelmet érdemel, hogy a boldogtalan 
város az átmenetnek olyan pillanataiban, ugyanúgy, 
mint pl. Nápoly az aragoniaiak elmenekülésekor, 
gonosztevők csapatai fosztogatásának (nagyon előkelő 
gonosztevőkéinek is) szokott áldozatul esni. 


A XV. század második felében két, különösen 
rendezett állapotú és derék fejedelmektől képviselt 
uralom a mantovai Gonzagáké és a Montefeltróké. A 
Gonzagák már mint család is meglehetős 
egyetértésben éltek; jókora idő óta nem fordultak elő 
közöttük titkos gyilkosságok, és bízvást mutogathatták 
halottaikat. Francesco Gonzaga marchese és felesége, 
Isabella d"Este, bármilyen léha volt is időnként az 
életük, méltóságos és egyetértő házaspár volt és 
jelentékeny és szerencsés fiakat neveltek olyan 
korban, amelyben az ő kicsiny, de igen fontos államuk 
a legnagyobb veszedelemben forgott. Hogy Francesco 


mint fejedelem és mint condottiere különösen egyenes 
és becsületes politikát kövessen, azt akkoriban sem a 
császár, sem Franciaország királyai, sem Velence nem 
kívánták, nemhogy elvárták volna. De Francesco 
legalább is a Taro vize mellett vívott ütközet óta 
(1495), ami a fegyverek becsületét illeti, olasz 
hazafinak érezte magát és ezt az érzést a feleségére is 
átvitte. Isabella attól fogva a hősies hűség minden 
nyilvánulását, pl. Faenzának Cesare Borgia ellen való 
védekezését mint Itália becsületének megmentését 
fogja föl. Reá vonatkozó ítéletünknek nem szükséges a 
művészekre és írókra támaszkodnia, akik bőségesen 
meghálálták a szép fejedelemasszonynak az ő 
mecénásságát; tulaj -don levelei bőséges fogalmat 
adnak a rendíthetetlenül nyugodt, a megfigyelésben 
dévaj és szeretnivaló asszonyról. Bembo, Bandello, 
Ariosto és Bernardo Tasso ennek az udvarnak küldték 
munkáikat, jóllehet kicsiny és hatalom nélkül való 
udvar volt és pénztára gyakran üres; mégis finomabb, 
társasabb környezet mint a mantovai, a régi urbinói 
udvar feloszlása óta (1508) sehol sem volt. Sőt a 
ferrarait is fölülmúlta egy lényeges tulajdonságával, ti. 
a mozgás szabadságával. Isabella nagy hozzáértője 
volt a művészetnek és az ő kicsiny, de fölötte 
válogatott gyűjteményének katalógusát a művészet 
barátja nem olvashatja megindulás nélkül. Urbino a 
nagy  Federigóban (1444-1482), akár valóságos 
Montrefeltro volt, akár nem, a fejedelmek egyik 
legkiválóbbjai uralta. Condottiere volt és mint 
olyannak ugyanaz volt a politikai erkölcse, mint a con- 
dottieréknak, amiben ők csak félig hibásak; mint 
kicsiny államának fejedelme azt a politikát követte, 
hogy kívül szerzett zsoldját a maga országában 
költötte el, és államát kevéssé terhelte meg adóval. 
Róla és két utódjáról, Guidobaldóról és Francesco 
Mariáról följegyezték, hogy ,épületeket emeltek, 


előbbre vitték a f öldmívelést, a helyszínén éltek és 
tömérdek embernek fizettek bért; a nép szerette 
őket". De nem csak az állam volt jól megtervezett és 
szervezett műremek, hanem az udvar is, mégpedig 
minden tekintetben. Federigo ötszáz embert tartott; 
az udvari tisztségek olyan teljességben voltak meg, 
mint a legnagyobb uralkodók udvarában is alig, de 
semmiben sem pazaroltak, mindennek megvolt a célja 
és a maga pontos ellenőrzése. Udvarában nem folyt 
játék, nem káromkodtak és nem kérkedtek, mert az 
udvar egyben katonai nevelőintézetül szolgált más 
nagyurak fiainak, akiknek nevelése becsület kérdése 
volt a hercegnek. A palota, amelyet fölépített, nem 
tartozott a legpompásabbak közé, de klasszikus volt 
elrendezésének  tökéletességénél fogva; abban 
gyűjtötte össze legnagyobb kincsét, híres könyvtárát. 
Minthogy teljes biztonságban érezte magát 
országában, ahol mindenki rajta keresett és senki sem 
koldult, állandóan fegyvertelenül és csaknem kísérők 
nélkül járt-kelt. Senki sem tudta volna abban követni, 
hogy mint ő, nyílt kertekben sétáljon, nyílt teremben 
költse el mértékletes ebédjét, miközben Liviusból (böjt 
idején ájtatos írásokból) olvastak neki. Ugyanaznap 
délután ókori tárgyú előadást hallgatott meg, azután a 
klarisszák kolostorába ment, hogy a főnöknővel a 
társalgó-rács előtt szent dolgokról beszélgessen. Este 
szívesen vezette udvara fiatal embereinek testi 
gyakorlatait San Francesco temploma előtt a rétről, 
ahonnan fölséges kilátás nyílik, és pontosan figyelte, 
hogyan tanulják meg a fogócskán és futó játékokon a 
tökéletes mozgást. A legnagyobb fokú szívességre és 
megközelíthetőségre törekedett; műhelyükben 
látogatta meg azokat, akik neki dolgoztak, állandóan 
kihallgatást tartott és a jelentkezők kívánságait 
lehetőleg még aznap elintézte. Nem csoda, ha az 
emberek, amikor az utcán végigment, letérdeltek 


előtte és azt mondták: Dio ti mantenga. Signore! 
(Tartson meg az Isten, Urunk!). A gondolkodók pedig 
Itália világosságának nevezték. 

Magasrendű tulajdonságokkal megáldott fia, 
Guidobaldo, akit betegség és mindenfajta balsors 
üldözött, végül (1508) mégis biztos kézbe adhatta 
államát, unokaöccsének, Francesco Mariának, egyben 
II. Gyula pápa unokaöccsének, ez pedig legalább a 
tartós idegen uralom elől mentesíteni tudta az 
országot. Csodálnivaló az a biztosság, amellyel ezek a 
fejedelmek — meglapultak és menekülni tudtak: 
Guidobaldo Cesare Borgia elől, Francesco Maria X. 
Leó csapatai elől; abban a tudatban voltak, hogy 
visszatérésük annál könnyebb és kívánatosabb lesz, 
mennél kevesebbet szenvedett az ország az 
eredménytelen védekezés következtében. Ha Lodovico 
Moro ugyanígy számított, akkor megfeledkezett annak 
a gyűlöletnek sok más okáról, amely ellene működött. 
Guidobaldo udvarát, mint a legfinomabb társas élet 
főiskoláját, halhatatlanná tette Baldassare Castiglione, 
aki Jirsi című eklogáját (1506) az udvarban élők előtt 
az ő magasztalásukra adatta elő, később pedig (1518) 
Cortigianójának  beszélgetéseit a  nagyműveltségű 
hercegasszony (Elisabetta Gonzaga) körébe helyezte. 


Az Esték uralma Ferrarában, Modenában és 
Reggióban  — különös  —— középmértéket tart az 
erőszakosság és a népszerűség között. A palota 
belsejében rémes dolgok történnek; az egyik 
fejedelemasszonyt lefejezik, mert állítólag 
házasságszegést követett el egyik mostohafiával 
(1425); törvényes és törvénytelen hercegek 
menekülnek az udvarból és az idegenben is utánuk 
küldött gyilkosok fenyegetik őket (1471 ); azután 
állandó összeesküvések kívülről; az egyik fattyú fattya 
el akarja ragadni a hatalmat az egyetlen jogos 


örököstől (I. Ercole). A tragédiáknak sorát két fattyú 
összeesküvése zárja le bátyjaik, az uralkodó I. Alfonso 
herceg és  Ippolito bíboros ellen (1506); az 
összeesküvést idejekorán leleplezték és a tettesek 
holtigvaló börtönnel bűnhődtek érte. - Igen kiterjedt 
volt azután ebben az államban a kincstári földbirtok, 
de kellett is, hogy az legyen, mert Itália valamennyi 
nagy és  középállama között ez a leginkább 
fenyegetett, és igen nagy szüksége volt fegyverre és 
erődítményekre. Az adózóképességgel az országnak 
természetes jólétét is hasonló mértékben volt szükség 
fokozni, és Niccolő marchese (fT1441 ) határozottan 
kívánta, hogy alattvalói gazdagabbak legyenek más 
népeknél. Ha a gyorsan növekvő lakosság bizonysága 
a jólétnek, akkor valóban fontos tény, hogy (1497) a 
rendkívül megnövekedett fővárosban nem akadt kiadó 
ház. Ferrara az első modern városa Európának; ott 
keletkeztek elsőnek a fejedelmek intésére nagy és 
szabályosan megtervezett városrészek; ott gyülekezett 
a tisztviselőkar sűrítésével és a mesterségesen 
odairányított iparral székesvárosi lakosság; egész 
Itáliából érkezett gazdag menekülőket, különösen 
firenzeieket, rávettek arra, hogy megtelepedjenek és 
palotákat építsenek Ferrarában. De legalábbis a 
közvetett adóztatás olyan fokúra nőtt, hogy már éppen 
csak elviselhető volt. A fejedelem gondviselője volt 
ugyan népének, mint ahogy arra más olasz 
kényuraknál is példa akadt pl. Galeazzo Maria Sforza 
esetében, aki éhínség idején gabonát hozatott 
messziről, és azt, úgy látszik, ingyen osztatta szét; de 
rendes időben azután 

kárpótolta magát, ha nem is a gabona 
egyedáruságával, hát sok más élelmiszer 
monopóliumával: a sózott húséval, a haléval, a 
gyümölcsével, a főzelékével, és ezt az utóbbit Ferrara 
bástyáin és azok tövében gondosan plántálta. A 


legaggasztóbb jövedelem azonban az évenként újra 
betöltésre kerülő hivatalok eladásából származó pénz 
volt; ez a szokás Itália-szerte elterjedt volt, éppen csak 
hogy mi Ferraráról tudunk erre nézve legtöbbet. 1502 
újesztendejéről pl. ezt mondja egy följegyzés: 
legtöbben borsos áron (salati) vásárolták meg 
hivatalukat; különböző rendű intézőket, vámszedőket, 
jószágigazgatókat (massari), jegyzőket, podestákat, 
bírákat, sőt, capitanókat is, vagyis vidéki városok 
hercegi főtisztviselőit sorolja el egyenként a lajstrom. 
Az ,emberevők" sorában, akik drágán fizették meg 
hivatalukat, és akiket a nép ,az ördögnél is jobban" 
gyűlöl, Tito Strozza szerepel, remélhetőleg nem a latin 
költő. Ugyanebben az évszakban a mindenkori herceg 
személyesen szokta körbejárni Ferrarát, ez volt az ún. 
andar — per  —— ventura (találomra járni), és 
olyankorlegalább a jómódúaktól megajándékoztatta 
magát. De nem pénzt szoktak adományozni, hanem 
csak terményeket. 

A herceg büszke volt arra, ha egész Itáliában 
tudták, hogy Ferrarában a katonák zsoldjukat, az 
egyetem tanárai a fizetésüket mindig az esedékes 
napon kapják meg, hogy a katonáknak sohasem volt 
szabad önhatalmúan hozzányúlniuk a polgárok és a 
falusi nép tulajdonához, hogy Ferrara megvíhatatlan 
és hogy a kastélyban hatalmas összegnyi vert arany 
van. A pénztárak elkülönítéséről szó sem volt; a 
pénzügyminiszter egyben az uralkodóház minisztere is 
volt. Borsó (1430-1471), I. Ercole (1505-ig) és I. 
Alfonso (1534-ig) igen sokat épített, de építményeik 
legtöbbje kis méretű volt; olyan fejedelmi ház 
ismerszik meg benne, amely bármennyire szerette a 
pompát - Borso sohasem jelent meg másként, mint 
aranyos szövetben és ékszeresen - nem hajlandó 
kiszámíthatatlan költségbe verni magát. Alfonso 
amúgy is tudhatta, hogy ékes kis villái - a Belvedere, 


árnyékos kertjeivel, a Montana, szép fÍreskóival és 
szökőkútjaival - áldozatai lesznek az eseményeknek. 
Az állandóan fenyegető helyzet tagadhatatlanul nagy 
erényeket érlelt meg ezekben a fejedelmekben; az 
olyan mesterséges egzisztenciában csupán a virtuóz 
mozoghatott eredményesen, és mindenkinek igazolnia 
és bizonyítani kellett, hogy megérdemli az uralmat. 
Valamennyinek jellemére nagy árnyék vetődik, de 
mindenikükben volt valami abból, ami az olaszok 
eszményét jelentette. Az akkori Európának 
melyikfejedelme fáradott annyit önmaga nevelése 
körül, mint pl. I. Alfonso? Franciaországba, Angliába 
és a Németalföldre való utazása valóságos 
tanulmányút volt, amelynek amaz országok 
kereskedelmének és iparának alaposabb ismeretét 
köszönhette.?? Balgaság szemére vetni, hogy pihenése 
óráiban esztergályos munkával foglalkozott, mert 
hiszen összefüggött az az ágyúöntésben szerzett 
mesteri tudásával és elfogulatlan természetével, 
amellyel minden iparágnak mesterét maga köré 
szerette gyűjteni. Az olasz fejedelmek nincsenek 
annyira ráutalva, mint az egykorú északiak, hogy 
érintkezésben legyenek a nemességgel, amely a világ 
egyetlen figyelemreméltó osztályának hiszi magát és a 
fejedelmet is belelovalja ebbe az önhittségbe; 
Itáliában a fejedelemnek mindenkit ismernie szabad 
és föl kell használnia; ugyanúgy a nemesség is, bár 
származása szerint zárt rend, de a társaséletben 
minden tagja teljesen a személye szerint érvényesül, 
nem a kasztja szerint. Erről alább még lesz szó. Az, 
amit a ferraraiak az uralkodóház iránt éreztek, a 
legkülönösebb vegyüléke volt a csöndes borzadásnak, 
a jól kitervelt tüntetés valódi olasz szellemének és a 
teljesen modern alattvalói lojalitásnak; a személyes 
megcsodálás új kötelességérzetté alakul. Ferrara 
városa 1451 -ben az elhalt (1441 ) Niccoló 


fejedelemnek ércből való lovas szobrot állíttatott a 
piazzán; Borso nem restellte (1454), hogy tulajdon ülő 
bronzszobrát állíttassa föl amannak a közelében, s 
azonfelül a város mindjárt uralkodásának elején egy 
, márvány  diadaloszlop" fölállítását rendelte el 
tiszteletére. Egy ferrarai emberkülföldön, Velencében, 
nyilvánosan ócsárolta Borsot; mikor hazaérkezik, 
följelentik és a bíróság számkivetésre és javainak 
elkobzására ítéli, sőt kevésbe múlt, hogy egy lojális 
polgár a bíróság előtt le nem szúrta; a nyaka körül 
kötéllel járul a herceg elé, úgy esdekel teljes 
bocsánatért. A ferrarai fejedelemség általában jól föl 
van szerelve kémekkel, és a herceg személyesen 
tanulmányozza naponként az idegenekről szóló 
jelentést, amelynek előterjesztése a fogadósoknak 
szigorú kötelessége. Borso esetében ez még összefügg 
vendégszeretetével, amely egyetlen jelentős utast sem 
akart megtiszteletlenül elereszteni; I. Ercole esetében 
azonban tisztára biztonsági intézkedés volt. Akkoriban 
Bolognában is, II. Giovanni Bentivoglio idején, minden 
idegen, aki a városon át akart menni, jegyet volt 
kénytelen váltani az egyik kapunál, hogy azután a 
másikon kimehessen. - Nagyon népszerű lesz a 
fejedelem, hogyha a  nyomorgató tisztviselőket 
hirtelen földhöz teremti, ha Borso első és legtitkosabb 
tanácsosait letartóztatja, ha I. Ercole egy adószedőt, 
aki az évek hosszú során teleszítta magát, 
szégyenszemre elcsap; olyankor a nép örömtüzet gyújt 
és megkondítja a harangokat. Egyvalakit azonban 
túlságosan nagyra hagyott nőni  Ercole, a 
rendőrfőnökét, vagy minek nevezzük  (capitaneo 
digiustizia), a Luccából való Gregorio Zampantét 
(mert az ilyen természetű állásra a bennszülött nem 
volt alkalmas). Még a herceg fiai és öccsei is 
reszkettek Zampantétól; mindigt öbb száz, meg ezer 
aranyra rúgtak bírságai és a kínzás már a kihallgatás 


előtt "megkezdődött. Megvesztegethette magát a 
legnagyobb gonosztevőktől és hazugság árán hercegi 
kegyelmet járt ki nekik. Milyen szívesen fizettek volna 
az alattvalók a hercegnek 10 000 aranyat, sőt annál is 
többet, ha Istennek és a világnak ezt az ellenségét 
elcsapja; de Ercole komájának tette meg és lovaggá 
ütötte. Zampante pedig évről évre 2000 aranyat tett 
félre; de persze már csak galambot evett, azt is olyat, 
amit a maga házában nevelt, és ki nem ment az utcára 
úgy, hogy számszeríjasok és ábirrek serege ne kísérje. 
Nagy ideje lett volna eltávolítani őt; ekkor (1496) két 
diák meg egy megkeresztelkedett zsidó, akiket 
halálosan megbántott, ebéd utáni pihenése közben 
megölte otthonában és utána készen tartott lovakon 
énekelve végigmentek a városon. Ezt énekelték: 
, Gyertek ki emberek, siessetek! Agyonvertük a 
Zampantét." A katonaság, amelyet rájuk küldtek, 
későn érkezett, mert akkor ők mára közeli határon túl 
biztonságban voltak. Természetesen paszkvillusok 
záporoztak erre, részint szonettek, részint canzonék 
alakjában. Másrészt teljesen ennek a fejedelmi 
uralomnak szellemében való, hogy az uralkodó a 
megbecsülést, amelyet hasznos szolgái iránt érez, az 
udvarra és a lakosságra is rákényszeríti. Mikor 1469- 
ben meghal Lodovico Casella, 

Borso titkos tanácsosa, a temetés napján ki nem 
nyílhatott sem a törvényszék, sem semmi városbeli 
üzlet, sem az egyetem előadási termei; mindenkinek el 
kellett kísérnie a tetemet San Domenicóba, mert a 
herceg is elkíséri. Valóban, fekete ruhában, sírva 
követte - ,az első Este, aki valaha alattvalójának 
temetésén részt vett" - a koporsót, mögötte 
Casellának egy-egy rokona haladt, akit az udvarnak 
egy-egy ura vezetett; nemes emberek vitték át azután 
a polgári halott tetemét a templomból a 
keresztfolyosóra, és ott eltemették. A fejedelmi 


részvétre általában ezekben az olasz államokban 
mutatkozik először példa." A dolog lényegének 
bizonyára megvan a szép emberi értéke, de 
nyilvánulása különösen a költőkben, rendszerint 
kétértelmű. Ariosto ifjúkori költeményeinek egyike, 
amelyet aragoni Lianorának, I. Ercole feleségének 
halálára írt, az elkerülhetetlen gyászvirágokon túl, 
amelyeknek ajándékozása minden évszázadban 
szokásos volt, már néhány teljesen újabb kori vonást 
tartalmaz; ,Ez a haláleset olyan csapást mért 
Ferrarára, amelyet sok esztendeig nem fog kiheverni, 
jótevője most a mennyekben könyörög érte, mert a 
föld nem volt méltó hozzá; a halál istennője 
természetesen nem véres kaszával közeledett feléje, 
mint felénk, közönséges halandók felé, hanem illendő 
módon (onesta) és olyan barátságos ábrázattal, hogy 
attól minden félelem eltűnt". De a részvétnek még 
teljesen más fajtáira is akadunk; novellisták, akik 
teljesen az illető uralkodócsalád kegyétől függtek, és 
akik arra a kegyre számítva, a fejedelmek szerelmi 
történeteit részben még a fejedelmek életében 
elbeszélik és ezt olyan módon, hogy későbbi 
évszázadok az indiszkréció tetőpontját látják benne, 
de akkoriban ártalmatlan udvariasságnak tetszett. Sőt 
lírai költők megörökítették előkelő és azonfelül 
törvényes — házzasságban élő  uraiknak múló 
szenvedélyeit, Lorenzo Magnificóéit Angelo Poliziano, 
és Giovanni Pontano különös hangsúllyal calabriai 
Alfonsóéit. A szóban forgó költemény akaratlanul 
elárulja az aragoniainak förtelmes lelkét: neki ebben 
is a legszerencsésebbnek kell lennie, különben jaj 
azoknak, akik nála szerencsésebbek voltak. Hogy a 
legnagyobb festők, pl. Lionardo, uraik szeretőit 
festették, az magától értetődik. Az estei uralkodóház 
azonban nem várt arra, amíg mások dicsőítik, hanem 
önmaga dicsőítette magát.  Borso a Palazzo 


Schifanoiában uralkodása eseményeinek sorában 
festette meg magát, Ercole pedig uralkodása 
megkezdésének évfordulóját (első ízben 1472-ben) 
egy ünnepi felvonulással ülte meg, amelyet az úrnapi 
körmenethez hasonlítottak; minden üzletet bezártak, 
akárcsak vasárnap; a menet közepén az Este-család 
tagjai lépkedtek teljes számmal, aranyos szövetű 
ruhában, még a fattyak is. Hogy minden hatalom és 
méltóság a fejedelemtől ered, hogy minden az ő 
személyes kitüntetése, azt régóta jelképezte az 
aranysarkantyú rendje, amelynek a középkori 
lovagsághoz már semmi köze sem volt. I. Ercole a 
sarkantyúhoz még kardot is adott, aranyhímes 
köpenyeget, meg évjáradékot, amelynek fejében 
kétségtelenül rendszeres szolgálattétel járt. 

A mecénásság, amely ezt az udvart világhírűvé 
tette, részint az egyetemre szorítkozott, amely Itália 
egyik legteljesebb főiskolája volt, részint az udvari és 
az állami szolgálatra terjedt ki; különösebben azonban 
nem igen áldoztak reá. Bojardo, a gazdag vidéki 
nemes és előkelő tisztviselő, teljesen ebbe a körbe 
tartozott; mikor Ariosto valakivé kezdett fejlődni, nem 
volt már, legalábbis igazi jelentősége szerint nem volt 
már, sem milanói, sem firenzei és nemsokára nem volt 
urbinói udvar sem, hogy Nápolyról ne is beszéljünk; 
Ariosto beérte azzal, hogy Ippolito bíboros muzsikusai 
és szemfényvesztői között kapjon állást, amíg Alfonso 
szolgálatába nem fogadta. Más volt az esete később 
Torguato Tassónak, mert az ő személyéhez az udvar 
valósággal féltékenyen ragaszkodott. 


VI. A kényuralom ellenségei 
Az ilyen sűrített fejedelmi hatalommal szemben az 


államon belül minden ellenállás eredménytelen volt. 
Azok az elemek, amelyek városi köztársaságok 


alakítására — alkalmasak lehettek,  — mindenkorra 
fölemésztődtek; minden a hatalom és az erőszak 
gyakorlása irányában tájékozódott. A nemesség, 
amely politikai tekintetben jogtalan volt még ott is, 
ahol hűbéri birtoka volt, megtehette azt, hogy brávóit 
guelfekre és ghibellinekre?t ossza és öltöztesse, 
sapkájukon a tollat, vagy nadrágjukon a dudorodást 
ilyen vagy olyan alakban viseltesse - a gondolkodók, 
pl. Machiavelli, mindenkorra tudták, hogy Nápoly 
vagy Milano túlságosan , romlott" ahhoz, hogy 
köztársasággá lehessen. Csodálatos vélemények 
maradtak ránk arról a két állítólagos pártról, amely 
már régóta nem volt egyéb, minta hatalom 
árnyékában mesterségesen tenyésztett régi családi 
gyűlölség. Egy olasz fejedelem, akinek Agrippa von 
Nettesheim a pártok feloszlatását tanácsolta, ezt 
felelte: hisz a veszekedésük évi 12 000 aranyat is 
jövedelmez nekem bírságban! - Es mikor pl. 1500-ban, 
Moro rövid időre visszatért államába, a tortonai 
guelfek a közeli francia hadseregnek egy részét 
városukba hívták, hogy a ghibellineket kiirtsák; a 
franciák mindenesetre kifosztották és tönkretették a 
ghibellineket, de utánuk magukat a guelfeket is, amíg 
csak Tortonát teljesen el nem pusztították. — 
Romagnában is, ahol minden szenvedély és minden 
bosszú halhatatlan volt, teljesen kiveszett a guelf és 
ghibellin névből minden politikai tartalom. A szegény 
nép politikai tévedéséből következett, hogy a guelfek 
olykor azt hitték, hogy Franciaországhoz, a 
ghibellinek pedig — Spanyolországhoz tartoznak 
vonzódni. Nem látom, hogy azok, akik a népnek ezt az 
esztelenségét  kizsákmányolták, különösen sokra 
mentek volna vele. Franciaország ahányszor bevonult, 
mindig kénytelen volt kiüríteni Itáliát, és hogy 
Spanyolországból mi lett azután, hogy Itáliát megölte, 
az nyilvánvaló. De térjünk vissza a renaissance-kor 


fejedelemségeihez. Egy tökéletesen tiszta lélek talán 
akkor is úgy okoskodott volna, hogy minden hatalom 
az Istentől való és hogy a fejedelmek, ha mindenki 
jóindulatúan és becsületes szívvel támogatta volna 
őket, idővel jók lettek volna, és erőszakos eredetüket 
el kellett volna felejteni. Amde nem lehet ilyet a 
szenvedélyes és alkotó hévvel megáldott 
képzeletűektől és kedélyűektől kívánni. Miként a rossz 
orvosok, ők is abban látták a betegség gyógyítását, ha 
megszüntetik a tüneteket, és azt hitték, hogyha a 
fejedelmeket meggyilkolják, magától szabadság lesz. 
Vagy nem is mentek el gondolataikkal ennyire és 
csupán az általánosan elterjedt gyűlöletet akarták 
levegőhöz juttatni, vagy éppen csak valami családi 
szerencsétlenséget vagy személyes bántást kívántak 
megbosszulni. Ahogy az uralom föltétlen és minden 
törvényes korlátozás nélkül való volt, azonképpen 
ellenfeleinek eszköze is föltétlen volt. Már Boccaccio 
nyíltan megmondja: , Királynak, fejedelemnek hívjam-e 
a kényurat és olyan hűséggel legyek hozzá, mint 
fölöttemvalóhoz? Nem! Mert ő a közjónak ellensége. 
Fegyverrel, összeesküvéssel, kémekkel, lessel, csellel 
élhetek ellene; szent és szükséges cselekedet ez. 
Nincsen kedvesebb áldozat a zsarnokok vérénél." 

Az egyes eseményekkel itt sem foglalkozhatunk; 
Machiavelli  Discorsi-jának? egy általánosan ismert 
fejezetében foglalkozott az ókori és az újabb kori 
összeesküvésekkel az ókori görög zsarnokok korától 
fogva, és különböző mivoltuk és esélyeik szerint 
hideg-vérűen ítélte meg őket. Mindössze két 
észrevétel engedtessék meg: az egyik az istentisztelet 
közben elkövetett gyilkosságokra vonatkozik, a másik 
az ókor befolyására. 

Csaknem lehetetlen volt a gondosan őrzött 
kényúrhoz egyébkor hozzáférni, — mint ünnepi 
templomba vonuláskor; a teljes fejedelmi család meg 


éppenséggel sohasem került egészen össze más 
alkalommal. így történt, hogy a fabrianóiak uralkodó 
családjukat, a Chiavellikat mise közben gyilkolták le 
(1435), mégpedig előzetes megbeszélés szerint akkor, 
mikor a Hiszekegyben ezekhez a szavakhoz értek: Et 
incarnatus est. Milanóban Giovan Maria Visconti 
herceget a San  Gottardo-templom  benyílójában 
gyilkolták meg (1412), Galeazzo Maria Sforza 
herceget a San Stefano-templomban és Lodovico Moro 
egy ízben (1484) csak úgy menekült meg az özvegy 
Bona hercegnő híveinek tőre elől, hogy a Sant 
Ambrogio-templomba más ajtón nyitott be, mint 
amelynél azok várták. Vallássértő szándék ebben 
nemigen volt; Galeazzo gyilkosai tettük elkövetése 
előtt az illető templom védőszentjéhez imádkoztak, és 
az első misét is meghallgatták ott. De mikor a Pazzik 
Lorenzo és Giuliano Medici ellen összeesküdtek 
(1478), a részleges balsikernek egyik oka az volt, hogy 
Giovan Battista da Montesecco kapitány, akit a gyilkos 
terv megvalósítására kiszemeltek, ugyan elszegődött 
arra, hogy egy lakoma alkalmával hajtsa végre a 
gyilkosságot, de azt, hogy a firenzei dómban kövesse 
el, megtagadta; helyette két pap vállalkozott reá, 
,akik megszokták a szent helyet és azért nem 
irtóztak". 

Ami az ókort illeti amelynek az erkölcsi és 
különösen a politikai kérdésekre való befolyásáról 
még gyakrabban lesz szó, maguk az uralkodók jártak 
elöl a példával, mikor az államról való 
elképzelésükben, de magatartásukban is gyakran 
határozottan a római impériumot választották 
mintaképnek. Ellenfeleik ugyanígy, mihelyt elméleti 
meggondolással fogtak a cselekvésbe, az ókori 
tyrannus-gyilkosokhoz csatlakoztak. Nehéz lesz 
bebizonyítani, hogy a fődologban, magára a tettre való 
elhatározásban ez a példa irányította volna őket, de 


azért puszta frázis és stíluskérdés mégsem volt az 
ókorra való hivatkozása. Galeazzo Sforza gyilkosairól, 
Lampugnaniról, Olgiatiról és  — Viscontiról a 
legkülönösebb adatok maradtak reánk. Mind a 
hármuknak teljesen személyi oka volt reá, de 
elhatározásuk talán mégis egy általánosabb okból 
támadt. Cola de" Montani, humanista és az ékesszólás 
tanítója, valami zavaros dicsőségvágyat és nagy tettek 
után való sóvárgást lobbantott lángra az igen fiatal 
milanói nemesek egy csoportjában, végül pedig a két 
elsőnek megnevezett fiatal előtt Milano 
megszabadításának gondolatát vetette föl. Montani 
hamarosan gyanúba került, kiutasították és az ifjakat 
kénytelen volt lobogó fanatizmusuknak átengedni. 
Mintegy tíz nappal a tett előtt ünnepélyesen 
fölesküdtek egymásnak Sant" Ambrogio kolostorában; 
, azután" - mondta Olgiati -, ,egy félreeső helyiségben 
Szent Ambrus képe előtt fölvetettem szememet és 
segítségét kértem a magunk és az ő egész népe 
számára". A város égi védőszentjére várt a feladat, 
hogy védje a tettet, ugyanúgy, mint utóbb Szent 
Istvánra, akinek templomában az eset lejátszódott. 
Ezután még sok más ifjút belevontak félig az ügybe, 
éjjelenként Lampugnani házában tartották 
főhadiszállásukat és tőrhüvelyekkel gyakorolták a 
szúrást. A tett sikerült, de Lampugnanit azon 
nyomban leütötték a herceg kísérői, a többit pedig 
elfogták. Visconti megbánást mutatott, Olgiati minden 
kínzás ellenére megmaradt annál, hogy a tett Istennek 
tetsző áldozat volt, és mikor a hóhér betörte a mellét, 
még ezt mondta: , Szedd össze magadat, Girolamo! Az 
emberek sokáig rád gondolnak majd; a halál keserű, a 
dicsőség örök!" 

Bármilyen  eszményiek voltak is azonban az 
elhatározások és a szándékok, abból a módból, 
ahogyan az összeesküvést végigvitték, éppen minden 


összeesküvők legelvetemültebbjének a képe dereng 
elő, azé, akinek a szabadsághoz semmi köze sem volt: 
Catilináé. Siena évkönyvei világosan megmondják, 
hogy az összeesküvők Sallustiust tanulmányozták és 
Olgiati  vallomásából ez közvetlenül is kiderült. 
Egyébként is lesz még találkozásunk ezzel a szörnyű 
névvel. A titkos összeesküvésre, ha a céltól 
eltekintünk, nem volt olyan csábító példa más, mint 
ez. 

A firenzeiek szemében valahányszor a Mediciektől 
szabadultak vagy szabadulni akartak, a 
zsarnokgyilkosság nyíltan megvallott eszmény volt. 
Mikor a Mediciek 1494-ben elmenekültek, 
palotájukból elvitték Donatello bronzcsoportját, a 
Juditot Holofernesszel ábrázolót és a Signoria palotája 
elé helyezték, arra a helyre, amelyen később 
Michelangelo Dávidja állott és eztafeliratottettékreá: 
Exemplum salutis publicae cives posuere 1495. De 
különösen az ifjabbik Brutusra hivatkoztak most, aki 
még Daniéban Cassiusszal és Iskariot Júdással a pokol 
legmélyebb torkában rekedt, mert az impériumot 
elárulta. Pietro Paolo Boscoli, akinek Medici Giuliano, 
Giovanni és Giulio ellen való összeesküvése (1513) 
nem sikerült, a legnagyobb mértékben rajongott 
Brutusért és elég vakmerő volt azt mondani, hogy 
utánozná példáját, ha egy Cassiusa akadna; ilyenül 
azután Agostino Capponi csatlakozott hozzá. 
Tömlöcbeli utolsó beszélgetései - az akkori vallási 
állapot egyik legfontosabb okirata - arról tesznek 
tanúságot, hogy mekkora erőfeszítéssel szabadította 
fel magát ama római képzelgésektől, csakhogy 
keresztényi módon halhasson meg. Egy barátjának és 
a gyóntató atyának kellett meggyőznie arról, hogy 
Aguinói Szent Tamás általában elítéli az 
összeesküvéseket; de a gyóntató atya később titokban 
megvallotta ugyanannak a barátnak, hogy Szent 


Tamás különbséget tesz és megengedi az 
összeesküvést az olyan zsarnok ellen, aki a nép 
akarata ellen erőszakosan ült a nép nyakára. 

Mikor Lorenzino Medici Alessandro herceget 
megölte (1537), azután elmenekült, a tettnek egy 
valószínűleg hiteles, de legalábbis az ő megbízásából 
szerkesztett védőirata jelent meg, amelyben ő a 
zsarnokgyilkosságot, mintolyant a legérdemesebb 
cselekedetként magasztalja; önmagát föltéve, hogy 
Alessandro valódi Medici volt és tehát rokona (ha 
távoli is), tétovázás nélkül Timoleonnal hasonlítja 
össze, aki hazaszeretetében lett testvérének gyilkosa. 
Mások ezt az esetet is Brutuséval hasonlították össze 
és hogy maga Michelangelo is sokkal későbbi korban 
ilyenfajta gondolatokon csüngött, arra az ő Brutus- 
mellszobráról (a  Bargellóban) következtethetünk. 
Befejezetlenül hagyta, mint csaknem minden 
munkáját, de bizonyára nem azért, mintha Caesar 
meggyilkolása túlságos súllyal nyomta volna a lelkét, 
miként azt a szobor alján elhelyezett distichon véli. 
Olyan  tömegradikalizmust, amilyen az újabb 
monarchiák ellen alakult ki, a reneszánsz fejedelmi 
államaiban hiába keresnénk. Minden egyes ember 
tiltakozott belsejében a fejedelmi uralom ellen, de 
sokkal inkább arra törekedett, hogy tűrhetően vagy 
előnyösen  elhelyezkedjék benne,  sem-minthogy 
egyesült erővel megtámadja. Ahhoz, hogy egy nép 
uralkodóházának kiirtására vagy elűzésére 
vállalkozzék, odáig kellett fejlődniök az állapotoknak, 
mint annak idején  Camerinóban,  Fabrianóban, 
Riminiben. Rendszerint nagyon jól tudták azt is, hogy 
csak gazdát cserélnek. A köztársaságok csillagzata 
határozottan kihunyóban volt. 


VII. A köztársaságok: Velence és 
Firenze 


Valamikor az olasz városok nagy mértékben 
kifejtették azt az erőt, amely a várost állammá teszi. 
Nem kellett ahhoz egyéb, mint hogy a városok nagy 
szövetséggé egyesüljenek; olyan elgondolás ez, amely 
Itáliában mindig visszatér, ha esetenként hol ilyen, hol 
olyan alakba öltözötten is. A XII. és XIII. században 
valóban hadi tekintetben hatalmas, nagy városi 
szövetségekre került a sor és Sismondi azt hiszi, hogy 
a lombard szövetségnek?" Barbarossa ellen (1168-tól 
fogva) való utolsó fölkészülése lett volna az a pillanat, 
amelyben egyetemes olasz szövetség alakulhatott 
volna. Csakhogy a hatalmasabb városok akkor már 
olyan jellemvonásokat alakítottak ki, amelyek 
lehetetlenné tették ezt: mint kereskedelmükben 
egymásvetélytársai, a legszélsőségesebb eszközökkel 
fordultak egymás ellen és a gyöngébb 
szomszédvárosokat jogtalan függőségbe 
kényszerítették. Vagyis azt hitték, hogy végül mégis 
egymagukban boldogulnak majd és nem lesz 
szükségük az egészre; ezzel azután minden más 
erőszakos uralomnak előkészítették a talaját. A 
kényuralom el is következett, amint a nemesi 
pártoknak egymással és a polgárokkal való küzdelmei 
fölébresztették a szilárd uralkodás után való vágyat és 
amint a meglevő zsoldoscsapatok pénzért minden 
ügyét — támogatták, minekutána az egyoldalú 
párturalom már rég megszokta, hogy az általános 
polgári fölkelést hasznavehetetlennek minősítse. A 
kényuralom elnyelte a legtöbb város szabadságát; itt- 
ott elkergették, de csak félig vagy csak rövid időre; 
megannyiszor visszatért, mert megvoltak számára a 
belső föltételek és mert a vele szembeszegülő erők 


elfogytak. Azok közül a városok közül, amelyek 
függetlenségüket megőrizték, kettő a legnagyobb 
jelentőségű az egész emberiség történetére nézve: 
Firenze, az állandó mozgalmak városa, amely hírt is 
hagyott ránk azoknak az egyéneknek és az 
összességnek minden gondolatáról és szándékáról, 
amelyek három századon végig részt vettek 
mozgalmaikban; azután Velence, a látszólagos 
veszteglés és a politikai hallgatás városa. Az 
elgondolható legnagyobb ellentéte egymásnak ez a két 
város, és a világon semmivel sem hasonlítható össze. 

Velence mint csodálatos, titokzatos alkotásra ismert 
magára, amelyben minden időtől fogva valami egyéb 
is tevékenykedett, mint az emberi ész. Mythos beszélt 
a város ünnepélyes alapításáról: 413. március 25-én 
délben tették volna le a Padovából átköltözők az 
alapkövet a Rialtón, hogy legyen egy 
megtámadhatatlan szent helye a szabadságnak a 
barbároktól széttépett Itáliában. Az utódok később az 
eljövendő nagyságnak minden sejtelmét beletették az 
alapítók lelkébe; M. Antonio Sabellico, aki pompásan 
áradó hexameterekben ünnepelte az eseményt, a 
pappal, aki a város fölszentelését végzi, ezt kiáltatja 
égnek: ,Ha egyszer majd nagyot merünk, add, hogy 
sikerüljön! Most csak egy szegény oltár előtt 
térdepelünk, de ha fogadalmunk hiábavaló, akkor, óh 
Isten, egyszer majd száz márványból és aranyból való 
templom emelkedik itt Feléd!" - Maga a szigetvárosa 
XV. század végén olyan volt, mint az akkori világ 
ékszerdoboza. 

Ugyanaz a Sabellico írja le ilyennek ősrégi kupolás 
templomaival, ferde tornyaival, berakásos 
márványhomlokzataival, egész szűk keretbe szorított 
pompájával, amelyben  megfért egymással a 
mennyezetek  aranyozása és minden  zugnak 
bérbeadása. Elvezet bennünket a Rialtóra, San 


Giacometto . templomának  embersűrűtől hullámzó 
terére, ahol egy egész világ üzleti élete nem hangos 
beszéddel és kiáltozással árulja el magát, hanem 
csupán sokszólamú zsongással, ahol az 
oszlopcsarnokokban27 körös-körül a beléjük nyíló 
utcákban a pénzváltók és az aranyművesek százai 
ülnek végeérhetetlen boltokkal és raktárakkal fejük 
fölött; a hídon túl leírja a németek nagy fondacóját, 
amelynek csarnokaiban tárolják áruikat és laknak 
embereik, és amely előtt állandóan hajó áll hajó 
mellett; följebb tőle a  bor- és olajílotta és 
párhuzamosan vele a parton, amelyen 
rakodómunkások hemzsegnek, a kalmárok boltjai; 
azután a Rialtótól a Márk térig az illatszeres bódék és 
a vendéglők. így vezeti az olvasót városrészről 
városrészre, ki egészen a két kórházig; azokhoz a 
fölötte célszerű intézményekhez tartoznak ezek, 
amelyeket annyira fejletten csak Velencében lehetett 
megtalálni. Az emberekről való gondoskodás, békében 
csakúgy, mint háborúban, általában —— egyik 
ismertetőjele volt a velenceieknek; háborúban a 
sebesültek, még az ellenséges sebesültek ápolása is 
bámulat tárgya volt az idegenek szemében. 

Minden, amit nyilvános intézménynek neveztek, 
meglelhette mintáját Velencében; a nyugdíjügyet is 
rendszeresen intézték, még a  hátrahagyottak 
tekintetében is. Gazdagság, politikai biztonság és a 
világ ismerete érlelte meg ilyen dolgokra Velencében 
a gondolkodást. A nyúlánk, halkan, meggondoltan lépő 
és józan beszédű szőke emberek viseletre és 
föllépésre csak kevéssé különböztek egymástól; a 
piperét, főképpen a gyöngyöt asszonyaikra és 
leányaikra aggatták. A közjólét akkoriban, noha a 
törökök nagy veszteségeket okoztak, még valóban 
fényes volt; de a fölhalmozott energia és Európa 
általános vélekedése még utóbb is elég volt ahhoz, 


hogy Velence a legsúlyosabb csapásokat is sokáig 
elbírja: a Kelet- Indiába vivő tengeri út fölfedezését, 
az egyiptomi mameluk-uralom bukását és a cambrai 
liga háborúját. 

Sabellico, aki Tivoli környékén született és az akkori 
filológusok fesztelen beszédjét szokta meg, máshelyütt 
némi csodálkozással jegyzi meg, hogy a fiatal nemesek 
(nobilék), akik délelőtti előadásait hallgatták, 
egyáltalán nem akartak vele politizálásba bocsátkozni: 
,Ha azt kérdem tőlük, miként vélekednek, beszélnek 
és mit várnak az emberek Itáliának erről vagy arról a 
mozgalmától, egyhangúan azt felelték mind, hogy nem 
tudják". Pedig a nemesség megfélemlített részétől 
minden állami inkvizíció ellenére megtudhatott az 
ember egyet-mást, csak nem annyira olcsó áron. A XV. 
század utolsó negyedében a legelőkelőbb hatóságok 
keretében is akadtak árulók; a pápáknak, az olasz 
fejedelmeknek, sőt az egészen közepes 
condottieréknek is, akik a köztársaság szolgálatában 
álltak, megvoltak hírhordóik, akik részben rendszeres 
zsoldot húztak. Odáig fajult ez az állapot, hogy a Tízek 
Tanácsa a pregadók tanácsa elől eltitkolta a fontosabb 
politikai híreket, sőt az volt a hit, hogy Lodovico Moro 
a pregadók között határozott számú szavazattal 
rendelkezik. , Hogy némely bűnösnek éjszakai 
felakasztása és a feladó dús megjutalmazása (pl. 60 
arany életfogytiglani nyugdíjjal) nagy haszonnal járt-e, 
nehéz megmondani; a legfőbb okot, sok nemes 
szegénységét, egykettőre nem lehetett megszüntetni. 
1492-ben két nobile azt a javaslatot szorgalmazta, 
hogy az állam évi 70 000 aranyat vessen ki az olyan 
szegény nemesek megsegítésére, akiknek semmi 
hivataluk sincsen; az ügy már-már a Nagytanács elé 
került, ahol többségre tehetett volna szert, - mikor a 
Tízek Tanácsa még idején közbeléphetett és a két 
nemest  holtiglan  Nicosiába, Cyprus szigetére 


száműzte. Azontájt történt, hogy egy  Soranzót 
idegenben mint templomrablót fölakasztottak, egy 
Contarinit pedig betörés miatt vasra vertek; 
ugyanannak a családnak egy másik tagja 1499-ben a 
Signoria elé járult és elpanaszolta, hogy sok esztendő 
óta nincsen hivatala, mindössze 16 arany a jövedelme 
és kilenc gyermeke van, de 60 arany adóssága is, hogy 
nem ért semmi mesterséghez és hogy a minapában 
kitették az utcára. 

Megérthető, hogy némely gazdag nobile házakat 
épít azért, hogy a szegényeknek ingyen lakást adjon 
bennök. Az Isten nevében való házépítés még egész 
utcasorhosszat is, jótékony cselekedetként szerepel a 
végrendeletekben. 

Ha Velence ellenségei valaha komoly reménységet 
építettek az ilyen természetű bajokra, csalódniuk 
kellett. Azt hihetné az ember, hogy már a 
kereskedelem lendülete, amely a legjelentéktelenebb 
ember munkájának is bőséges nyereséget biztosított, 
hogy a keleti Földközi-tenger gyarmatai elterelték a 
politikától a veszedelmes erőket. De hát Genovának is, 
hasonló előnyök ellenére nem volt-e a legviharosabb 
politikai története? Velence rendíthetetlenségének 
oka inkább a körülményeknek olyan összejátszásában 
van, amilyenre sehol egyebütt nincsen példa. 
Minthogy mint város megtámadhatatlan volt, a külső 
eseményekbe csak a leghűvösebb megfontolás után 
ártotta bele magát, Itália többi részének 
pártviszonyait — szinte alig — vette tudomásul, 
szövetségeit csak múló célok érdekében és lehető 
nagy áron kötötte. A velencei lélek alapérzése ezért a 
büszke, sőt megvető elszigetelődés volt és abból 
következően erősebb belső összetartás, amit azután 
Itália többi részének a gyűlölete még erősebbé tett. 
Magában a városban valamennyi lakosnak a 
legnagyobb érdekei fűződtek a  gyarmatokhoz, 


valamint a terrafermai (a Velence környéki szárazföld) 
birtokokhoz, mert az utóbbiak (vagyis a Bergamóig 
terjedő városok) lakosságának csupán Velencében volt 
szabad vásárolnia és eladnia. Az ilyen mesterkélt 
kiváltságot csak belső nyugalom és egyetértés 
állandósíthatta - így érezte ezt bizonyára a túlnyomó 
többség is, és összeesküvők számára már ezért is 
alkalmatlan területvolt Velence. Ha pedig mégis 
akadtak elégedetlenek, a lakosságnak nemesekre és 
polgárokra osztása annyira távol tartotta őket 
egymástól, hogy nagyon megnehezedett minden 
egymáshoz közeledésük. A nemességen belül azután 
azok elől, akik veszélyesek lehettek, elrekesztették 
minden összeesküvés fő forrását, a tétlenséget, a nagy 
kereskedelmi vállalkozásaik és  utazásaik, és a 
minduntalan megújuló török elleni háborúkban való 
részvételük által. Vezéreik közben kímélték őket, sőt 
olykor bűnös módon kímélték, és egy velencei Cato 
hatalmuk bukását jövendölte meg, ha a nobiléknek 
attól való vonakodása, hogy egymásban valahogyan 
kárt tegyenek, tovább is tart az igazságosság 
rovására. Mindazonáltal ez a szabad levegőn való 
nagy mozgás egészben véve egészséges. irányítást 
adott Velence nemességének. Ha pedig az irigység és 
a becsvágy egyszer mindenáron kielégülést követelt, 
akkor akadt hivatalos áldozat, hatóság és voltak 
törvényes eszközök. Az a sok évig tartó lelki 
gyötrelem, amely Francesco Foscari ctoget ( 11457)? 
egész Velence szeme láttára összetörte, talán a 
legijesztőbb példája az olyan bosszúnak, amilyen 
csupán arisztokrata uralmakban lehetséges. A Tízek 
Tanácsát, amely mindenbe beleszólt, amelynek 
föltétlen joga volt az élet és halál, pénztárak és 
hadiparancsok kérdésében, amely magában foglalta 
az inkvizítorokat és amely mint másokat is, a hatalmas 
Foscari dogét is megdöntötte, a Tízek Tanácsát 


évenként újra választotta az egész uralkodó kaszt, a 
Gran Consiglio, és azzal ennek a legközvetetlenebb 
kifejeződése lett. Nagy  cselszövések ezeken a 
választásokon aligha fordultak elő, mert rövid tartama 
és a későbbi felelősség nem tette nagyon kívánatossá 
ezt a tisztséget. De az igazi velencei, akármilyen 
földalatti és erőszakos volt is ezeknek és egyéb 
velencei hatóságoknak működése, nem menekült 
előlük, hanem önként elébük állott; nemcsak azért, 
mert a köztársaságnak messzire nyúlt a karja, és 
helyette a családját zaklathatta volna, hanem mert 
legalábbis az esetek nagyobb részében okok alapján 
jártak el, nem vért szomjazva. Általában soha egyetlen 
állam sem gyakorolt nagyobb erkölcsi hatalmat 
távollevő hozzátartozói fölött. Ha példának okáért a 
pregadók között áruló akadt, bőséges kárpótlás volt 
ezért, hogy minden idegenben élő velencei született 
hírvivője volt a kormánynak. Magától értetődött, hogy 
a Rómában élő velencei bíborosok a titkos pápai 
consistoriumokról jelentést küldtek haza. Domenico 
Grimani bíboros Róma közelében (1500) elfogatta 
azokat az iratokat, amelyeket Ascanio Sforza 
bátyjának, Lodovico Morónak küldött és Velencébe 
juttatta őket; apja, aki éppen akkor súlyos vád alatt 
állott, . fiának ezt az érdemét nyilvánosan 
érvényesítette a Gran Consiglio, vagyis az egész világ 
előtt. Hogy Velencében miként bánt condottieréivel, 
azt fönnebb már jeleztük. Ha azonfelül még valami 
külön kezességet keresett hűségük biztosítására, talán 
nagy számukban találta meg, amely az árulást épp 
annyira megnehezítette, mint amennyire 
megkönnyítette az árulás fölfedezését. Ha az ember a 
velencei katonai lajstromokba tekint, azt kérdi 
magától, hogy olyan tarka keverékű csapatokkal 
hogyan volt lehetséges közös működés? 

Az 1495-iki háború lajstromában 15 526 ló szerepel 


csupa apró tételben; csak a mantovai Gonzagának volt 
belőle 1200, Gioffredo Borgiának 740; azután hat 
vezér következik 700-600, tíz 400, tizenkét 400-200, 
körülbelül tizennégy 200-100, kilenc 80, hat 60-50 
lóval stb. Részint régi velencei csapattestekről van 
szó, részint velencei városi és vidéki nemeseknek 
alárendelt katonákról. A vezérek legtöbbje azonban 
olasz fejedelem és városfő, vagy olyanoknak rokona. 
Ehhez járul 24 000 főnyi gyalogság, amelynek 
egybeszervezéséről és vezetéséről nincsen följegyzés, 
azonfölül további 3300, valószínűleg különleges 
fegyvernemeket képviselő ember. Béke idején a 
terraferma városai egyáltalán nem, vagy hihetetlen 
csekély létszámú helyőrséggel voltak megrakva. 
Velence alattvalóinak nem 

annyira kegyeletes érzésében bizakodott, mint 
inkább a belátásában; a cambrai liga??? háborújában 
(1509), mint ismeretes, föloldotta őket a hűségeskü 
alól és hagyta, hogy az ellenséges megszállás 
kellemetlenségeit összehasonlíthassák az ő szelíd 
uralmával; minthogy nem volt szükségük arra, hogy 
árulás árán szakadjanak el Szent Márktól és tehát 
nem kellett büntetéstől tartaniok, a legnagyobb 
igyekvéssel tértek vissza a megszokott uralom alá. Ez 
a háború, mellesleg mondva, annak a vészkiáltozásnak 
eredménye volt, amely száz esztendeje tartott amiatt, 
mert Velence megnagyobbodásra tört. Velence 
időnként elkövette a túlságosan eszes embereknek azt 
a hibáját, hogy ellenségeiről sem volt hajlandó olyan 
cselekedeteket föltenni, amelyek nézete szerint 
esztelenek és a józan számítással ellenkezők voltak.30 
Ilyen optimizmusukban, amely talán leginkább az 
arisztokrata uralmak tulajdonsága, vették teljesen 
semmibe egykor II. Mohamednek Konstantinápoly 
megvívására való fegyverkezését, sőt VIII. Károly 
bevonulásának készületeit is, amígnem azután mégis 


megtörtént az, ami váratlan volt. Ilyen esemény volt 
most a cambrai liga is, mert szemben állott két 
kitervezőjének, XII. Lajosnak és II. Gyulának 
nyilvánvaló  — érdekével. A 6 pápában 6 azonban 
fölhalmozódott egész Itáliának a hódító velenceiek 
ellen érzett régi gyűlölete, s azért behunyt szemmel 
tűrte az idegenek bevonulását; ami pedig Amboise 
bíborosnak és királyának politikáját illeti, annak 
gonoszindulatú bárgyúságát Velencének már rég föl 
kellett volna ismernie és régen tartania kellett volna 
tőle. A többi szövetséges legnagyobb részét az az 
irigység vitte a ligába, amely a gazdagságnak és a 
hatalomnak hasznos fegyelmezője lehet, alapjában 
véve azonban igen nyomorult valami. Velence 
becsülettel szabadult a küzdelemből, de nem úgy, 
hogy megmaradó kára ne lett volna belőle. Az olyan 
hatalmasság, amelynek  alapszerkezete annyira 
bonyolult, amelynek tevékenysége és érdekei olyan 
tág színtérre terjedtek ki, el sem képzelhető az 
egésznek nagyszabású áttekintése, az erőknek és 
terheknek, a  gyarapodásnak és fogyatkozásnak 
állandó mérlegelése nélkül. Velence bízvást a modern 
statisztika szülőhelyének tekinthetné magát, vele 
együtt Firenze, másodsorban pedig a legfejlettebb 
itáliai fejedelemségek. A középkor hűbérállama 
legfeljebb a fejedelmi jogok és haszonélvezetek 
(urbáriumok) összegező kimutatását termi; a 
termelést mint állandó valamit fogja föl, aminthogy 
valamennyire az is, amíg főképp telekről és földről van 
szó. Ezzel szemben Nyugat városai már korán rájöttek 
arra, hogy termelésük, amely ipari és kereskedelmi 
termelés, fölöttébb mozgékony és a szerint is bántak 
vele, de - még a Hansa virágzó korában is — 
megmaradtak az egyoldalú kereskedelmi mérleg 
mellett. A hajórajok, a seregek, a politikai nyomás és 
befolyás egyszerűen a kereskedelmi főkönyv követel 


és tartozik rovatába kerültek. Az olasz államokban 
egyesülnek elsőkül a valódi statisztika megalapítására 
a teljes politikai tudatosság következményei a 
mohamedán közigazgatás példájával és a termelésnek 


és magának a kereskedelemnek ősrégi 
gyakorlatával. II. Frigyes császár  alsó-itáliai 
kényszerállamát egyoldalúan a hatalom 


összpontosítására szervezte meg a lét vagy nemlét 
harcának céljára. Velencében ezzel szemben a végső 
cél a hatalom és az élet élvezése, az ősöktől 
örököltnek  továbbfejlesztése, a legjövedelmezőbb 
iparok egybegyűjtése és mindig újabb fogyasztópiacok 
megnyitása. 

Az írók ezekről a dolgokról a legnagyobb 
elfogulatlansággal beszélnek. Megtudjuk, hogy a 
város lakossága 1422-ben 190.000 lelket számlált; 
talán Itáliában kezdték legkorábban azt a gyakorlatot, 
hogy immár nem tűzhelyek, fegyverforgatók, a maguk 
lábán járók stb. szerint számlálták a népet, hanem 
anime (lelkek) vagy bocche (szájak) szerint, és minden 
további számítás legsemlegesebb alapjának ismerték 
ezt el. Mikor a firenzeiek ugyanez idő tájt szövetséget 
szerettek volna kötni Velencével Filippo Maria 
Visconti ellen, egyelőre elutasították őket abban a 
tiszta és pontos kereskedelmi mérleggel támogatott 
meggyőződésükben, hogy esztelenség minden háború 
Milano és Velence, vagyis a vásárló és eladó között. 

Ha a herceg csak a hadseregét szaporítja is, a 
hercegség az adók azonnali emelkedése miatt 
rosszabb fogyasztóvá lesz. , Jobb, ha hagyjuk, hogy a 
firenzeiek alulkerüljenek, mert akkor ők, akik a 
szabad városi élethez szoktak, átköltöznek majd 
hozzánk és magukkal hozzák  selyem- és 
gyapjúszövészetüket, ugyanúgy, mint ahogy a 
szorongatott luccaiak tették." A legfigyelemreméltóbb 
azonban az a beszéd, amelyet a haldokló Mocenigo 


dogé (1423) néhány szenátorhoz intézett, akiket 
ágyához hívatott. Velence egész erejének és 
vagyonának statisztikáját, annak legfontosabb elemeit 
magában foglalja az a beszéd. Nem tudom, van-e 
alapos magyarázata annak a homályos értelmű 
okiratnak és ha igen, hol van; pusztán furcsaságként 
álljon itt belőle a következő: miután egy hadikölcsöne 
után 4 millió aranyat letörlesztett Velence, az 
államadósság (il monte) akkor még 6 millió aranyra 
rúgott. A kereskedelemben forgó tőke összege (úgy 
látszik) 10 millió volt, amely 4 milliót jövedelmezett 
(így mondja a szöveg). 3000 naviglión (kisebb hajón), 
300 navén és 45 gályán 17 000, illetőleg 8000 és 11 
000 hajósember hajózott. (Gályánként több mint 200 
ember.) Ehhez járult 16 000 hajóács. Velence 
házainak 7 millió volt a fölbecsült értéke és bérben fél 
milliót jövedelmeztek.? 1000 nemesembernek 70-től 
4000 aranyig terjedt a jövedelme. -Egy másik helyen 
az állam rendes jövedelme ugyanabban az 
esztendőben 1 100 000 aranyra becsültetik; a zavarok 
következtében, amelyeket a háború okozott a 
kereskedelemben, a század közepe táján 800 000 
aranyra csökkent. 

Ha Velence ilyen természetű számítások és azoknak 
gyakorlati alkalmazása által legkorábban mutatta be 
teljességében a modern állam életének egy fontos 
részét, a műveltségnek abban az ágában viszont, 
amelyet Itáliában akkor a legtöbbre becsültek, 
némiképpen elmaradt. Híjával van ez a város 
általában az irodalmi ösztönnek, különösen pedig a 
klasszikus ókor iránt való mámoros rajongásnak.?? A 
filozófia és az ékesszólás tehetsége, úgy véli Sabellico, 
alapjában véve akkora itt, mint a kereskedelemhez és 
az államügyekhez értés tehetsége; Trapezunti György 
már 1459-ben a dogé lába elé tette latin fordításban 
Platónnak a törvényekről szóló könyvét és évi 1 50 


arany fizetéssel a filozófia tanítójának nevezték ki; a 
Signoriának is ajánlotta retorikáját. Ha végigmegyünk 
azonban — Velence  irodalomtörténetén, amelyet 
Francesco Sansovino az ő ismert könyvéhez 
függesztett, akkor a XIV. századra szinte csupa 
teológiai, jogi és orvosi szakmunka esik, azután 
históriák; még a XV. században is csak igen gyéren 
vannak képviselői a  humanizmusnak a város 
jelentőségéhez képest, Ermolao Barbaro és Aldo 
Manucci kivételével. Bessarion bíboros könyvtárát, 
amelyet az államnak hagyott, éppen hogy megóvták a 
szét-szóródástól és az  elpusztulástól. Hiszen a 
tudomány számára ott volt Padova, ahol persze az 
orvosok és a jogászok mint államjogi vélemények 
szerzői mindenki másét meghaladó fizetéseket húztak. 
Az olasz műköltészetből is sokáig alig vette ki részét 
Velence, mígnem azután a kezdődő XVI. század 
minden mulasztást pótol. Még a reneszánsz művészi 
szellemét is kívülről hozatta Velence és csak a XV. 
század vége felé mozog benne a maga teljes erejével. 
Sőt adódnak itt még jellemzőbb szellemi tétovázások 
is. 

Ugyanaz az állam, amely papságát olyan teljesen a 
markában tartotta, amely minden fontos állás 
betöltését maga intézte és a pápai curiával ismételten 
szembeszállott, valami teljesen különös színezetű 
hivatalos ájtatosságot mutatott. Szentek tetemét és a 
töröktől meghódított Görögországból származó egyéb 
ereklyéket a legnagyobb áldozatok árán 
megszereznek, és a dogé nagy ünnepi menettel 
fogadja azokat. Egy szentnek a varratlan köntöséért 
10 000 arany megszavazásáig elmentek (1455) de 
nem tudták megkapni. Nem a nép lelkesedéséről volt 
itt szó, hanem a magasabb állami hatóság csöndes 
határozatáról, amely feltűnés nélkül elmaradhatott 
volna, és Firenzében hasonló körülmények között 


bizonyosan el is maradt volna. A tömegek ájtatossá- 
gát és szilárd hitét VI. Sándor búcsújában nem 
tesszük szóvá. Magában az államban azonban, miután 
az egyházat jobban fölszívja magába, mint egyebütt, 
itt valóban valami papi elem-féle él, és az állam 
jelképe, a dogé, tizenkét nagy körmenetben (andate) 
félig papi funkcióban szerepel. Ezek szinte kizárólag 
politikai események emlékére rendezett ünnepségek 
voltak és a nagy egyházi ünnepekkel vetélkedtek; 
legfényesebbjük a tengerrrel való híres nász, mindig 
Krisztus mennybemenetelének napján játszódott le. 

A legmagasabb rendű politikai tudatosság, 
afejlődésiformák legnagyobb bősége egyesül Firenze 
történetében, Firenzéében, amely ilyen értelemben 
megérdemli, hogy a világ első modern államának 
neveztessék. Firenzében egy egész nép míveli azt, ami 
a fejedelmi államokban egyetlen családnak ügye. A 
csodálatos firenzei szellem, amely egyben okoskodó és 
művészien teremtő, szakadatlanul más-más alakot ád 
a politikai és társadalmi állapotnak és ugyanolyan 
szüntelelnül le írja és bírálja azt. Így lett Firenze a 
politikai tanítások és elméletek, a kísérletek és 
ugrások hazája, de Velencével együtt a statisztika 
hazája is, egymagában pedig és a világ minden 
államát megelőzve, az újabb értelemben való 
történetírásnak hazája. Része volt ebben a régi Róma 
megpillantásának és történetírói ismeretének, és 
Giovanni Villanj elismeri, hogy az 1300-i jubileumi 
esztendőtől35 kapta nagy munkájához az ösztönzést, 
és nyomban hazaérkezése után belefogott; de annak 
az esztendőnek 200 000 római zarándoka között hány 
lehetett az olyan, aki tehetségre és irányra hasonló 
volt hozzá és városának történetét még sem írta meg! 
Mert nem mindenki tehette hozzá olyan vigasztalódva, 
hogy: ,Róma hanyatlóban van, szülővárosom azonban 
emelkedőben és nagy dolgok véghezvitelére készen, 


és ezért akartam egész múltját följegyezni és az a 
szándékom, hogy a jelen időkig folytassam és 
mindaddig, ameddig az eseményeket megérem." Es 
azonfelül, hogy élete folyásáról tanúvallomást tettek, 
még egy valamit köszönhet történetíróinak Firenze: 
Itália minden más államánál nagyobb hírt. 

Nem a történetét kívánjuk megírni ennek a 
nevezetes államnak, a mi feladatunk itt csak néhány 
utalás arra a szellemi szabadságra és 
tárgyilagosságra, amelyet a firenzeiek városának 
története fölébresztett. 

1300 táján Dino Compagni leírta a korabeli városi 
harcokat. A város politikai helyzetét, a pártok belső 
mozgató rugóit, a vezetők jellemét, szóval a közeli és 
távolabbi okok és hatások egész szövedékét úgy 
mutatja be, hogy a firenzei ítélkezés és ábrázolás 
felsőbbrendűsége szinte kézzelfogható lesz. Es 
micsoda politikus, micsoda  szülőhelyétől és a 
számkivetettségtől megérlelt politikus ezeknek a 
válságoknak legnagyobb áldozata, Dante Alighieri! Azt 
a gúnyt, amelyet az alkotmány folytonos 
megváltoztatása és a kísérletezés miatt érzett, ércből 
való terzinákba öntötte, amelyek közmondásokként 
fognak szerepelni mindenhol, ahol valami hasonló 
készül előfordulni; olyan daccal és vágyódással beszél 
szülőföldjéhez, hogy a firenzeiek szívének meg kellett 
belé remegnie. De gondolatai szétterjednek Itálián és 
a világon, és ha az impériumért való izgatása, úgy 
ahogy az impériumot ő felfogta, tévedésnél egyéb nem 
is volt, el kell ismerni, hogy az alig megszületett 
politikai spekulációnak fiatalos alvajárásában az ő 
esetében költői nagyság nyilvánul meg. Büszke arra, 
hogy ő az első, aki erre az ösvényre lépett, ha 
mindjárt Arisztotelész vezetésével is, de a maga 
módján önállóan. Az ő eszményi császárja igazságos, 
emberszerető, csupán az Istentől függő legfelsőbb 


bíró, a római világuralom örököse, a római 
világuralomé, amelyet a jog, a természet és az Isten 
végzése egyaránt jóváhagyott. A földkerekség 
meghódítása ugyanis jogos valami, istenítélet volt 
Róma és a többi nép között, és az Isten elismerte azt a 
birodalmat, mert rajta lett emberré és mert 
születésekor Augustus császár adózásának, halálakor 
Pontius Pilatus ítéletének vetette alá magát stb. Ha 
ezeket az érveket és egyebeket csak bajosan tudjuk is 
követni, Dante szenvedélyessége mindig megragadó. 
Leveleiben egyik legkorábbija valamennyi 
publicistának, talán a legkoraibb világi ember, aki 
levél alakjában a maga felelősségére bocsát ki 
irányzatos írásokat. Korán kezdte; már Beatrice halála 
után egy röpiratot adott ki Firenze állapotáról ,a 
földkerekség nagyjaihoz", és a száműzetése idejében 
később keletkezett nyílt írásait is mind a császárhoz, a 
fejedelmekhez és a bíborosokhoz intézte. Azokban a 
levelekben és ,a vulgáris nyelvről" szóló könyvében 
más-más alakban visszatér az annyi fájdalommal 
megfizetett érzés, hogy a számkivetett szülővárosán 
kívül is új szellemi hazára találhat nyelvében és 
műveltségében, s attól megfosztani már nem lehet. És 
erre még visszatérünk. 

A  Villaniaknak,  Giovanninak csakúgy, mint 
Matteónak nem annyira mélységes politikai 
megfigyeléseket , köszönünk, mint inkább friss, 
gyakorlatias ítéleteket és Firenze statisztikájának 
alapvetését, azonfelül más államokra vonatkozó fontos 
adatokat. A kereskedelem és az ipar Firenzében 
megindította a politikai gondolkodás mellett a 
nemzetgazdasági gondolkodást is. A pénzviszonyokról 
nagyjában sehol a világon sem voltak olyan pontos 
értesülések, kezdve az avignoni pápai  curián, 
amelynek roppant pénzkészletét (XXII. János halálakor 
25 millió aranyforint) csak ilyen megbízható forrás 


tudja hihetővé tenni. Csak Villa-niban kapunk hírt 
óriási  kölcsönökről, pl. arról az 1 355 000 
aranyforintról, amelyet a firenzei Bárdi és Peruzzi 
bankár-cég a maga és társai pénzéből adott kölcsön 
Anglia királyának és amely ott is veszett (1338); de a 
két bankár mégis kiheverte ezt a kárt. A 
legfontosabbak azonban az azon időből az államra 
vonatkozó adatok: az állam bevétele (több mint 300 
000 aranyforint) és kiadása; a város népessége (itt 
még igen tökéletlenül és a kenyérfogyasztás alapján 
bocche, vagyis szájak szerint 90 000 főre számítva) és 
az állam népessége; a Bat-tisteróban36 (a firenzei 
dóm keresztelő kápolnája) az évenként megkeresztelt 
5800-6000 csecsemő között 300-500 fővel többségben 
vannak a fiúk; az iskolásgyermekek, akik közül 8-10 
000 olvasni, 1000-1 200 hat iskolában számolni tanult; 
azonfelül kb. 600 tanuló, akit 4 iskolában (latin) 
nyelvtanra és logikára oktattak. Következik a 
templomok és kolostorok, a kórházak statisztikája 
(összevéve, több mint 1000 ágy van bennök); a 
gyapjúipar, rendkívül értékes részletadatokkal; a 
pénzverő, a város élelmezése, a hivatalnokság stb.?7 
Egyebekről mellékesen értesülünk, pl. arról, hogy 
mikor az új állami járadékokat (monte) 1353-ban és 
később meghonosították, a templomokban 
kiprédikálták, mégpedig a ferencrendiek mellette 
szólaltak föl, a dömések és az Ágoston-rendiek ellene; 
a fekete halál gazdasági következményei pedig sehol 
Európában nem részesültek akkora figyelemben és 
nem találtak olyan leírásra, de nem is találhattak, mint 
Matteo Villaninál. Csak firenzei ember jegyezhette föl 
számunkra: mennyire várták, hogy az emberek 
megfogyatkozása miatt minden olcsóbbá váljék és 
hogy ehelyett az élelmiszerek ára és a munkadíj 
megkettőződött; hogy a köznép eleinte menynyire nem 
akart már dolgozni, hanem csakis jól élni, hogy 


különösen szolgát és cselédleányt csak igen drága 
áron volt lehetséges kapni a városban; hogy a 
parasztok már csak a legjava földet voltak hajlandók 
bevetni, a silány földet parlagon hagyták stb.; hogyan 
látszottak utóbb  céltalanoknak azok az óriási 
alapítványok, amelyeket a pestis folyamán a 
szegények javára tettek, mert a szegények vagy 
meghaltak, vagy már nem voltak szegények. Végül 
egyszer egy nagy hagyatéknak alkalmából, amikor egy 
gyermektelen jótevő a város minden koldusának hat- 
hat dénárt hagyott, Firenze koldusainak részletes 
statisztikáját kísérelte meg leírni Giovanni Villani. 

A dolgoknak a statisztikán át való szemlélése idővel 
nagyon kifejlett a firenzeiekben; az a szép benne, hogy 
rendszerint láthatóvá teszik a magasabb értelmű 
történettel, az egyetemes műveltséggel és a 
művészettel való összefüggést. Egy 1422-ben kelt 
följegyzés ugyanegy lélegzetre foglalkozik a Mercato 
Nuovo körüli 72 pénzváltóbódéval, a 
készpénzforgalom (2 millió aranyforint) összegével, az 
aranyfonásnak akkor új iparával, a selyemszövetekkel, 
Filippo Brunelleschivel, aki a földből újra kiássa a 
régiek építészetét és  Lionardo  Aretinóval, a 
köztársaság titkárával, aki új életre kelti az ókori 
irodalmat és ékesszólást; végül az akkor politikai 
tekintetben nyugodt város általános jólétével és 
Itáliának azon való örömével, hogy megszabadult a 
zsoldoscsapatoktól. — Velencének föntebb idézett 
statisztikája, , amely . csaknem ugyanabból az 
esztendőből való, persze, sokkal nagyobb birtokot, 
jövedelmet és színteret ölel föl; Velence hajóival már 
régen uralkodik a tengereken, amikor Firenze (1422) 
első saját gályáját küldi ki (Alexandriába). De ki nem 
ismer a firenzei följegyzésben a magasabb rendű 
szellemre? Ilyen és ehhez  hasonlóföljegyzések 
évtizedről évtizedre akadnak Firenzében, mégpedig 


már áttekinthetően elrendezve, holott egyebütt a 
legkedvezőbb esetben csak egyes adatok maradtak 
meg. Megközelítőleg hírt kapunk az első Mediciek 
vagyonáról és üzleteiről; alamizsnára, nyilvános 
épületekre, és adóra 1434-től 1471-ig nem kevesebb, 
mint 663 755 aranyforintot költöttek, abból csupán 
Cosimo több mint 400000-et, Lorenzo Magnifico pedig 
annak örül, hogy a pénzt olyan jó célra költötték. 
1472-ben azután ismét egy nagyon fontos és a maga 
nemében teljes áttekintése következik a város 
kereskedelmének és iparának, közöttük több olyan 
iparágnak, amely félig vagy egészen a művészet 
körébe tartozik; az arany- és ezüstszöveteknek és 
damasztoknak; a fafaragásnak és a faberakásnak 
(intarsia); a  márványban és homokkőben való 
ékítményes  szobrászatnak; a viaszból mintázott 
arcképeknek; az aranyműves- és ötvösművészetnek. 
Sőt a firenzeiek az egész külső lét számontartására 
velük született tehetsége, háztartási, üzleti és 
mezőgazdasági könyveikben is megmutatkozik, 
amelyek a XV. század többi európai emberéitől nagy 
előnyükre különböznek. Joggal kezdtek belőlük 
válogatott példákat közzétenni; csak sok munkába fog 
még kerülni, amíg világos — és egyetemes 
eredményekre lehet majd belőlük jutni. Mindenesetre 
bennük is rá lehet ismerni arra az államra, amelyben 
haldokló apák végrendeletükben meghagyták az 
államnak, hogy 1000 aranyforintnyi bírsággal sújtsák 
fiaikat, ha rendes mesterséget nem folytatnának. 

AXVI. század első felére nézve azután talán a világ 
egyetlen városának sincsen olyan okirata, mint 
Firenzének az a remek leírása, amelyet Varchi 
készített. A leíró statisztikában is, miként annyi más 
tekintetben, elsőnek mutat példát Firenze, mielőtt 
sírba szállna ennek a városnak szabadsága és 
nagysága." 


A külső életnek ezzel a  számontartásával 
párhuzamosan halad azonban a poltikai életnek az a 
folytatólagos leírása, amelyről föntebb volt szó. 
Firenze nem csak több politikai formát és árnyalatot 
él át, hanem aránytalanul többször is számol be róla, 
mint Itália és általában a Nyugat egyéb szabad 
államai. Firenze mint a legtökéletesebb tükör mutatja 
az emberi osztályoknak és az egyes embereknek a 
váltakozó általánoshoz való viszonyát. Franciaország 
és Flandria nagy polgári demagógiáinak képe, úgy 
ahogy Froissart? vázolja fel azt, a XIV. század német 
krónikáinak elbeszélései valóban eléggé jelentősek; de 
szellemi teljesség, a történtek sokoldalú megokolása 
tekintetében a firenzeiek felülmúlják valamennyit. A 
nemesi uralmat, a kényuralmat, a középosztálynak a 
proletariátussal való harcait a teljes, a fél és 
látszólagos demokráciát, egy-egy családnak elsővé 
emelkedését, a theokratiát (Savonarolával), egészen 
azokig a keverék alakulatokig, amelyek a Mediciek 
kényuralmát előkészítették, mindent úgy írnak le, 
hogy a szereplők legbelsőbb mozgató okai 
kitakaróznak a világosságban. "9 

Machiavelli végül firenzei történeteiben (1492-ig) 
teljesen — élőlényként fogja föl szülővárosát, 
fejlődésmenetét pedig egyéninek és természettől 
adottnak; Machiavelli az első volt a modernek közt, 
aki erre képesnek mutatkozott. Nem feladatunk annak 
megvizsgálása, hogy önkényesen járt-e el Machiavelli 
és ha igen, miben volt önkényes, mint ahogy 
Castruccio Castracanénak, ennek az általa 
önkényesen színezett kényúr-típus életének 
megírásában notóriusán önkényes volt az eljárása. A 
Storie — Florentine minden sorában  akadhatna 
ellenvetésre alkalmas hely és a könyv mégis 
megmaradna magasrendű, sőt páratlan értékűnek. Es 
Machiavelli , kortársai és folytatói: Jacopo Pitti, 


Guicciardini, Segni, Varchi, Vettori, a nagyszerű 
nevek micsoda koszorúja f 

És milyen történet az, amit ezek a mesterek írnak! 
A firenzei köztársaság utolsó évtizedeit, azt a 
felejthetetlenül  . nagy színjátékot teljességében 
átszármaztatják reánk. Akadhat, aki az akkori világ 
legmagasabbrendű, legsajátosabb életének 
pusztulásápban és annak tömeges hagyományában 
semmi egyebet sem lát, mint elsőrendű kuriózumok 
gyűjteményét, akadhat, aki ördögi örömmel állapítja 
meg benne mindennek csődjét, ami nemes és fenkölt, 
akadhat, aki mint valami nagy törvényszéki pert 
tárgyalja a  dolgot-de mindenesetre  elmélyedő 
elmélkedésnek tárgya lesz a világ végéigA fő 
szerencsétlenség, amely mindannyiszor újra 
megzavarta a helyzetet, az volt, hogy Firenze olyan 
leigázott, egykor hatalmas ellenfelek fölött uralkodott, 
mint a pisaiak, s ennek az erő-szakállandó állapota 
volta szükséges következménye. Az egyetlen, persze 
túlságosan heroikus mód ez ellen, amelyet csupán 
Savonarola valósíthatott volna meg és ő is csak 
különösen szerencsés körülmények között, az lett 
volna, ha  Toscanát idejében szabad városok 
szövetségére bontják föl; olyan gondolat volt ez, amely 
mint túlontúl elkésett lázálom a vérpadra juttat egy 
hazafias luccai férfiút (1548)." Minden, ami ezután 
következik, ebből a  szerencsétlenségből és a 
firenzeieknek egy idegen fejedelemhez való 
szerencsétlen guelfi vonzódásából, továbbá az idegen 
beavatkozásnak abból következő megszokásából indul 
ki. De ki nem kénytelen csodálni ezt a népet, amely 
szent szerzetesének vezetésével állandóan emelkedett 
lelkiállapotban elsőnek mutat példát Itáliában a 
legyőzött ellenség kímélésére akkor, amikor az előtte 
való századok csak bosszút és kiirtást hirdettek! Az a 
tűz, amely Firenzében a hazafiasságot és a 


valláserkölcsi "megtérést egy egésszé olvasztja, 
messziről nézve ismét kialudtnak látszik, de legjava 
eredményei újra fölviláglanak amaz 1529-1530-i 
emlékezetes ostromban. Lehet, hogy , bolondok" 
voltak azok, akik azt a vihart rászabadították 
Firenzére, mint ahogy Guicciardini írta akkor, de már 
ő is elismeri, hogy olyat végeztek, amit lehetetlennek 
hittek; és ha úgy véli, hogy a bölcsek elkerülték volna 
a veszedelmet, akkor ennek a véleményének nincsen 
egyéb értelme, mint az, hogy Firenzének teljesen 
dicstelenül és szótlanul kellett volna kiszolgáltatnia 
magát ellenségeinek. Pompás külvárosait és kertjeit 
és számtalan polgárának életét és jólétét megóvta 
volna vele, de a legnagyobb erkölcsi emlékek 
egyikével szegényebb volna. A firenzeiek némely nagy 
dologban mintaképei az olaszoknak és általában a 
modern európaiaknak, de sok tekintetben azok az 
árnyoldalakra vonatkozólag is. Ha az alkotmányán 
minduntalan javítgató Firenzét már Dante is olyan 
beteg nőhöz hasonlította, aki állandóan változtatja 
helyzetét, hogy fájdalmaitól szabaduljon, ezzel a 
képpel az állami életnek egy állandó vonását rajzolta 
meg.  Mozgalmas időkben mindig  föl-fölbukkan 
Firenzében az az újabb kori tévedés, hogy valamely 
alkotmányt csinálni lehet, a meglevő erők és irányok 
számbavételével újra alkotni lehet," és ettől a 
tévedéstől Machiavelli sem volt mentes. Oly 
államművészek támadnak, akik a hatalom 
mesterséges eltolódásával és elosztásával újra meg 
újra megszűrt választási módszerekkel, ál-hatóságok 
segítségével és egyéb módokon tartós állapotot 
kívánnak teremteni, az emberek apraját és nagyját 
egyformán kielégíteni, vagy akár megcsalni. Közben a 
legnaivabb módon példálóznak az ókorral és végül 
egész — hivatalosan attól — veszik kölcsön a 
pártelnevezéseket, pl. ottimati, aristocrazia stb. Csak 


azóta szokta meg a világ ezeket a kifejezéseket és 
adott nekik megállapodásszerű európai értelmet, míg 
a korábbi pártelnevezések mind csupán az illető 
országéi voltak és vagy közvetlenül a dolgot jelezték, 
vagy a véletlen játékának köszönhették eredetüket. 
Mennyire színezi és fakítja azonban a név az ügyet! 
Mind- 

azok közül azonban, akik úgy vélték, hogy az 
államot  — szerkeszteni lehet, hasonlíthatatlanul 
Machiavelli a legnagyobb. A meglevő erőket ő mindig 
mint eleven, mint cselekvő erőket fogja föl, az 
alternatívákat helyesen és nagyvonalúan állítja föl és 
sem magát, sem másokat nem  igyekezik 
megtéveszteni. Nyoma sincs benne sem a hiúságnak, 
sem a nagyzolásnak, hiszen nem is a közönségnek ír, 
hanem vagy hatóságnak és fejedelemnek, vagy 
barátoknak. A veszedelem, amely fenyegeti, sohasem 
álzsenialitásban, nem is a fogalmak hamis kifejtésében 
rejlik, hanem erős képzeletében, amelyet 
nyilvánvalóan nagy erőfeszítéssel tart féken. Politikai 
tárgyilagossága néha mindenesetre szörnyű az 
őszinteségében és a legnagyobb szükség és 
veszedelem idején alakult olyanná, amikor az emberek 
már amúgy sem tudtak egykönnyen a jogban hinni, 
sem méltányosságot föltételezni. Az erény nevében 
való felháborodás reánk, akik a magunk korában 
munkában láttuk a jobboldali és baloldali hatalmakat, 
nincsen semmi különös hatással. Machiavelli legalább 
képes volt arra, hogy a maga személyéről 
megfeledkezzék a dolgokkal szemközt. Általában a szó 
legszigorúbb értelmében való hazafi ő, noha írásai 
(néhány szavukat kivéve) híjával vannak minden 
közvetlen lelkesedésnek és noha a firenzeiek végül 
maguk is gonosztevőnek nézték. Bármennyire is 
szabadjára engedte magát, kora legtöbbjének módja 
szerint, az erkölcs dolgában és beszédében mégis az 


állam java volt az első és a végső gondolata. Arra 
vonatkozó legteljesebb programját, hogy miként 
kellene berendezni egy új firenzei államrendet X. 
Leóhoz intézett emlékiratában fejtette ki; ezt a művét 
az ifjabbik Lorenzo Medici, urbinói herceg halála után 
(t/1519) írta, akinek a fejedelemről szóló könyvét 
ajánlotta. A dolgok állapota már kései és teljesen 
megromlott, és az eszközök és utak-módok, amelyeket 
ajánl, nem mind erkölcsösek; de fölöttébb érdekes 
látni, mint 

reméli, hogy a Mediciek örökébe becsúsztathatja a 
köztársaságot, mégpedig valami középúton járó 
demokráciát. A pápának, a pápa híveinek és a 
különböző firenzei érdekeknek tett engedmények 
mesterségesebb építménye el sem képzelhető; mintha 
óraszerkezetbe nézne az ember. Számos Firenzére 
vonatkozó egyéb elv, részleges megjegyzés, 
párhuzam, politikai perspektíva stb. foglaltatik a 
Discorsiban, köztük páratlan szépségű elmevillanások; 
elismeri pl. a köztársaságok haladó és lüktetésszerűen 
nyilvánuló fejlődését és azt kívánja, hogy az állami 
rend mozgékony és változásra képes legyen, mert 
csak úgy kerülhetők el a rögtönzött halálos ítéletek és 
száműzések. Hasonló oknál fogva -természetesen 
azért, hogy a magánosok erőszakosságainak és az 
idegen beavatkozásnak ( minden szabadság 
halálának") útja bevágassék, - azt kívánja, hogy a 
gyűlölt polgárok ellen a törvény előtti vád (accusa) 
honosíttassék meg, amely helyett Firenzében mindig 
csak a rágalmazás járta. Mesteri módon jellemzi az 
önkéntelenül elkésett  elhatározásokat, amelyek 
válságos időben akkora szerepet játszanak a 
köztársaságokban. Közben egy ízben képzelete és az 
idők nyomása arra csábítja, hogy föltétlen 
magasztalással szóljon a népről, amely bármely 
fejedelemnél helyesebben választja meg embereit és 


amelyet  , rábeszéléssel"  tévedésektől el lehet 
téríteni." Ami a Toscana fölötti uralmat illeti, nem 
kételkedik abban, hogy az az ő városát illeti és Pisa 
újraleigázását életbevágó kérdésnek tekinti (külön 
discorsóban); sajnálja, hogy Arezzót 1502-iki lázadása 
után egyáltalán meghagyták; sőt általánosságban 
megengedi, hogy az olasz köztársaságoknak élénken 
kelljen kifelé mozgolódniok és megnagyobbodniuk, 
hogy ők maguk meg ne támadtassanak és hogy 
belsejükben nyugalom legyen; de Firenze mindig 
megfordítva kezdte a dolgot és elejétől fogva halálos 
ellenségeskedésbe keveredett Pisával, Sienával és 
Luccával, míg Pistoia, amellyel , testvéri módon bánt", 
önként alávetette magát. 

Méltánytalanság volna azt a kevés köztársaságot, 
amely a XV. században még megvolt, a páratlan 
Firenzével csak párhuzamba is állítani, azzal a 
Firenzével, amely legfontosabb műhelye volt az olasz, 
sőt általában a modern európai szellemnek. Siena a 
legsúlyosabb szervi bajoktól szenvedett, és erre nézve 
a mesterségek és művészetek dolgában való 
viszonylagos virágzásának sem szabad megtévesztenie 
bennünket. Aeneas Sylvius szülővárosából valósággal 
vágyódva néz át a , vidám" német birodalmi városokra, 
amelyekben sem a javak és az örökségek elkobzása, 
sem erősza- 

kos hatóságok, sem pártok nem rontják meg az 
életet." Genova alig illik szemlélődésünk körébe, mert 
Andrea Doria ideje előtt alig vett részt a 
reneszánszban, azért is tekintették a Riviera népét 
Itáliában minden magasabb rendű műveltség 
megvetőjének. A pártharcok ott olyan vad jelleget 
mutatnak és az egész életnek olyan heves ingadozásai 
kísérték, hogy alig érthető, hogyan sikerült a 
genovaiaknak annyi forradalom és idegen megszállás 
után mindannyiszor elviselhető állapotba jutniok. 


Talán azért sikerült, mert mindazok, akik az állam 
ügyeinek intézésében részt vettek, csaknem kivétel 
nélkül egyben mint kereskedők tevékenykedtek. 
Meglepő módon tanúsítja Genova, hogy a nagy 
jövedelem és a gazdagság a bizonytalanságnak 
mekkora mértékét bírja el és hogy az ország 
belsejének milyen állapotával fér meg távoli 
gyarmatok birtoklása. Lucca a XV. században nem 
sokat jelent. 


VIII. Az olasz államok külső 
politikája 


Miként a legtöbb olasz állam bensejében művészeti 
alkotás volt, vagyis tudatos, a megfontolástól függő, 
pontosan kiszámított, látható alapon nyugvó alkotás, 
azonképpen egymáshoz és a külföldhöz való 
viszonyuknak is a művészet alkotásának kellett lennie. 
Hogy csaknem valamennyi meglehetősen új keletű 
bitorláson nyugszik, az a külfölddel való viszonyukra 
éppen olyan végzetes, minta belső állapotokra. 
Egyikük sem ismeri el föltétlenül a másikat; a 
szerencsének ugyanaz a játéka, amely tulajdon 
uralmuk megalapításánál — és megerősítésénél 
érvényesült, érvényesüljön a szomszéddal szemben is. 
Hiszen nem is mindig a kényúrtól függ, hogy nyugton 
megülhet-e vagy sem. Minden törvénytelen hatalom 
birtokosának szükséglete, hogy megnagyobbodjék és 
hogy egyáltalán mozogjon. így lesz Itália annak a 
,külső politika"-nak hazája, amely azután lassanként a 
többi országban is elfoglalja az elismert jogi állapot 
helyét. . A nemzetközi — kérdéseknek teljesen 
tárgyilagos, elfogultságtól csakúgy, mint erkölcsi 
aggályoktól mentes, szabad kezelése időnként olyan 
tökéletességre jut, amelyben elegánsnak és 


nagyszerűnek tetszik, holott az egész feneketlen 
szakadék benyomását kelti. 

A cselszövések, ligák, fegyverkezések, 
megvesztegetések és árulások adják együttvéve az 
akkori Itália külső történetét. Sokáig különösen 
Velence volt az egyetemes vádak tárgya, mintha egész 
Itáliát meg akarta volna hódítani, vagy lassankint úgy 
lezülleszteni, hogy egyik állam a másik után 
tehetetlenül hulljon karjába. De ha közelebbről 
megnézi az ember, akkor rájön, hogy ez a följajdulás 
nem a nép köréből, hanem a fejedelmekéből és a 
kormányokéból hangzik, amelyeket csaknem kivétel 
nélkül mélyen gyűlölnek alattvalóik, holott Velence 
meglehetősen szelíd kormányzata miatt általános 
bizalmat élvez." Fogukat csikorgató meghódított 
városaival Firenze is fölöttébb ferde helyzetben volt 
Velencével szemben, még ha nem is vesszük számba a 
kereskedői irigységet és Velence Romagnában való 
előnyomulását. A cambrai liga végül csakugyan elérte 
azt, hogy azt az államot gyöngítse meg, amelyet egész 
Itáliának egyesült erővel támogatnia kellett volna. 

De a többi állam is, a maga rossz lelkiismeretének 
megfelelően, minden rosszra képesnek tartja egymást 
és állandóan a legvégsőre kész. Lodovico Moro, a 
nápolyi aragoniaiak, IV. Sixtus egész Itáliában a 
legveszedelmesebb nyugtalanságot szították, hogy a 
kisebb uralkodókat ne is említsük. Ha csak Itáliára 
szorítkozott volna ez a szörnyű játék! Csakhogy a 
dolgok természetéből következett, hogy idegen 
beavatkozás és segítség után néztek, különösen a 
franciák és törökök felé. 

Már maguk a városlakók is kivétel nélkül 
Franciaország felé vonzódnak. Megborzasztó 
naivsággal vallja meg Firenze minden idők óta való 
régi guelf rokonérzését a franciák iránt. És mikor VIII. 
Károly csakugyan megjelenik az Alpesektől délre, 


akkor egész Itália ujjongással állott melléje, hogy az 
neki is, embereinek is teljesen csodaszerűnek tetszett. 
Az olaszok képzeletében (gondoljunk Savonarolára) 
egy nagy, bölcs és igazságos meg-mentőnek és úrnak 
eszményképe élt, csak az már nem a császár volt, mint 
Daniénál, hanem Franciaország királya. 
Visszavonulásával teljesen szétfoszlott a káprázat, de 
még sok időbe telt, amíg belátták, mennyire 
félreismerte VIII. Károly, XII. Lajos és I. Ferenc 
Itáliához való igazi viszonyát, és hogy milyen 
alacsonyrendű indítóokoktól vezettették magukat. Az 
itáliai fejedelmek másképpen igyekeztek 
Franciaországot felhasználni. Mikor a francia-angol 
háborúk véget értek, mikor XI. Lajos minden irányban 
kivetette diplomáciai hálóját, különösen mikor 
Burgundi Károly kalandos terveiben ringatózott, az 
olasz kormányok mindenfelől elébük járultak és a 
francia beavatkozásnak előbb vagy utóbb el kellett 
következnie a Nápolyra és Milánóra való igény nélkül 
is, olyan bizonyosan, mint ahogy a pl. Genovában és 
Piemontban már régen megtörtént. A velenceiek már 
1462-ben várták. Hogy Galeazzo Maria, Milano 
hercege, milyen halálos rettegésben volt a burgundi 
háború folyamán, amikor bár látszólag mind XI. 
Lajossal, mind Károllyal szövetségben állott, mind a 
kettejük támadásától félnie kellett, azt meggyőző 
módon mutatja levelezése. A négy itáliai főállam 
egyensúlyának rendszere, úgy ahogy azt Lorenzo 
Magnifico elgondolta, mégis csak egy tisztán látó 
optimista szellem követelménye volt, amely túl volt a 
bűnös kísérletező politikán is, a firenzei guelf-babonán 
is és arra törekedett, hogy a legjobban reménykedjék. 
Mikor nápolyi Ferrantéval és IV. Sixtussal viselt 
háborújában XI. Lajos segítőcsapatokat kínált neki, 
ezt mondta: ,Még nem vagyok képes a magam 
hasznát egész Itália veszedelmének elébetenni; adja 


Isten, a francia királyoknak sohase jusson eszébe, 
hogy ezen az országon próbálják ki erejüket! Ha arra 
kerülne a sor, akkor Itália elveszett." Más 
fejedelmeknek ellenben Franciaország királya 
fölváltva a rémület eszköze vagy tárgya és 
mindannyiszor véle fenyegetőznek, valahányszor nem 
látnak valami zavaros állapotból kényelmesebb 
kivezető utat. Különösen a pápák hitték, hogy a maguk 
veszedelme nélkül működhetnek együtt 
Franciaországgal, és VIII. Ince még úgy vélekedett, 
hogy duzzogva északra húzódhatik, hogy onnan a 
francia hadsereggel mint hódító térhessen vissza 
Itáliába. 

A gondolkozó emberek tehát már jóval VIII. Károly 
hadjárata előtt látták, hogy idegen hódítás készül. Es 
mikor Károly hazatérőben ismét túl volt az Alpeseken, 
még tisztábban látható lett mindenki számára, hogy 
immár megkezdődött a beavatkozások korszaka." 
Ettől fogva szerencsétlenség szerencsétlenség mellé 
sorakozik, az emberek későn eszmélnek rá, hogy 
Franciaországból és Spanyolországból, a két fő 
beavatkozóból időközben modern nagyhatalom lett, 
hogy immár nem érhetik be felszínes 
hódolatbemutatásokkal, hanem a befolyásért és 
birtoklásért  életre- halálra kénytelenek küzdeni 
Itáliában. A központosított olasz államokhoz kezdtek 
hasonlítani, sőt utánozni kezdték őket, csak nagyobb 
méretben. Az országrablásra és országcserélésre 
irányuló szándékok egy ideig szertelenre nőnek meg. 
A dolog vége azonban, mint ismeretes, Spanyolország 
teljes túlsúlya lett; ez az ország mint az 
ellenreformáció kardja és pajzsa, a pápaságot is 
hosszú függésbe kényszerítette. A filozófusok szomorú 
elmélkedése ezután annak bizonyítására szorítkozott, 
hogy mindazok, akik a barbárokat behívták, rossz 
véget értek. A XV. században nyíltan és tartózkodás 


nélkül léptek összeköttetésbe az államok a törökökkel 
is; a politika ugyanolyan hatóeszközének tetszett ez is, 
mint bármely más. Az összefogó  , nyugati 
kereszténység" fogalma már a keresztes háborúk 
idején is olykor aggasztóan ingadozott, és II. Frigyes 
talán már ki is nőtt belőle; de a Kelet megújult 
előnyomulása, a görög birodalom szorult helyzete és 
bukása egészben véve ismét fölkeltette a nyugati 
népek korábbi érzését (ha nem is buzgalmát). Ebben 
Itália végig kivétel; bármekkora is volt a töröktől való 
félelem és a komoly veszedelem, mégis alig akadt 
jelentékenyebb kormány, amely egyszer-másszor 
bűnös módon meg ne egyezett volna más olasz 
államokkal szemben II. Mohameddel és utódaival. Es 
ahol ez meg nem történt, ott is föltételezte egyik a 
másikról. De mindez még nem volt olyan gonosz 
dolog, mint az, amit pl. a velenceiek nápolyi Alfonso 
trónörökösnek bűnéül róttak fel, hogy Velence víztartó 
medencéjének megmérgezésére embereket küldött 
ki. Az olyan gonosztevőtől, mint Sigismondo 
Malatesta, nem is vártak egyebet, mint hogy a törököt 
Itáliába hívja. De a nápolyi Aragonok is, akiktől 
Mohamed - állítólag más olasz kormányok biztatására- 
egy szép napon elragadta Otrantót, utána Velencére 
uszították II. Bajazet szultánt. Ugyenebbe a hibába 
esett Lodovico Moro is: , az elesettek vére és a török 
fogságba kerültek nyomora bosszúért kiált az égre", 
mondja az állam évkönyvírója. Velencében, ahol 
mindent tudtak, ismeretes volt az is, hogy Giovanni 
Sforza, Pesaro ura, a Moro atyafia, vendégül fogadta a 
Milanóba utazó török követeket. A XV. század pápái 
közül a két legtiszteletreméltóbb, V. Miklós és II. Pius, 
a törökök miatt való mély bánatában halt meg, az 
utóbbi annak a keresztes háborúnak készületei 
közben, amelyet ő maga kívánt vezetni; utódaik 
viszont az egész kereszténységben a török háborúra 


gyűjtött pénzt elsikkasztják, és az adakozásra alapított 
bűnbocsánatot a maguk javát szolgáló 
pénzspekulációvá szentségtelenítik meg. VIII. Ince 
nem átallja , hogy a menekült Dzsem herceg 
börtönőrévé legyen annak az évi díjnak fejében, 
amelyet a herceg bátyja, II. Bajazet szultán fizetett, 
VI. Sándor pedig támogatja Konstantinápolyban 
Lodovico Morónak azt a törekvését, hogy a török 
támadja meg Velencét (1498), amire Velence zsinattal 
fenyegeti meg a pápát.49 Látnivaló, hogy I. Ferencnek 
II. Szolimánnal kötött hírhedt szövetsége a maga 
nemében sem új, sem hallatlan dolog nem volt. 

Egyébiránt olyanok is akadtak, akik a törökhöz való 
átállásban sem láttak valami ijesztő szörnyűséget. 
Még ha puszta fenyegetés lett volna is az elnyomó 
kormányokkal szemben, akkor is annak jele volna, 
hogy a gondolattal félig-meddig megbarátkoztak. Már 
1480-ban érthetően megmondja Battista Mantovano, 
hogy az adriai tengerpart legtöbb lakosa valami 
hasonlót jósol, és hogy nevezetesen Ancona egyenesen 
kívánja. Mikor Romagna X. Leó alatt nagyon 
elnyomottnak "érezte magát, — Ravenna egyik 
képviselője egyszer a szemébe mondta Giulio Medici 
legátus bíborosnak:  ,Monsignore, a nagyságos 
velencei köztársaságnak nem kellünk, nehogy bajba 
keveredjék az egyházzal, de ha a török Ragusába jön, 
akkor megadjuk magunkat neki". 

Tekintettel arra, hogy akkor már a spanyolok 
megkezdték Itália leigázását, fájdalmas, de egyáltalán 
nem alaptalan vigasztalás volt, hogy az ország most 
már legalább a töröktől való  el-barbárosítástól 
megmenekült." Önmagát, uralkodóinak meghasonlása 
miatt, bajosan tudta volna ettől a sorstól megóvni. 

Ha mindezek után az akkori olasz állam kormányzó 
művészetéről valami jót is akarunk mondani, az csak 
olyan kérdések tárgyilagos, elfogulatlan tárgyalására 


vonatkozhatik, amelyeket a félelem, a szenvedély vagy 
a rosszakarat már el nem homályosított. Nincsen itt 
északi jellegű  hűbériség mesterségesen formált 
jogokkal, hanem azt a hatalmat, amellyel mindenki 
rendelkezik (rendszerint) legalább teljes mértékben 
bírja. Nincs itt kísérő nemesség, amely a fejedelmek 
hajlandóságában minden furcsa következtetésével 
együtt ébren tartaná az elvont becsületérzést, hanem 
a fejedelmek és tanácsosaik egyek abban, hogy csak a 
dolgok helyzete szerint, csak az elérni való cél 
érdekében kell cselekedni. Azokkal az emberekkel 
szemben, akiket fölhasználnak a szövetségesekkel 
szemben, akárhonnan valók legyenek is, nincsen 
kaszt-gőg, amely  elriaszthatna valakit is, a 
condottierék rendje pedig, amelyben a származás 
teljesen közömbös, elég érthetően fejezi ki azt, hogy 
mi az igazi hatalom. Végül a kormányok, mint művelt 
zsarnokok, hasonlíthatatlanul jobban ismerik a maguk 
és szomszédaik országát, mint északi kortársaik a 
magukét, és barátaik és ellenségeik 
teljesítőképességét apróra kiszámítják gazdasági 
tekintetben csakúgy, mint erkölcsiben; legsúlyosabb 
tévedéseik ellenére is született statisztikusoknak 
mutatkoznak. Az ilyen emberekkel lehetséges volt a 
tárgyalás, remélhető volt, hogy meggyőzhetők 
lesznek, vagyis valóságos okkal rábírhatók valamire. 
Mikor a nápolyi nagy Alfonso (1434) Filippo Maria 
Visconti foglya lett, meg tudta győzni ezt arról, 
hogyha nem ő uralkodnék Nápolyban, hanem az 
Anjou-ház, akkor a franciák lennének az urak Itáliában 
- és Filippo Maria váltságdíj nélkül szabadon 
bocsátotta és szövetséget kötött vele. Északi 
fejedelem bajosan járt volna el így és olyan bizonyára 
egy sem, aki erkölcsiségére a Viscontihoz hasonlított. 
A tényleges okok erejében való szilárd bizakodásnak 
tanúsága Lorenzo Magnifico híres látogatása is 


Nápolyban — a firenzeiek általános megdöbbenésére - 
a  hűtelen  Ferranténál (1478), aki bizonyára 
kísértésben volt és képes is volt arra, hogy foglyul ott 
tartsa. Mert hogy lehetséges legyen egy hatalmas 
fejedelmet elfogni, és miután több iratot aláírattak 
vele és egyébként is mélyen megalázták, elevenen 
újra elbocsássak, mint ahogy azt Merész Károly tette 
XI. Lajossal Peronneben (1468), az olaszok szemében 
ez esztelenség volt, olyannyira, hogy Lorenzót vagy 
egyáltalán vissza sem várták, vagy úgy várták vissza, 
hogy dicsőséggel borítottan térjen meg. Abban az 
időben, főként Velence követei, a politikai 
rábeszélésnek nagy művészei voltak. Beszédeiket nem 
szabad a hivatalos üdvözletek alapján megítélni, mert 
azok a humanista iskolai rhetorika körébe tartoznak. A 
nyereségnek és a naivságnak a diplomáciai érintkezés 
sincsen híjával, hiába volt egyébként annyira fejlett az 
etikett. ,. Csaknem  meghatónak tűnik azonban 
, Legazioni"-jában az olyan szellem, mint Machiavelli. 
Bár — hiányosan tájékoztatták, nyomorúságosan 
szerelték föl, úgy bántak vele, mintha alárendelt 
ügynök volna, szabad és emelkedett meg -figyelő 
kedve sohasem csökken, sem a szemléletes 
beszámolásban való öröme. Az embernek, mint 
népnek és mint egyénnek tanulmányozásáról, amely 
együtt jár az olaszoknál — a körülmények 
tanulmányozásával, külön szakaszban lesz szó. 


IX. A háború mint művészi alkotás 


Hogy a háború mi módon öltötte magára a művészi 
alkotás jellegét, azt itt csak néhány szóval kívánjuk 
jelezni. A középkor nyugati országaiban az egyes 
katona kiképzése, a védekezés és támadás uralkodó 
rendszerén belül fölöttébb tökéletes volt, és bizonyára 
mindig voltak az erődítés és az ostrom művészetében 


lángelméjű feltalálók; csakhogy mind a stratégiát, 
mind a taktikát zavarta fejlődésében a katonai 
kötelezettség sok tárgyi és időbeli megkötöttsége, 
továbbá a nemesség becsvágya, amely példának 
okáért az ellenséggel szemközt az elhelyezkedés 
elsőbbsége miatt civakodott és szertelenségével 
elrontotta éppen a legfontosabb csatákat pl. a crécy-it 
és a maupertuis-it. Az olaszok között ezzel szemben 
legkorábban honosodott meg más természetű 
zsoldosszervezet, s a lőfegyverek korán kezdődő 
fejlődése megtette a magáét ahhoz, hogy a háború 
mintegy demokratizálódjék, nemcsak azért, mert a 
bombavetők előtt a  legszilárdabb várak is 
megremegtek, hanem mert előtérbe lépett a 
mérnöknek, az ágyúöntőnek és tüzérnek a polgári 
életben szerzett ügyessége. Nem fájdalom nélkül 
észlelték, hogy az egyén érvényesülését-az egyénét, 
aki a kitűnően kiképzett kicsiny olasz zsoldosseregek 
lelke volt- ama messziről ható pusztító szerszámok 
csökkentették és akadtak  condottierék, akik 
legalábbis a nemrég Németországban kieszelt kézi 
lövőcső ellen teljes erővel tiltakoztak: így történt, hogy 
Paolo Vitelli?! az elfogott ellenséges schioppettierék 
(karabélyosok) szemét kiszúratta és kezét levágatta, 
holott az ágyút jogos hadiszernek ismerte el és maga 
is használta. Egészben véve azonban érvényesülni 
hagyták a találmányokat és tőlük telhetően hasznukat 
is vették úgy, hogy az olaszok a támadás eszközei és a 
várépítés dolgában egész Európa tanítói lettek. 
Fejedelmek, pl. urbinói Federigo, ferrarai Alfonso, 
olyan szakértelemre tettek szert, amelyhez képest 
még I. Maximilian császáré is fölszínesnek tetszhetett. 
Itáliában keletkezett először a teljes és összefüggően 
tárgyalt hadviselésnek tudománya és művészete; ott 
észlelünk először érdektelen örömet a szabályos 
hadviselésben, mint ahogy az a gyakori pártcseréhez 


és a condottierék tisztára tárgyi cselekvési módjához 
illett. A milanói—velencei háború folyamán, amely 
1451 -benés1452-benfolyt Francesco Sforza és Jacopo 
Piccinino között, az utóbbinak főhadiszállását 
mindenhová követte Porcellio író, akit a nápolyi 
Alfonso király azzal bízott meg, hogy jelentést 
szerkesszen számára. A jelentést nem nagyon tiszta, 
de folyékony latinsággal írta meg az akkori 
humanistadagályos beszéd szellemében, egészében 
véve Caesar mintája szerint, beleszőtt szónoklatokkal, 
csodás esetek leírásával stb.; és minthogy száz év óta 
komolyan folyt a vita arról, hogy Scipio Africanus 
major, vagy Hannibál volt-e nagyobb, Piccininónak 
bele kellett nyugodnia abba, hogy az egész mű 
folyamán Sci-piónak hívják, Sforzát — pedig 
Hannibálnak. A milanói hadseregről is tárgyilagosan 
kellett beszámolni; a so-phista tehát jelentkezett 
Sforzánál, elvezették a sorba állított katonák előtt, 
mindent nagyon megdicsért és megígérte, hogy amit 
ott látott, azt szintén át fogja adni az utókornak. 
Egyébként is bővében van az akkori olasz irodalom a 
háborús leírásoknak és a hozzáértő szakemberek, 
valamint általában a művelt világ használatára készült 
hadicsel jegyzékeknek, míg az egykorú északi 
jelentések, pl. Diebold Schilling Burgundi háború- 

ja, még teljesen a krónikák alaktalanságában és 
jegyzőkönyvszerű hűségében maradtak meg. A 
műkedvelők legnagyobbja, aki valaha mint olyan a 
hadügyekhez hozzászólt, Machiavelli, akkoriban írta 
Arte délia guerrá-ját (A háború művészete). Az egyes 
katona egyéni kiképzése azonban azokon az 
ünnepélyes párviadalokon történt, amilyenek már 
jóval a híres barlettai viadal?? előtt (1503) szokásosak 
voltak." A torna győztese olyan dicsőítésben lehetett 
bizonyos, amilyenre északon nem került volna sor: 
költők és humanisták ünnepelték. E viadalok 


eredményének immár nem istenítélet az értelme, 
hanem az egyéniség győzelme, a nézők szemében 
pedig egy izgató fogadásnak eldöntése, azonfelül 
elégtétel érzés a hadsereg vagy a nemzet becsülete 
nevében. Érthető, ha a hadügyeknek e teljesen józan 
kezelése bizonyos körülmények között a 
legvisszataszítóbb  szörnyűségekké fajzott el, még 
akkor is, ha a politikai gyűlöletnek nem volt benne 
része, hanem netán csak a megígért fosztogatásnak. 
Piacenzának negyven napig tartófeldúlása után 
(1447), amit Sforza kénytelen volt katonáinak 
megengedni, a város jó ideig üres volt és erőszakosan 
kellett újra benépesíteni. De nem sokat jelent ez, ha 
összehasonlítjuk azzal a nyomorúsággal, amelyet 
utóbb az idegen csapatok szabadítottak Itáliára; 
különösen a spanyolok, akikben talán a nem nyugati 
eredetű vérkeveredés, talán az inkvizíció 
színjátékainak megszokása kiszabadította emberi 
természetükből az ördögöt. Aki pratói, római stb. 
szörnytetteik közben ismerte meg őket, annak 
nehezére esik később Katolikus Ferdinánd és V. 
Károly iránt magasabb értelemben érdeklődnie. Ezek 
az uralkodók ösmerték hordáikat és mégis szabadjára 
eresztették őket. A kormányukból kikerült okiratok 
tömege, amely lassanként napvilágra kerül, nyilván a 
legfontosabb följegyzések forrása lesz mindig-éltető 
politikai gondolatot senki sem fog ezután az ilyen 
fejedelmek irományaiban keresni. 


X. A pápaság és veszedelmei 


A pápaság és az egyházi állam, mint teljesen 
kivételes alkotás, eddig, miközben az olasz államok 
általános jellemét igyekeztünk meghatározni, csak 
mellesleg foglalkoztatott bennünket. Éppen az 
található meg legkevésbé az egyházi államban, ami 


ezeket az államokat különben érdekessé teszi, a 
hatalmi eszközök tudatos fokozása és központosítása, 
mert az egyházi hatalom ott a világi hatalom 
fogyatékosságát állandóan fedezni és pótolni segíti. 
Micsoda tűz-próbákat állott ki a XIV. és a kezdődő XV. 
században ez az így megszerkesztett állam! Mikor a 
pápaságot Dél-Franciaországba foglyul vitték, eleinte 
minden szétmállani készült; de Avignonnak pénze volt, 
katonái voltak és volt egy nagy államférfia és egyben 
katonája, aki az egyházi államot újra teljesen 
meghódította, a spanyol Albornoz. Sokkal nagyobb 
volt azután a végleges fölbomlás veszedelme, mikor az 
egyházszakadás bekövetkezett, amikor sem a római, 
sem az avignoni pápa nem volt elég gazdag ahhoz, 
hogy az újra elveszített államot ismét meghódítsa. De 
az egyház egységének helyreállítása után V. Márton 
alatt ez újra sikerült és megint sikerült azután, hogy 
IV. Eugen alatt megújulta veszedelem. De az egyházi 
állam teljes rendellenesség volt és egyelőre annak is 
maradt Itália államai között; Rómában és Róma 
környékén a Colonnák, a Savelliek, az Orsiniak, az 
Anguillarák stb. dacoltak a pápasággal; Umbriában, 
Marchéban, Romagnában ugyan már csaknem egy 
sem volt meg azokból a városi köztársaságokból, 
amelyeknek ragaszkodását a pápaság egykor olyan 
kevés hálával viszonozta, de volt helyettük nagy 
mennyiségű nagy és kisebb fejedelmi ház, amelyeknek 
engedelmessége és vazallusi hűsége nem sokat ért. 
Mint a maguk erejéből megálló, külön dinasztiáknak, 
nekik is megvan a különös érdekességük, és ilyen 
tekintetben a legfontosabbjaikról már esett szó előbb. 

Az — egyházi államnak mindazonáltal rövid 
fejtegetéssel tartozunk itt. Ujabb csodálatos válságok 
és veszedelmek szabadulnak reá a XV. század 
közepétől fogva, mert az olasz politika szelleme 
különböző irányból hatalmába akarja keríteni, s a 


maga felfogásának útjára akarja terelni őt is. A kisebb 
veszélyek kívülről vagy a népből indulnak, a 
nagyobbaknak forrása magában a pápáknak lelkében 
van. Az Alpeseken túli külföldet egyelőre figyelmen 
kívül hagyhatjuk. Ha a pápaságot Itáliában halálos 
fenyegetés éri, sem XI. Lajos Franciaországa, sem a 
rózsák háborújába keveredő Anglia, sem az egyelőre 
még teljesen szétzilált Spanyolország, sem a baseli 
zsinatjával rászedett Németország nem lett volna, de 
nem is lehetett volna a legcsekélyebb mértékben sem 
segítségére. Magában Itáliában volt bizonyosszámú 
művelt és műveletlen ember is, akiknek szemében 
nemzeti büszkeségszámba ment az, hogy a pápaság az 
országé; igen sok embernek határozott érdeke volt 
abban, hogy úgy legyen és úgy is maradjon; hatalmas 
embertömeg hitt még a pápai fölszentelések és 
áldások erejében,?"" köztük nagy bűnösök is, pl. az a 
Vitellozzo Vitelli, aki még akkor is bűnbocsánatért 
esdekelt VI. Sándorhoz, amikor a pápa fia 
megfojtatta."? De mindez a rokonérzés együttvéve sem 
tudta volna megmenteni a pápaságot a mindenre 
elszánt ellenségekkel szemben, akik a meglevő 
gyűlöletet és irigységet hasznosítani tudták volna. 

És amikor ennyire csekély a reménység külső 
segítségre, éppen ekkor bontakoznak ki magának a 
pápaságnak belsejében a legnagyobb veszedelmek. 

Minthogy a pápaság most már lényege szerint a 
világi olasz fejedelemségek szellemében élt és 
cselekedett, annak komor pillanataival is meg kellett 
ismerkednie; de sajátos mivolta még azonfelül külön 
árnyékot vetett reá. 

Ami elsősorban Róma városát illeti, a pápaság 
eleitől fogva úgy viselkedett, mintha a város 
fellobbbanásaitól nem nagyon félne, mert hiszen nem 
egy olyan pápa újra visszatért beléje, akit a nép 
zendülése elűzött, és mert a rómaiak a maguk 


érdekében kénytelenek voltak azt kívánni, hogy a 
pápai udvar városukban éljen. De Rómában nemcsak, 
hogy  — időnként valami sajátos pápaellenes 
szélsőségesség56 fejlődött, hanem a legaggasztóbb 
összeesküvésekben is láthatatlan külső kezek hatása 
mutatkozott. Pl. amikor Stefano Porcari éppen az ellen 
a pápa ellen, V. Miklós ellen (1453) szervezett 
összeesküvést, aki Róma városát a legnagyobb 
kedvezményekkel halmozta el. Porcari a pápai uralom 
megdöntését tervezte és ennek a tervnek előkelő 
beavatottjai voltak, akiknek neve nincsen megemlítve, 
de bizonyosan az olasz kormányok között kell keresni 
őket." Ugyané pápaság idején fejezte be Lorenzo 
Valla Constantinus adományozása ellen szerkesztett 
híres deklamációját azzal az óhajtással, hogy az 
egyházi állam mihamarabb szekularizáltassék. Aza 
catilinai csoport, amellyel II. Pius (1460) harcolni volt 
kénytelen, nem is titkolta, hogy a papi uralom 
általában való megdöntése a célja, és a csoport 
főkolomposa, Tiburzio, a jövendőmondókra hárította 
át a felelősséget, akik ennek a kívánságnak a 
teljesülését éppen arra az esztendőre jósolták. Több 
római nagyság, a tarentói fejedelem és Jacopo 
Piccinino condottiere tudott erről és támogatta az 
összeesküvőket. Es ha az ember meggondolja, hogy 
mekkora zsákmány várta készen őket a gazdag 
főpapok palotáiban (az összeesküvők leginkább az 
aguileai bíborosra vetettek szemet), akkor inkább 
azon csodálkozik, hogy a csaknem teljesen őrizetlen 
városban nem voltak gyakoribbak és 
eredményesebbek az ilyen kísérletek. Nem ok nélkül 
lakott Pius pápa mindenhol szívesebben, mint 
Rómában, és még II. Pál is nagy ijedelemben volt 
(1468) egy hasonló, valóságos vagy költött 
összeesküvés miatt. A pápaságnak egyszer vagy alul 
kellett maradnia az ilyen támadással szemben, vagy 


erőszakosan meg kellett fékeznie a nagyok pártjait, 
amelyeknek oltalma alatt a rablócsapatok nagyra 
nőttek. Ezt a feladatot tűzte ki céljául a rettenetes IV. 
Sixtus. ö volt az első, aki Rómát és környékét csaknem 
teljesen hatalmában tartotta, különösen a Colonnák 
üldözése óta; azért is tudott a pápaság ügyeiben csak 
úgy, mint az olasz politikáéban olyan kihívó daccal 
eljárni, és az egész Nyugat panaszaira és zsinattal 
való fenyegetéseire rá se hederíteni. A szükséges 
anyagi eszközöket a hirtelen határtalanná nőtt 
simonia szolgáltatta, mely a bíborosi kinevezésektől a 
legkisebb kegyekig és hozzájárulásokig mindent 
hatalmába kerített. Maga Sixtus sem szerezte 
megvesztegetés nélkül a pápai méltóságot. Ez a 
mindent-megvásárolhatóság valamikor 
megkomoríthatta a pápai szék sorsát, csakhogy ez 
még kiszámíthatatlan messzeségben volt. Másként állt 
a dolog a nepotizmussal, mert ez egy pillanatig azzal 
fenyegette a pápaságot, hogy kiforgatja sarkából. 
Valamennyi nepos közül eleinte Pietro Riario bíboros 
élvező Sixtus legnagyobb és csaknem kizárólagos 
kegyét; olyan ember volt ez, aki nem sok időn belül 
egész Itália képzeletét foglalkoztatta, részint 
határtalan fényűzésével, részint azokkal a hírekkel, 
amelyek istentelenségéről és politikai terveiről hangra 
kaptak. A milanói Galeazzo Maria herceggel abban 
állapodtak meg (1473), hogy ez Lombardia királya lesz 
és azután őt, a nepost, pénzzel és csapatokkal 
támogatja majd, hogy Rómába visszatérte után 
elfoglalhassa a pápai széket; Sixtus, úgy látszik, 
önként lemondott volna róla az ő javára." Ezt a tervet, 
amely a pápai szék  örökölhetővé tételének 
következményeképpen az egyházi állam 
szekularizációjával végződött volna, az hiúsította meg, 
hogy Pietro hirtelen meghalt. A második unokaöccse, 
Girolamo Riario, megmaradt világi embernek és nem 


tapogatózott a pápaság felé; de az ő szereplése óta 
fokozzák a pápai neposok Itália nyugtalanságát azzal, 
hogy nagy kiterjedésű fejedelemségre törekszenek. 
Régebben megtörtént néha, hogy a pápák Nápolyhoz 
való hűbéri jogukat rokonaik javára igyekeztek 
érvényesíteni; "? III. Calixtus óta azonban ilyesmire 
gondolni már nem oly könnyű dolog és Girolamo 
Riario kénytelen volt beérni azzal, hogy a pápai állam 
területén alapítson magának uralmat, miután Firenze 
leigázása (és ki tudja, még mi egyéb terve) nem 
sikerült. Talán azzal volna ez igazolható, hogy 
Romagna, fejedelmeivel és városi kényuraival azzal 
fenyegetett, hogy teljesen kiszabadul a pápai 
fennhatóság alól, vagy hogy hamarosan a Sforzák és a 
velenceiek zsákmánya lesz, ha Róma ilyen módon 
közbe nem lép. De ki kezeskedhetett abban az időben 
és azok között az állapotok között arról, hogy az ilyen 
önálló  uralkodókká lett  neposok és utódaik 
engedelmesek lesznek az olyan pápák iránt, akikhez 
immár semmi közük? Még az élő pápa sem bízhatott 
mindig tulajdon fiában vagy unokaöccsében és még 
nagyobb volt a kísértés, hogy a pápa valamelyik 
elődének neposát a maga neposával nyomja el. Ennek 
az állapotnak visszahatása magára a papságra nagyon 
komoly természetű volt; minden eszközt, még a 
lelkieket is a legcsekélyebb tartózkodás nélkül e 
legkétértelműbb cél elérésére fordították; Szent Péter 
székének egyéb céljait is alávetették ennek a célnak 
és ha azután a célt nagy megrázkódtatások és az 
általános gyűlölet fölkeltésének árán elérni sikerült, 
akkor olyan dinasztiát alkottak meg, amelynek 
legnagyobb érdeke az volt, hogy a pápaság elbukjék. 
Mikor Sixtus meghalt, Girolamo csak a legnagyobb 
fáradsággal és csak a Sforza-ház támogatásával (a 
felesége Sforza leány volt) tarthatta magát a csalárd 
módon szerzett fejedelemségben (Forli és Imola). Az 


ezután (1484) következő konklávén - amelyen VIII. 
Incét választották pápává - olyan jelenség merült föl, 
amely 

csaknem olyan, mint a pápaságnak valami új, külső 
biztosítéka: két bíboros, aki uralkodóházak hercege 
volt, pénzért és méltóságért a legszemérmetlenebbül 
eladja szavazatát; Giovanni d Aragona, Ferrante király 
fia és Ascanio Sforza, a Moro öccse volt a két 
bíboros.60 így azután legalábbis a nápolyi és milanói 
uralkodóház érdekelve volt a pápai intézmény 
fennmaradásában azzal, hogy részt kapott a 
zsákmányból. Ascanio ismét vesztegető pénzt kapott a 
következő konklávén, amelyen öt bíboros kivételével 
valamennyi többi bíboros eladta magát, és azonfelül 
biztosította önmaga számára azt a reménységet, hogy 
legközelebb maga lesz a pápa. Lorenzo Magnificónak 
is az volt a kívánsága, hogy a Medici-ház se távozzék 
üres kézzel. Maddalena leányát összeházasította 
Franceschetto Cibóval, az új pápa fiával és ettől a 
házasságtól nemcsak a maga fia, Giovanni bíboros 
részére (a jövőbeli X. Leó) remélte az egyház 
mindenféle kegyét, hanem vejének gyors előre- 
menetelét is. Ebben az utóbbi tekintetben azonban 
lehetetlent kívánt. VIII. Ince uralma alatt a hetyke, 
államalapító nepotizmusról azért nem lehetett szó, 
mert Franceschetto igen hitvány ember volt, akinek 
minden gondja - ugyanúgy mint pápai apjának-az volt, 
hogy a legolcsóbb értelmében élvezze a hatalmat, ti. 
nagy pénztömegek felhalmozásával." Az a mód 
azonban, ahogyan az apa és fia pénzszerző üzelmeit 
folytatta, F idő  — múltával fölötte veszedelmes 
katasztrófára - az állam bomlására - vihetett volna. 

Ha Sixtus a pénzt valamennyi egyházi kegy és 
méltóság áruba bocsátásával szerezte meg, Ince és fia 
a világi kegyek bankját alapítja meg, amelyben nagy 
díjak fejében bűnbocsánat kapható a gyilkolásért; 


minden bírságpénzből százötven arany illeti a pápai 
kamarát, ami azontúl való, az  Franceschettóé. 
Rómában ti. ennek a pápaságnak végső időszakában 
hemzseg a pártfogolt és nem pártfogolt gyilkos: a 
pártok, amelyeknek letörésével kezdte uralmát Sixtus, 
megint teljes virágzásban vannak; a pápa jól őrzött 
Vatikánjában beéri azzal, hogy olykor-olykor csapdát 
állítson a fizetésre képes gonosztevőknek. 
Franceschetto számára azonban csak egy volt a 
kérdések kérdése: ha a pápa meghalna, mi módon 
tudna mentül több pénzzel odébbállani? Apjának egy 
ál-halálhíre alkalmával (1490) elárulta magát; minden 
megkaparintható pénzt - az egyház kincsét - el akarta 
vinni, és mikor a környezet megakadályozta ebben, 
legalább Dzsemet, a török herceget szerette volna 
megszerezni, mint élő tőkét, amelyet talán nagy áron 
eladhatott volna nápolyi Ferranténak. 

Nehéz dolog rég elmúlt idők politikai lehetőségeit 
kiszámítani; elháríthatatlanul fölnyomul azonban a 
kérdés, elbírt volna-e Róma még vagy három 
olyanfajta pápaságot? A hitéhez hű Európára gondolva 
is, esztelenség volt a dolgok fejlődését odáig tűrni, 
hogy nemcsak az utasokat, meg a zarándokokat, 
hanem Maximiliánnak, a római királynak egész 
követségét is ingre vetkőztessék Róma közelében és 
hogy nem egy követ útközben visszaforduljon, be se 
tegye lábát a városba. 

A hatalom élvezésének fogalmával, amely a nagy 
tehetségű VI. Sándor pápában (1492-1503) eleven 
volt, az ilyen állapot természetesen nem fért össze, és 
a pápa első dolga volt a közbiztonságnak ideiglenes 
helyreállítása és a zsoldok és bérek pontos kifizetése. 

Ha feladatunk határához szigorúan ragaszkodnánk, 
mellőzhetnők az ezzel a pápasággal való foglalkozást 
itt, ahol az olasz műveltség alakulásáról van szó, mert 
a Borgiák olyan kevéssé olaszok, mint Nápoly 


uralkodóháza. Sándor pápa a nyilvánosság előtt 
spanyolul beszél  Cesaréval,  Lucreziát, — mikor 
Ferrarába bevonul, ahol spanyol szabású ruhát visel, 
spanyol udvari bolondok éneklik meg; a legmeghittebb 
házicseléd spanyol, ugyanúgy Cesare hírhedt 
katonasága az 1500-iki háborúban, sőt még Don 
Micheletto, a hóhéra is, nemkülönben a méregkeverő 
cremonai Sebastiano Pinzon, úgy látszik, spanyolok 
voltak. Egyéb üzelmei közben egyszer Cesare 
spanyolos művészettel hat vad bikát ölt meg zárt 
udvarában. A korrupciót azonban, amelynek élén ez a 
család megjelenik, már nagyon fejlettnek találta 
Rómában. 

Hogy mik voltak és miket míveltek a Borgiák, azt 
gyakran és bőven megírták. Legelső céljuk, amelyet el 
is értek, az egyházi állam teljes meghódítása volt, 
mert minden kis uralkodót — jobbára többé vagy 
kevésbé engedetlen vazallusait az egyháznak — 
elűztek vagy megsemmisítettek, és magában Rómában 
is leteperték a két nagy pártot, az állítólag guelf 
Orsiniakat és az állítólag ghibellin Colonnákat. De 
erre szolgáló eszközeik olyan szörnyűek voltak, hogy 
következményeiben a pápaságnak szükségszerűen 
tönkre kellett volna mennie, ha egy közbeékelődött 
esemény (az apának és fiának egyidejű 
megbetegedése) hirtelen meg nem változtatja a 
dolgok teljes helyzetét. - A Nyugat erkölcsi 
felzúdulására nem igen volt szükség ügyet vetnie 
Sándornak; a maga közelében mindenkiben rémületet 
keltett és mindenkit hódolásra kényszerített; a külföldi 
fejedelmek lekenyereztették magukat, sőt XII. Lajos 
teljes erejével segítette; Európa népei azonban alig 
sejtették, hogy mi történik Közép-ltáliában. Az ebben 
az értelemben egyetlen valódi veszedelmes pillanat, 
VIII. Károly közelsége, váratlanul szerencsésen múlt 
el és akkor sem a pápaságról, mint olyanról volt szó, 


hanem csupán arról, hogy Sándor helyére különb 
pápát tegyenek." A pápaságot fenyegető nagy, tartós 
és növekvő veszedelem magában Sándorban rejlett, 
még inkább azonban fiában, Cesare Borgiában. Az 
apában az uralom vágya, a szerzés mohósága és a 
kéjsóvárság erős és ragyogó egyéniséggel párosult. 
Ami a hatalom és a jólét élvezésének tartozéka, azt az 
első naptól fogva teljes mértékben megadta magának. 
Az e célt szolgáló eszközök felhasználásában már a 
kezdetekor teljesen lelkiismeretlennek mutatkozik; 
azonnal tudta mindenki, hogy ami áldozatot pápává 
választására fordított, azt bőségesen visszaszerzi"! és 
hogy a vásárlás simoniáját messze felül fogja múlni az 
áruba bocsátás simoniája. Segítségére volt ebben, 
hogy Sándor alkancellárius korából és egyéb korábbi 
hivatalaiból jobban tudta, melyek a lehetséges 
pénzforrások és nagyobb üzleti tehetséggel tudott 
bánni velők, mint a pápai udvar akármely más tagja. 
Már 1494 folyamán megtörtént, hogy Adamo, genovai 
karmelitát, aki Rómában kiprédikálta a simoniát, húsz 
sebből vérzőn, holtan találták ágyában. Sándor pápa 
alig nevezett ki bíborost úgy, hogy nagyobb 
pénzösszeget ne kapott volna tőle. 

Mikor azután a pápa idő jártával fiának uralma alá 
került, az erőszak eszközei azt a teljesen ördögi 
színezetet kapták, amely szükségszerűen visszahat a 
célokra. Ami a római nagyurak és a romagnai 
dinasztiák ellen való küzdelemben történt, hitszegés 
és kegyetlenség tekintetében azon a mértéken is 
túlment, amelyhez pl. a nápolyi Aragonok már 
hozzászoktatták a világot, és a megtévesztés 
tehetsége is nagyobb volt a Borgiákban. Egyenesen 
borzalmas az a mód, ahogyan Cesare az apját 
elszigeteli, mikor meggyilkolja testvérét, sógorát, 
egyéb rokonait és udvari embereit, mihelyt 
kényelmetlenné válik neki az állásuk. Sándor pápa 


kénytelen volt hozzájárulását adni legkedvesebb 
fiának, a gandiai hercegnek meggyilkolásához, mertő 
maga is állandóan rettegett Cesarétól. 

Melyek voltak hát emennek legmesszebb igyekvő 
tervei? Uralmának végső hónapjaiban, amikor éppen 
meggyilkoltatta Sinigagliában a condottieréket és 
tényleges ura lett az egyházi államnak (1503), a 
környezetbeliek meglehetős szerényen nyilatkoztak: a 
herceg mindössze a pártokat és a kényurakat akarja 
letiporni, csupán az egyház hasznára; önmaga 
számára legfeljebb Romagnát köti ki, ezért minden 
elkövetkező pápa hálájára bizton számíthat, mert 
hiszen megszabadította őket az Orsiniaktól és a 
Colonnáktól. De senki sem fogja elhinni, hogy ez lett 
volna a végső célja. Valamivel tovább ment ennél 
egyszer, élőszóval maga Sándor pápa, mikor Velence 
követével beszélgetve, Velence pártfogásába ajánlotta 
fiát: , Gondoskodni akarok arról" mondta, ,hogy a 
pápaság majd egyszer vagy az övé legyen, vagy a 
kegyelmetek köztársaságáé".? Cesare persze 
megjegyezte: hogy csak az legyen pápa, akit 
Velenceakarésenneka célnak érdekében csupán annyi 
szükséges, hogy a velencei bíborosok erősen 
összefogjanak. Hogy önmagára gondolt-e vagy sem, 
annak feszegetése hiábavaló; mindenesetre elég az 
apa kijelentése annak a szándéknak bizonyítására, 
hogy Cesare a pápai trónusra pályázott. Valamivel 
többet tudunk meg közvetve Lucrezia Borgiától, 
föltéve, hogy Ercole Strozza költeményeinek bizonyos 
helyei olyan nyilatkozatokat visszhangoznak, 
amelyeket Lucrezia mint Ferrara hercegnéje, 
megengedhetett magának. Itt is mindenekelőtt arról 
van szó, hogy Cesarénak a pápaságra van reménye, de 
közben arról is, hogy egész Itália uralmára van 
reménye, végül pedig célzás esik arra, hogy Cesare 
mint világi uralkodó a legnagyobbra tört, és egykor 


azért is tette le a bíborosi kalapot. Valóban alig lehet 
kétség arra nézve, hogy Cesare Sándor pápa halála 
után, akár pápává választják, akár nem, mindenáron 
meg akarta tartani az egyházi államot és hogy 
mindazok után, amiket elkövetett, erre mint pápa 
sokáig bizonyára nem lett volna képes. Ha valaki, ő 
lett volna az, aki szekularizálja"" az egyházi államot és 
azért is meg kellett volna tennie ezt, hogy tovább 
uralkodhassék rajta. Ha a jelek nem csalnak, ez a fő 
oka annak a titkos  rokonérzésnek, amellyel 
Machiavelli a nagy gonosztevővel bánik; Cesarétól 
remélhette, vagy senki mástól, hogy , kihúzza a vasat a 
sebből", vagyis megsemmisíti a pápaságot, minden 
beavatkozás és Itália minden szétszaggatásának okát. 
- A cselszövőket, akik azt hitték, hogy Cesare 
szándékát kitalálták, amikor Toscana királyságát 
megcsillantották előtte, úgy látszik megvetően 
utasította el magától.""7 

De a Cesare életének előzményeiből levont logikai 
következtetések talán mind csalókák - nem az ő 
különös démoni lángelméje miatt, amilyen benne épp 
oly kevéssé lakozott, mint például  Friedland 
hercegében -, hanem mert az eszközök, amelyekkel 
dolgozott, semmiféle teljesen következetes cselekvési 
móddal össze nem férnek. Akármennyire szertelen 
volt is a gonoszságban Cesare, a pápaság 
megmentésére talán akkor is remény nyílt volna, ha az 
a véletlen közbe nem érkezik, amely uralmának véget 
vetett. 

Ha föltesszük is, hogy az egyházi állam minden 
mellékuralkodójának megsemmisítése csupa 
rokonérzést szerzett Cesarenak, ha elfogadjuk is, hogy 
a sereg, amely 1503-ban szerencséje nyomába 
szegődött - Itália legjava katonái és tisztjei, köztük 
Lionardo da Vinci, mint a mérnökök feje - nagy 
reménységeinek bizonysága volt, egyéb körülmények 


viszont az ésszerűtlenség körébe tartoznak úgy, hogy 
reá vonatkozó ítéletünk épp olyan bizonytalanná lesz, 
mint a kortársaké. Ilyen természetű ésszerűtlenség 
főképp az alig hogy meghódított államnak pusztítása 
és bántalmazása, noha Cesare meg akarja tartani és 
uralkodni akar rajta. Azután Róma és a pápai kúria 
állapota a pápaság utolsó éveiben. Akárhogy is 
történt, hogy az apa és fia valóságos proszkripciós 
lajstromot szerkesztett, vagy hogy egyenként 
határozták el a gyilkosságokat a Borgiák mindazoknak 
titkos kiirtására vetették magukat, akik valami módon 
útjukban voltak, vagy akiknek öröksége kívánatosnak 
tetszett nekik. A tőke és ingóság a legkevésbé 
számottevő rész volt ebben; sokkal nagyobb haszna 
volt a pápának abból, hogy az illető egyházi urak 
életjáradéka megszűnt, és hogy az üresedés ideje 
közben hivatalaik jövedelmét, majd pedig a hivatalok 
újrabetöltésekor azoknak vételárát ő seperte be. Paolo 
Capello, Velence követe ezt jelenti 1500-ban: , Minden 
éjszaka négy vagy öt meggyilkolt embert találni 
Rómában, még pedig püspököket, prelátusokat és 
másokat, és egész Róma attól remeg, hogy a herceg 
(Cesare) meggyilkoltatja." Maga Cesare éjnek idején 
bejárta az ijedt várost és minden ok megvan annak 
föltételezésére, hogy nem azért tette ezt, mert, miként 
Tiberius császár, nappal nem akarta mutogatni 
förtelmessé rútult ábrázatát, hanem hogy eszeveszett 
gyilkoló kedvét kielégítse, talán teljesen 
ismeretleneken is. Már 1499-ben olyan nagy és 
általános volt emiatt a kétségbeesés, hogy a nép sok 
pápai testőrt megrohant és agyonütött. Akihez pedig a 
Borgiák nyílt erőszakkal hozzá nem fértek, az 
mérgüknek esett áldozatul. Azokban az esetekben, 
amelyekben szükségesnek látszott, némi mérséklet, 
azt a hófehér, kellemes ízű port használták, amely 
nem villámgyorsan hatott, hanem lassanként és 


bármily ételhez vagy italhoz észrevétlenül 
hozzákeverhető volt. Már Dzsem herceg is kapott 
belőle valami édes italba vegyítve, minekelőtte Sándor 
pápa kiszolgáltatta VIII. 

Károlynak, és életük végén az apa és fia is azzal 
mérgezte meg magát úgy, hogy egy gazdag 
bíborosnak szánt borból ittak véletlenül. Onufrio 
Panvinio, a pápák történetének hivatalos kivonatolója, 
három olyan bíborost nevez meg, akiket Sándor pápa 
mérgeztetett meg (Orsini, Ferrari és Michiel) és egy 
negyedikre is utal, akit Cesare vállalt magára 
(Giovanni Borgia); de ritkán halt meg Rómában abban 
az időben gazdagabb főpap úgy, hogy ilyen gyanú föl 
ne merült volna. Hiszen békés tudósokat is, akik 
vidéki városokba húzódtak vissza, elért a könyörtelen 
méreg. A pápa körül egyre kevésbé lett bátorságos az 
élet; villámcsapások és forgószelek, amelyektől falak 
és lakások dőltek össze, már előbb is föltűnő módon 
meglátogatták és ijedelembe ejtették őt; mikor 1500- 
ban ezek a jelenségek ismétlődtek, az emberek úgy 
vélték, hogy az cosa diabolica (az ördög műve). Ennek 
az állapotnak híre az 1500-iki nagy idegenforgalmú"? 
jubileum útján, úgy látszik, mégis messze elterjedt 
Európa népei között, és az akkori pápai búcsú 
szégyenletes kizsákmányolása kétségtelenül megtette 
a magáét arra, hogy minden szem Róma felé 
forduljon. A hazatérő zarándokokon túl különös fehér 
vezeklők is érkeztek Itáliából északra, köztük az 
egyházi államból való álruhás menekültek, akik 
bizonyára nem hallgattak. De ki a megmondhatója, 
mekkorára kellett volna  megnőniea — Nyugat 
elkeseredésének ahhoz, hogy Sándor pápára nézve 
közvetlen veszedelmet jelentsen. ,A még megmaradt 
gazdag bíborosokat és prelátusokat is" — mondta 
Panvinio — ,eltakarította volna a világból, hogy ő 
legyen az örökösük, ha - miközben a legnagyszerűbb 


terveket kovácsolta fia érdekében -, a halál el nem 
ragadja." És mit cselekedett volna Cesare akkor, ha 
abban az időpontban, amelyben apja meghalt, maga is 
halálos betegen nem feküdt volna? Micsoda egy 
konklávé lett volna az, ha minden eszközével 
fölszerelve, a méreggel célszerűen lecsökkentett 
bíborosi kollégiummal pápává választatja magát, 
különösen olyan pillanatban, amikor francia hadsereg 
nem volt a közelben? A képzelet szakadékba szédül, 
mihelyt föltevéseket hajszol. Cesaréé helyett II. Pius 
konklávéja következett és Pius hamarosan halála után, 
az általános reakció hatása alatt, II. Gyula pápáé. 

Bármilyen volt is Gyula pápa magánéletének 
erkölcsisége, lényegében ő a pápaság megmentője. A 
nagybátyjának, IV. Sixtusnak halála utáni pápai 
uralmak állapotainak megfigyelése 

lehetővé tette, hogy a pápai tekintély igazi alapját 
és föltételeit behatóan megismerje; ahhoz képest 
rendezte be uralmát és szentelte neki 
megrendíthetetlen lelkének egész erejét és 
szenvedélyességét. Simonia nélkül, általános 
tetszéstől kísérve haladt föl Szent Péter székének 
lépcsőfokain, s attól fogva legalább a legelőkelőbb 
méltóságokkal való üzérkedés teljesen megszűnt. 
Gyula pápának is voltak kegyeltjei és közöttük igen 
méltatlanok, de a nepotizmustól különös szerencséje 
megóvta: az öccse, Giovanni della Roveré, férje volt 
Urbino örökösének, Guidobaldo, az utolsó Montefeltro 
húgának, és házasságukból 1491-ben fiú született, 
Francesco Maria della Roveré, aki egyben Urbino 
hercegének jogszerű utódja és pápai unokaöccs volt. 
Amit Gyula pápa kormányzata útján vagy hadjáratain 
szerzett, azt ezután nagy büszkén az egyházra 
ruházta, nem a családjára: az egyházi államot, amely 
teljesen föl-bomlóban volt, amikor a pápai széket 
elfoglalta, H rendbeszedve — és  Pármával, meg 


Piacenzával megnagyobbítva hagyta hátra. Nem rajta 
múlt, hogy Ferrara nem került az egyház hatalmába. 
Meghagyása szerint azt a 700 000 aranyat, amelyet 
állandóan az Angyalvárban őriztetett, a várnagy csak 
az eljövendő pápának szolgáltathatta ki. II. Gyula lett 
az örököse a bíborosoknak, sőt minden Rómában 
elhalálozott papnak, mégpedig a legkíméletlenebb 
módon, 69 de senkit sem mérgeztetett és gyilkoltatott 
meg. 

Hogy maga is hadba ne vonuljon, az elkerülhetetlen 
volt és bizonyára csak hasznára vált Itáliának, olyan 
korszakában, amelyben az embernek választania 
kellett a között, hogy üllő legyen-e vagy pöröly, és 
amelyben az egyéniségnek nagyobb volt az ereje, mint 
a megszerzett jognak. 

Ha azonban nagyhangú kijelentésének ellenére, 
hogy: ,Ki a barbárokkal!", mégis ő volt a legnagyobb 
oka annak, hogy a spanyolok alaposan befészkelték 
magukat Itáliába, a pápaságnak ez közömbös lehetett, 
sőt talán viszonylag hasznosnak tetszhetett. Avagy 
addig nem a spanyol korona volt az, amelytől 
leginkább várható volt az egyház állandó 
istentisztelete"  — ugyanakkor, amikor az olasz 
fejedelmek talán már csak bűnös gondolatokkal 
készültek ellene? - Akárhogy is, az a hatalmas és 
eredeti férfiú, aki haragját lenyelni nem tudta és igazi 
jóindulatát sem rejtegette, egészben véve a pontefice 
terribile (rettenetes pápa) hatását keltette, és ez a 
hatás helyzetére nézve fölöttébb kívánatos volt. Sőt 
aránylag jó lelkiismerettel merhetett Rómába ismét 
zsinatot egybehívni, amivel dacosan szembeszállót az 
egész — európai ellenzéknek zsinatot sürgető 
zajongásával. Az ilyen uralkodónak külső jelképre is 
szüksége volt; Gyula pápa ezt Szent Péter 
templomának újjáépítésében találta meg; a templom 
terve úgy, ahogyan azt Bramante akarta, talán minden 


egységes hatalomnak legnagyszerűbb kifejezése. De a 
művészet többi ágában is a szó legfennköltebb 
értelmében tovább él ennek a pápának emléke és 
alakja, és nem jelentőség nélkül való, hogy még amaz 
idők latin költészete is más lánggal lobog Gyula 
pápáért, mint elődjeiért. Adrianoda Corneto bíboros 
alter Julii secundi" (második Gyula útja) című 
költeménye végének, a bolognai  bevonulásnak 
sajátosan pompázó hangja van, és Giovan Antonio 
Flaminio a legszebb elégiák" egyikében Itália 
megvédésére szólította föl a pápában a hazafit. Gyula 
pápa lateráni zsinatjának mennydörgő alkotmányával 
eltiltotta a pápaválasztáskor a simoniát. Halála után 
(1513) a pénzre sóvár bíborosok úgy akarták 
megkerülni a tilalmat, hogy közös megegyezést 
terveztek. A megegyezés értelmében a pápává 
választandó bíboros addigi javadalmai és hivatalai 
közöttük kerültek volna szétosztásra; ők akkor a 
javadalmakban leginkább bővelkedő bíborost (az arra 
teljesen alkalmatlan Raffaello Riariot) választották 
volna meg. De főleg a szent kollégium fiatalabb 
tagjainak felbuzdulása - mindenképpen szabadelvű 
pápát akartak - meghiúsította a hitványtervet; 
Giovanni Medicit, a híres X. Leót választották meg. X. 
Leóval még gyakran fogunk találkozni, amikor a 
reneszánsz delelőjéről esik szó; itt csak arra utalunk, 
hogy alatta a pápaságot ismét nagy belső és külső 
veszedelmek fenyegették. Nem számítható azok közé 
Petrucci, Bandinello, de Sauli, Riario, Soderini és 
Corneto bíboros összeesküvése, mert annak legfeljebb 
személyi csere lehetett volna a következménye. Leó 
pápa különben megtalálta ennek az összeesküvésnek 
ellenszerét abban a hallatlan eljárásban, hogy 39 új 
bíborost nevezett ki és ezzel még kedvező hatást is 
keltett, mert kinevezéseivel jobbára a valóságos 
érdemet jutalmazta. Fölötte veszélyesek voltak 


azonban bizonyos utak, amelyekre Leó pápa 
uralkodásának első két évében rácsábíttatta magát. 
Igen komoly tárgyalások útján testvérének, 
Giulianónak Nápoly királyságát, unokaöccsének, 
Lorenzónak pedig egy nagy felső-itáliai birodalmat 
igyekezett megszerezni, amely Milánót, Toscanát, 
Urbinót és Ferrarát foglalta volna magában. Világos, 
hogy az ily módon bekeretezett egyházi állam a 
Mediciek apanázsa lett volna, sőt szekularizálására is 
alig lett volna azután szükség. A terv az általános 
politikai viszonyok miatt hiúsult meg; Giuliano 
meghalt; hogy  Lorenzóról mégis gondoskodjék, 
Francesco Maria della Roverének, Urbino hercegének 
elűzésére vállalkozott Leó; ezzel a háborúval 
mérhetetlen gyűlöletet és szegénységet szabadított 
magára és amikor Lorenzo 1519-ben szintén 
meghalt, ? amit nagy fáradságosan megszerzett, az 
egyháznak volt kénytelen odaadni. Dicstelenül és 
kényszerítve cselekedte azt, amit ha önként tesz meg, 
örök dicsőséget szerez vele magának. Amit azután 
még ferrarai Alfonso ellen kísérelt meg - néhány kis 
kényúr, meg condottiere ellenében pedig meg is 
cselekedett -, egyáltalán nem olyan természetű volt, 
hogy jóhírét öregbíthette volna. Es mindezt akkor, 
amikor a Nyugat királyai évről évre jobban rákaptak 
arra a roppant politikai kártyajátékra, amelynek 
betétje és nyeresége mindig Itália egy vagy más 
területe volt. Ki mert volna jótállani azért, hogy 
miután az utóbbi évtizedekben hatalmuk otthon 
határtalanná nőtt, terveiket egyszer csak az egyházi 
államra is ki nem terjesztik? Leó pápa még 
megérhette az előjátékát annak, ami 1527-ben 
bekövetkezett; 1520 végén-úgy látszik, a maga 
szakállára -néhány spanyol gyalogos csapat jelent meg 
az egyházi állam határán, hogy egyszerűen 
megsarcolja a pápát, de a pápai csapatok visszaverték 


őket. A közvélemény is gyorsabban megérett az 
egyházi rend korrupciója ellen, mint régebben és az 
eljövendő-ket megsejtő férfiak, pl. az ifjabbik Pico 
della Mirandola,"" reformokat sürgettek. Időközben 
Luther is föllépett. 

VI. Hadrián alatt (1522-1523) a nagynémet 
mozgalom ellen irányuló bátortalan és kevés reform is 
elkésett. A pápa nemigen tehetett egyebet, mint hogy 
undorát fejezze ki a dolgok addigi menete iránt, a 
simonia, a nepotizmus, a pazarlás, a banditák 
garázdálkodása és az erkölcstelenség iránt. A lutheri 
mozgalom felől fenyegető viszedelem nem is látszott a 
veszedelmek legnagyobbjának; Girolamo Negro, az 
eszes velencei megfigyelő, magának Rómának közeli 
rettenetes sorsát  sejdíti meg." VII. Kelemen 
uralkodása alatt Róma egész szemhatárát megtölti az 
a szürkés-sárga sirokkó-fátyolhoz hasonló párázat, 
amely a nyárutót ott néha olyan egészségtelenné teszi. 
A pápát a hozzá közelállók épp úgy gyűlölik, mint a 
tőle távol élők: miközben a gondolkozók tovább is 
szorongásban élnek, az utcákon és a tereken 
prédikáló remeték lépnek föl, akik Itália, sőt az egész 
világ pusztulását jósolják és Kelemen pápát 
antikrisztusnak nevezik, a Colonna-párt pedig dacosan 
üti fel fejét. A szilaj Pompeo Colonna bíboros, akinek 
puszta léte állandó gondja volt a pápaságnak, abban a 
reményben rohanhatja meg Rómát (1526), hogy V. 
Károly segítségével nyomban pápa lesz, mihelyt 
Kelemen halott vagy fogoly. Nem volt Rómára nézve 
szerencse, hogy Kelemen pápának sikerült az 
Angyalvárba menekülnie, az a sors azonban, amely 
utóbb érte, a halálnál rosszabbnak mondható. 

Olyan álnokságoknak sorozatával, amilyenekhez 
folyamodniuk csak a hatalmasoknak szabad, mert a 
gyöngébbekre romlást hoznak, idézte föl Kelemen 
pápa a spanyol-német hadsereg felvonulását Bourbon 


és Frundsberg (1527) vezetése alatt. Bizonyos, hogy 
V. Károly kormánya keményen meg akarta fenyíteni a 
pápát és hogy előre ki nem számíthatta, hogy zsoldot 
nem kapott hordái mennyire mennek buzgalmukban. 
A majdnem pénz nélkül való toborzás eredménytelen 
lett volna Németországban, ha az emberek nem 
tudják, hogy Róma ellen kell indulniok. Talán 
előkerülnek még valahol azok az írásos utasítások, 
amelyeket Bourbon kapott, mégpedig olyanok, 
amelyek meglehetősen enyhék; de a történeti kutatás 
nem téveszti meg magát általuk. A katolikus király és 
császár csak a szerencsének köszönhette, hogy 
emberei a pápát és a bíborosokat nem gyilkolták meg. 
Ha ez megtörténik, nincs a világnak olyan 
álokoskodása, amely a bűnrészesség vádja alól fel 
tudná menteni V. Károlyt. Számtalan jelentéktelenebb 
embernek meggyilkolása és a többinek kínzás és 
emberkereskedés útján való megsarcolása a mutatója, 
hogy mi minden volt lehetséges a sacco di Roma 
(Róma kifosztása) folyamán. V. Károly, miután óriási 
összegeket zsarolt ki a pápától, Kelement, aki ismét az 
Angyalvárba menekült, állítólag Nápolyba akarta 
vitetni, és hogy Kelemen ehelyett Orvietóba ment, az 
állítólag a spanyolokkal való összejátszás nélkül 
történt. Hogy vajon Károly egy pillanatig nem gondolt- 
e az egyházi állam szekularizálására (amire az egész 
világ el volt készülve), hogy csakugyan nem VIII. 
Henrik ellenvetése miatt téríttette el magát ettől a 
szándéktól, mindez örökké homályban marad. 

De ha fölmerültek is ilyen szándékok, semmi esetre 
sem voltak hosszú tartalmúak; Róma pusztulásának 
közepéből kiemelkedik az egyházi-világi megújhodás 
szelleme. Azonnal megsejtette ezt pl. Sadoleto. , Ha 
nyomorúságunkkal - írja - kielégítettük az Isten 
haragját és szigorát, ha szörnyű büntetése jobb 
erkölcsök és törvények felé nyitja meg újra az utat, 


akkor talán szerencsétlenségünk nem volt a 
legnagyobb. . . Ami Istené, arról ám gondoskodjék az 
Isten, mi előttünk azonban a megjavulás élete, és azt 
semmi fegyveres hatalom sem ragadhatja el tőlünk; 
úgy irányítsuk tetteinket és gondolatainkat, hogy 
Istenben keressük a papság igazi fényességét és a 
magunk igazi nagyságát." A válságos 1527-iki 
esztendőnek csakugyan megvolt az a haszna, hogy a 
komoly hang ismét szóhoz jutott benne. Róma 
túlságosan sokat szenvedett ahhoz, hogy akár III. Pál 
pápa alatt is újra X. Leó vidám és velejéig romlott 
Rómája lehessen. Azután meg részint politikai, részint 
vallási természetű rokonérzés mutatkozott a pápaság 
iránt, amint mélyen benne volt a bajban. A királyok 
nem  tűrhették, hogy egyikük a pápa külön 
börtönőrévé tolja föl magát, és egyebek közt a pápa 
kiszabadítására kötötték meg az amiensi szerződést 
(1527. augusztus 18.). Ezzel legalább kiaknázták azt a 
gyűlöletet, amelyet a császári csapatok eljárása 
keltett. Ugyanakkor azonban a császár magában 
Spanyolországban is nagy szorultságba került, mert 
prelátusai és a  grandok a  legnyomatékosabb 
figyelmeztetésekkel fordultak hozzá, valahányszor 
színe elé kerültek. Mikor azután papok és világiak 
gyászruhásan általános nagy tisztelgésre készültek, 
Károly attól tartott, hogy a felvonulásból valami olyan 
keletkezhetik, mint a néhány évvel előbb megfékezett 
co-munida-fölkelés; " a felvonulást megtiltották. Nem 
csak azt nem tűrhette semmiképpen, hogy a pápa 
bántalmazása tovább tartson, de azonfelül minden 
külföldi politikától eltekintve, igen nagy szüksége volt 
arra, hogy a borzasztóan megbántott pápasággal 
kibéküljön. Mert Németország közvéleményére, amely 
más utat mutatott volna neki, éppoly kevéssé akart 
támaszkodni, mint általában a német állapotokra. Az 
is lehetséges, hogy miként egy velencei ember véli, a 


Róma feldúlására emlékezése lelkiismeretét nyomta, 
azért siettette a kiengesztelést; arra pedig azzal ütötte 
a pecsétet, hogy a firenzeieket mindörökre a pápa 
családjának, a Medicieknek hatalma alá rendelte. Az 
unokaöccsöt és új herceget, Alessandro Medicit, a 
császár törvénytelen leányával házasították össze. A 
továbbiak folyamán a zsinat összehívásának 
lehetőségével valójában hatalmában tartotta Károly a 
pápaságot, egyben  elnyomhatta és meg is 
oltalmazhatta. A legnagyobb veszedelmet azonban, a 
szekularizációt, különösen a belülről eredőt, amely 
éppen a pápák és neposaik felől fenyegette az egyházi 
államot, évszázadokra elhárította a német reformáció. 
Mint ahogy csupán ez tette lehetővé és eredményessé 
a Róma ellen vonulást (1527), azonképpen a német 
reformáció kényszerítette a pápaságot arra, hogy újra 
szellemi világhatalomnak legyen a kifejezése, mert a 
reformáció minden ellenségének élére volt kénytelen 
állani és mert ,a tényleges állapotokban való 
elmerülésből" ki kellett emelkednie. Ami azután VII. 
Kelemen későbbi uralma, III. Pál, IV. Pál és utódaik 
alatt fél Európa elszakadásának közepette lassanként 
felnövekszik, az valami egészen újjászületett egyházi 
rend, amely a maga házában kerül minden 
veszedelmes botrányt, különösen az államalapító 
nepotizmust, és a katolikus fejedelmekkel 
szövetkezve, új egyházi föllendülés segítségével fő 
feladatát abban látja, hogy visszaszerezze azt, amit el 
-veszített. Ez a hierarchia csupán az elszakadottakkal 
való ellentétben létezik és érthető meg. Igy értve a 
dolgot, a teljes igazságot mondjuk, ha azt állítjuk, 
hogy erkölcsi tekintetben halálos ellenségei mentették 
meg a pápaságot. És most azután politikai helyzete is 
a  sérthetetlenségig — megszilárdult, igaz, hogy 
Spanyolország állandó ellenőrzése alatt; mikor 
hűbéresei kihaltak (az Esték törvényes ága és a 


Roveré-család), szinte minden erőfeszítés nélkül 
örökölte Ferrara és Urbino hercegségét. A reformáció 
nélkül ellenben - ha ugyan a reformációtól eltekinteni 
egyáltalán lehetséges- az egész egyházi állam 
valószínűleg már rég világi kézbe jutott volna. 


Befejezés: A hazafiak Itáliája 


Végezetül lássuk még gyorsan, hogyan hatottak 
általánosságban ezek a politikai állapotok a nemzet 
szellemére. 
politikai helyzet bizonytalansága hazafias haragot és 
ellenállást keltett a nemesebb lelkekben. Már Dante 
és Petrarca hangosan hirdeti az egységes Itáliát, 
amely felé minden magasabb rendű törekvésnek 
irányulnia kell. Azt vetik ennek ellene, hogy mindössze 
néhány nagy műveltségű férfiúnak a lelkesedése volt 
ez, a nemzet tömege tudomást sem vett róla; de az 
akkori Németországban sem igen lett volna más a 
helyzet, noha Németország legalább név szerint 
egységes volt és volt egy elismert ura, a császár. 
Németország első hangos irodalmi dicsőítése (ha a 
minnesángerek néhány versét nem — vesszük 
figyelembe) az első Maximilián korabeli 
humanistáknál fordul elő és néha úgy tetszik, mintha 
olasz szavalatok visszhangja, vagy Németország 
szellemi kiskorúsága ellen irányuló olasz támadások 
kivédése volna. Pedig Németország régebben valóban 
egészen más mértékben volt nemzet, mint Itália a 
rómaiak kora óta valaha is. Franciaország népi 
egységének öntudatát azangolokkal való háborúinak 
köszöni, viszont Spanyolország a vele közeli 
rokonságban élő Portugáliátsem tudta hosszabb időre 
magába szívni. Itáliára nézve az egyházi állam léte és 
életföltételei olyan akadályai voltak az egységnek, 


hogy eltávolításukra alig lehetett reménység. Ha 
azután a XV. század politikai érintkezéseiben itt-ott 
mégis nyomatékosan esik szó az egységes hazáról, 
erre többnyire azért kerül sor, hogy egy-egy másik, 
szintén olasz államot bosszantsanak vele. A nemzeti 
érzésre való igazán komoly, mélyen fájdalmas 
hivatkozások csak a XVI. században lesznek újra 
hallhatók, amikor már késő volt, amikor a franciák és 
spanyolok már ellepték az országot. 

A helyiérdekű hazafiasságról elmondható talán, 
hogy ennek az érzésnek a helyére lépett, de pótolni 
nem tudta. 


MÁSODIK SZAKASZ 
Az egyén kialakulása 


I. Az olasz állam és az egyén 


Ezeknek az államoknak, köztársaságoknak és 
kényuralmaknak mivolta, ha nem is az egyetlen, de 
legnagyobb oka annak, hogy az olasz ember olyan 
korán fejlődött modern emberré. Ezen fordul meg az, 
hogy a mai Európa fiainak sorában ő az elsőszülött. A 
középkorban a tudatnak mind a két része — a világ 
felé való és magának az embernek belseje felé 
irányuló része - mintegy közös fátyol alatt nyugodott 
álmodva vagy féléberen. A fátyol hitből, gyermeki 
elfogultságból és agyrémből szövődött; rajta keresztül 
csodálatos színűnek tetszett a világ és a történelem, 
az ember azonban csak mint faj, nép, párt, testület, 
család vagy az egyetemesnek valamely más alakjában 
ismert magára. Itáliában lebbenti félre először a 
levegő ezt a fátylat; az emberek tárgyilagosan kezdik 
megfigyelni az államot és e világ minden dolgát, és 
úgy is bánnak velük; ugyanakkor azonban teljes 
erejével feltámad a szubjektív elem, az ember szellemi 
egyéniség" lesz és így ismer magára. Igy támadt föl 
egykor a görög a barbár ellen, az arab a többi ázsiai 
fajbeli ember ellen. Nem lesz nehéz bebizonyítani, 
hogy ebben a politikai állapotoknak volt a legnagyobb 
részük. 

Néhol már sokkal korábban fölismerhető az 
önmagára utalt egyéniség olyan alakulása, amilyen 
ugyanakkor északon nem fordul elő, vagy nem 
olyannak mutatkozik. A  X. század hatalmas 
gonosztevőinek köre, amelyet Liutprand ír le: VII. 


Gergely pápa néhány kortársa (albai Benzóban 
olvashatni erről) az első Hohenstaufok néhány 
ellenfele mutat ilyenféle ábrázatot. A XIII. század 
végén azonban hirtelen hemzsegni kezdenek Itáliában 
az egyéniségek; az átok, amely az individualizmuson 
nyugodott, ott teljesen megtört; korlátlanul kap külön- 
külön kifejezést száz meg száz arc. Dante nagy 
költeménye már azért sem születhetett volna meg 
egyetlen más országban sem, mert Európa többi része 
még a fajnak amaz átka alatt görnyedt. Itáliára nézve 
a dicső költő már az egyéninek bősége által is korának 
legnemzetibb hírnöke lett. De az emberben való 
bőségről, ahogyan az irodalomban és a művészetben 
jelentkezik, a sok színben játszó jellemzésről külön 
fejezetekben lesz szó; itt csupán magáról a 
pszichológiai tényről beszélünk. Teljes egységében és 
határozottságával lépett az a történelembe; Itália a 
XIV. században nem sokat tud az álszerénységről és a 
képmutatásról; senki sem idegenkedik attól, hogy 
feltűnjék, hogy más legyen és másnak tessék, " mint a 
többi ember. 

A kényuralom, mint láttuk, mindenekelőtt magának 
a kényúrnak, a condottierének" egyéniségét fejleszti 
ki a legnagyobb mértékben, azután pártfogoltjaiét, de 
a kíméletlenül kiaknázottnak tehetségét is, a titkárét, 
a hivatalnokét, a költőét, a társalkodóét. Ezeknek az 
embereknek szelleme a szükségtől hajtva, belsejüknek 
minden segítő forrását megismerni igyekszik, az 
állandókat csakúgy, mint a pillanatéit; a szellemi 
eszközökkel az életet is magasabb rendűén és 
sűrítettebben tudják élvezni, hogy a talán csak rövid 
időtartamú hatalom és befolyás mentül nagyobb 
értékű legyen. 

De az uralmuk alatt élők sincsenek ilyenféle 
ösztönzésnek teljesen híjával. Mellőzni akarjuk azokat, 
akik életüket titkos ellenkezésben, összeesküvésekben 


emésztették fel és csak olyanokkal foglalkozunk, akik 
belenyugodtak abba, hogy pusztán magánemberek 
legyenek, miként például a bizánci birodalom és a 
mohamedán. államok legtöbb városlakója. Bizonyára 
gyakran nehéz volt pl. a Viscontiak alattvalóinak 
családjuk és személyük méltóságát megőrizniök és 
számtalanul lehettek olyanok, akiknek erkölcsi jelleme 
megsínylette a szolgaságot. De nem az, amit egyéni 
jellemnek nevezünk; mert éppen az általános politikai 
elgyöngülésnek közepette annál jobban és többágúan 
gyarapodtak a magánélet különböző irányai és 
törekvései. A gazdagság és a műveltség, amennyire 
megmutatkozhattak és egymással vetélkedhettek, 
hozzájuk adva a még mindig nagy városi szabadságot 
és olyan egyház létezését, amely Bizánctól és az 
iszlám világától eltérően, nem volt azonos az 
állammal, mindezek az elemek együttvéve 
kétségtelenül — segítségére voltak az egyéni 
gondolkodás  felülkerekedésének, a  pártharcok 
elmaradása pedig megadta hozzá a szükséges üres 
időt is. A politikailag közömbös magánember az ő 
részint komoly, részint műkedvelői foglalkozásaival 
valószínűleg a XIV. század e kényuraktól kormányzott 
államaiban lépett föl először teljesen kialakultan. 
Okiratszerű adatokat várni erre nézve persze kár 
volna; a novellaírók ugyan, akiktől egy és más utalást 
várhatnánk, nem egy furcsa embert írnak le, de 
mindig egyoldalú szándékkal és mindig csak annyira, 
amennyire az az elbeszélendő történetre tartozik; 
azután meg történeteik színhelye túlnyomórészt 
köztársasági város. 

Ez utóbbiakban a dolgok ismét más módon voltak 
kedvező hatással az egyéni jellem kialakulására. 
Mennél gyakrabban változtak a pártok az 
uralkodásban, annál több oka volt az egyes embernek 
arra, hogy az uralom gyakorlásában és élvezésében 


kifejtse minden képességét. Így alakult ki — különösen 
Firenze történetében - az államférfiaknak és a nép 
vezetőinek olyan fölismerhetően egyéni léte, amilyen 
az akkori világban szinte kivételesen sem volt 
senkinek, arteveldei Jakabnak is alig." Az alulkerült 
pártok embereinek helyzete azonban gyakran hasonló 
volt a kényúri államok alattvalóiéhoz, csakhogy a már 
megízlelt szabadság vagy uralom, talán azok 
visszaszerzésének a reménye is, nagyobb lendületet 
vitt egyéniségükbe. Éppen az önkéntelen tétlenségre 
kárhoztatott férfiak közül való példának okáért Agnolo 
Pandolfini ( 11446), akinek ,A család kormányzásáról" 
szóló értekezése az első programja egy teljesen 
kialakított "magánéletnek. Leszámolása az egyén 
kötelességeivel és a bizonytalan és háládatlan 
nyilvános élettel, a maga nemében a kor valóságos 
emlékművének nevezhető. Leginkább a számkivetés 
jár együtt azzal a sajátsággal, hogy az embereket vagy 
megőrli, vagy a legnagyobb mértékben kialakítja. 
, Minden népesebb városunkban — mondja Gioviano 
Pontano -— sok olyan emberrel találkozunk, aki önként 
hagyta el hazáját: hiszen erényeinket mindenhová 
magunkkal visszük." Valójában korántsem voltak mind 
törvényesen száműzöttek, hanem az emberek ezrei 
hagyták el szülővárosukat önként, mert politikai vagy 
gazdasági állapotuk  elviselhetetlenné lett. A 
kivándorolt firenzeiek Ferrarában, a  luccaiak 
Velencében és egyebütt egész gyarmatokat alkottak. 

A világpolgárság, amely a  számkivetettek 
legeszesebbjeiben fejlődik ki, az individualizmusnak 
legfelsőbb foka. 

Dante, mint már volt szó róla, új hazára lelt Itália 
nyelvében és műveltségében, de azon is túl megy 
ezekkel a szavaival: ,Az én hazám a nagyvilág!" - És 
mikor méltatlan föltételek fejében ajánlották föl neki a 
visszatérést ezt telelte: , Nem láthatom-e mindenhol a 


napnak — és a csillagoknak fényét? Nem 
gondolkozhatom-e mindenhol a legnemesebb 
igazságokon úgy, hogy azért ne kelljen dicstelenül, sőt 
szégyenletesen megjelennem a nép és a város előtt? 
Még a kenyerem sem fog hiányozni!" Büszke daccal 
hangsúlyozzák azután a művészek az egy helyben élés 
kényszerétől valófüggetlenségüket. , Csak aki mindent 
megtanul - mondja Ghiberti — az nem idegen sehol 
odakünn; vagyonától megfosztva, baráttalanul, mégis 
minden városnak polgára és félelem nélkül megvetheti 
a sors fordulásait." Hasonlót mond egy menekült 
humanista is: , Valahol a tanult ember megtelepszik, 
ott van a jó hazá-ja."" 


II. Az egyéniség kiteljesedése 


A műveltségtörténet dolgaiban kiélesedett szem 
lépésről lépésre tudná követni a XV. században a 
teljesen kialakult emberek gyarapodását. Hogy 
szellemi és külső létüknek harmonikus kikerekítése 
tudatos és szóbafoglalt céljuk volt-e az illetőknek, azt 
nehéz megmondani; többjük azonban elérte azt a célt, 
amennyire az minden földi dolgok tökéletlenségénél 
fogva lehetséges. Ha le is mondunk példának okáért 
arról, hogy — Lorenzo  Ma-gnifico szerencséjét, 
tehetségét és jellemét egymáshoz adva mérjük meg, 
figyeljünk meg helyette egy olyan egyéniséget, mint 
amilyen Ariostóé, főként a szatírában. A jóhangzásnak 
mekkora fokáig egyenlítődik ki szatíráiban a férfinak 
és a költőnek büszkesége, az önmaga élvezeteivel 
szemben való irónia, a legfinomabb gúny és a 
legmélyebb jóindulat. Ha már most az egyéniség e 
legmagasabb rendű kialakításának ösztöne igazán 
hatalmas és egyben sokoldalú természettel 
találkozott, amely egyúttal az akkori műveltség 
minden elemének is urává lett, akkor megszületett az 


,egyetemes ember", a /uomo universale, aki csupán 
Itália teremtménye. Enciklopédikus tudású férfiak más 
országokban is akadtak a középkor folyamán, mert a 
tudásnak az a fajtája kézügyben volt és nem kellett 
külön összegyűjteni; ugyanúgy még a XII. századig is 
előfordulnak egyetemes művészek, mert az építészet 
problémái aránylag egyszerűek és egymáshoz 
hasonlók voltak, és mert a szobrászatban és a 
festészetben az ábrázolásra váró tárgy uralkodik a 
formán. A reneszánsz Itáliájában azonban olyan 
művészekre akadunk, akik minden területen 
egyidejűleg csupa újat és a maga nemében tökéleteset 
alkotnak és azonfelül mint emberek is a 
legnagyobbnak benyomását keltik. Vannak azután 
olyanok, akik az ábrázolóművészeten túl is, a szellemi 
életnek szintén roppant tág körében egyetemesek. 

Dante, akit már életében is ki költőnek, ki 
bölcselőnek, ki teológusnak nevezett, minden írásában 
a lenyűgöző egyéni erőnek akkora bőségét önti ki, 
amelytől az olvasó, a tárgytól függetlenül is, 
legyőzöttnek érzi magát. Az akaratnak mekkora erejét 
föltételezi csak a Divina Commedia rendíthetetlenül 
egyenletes kidolgozása is. Ha pedig a tartalmát 
nézzük, akkor mind a külső, mind a szellemi világban 
alig fordul elő olyan fontos tárgy, amelynek Dante 
végére ne járt volna, és amelyre nézve gyakran csak 
néhány szóval kifejezett nézete amaz idő legsúlyosabb 
nyilatkozata ne volna. Az ábrázolóművészetre nézve 
kútfő — mégpedig jóval fontosabb dolgok miatt mint 
azért a néhány sorért, amelyben kora művészeiről 
nyilatkozott; nemsokára azonban az ihletnek is 
forrásává lett." 

A XV. század elsősorban a sokoldalú emberek 
százada. Nincsen olyan életrajza, amely a szóban 
forgó személynek a műkedvelést meghaladó lényeges 
mellékfoglalkozásait ne említené meg. A firenzei 


kereskedő és államférfiú gyakran mind a két ókori 
nyelvnek tudósa; a leghíresebb humanisták adják elő 
neki és fiainak Arisztotelész politikáját és etikáját; a 
család leányai magasrendű nevelésben részesülnek, 
mint ahogy azokban a körökben kezdődik leginkább a 
magasabb rendű magánnevelés. Maga a humanista a 
legnagyobb sokoldalúságra kénytelen, mert filológiai 
tudása nem csupán a klasszikus világ tárgyilagos 
megismertetésére szolgál, mint manapság, hanem a 
valóságos életre való mindennapos. alkalmazásra is. 
Pliniusi tanulmányai mellett pl. a humanista a 
természetrajzi múzeum anyagát is gyűjti; az ókori 
földrajzon keresztül modern földrajzíró lesz; az 
ókoriak történetírásának mintája szerint írja meg a 
maga korának történetét; mint a plautusi vígjátékok 
fordítója azok előadásainak a rendezője lesz; az ókori 
irodalomnak minden hatásos alakját, a lukianoszi 
párbeszédekig, tőle telhetően utánozza és mindezeken 
felül még, nem mindig javára, titkárként és 
diplomataként is működik. E sokoldalúaknak azonban 
magasan fölébe emelkedik néhány valóban 
mindenoldalú egyetemes szellem. Minekelőtte 
egyenként szemügyre vennők az akkori élet és 
műveltség érdekességeit, hadd álljon itt, a XV. század 
küszöbén, ama hatalmas férfiak egyikének képe: Leon 
Battista Albertié. Életrajza - csupán töredék -a 
művészről keveset mond és arról semmit, hogy milyen 
nagy volt a jelentősége az építészet történetében; 
lássuk hát, mi volt ő e külön dicsőség nélkül is. 
Mindenben, amiért dicséret jár, gyermekkorától 
fogva első volt Leon Battista. Hihetetlen hírek 
maradtak mindennemű  testgyakorlatairól és a 
tornázásban való művészetéről, arról, hogy 
összefogott lábbal hogyan ugrott át az emberek 
vállán, hogyan dobott fel a székesegyházban egy 
pénzdarabot akkora erővel, hogy lehallatszott, amint a 


magas mennyezethez csapódott; hogyan borzongtak 
és remegtek alatta a legvadabb paripák, - mert három 
dologban kifogástalannak akart látszani a járásban, a 
lovaglásban és a beszédben. A zenét tanító nélkül 
tanulta meg, és szerzeményeit a szakemberek mégis 
megcsodálták. A szükség rákényszerítette, hogy sok 
esztendőn át tanulmányozza mind a két jogot, mígnem 
a kimerültség súlyos betegségbe ejtette; és amikor 
huszonnégy éves korában úgy érezte, hogy a szavakra 
emlékezése meggyöngült, a tárgyi érzéke viszont ép 
maradt, a fizikára és matematikára vetette magát és 
mellesleg megtanulta a világ minden mesterségét, oly 
módon, hogy a művészeket, tudósokat és mindenféle 
kézműves embert le a vargáig, kikérdezte titkaikról és 
tapasztalataikról. A festést és mintázást -jelesül az 
igen hasonlatos arcképekét puszta emlékezetből is - 
mellékesen művelte. Különös csodálatot keltett 
titokzatos  forgóképes doboza, amelyben hol a 
csillagokat mutatta be és a sziklahegységek fölött 
emelkedő éjszakai holdat, hol messzi tájakat, rajtuk 
hegyeket és a ködös távolba vezető tengerőöblöket, 
felvonuló  hajóhadakat napfényben és a felhők 
árnyékában. De azt is örömmel elismerte, amit mások 
alkottak és általában minden olyan emberi alkotást, 
amely a szépség törvényének valamennyire megfelelt, 
szinte isteni valaminek fogadott el. Ehhez járult írói 
működése, mindenekelőtt magával a művészettel 
foglalkozó művei, és ezek az írásai határkövei és fő 
tanulságai a forma újjászületésének, elsősorban az 
építészetének. Azután latin nyelvű prózaköltések, 
novellák stb., amelyeknek nem egyjét az ókor 
alkotásainak hitték, továbbá tréfás pohárköszöntők, 
elégiák és eklogák; majd egy olasz nyelvű mű ,A 
családról" négy könyvben, sőt egy kutyájára írott 
gyászbeszéd is. Komoly és elmés mondásai elég 
jelentősek voltak ahhoz, hogy összegyűjtessenek; 


mutatónak sok hasábnyit közöl belőle már említett 
életrajza. És mindazt, amije volt, és amit tudott, az 
igazán gazdag lelkek módjára a legcsekélyebb 
tartózkodás — nélkül közölte, — és legértékesebb 
tanulmányait is ingyen osztogatta szét. Végül azonban 
lényének legmélyebb forrása is láthatóvá lesz: 
csaknem idegesnek nevezhető végtelen együttérzése 
mindennel. Elsírta magát, ha pompás fákat és 
kalászos mezőket látott; szép és méltóságos 
megjelenésű öregembereket a ,természet 
gyönyörűségeként" tisztelt és nem győzte eléggé 
nézni őket; a tökéletes alakú állatokat is szerette, 
amiért a természet olyan különösen kegyelte őket; 
betegsége idején nem egyszer egészségessé tette 
valami szép tájéknak látása." Nem csoda, ha azok, 
akik a külső világgal annyira meghitt érintkezésben 
látták, a jövőbenézés képességét is föltételezték róla. 
Pontosan megjósolta állítólag az Este-uralkodóháznak 
egy véres válságát, Firenze sorsát és a pápákét évek 
hosszú sorára terjedően, és ugyanúgy bele tudott látni 
bármelyik pillanatban az emberek belsejébe is, 
ismerte arcuk játékát. Magától értetődik, hogy 
fölöttébb hatalmas akaraterő járta át egész 
személyiségét és tartotta össze azt. 

Miként a reneszánsz legnagyobbjai, úgy mondta ő 
is: , Az emberek maguktól is képesek mindenre, csak 
akarniok kell." 

És Albertihoz Lionardo da Vinci úgy viszonylott, 
mint a kezdőhöz a betetőző, mint a műkedvelőhöz a 
mester. 

Bár egészítené ki Vasari művét ott is olyan leírás, 
aminő Leon Battistáé! Lionardo lényének körvonalait 
örökké csak messziről tudjuk sejteni. 


III. A modern hírnév 


Az egyén eddig tárgyalt fejlődésének megfelel a 
kifelé való érvényesülésnek egy új módja: az újabb 
kori hírnév. Itálián túl a különböző rendek mindenike 
csak önmagának élt, a maga középkori, külön rendi 
becsületének. A trubadúrok és minnesángerek költői 
hírneve pl. a lovagi rend tulajdona volt. Itáliában ezzel 
szemben a rendek egyenlősége előbb megvolt, mint a 
kényuralom vagy a demokrácia; de kezdete 
mutatkozik már egy általános társadalomnak is, amely 
az olasz és latin irodalomra támaszkodik, amit itt előre 
szükséges bocsátani; erre azért volt szükség, hogy 
amaz új elem az életben kicsírázhassék. Ehhez járul, 
hogy a római írók," akiket buzgón tanulmányozni 
kezdtek, a hír fogalmával elteltek és azzal átitatottak, 
és hogy már írásaiknak tárgyi tartalma is — a római 
világuralom képe - az olasz élet állandó 
párhuzamaként jelentkezett. Ettől fogva az olaszok 
minden akarását és cselekvését olyan erkölcsi föltevés 
irányítja, amilyenről a Nyugat többi országa még nem 
tud. Mint minden lényeges kérdésben, elsőnek ezúttal 
is Dantét kell meghallgatnunk. Dante teljes lelkével a 
költői babér felé törekedett; mint publicista és 
literátor is hangsúlyozza, hogy alkotásai lényegük 
szerint újak, hogy a maga pályáján nemcsak hogy ő az 
első, hanem akarja is, hogy elsőnek mondassék. De 
már prózai írásaiban is céloz a nagy hírnév 
kényelmetlenségére, tudja, hogy a híres férfiúval való 
személyes ismeretség mennyire kielégítetlenül hagy 
némelyeket, és megmagyarázza, hogy ebben részint 
az emberek gyermekies képzelete, részint az irigység, 
részint az illetőknek 

tökéletlensége a hibás. Leginkább azonban nagy 
költeménye fejezi ki a hír semmiségéről való nézetét, 
ha mindjárt oly módon is, amely elárulja, hogy szíve 


még nem tudott teljesen szabadulni a hír után való 
vágyódástól. A Paradisóban Mercurius köre az oly 
üdvezültek lakóhelye, kik a földön hírre törekedtek és 
azzal ,az igazi szeretet sugarait" meggyöngítették. 
Fölöttébb jellemző azonban, hogy az Inferno szegény 
lelkei azt kérik Daniétól, hogy újítsa meg és tartsa 
ébren a földön emléküket és hírüket, holott a 
purgatóriumbeliek csupán közbenjárásáért 
könyörögnek, sőt a költemény egy híres helyén84 a 
dicsőség vágya - J]o gran disio dell eccellenza - már 
azért is elvettetik, mert a szellem híre nem föltétel 
nélküli, hanem az időtől függő és mert nagyobb 
utódok a körülmények szerint felülmúlhatják és 
elhomályosíthatják. A Dante után következő, 
feltörekvő költő-filológus nemzedék hamar úrrá lesz a 
híren a szónak kettős értelme szerint is .amennyiben 
ők maguk Itália legismertebb hírességei lesznek, 
ugyanakkor pedig, mint költők és történetírók 
tudatosan rendelkeznek mások hírével. A hír e 
fajtájának jelképe főként a költőkoronázás, amelyről 
odébb lesz szó. 

Albertinus . Mossatus, — Dante kortársa, akit 
Padovában a püspök és az egyetem rektora költővé 
koronázott, már akkor olyan nagy hírt élvezett, amely 
az istenítessél volt határos; karácsony napján minden 
évben ünnepi menetben, harsonásan és, úgy látszik, 
égő gyertyákkal vonultak fel háza elé az egyetem két 
kollégiumának  — doktorai és  scholarisai, hogy 
üdvözöljék és megajándékozzák. Dicsősége addig 
tartott, amíg 1318-ban ki nem esett a Carrara-ház 
akkor uralkodó kényurának kegyéből. 

Mélyeket lélegezve élvezi Petrarca is az új tömjént, 
amely régebben csak a hősök és szentek számára való 
volt, sőt későbbi éveiben arról igyekszik meggyőzni 
magát, hogy a tömjén haszontalan és terhes kísérő. 
,Levél az utókorhoz"? című írása az olyan öreg, 


nagyhírű férfiú számadása, aki a közönség 
kíváncsiságát kielégíteni köteles; szeretné, ha az 
utókorra átszármaznék híre, de kortársait 
legszívesebben eltiltaná tőle; a  szerencséről és 
szerencsétlenségről elmélkedő dialógusaiban, mikor a 
hírre kerül a sor, az ellenzéki beszélő érvein van a 
nagyobb nyomaték, aki a hír semmiségét bizonyítja. 
De hát szó szerint értsük-e ezt, amikor látjuk, hogy 
Petrarca még mindig örül azon, hogy Palaeologus, 
Bizánc kényura" olyan alaposan ismeri őt iratai által, 
mint akár IV. Károly császár? Mert híre valóban már 
életében túlterjedt Itálián és nem volt-e jogos 
elérzékenyülése, amikor meglátogatta szülővárosát, 
Arezzót és barátai a szülőházához vezetve értésére 
adták, hogy a város gondoskodik arról, hogy a házon 
semmi változtatás ne essék! Régebben némelyik nagy 
szentnek a lakását ünnepelték és őrizték meg, pl. 
Aguinói Szent Tamás celláját a nápolyi dömések 
zárdájában, Szent Ferencnek Assisi melletti 
Porziunculáját; — legföllebb — még néhány nagy 
jogtudósnak volt része abban a félig mitikus 
tekintélyben, — amelyből ez a megtiszteltetés 
következett; így volt az, hogy a nép nem messze 
Firenzétől, Bagnolóban, még a XIV. század végén 
Accursius (született 1150 táján) , Stúdiójának" 
nevezett egy régi épületet, de azért nem bánta, hogy 
lebontsák. Valószínűleg némely jogásznak (tanácsadói 
és perirat-szerkesztői minőségében szerzett) nagy 
jövedelme és politikai összeköttetései foglalkoztatták 
akkora ideig az emberek képzeletét. A szülőházak 
kultusza körébe tartozik a híres emberek sírjának 
tisztelete."" Ami Petrarcát illeti, ide számít még az a 
hely is, ahol meghalt, mert emlékének tiszteletére lett 
kedves tartózkodási helye Argua a padovaiaknak, akik 
ékes épületekkel díszítették azt, - olyan korban, 
amikor északon még sokáig nem ismertek , klasszikus" 


helyeket, hanem csupán képekhez és ereklyékhez 
vezettek búcsújárásokat. Becsület kérdése lett a 
városokra nézve, hogy falaik között a maguk 
hírességeinek és idegen hírességeknek csontjait 
őrizték, és az ember csodálkozva látja, milyen 
komolyan igyekeztek a firenzeiek a XIV. században — 
jóval Santa Croce temploma előtt -— pantheonná 
magasztosítani székesegyházukat. Accorsónak, 
Danténak, Petrarcának, Boccacciónak és Zanobi della 
Strada jogtudósnak kellett volna ott díszes sírt kapnia. 
Később, a XV. században Lorenzo  Magnifico 
személyesen jártéi a spoletóiaknál annak érdekében, 
hogy a firenzei dóm számára engedjék át Fra Filippo 
Lippi festő holttestét, és azt a választ kapta, hogy 
egyáltalán nincsenek bővében díszes neveknek, 
különösen nem híres férfiakénak, azért hát kímélje 
meg őket; úgyis lett, hogy a firenzeiek üres 
síremlékkel voltak kénytelenek beérni. Es Dante is 
minden közbenjárás ellenére, amelyre már Boccaccio 
nyomatékos keserűséggel ösztökélte a szülővárost, 
nyugodtan  — aludta — ravennai san — Francesco 
templomban ,ősrégi császári sírok és szentek 
sírboltjai között, tiszteletreméltóbb társaságban, mint 
amilyet te, óh szülőföld, nyújtani tudnál neki". Már 
akkor előfordult, hogy egy különös ember büntetlenül 
vihette el a feszület oltáráról a gyertyákat és tehette 
őket a sírra ezekkel a szavakkal: , Vedd, méltóbb vagy 
rájuk, mint az - a Megfeszített". Immár az itáliai 
városok is újra — emlékezni kezdenek ókori 
polgártársaikra és lakosaikra. Nápoly talán sohasem 
felejtette el Vergilius sírját, már azért sem, mert 
ehhez a névhezfélig mitikus fogalom fűződött. Padova 
meg éppenséggel még a XVI. században is azt hitte, 
hogy nemcsak trójai alapítójának, Antenornak valódi 
csontjait őrzi, hanem Titus Liviuséit is.88 , Sulmona — 
mondja Boccaccio?? — panaszolja, hogy Ovidiust távol 


temették el, számkivetettségben, Parma örül, hogy 
Cassius falai között szunnyadoz". A mantovaiak a XIV. 
században Vergilius mellképével díszített érmet 
verettek és szobrot is állítottak, amely állítólag őt 
ábrázolta; Carlo Malates-ta, az akkori Gonzaga 
gyámja, a középkori nemes úr gőgjével?Y 1392-ben 
ledöntette a szobrot, de minthogy a régi költő 
dicsősége erősebb volt, újra föl kellett állíttatnia. 

Talán már akkor mutogatták a várostól két 
mérföldnyire azt a barlangot, amelyben Vergilius 
egykor állítólag elmélkedett, ugyanúgy, mint Nápoly 
közelében a Scuola de Virgiliót. Como magának 
tulajdonította mind a két Pliniust,?! és a XV. század 
vége felé dómjának homlokzatán ékes mennyezetek 
alatt ülő szobrokkal dicsőítette őket. 

A történetírásnak és az újjászületett topográfiának 
is gondja van rá ezután, hogy semmi helyi dicsőséget 
se hagyjon följegyzetlenül, míg az északi krónikák 
még csak hébe-hóba,  pápákról,  császárokról, 
földrengésekről és üstökösökről emlékezve említik 
meg, hogy azok idejében ez vagy amaz a híres férfiú 
, virágzott". Hogy hogyan fejlődött a hírnév 
fogalmának uralma alatt kialakuló életrajz-irodalom, 
azt majd más alkalommal vesszük szemügyre; ezúttal 
a topográfus helyi patriotizmusára szorítkozunk, aki 
városának a dicsőségére való igényeit följegyzi. A 
középkorban a városok büszkék voltak szentjeikre, és 
szentjeiknek a templomokban őrzött tetemére és 
ereklyéire.? — Velük kezdi 1450-ben 6 Michéle 
Savonarola, Padova dicsőítője a sort; azután áttér a 
,híres férfiakra, akik nem voltak szentek, de kitűnő 
elméjükkel és nagy erejükkel (virtus) megérdemelték, 
hogy a szentek mellé soroltassanak (adnecti)" - 
szakasztott úgy, mint ahogyan az ókorban a híres 
férfiú a heros mellé kerül. A felsorolás további része a 
legnagyobb mértékben jellemző a maga korára. Első a 


sorban Antenor, Priamus testvére, aki egy sereg 
menekülő  trójaival megalapítja — Padovát; majd 
Dardanus király következik, aki Attilát az euganei 
hegyek között legyőzte, azután üldözőbe vette és 
Riminiben egy sakktáblával agyonütötte; IV. Henrik 
császár, aki a székesegyházat megépíttette; egy 
Marcus nevű király, akinek fejét Monselicében őrzik; 
azután néhány bíboros és prelátus, javadalmak, 
kollégiumok és templomok alapítója; az Ágoston-rendi 
Fra Alberto, a híres teológus, egy sereg filozófus Paolo 
Venetóval és a világhírű Abanói Pietróval az élén; 
Paolo Padovano jogtudós; azután Livius és Petrarca, 
Mussato, Lovato költők. Ha katonai hírességek 
dolgában némi hiányosság mutatkozik, azzal 
vigasztalja magát a szerző, hogy van helyettök pótlás 
tudósi részről, továbbá azzal, hogy a szellem 
dicsősége tartósabb, míg a hadi dicsőséget gyakran a 
holttesttel együtt teszik a földbe, és ha mégis tovább 
él, azt csak a tudósoknak köszöni. A városnak azonban 
mindenképpen becsületére szolgál, hogy legalább 
kívülről való híres katonák feküsznek benne, akik 
maguk kívánták úgy: pl. a parmai Pietro de Rossi, a 
piacenzai Filippo Arcelli, különösen pedig a Narni-beli 
Gattamelata (T1443), akinek ércből való lovas szobra 
,egy diadalmát ülő Caesaréhoz hasonlatosan" már a 
Santo temploma előtt állott. Azután egész seregét 
sorolja el a szerző a jogászoknak és orvosoknak, a 
nemeseknek, akik, nem úgy, mint sokan, csupán 
, megkapták a lovagi méltóságot, hanem meg is 
érdemelték azt", végül híres mechanikusokat, festőket 
és zeneművészeket. Bezárja a sort egy vívómester, 
Michéle Rosso, aki mint mesterségének leghíresebbje, 
sok helyen megfestve volt látható. 

A dicsőségnek ilyen  pantheonjai mellett, 
amelyeknek berendezésén a mythos, a legenda, az 
irodalmi úton keletkezett hírnév és a nép csodálkozása 


közösen működik közre, a költőfilológusok még a 
világhír egyetemes pantheonjának fölépítésén is 
dolgoznak; gyűjteményes munkákat írnak híres 
férfiakról, — híres  — nőkről, gyakran  közvetetlen 
függésben Cornelius Nepostól, az ál-Suetoniustól, 
Valerius Maximustól, — Plutarchosztól — (Mulierum 
virtutes), Szent Jeromostól (de viris illustribus) stb. 
Vagy látomássze-rű diadalmeneteket és eszményi 
olympiai gyülekezéseket költenek meg, mint Petrarca 
a Trionfo della famá-ban, Boccaccio a Vistione amoro- 
sában, a nevek százait sorolva el, melyekből legalább 
háromnegyed rész az ókoré, a többi a középkorból 
való.93 Lassanként nagyobb nyomatékkal bánnak 
ezzel az újabb, aránylag modern alkotórésszel; a 
történetírók jellemzéseket visznek bele munkáikba, és 
híres kortársak életrajzi gyűjteményei keletkeznek, 
amilyent Filippo Villanj, Vespasiano Fiorentino és 
Barto-lomeo Facio, végül Paolo Giovio írt. Az északnak 
ezzel szemben, amíg íróira (pl. Trithemiusra) nem volt 
befolyással  Itáliaa — csupán szentek legendái, 
szórványos történetei és fejedelmekről, papokról szóló 
olyan leírásai voltak, amelyek még fölismerhetően a 
legendákra támaszkodnak és a dicsőségtől, vagyis a 
személyesen szerzett hírnévtől lényegükben 
függetlenek. A költői dicsőség ott még bizonyos 
rendekre szorítkozik, és a művészek nevéről északon 
szinte csupán olyankor értesülünk, ha mint 
kézművesek és  céhbeli mesterek szerepelnek. 
Itáliában a  költő-filológus azonban, mint már 
megjegyeztük, a leghatározottabb tudatában van 
annak, hogy ő a dicsőség osztogatója, sőt a 
halhatatlanságnak is; és ugyanúgy a feledésé is.94 
Már Boccaccio panaszkodik egy általa ünnepelt szép 
nőre, aki azért volt hozzá keményszívű, hogy továbbra 
is megénekelje és híressé tegye vele, ő azonban 
értésére adja, hogy ezután az ócsárlással szándékozik 


megpróbálkozni. Sannazaro — örökös  feledéssel 
fenyegeti meg két pompás szonettjében nápolyi Alfon- 
sót, aki VIII. Károly elől gyáván megfutamodott. 
Angelo Poliziano az afrikai  fölfedezésekkel 
kapcsolatosan (1491) arra figyelmezteti portugáliai 
János királyt, hogy gondoskodjék idején a híréről és 
halhatatlanságáról és küldje meg neki Firenzébe a 
,stilizáláshoz" — (operosius — excolenda) szükséges 
anyagot; különben úgy talál járni, mint mindazok, 
akiknek tettei, a tudósok segítségének híján, ,az 
emberi gyarlóságok nagy romhalmazában elrejtve 
nyugosznak". A királyon (vagy inkább humanisztikus 
hajlandóságú  kancelláriusán) fogott is a szó, 
legalábbis megígérte, hogy az afrikai dolgokról már 
portugál . nyelven — megírt — évkönyveket olasz 
fordításban Firenzébe küldeti azért, hogy latin nyelvre 
dolgoztassanak át; nem tudni, hogy csakugyan 
megtörtént-e? Korántsem olyan tartalom nélkül valók 
az ilyen igények, mint aminőknek első pillantásra 
látszanak; egyáltalán nem közömbös, hogy milyen 
fogalmazásban kerülnek a dolgok - a legfontosabbak 
is - egykor a világ és az utókor elé. 

Az olasz humanisták elég soká uralkodtak előadási 
módjukkal és latinságukkal a nyugati 
olvasóközönségen, és a XVIII. század közepéig az 
olasz költők művei is sűrűbben forogtak az olvasók 
kezén, mint bármely más nemzetéi. Afirenzei Amerigo 
Vespucci keresztneve útleírása kedvéért lett a 
negyedik világrész neve, és ha Paolo Giovio minden 
fölszínességének és választékos önkényességének 
ellenére mégis halhatatlanságot ígért magának, 
jövendölésében nem sokat tévedett. 

Miközben ilyen készületekkel igyekeznek a hírnevet 
külsőleg biztosítani, itt-ott félrehúzódik egy-egy 
függöny és mi, tárgyától és a sikertől függetlenül, 
ijesztően igaz kifejezésében látjuk a legóriásibb 


becsvágyat és dicsőségre szomjazást. Ezt tapasztaljuk 
Machiavelli firenzei történetének előszavában is, ahol 
elődeit (Lionardo Aretinót, Poggiót) hibáztatja azért, 
hogy a városi pártviszályokról túlságosan kíméletesen 
hallgattak. , Nagyon tévedtek és bebizonyították, hogy 
kevéssé ismerték az emberek becsvágyát és a név 
megmaradása után sóvárgását. Mily sokan voltak 
azok, akik minthogy dicséretes tettekkel nem tudtak 
kitűnni, gyalázatosakkal törekedtek arra! Azok az írók 
nem gondolták, hogy olyan cselekedetek, amelyekben 
nagyság van - ilyenek az uralkodók és államok 
cselekedetei -, mindig nagyobb hírnevet szereznek, 
mint ócsárlást, bármilyen természetűek legyenek is és 
bárhogyan végződjenek is."? Nem egy feltűnő és 
rettenetes vállalkozás mozgató okául valami nagynak 
és emlékezetesnek égő vágyát adják meg józan 
történetírók. Nem a közönséges hiúságnak puszta 
elfajulása az ilyen, hanem igazi démoni valami, vagyis 
az elhatározás megkötöttsége a legszélsőségesebb 
eszközök igénybevételével és közömbösség a siker, 
mint olyan iránt. Maga Machiavelli is így fogja fel pl. 
Stefano Porcaro jellemét; Galeazzo Maria Sforza 
gyilkosairól körülbelül ugyanazt mondják az okiratok; 
Alessandró-nak, Firenze hercegének meggyilkolását 
(1537) maga Varchi (művének V. könyvében) a tettes 
Lorenzino . Medici dicsőségszomjának tulajdonítja. 
Még határozottabban hangsúlyozza ezt az okot Paolo 
Giovio; Lorenzino, akit Molza egy gúnyos iratában 
kipellengérezett azért, mert Rómában ókori szobrokat 
csonkított meg, olyan tetten töpreng, amelynek 
, újszerűsége" el tudja felejtetni szégyenét; és 
meggyilkolja rokonát és fejedelmét. - Valódi 
jellemvonásai ezek ennek a kornak, a fölöttébb 
izgatott, de már kétségbeeső erők és szenvedélyek 
korának, szakasztott azonképpen, mint egykor, 
macedóniai Fülöp korában az ephezoszi templom 


felgyújtása volt." 
IV. Az újkori gúny és éle 


Nemcsak a hírnévnek és az újabb kor 
dicsőségvágyának, hanem a magasrendűvé kialakult 
individualizmusnak is általában a modern gúny és a 
csúfondárosság a korrektívuma, lehetőleg az élcnek 
győzedelmes alakjában. A középkorból tudjuk, hogyan 
ingerlik egymást a végsőkig szimbolikus gúnnyal az 
ellenséges seregek, az egymással szemben álló 
fejedelmek és nagyok, vagy hogyan borítják el 
jelképes gyalázattal az alulkerült felet. Ugyanakkor 
teológiai vitákban hébe-hóba az éle már fegyver kezd 
lenni az ókori szónoklat és levélirodalom hatása alatt, 
a provencal-költészet pedig a dacos és csúfondáros 
daloknak külön nemét alakítja ki; alkalomadtán a 
minnesángerek sincsenek híjával ennek a hangnak, 
bizonyság reá politikai költészetük." De az életnek 
önálló elemévé csak akkor válhatott az éle, amikor 
már megvolt személyes igényeivel együtt szabályszerű 
áldozata, a kialakult egyén. Ekkor már korántsem 
szorítkozik a puszta szóra és írásra, hanem cselekvővé 
lesz: bohózatot játszik és csínyeket követ el — az ún. 
burlákat és  beflákat -, amelyek  — számos 
novellagyújteménynek fő tartalmát adják. 

A ,Száz ó-novellá"-ban, amelynek még a XIII. század 
végén kellett keletkeznie, nem része a tartalomnak az 
ellentét szülötte, az éle, és még nincsen benne burla 
sem;"? a novellák célja csak annyi, hogy bölcs 
beszédeket és elmés történeteket, meg meséket 
egyszerű, szép nyelven beszéljenek el. De ha valami, 
akkor a gúnyolódás hiánya az, ami ennek a 
gyűjteménynek tisztes korát bizonyítja. Mert mindjárt 
a XIV. századdal következik Dante, aki a megvetés 
kifejezése tekintetében a világ minden költőjét messze 


maga mögött hagyja, és akit pl. csupán a csalóknak 
ama pokolbeli nagy zsáner-képéért" az óriási méretű 
komikum legnagyobb mesterének kell mondanunk. 
Petrarcával már a Plutarchosz mintája 
(Apophthegmata stb.) szerint készült élc- 
gyűjtemények kezdődnek. 

Hogy azután az említett évszázad folyamán 
mekkora gúny gyülemlett fel Firenzében, arról Franco 
Sacchetti ád jellemzőszemelvényeket novelláiban. 
Ezek jobbára nem igazi történetek, hanem bizonyos 
körülmények között adott válaszok, hajmeresztő 
naivságok, amikkel félbolondok, udvari bolondok, 
kópék, ledér nők kivágják magukat; a komikum ennek 
az igazi vagy látszólagos naivságnak a világ egyéb 
állapotaihoz és a hétköznapi erkölcshöz való rikító 
ellentétében van; a dolgok tótágast állnak. Az 
előadásnak minden eszközét segítségül veszik a 
novellaírók, még bizonyos észak-itáliai tájszólások 
utánzását is. Az éle helyét gyakran a pőre, kihívó 
arcátlanság, az otromba csalás, az istenkáromlás és a 
mocskos beszéd foglalja el. Néhány condottiere-tréfa a 
följegyzettek sorában a legnyersebbek és 
leggonoszabbak közé tartozik. Némelyik  burla 
végtelenül mulatságos, mások azonban csupán 
föltételezett bizonyságai a személyes 
felsőbbrendűségnek, az ellenfélen való diadalnak. 

Mennyit engedtek meg egymásnak, hányszor érte 
be vele az áldozat, hogy visszavágásával a maga 
pártjára térítse a nevetőket, nem tudjuk; sok szívtelen 
és ötlettelen gonosz dolog megesett közben, és a 
firenzei életet ez gyakran meglehetősen 
kényelmetlenné tehette." A tréfa-kieszelő és a 
tréfamondó már elkerülhetetlen alak lett és bizonyára 
akadtak közöttük klasszikusnak nevezhetők is, 
olyanok, akik messze túltettek minden pusztán udvari 
bolondon, mert ez utóbbiak híjával voltak a 


versenynek, a váltakozó közönségnek és a hallgató 
gyors felfogásának (megannyi előnye a Firenzében 
való életnek). Ezért is vándorolta be némely firenzei 
Lombardiát és Romagnát," és jól jártak vele; míg 
szülővárosukban, ahol az éle az utcán termett, nem 
sokat kerestek. Ezeknek az embereknek különbik 
típusa a mulatságos ember (/uomo piacevole), a 
silányabbik a buffone és a közönséges tányérnyaló, aki 
lakodalmakon és lakomákon azzal az okoskodással 
jelenik meg hogy: ,Ha nem hívtak meg, az nem az én 
hibám". Hébe-hóba egy-egy fiatal pazarló 
kiszipolyozásában segédkeznek; egészben véve 
azonban élősdiek módjára bánnak velük és kicsúfolják 
őket. Ugyanakkora magasabb rendű tréfafaragók 
fejedelmekhez hasonlóknak érzik magukat, és élcüket 
valami igazi királyi képességnek tartják. Dolcibene, 
akiről IV. Károly császár kijelentette, hogy ,az olasz 
mókázok királya", ezt mondta Ferrarában a 
császárnak: , Kegyelmed le fogja győzni a világot, mert 
kegyelmed az én barátom, meg a pápáé; Kegyelmed 
karddal harcol, a pápa a pecsétjével, én a 
nyelvemmel!"!2? Nem puszta tréfa ez, hanem Pietro 
Aretino megsejtése. A XV. század közepe tájának két 
leghíresebb tréfás embere Ariotto volt, egy Firenze 
környéki pap, aki a finomabb élcet művelte (facezia) 
és Gonella, Ferrara hercegének udvari bolondja, aki a 
durvább mókázásban volt nagy. Meggondolni való, 
hogy összehasonlítsa-e történeteiket az ember a 
kalenbergi papéval és Till Eulenspiege-léval; emezekéi 
egészen másképp, félig mitikus módon keletkeztek, 
úgy, hogy egy egész nép vett részt megköltésükben és 
úgy, hogy inkább az egyetemes érvényességűre, az 
általánosan érthetőre igyekeznek kilyukadni, míg 
Arlotto és Gonella történelmileg és lakóhelyük szerint 
ismert és azoktól függő személyek voltak. De ha 
egyszer az összehasonlításba belemegyünk és az 


összehasonlítást az Itálián túli népek  mókáira 
( Schwanke") is kiterjesztjük, akkor kiderül, hogy a 
,Schwank" a francia fabliauk-ban!9" ugyanúgy, mint a 
németekben, elsősorban valami előnyt vagy élvezetet 
céloz, míg Arlotto élce és Gonella bohóságai mintegy 
önmaguknak céljai, ugyanis a diadal vagy az elégtétel 
kedvéért valók. (Till Eulenspiegel azután ismét sajátos 
árnyalatként jelentkezik, ti. mint a bizonyos rendek és 
iparok ellen irányuló személyesített, jobbára 
meglehetősen ötlet -telen csíny.) Az Este-ház udvari 
bolondja nem egyszer keserű gúnyjával és körmönfont 
bosszújával kárpótolta magát." 

Az uomopiacevole és a buffone fajtája jóval túlélte 
Firenze szabadságát. Cosimo herceg uralkodása 
idején volt virágjában Barlacchia, a XVII. század 
elején pedig Francesco Ruspoli és Curzio Marignolli. 
Csodálatosan nyilvánul meg X. Leó pápában a tréfás 
emberek kedvelésének igazi firenzei tulajdonsága. A 
legfinomabb szellemi élvezetekhez szokott és azokban 
telhetetlen egyházi fejedelem asztala körül megtűri, 
sőt szükségesnek érzi néhány tréfás mókázónak és 
zabáló-művésznek jelenlétét; két szerzetes, meg egy 
nyomorék is volt közöttük; ünnepélyes alkalmakkor 
keresett antik gúnyossággal bánt velük, mint 
élősdiekkel, amennyiben a legpompásabb pecsenyék 
képében majom-és hollóhúst szolgáltatott föl nekik. 
Általában önmaga használatára tartogatta Leó a 
burlát; szelleme természetéből következett, hogy 
legkedvesebb foglalkozásaival — a költészettel és a 
zenével — olykor gúnyosan bánt, és ő is, legfőbb 
minden egyebe, Bibbiena bíboros is, szívesen látta 
azoknak karikatúráját. Egyik sem érezte méltóságán 
alulinak, hogy egy jó öreg titkárt teljes erővel addig 
dolgozzanak meg, míg az nagy zeneteoretikusnak nem 
hitte magát. A rögtönzően költő gaetai Baraballát Leó 
odáig vitte állandó hízelkedésévet, hogy az komolyan 


pályázott a capitóliumi költő-koronázásra. A Medici- 
család védőszentjeinek, Szent Kozmának és Szent 
Demjénnek napján előbb babérral és  bíborral 
díszesen, versmondással kellett a pápai lakomát 
földerítenie, és amikor mindenki majd megpukkadt 
már a nevetéstől, rá kellett ülnie a Vatikán udvarában 
arra az arannyal fölszer-számozott elefántra, amelyet 
portugáliai Nagy Emánuel küldött ajándékul Rómába; 
a pápa mindezt felülről nézte lorgnonjával."9 Az 
elefánt azonban a dobszótól, a trombiták és a bravo- 
kiáltások zajától megbokrosodott és nem volt 
lehetséges rávenni, hogy átmenjen az Angyalhídon. Az 
ünnepélyesnek és fenségesnek paródiája, amely 
díszmenet alakjában jelenik meg itt előttünk, már 
akkor a költészetben is hatalmas helyet foglalt el.! 
De persze más áldozatot kellett keresnie magának, 
nem tehette azt, mint pl. Arisztophanész, aki a nagy 
tragédia-írókat léptette föl komédiájában. De a 
műveltségnek ugyanaz az érettsége, amely a görögök 
között bizonyos időpontban a paródiát kifakasztotta, 
itt is fölvirágoztatta azt. Már a XIV. század végén 
szonettben utánzással gúnyolják ki a petrarcai 
szerelmi panaszt és egyéb hasonlókat; sőt fontoskodó 
értelem-elferdítéssel kicsúfolják a tizennégy soros 
versforma ünnepélyességét is. Az Isteni Színjáték is 
nagyon csábított a paródiára és Lorenzo Magnifico 
értett hozzá, hogy az Inferno stílusában a 
legremekebb komikumot fejtse ki (Simposio, vagy: 
Beoni). Luigi Pulci Morganté-jában híven utánozza a 
rögtönzőket és azonfelül költészete, meg Bojardoóé is, 
annálfogva, hogy tárgya fölött lebeg, helyenként 
legalábbis félig tudatos paródiája a középkori lovagi 
költészetnek. Teofilo Folengo, a nagy parodista (1520 
tája volt a virágzó kora) azután egyenest nekimegy a 
dolognak. Limerno  Pitocco néven megkölti az 
Orlandinót, melyben a lovagi világ már csak 


nevetséges rokokó-foglalata a modern ötletek és 
életképek bőségének; Merlinus Coccajus neve alatt 
ugyancsak nagy irányzatossággal rajzolja 
parasztjainak és csavargóinak tetteit és vándorlásait 
az akkori tudós  hősköltemény mulatságos . ál- 
fölszerelésével (Opus imaccaronicorum). Azóta a 
paródia az olasz Parnasszuson állandóan otthon volt, 
és olykor valóban fényes képviselői akadtak. A 
reneszánsz közepe táján azután elméletileg is elemzik 
az élcet és pontosabban állapítják meg, hogyan kell 
vele élni jobb társaságban. Gioviano Pontano"" a 
teoretikus; a beszédről való írásában, nevezetesen 
annak negyedik könyvében számos élcnek vagy 
facaetiának elemzésével igyekszik általános érvényű 
elv megfogalmazásáhozjutni. Hogy az előkelőrendű 
emberek között hogyan kell bánni az élccel, azt 
Baldassare Castiglione tanítja  Cortigianójában.!" 
Természetesen leginkább csak harmadik személyek 
földerítéséről van szó, tréfás és kedves történetek és 
mondások elbeszélésével. A személyeskedő élctől 
inkább óvja az embert, mert azzal a szerencsétleneket 
megkeserítjük, a gonosztevőket túlságosan 
megbecsüljük, a hatalmasokat és a sorstól 
elkényeztetetteket pedig bosszúra ingereljük; a 
jótársaságbeli férfinak elbeszélés közben bölcs 
mértéktartást tanácsol az utánzó drámai előadásban, 
azaz a fintorvágásban. Ezután nemcsak az újra való 
elbeszélés céljára, hanem a jövőbeli élcfaragó számára 
is, , példa céljából fajták szerint módszeresen 
elrendezve, gazdag gyűjteménye következik a tárgyi 
élceknek és szójátékoknak; köztük számos igen kitűnő 
akad. Sokkal szigorúbban és óvatosabban hangzik 
körülbelül két évtizeddel később-a helyes életmódra 
tanító könyvében - Giovanni della Casa tanítása; a 
következményekre való tekintettel teljesen száműzni 
kívánja az élcből és a burlából a diadalmaskodás 


szándékát. A reakciónak hírnöke ő, a visszahatásé, 
amelynek el kellett — következnie. Itália a 
rágalmazásnak olyan iskolájává lett, amilyent a világ 
azóta sem látott, még Voltaire Franciaországában 
sem. A tagadás szellemének ez az utóbbi és társai sem 
voltak híjával, de honnan kerítettek volna a XVIII. 
században annyi megfelelő áldozatot, honnan vették 
volna azt a számtalan magasrendűvé és fÍurcsává 
fejlődött embert, azt a mindenfajta hírességet, 
államférfiút, papot, föltalálót és fölfedezőt, írót, költőt 
és művészt, aki azonfelül tartózkodás nélkül 
megmutatta volna sajátosságait? A XV. és XVI. 
században élt ez az embersereg és mellette az 
általános műveltség szintjén az elmés 
tehetetleneknek, a született akadékoskodóknak és 
rágalmazóknak szörnyű nemzedéke nőtt nagyra, 
amelynek irigysége megkívánta a maga hekatombáit; 
ehhez járul még a híres férfiaknak egymás között való 
irigykedése. Ismeretes, hogy ezt az utóbbit a 
nyelvtudósok kezdték: Filelfo, Poggio, Lorenzo Valla 
és mások, míg pl. a XV. század művészei csaknem 
teljesen békés versengésben éltek egymás mellett, 
amit a művészet történetének érdemes volna számon 
tartania. Firenze, a hírnév nagy vásártere, ebben 
minden más városnak előtte jár. , Eles szem és gonosz 
nyelv" a firenzeiek ismertetőjele."? Mindennek és 
mindenkinek szelíd kigúnyolása lehetett ott a 
hétköznapok uralkodó hangja. Machiavelli 
Mandragorájának"" fölötte érdekes prológusában - 
joggal vagy anélkül — az általános emberszólásnak 
tulajdonítja az erkölcsi erő látható csökkenését; a 
maga megkisebbítőit egyébként azzal fenyegeti, hogy 
ő is ért az emberszóláshoz. Azután a pápai udvar 
következik, amely régóta a leggonoszabb, és a 
melletta legelmésebb nyelvek találkozóhelye. Hiszen 
már Poggio is az apostoli írnokok hazudozó kamráiból 


(bugiale) keltezte Facetiae és ha számba vesszük, 
hogy mennyi megcsalódott állásvadász, a 
kegyelteknek mennyi reménységgel teli ellensége és 
vetélytársa, romlott erkölcsű prelátusoknak mennyi 
nap-lopója volt ott együtt, akkor nem lehet feltűnő, ha 
Róma valóságos hazája lett a vad pasguillusnak és a 
szemlélődő szatírának. Ha még ehhez hozzászámítjuk 
azt, amit a papi uralom iránt érzett általános 
elégedetlenség és amit a csőcseléknek az az ismert 
hajlandósága toldott hozzá, hogy a hatalmasokra a 
legszörnyűségesebb dolgokat fogta rá, akkor a 
gyalázatnak hallatlan összege kerekedik ki. Aki 
tehette, legcélszerűbben a megvetés eszközével 
védekezett ez ellen, akár igaz, akár hazug vádakról 
volt szó, továbbá ragyogó, vidám fényűzéssel."! A 
gyöngébb lelkek azonban a kétségbeeséssel határos 
állapotba eshettek attól, ha bűnbe és még inkább 
megszólásba bonyolították  őket.!"? Lassanként 
mindenkire a legrosszabbat mondták, és éppen a 
legszigorúbb erényesség ébresztette föl 
legbiztosabban a gonoszságot. A viterbói Fra 
Egidióról, a nagy egyházi szónokról, akit Leó pápa 
érdemeiért bíborossá tett meg, és aki az 1527-i 
szerencsétlenség idején mint derék, népszerű 
szerzetes is kitűnt," Giovio értésünkre adja, hogy 
arcának aszkétai halványságát a nedves szalma 
füstjével és egyebekkel őrizte meg. Giovio ilyen 
alkalmakkor hamisítatlan  curiabeli; rendszerint 
elbeszéli kis történetét, hozzáfűzi, hogy nem hisz 
benne, végül pedig egy általános megjegyzésével olyat 
sejtet, hogy mégis lehet benne valami. A római 
csúfondárosságnak igazi égő-áldozata azonban a 
jámbor VI. Hadrián pápa volt. Megállapodás alakult 
körülötte, hogy nem szabad komolyan venni. 
Francesco Bernivel, a félelmes tollúval, mindjárt 
eleivel elrontotta a dolgát, mert azzal fenyegetőzött, 


hogy nem Pasguino szobrát," mint ahogy mondták, 
hanem magukat a pasguillusok íróit hajíttatja a 
Tiberisbe. A bosszú érte az , Adriano pápa ellen" 
irányuló híres Capitolo volt, amelyet tulajdonképpen 
nem a gyűlölet mondott tollba, hanem a nevetséges 
hollandus barbár iránt való megvetés; a vad 
fenyegetést azoknak a bíborosoknak tartogatják, akik 
őt megválasztották. Berni és mások a pápa 
környezetét is ugyanazon a csípősen hazug módon 
rajzolják meg, mellyel a mai párizsi tárcaírók a 
valamit mássá és a semmit valamivé mesterkedik. 
Hadrián életrajza, amelyet Paolo Giovio a tortosai 
bíboros megbízásából írt és amelynek valójában 
magasztaló írásnak kellett volna lennie, mindenkinek, 
aki a sorok között olvasni tud, valóságos remekműve a 
gúnynak. Roppant mulatságos olvasni (mulatságos 
különösen az akkori Itáliának), hogyan törekszik 
Hadrián a zaragozai káptalantól Szent Lambert 
állkapcsát megszerezni, hogyan díszítik föl azután a 
jámbor spanyolok ékszerrel és egyéb holmival, 
, amígnem meglehetősen hasonlatos lesz egy jól 
kicsinosított pápához"; hogyan intézi viharos és 
ízléstelen bevonulását Ostiából Rómába; hogyan 
tanácskozik a Pasguino vízbe süllyesztéséről vagy 
elégetéséről; ha az ebédet jelentik, hogyan szakítja 
félbe hirtelen a legfontosabb tárgyalásokat és hogyan 
hal meg végül szerencsétlen uralkodás után a sörnek 
túlságos élvezése miatt; amire is udvari orvosának 
házát éjjeli mulatózok megkoszorúzzák és azzal a 
fölírással díszítik, hogy: Liberator! Patriae S. P. O. R. 
(A haza meg-szabadítójának a római senatus és nép.) 
Persze, amikor a pápa mindenki járadékát 
megszüntette, Giovio is elvesztette a magáét és csak 
azért kapott kárpótlásul javadalmat, mert ,nem volt 
poéta", azaz pogány. Megvolt írva azonban, hogy 
Hadrián legyen az utolsó ilyenfajta nagy áldozat. 


Róma balsorsa óta (1527) az élet végső 
elvetemültségével szemmel láthatóan elhalt a gonosz 
emberszólás is. 

Amíg azonban még virágjában volt, akkor 
nevelődött Rómában az újabb idők legnagyobb 
gúnyolódója, Pietro Aretino. Ha egy pillantást vetünk 
lényére, megtakarítjuk, hogy fajtájának 
jelentéktelenebb embereivel foglalkozzunk. 

Főként életének három utolsó évtizedét ismerjük 
(1527-1556), amelyet a ránézve egyetlen lehetséges 
menedékhelyen, Velencében töltött. Onnan tartotta 
Itália minden hírességét valóságos ostromállapotban; 
odaözönlöttek azoknak a külföldi fejedelmeknek 
ajándékai is, akiknek Aretino tollára szükségük volt, 
vagy akik tollától tartottak. V. Károly és I. Ferenc 
egyszerre adott neki nyugdíjat, mert mindenikük 
abban reménykedett, hogy Aretino a másiknak borsot 
tör az orra alá. Aretino mindkettejüknek hízelkedett, 
de természetesen inkább Károlyhöz húzott, mert az 
maradt Itáliában az úr. Miután Károly császár Tuniszt 
legyőzte (1535), Aretino hangja a legnevetségesebb 
istenítésig fokozódik; tudnunk kell, hogy Aretino 
állandóan azzal a reménnyel kecsegtette magát, hogy 
Károly segítségével bíboros lesz belőle. Valószínűleg 
külön  pártfogásban volt része mint spanyol 
ügynöknek, mert megszólalásával vagy hallgatásával 
hatni tudtak a kisebb olasz fejedelmekre és a 
közvéleményre. Ugy tett, mintha fenékig megvetné a 
pápaságot, mert közelről ösmeri; az igazi ok azonban 
az volt, hogy Róma nem tudta vagy nem akarta már 
fizetni.!!5 "Velencéről, amely otthont adott neki, 
bölcsen hallgatott. A  nagyokhoz való viszonya 
egyébként csupa koldulás és alávaló zsarolás. 

Aretino az első, aki ilyen célok érdekében 
nagymértékben visszaél a nyilvános közléssel. Azok a 
vitairatok, amelyeket száz évvel azelőtt Poggio és 


ellenfelei váltottak egymással, szándékukra és 
hangjukra nézve éppen olyan aljasok, csak nem a sajtó 
számára készültek, hanem amolyan fél és titkos 
nyilvános közlés céljára; Aretino a teljes és föltétlen 
nyilvánosságot használja föl üzlet céljára; bizonyos 
tekintetben ő az egyik őse az újságírásnak. Leveleit és 
egyéb cikkeit időszakonként kinyomatja, minekutána 
már tágabb körben kézről kézre jártak. "" 

Voltaire-rel összehasonlítva, Aretino abban van 
előnyben, hogy nem terheli meg magát elvekkel, sem 
fölvilágosodottsággal, sem  emberszeretettel, sem 
egyéb erényekkel, még csak tudománnyal sem; egész 
poggyásza az ismert jelige: Veritas odium parit (Az 
igazság gyűlöletet kelt). Ezért is nem adódtak számára 
hamis helyzetek, mint  pl.Voltaire-re nézve, aki 
Pucelle-jét szégyenletesen letagadni, egyéb írásait 
pedig élete fogytáig rejtegetni volt kénytelen; Aretino 
mindenre ráírta a nevét és még későbben is nyíltan 
dicsekszik hírhedt Ragionamento-ival. írói tehetsége, 
világos és kihegyezett prózája, az a képessége, hogy 
az embereket és a dolgokat apróra meg tudta figyelni, 
mindenesetre figyelmet keltővé tenné, habár a 
tulajdonképpeni művészi alkotás koncepciója, pl. a 
vígjáték hamisítatlan drámai fölépítésének képessége 
egyáltalán nem adatott meg neki; ehhez járult még 
azután a legdurvább és legfinomabb ármányosságon 
túl, a torz élének fényes tehetsége, amellyel 
némelykor Rabelais-nak sem marad mögötte. 

Ilyen körülmények között, ilyen szándékkal és 
eszközökkel ront zsákmányára Aretino, vagy járja 
körül egyelőre. Az a mód, ahogyan VII. Kelement 
felszólítja, hogy ne panaszkodjék, hanem bocsásson 
meg, miközben a feldúlt Rómának  jajkiáltása 
felhallatszik az Angyalvárba, be a pápa börtönébe, az 
ördögénél vagy a majoménál is metszőbb gúny. 
Olykor, ha teljesen le kell mondania valami remélt 


ajándékról, dühe vad ordításban szabadul ki, mint pl. 
a Salerno fejedelme ellen írt Capitolójában. Salerno 
fejedelme egy ideig fizetést adott neki, de azután nem 
akarta tovább fizetni. Viszont, úgy látszik, hogy a 
rettenetes Pierluigi Farnese, Parma hercege, sohasem 
vett tudomást róla. Minthogy ez a nagyúr 
szemlátomást lemondott arról, hogy jót mondjanak 
róla, nem volt könnyű dolog fájdalmat okozni neki; 
Aretino megkísérelte, amennyiben a herceg külső 
megjelenését a  sbirreké-hez,  molnárokéhoz és 
pékekéhez hasonlította. 

Olyankor a legfurcsább Aretino, amikor a tiszta, 
fájdalmas koldulás hangján ír, pl. I. Ferenchez címzett 
Capitolójában, ellenben fenyegetéssel s hízelkedéssel 
vegyes leveleit és költeményeit, akármennyire 
mulatságosak is, sohasem fogja az ember mély 
megbotránkozás nélkül olvasni. Olyan levélre, 
amilyent 1545 novemberében Michelangelónak írt, 
talán nincsen példa; minden bámulata közben (az 
ítéletnapja  fÍreskójáról van szó) megfenyegeti 
Michelangelói  vallástalansága,  szemérmetlensége 
miatt és lopáscímén (II. Gyula pápa örököseivel 
szemben), és a békítő utóiratban hozzáteszi: , Csak 
meg akartam mutatni, hogyha kend divino (divino, 
borból való), én sem vagyok dacgua (vízből való)". 
Aretino ti. ragaszkodott ahhoz - alig tudni, hogy őrült 
önhittségében-e vagy azért, mert kedve telt 
mindennek kicsúfolásában, ami híres -, hogy őt is 
isteninek nevezzék és személyének  híressége 
tekintetében mindenesetre vitte is annyira, hogy 
arezzói szülőháza a város egyik látnivalójaként 
szerepelt. Viszont voltak teljes hónapok, amikor 
Velencében ki nem merte tenni lábát a küszöbén, 
nehogy kezébe kerüljön valamelyik megdühösített 
firenzeinek, pl. az ifjabb Strozzinak; nem volt híja 
tőrdöfésekben és szörnyű megveretések-ben,!!" ha 


mindjárt nem is jártak azzal az eredménnyel, amelyet 
Berni egy híres szonettjében megjósolt neki; a maga 
otthonában halt meg szélhűdésben. 

A hízelkedésben figyelemreméltó különbségeket 
tesz; nem olaszoknak otrombán és vaskosan 
hízeleg; "folyanokkal szemben, mint Cosimo, Firenze 
hercege, másképp tud megjelenni. Magasztalja az 
akkor még fiatal fejedelemszépségét; Cosimónak 
Augustussal közösen valóban nagymértékben megvolt 
ez a tulajdonsága; egy oldalpillantást vetve Cosimo 
anyjának, Maria Salviatinak pénzüzleteire, 
magasztalja Cosimo erkölcsös életét és szűkölő hangú 
koldulással fejezi be levelét a nagy drágaság miatt stb. 
De ha Cosimo nyugdíjat fizetett neki, mégpedig a 
herceg egyébként tanúsított takarékosságához mérve, 
meglehetős nagyot (legvégül évi 160 aranyat), akkor 
bőkezűségében határozott része volt annak, hogy 
Aretino, mint spanyol ügynök, veszedelmes lehetett. 

Aretinónak szabad volt, hogy keserűen gúnyolja és 
szidja Cosimót és fenyegethesse ugyanakkor a firenzei 
ügyvivőt azzal, hogy hamarosan vissza fogja hívatni a 
herceggel. És ha a Medici végül tudta is, hogy V. 
Károly keresztüllát rajta, mégsem kívánhatta, hogy a 
császári udvaron aretinói élcek és csúfondáros versek 
keringjenek róla. Igen csinos föltételes hízelgés az is, 
amelyet Marignano híres marcheséjéhez intézett, aki 
mint ,Musso várnagya" megkísérelte, hogy külön 
államot alapítson. A küldött 100 scudót így köszöni 
meg Aretino: ,Ami tulajdonságra egy fejedelemnek 
szüksége van, az mind megvan Kegyelmességedben és 
mindenki belátná ezt, ha az erőszakosság, amely 
minden kezdőben elkerülhetetlen, Kegyelmességedet 
nem mutatná kissé ridegnek (aspro)." 

Syakran mint valami különösre mulattak arra, hogy 
Aretino csupán a világot szidalmazta, nem az Istent. 
Hogy mit gondolt magában, az, egyéb viselt dolgait 


ismerve, teljesen közömbös, épp annyira közömbösek 
épületes írásai, amelyeket csak külső tekintetekből 
írt." Egyébként azonban igazán nem tudom, hogyan 
eshetett volna istenkáromlásba. Sem tanár, sem 
elméleti gondolkodó vagy író nem volt; pénzt sem 
tudott fenyegetéssel és hízelkedéssel kizsarolni az 
Istentől, tehát kérésének megtagadása sem 
ingerelhette káromlásra. Márpedig a haszontalan 
fáradságot az ilyen ember nem vállalja. Legkedvezőbb 
jele a mai olasz szellemnek, hogy az ilyen jellem és az 
ilyenfajta működés százszorosan lehetetlenné vált. 

De a történelmi szemlélet számára Aretinonak 
mindig fontos lesz a helye. 


HARMADIK SZAKASZ 
Az ókor új életre ébresztése 
I. Elöljáró megjegyzések 


Amikor műveltségtörténeti áttekintésünknek ehhez 
a pontjához érünk, az ókorról kell megemlékeznünk, 
amelynek  ,újjászületése" egyoldalú módon lett 
összefoglaló neve az egész korszaknak. Az eddig 
rajzolt állapotok az ókor nélkül is megrendítették és 
megérlelték volna a nemzetet, és az ezután 
elsorolásra kerülő új szellemi irányok legnagyobb 
része is elképzelhető volna az ókor nélkül; de miként 
az elmondottakat, azonképp az ezután következőket is 
sokféleképpen színezte az ókori világ hatása, és ha a 
dolgok lényege az ókor nélkül is érthető és létező 
volna, megnyilvánulásának módja az életben mégis 
csak vele és általa jut kifejezésre. A , reneszánsz" nem 
lett volna az a magasrendű  világtörténeti 
szükségesség, ami volt, ha olyan könnyű lenne az 
ókortól elvonatkoztatni. Ahhoz azonban 
ragaszkodnunk kell, mint ennek a könyvnek egyik 
főtételéhez, hogy nem egymaga a reneszánsz, hanem 
a vele párhuzamosan élő olasz népi szellemmel való 
szoros szövetsége hódította meg a nyugati világot. 

A Nyugat többi országa vagy elhárította az Itáliából 
érkező erős ösztönzést, vagy félig, esetleg teljesen 
magáévá tette; ahol az utóbbi történt, ott kár azon 
panaszkodni, hogy középkori műveltségi formáink és 
képzeteink korán elpusztultak. Ha védekezni tudtak 
volna, ma is élnének. Ha azok az elégikus lelkek, akik 
vissza vágyódnak hozzájuk, csak egy órát is bennök 


volnának kénytelenek tölteni, hevesen vágyódnának 
modern levegő után. Hogy az olyan nagy folyamatok 
közben néhány magában álló virág elpusztul, mielőtt 
még a hagyományban és a költészetben 
megörökítődött volna, az bizonyos; de nem szabad 
azért azt kívánni, hogy a nagy összefogó esemény bár 
meg ne történt volna. A nagy esemény lényege abban 
van, hogy az egyház mellett, amely addig (és immár 
nem sokáig) összetartotta a Nyugatot, egy új áramlat 
keletkezik, amely Itáliából jövet szétterjed és minden 
nagyobb műveltségű európaira nézve az élet 
lélegzőköre lesz. A legsúlyosabb kifogás, amely ellene 
tehető, az, hogy népietlen, hogy vele együtt lesz 
szükségszerűvé egész Európában a műveltek 
elkülönülése a műveletlenektől. Ez a kifogás azonban 
teljesen értékét veszíti, amint meg kell vallanunk, 
hogy még ma sem tudunk ezen változtatni, noha a 
jelenséget tisztán látjuk. Es az elkülönülés azonfelül 
Itáliában korántsem annyira rideg és könyörtelen, 
mint egyebütt. Hiszen az olaszok legnagyobb 
művészetű költője, Tasso, a legszegényebbek között is 
kézről kézre jár. 

A görög-római ókor, amely a XIV. századtól fogva 
mint a műveltség támasza és forrása, mint a lét célja 
és eszménye, részint mint tudatos új ellentét is, 
hatalmas kézzel nyúlt bele az olasz életbe, hiszen már 
régóta éreztette befolyását az egész, még az Itálián 
kívüli középkorra is. Az a fajta műveltség, amelyet 
Nagy Károly képviselt, lényege szerint reneszánsz volt 
a VII. és VIII. század barbárságával szemben, és nem 
is lehetett egyéb. Mint ahogy az Eszak román 
építőművészetébe az ókortól örökölt általános 
alapformákon túl feltűnő, kifejezetten ókori formák is 
belopóztak, — azonképpen az egész kolostori 
tudományosság is lassanként nagy mennyiségű 
anyagot szívott magába a római írókból és Einhart óta 


még a stílusán is megérzik az ókori írók utánzása. 
Itáliában másként ébred újra az ókor, mint egyebütt. 
Amint megszűnik benne a barbárság, a még félig antik 
népben jelentkezik múltjának fölismerése; ünnepelve 
fordul feléje és vissza akarja idézni. Itálián túl az ókor 
egyes elemeinek tudósi és elmélkedő felhasználásáról 
van szó, Itáliában tudományos és ugyanakkor 
népszerű állásfoglalásról az ókor mellett, mert az ókor 
ott a saját nagyságra való emlékezés. A latin nyelvnek 
könnyen érthetősége, a még meglévő emlékek és 
építészeti maradványok hatalmasan előbbre viszik ezt 
a fejlődést. Belőle, valamint a germán-longobárd 
állami intézményekben közben mégis mássá lett népi 
szellemnek, az általános európai lovagságnak, az 
északról érkezett egyéb műveltségi befolyásoknak és a 
vallásnak és egyháznak ellentétéből keletkezik azután 
az új teljesség: a modern olasz szellem, amelynek az 
volt a rendeltetése, hogy a Nyugatnak iránymutató 
példaképe legyen. Hogy az ábrázoló művészetben 
miként mozdul meg az antik szellem, mihelyt a 
barbárság megszűnik, jól megmutatkozik pl. a XII. 
század toscanai építészetében és a XIII. század 
szobrászatéban. A költészet művészete sincs híjával a 
párhuzamoknak, ha elfogadhatjuk, hogy a XII. század 
legnagyobb latin költője, aki az akkori latin költészet 
szinte minden hangját megütötte, olasz ember volt. Az 
a költő volt, aki az ún. Carmina Burana!" legszebb 
részeit írta. A világban és élvezeteiben való fékezetlen 
öröm, amelynek védőszellemeiként újra megjelennek a 
régi pogány istenek, pompás áradásban ömlik a rímes 
versszakokban, miközben Catók és Scipiók foglalják el 
a szentek és a keresztény hősök helyét. Aki 
egyhuzamban olvassa ezeket a költeményeket, aligha 
lesz képes azt a sejtést elhárítani magától, hogy olasz 
ember beszél, valószínűleg lombardiai; de határozott 
egyéb okok is szólnak e mellett. A Clerici vacantes e 


XII. századi latin költeményei - feltűnően ledér 
hangjukkal egyetemben - mindenesetre közös európai 
termékek; csakhogy az, aki a de Phyilidé et Flora" 
énekét és az Aestuans interiust stb. költötte, 
valószínűleg nem északi ember volt és az a finoman 
megfigyelő sybarita sem, akitől a Dum Dianae vitrea 
sero lampas oritur származik. Az ókori világszemlélet 
reneszánsza ez és középkori rímes alakjában ez csak 
annál jobban szembeötlik. Nem egy műve van ennek 
az évszázadnak és a legközelebbieknek is, amelyekben 
a hexameter és a pentameter gondosabb utánzásban 
fordul elő, azonfelül mindenféle ókori, különösen 
mitológiai — hozzápótlást is tartalmaz, mégis 
megközelítőleg sem keltenek olyan antik hatást. 
Guglielmus Apuliensis hexameterekben írt krónikái és 
egyéb írásai óta (kb. 1100) gyakran akadt példa 
Vergilius, Ovidius, Lucanus, Statius és Claudianus 
buzgó tanulmányozására; de az antik forma pusztán a 
tudósok dolga ugyanúgy, mint az ókori anyag az 
olyanfajta gyűjteményeket szerkesztő írók esetében, 
mint Vincent de Beauvais, vagy a mitológiát és 
allegóriákat író Alanus ab Insulis. Csakhogy a 
reneszánsz nem apránként való utánzás és 
darabonként való gyűjtés, hanem újjászületés és 
valóban úgy is jelenik meg a XII. századbeli ismeretlen 
klerikus ama költeményeiben. 

Az olaszoknak nagy és általános vonzalma az ókor 
iránt azonban csak a XIV. századdal kezdődik. A városi 
életnek olyan fejlődése volt szükséges hozzá, 
amilyenre csak Itáliában és csak most akadt példa: a 
nemeseknek és polgároknak együttélése és valóságos 
egyenlősége; olyan egyetemes társadalom alakulása, 
amely szükségét érezte a művelődésnek és amelynek 
szabad ideje meg eszköze is volt hozzá. A műveltség 
azonban, mihelyt a középkor képzeletben dúskáló 
világától szabadulni akart, nem volt képes puszta 


tapasztalás útján hirtelen a természeti és szellemi 
világ — fölismeréséhez  felhatolni, vezetőre volt 
szüksége, és olyanul kínálkozott a klasszikus ókor a 
szellem minden körére kiterjedő tárgyi és elméleti 
igazságainak bőségével. Hálásan és csodálkozva 
fogadták el tőle a formát és anyagot; a műveltségnek 
egyelőre ő lett a fő tartalma. Itália általános állapotai 
is kedveztek. A középkor császársága a Hohenstaufok 
bukása óta vagy lemondott Italáliáról, vagy nem tudta 
benne helyét megállani; a pápaság Avignonba 
költözött; a legtöbb meglevő hatalom erőszakos és 
törvénytelen volt. Az öntudatra ébresztett szellem 
azonban új, tartós eszmény keresésére indult és így 
történt az, hogy a lelkeket hatalmába keríthette a 
római-olasz világuralom délibábja és követelése, sőt, 
hogyannak gyakorlati megvalósítását is 
megkísérelhette Coladi Rienzo. Ahogyan — főként első 
tribunsága idején - feladatához látott, abból persze 
csak furcsa komédia lehetett, de a nemzeti érzés 
szempontjából a régi Rómára emlékezés egyáltalában 
nem volt értéktelen támogatás. 

Az ókori Róma műveltségével újra fölszerelve, 
nemsokára valóban a világ legelőbbre haladottabb 
nemzetének érezték magukat az akkori olaszok. 

Legközelebbi feladatunk az lesz, hogy megmutassuk 
az elmék mozgását, nem teljességében, hanem csak 
külső  körvonalaiban, 2? különösen pedig kezdeti 
állapotában. 


II. Róma, a romok városa 


Mindenekelőtt magának Rómának, a romok 
városának másfajta kegyeletben van része most, mint 
volt abban az időben, amelyben a Mirabilia Romae és 
Malmesbury Vilmos gyűjteményes munkája 
keletkezett. A jámbor polgár képzelete, csakúgy mint 


a varázslatban hivőé és a kincsásóé, háttérbe szorul a 
följegyzésekben a történetíróé és hazafié mögött. 
Ilyen értelemben értendők Dante szavai: Róma 
falainak kövei tiszteletet érdemelnek és a föld, 
amelyen a város épült, tiszteletre méltóbb, mint az 
emberek vélik. Az egyházi jubileumok óriási 
látogatottsága mégis alig hagy ájtatos emléket a 
tulajdonképpeni irodalomban. Az 1300-i jubileumról 
legértékesebb nyereségként azt az elhatározást viszi 
haza Giovanni Villani, hogy megírja szülővárosa 
történetét; ezt az elhatározását Róma romjainak 
látása ébresztette benne. Petrarca még a klasszikus és 
keresztény ókor között megoszló érzésről ád hírt; 
elbeszéli, hogy milyen gyakran kapaszkodott föl 
Giovanni Colonnával Diocletianus Thermáinak óriási 
bolthajtásaira; ott fönn, a tiszta levegőben, a 
mélységes csöndben, a szem tág körének közepén 
nem üzletről nem családról és politikáról 
beszélgettek, hanem a körülöttük heverő romokat 
nézve, a történelemről, s Petrarca inkább az ókort, 
Giovanni inkább a keresztény korszakot képviselte; 
beszélgettek azután a bölcseletről is és a művészet 
kitalálóiról. 

Gibbonig és Niebuhrig azóta is hányszor ébresztette 
föl a romoknak ez a városa a történeti szemlélődést. 

Ugyanerről a megoszló érzésről tesz tanúságot 
Fazio degli Uberti is 1360-ban írt Dittamondójában, 
képzeletbeli  látományos  útleírásában, amelyben 
Solius, a régi földrajzíró a vezetője, azonképpen, mint 
Vergilius Dantéé. Mint ahogy Bari városát Szent 
Miklós tiszteletére, Monte Garganót Mihály arkangyal 
iránt való ájtatos érzésből látogatják meg, azonképpen 
Rómában is elbeszélik az Araceli és Santa Maria in 
Trastevere legendáját, de az ókori Róma profán 
dicsősége már szemmelláthatólag túlsúlyban van 
elbeszélésükben; egy rongyos ruhájú, fenséges agg nő 


-— maga Róma —- beszéli el nekik a város dicső 
történetét és írja le részletesen az ókori 
diadalmeneteket;! azután körbevezeti az idegeneket 
a városban, megmagyarázza nekik a hét halmot és egy 
sereg rom történetét - che comprender potrai, guanto 
fui bella! (Hogy megérthesd, milyen szép voltam.) 

Az avignoni és a schizmatikus pápák e Rómája, ami 
az ókor maradványait illeti, sajnos, már korántsem 
volt az, ami néhány emberöltővel előbb. Halálos 
pusztítás következett, amely a még lábon álló épületek 
legfontosabbjait megfosztotta jellegétől, amikor 
Brancaleone szenátor 1250-ben a római nagyurak 140 
megerősített házát lebontatta, s a nemesség 
kétségtelenül a legjobb karban maradt és 
legmagasabb helyzetű romokba fészkelte be magát." 
Mindazonáltal végtelenül több maradt a romokból, 
mint amennyi jelenleg lábon áll belőlük. Sok 
épületmaradványnak meglehetett még a 
márványburkolata és márványberakása, állhattak még 
az elébük tett oszlopok és helyén lehetett egyéb 
díszük is, ahol most már csak az épületnek téglából 
való magja van meg. A tények ilyen helyzetéből indult 
el azután a régi város komoly helyrajza. 

Rómáról adott leírásában Poggio elsőnek kapcsolja 
egybe maguknak a maradványoknak tanulmányozását 
a régi írók és a föliratok tanulmányozásával (a 
föliratokéval, amelyekért felbolygatta a bozótot), 
elsőnek szorítja háttérbe a képzeletet és mellőzi 
szándékosan a keresztény Rómára való hivatkozást. 
Bár volna Poggio munkája terjedelmesebb és bár 
szerelte volna föl képekkel! ő még sokkal több ép 
maradványt talált, mint nyolcvan évvel később 
Raffaello. Még látta Caecilia Metella síremlékét és egy 
templom  oszlopsoros homlokzatát a Capitolium 
lejtőjén, első alkalommal teljes állapotában, később 
már félig elpusztultan, mert a márványnak még 


mindig megvolt az a szerencsétlen anyagi értéke, 
hogy könnyűszerrel meszet lehetett égetni belőle; a 
Minerva temploma mellett is apránként ez a sors ér 
egy hatalmas oszlopcsarnokot. Egy 1443-ból való 
tudósító ennek a mészégetésnek folytatását jelenti, 
, ami gyalázat; mert az újabb építmények szánalmasak 
és mert ami legszebb Rómában, azok a romjai". Róma 
akkori lakosait campagnolo-köpenyükben és 
csizmájukban megannyi gulyásnak nézhették az 
idegenek, és a marha csakugyan egészen a Tiberis 
menti Banchiig ellegelészett. A lakosok egyetlen 
társas összejövetele a templombajárás volt bizonyos 
búcsúk idején, ilyenkor voltak láthatók a szép nők is. 
IV. Eugen utolsó éveiben (t1447) írta már Roma 
instaurataját a forlibeli Blondus, felhasználva hozzá 
Frontinust és a régi regionális könyveket, s úgy 
látszik, Anastasius munkáját is. Célja korántsem a 
meglevőnek puszta leírása, hanem inkább annak 
kinyomozása, ami elpusztult. A pápának címzett 
ajánlásával egybehangzóan azzal vigasztalja magát az 
általános pusztulásért, hogy Rómának remek szent 
ereklyéi vannak. V. Miklóssal (1447-1455) az az új 
monumentális szellem foglalja el a pápai széket, amely 
a reneszánsz sajátja. Rómának, a városnak, mint 
olyannak új jelentőségével és  megszépülésével 
nagyobb veszedelem fenyegette egyrészt a romokat, 
másrészt azonban mint a város dicsőségének hirdetői, 
nagyobb tiszteletben is részesültek. II. Pius pápa tele 
van régészeti érdeklődéssel és ha Róma régiségeiről 
keveset beszél is, helyette Itália többi részének 
régiségeit tanulmányozta, és Róma környékének 
emlékeit ő ismerte elsőnek alaposan és ő is írta le 
őket. Igaz, hogy mint papi embert és földrajzírót az 
ókori és keresztény emlékek és a természet csodái 
egyformán érdeklik, vagy talán erőszakot kellett-e 
tennie magán, amikor pl. ezeket írta: Nolának 


nagyobb tisztességére szolgál Szent Paulinus emléke, 
mint rómaikori emlékei és mint Marcellus hősi harca? 
Nem mintha az ereklyékben való hitében kételkedni 
lehetne, de lelke már inkább a kutató érdeklődésével 
fordul a természet és az ókor felé, a monumentálisra 
való törekvés és az élet szellemes megfigyelése felé. 
Még élete végső éveiben is, pápa korában 
köszvényesen és mégis a legderűsebb hangulatban 
gyaloghintón viteti magát hegyen-völgyön 
Tusculumba, Albába, Tiburba, Ostiába,  Faleribe, 
Otriculumba és mindent följegyez, amit látott; követi a 
régi római utakat és vízvezetékeket és a Róma körül 
élt ókori népek letelepedésének határait igyekszik 
megállapítani. Mikor egyszer a nagy  urbinói 
Federigóval kirándult Tiburba, idejük a 
legkellemesebb módon telt el, az  ókorról és 
háborúiról, különösen a trójai háborúról való 
beszélgetéssel. Még a  mantovai kongresszusra 
utaztában is (1459)keresi — ha hiába is — a Pliniusban 
megemlített clusiumi labirintust és megtekinti a 
Mincio partján Vergilius úgynevezettvilláját. Hogy 
ugyanez a pápa, a pápai brévék fogalmazóitól - az 
abbreviátoroktól - is klasszikus latinságot kívánt, 
szinte magától értetődik; hisz egykor a nápolyi 
háborúban azért kegyelmezett meg az arpinóiaknak, 
mert M. T. Cicero meg C. Marius földijei voltak és 
mert sok embert kereszteltek akkoriban azoknak 
nevére. , Csupán neki, Róma  ismerőjének és 
megóvójának  ajánlhatta Blondus az ő Roma 
triumphansál, a római ókor összefoglaló 
ismertetésének első nagy kísérletét. Térjünk vissza 
Rómához. A lakosok, , akik akkor rómaiaknak nevezték 
magukat", mohón fogadták azt a bámuló tiszteletet, 
amellyel Itália többi része feléjük fordult. II. Pál, IV. 
Sixtus és VI. Sándor pápa idején pazar farsangi 
meneteknek leszünk szemtanúi, amelyek annak a 


kornak legkedveltebb ábrázolását, a régi római 
császárok diadalmenetét mutatták be. Valahol pátosz 
mutatkozott, ebben az alakban kellett történnie. 

A lelkeknek ilyen kedélyállapotában terjedt híre 
1485. április 19-én annak, hogy egy ókori fiatal római 
nőnek kitűnő karban maradt csodaszép tetemét 
találták meg. Lombardiai kőmívesek, a kika Via 
Appián, Caecilia Metella síremlékén túl, a S. Maria 
nuova kolostor telkén egy ókori sírt ástak ki, egy 
márvány szarkofágra bukkantak, amelynek állítólag ez 
volt a fölírása: Julia, Claudius leánya. Minden egyéb a 
képzelet világából való; a lombardiaiak nyomban 
eltűntek azokkal a kincsekkel és drágakövekkel, 
melyek a szarkofágban a holttest ékességére és 
kísérőiül szolgáltak; a tetem valami  megóvó 
folyadékkal volt bevonva és olyan üdének, sőt annyira 
mozgathatónak maradt, mintha egy imént meghalt 
tizenöt éves leány teste lett volna; azt is beszélték, 
hogy az élet színei teljesen megmaradtak rajta, szeme 
és szája félig nyitva volt. A Capitoliumra vitték föl, a 
konzervátorok palotájába és megtekintésére valóságos 
búcsújárás indult. Sokan azért jöttek, hogy lefessék; 
,mert olyan szép volt, hogy azt sem elmondani, sem 
megírni nem lehet és ha mégis elmondaná vagy 
megírná valaki, azok, akik nem látták, mégsem hinnék 
el". VIII. Ince pápa parancsára azonban éjnek idején 
titkos helyen el kellett ásni a Porta Pinciana előtt; a 
konzervátorok palotájának udvari csarnokában csak 
az üres szarkofág maradt. A tetem fejét valószínűleg 
eszményített stílusban, viaszból vagy ahhoz hasonló 
valamiből mintázott színes maszk borította, s nyilván 
egészen jól illett hozzá az aranyos haj, amelyről az 
emberek beszéltek. Az egész esetben nem a tény a 
megható, hanem az a szilárd hit, hogy az ókori 
testnek, amelyről azt hitték, hogy végre valóságában 
látják, szükségszerűen gyönyörűbbnek kell lennie 


mindennél, ami ma él. Az ásatások időközben 
gyarapították a régi Rómára vonatkozó adatokat. Már 
VI. Sándor pápa idején ismeretesek lettek az ún. 
grottescók, azok az ékítmények, melyekkel az ókoriak 
falaikat és  mennyezeteiket díszítették és Porto 
d"Anzió-ban megtalálták a belvederei Apolló szobrát. 
II. Gyula idején következett a Laokoón dicsőséges 
megtalálása, továbbá a vatikáni Vénuszé, a Kleopátra- 
torzóé és egyebeké.! A nagyurak és bíborosok palotái 
is ókori szobrokkal és töredékekkel kezdtek megtelni. 
X. Leó megbízásából vállalkozott Raffaello az egész 
óváros eszményi restaurálására, amiről híres levele 
(vagy Castiglione-é) beszél. Miután keserűen kifakad a 
még mindig folytatódó  rombolások miatt — - 
nevezetesen még a II. Gyula pápa idején történtek 
miatt - a pápát szólítja föl, hogy védje meg az ókor 
isteni lelkeinek nagyságát és erejét bizonyító kevés 
maradékot, amely lelkek emlékén még most is lángra 
gyúlnak azok, akik valami magasabb rendűre képesek. 
Csodálatosan átható ítélettel veti meg azután egy 
összehasonlító művészettörténelem alapját, és végül 
meghatározza az építészeti , fölvételnek" fogalmát, 
amely azóta is érvényes; minden maradványról külön 
tervrajzot, alaprajzot és keresztmetszetet kíván. Hogy 
azóta a régiségtudomány, főként a szent világváros 
helyrajzához igazodva, hogyan nőtt meg külön 
tudománnyá, hogy a vitruviusi akadémia hogyan 
szerkesztett meg legalábbis egy óriási programot, azt 
nem részletezhetjük. Megállapodhatunk itt X. Leó 
mellett, aki alatt az ókor élvezése minden egyéb 
élvezettel azzá a csodálatos benyomássá fonódott, 
amely Róma életét felmagasztosította. A Vatikán 
énektől és zenétől hangzott; mint az életörömre való 
felszólítás vonultak el ezek a hangok Róma fölött, ha 
mindjárt Leó pápa a maga személyére nézve nem is 
érte el velők azt, hogy elzavarják felőle a gondot és a 


fájdalmat és ha az a tudatos számítása, hogy derűs 
életmódjával meghosszabbítja életét, korai halálával 
elhibázottnak is bizonyult. Annak a ragyogó képnek 
hatásától, amelyet Paolo Giovio Leó pápa Rómájáról 
rajzol, sohasem fogunk szabadulni, bármennyire 
igazoltak is árnyoldalai: a fölfelé törekvők szolgasága 
és a főpapok titkos nyomora, a főpapoké, akiknek 
adósságaik ellenére is rangjukhoz méltóan kell élniök, 
s — ugyanígy Leó pápa  irodalompártolásának 
sorsjátékszerűsége és esetlegessége, végül 
szerencsétlen pénzügyi gazdálkodása. Ariosto, aki 
mindezt jól tudta és mindezen gúnyolódott, hatodik 
szatírájában mégis vágy sugallta képét rajzolja 
azokkal a nagy műveltségű  költőkkel való 
érintkezésének, akik a romok városában kísérőiül 
szegődnének, a tudósi támogatásnak, amelyre ott 
költészete találna, végül a vatikáni könyvtár 
kincseinek. 

Ez lenne számára, úgy véli, az igazi csábítás, ha 
ismét arra akarnák bírni, hogy mint Ferrara követe, 
Rómába menjen, nem a Mediciek pártfogásában 
reménykedés, amelyről már úgy is régen letett. 

Az archeológiai buzgólkodáson és az ünnepélyesen 
hazafias érzésen túl a romok Rómában és Rómán kívül 
érzelmesen elégikus hangulatot is keltettek. Már 
Petrarcában és Boccaccióban is megszólalnak ilyen 
hangok: Poggio gyakran meglátogatja Vénusz és 
Róma templomát, mert azt hiszi, hogy az Castor és 
Pollux temploma, szónokokra, Crassusra, 
Hortensiusra, Ciceróra való emlékezéseibe merül. 
Egészen érzelmesen fejezi ki magát azután II. Pius, 
különösen Tibur leírásában, s nemsokára megszületik 
Polifilóban?" a rom első eszményített leírása is: 
hatalmas boltozatok és oszlopsorok romjai, amelyeken 
keresztülnőtt az öreg platán, a babér és cyprus és a 
vad bozót. A Szentírás ábrázolásában szokássá lesz, 


nehéz megmondani, miért, Krisztus születését valami 
palota lehető legpazarabb romjai közé helyezni." 
Hogy azután a mesterséges rom végül pompás kertek 
kelléke lesz, az csupán gyakorlati megnyilvánulása 
ugyanannak az érzésnek. 


III. A régi írók 


Az ókor építészeti és általában művészeti 
maradványainál természetesen fontosabbak voltak az 
írott maradványok, mégpedig a görög nyelvűek csak 
úgy, mint a latin nyelvűek. Hiszen minden ismeret 
forrását bennök látták, a szónak legföltétlenebb 
értelmében. A nagy leletekről gyakran esett szó; mi 
csak néhány kevésbé figyelemre méltatott adatot 
tudunk hozzájok tenni.!§ 

Bármilyen nagy volt is már régidő óta, de különösen 
a XIV. század folyamán a régi írók hatása Itáliában, 
mégis inkább a régóta ismert anyag járt kézről kézre, 
semmint hogy újabbakat fedeztek volna föl. A 
legközkeletűbb latin költők, történetírók, szónokok és 
levélírók, azonfelül Arisztotelész, Plutarchosz és 
néhány más görög szerző műveiből készült latin 
fordításból állt össze az a készlet, amelyen Boccaccio 
és — Petrarca nemzedéke lelkesedett. Petrarca, 
tudvalevőleg, tulajdonosa és tisztelője volt egy görög 
nyelvű Homérosznak, de olvasni nem tudta; Boccaccio 
az Iliász és az Odisszea első latin fordítását egy 
calabriai görög ember segítségével készítette, már 
amennyire tudta. Csak a XV. században kezdődik az új 
fölfedezések hosszú sora, könyvtárak rendszeres 
alapítása másolatok útján és kezdődik a görögből 
készülő fordítások buzgó gyakorlata. !?9 

Ha nincsen az a néhány akkori gyűjtő, aki a 
legnagyobb  — nélkülözésig — megfeszítette erejét, 
bizonyos, hogy csupán csekély részét ismernők 


különösen azoknak a görög íróknak, akik korunkra 
maradtak. V. Miklós pápa már szerzetes korában 
adósságba verte magát, hogy kódexeket vásároljon 
vagy másoltasson; már akkor nyíltan magáénak 
vallotta a reneszánsz két nagy szenvedélyét: a könyvet 
és az éplete-ket.!" Pápa korában szavának állott; a fél 
világon írtak megbízásából másolók és nyomoztak 
kutatók, Perotto Polybiosz latin fordításáért 500 
aranyat kapott, Guarino Sztrabon fordításáért 1000 
aranyat és még 500-at kapott volna, ha a pápa olyan 
korán meg nem hal. Ötezer, vagy aszerint, hogy mi 
módon számítják, kilencezer kötetet számláló 
könyvtárt hagyott tulajdonképpen a pápai udvar 
használatára és az lett a vatikáni könyvtár magva; úgy 
rendelte, hogy magában a palotában helyezzék el, 
legyen annak a legnemesebb dísze, mint egykor 
Ptolemaeus  Philadelphus királyé Alexandriában. 
Mikor a pápa a pestis elől udvarával Fabrianóba 
költözött, magával vitte fordítóit és kompilátorait, 
nehogy elhaljanak mellőle. A firenzei Niccolő Niccoli 
annak a tudós baráti körnek a tagja, amely az 
idősebbik Cosimo Medici köré csoportosult, egész 
vagyonát könyvek vásárlására fordította; mikor végre 
már semmije sem volt, a Mediciek minden olyan 
összegre nézve, amit ilyen célra kért, megnyitották 
neki pénzesládájukat. Neki köszönhetjük Ammianus 
Marcellinus teljessé kiegészítését, Cicero De Oratore- 
ját és egyebeket; ő vette rá Cosimót, hogy egy lübecki 
kolostortól megvásárolja a legkülönb  Pliniust. 
Nagylelkű bizalommal adta kölcsön könyveit, azt is 
megengedte, hogy az ő házában olvassák őket, amikor 
csak akarják és olvasmányaikról azután elbeszélgetett 
velők. Nyolcszáz kötetet számláló gyűjteménye, 
amelyben kb. 100 görög könyv volt és amelyet hatezer 
aranyforintra becsültek, halála után Cosimo 
közvetítésével a San Marco-kolostoré lett, azzal a 


föltétellel, hogy a nyilvánosság számára 
hozzáférhetővé tegyék. 

Guarinoés Poggio, a két nagy könyvfölfedező közül 
az utóbbi részben mint Niccoli ügynöke,  dél- 
németországi apátságokban is megfordult, mégpedig 
a konstanzi zsinat alkalmával. Megtalálta ott Cicero 
hat beszédét és az első teljes Ouintilianust, a sanct- 
galleni, jelenleg zürichi (?) kéziratot; állítólag 32 nap 
alatt teljesen és nagyon szépen leírta őket. Silius 
Italicust, — Maniliust, — Valerius  Flaccust,  Ascon 
Pedianust, Columellát, Statiust, Frontinust, Vitruviust, 
Priscianust , és — másokat sikerült lényegesen 
kiegészítenie; továbbá Cicerónak addig ismeretlen tíz 
beszédét és Verroinak egy névtelen kommentárját. Az 
ókor iránt érzett hazaszeretetében gyűjtött össze 
Bessarion bíboros óriási áldozatok árán 600 pogány és 
keresztény tartalmú kódexet és utána biztos helyet 
keresett, amelynek alapítványul hagyhassa, hogy 
boldogtalan hazája, ha valamikor újra szabad lesz, 
megtalálhassa elveszett irodalmát. Velence Signoriája 
késznek nyilatkozott megfelelő helyiség építésére, és 
még ma is Szent Márk könyvtára őrzi Bessarion 
kincseinek egy részét. A híres Medici-könyvtár 
összegyűjtésének külön története van, arra most nincs 
módunk kitérni; Lorenzo Magnifico fő gyűjtője 
Joannes Lascaris volt. Mint ismeretes, az 1494-i 
fosztogatás után Giovanni Medici bíborosnak (X. Leó) 
darabonként még egyszer meg kellett vásárolnia a 
könyvtál Az urbinói könyvtár (most a Vatikánban) 
mindenestül a nagy  Federigo di  Montefeltro 
alapítványa volt; Federigo már gyermekkorában 
megkezdte a gyűjtést, később állandóan 30-40 
serittorét (leírót, másolót) foglalkoztatott különböző 
városokban, és idő folytán erre több mint 30 000 
aranyat fordított. Főként Vespasiano segítségével, 
egészen rendszeresen folytatta a gyűjtést és 


kiegészítést és amit Vespasiano elmond róla, az 
különösen érdekes eszményi képe egy akkori 
könyvtárnak. Megvolt pl. Urbinóban a vatikáni 
könyvtár, a firenzei San Marco-könyvtár, a páviai 
Visconti-könyvtár lajstroma, sőt az oxfordi 
könyvjegyzék is és Urbinóban büszkén állapították 
meg, hogy Urbino az egyes szerzők írásainak 
teljességére nézve sokszorosan felülmúlja Oxfordot. A 
könyvek között talán még a középkor és a teológia volt 
túlsúlyban, de megvolt benne Aguinói Tamás minden 
munkája, a teljes Albertus Magnus, a nagy 
Bonaventura stb.; egyébként a könyvtár nagyon 
sokrétű volt és megvolt benne minden bárhol 
megszerezhető . orvosi munka. A  ,modernek" 
csoportjában vezető helyet foglaltak el a XIV. század 
nagy olasz írói, pl. Dante, Boccaccio valamennyi 
munkájával; azután 25 válogatott humanista 
következett, mindig latin és olasz írásaikkal és 
mindazzal, amit idegenből fordítottak. A görög 
kódexek között túlsúlyban voltak az egyházatyák, de 
megvolt a klasszikusok sorában egyebek között: 
Szophoklész, Pindarosz és Menander minden műve- 
ennek a kódexnek nyilván korán kellett eltűnnie 
Urbinóból, különben a  filológusok csakhamar 
kinyomatták volna. 

Hogy az akkori kéziratok és könyvtárak miképp 
keletkeztek, arról egyebünnen is van egy és más 
hírünk. Az olyan régi kézirat közvetlen megvásárlása, 
amely valamely régi írónak ritka vagy egyedül teljes, 
sőt egyetlen megmaradt szövegét tartalmazta, az 
olyasmi természetesen ritka adománya volt a 
szerencsének és senki sem számíthatott reá. A 
másolók között azoké volt az első hely, akik görögül 
értettek és a scrittore megtisztelő neve elsősorban 
őket illette; kevesen voltak eleinte is, utóbb is és 
nagyon megfizették őket."! A többi, akiket röviden 


copistáknak neveztek, részint munkások voltak, akik 
abból éltek, részint olyan szegény tudósok, akiknek 
mellékkeresetre volt szükségük. A Rómában dolgozó 
másolók V. Miklós korában különösképpen németek és 
franciák voltak, valószínűleg olyan emberek, akiknek a 
pápai curián valami foglalatosságuk akadt és 
maguknak kellett megszerezniök azt, amire az 
életfenntartáshoz szükségük volt. vlikor pl. Cosimo 
Medici kedvenc alapítványa, a fiesolei Badia részére 
gyorsan könyvtárt kívánt alapítani, magához hívatta 
Vespasianót és azt 3 tanácsot kapta tőle, hogy 
készleten evő könyvek megvásárlásáról inkább 
nondjon le, mert amire az embernek szüksége van, az 
úgy sincs meg, hanem le kell íratni; erre Cosimo 
megálapodott vele, hogy napról napra fizeti ás 
Vespasiano 45 leírót fogadott fel ás 22 hónap 
leforgása alatt 200 kész kötetet szállított. A jegyzéket, 
amely szerint a könyveket összeválogatták, V. Miklós 
pápa!?? saját kezűleg írta le Cosimo számára. (Az 
egyházi irodalom és a templomi használatra szánt 
könyv természetesen túlsúlyban volt.) 

A kézírás az a szép új olasz írás volt, amely puszta 
rátekintésre is gyönyörűséget okozott és amelynek 
kezdete még a XIV. századba nyúl vissza. V. Miklós 
pápa, Poggio, Giannozzo Manetti, Niccoló Niccoli és 
más híres tudósok maguk is szépen tudtak írni és szép 
írást követeltek, mást meg sem tűrtek. A kézirat 
kiállítása, még ha miniatúrákkal nem is díszítették, 
rendkívül ízléses volt, mint arra különösen a 
Laurenziana kódexei a tanúk, könnyed, vonalas kezdő 
és záró ékítményeikkel. A könyv anyaga, ha nagyurak 
számára készült, mindig csak a pergamen volt, a kötés 
pedig a vatikáni és urbinói könyvtár számára 
egyformán ezüstveretű karmazsinbársony. Ahol a 
könyvek tartalma iránt való tiszteletet a könyv mentül 
nemesebb kiállításával kívánták megmutatni, ott 


érthető, hogy a hirtelen felbukkanó nyomtatott 
könyveket eleinte ellenkezve fogadták.  Urbinói 
Federigo , szégyellte volna", hogy nyomtatott könyv 
legyen a könyvtárában. A fáradt másolók azonban - 
nem azok, akik a másolásból éltek, hanem az a sok 
más, aki a könyvet leírni volt kénytelen, hogy 
birtokolhassa - ujjongva fogadta a német találmányt. 
A római és azután görög írók műveinek sokszorosítása 
Itáliában hamar megindult és sokáig csak ott folyt, de 
nem olyan gyorsan, mint ahogy e művek iránt való 
általános lelkesedésből következtetni lehetne. Némi 
idő múlva megkezdődik a modern szerzői és kiadói jog 
kialakulása!33 és VI. Sándor pápa idején megjelenik 
az előzetes cenzúra, mert most már könyvet 
megsemmisíteni nem volt olyan könnyű, mint ahogy 
azt Cosimo még Filelfoval szemben kiköthette. 

Hogy a nyelveknek és általában az ókornak haladó 
tanulmányával hogyan alakul ki lassanként a 
szövegkritika, az épp oly kevéssé tárgya ennek a 
könyvnek, mint általában a tudományosság története. 
Nem az olaszok tudománya foglalkoztat itt bennünket, 
hanem az a mód, ahogyan az ókor az irodalomban és 
az életben kifejezésre jutott. De a tanulásra nézve 
engedtessék meg még egy megjegyzés. A göröggel 
való tudományos foglalkozás főként Firenzére és a XV. 
századra, meg a XVI. elejére koncentrálódik. Amit 
Petrarca és Boccaccio megindított, az, úgy látszik, 
még nem terjedt túl néhány lelkes műkedvelő 
részvétel én; másrészt a tudós görög menekültek 
kolóniájának kihaltával az 1520-as években megszűnt 
a görög nyelv tanulása is és nagy szerencse volt, hogy 
északi tudósok (Erasmus, a két Estienne, Budée) 
közben magukhoz ragadták annak tanítását. A görög 
kolónia Manuel  Chrysolorasszal és rokonával, 
Jánossal, továbbá Trapezunti Györggyel kezdődött, 
majd Konstantinápoly elfoglalásának idején és utóbb 


érkezett Joannesz Argyropulosz, Theodorosz Gaza, 
Demetriosz Chalcondylasz, aki fiaiból, Theophiloszból 
és  Basilioszból derék görögöket nevelt, azután 
másokkal egyetemben Andronikosz  Kallistosz, 
Markosz Musurosz és a Lascariszok családja. Attól 
fogva azonban, hogy a törökök teljesen meghódították 
Görögországot, nem támadt újabb tudósi nemzedék, 
legföllebb a menekültek fiai és talán néhány candiai és 
cyprusi görög. Hogy kb. X. Leó halálával egyidejűleg a 
görög tanulmányok hanyatlása is megkezdődik, annak 
oka abban volt, hogy a szellemi élet iránya általában 
megváltozott és hogy a kor műveltsége a klasszikus 
irodalom tartalmával aránylag már telítődni kezdett; 
bizonyos azonban, hogy ennek időbeli találkozása a 
tudós görögök kihalásával nem egészen véletlen 
dolga. Ha az 1500 tájékabeli időt vesszük mértékül, 
igen lendületesnek látszik az olaszok között a görög 
nyelv . tanulmányozása; akkoriban tanultak meg 
görögül azok, akik fél évszázaddal utóbb még 
aggkorukban is tudtak görögül, pl. III. Pál és IV. Pál 
pápa. De éppen ebből föltételezhető, hogy szü -letett 
görögökkel kellett érintkezniök. Firenzén túl Rómában 
és — Padovában csaknem mindig, Bolognában, 
Ferrarában, Velencében, Perugiában, Páviában és 
egyéb városokban legalább időnként fizetett tanítói 
voltak a görög  nyelvnek."" Végtelenül sokat 
köszönhettek a görög nyelv tanulmányozói Aldo 
Manucci velencei műhelyének, amelyben először 
nyomtatták ki görög nyelven a legfontosabb és 
legterjedelmesebb görög írókat. Aldo a vagyonát tette 
veté kockára; olyan vállalkozó és kiadó volt, amilyent 
keveset látott a világ. Legalább néhány szóval arról is 
essék említés, hogy a klasszikusoké mellett a keletiek 
tanulmányozása is meglehetősen jelentős méretet 
öltött. A zsidókkal folytatott dogmatikai vita során 
legelőbb Giannozzo Manetti ( 11459), a nagy firenzei 


tudós és államférfiú tanulta meg a héber nyelvet és 
ismerkedett meg az egész zsidó tudománnyal; fiának, 
Agnolónak, már gyermekkorában latinul, görögül és 
héberül kellett tanulnia; sőt V. Miklós pápa az egész 
bibliát (helyesebben: a zsoltárokat) újra lefordíttatta 
Giannozzóval, mert a kor filológiai érzéke azt 
követelte, hogy a Vulgatá-tól eltérjenek."? Egyébként 
is nem egy humanista jóval Reuchlin előtt tanulmányai 
közé foglalta a héber nyelvet és Pico della Mirandola 
annyira otthon volt az egész talmudi és filozófiai 
tudományban, akár egy tudós rabbinus. Az arab 
nyelvet leginkább az orvosi tudomány felől 
közelítették meg, amely már nem akarta beérni a nagy 
arab orvosok régebbi latin fordításaival; a külső 
indítékot erre Velence keleti konzulátusai 
szolgáltatták, amelyek olasz orvosokat tartottak. 
Hieronimo Ramusio, velencei orvos, arab nyelvről 
fordított és Damaszkuszban halt meg. A Bellunóból 
való Andrea Mongajo Avicenna kedvéért sokáig 
tartózkodott Damaszkuszban, megtanult arabul és 
javította Avicenna szövegét; Velence külön kormánya 
azután külön ennek a tárgynak tanárává nevezte ki 
Padovában. 

Meg kell még itt állapodnunk Pico mellett, 
minekelőtte rátérnénk a humanizmusnak. általában 
való hatására. Pico az egyetlen, aki hangos szóval és 
nyomatékosan védelmébe vette minden idők 
tudományát és igazságát a klasszikus ókor egyoldalú 
erőszakolása ellenében. Nemcsak Averroest és a zsidó 
kutatókat, hanem a középkor skolasztikusait is 
érdemleges tartalmuk szerint becsüli meg; úgy véli, 
mintha ezt hallaná tőlük: , Örök időkig élni fogunk, 
néma betűrágók iskoláiban, hanem a bölcsek körében, 
ahol nem Andromache anyjáról, vagy Nio-be fiairól 
folyik a vita, hanem az isteni és emberi dolgok 
mélyebb okairól; aki közelebb kerül, észre fogja venni, 


hogy a barbárokban is volt szellem (mercurium), nem 
nyelvükön, hanem  keblükben." Erővel teljes, 
egyáltalán nem csúnya latinságával és világos okfejtő 
tehetségével megveti a tudálékos purizmust és a 
kölcsönvett formának minden túlbecsülését, 
különösen, ha az egyoldalúsággal és a teljes nagy 
igazság csorbulásával jár együtt. 

Róla  következtethetünk arra, hogy milyen 
nagyszerű fordulatot vett volna az olasz filozófia, ha az 
ellenreformáció az egész magasabb rendű szellemi 
életet meg nem zavarja. 


IV. A XIV. század humanizmusa 


Kik voltak mármost azok, akik a nagyra becsült 
ókort a jelen felé közvetítették és az előbbit az utóbbi 
műveltségének fő tartalmává tették? Száz alakú sereg 
az, amely egyik nap ilyen, másik nap olyan ábrázatot 
mutat; azt azonban koruk is, ők maguk is tudták, hogy 
a polgári társadalomnak új elemei. Elődeiknek 
leginkább a XII. századnak azokat a kóborló 
klerikusait tekinthetjük, akiknek költészetéről fönnebb 
volt szó; ugyanaz a nyughatatlan élet, ugyanaz a 
szabad, sőt a szabadnál is szabadabb életfelfogás és a 
költészet ugyanolyan antikizálásának legalább a 
kezdete. Most azonban a középkornak alapjában véve 
még mindig egyházi és papoktól mívelt műveltségével 
új műveltség kerül szembe, amely főként ahhoz 
igazodik, ami a középkoron túl van. E műveltség 
cselekvő részeseiből fontos személyiségek lesznek, !§ 
mert azt tudják, amit a régiek tudtak, mert úgy 
igyekeznek írni, mint ahogy a régiek írtak, mert úgy 
kezdenek gondolkozni és nemsokára érezni is, mint 
ahogy a régiek gondolkoztak és éreztek.. A 
hagyomány, amelynek nekiszentelik magukat, száz 
meg száz esetben reprodukcióvá alakul. Újabb írók 


sűrűn felpanaszolták, hogy annak a hasonlíthatatlanul 
önállóbb, látszólag lényege szerint olasz műveltségnek 
kezdetét, amely 1300 tájékán Firenzében mutatkozott, 
utóbb a humanizmus teljesen elborította. Abban az 
időben Firenzében mindenki tudott olvasni, állítólag a 
szamárhajcsárok is Dante canzonéit énekelték és a 
legjobb, még megmaradt olasz kéziratok eredetileg 
firenzei kézművesekéi voltak; akkoriban lehetséges 
volt az olyan népszerű enciklopédia keletkezése, mint 
Brunetto Latini 7Tesorolaz; és mindennek a jellem 
deréksége szolgált alapjául, amely az állam ügyeiben 
való részvétel közben, a kereskedés és utazás által, de 
leginkább a henye élet rendszeres megszüntetésével 
virágzott ki Firenzében. Abban az időben a 
firenzeieknek az egész világon tekintélyük volt, 
mindenhol hasznavehetők voltak, és nem ok nélkül 
nevezte őket VIII. Bonifác pápa éppen abban az 
esztendőben az ötödik elemnek. A humanizmus 
erősebb előtörésével, 1400-tólfogva, ez a belső ösztön 
elsatnyult, attól foga minden probléma megoldását 
az ókortól várták, és az irodalmat puszta idézéssé 
hagyták szétforgácsolódni; sőt a szabadság elbukása 
is ezzel függ össze, mert a kor tanultsága a 
tekintélytől való szolgai függésen nyugodott, mert a 
városi jogot föláldozta a római jognak, és már ezért is 
a kényurak kegyét kereste és megtalálta. Ezek a 
vádak még hébe-hóba foglalkoztatni fognak 
bennünket - ott, ahol igazi mértékükről és az okozott 
károk pótlásáról lesz szó. Itt mindenekelőtt azt 
szükséges megállapítanunk, hogy magának az erővel 
teljes XIV. századnak műveltsége szükségszerűen a 
humanizmus teljes győzelmére törekedett, és hogy a 
különleges olasz szellemnek éppen a legnagyobb 
képviselői nyitották tágra a kaput a XV. század 
határtalan ókorimádata előtt. Legelsősorban Dante. 
Ha vele egyenlő rangú lángelmék folytathatták volna 


az olasz kultúrát, akkor, ha még annyira megtelítődik 
is ókori elemekkel, mindig egy nagyon sajátos nemzeti 
műveltség hatását keltené. Csakhogy sem Itália, sem 
az egész Nyugat nem termett még egy Dantét, és 
azért ő volt és ő maradt az, aki elsőnek 

tolta nyomatékosan a kultúrélet előterébe az ókort. 
A Divina Commediá-ban az ókori és a keresztény 
világgal nem úgy bánik, mintha egyenlő jogúak 
volnának, de állandóan párhuzamba helyezi őket 
egymással; mint ahogyan a korai középkor az ó- és az 
újszövetség történeteiből és alakjaiból vett típusokat 
és — ellentípusokat állított egymással szembe, 
azonképpen Dante is rendszerint ugyanannak a 
ténynek egy-egy keresztény és pogány példáját 
egyesíti." Ne felejtsük el, hogy a keresztény képzeleti 
világ és történelem ismert valami volt, az ókori 
ellenben aránylag ismeretlen, sokat ígérő és izgató, és 
amikor még nem volt Dante, aki az egyensúlyt 
kikényszerítve, szükségszerűen  emennek kellett 
túlsúlyra jutnia a közérdeklődésben. 

Petrarca ma a legtöbb ember emlékezetében mint 
nagy olasz költő él; kortársai körében azonban sokkal 
nagyobb mértékben annak köszönhette hírét, hogy 
mintegy a maga személyében képviselte az ókort, 
hogy a latin költészetnek minden nemét utánozta és 
hogy olyan leveleket írt, amelyek mint az ókor egyes 
tárgyaival — foglalkozó értekezések számunkra 
megfoghatatlanok ugyan, de a maguk kézikönyvek 
híján való korában nagyon érthető értékük volt. 
Boccaccio esete hasonlatos; kétszáz éven át egész 
Európában híres volt, amikor még az Alpeseken túl 
nem sokat tudtak Decameroné-járól; hírét pusztán 
latin nyelvű mythografikai, földrajzi és életrajzi 
összefoglaló műveinek köszönhette. Egyikükben, a De 
genealógia Deorumban a 14. és 15. könyv különös 
függeléket tartalmaz, amelyben az ifjú 


humanizmusnak az ő századához való viszonyával 
foglalkozik. Meg ne tévesszen bennünket az, hogy 
mindig csak a , poesisről" beszél, mert ha jobban 
szemügyre vesszük, megláthatjuk, hogy a 
költőfilológus egész szellemi tevékenységét érti 
rajta..38 A költő-nyelvtudós ellenségeivel hadakozik 
legádázabbul; a léha tudatlanokkal, akiknek csak a 
dőzsölés és tivornya iránt van érzékük; a szofista 
teológusokkal, akiknek a Helikon, Kastalia forrása és 
Phoebus berke merő ostobaságnak tetszik; az aranyra 
sóvár jogászokkal, akik a költészetet fölöslegesnek 
mondják, mert nem lehet vele pénzt keresni; végre (a 
csak körülírt, de felismerhetően megrajzolt) kolduló 
szerzetesekkel, akik a pogányság és az 
erkölcstelenség ellen szeretnek kifakadni. 139 A 
tulajdonképpeni védelem következik ezután, a 
költészet dicsérete, mármint a mélyebbé, különösen 
az allegóriái értelműé, amit mindenhol föl kell 
tételezni benne, a jogosult homályosságé, amely arra 
való, hogy a tudatlanok tompa eszét elijessze. Es végül 
igazolja Boccaccio korának a pogánysághoz való új 
viszonyát általában, önmagának  — tudományos 
munkáira vonatkoztatva. ""0 Más lehetett 
mindenesetre a helyzet akkoriban, amikor az ősi 
egyház még védekezni volt kénytelen a pogányok 
ellen; mai nap - Jézus Krisztusnak hála! - az igaz 
vallás megerősödött, a pogányságot kiirtották és a 
győzedelmes egyház az ura az ellenség táborának; a 
pogányságot most már szinte (fere) veszedelem nélkül 
veheti szemügyre az ember és foglalkozhatik vele. 
Ugyanaz az érv ez, amellyel utóbb az egész 
reneszánsz védekezett. 

Új valami támadt tehát a világon és új emberosztály 
az új dolognak képviseletére. Fölösleges dolog azon 
vitatkozni, hogy az új valaminek a maga diadalmas 
előretörésében meg kellett —— volna-e állnia, 


szántszándékkal mérsékelnie kellett volna-e magát és 
hogy a tiszta nemzetinek bizonyos elsőbbséget kellett 
volna-e átengednie. Hiszen mély meggyőződés volt az, 
hogy éppen az ókor a legnagyobb dicsősége az olasz 
nemzetnek. A költő-filológusok ez első nemzedékének 
különös sajátja az a jelképes szertartás, amely a XV. 
és XVI. században sem hal ki, csak pátoszából veszít: a 
költőknek babérral való megkoronázása. Középkori 
eredete homályos, és szabályszerű  szertartássá 
sohasem fejlődött; nyilvános tüntetés volt, az irodalmi 
dicsőség látható kitörése és már ezért is változó 
valami. Dante például, úgy látszik, hogy valami félig 
vallásos szertartásra gondolhatott; San Giovanni 
keresztelő medencéje fölött, amelyben őt is ugyanúgy, 
mint a firenzei gyermekek százezreit megkeresztelték, 
szerette volna a koszorút maga a fejére tenni. Nagy 
híréért bárhol megkaphatta volna-mondja életrajzírója 
-, de sehol egyebütt nem akarta, csak a 
szülővárosában, és ezért koronázatlanul halt meg. 
Megtudjuk azután ott, hogy a költőkoronázás szokása 
addig kivételes volt és azt hitték róla, hogy a 
görögökről a régi rómaiakra öröklődött át. Legfrissebb 
emléke valóban a kitharosz-pengetők, a költők és más 
művészek  capitoliumi  versenyéből származott, 
amelyet görög példa szerint honosítottak meg és 
amelyet Domitianus óta öt esztendőnként ültek meg; 
ez az ünnepség valószínűleg túlélte valamivel a római 
birodalom bukását. De ha nem egykönnyen akadt 
megint olyan valaki, aki arra merészkedett volna, 
hogy önmagát megkoronázza, mint ahogy Dante 
szerette volna, fölmerült a kérdés, hogy milyen 
hatóság végezze a koronázást? Albertino Mussatót 
131 5-ben Padovában a püspök és az egyetem rektora 
koronázta meg; Petrarca megkoronázásáért (1341 ) a 
párizsi egyetem, amelynek éppen firenzei ember volt a 
rektora, és Róma városi hatósága vetélkedett; sőt 


Anjou Róbert király, akit ő maga választott 
vizsgálójának, szívesen Nápolyba tette volna át a 
szertartást, csakhogy Petrarca minden egyébnél 
többre becsül -te azt, hogy Róma szenátora koronázza 
meg. Egy ideig valóban a római koronázás volt a 
becsvágyók célja; az csábította például Jakobus Pizin- 
gát, egy előkelő szicíliai tisztviselőt. Ekkor azonban 
megjelent Itáliában IV. Károly császár, akinek 
valóságos élvezete telt abban, hogy hiú embereknek 
és a —— gondolkozni nem tudó tömegeknek 
szertartásokkal imponáljon. Abból az elképzelésből 
indult el, hogy a költők megkoronázása valamikor a 
régi római császárok dolga volt s most tehát az ő 
dolga. Pisában megkoszorúzta Zanobi della Strada!"! 
firenzei tudóst, nagy bosszúságára Boccacciónak, aki 
nem akarja teljes értékűnek elismerni ezt a Jaurea 
pisánál. Csakugyan fölmerülhetne a kérdés, hogy jön a 
félszláv császár ahhoz, hogy olasz költők értékéről 
ítélkezzék. De attól fogva mégis az utazó császárok 
koronáztak meg hol itt, hol ott egy-egy költőt, s a XV. 
században a pápák és a fejedelmek sem akartak el 
marad ni mögöttük, amíg nem végül már mellékes 
lett, hogy milyen helyen és milyen körülmények között 
történik a koronázás. Rómában IV. Sixtus pápa 
korában Pomponius Laetus akadémiája osztogatta a 
babérkoszorút. A firenzeiekben volt annyi tapintat, 
hogy híres  humanistáikat csak haláluk után 
koronázzák meg; így történt ez Carlo Aretino, így 
Lionardo Aretino esetében; az előbbiről Matteo 
Palmieri, az utóbbiról Giannozzo Manetti mondta a 
tanácsurak jelenlétében, az egész nép színe előtt a 
magasztaló beszédet; a szónok fejtől állott a ravatal 
előtt, amelyben selyemköntösben feküdt a tetem." 
Carlo Aretinót azonfelül síremlékkel is megtisztelték 
(Santa Croce templomában), amely az egész 
reneszánsz legremekebb síremlékei közé tartozik. 


V. Az egyetemek és az iskolák 


Az ókor hatásának a műveltségre, amelyről ezután 
szó lesz, az volt az első feltétele, hogy a humanizmus 
hatalmába kerítse az egyetemeket. Ez meg is történt, 
de nem olyan mértékben és nem olyan hatással, 
ahogyan képzelnők. 

Itália legtöbb egyeteme a XIII. és XIV. században 
bukkan föl, amikor az élet növekvő gazdagsága a 
műveltség gondosabb ápolását is megkívánta. Eleinte 
mindössze három tanári széke volt az egyetemeknek: 
az egyházi jogé, a világi jogé és az orvosi tudományé; 
hozzájuk csatlakozott idővel a retorika, a filozófia és 
az asztronómia tanszéked 44 Az utóbbi rendszerint, de 
nem mindig az asztrológiával volt azonos. A tanárok 
fizetése nagyon különböző volt; némelykor egész 
vagyont is kapott ajándékba a tanár. A műveltség 
fokozódásával versengés indult meg az egyetemek 
között, s az intézetek arra törekedtek, hogy a híres 
tanárokat elcsábítsák egymástól; ilyen körülmények 
között Bologna időnként állami bevételének állítólag a 
felét (20 000 aranyat) egyetemére fordította. A 
tanárokat mindig csak bizonyos időre szerződtették, 
néha csak egyes félévekre, és azért a tanárok 
olyanféle vándoréletet éltek, mint a színészek; de volt 
élethossziglan tartó alkalmazás is. Néha 
megfogadtatták a tanárokkal, hogy amit valahol 
előadtak, azt nem adják elő más helyen. 

Voltak azonfelül fizetés nélküli, önkéntes tanárok is. 

Az említett állások közül természetesen a retorika 
tanáráé volt a humanisták törekvésének különös célja; 
de teljesen attól függött, hogy mennyire sajátította el 
az ókor tárgyi tudását, hogy jogászként, orvosként, 
filozófusként vagy asztronómusként léphessen föl. A 
tudomány belső élete, elvei ugyanúgy, mint a tanár 
külső viszonyai, még nagyon változékonyak voltak. 


Nem szabad azután elfelejteni, hogy némely jogász és 
orvos mindenkinél nagyobb fizetést kapott és azt meg 
is tartotta; az előbbiek főként az államtól kapták, 
amelynek tanácsadói voltak pereiben és igényeiben. 
Padovában a XV. században egy jogásztanár évi 1000 
arany fizetést kapott, egy híres orvost pedig 2000 

arannyal és a magángyakorlat jogával akartak 
alkalmazni, miután az illetőnek addig 700 arany forint 
volt a fizetése Pisában. Mikor Bartolommeo Socini 
jogtudós, pisai tanár elfogadta Velence meghívását a 
padovai egyetemre és odautazóban volt, a firenzei 
kormány letartóztatta és csak 18 000 arany forintnyi 
óvadék fejében akarta szabadon bocsátani. Már 
ezeknek a tudományszakoknak akkora megbecsülése 
egymagában érthetővé tenné, hogy jelentékeny 
nyelvtudósok mint jogászok és orvosok törekedtek 
érvényesülni; másrészt aki valamely szakban mutatni 
akart valamit, annak humanista színezetet kellett 
magára öltenie. A humanisták másféle gyakorlati 
tevékenységéről nemsokára lesz szó. 

A filológusoknak, ha egyes esetekben meglehetősen 
nagy fizetést húztak is," azonfelül mellékes 
jövedelmeik is voltak, állásuk egészben véve mégis 
ideiglenes és átmeneti volt, úgy hogy ugyanaz az 
ember az intézetek egész sorában működhetett. 
Nyilvánvalóan a változatosságot kedvelték és 
mindenkitől valami újat reméltek, mint ahogy az egy 
megszületőben levő, tehát az előadó személyétől 
nagyon függő tudomány esetében — könnyen 
megérthető. Még az sem mindig bizonyos, hogy az, aki 
ókori írókról tart előadást, valóban az illető város 
egyetemének volt-e tanára; minthogy könnyű volt a 
járás-menés és bőven volt alkalmas helyiség (a 
zárdákban stb.) elégséges volt a magánmeghívás is. A 
XV. századnak azokban az első évtizedeiben, 
amelyekben Firenze egyeteme legragyogóbb 


korszakát élte, amikor IV. Eugen pápa udvari emberei, 
sőt talán már V. Márton pápáé is, a tantermekben 
szorongtak, mikor Carlo Aretino és Filelfio egymással 
versenyezve tartottak előadásokat, nemcsak egy 
majdnem teljes második egyetem működött az 
Ágoston-rendiek S. Spirito-templomában, nemcsak a 
tudós férfiaknak egész testülete a camaldolibeliek 
kolostorában, az  Angeliben, hanem tekintélyes 
magánemberek is összeálltak, vagy külön-külön 
fáradoztak azon, hogy bizonyos nyelvtudományi vagy 
filozófiai előadásokat tartassanak a maguk vagy 
mások számára. Rómában a nyelvtudományi és 
régiségtudományi tevékenységnek sokáig semmiféle 
összefüggésesem volt az egyetemmel (Sapienza) és az 
csaknem teljességében az egyes pápák és prelátusok 
személyes pártfogásán nyugodott, részint pedig a 
pápai irodában való alkalmazáson. Csak X. Leó idején 
történt a Sapienza nagy újjászervezése, 88 tanárral, 
köztük a régiségtudományt tanító kitűnő férfiakkal is, 
de elsőrendű nagyság nem volt közöttük. Az új, fényes 
korszak azonban csak rövid tartamú volt. - Az 
olaszországi görög tanszékekről röviden már esett 
szó. 

Hogy az akkori tudományos oktatást 
elképzelhessük, tekintetünket lehetőleg el kell 
fordítanunk mai akadémiai berendezéseinkről, A 
személyes érintkezés, a viták, a latin nyelv állandó 
használata és nem kevés esetben a görögé is, végül a 
tanárok sűrű váltakozása és a könyvek ritkasága az 
akkori egyetemi munkának olyan alakot adott, 
amelyet bajos elképzelnünk. Latin iskola minden 
valamirevaló városban akadt és korántsem csupán 
azért, hogy a felsőbb tanulmányokra előkészítsen, 
hanem mert a latin nyelv ott szükségszerűen nyomban 
az olvasás, az írás és számolás után következett, 
mögötte pedig a logika. Lényeges körülménynek 


látszik, hogy ezek az iskolák nem az egyháztól 
függtek, hanem a városi közigazgatástól; számos 
iskola tisztára magánvállalkozás volt. 

Ekkor azután az iskoláztatás néhány kitűnő 
humanista vezetésével . nemcsak az ésszerű 
tökéletesedés fokáig emelkedett, hanem felsőbbrendű 
neveléssé lett. Két felső-itáliai fejedelmi család 
gyermekeinek oktatását olyan intézetek végezték, 
melyek a maguk nemében páratlanoknak mondhatók. 
Giovan Francesco Gonzaga mantovai udvarában 
(uralkodott 1407-től 1444-ig) a nagyszerű Vittorino de 
Féltre jelent meg, azoknak a férfiaknak egyike, akik 
egész életüket egyetlen célnak szentelik, olyan célnak, 
amelyre képességeiknek teljes erejével és bölcs 
belátásukkal a legnagyobb mértékig fölkészültek. 

Vittorino da Feltre eleinte az uralkodócsalád fiait és 
leányait nevelte, sőt az utóbbiak közül egyet valóságos 
tudóssá képezett ki; mikor azonban híre Itálián 
messze túl terjedt, és a közelből és a távolból nagy és 
gazdag családok gyermekei jelentkeztek 
tanítványokul, Gonzaga nemcsak eltűrte, hogy tanítója 
azokat is nevelje, hanem, úgy látszik, dicsőségnek 
látta Mantovára nézve, hogy az előkelő világ 
nevelőhelye lehet. Ott sikerült először összeegyeztetni 
a tudományos oktatással a tornászást és minden 
nemesebb testi foglalkozást. Az előkelők 
gyermekeihez azonban még egy másik sereg 
csatlakozott, amelynek oktatásában 

Vittorino talán életének legfőbb céljára ismert: a 
szegények és tehetségesek, akiket házában táplált és 
nevelt , per Tamore di Dio" (Isten nevében) az előkelők 
szomszédságában, akiknek itt hozzá kellett szokniok 
ahhoz, hogy egy födél alatt lakjanak a pusztán 
tehetségesekkel. Gonzaga tulajdonképpen évi 300 
arany forintot tartozott fizetni neki, de az összes 
költségét fedezte, amely gyakran ugyanannyira rúgott. 


Gonzaga tudta, hogy Vittorino egyetlen fillért sem tett 
félre a maga számára és kétségtelenül sejtette, hogy a 
szegények együttes nevelése volt hallgatólagos 
föltétele annak, hogy a csodálatos férfiú tovább is 
szolgálja. Az intézetben az élet szigorúan vallásos volt, 
kolostorban sem lehetett volna vallásosabb. Veronai 
Guarinóról szólván, inkább a  tudományosságon 
nyugszik a súly; Guarinót 1429-ben hívta meg Lionello 
fia nevelésére Ferrarába Niccolő d"Esté, és 1436-tól 
fogva, amikorra tanítványa körülbelül fölserdült, mint 
az ékesszólás és a két ókori nyelv tanára, az 
egyetemen is tanított. Már Lionello mellett is számos 
más tanítványa volt különböző vidékekről, a maga 
házában pedig néhány válogatott szegény tanulót 
tartott, akikről részben vagy teljesen ő gondoskodott; 
esti óráit, melyek az éjszakába is belenyúltak, az 
azokkal való ismétlésnek szentelte. Az ő házában is 
szigorú vallásos és erkölcsös élet járta; Guarinón 
éppoly kevéssé múlt, mint Vittorinón, hogy a legtöbb 
humanista ilyen tekintetben már nem adott okot az 
elismerésre. Érthetetlen, hogy Guarino az olyan 
tevékenységen fölül, mint amilyen az övé volt, még 
görögből is fordítani tudott és nagy önálló munkákat 
írt. 

Itália legtöbb udvarában a fejedelmi gyermekek 
nevelése legalább részben és bizonyos korig a 
humanisták kezébe került, akik azzal egy lépéssel 
beljebb jutottak az udvari életbe. A fejedelmek 
nevelésével foglalkozó értekezések megírása, ami 
régebben a teológusok feladata volt, most 
természetesen szintén az ő dolguk lesz és például 
Aeneas Sylvius két Habsburg-házból származó fiatal 
német fejedelem számára részletes tanulmányokat írt 
további — kiképzésükről s bennük érthetően 
mindkettőjük lelkére kötötte a humanizmusnak olasz 
értelmű ápolását."  Tudhatta, hogy szavai az 


ürességben vesznek el és ezért gondoskodott. arról, 
hogy azok az írásai másoknak is kezébe jussanak. De a 
humanistáknak a fejedelmekhez való viszonyáról még 
külön lesz szó. 


VI. A humanizmus előbbreviívői 


Elsősorban azok a polgárok - főként firenzeiek - 
érdemelnek itt figyelmet, akik az ókorral való 
foglalkozást életük főcéljává tették és részint maguk is 
nagy tudósokká lettek, részint olyan nagy 
műkedvelőkké, akik a tudósokat támogatták. 
Különösen a XV. század eleji átmeneti időszakban volt 
igen nagy a jelentőségük, mert bennük jelentkezett 
először a humanizmus a hétköznapi élet gyakorlatlan 
szükséges elemeként. Csak utánuk kezdtek vele a 
fejedelmek és pápák komolyan foglalkozni. 

Niccolőó Niccoliról, Giannozzo Manettiről már több 
ízben volt szó. Niccolit Vespasiano olyan férfiúnak írja 
le, aki külső környezetében sem tűrt meg semmi olyat, 
ami az ókori hangulatot zavarhatta. Hosszú ruhába 
bújt szép alakja, barátságos beszéde remek 
régiségekkel teli házában a legsajátosabb hatást 
keltette; módfelett vigyázott a tisztaságra mindenben, 
különösen étkezésben; olyankor a  legfehérebb 
vászonterítőn antik edények és kristályból való 
kelyhek állottak előtte."  Érzékszervei olyan 
kifinomodottak voltak, hogy sem szamárordítást, sem 
fűrészriszálást, sem egérfogóba esett egér sivítását 
nem bírta elviselni. Az a mód, ahogyan egy élvezetre 
sóvár fiatal firenzeit a maga  elgondolásának 
megnyert, sokkal bajosabb, semhogy lemondanánk 
elbeszéléséről. 

Piero de" Pazzi, egy előkelő kereskedő fia, akit apja 
szintén kereskedőnek szánt, megjelenésére nézve 
szép ifjú, a világ örömeinek nagy élvezője, semmivel 


sem törődött kevésbé, mint a tudománnyal. Egyszer 
egy nap, mikor a Palazzo del Podestats előtt elhaladt, 
Niccoli magához szólította és ő engedelmeskedett a 
nagy tekintélyű férfiú intésének, noha még soha sem 
beszélt vele. Niccoli megkérdezte tőle, hogy ki az 
apja? - azt felelte: messer Andrea de" Pazzi; — amaz 
tovább kérdezte: mi a foglalkozása? - Piero úgy felelt, 
mint ahogy fiatal emberek szoktak: élem világomat, 
attendo a darmi buon tempo. - Niccoli ezt mondta: 
akinek olyan apja van, mint neked és olyan alakja, 
annak szégyellnie kellene magát, hogy nem járatos a 
latin tudományban, amely olyan nagy ékessége lenne; 
ha meg nem tanulod, semmire sem viszed és amint 
ifjúságod  elvirágzik, jelentéktelen  (virtú, erény 
nélküli) ember leszel. Mikor ezt Piero hallotta, azonnal 
megértette, hogy ez az igazság és azt felelte, hogy 
szívesen fáradna a latinnal, ha tanítóra találna; - 
Niccoli ezt mondta: arról majd én gondoskodom. Es 
csakugyan szerzett neki a latin és a görög tanulására 
egy  tudósférfiút, — Pontano nevűt, akit Piero 
családtagjaként tartott és évi 100 arany forinttal 
díjazott. Az addigi bujálkodás helyett most éjjel-nappal 
tanult és a város minden művelt férfiénak barátja és 
előkelő gondolkodású államférfiú lett belőle. Betéve 
megtanulta az egész Aeneist és Livius számos 
beszédét jobbára miközben a Firenze és trebbiói falusi 
háza közötti utat járta. 

Más módon, magasabb  rendűén képviselte 
Giannozzo . Manetti az ókort. Már koraéretten, 
jóformán gyermekkorában túl volt a kereskedő 
inaskorán és egy banknak volt könyvelője; némi idő 
múltán azonban hiúnak és mulandónak látta ezt a 
tevékenykedést, és a tudomány felé vágyakozott, mert 
csupán azzal biztosíthatja az ember maga számára a 
halhatatlanságot; a firenzei nemesség tagjai közül az 
első volt, aki könyveibe temetkezett és, amint már 


említettük, korának egyik legnagyobb tudósa lett. 
Mikor azután az állam ügyvivőként, adóhivatalnokként 
és helytartóként foglalkoztatta (Pesciában, Pistoiában 
és Mugellóban), hivatalát úgy látta el, mint a kiben 
magasrendű eszmény ébred föl, — humanista 
tanulmányainak és vallásosságának közös eredménye. 
Behajtotta a leggyűlöletesebb adókat, amelyeket az 
állam kivetett, és fáradozásáért nem fogadott el 
fizetést; mint tartományi elöljáró minden ajándékot 
visszautasított, gondoskodott a búza behozataláról, 
fáradhatatlanul egyengetett el pereket és általában 
mindent megtett, hogy a szenvedélyeket jósággal 
mérsékelje. A pistoiaiak sohasem tudták kitalálni, 
hogy városuk két pártja közül melyik felé hajlik 
inkább; a közös sorsnak és jognak mintegy a jelképéül 
megírta pihenő idejében a város történetét, s azt 
azután bíborkötésben mint valami szentséget őrizték a 
város palotájában. Mikor távozott, a város a maga 
címerével ékes lobogóval, meg egy pompás 
ezüstsisakkal ajándékozta meg. 

Ami Firenze többi tudóspolgárát illeti, azokra nézve 
már csak azért is Vespasianóra kell utalnunk (aki 
valamennyiüket ismerte), mert Vespasiano hangja, a 
légkör, amelyben ír, az okok, amelyek miatt tudós 
polgártársaival érintkezik, maguknál a tényéknél is 
fontosabbnak tetszenek. Már a fordításban is kárba 
vész könyvének ez a legnagyobb értéke, mennyivel 
inkább az olyan rövid utalásokban, amilyenekre 
szorítkozni kénytelenek vagyunk. Vespasiano nem 
nagy író, de ismeri városának egész életét és mélyen 
érzi annak szellemi jelentőségét. Ha azután az ember 
elemezni igyekszik azt a varázst, amellyel a XV. 
század Mediciei, legelsőpbb az idősebbik Cosimo 
(t1464) és Lorenzo Magnifico (f1492) Firenzére és 
általában a kortársaikra hatottak, akkor arra az 
eredményre jutunk, hogy minden politikai működésük 


mellett az akkori műveltség területén való vezéri 
szerepüknek volt benne a legnagyobb része. Aki 
Cosimo helyében kereskedő és helyi pártfőnök létére 
mindenkit maga mellett tud, aki gondolkozik, kutat és 
ír, aki származásánál fogva a firenzeiek elsőjének és 
műveltségénél fogva az olaszok legnagyobbjának 
számít, az csakugyan fejedelem. Cosimónak azután 
megvan még az a külön dicsősége, hogy a plátói 
filozófiában az ókori gondolatvilág legszebb virágára 
ismert, hogy környezetét megtöltötte ezzel a 
fölismeréssel, és ezzel a humanizmuson belül az 
ókornak egy második és magasabb rendű 
újjászületését segítette napvilágra. A folyamatot 
nagyon pontosan följegyezték számunkra; minden a 
tudós Joannesz  Argyropulosz meghívásához és 
életének végső éveiben Cosimo legszemélyesebb 
buzgólkodásához fűződött úgy, hogyamia platonizmust 
illeti, a nagy Marsilio Ficino Cosimo lelki fiának 
nevezhette magát. Pietro Medici idején már egy iskola 
élén látta magát Ficino;Pietro fia, Cosimo unokája, a 
fenséges Lorenzo is hozzápártolt a peripatetikusoktól; 
legnevezetesebb tanulótársai voltak: 
BartolomeoValori, Donato Acciajuoli és Pierfilippo 
Pandolfini. A lelkes tanító írásainak több helyén 
kijelentette, hogy Lorenzo a platonizmus minden 
mélyét  átkutattaa, és azt a meggyőződését 
nyilvánította, , hogy azok nélkül nehéz volna 
jópolgárnak és jó kereszténynek lenni. Azt a híres 
tudósi kört, amely Lorenzo köré gyűlt, az idealista 
bölcseletnek az a magasabb rendű iránya tartotta 
össze és különböztette meg minden más hasonló 
természetű egyesüléstől. Pico della Mirandola csak 
ilyen környezetben érezhette magát boldognak. A 
legkülönb azonban, ami elmondható, hogy az ókornak 
mind e kultusza mellett az olasz költészetnek 
megszentelt helye volt ott és hogy mindazon 


fénysugarak közül, amelyekre Lorenzo egyénisége 
szétoszlott, éppen ez mondható a leg-hatalmasabbnak. 
Az államférfiút ki-ki úgy ítélje meg benne, ahogyan 
akarja. A bűn és sors firenzei leszámolásába, ha nem 
kénytelen vele, külföldi ember nem avatkozik; 
igazságtalanabb polémia azonban nincsen annál, mint 
ha azzal vádolják Lorenzót, hogy a szellem területén 
főképpen a középszert vette oltalmába és hogy őt 
terheli az a bűn, hogy Lionardo da Vinci és a 
matematikus Fra Luca Pacioli az országon kívül élt, 
Toscanelli, , Vespucci és mások nem találtak 
támogatóra. Egyetemes nem volt ugyan Lorenzo, de 
mindazok közül a nagyok közül, akik valaha a 
szellemet védeni és támogatni igyekeztek, a 
legsokoldalúbbak egyike és az, akiben ez talán a 
leginkább valami mélyebb belső szükségletnek 
következménye volt. 

Elég hangosan szokta a mi évszázadunk is a 
műveltség értékét általában és az ókorét különösen 
hangoztatni. De olyan lelkes odaadásra, annak el 
ismerésére, hogy ez a szükséglet valamennyinek az 
elseje, mégsem akad példa sehol annyira, mint a XV. 
és a kezdődő XVI. évszázad ama firenzei embereiben. 
Közvetett bizonyságok vannak erre nézve, olyanok, 
amelyek minden kétségnek elejét veszik: a szülők nem 
engedték volna, hogy a család leányai olyan gyakran 
részt vegyenek a tanulásban, ha a tanulás nem 
számított volna föltétlenül a földi élet legnemesebb 
javának; nem avatták volna a számkivetést a 
boldogság lakóhelyévé, mint ahogyan azt Palla Strozzi 
tette; olyan férfiaknak, akik egyébként mindent 
megengedtek maguknak, nem lett volna erejük, sem 
kedvük ahhoz, hogy Plinius természettörténetével 
olyan bíráló módon bánjanak, mint Filippo Strozzi. 
Nem dicséretről vagy megrovásról van itt szó, hanem 
arról, hogy a korszellemet a maga erővel teljes 


sajátosságában ismerjük föl. 

Firenzén túl még nem egy olyan városa volt 
Itáliának, amelyben egyes férfiak és egész társadalmi 
körök, olykor minden eszköz felhasználásával 
tevékenykedtek a humanizmus érdekében és pártolták 
a — városukban időző tudósokat. — Amaz idő 
levélgyűjteményeiből az ilyen természetű személyes 
viszonyoknak egész sokasága derült ki. A műveltebbek 
hivatalos hajlandósága csaknem kivétel nélkül a 
jelzett irány felé irányult. 

De ideje, hogy a fejedelmi udvarokon otthonos 
humanizmust szemügyre vegyük. A kényúrnak a 
szintén a maga egyéniségére, a maga tehetségére 
utalt filológussal való belső egybetartozására már 
előbb rámutattunk; a filológus azonban bevallottan 
többre becsülte az udvarokat a szabad városoknál, 
már csak a bőségesebb díjazás miatt is. Abban az 
időpontban, amikor úgy látszott, hogy a nagy 
aragoniai Alfonso egész Itália ura lehet, ezt írta 
Aeneas Sylvius egy sienai földijének: , Szívesebben 
látnám, ha az ő uralma alatt jutna békéhez Itália, 
mintha a városi uralmak alatt, mert egy nemes királyi 
lélek minden derékséget megjutalmaz."!9" Újabb 
időben nagyon kihegyezték azt, ami ebben méltatlan, 
a megvásárolt hízelkedést, ugyanúgy, mint ahogy 
régebben a humanisták magasztalására hallgatva, 
túlságosan kedvezően ítélték meg ama fejedelmeket. 
Mindent összevéve, túlnyomóan kedvezőbb bizonyság 
a fejedelmek mellett az, hogy meggyőződésük szerint 
koruk és országuk műveltségének élére kellett állniok. 
Különösen némely pápában akaratlanul imponáló az, 
hogy nem félt az akkori műveltség következményeitől. 
V. Miklós nyugodt volt az egyház sorsára nézve, mert 
a tudós férfiaknak ezrei állottak segítőkészen mellette. 
II. Pius korántsem áldozott annyit a tudományért, 
költői udvara is igen kicsinynek tetszik; de ő maga 


még sokkal inkább személyes feje a tudósok 
köztársaságának, mint elődje, és ezt a dicsőséget 
teljes zavartalanságban élvezi. Csak II. Pál nézte 
félelemmel és bizalmatlansággal titkárainak 
humanizmusát, és három utódja, Sixtus, Ince és 
Sándor elfogadta ugyan a humanisták ajánlásait és 
nem bánta, ha mégannyi költeményt írtak is hozzájuk 
- akadt köztük egy valószínűleg hexameterekben 
költött Borgiáda is -, de túlságosan elfoglaltak voltak 
egyebekkel és hatalmuknak inkább egyéb támaszaival 
törődtek, semhogy sokat foglalkozhattak volna a 
költőfilológusokkal. II. Gyula azért talált költőkre, 
mert ő maga is jelentékeny költői tárgy volt, de 
különben nem sokat törődött velük. 

Utána X. Leó következett, ,mint ahogy Romolus 
után Numa" azaz az előző pápai uralom harcizaja után 
abban reménykedtek, hogy teljesen a múzsáknak 
szentelt korszak következik. A szép latin próza és a 
hangzatos latin vers élvezése Leó életprogramjának 
volt része és mecénássága ebben a tekintetben 
annyiban mindenesetre eredménnyel járt, hogy latin 
költői számtalan elégiában, ódában, epigrammában, 
szónoklatban ábrázolták korának vidám, csillogó 
szellemét. Talán az egész Nyugat történetében nincs 
fejedelem, akit - bár életének oly kevés az előadásra 
alkalmas eseménye -, olyan sokfelől dicsőítettek 
volna. Leginkább délidőben férkőzhettek hozzá a 
költők, amikor a húros hangszerek művészei szünetet 
tartottak; de az egész csoport egyik legjobbjától 
tudjuk, hogy a költők egyébként is lépten-nyomon, a 
kertekben csakúgy, mint a palota belső helyiségeiben 
közel igyekeztek férkőzni hozzá és akinek ott nem 
sikerül, koldulólevéllel próbálkozott elégia alakjában, 
amelyben az egész Olympos szerepelt. Mert Leó, aki 
nem bírta elviselni, hogy a pénz meggyűljön és mindig 
vidám ábrázatukat szeretett maga körül látni, olyan 


bőkezűen szórta az ajándékot, hogy bőkezűségének 
emléke az utána következő szűk esztendőkben 
hamarosan mítosszá szellemült át.!?! Arról, hogy a 
Sapienzát újjászervezte, már volt szó. Hogy Leónak a 
humanizmusra való befolyását le ne becsüljük, el kell 
fordítanunk tekintetünket arról a mindenféle játszi 
mókáról, amely közben megesett; nem szabad 
megtévesztenünk magunkat attól a különösnek tetsző 
gúnyosságtól, amellyel ő maga bánik olykor ezekkel a 
dolgokkal; ítéletünknek azokból a nagy szellemi 
lehetőségekből kell kiindulnia, amelyek az , ösztönzés" 
körébe tartoznak és egészükben egyáltalán ki nem 
számíthatók, de amelyeket az alaposabb kutatás 
bizonyos esetekben kimutatni képes. Ami hatást az 
olasz humanisták kb. 1520 óta Európára nézve 
kifejtettek, az valami módon mindig azzal az 
ösztönzéssel függ össze, amely Leótól indult el. Ő az a 
pápa, aki az akkoriban újra fölfedezett Tacitus 
nyomdai szabadalomlevelében ezt mondhatta: a nagy 
írók az élet mértékszabói és vigasztalói a balsorsban. 

A tudósok támogatását és értékes könyvek 
megszerzését mindig is a legfőbb céljának nézte és 
most is köszöni az égnek, hogy ennek a könyvnek 
pártolásával az emberiség javára cselekedhetik. 

A XV. század világi fejedelmei közül aragoniai nagy 
Alfonso, Nápoly királya, tanúsítja az ókor iránt a 
legnagyobb lelkesedést. Ugy látszik, hogy teljesen 
naiv volt ebben és hogy az ókori világ emlékei és 
írásai attól fogva, hogy Itáliába érkezett, olyan 
lenyűgöző hatással voltak reá, hogy most újra meg 
kellett élnie őket. Csodálatosan könnyedén adta át 
dacos Aragóniáját a hozzá tartozó tartományokkal 
együtt testvérének, hogy magát teljesen új birtokának 
szentelje. Részint egymást követően, részint egymás 
mellett szolgálatában működött Trapezunti György, az 
ifjabb Chrysolorasz, név szerint Giovanni, Lorenzo 


Valla, Bartolomeo Fazio és Antonio Panormita, akik 
történetírói lettek; az utóbbinak naponként Liviust 
kellett magyaráznia a királynak és udvarának, még 
amikor hadban volt is, a táborban. Evenként több mint 
20000 arany forintjába kerültek Alfonsónak ezek az 
emberek;  Faziónak História  Alphonsi-áért 500 
aranynál nagyobb évi fizetést adott és mikor a 
munkával elkészült, azonfelül még 1500 arany forintot 
ezekkel a szavakkal: ,Nem azért adom, hogy 
megfizesselek, mert a munkádat egyáltalán nem lehet 
megfizetni azzal sem, ha egyik legnagyobb városomat 
adnám érte: de rajta leszek, hogy idővel kielégítselek." 
Mikor  " Giannozzo Manettit , a legfényesebb 
föltételekkel titkárának szegődtette, ezt mondta neki: 
, AZ utolsó falat kenyeremet is megosztanám veled." 
Giannozzo már Firenze követeként, Ferrante herceg 
lakodalmán olyan nagy hatással volt a királyra, hogy 
az , Mint valami ércből való szobor" mozdulatlanul ült 
a trónusán, még csak a legyeket sem hessegette el 
maga felől. Kedves tartózkodási helye a nápolyi 
kastély könyvtára lehetett; annak egyik ablaka előtt 
szeretett ülni, mert különösen szép rálátás nyílt belőle 
a tengerre, és a bölcseket hallgatta, amikor példának 
okáért a szentháromságról vitatkoztak. Mert nagyon 
vallásos is volt Alfonso és nemcsak Liviust és Senecát 
olvastatta, hanem a Bibliát is, amelyet csaknem 
betéve tudott. Kitudná pontosan kitalálni, hogy mit 
érzett Livius állítólagos csontjai előtt Padovában? 
Amikor kapott belőlük a velenceiektől egy karcsontot 
és azt nagy tisztelettel átvette Nápolyban, lelkében a 
keresztény és pogány elemek között különös 
összevisszaság támadhatott. Egyszer egy hadjárata 
közben az Abruzzókban a távoli Sulmonát, Ovidius 
szülővárosát mutatták neki, és ő messziről köszöntötte 
a várost és hálát mondott a hely szellemének; 
nyilvánvalóan jól esett neki, hogy valóra válthatta a 


nagy költőnek önmaga jövőbeli dicsőségére vonatkozó 
jóslatát. Egy ízben arra támadt kedve, hogy maga is az 
ókori uralkodók módján szerepeljen, ti. mikor a végleg 
meghódított Nápolyba (1443) diadalmasan bevonult: 
nem messzea Mercatótól (vásártér) negyven rőfnyi 
szélességű rést töretett a falba; azon át hajtatott be 
aranyos kocsiján, mint valami diadalmas római 
hadvezér. Ennek a jelenetnek emlékét is megörökíti 
egy márványból való nagyszerű diadalív a Castello 
Nuovón. Nápolyi dinasztiája az ókor iránt való 
lelkesedéséből, csakúgy, mint egyéb jó 
tulajdonságaiból keveset vagy semmit sem örökölt. 
Alfonsónál  összehasonlíthatatlanul tanultabb volt 
urbinói Federigó, aki kevés embert gyűjtött maga 
köré, semmiben sem volt pazarló és mint mindenben, 
az ókori ismeretek megszerzésében is tervszerűen járt 
el. Az ő számára és V. Miklós pápa számára készült a 
legtöbb görög nyelvből való fordítás, azonfelül a 
legjelentősebb . kommentárok, feldolgozások stb. 
jelentékeny része. Sokat költött, de észszerűen azokra 
az emberekre, akikre szüksége volt. Költők udvaráról 
Urbinóban szó sem volt; maga a gazda volt ott a 
legtanultabb. Az ókor mindenesetre csak egy része 
volt a műveltségének; mint tökéletes fejedelem, 
hadvezér és ember az akkori tudományosságnak nagy 
részében otthon volt, mégpedig gyakorlati célzattal, 
magának az ügynek kedvéért. Mint teológus például 
egybevetette egymással Aguinói Tamást és Scotust, és 
ismerte a napkelet és napnyugat régi egyházatyáit, az 
előbbieket latin fordításban. Ami a bölcseletet illeti, 
úgy látszik, hogy  Platót teljesen átengedte 
kortársának, Cosimónak; Arisztotelésznek azonban 
nem csupán az Ethikáját és  Politikáját ismerte 
alaposan, hanem a Fizikáját és több más írását is. 
Egyéb olvasmányaiban túl nyomó részük volt azoknak 
az ókori történetíróknak, akiknek művei megvoltak 


könyvtárában; azokat, nem a költőket , olvasta el 
ismételten és olvastatta magának". A Sforzák!?? 
szintén többé vagy kevésbé tanult embereknek és 
mecénásoknak bizonyultak, amiről alkalomadtán már 
volt szó. Francesco herceg gyermekei nevelésében a 
humanista oktatást olyasvalaminek tekinthette, ami 
már csak politikai okoknál fogva is magától értetődik; 
úgy látszik, általában hasznosnak tekintették, hogy a 
fejedelem, mint vele egyenlőkkel érintkezzék a 
legműveltebbekkel. Lodovico Moro, aki maga is kitűnő 
latinista, minden szellemi törekvés iránt akkora 
érdeklődést mutat, amely már messze túlment az ókor 
körén. A kisebb uralkodók is azon voltak, hogy 
hasonló jelességekre tegyenek szert, és igaztalanok 
vagyunk irántuk, ha azt gondoljuk, hogy udvari 
litterátoraikat csak azért etették, hogy azok 
magasztalják őket. Az olyan fejedelem, mint ferrarai 
Borso, bármennyire hiú is, mégsem kelti azt a 
benyomást, mintha halhatatlanságát a költőktől várná, 
bármilyen buzgón is szolgálnak azok neki , Borseis"- 
ukkal és egyebekkel; túlontúl fejlett volt ahhoz az 
uralkodói önérzete. Ámde a tudósokkal való 
érintkezés, az ókor iránti érdeklődés, az elegáns latin 
levélstílus után való vágyódás elválaszthatatlan volt az 
akkori fejedelmi szerepléstől. Mennyire sajnálta a 
nagy műveltségű Alfonso herceg, hogy ifjúkori 
betegeskedése miatt, egyoldalúan kezemunkájával 
kellett töltenie pihenő idejét! Vagy hogy ez csak 
arravaló ürügy lett volna, hogy távol tartsa magától az 
írókat? Az olyan lélekbe, mint az övé, mára kortársak 
sem igen láttak bele. 

Még a legapróbb romagnai kényurak sem 
egykönnyen tudnak meglenni egy vagy több udvari 
humanista nélkül; a házitanító meg a titkár gyakran 
egyazon személy, sőt időnként még az udvar 
mindenese is.!3 Általában kissé könnyedén lenézzük 


ezeket a kisszerű állapotokat, mert elfelejtjük, hogy a 
szellem legmagasabb rendű dolgait nem lehet 
mértékkel megmérni. 

Mindenesetre furcsa, mozgalmas élet járhatta a 
rimini udvarban Sigismondo Malatesta, a 
szemérmetlen, pogány condottiere alatt. Számos 
filológus élt körülötte, és némelyiküket bőségesen 
ellátta pl. falusi birtokkal, mások pedig, mint 
katonatisztek keresték meg kenyerüket." Sigismondo 
várában - arx Sigismundea - rendezik olykor igen 
mérges vitatkozásaikat a ,rex" jelenlétében, ahogyan 
Sigis-mondót nevezték; latin —— költeményeikben 
természetesen dicsőítik őt és megéneklik a szép 
Isottához való szerelmét, Isottához, akinek tiszteletére 
történt Riminiben San Francesco templomának híres 
átépítése az ő síremlékévé. Divae Isottae Sacrum (az 
Isteni Isottának szentelve). És mikor a filológusok 
meghalnak, azokba a szarkofágokba kerülnek (vagy 
szarkofágok alá), amelyek ugyanennek a templomnak 
külső oldalain a fülkéket díszítik; egy-egy fölirat el- 

mondja azután, hogy az illetőt oda temették 
akkoriban, amikor  Sigismundus,  Pandulfus fia 
uralkodott. Ma nehezen hinné el az ember olyan 
szörnyetegről, mint amilyen ez a fejedelem volt, hogy 
a műveltség és a tudósokkal való érintkezés lelkének 
szükséglete volt, pedig mégis ezt mondja róla az, aki 
kiközösítette, in effigie megégettette és háborúval 
támadta meg, ti. II. Pius pápa: , Sigismondo ismerte a 
történelmet és nagyon járatos volt a filozófiában, 
akármihez nyúlt, úgy látszott, mintha arra termett 
volna". 


VII. Az ókor ábrázolása: levélírás és 
szónoklás 


Két feladat volt, amelyről a köztársaságok csakúgy, 
mint a fejedelmek és pápák, azt hitték, hogy 
egyáltalán nem nélkülözhetik a humanistákat: a 
levelek megfogalmazása és a nyilvános ünnepi 
szónoklatok elmondása. A titkárnak nem csupán a 
stílusa érdekében kellett jó latinistának lennie, hanem 
megfordítva: csak a humanistákról tételezik föl azt a 
műveltséget és tehetséget, amire egy titkárnak 
szüksége van. Ezért azután a XV. század 
tudományosságának legnagyobb férfiai többnyire 
életük jelentős részében ilyen módon szolgálták az 
államot. Se szülőföldjüket, se származásukat nem 
nézték; Firenze négy nagy titkára közül, aki 1427-től 
1465-ig a város pennája volt, három Arezzóból, a 
meghódított városból származott: mégpedig Lionardo 
Bruni, Carlo Marzuppini és Benedetto Accolti; Poggio 
Terranuovából érkezett, amely szintén Firenze 
területén volt. Elvi elhatározásból már régóta kívülről 
valókkal töltötték be a legfontosabb állami 
hivatalokat. Lionardo, Poggio és Giannozzo Manetti 
időnként a pápák titkára is volt, Carlo Aretino 
(Marzuppini) pedig az lett. Forlii Blondus és 
mindennek ellenére végezetül Lorenzo Valla is 
ugyanezt a méltóságot viselte. V. Miklós és II. Pius óta 
kor legjelentősebb szellemeit, még a XV. századnak 
egyébként nem éppen irodalmat kedvelő utolsó pápái 
alatt is. Platinának a pápák történetét tárgyaló 
munkájában II. Pál életrajza nem egyéb, mint a 
humanista mulatságos bosszúállása azon az egyetlen 
pápán, aki nem tudott kancelláriájával bánni, ,a 
költőknek és szónokoknak azzal az egyesülésével, 


amely a curiának éppen annyi fényt adott, mint 
amennyit tőle kapott". Látni érdemes; hogyan 
fortyannak föl ezek a büszke urak, ha a rangsor körül 
támad vita, ha pl. az  advocati consistoriales 
(szentszéki ügyvédek) egyenlő rangot kívánnak velük, 
sőt elébük akarnak  kerülnijBS Egy szuszra 
hivatkoznak evangélista Jánosra, aki előtt 
lelepleződtek a Secreta coelestia (az ég titkai), 
Porsenna íródeákjára, akit Mucius Scaevola magának 
a királynak nézett, Maecenásra, aki Augustus titkára 
volt, . az  érsekekre, akiket  —— Németországban 
kancelláriusoknak hívnak stb. , Az apostoli íródeákok a 
világ legfontosabb ügyeit tartják kezükben, mert ki 
más ír és rendelkezik a katolikus hit dolgaiban, az 
eretnekség leküzdésében, a béke helyreállítása 
érdekében, a nagy uralkodók között való közvetítés 
ügyében? Ki más szolgáltatja az egész kereszténység 
statisztikai áttekintését? Ők azok, akik királyokat, 
fejedelmeket és népeket csodálatba ejtenek azzal, ami 
a pápáktól elindul; ők fogalmazzák a legátusok 
számára a parancsokat és utasításokat; ők maguk 
parancsot azonban csak a pápától kapnak és annak 
átvételére a napnak és az éjszakának minden órájában 
készen állnak." A hírnévnek tetejére azonban mégis 
csak X. Leó két híres titkára és stilisztája jutott: Pietro 
Bembo és Jacopo Sadoleto. 

Nem mindegyik kancellária írt választékosan; volt 
egy fölöttéb tisztátalan latinságú merev hivatalnok- 
stílus is, - azzal élt a többség. Csodálatosan elüt ettől 
a stílustól azokban a milanói okiratokban, amelyeket 
Corio tett közzé, az a néhány levél, melyet magának a 
fejedelmi családnak tagjai írhattak, mégpedig életük 
legfontosabb pillanataiban," azok a levelek a 
legtisztább latinságúak. A stílusra még baj idején is 
ügyelni, a helyes életmód parancsának látszott és a 
megszokás következménye volt. Elképzelhető, milyen 


buzgón tanulmányozták abban az időben Cicero, 
Plinius és mások levélgyűjteményeit. Már a XV. 
században az utasításoknak és a latin nyelvű levélírás 
elsajátításához szükséges levélmintáknak egész sora 
jelent meg, mellékágaként azoknak a nagy nyelvtani 
és — lexikográfiái — munkáknak,  — amelyeknek a 
könyvtárakban található tömege ma is csodálatot kelt. 
Mennél több hívatlan merészkedett azonban ilyen 
segítőeszközökkel a feladatra vetni magát, annál 
inkább összeszedték magukat a virtuózok, és Poliziano 
levelei, a XVI. század elején pedig Pietro Bembóéi 
utolérhetetlen remekeinek tetszenek nemcsak a latin 
stílusnak, hanem a levélírásnak, mint olyannak is. 
Ugyanakkor a XVI. században egy klasszikus olasz 
levélstílus is jelentkezik és abban megint Bembo áll az 
élen. Teljesen modern, a latintól szándékosan elütő 
írásmód az és szellemét mégis teljesen az ókor járja át 
és határozza meg. 

A levélírónál ragyogóbb jelenség a szónok, olyan 
időben és olyan népnek körében, amelyben a figyelve 
hallgatás elsőrendű élvezetnek számított, és amelyben 
a római szenátusnak és szónokainak ábrándképe 
minden lelken uralkodott. Az egyháztól, amelyben a 
középkorban menedéket lelt, teljesen függetleníti 
magát az ékesszólás; minden magasabb rendű létnek 
szükséges eleme és ékessége lesz. Nagyon sok ünnepi 
pillanat, amelyet mai napság a zene tölt be, a latin 
vagy olasz szónoklaté volt; és ezen minden olvasónk 
elgondolkozhatik. Teljesen mindegy volt az, hogy a 
társadalom milyen rendjéhez tartozik a szónok; első 
dolog a virtuózt módon képzett humanista tehetség 
volt. Ferrari Borso udvarán Jeronimo de Castellónak, 
az udvari orvosnak kellett III. Frigyest is, II. Piust is 
üdvözlő beszéddel fogadnia; házas világi emberek 
minden ünnepélyes vagy gyászos alkalommal, sőt még 
szentek ünnepein is a templom szószékére lépnek. 


Újság volt a baseli zsinat Itálián túlról jött urainak, 
mikor Milano érseke Szent Ambrus napján Acneas 
Sylviust bocsátotta föl a szószékre, noha még nem volt 
pappá szentelve; bár a teológusok zúgolódtak, 
amazoknak kedvök telt benne és a legnagyobb 
mohósággal hallgatták. 

Vegyük sorra most röviden a nyilvános szónoklás 
fontosabb és gyakoribb alkalmait. 

Mindenekelőtt nem hiába orátor, szónok az egyik 
államból a másik államba küldött követek neve; a 
titkos tárgyalás mellett ott volt az elkerülhetetlen 
parádé, a nyilvános szónoklat, amelyet a lehető 
legpompázatosabb külsőségek között adtak elő.57 
Rendszerint a gyakran igen nagyszámú személyzetnek 
egyik tagja vitte, megállapodás alapján, a szót, de a 
műértő II. Piusszal, aki előtt mindenki szívesen 
hallatta hangját, mégis megesett, hogy egy teljes 
követséget, annak egyik tagját a másik után volt 
kénytelen végighallgatni. Tanult fejedelmek is, akik a 
szónak urai voltak, szívesen és jól beszéltek olaszul 
vagy latinul. A  Sforza-ház gyermekeit korán 
megtanították erre, az egészen fiatal Galeazzo Maria 
már 1455-ben folyékonyan mondta el betanult 
beszédét Velence nagy tanácsában, húga, Ippolita, 
pedig ékes beszéddel köszöntötte II. Pius pápát a 
mantovai kongresszuson. !? Maga II. Pius nyilván 
szónoki tehetségével készítette elő életének minden 
részében végső rangbéli emelkedését; ékesszólásának 
híre és varázsa nélkül hiába volt a legnagyobb curiai 
diplomata és tudós, talán mégsem lett volna belőle 
pápa. ,Mert semmisem volt fennköltebb, mint 
beszédének lendülete." Számtalan ember előtt 
bizonyára ezért látszott a pápaságra 
legérdemesebbnek, már jóval a pápaválasztás előtt. A 
fejedelmeket is minden ünnepélyes fogadtatáskor 
beszéddel üdvözölték, mégpedig gyakran órák hosszat 


tartó szónoklattal. De természetesen csak akkor 
történt ez, ha a fejedelem a szónoklat barátjaként volt 
ismeretes vagy olyannak kívánt látszani, !? és ha akadt 
megfelelő szónok, akár udvari litterátus, egyetemi 
tanár, hivatalnok, orvos vagy pap lett légyen is. 
Minden egyéb politikai alkalmat is mohón 
megragadnak és a szónok híressége szerint mindenki 
odatódul, aki a műveltségnek tisztelője. Az évenként 
megismétlődő  tisztújításokon, sőt az újonnan 
kinevezett püspökök beiktatásán is mindig szerepelnie 
kell valamilyen humanistának, aki olykor" sapphói 
strófákban vagy hexameterekben beszél; nem egy 
újonnan kinevezett hivatalnok is múlhatatlanul 
beszédet volt kénytelen mondani a maga szakjáról, pl. 
, az igazságosságról"; jól járt, ha gyakorlata volt 
benne. Firenzében a condottieréket is — bárkik és 
bármilyenek voltak is - belevonták a divatos pátoszba 
és az egész nép színe előtt szónoklattal üdvözöltetik a 
legtudósabb államtitkárral, mikor a hadvezéri botot 
átadják neki. Úgy látszik, hogy a Palazzo dei Signori 
előtt külön szónoki emelvény (rostra, ringhiera) állott. 
Az évfordulók közül különösen a fejedelmek halála 
napját ülik meg emlékbeszéddel. A tulajdonképpeni 
halotti beszéd is túlnyomórészt a humanista feladata 
lett; a templomban világi öltözékben mondja el, 
mégpedig nem csak fejedelmek, hanem hivatalnokok 
és más nevezetes személyiségek koporsója előtt is. 
Ugyanígy járnak el a jegyváltási és lakodalmi 
szónoklatokkal, csakhogy ezeket (úgy látszik) nem a 
templomban mondják, hanem pl. mint Filelfo Anna 
Sforzának Alfonso d"EEste-vel való eljegyzésén, a 
milanói Castellóban. (De megeshetett a palota 
kápolnájában is.) Tekintélyes magánemberek is 
hívattak ilyen lakodalmi szónokot, ami előkelő 
fényűzés számba ment. Ferrarában ilyen alkalmakkor 
egyszerűen Guarinóhoz fordultak azzal a kéréssel, 


hogy küldje el valamelyik tanítványát. Az egyház, mint 
olyan, az esküvőkön és a temetéseken csak a 
tulajdonképpeni szertartást végezte. 

Az akadémiai beszédek közül az új tanárokat 
felavató és az előadásokat megnyitó beszédeket, 
amelyeket maguk a tanárok mondtak, a legnagyobb 
retorikai készülettel tartották. A rendes katedrái 
előadás is gyakran közeljárt a tulajdonképpeni 
szónoklathoz. Az ügyvédek mindig az éppen jelenlévő 
hallgatóság szerint alakították beszédüket. Ha a 
körülmények úgy kívánták, teljes  filológusi- 
régiségtudósi pompával szerelték föl. Egészen külön 
neme a szónoklatnak a katonákhoz intézett lelkesítő 
beszéd részint a harc előtt, részint utána. Urbinói 
Federigo volt ennek a műfajnak klasszikusa; mindenik 
harcrakész csapatába egymás után oltotta be a 
büszkeséget és a lelkesedést. A XV. század 
hadtudományi íróinak némely beszéde, pl. Porcelliusé, 
csak részben lesz elképzelt beszéd, részben valóban 
elmondott szavakon alapszik. Ismét teljesen mások 
voltak azok a beszédek, amelyeket sorozáskor, később 
pedig különös ünnepi alkalmakkor intéztek a firenzei 
milíciához, amelyet 1506 óta főként Machiavelli 
sürgetésére szerveztek. Azok a beszédek általában 
hazafias tartalmúak; mindenik városrész templomában 
egy-egy mellvértet öltött polgár mondta, kard a 
kezében, az összegyülekezett milíciának. 

Végül a XV. században alig volt már lehetséges a 
tulajdonképpeni prédikációt a szónoklattól 
megkülönböztetni, mert számos pap is otthonossá lett 
az ókor műveltségének szellemében és számot is akart 
tenni benne. Hiszen maga Bernardino da Siena, a 
néptől imádott utcai prédikátor, akit már életében 
szentté avattak, kötelességének érezte, hogy a híres 
Guarinótól retorikát tanuljon, noha neki csak olaszul 
kellett prédikálnia. Az igények, különösen a böjti 


prédikátorokkal szemben való igények, kétségtelenül 
olyan nagyok voltak, mint valaha; itt-ott olyan 
hallgatóság is akadt, amely a templomi szószékről sok 
filozófiát is elbírt, sőt, úgy látszik, műveltségénél 
fogva meg is kívánta. Nekünk azonban itt az előkelő 
latin nyelvű alkalmi prédikátorokkal van dolgunk. 
Nem egy alkalmat elkaparintottak előlük, mint láttuk, 
a tudós világiak. Bizonyos szentek nevenapján, 
temetéseken és lakodalmakon, püspökök beiktatásán 
stb. a beszédet világiaknak engedik át, sőt ugyanezt 
teszik, ha jóbarátról van szó, az új pap első miséjén is, 
valamint a szerzetesi káptalan ünnepi beszédét is 
laikusokra bízzák. De legalább a pápai udvar előtt 
rendszerint szerzetesek prédikáltak a XV. században, 
bármilyen természetű volt is az ünnepi alkalom. IV. 
Sixtus idején Giacomo da Volterra rendszeresen jegyzi 
és a művészet törvényei szerint bírálja ezeket az 
ünnepi szónokokat." Fédra Inghirami, II. Gyula 
korának híres ünnepi szónoka, legalább fölszentelt 
pap volt és lateráni kanonok; egyébként is elégséges 
számmal akadt akkoriban a főpapok között 
választékos beszédű latinista.  AXVI. században 
mérséklődtek a világi — humanisták szertelen 
kiváltságai, nemcsak ebben a tekintetben, hanem 
egyebekben is, mintahogy arról alább még szó lesz. 
Milyen természetűek és milyen tartalmúak voltak 
már most ezek a beszédek? A természettől való 
ékesszóló tehetségnek az olaszok bizonyára nem 
voltak híjával az egész középkor folyamán és a 
retorika eleitől fogva egyike volt a hét szabad 
művészetnek; amennyiben azonban az ókori módszer 
felélesztéséről van szó, ez az érdem Filippo Villani 
szerint a firenzei Bruno Casinit illeti, aki fiatalon halt 
meg pestisben 1348-ban. Teljesen gyakorlati 
szándékához igazodva, azért, hogy a firenzeiek 
megtanuljanak könnyedén, otthonosan föllépni a 


tanácsüléseken és egyéb nyilvános gyülekezeteken, a 
régiek útmutatása szerint egymással összefüggően 
tanította a leleményességet, a szavalást, a taglejtést 
és magatartást. Egyébként is korán hallunk olyan 
retorikai nevelésről, amely teljesen a gyakorlat 
céljainak felelt meg; semminek sem volt nagyobb 
becsülete, mint annak, ha a szónok rögtönözve, 
választékos latin nyelven tudta a helyzethez éppen 
illőt előadni. Cicero beszédeinek és elméleti írásainak, 
Ouintilianusnak és a császárokat dicsőítő költőknek 
fokozódó  — tanulmányozása, azután új, — külön 
tankönyvek keletkezése, a filológia haladásának 
fölhasználása és az ókori gondolatoknak és dolgoknak 
sokasága, mellyel az emberek a maguk gondolatait 
meggazdagíthatták és meggazdagítani kénytelenek is 
voltak, mindez együttvéve teljessé érlelte az új 
szónoki művészet jellemét. Egyénenként 
mindazonáltal igen különböző az új szónoki művészet. 
Némelyik  — beszédből igazi ékesszólás árad, 
nevezetesen  — azokból, amelyek — a tárgyhoz 
ragaszkodnak; ilyen természetű nagy átlagában az, 
ami II. Pius pápáról reánk maradt. Abból a csodás 
hatásból továbbá, amellyel  Giannozzo  Manetti 
hallgatóira volt, azt kell következtetni, hogy olyan 
szónok lehetett, amilyen kevés akadt. Mikor mint 
követ kihallgatáson jelent meg V. Miklós pápa, 
Velence dogéja és tanácsa előtt, olyan események 
voltak ezek, amelyeknek emléke sokáig élt. Sok más 
szónok viszont arra használta az alkalmat, hogy 
miután előkelő hallgatóinak néhány hízelgő bókot 
mondott, az ókorból vett szavaknak és adatoknak 
zavaros tömegét zúdítsa hallgatóira. Hogy mindezt 
két, sőt három óra hosszat meghallgatni miként volt 
lehetséges, azt csak akkor értjük meg, ha arra 
gondolunk, hogy milyen nagy volt azontájt az 
érdeklődés az ókor iránt, és milyen fogyatékosak és 


aránylag ritkák voltak - abban az időben, amikor a 
könyvnyomtatás még nem terjedt el - az ókori írók 
feldolgozásai. Az ilyen szónoklatoknak még mindig 
megvolt az az értékük, amelyet Petrarca némely 
levelének tulajdonítottunk. Némelyek azonban mégis 
túlságba mentek. Filelfo legtöbb szónoklata a 
közhelyek zsinórjára fűzött klasszikái és bibliai 
idézeteknek csúnya  összevisszasága; közben a 
dicsőítésre kiszemelt nagyságok személyét valamilyen 
séma, pl. a főerények szerint magasztalják és csak 
nagy üggyel-bajjal fedezhető fel benne és másokban 
az a néhány értékes kortörténeti elem, amely valóban 
megvan bennük. Egy piacenzai tanárnak és 
íróembernek szónoklata például, amelyet Galeazzo 
Maria herceg fogadásán mondott 1467-ben, C. Julius 
Caesarral kezdődik, azután a szónok egy halom ókori 
írótól merített idézetet összevegyít a saját allegorikus 
művéből vett idézetekkel, és az uralkodóhoz intézett 
nagyon tapintatlan jótanácsokkal végzi. Szerencsére 
későre járt már az idő és a szónoknak be kellett érnie 
azzal, hogy írásban adja át magasztaló beszédét. 
Filelfo is így kezdi beszédét, amelyet egy jegyváltás 
alkalmából mondott: , Ama peripatetikus Arisztotelész 
stb."; mások alighogy belekezdtek, ezt kiáltják: 
,Publius Cornelius Scipio" stb., mintha alig győznék 
megvárni ők és hallgatóik, hogy az idézés 
megkezdődjék. A XV. század végén egyszerre 
megtisztult az ízlés, jobbára a firenzeiek érdeménél 
fogva; az idézésben attól fogva igen óvatosan 
mértéket tartanak, már csak azért is, mert időközben 
megszaporodtak a kézikönyvek, amelyekben akárki 
készen találhatta azt, ami addig a fejedelmeket és a 
népet csodálkozásba ejtette. 

Minthogy a legtöbb beszéd az íróasztalon készült, 
az írók kéziratai közvetlenül a további terjesztésre és 
közzétételre szolgáltak. A nagy rögtönző szónokokat 


azonban gyorsírással kellett követni." Továbbá nem 
minden ránk maradt szónoklatot szántak arra, hogy 
valóban elmondják őket; az idősebbik Beroaldusnak 
Lodovico  Moróra mondott dicsőítő beszédje pl. 
pusztán írásban beküldött munka. Sőt mint ahogy 
koholt címekre szerkesztettek leveleket a világ 
minden tája felé  gyakorlásul,  formuláréknak, 
irányzatos műveknek, azonképpen költött alkalmakra 
készült beszédek is voltak, előkelő tisztviselők, 
fejedelmek és püspökök stb. köszöntésére szolgáló 
formulárék. A szónoki művészetre nézve is X. Leó 
pápa halála (1 521 ) és Róma elpusztítása (1527) 
jelentette a hanyatlás időpontját. Giovio alighogy 
kimenekült az örök város  nyomorúságából, 
egyoldalúan és mégis túlnyomórészt az igazságnak 
megfelelően fejti ki a hanyatlás okait: 

, Plautus és Terentius előadásait, amelyek valamikor 
a latin beszéd gyakorló iskolájául szolgáltak az előkelő 
rómaiaknak, kiszorították az olasz komédiák. A 
választékos beszédű szónok immár sem elismerésre, 
se jutalomra nem talál, miként régebben. A szentszéki 
ügyészek pl. ezért dolgozzák ki beszédeiknek csupán a 
bevezetését és a többit azután mint Zavaros 
kotyvalékot már csak úgy lökik ki magukból. Az 
alkalmi beszédek és szentbeszédek is nagyot 
hanyatlottak. Ha arról van szó, hogy halotti beszéd 
mondassék valamely bíboros vagy világi nagyság 
fölött, a végrendelet végrehajtói nem a város 
legkülönb szónokához fordulnak, akinek száz aranyat 
kellene fizetniök, hanem csekély pénzért valamely 
jöttment hetyke pedánst fogadnak, akinek csak az a 
fontos, hogy emlegessék, még ha a legbántóbb 
leszólás hangján is. Hiszen a halott, gondolják, mit 
sem érez abból, ha a szónoki emelvényen egy 
gyászruhás majom áll, siránkozó rekedt hangon kezdi 
és fokonként hangos ugatásba megy át. A pápai 


egyházi funkciók alkalmával elhangzó beszédek sem 
hajtanak igazi hasznot; mindenfelől gyűlt szerzetesek 
kerítették azokat hatalmukba és úgy prédikálnak, 
mintha a legműveletlenebb hallgatóságnak 
beszélnének. Még néhány évvel ezelőtt is, az ilyen 
beszéd, ha a misén a pápa is jelen volt, a püspökség 
felé egyengethette az utat. 


VIII. A latin értekezés és a 
történetírás 


A humanisták levélíró és szónoki művészete után 
hadd essék még itt szó egyéb természetű 
működésükről, amely egyben többé-kevésbé az ókori 
példa átvétele. Ide tartozik mindenekelőtt a közvetlen 
vagy a párbeszéd alakú" értekezés, melyek közül az 
utóbbit egyenesen Cicerótól vették kölcsön. Hogy ezt 
a műfajt valamennyire igazságosan ítéljük meg és 
hogy, mint az unalom forrását eleve el ne vessük, 
kétfélét kell megfontolnunk. A századnak, amely a 
középkortól szabadult, számos erkölcsi és filozófiai 
természetű kérdésben arra volt szüksége, hogy 
közvetítés történjék maga és az ókor között, és ezt a 
feladatot vállalták az értekezések és a párbeszédek 
írói. Sok olyasmi, ami írásaikban közhelynek tetszik, 
nekik és kortársaiknak a dolgok fáradságosan újra 
megszerzett felfogása volt, olyan dolgoké, amelyeket 
az ókor óta újra meg nem beszéltek. Azután a nyelv 
különösen örömest hallgatta magát bennök - akár a 
latin, , akár az olasz nyelv. Szabadabban és 
többoldalúan, mint a történeti elbeszélésben vagy a 
szónoklatban és a levelekben, alakítja ki bennök 
mondatai szerkezetét, és az ilyenfajta olasz írásoknak 
nem egyje mai napig is a próza mintaképeként 
szerepel. Az ilyen munkák némelyikét már 


megneveztük, vagy ezután fogjuk idézni tárgyi 
tartalmuk  — kedvéért; itt mint műfajról kell 
megemlékeznünk róluk. Petrarca  leveleitől és 
értekezéseitől fogva mintegy a XV. század végéig 
legtöbbjükben itt is az ókori anyag felhalmozása 
foglalja el a túlnyomó helyet ugyanúgy, mint a 
szónokoknál; azután tisztul a műfaj, főként az olasz 
nyelvűekben, és Bembo Asolanitában, Luigi Cornaro 
Vita sobriátában teljes klasszicitássá érik. Döntő volt 
itt is, hogy az antik anyag közben külön nagy 
gyűjteményes munkákban, sőt most már 
nyomtatásban kezdett lerakodni és az értekezés 
írójának immár nem volt útjában. Elkerülhetetlen volt 
az is, hogy a humanizmus hatalmába ne kerítse a 
történetírást. Ha a históriákat futólag összehasonlítjuk 
a korábbi krónikákkal, nevezetesen olyan nagyszerű, 
színekkel bővelkedő, élettel teljes művekkel, mint a 
Villaniaké, akkor mélyen sajnálkoznunk kell rajta. 
Milyen elhalványodottnak és elkoptatott ékességűnek 
tetszik mellettök mindaz, amit a humanisták írnak, 
mégpedig pl. éppen legközelebbi és leghíresebb 
utódaik Firenze történetírásában: Lionardo Aretino és 
Poggio. Mennyire kínozza az olvasót annak sejtése, 
hogy egy-egy Fazio, Sabellico, Foglietta, Senarega, 
Platina (Mantova történetében), Bembo (velencei 
évkönyveiben), sőt még Giovio is (Históriáiban) a 
liviusi és caesari mondatok közben elvesztette legjava 
egyéni és helyi színét, megfogyatkozott érdeklődése a 
dolgok teljes és igazi történése iránt. Növekszik 
bizalmatlanságunk, amikor észrevesszük, hogy 
Liviusnak, a mintaképnek, értékét is rossz helyen 
keresték, ti. abban, hogy ,a száraz és vértelen 
hagyományt kellemmé és teljességgé alakította"; sőt 
arra az aggasztó vallomásra akadunk (ugyanott), hogy 
a  történetírásnak a stílus eszközeivel kell 
megmozdítania az olvasót, izgatnia, megrendítenie, 


mintha lehetséges volna, hogy a költészetet 
helyettesítse. Végül azt kérdi, magától az ember, 
vajon a modern dolgok lenézése," amelyet ugyanazok 
a humanisták olykor nyíltan is vallanak, nem 
szükségszerűen volt-e kedvezőtlen befolyással ama 
dolgokkal való foglalkozásukra? Az olvasó akaratlanul 
is nagyobb érdeklődéssel és bizalommal fordul 
azokhoz az igénytelen latin és olasz évkönyvírókhoz, 
akik az előadás régi módjához hívek maradtak, pl. a 
bolognai és ferrarai analistákhoz, és még hálásabban 
lekötelezettjének érzi magát az olaszul író 
tulajdonképpeni krónikások közül Marin Sanudónak, 
aki valamennyiök között a legnagyobb volt és aki 
1496. május 21-étől 1535 szeptemberéig 58 ívrétű 
kötetet tulajdon kezével írt meg, továbbá Coriónak, 
Infessurának, Sercabvinak, Landuccinak, 
Novaculának, mígnemazutánaXVI.század elején 
megkezdődik az anyanyelvükön író nagy olasz 
történetíróknak fényes kora. 

Valóban kétségtelenül jobban járt vele a 
kortörténet, ha az ország nyelvén beszélhetett, mintha 
ellatinosodott. Hogy a rég el múlt dolgok 
elbeszélésére, a történeti kutatásra is, alkalmasabb 
lett volna-e az olasz nyelv, olyan kérdés, amelyre arra 
az időre vonatkozóan többféle válasz lehetséges. A 
latin nyelv akkoriban a tudósoknak lingua írancá-ja 
(szabad nyelve) volt, korántsem csupán a szónak 
nemzetközi értelmében, pl. angolok, franciák és 
olaszok között, hanem tartományközi értelemben is, 
vagyis a lombardiai embert, a velenceit, a nápolyit a 
maga olasz írásmódjával, még ha már régen 
toscanizálódott és már csak elmosódott nyomait 
mutatná is a tájszólásnak, a firenzeiek nem ismerték 
el. Elviselhető lett volna ez a helyi kortörténet 
esetében, amely biztos lehetett abban, hogy olvasóit a 
helyszínén megtalálja, de nem olyan könnyű a múlt 


történetének esetében, mert annak számára az 
olvasóknak nagyobb körét kellett megtalálni. Ebben az 
esetben tehát szabad volt a nép helyi érdeklődését a 
tudósok általános érdeklődésének feláldozni. 
Mennyire jutott volna el pl. Blondus, ha tudományos 
műveit félig romagnai olasz nyelven írja meg? Biztos 
ismeretlenségben lett volna részük, már a firenzeiek 
miatt is, holott latin nyelvükkel az egész Nyugat 
tudományosságára a lehető legnagyobb hatással 
voltak. De maguk a firenzeiek is latinul írtak a XV. 
században, nem csak azért, mert humanista módon 
gondolkoztak, hanem egyben azért is, mert írásaik 
úgy könnyebben elterjedtek. Vannak végül latin 
nyelvű kortörténetek is, amelyek épp oly becsesek, 
mint a legkülönb olasz nyelvűek. Amint megszűnik a 
Livius mintája szerint alakított folyamatos elbeszélés 
— annyi írónak procruszteszi ágya -, az olasz nyelvű 
kortörténetek mintha újjáalakultak volna. Ugyanaz a 
Platina, ugyanaz a Giovio, akit nagy történeti 
munkáikban az olvasó csak addig követ, ameddig 
kénytelen vele, egyszerre kitűnő  életrajzírónak 
mutatkozik. 

Fazio életrajzi művéről, — Sabellico velencei 
topográfiájáról stb. mellékesen már volt szó és több 
másra majd ezután kerül a sor. 

Amúltattárgyalólatin nyelvű történeti munkák 
természetesen elsősorban a klasszikus  ókorra 
vonatkoztak. Amit ezekben a humanistákban kevésbé 
keresnénk, az néhány jelentős munka, mely a 
középkor egyetemes történetével foglalkozik. 

Az első ilyenfajta jelentékeny mű Matteo Palmieri 
krónikája (1449); pontos időrendbe szedett nagy 
adatgyújtemény, amely ott kezdi, ahol Prosper 
Aguitanus abbahagyja. Aki azután véletlenül belelapoz 
Blondus decasaiba, némiképpen meglepődik, mikor 
világtörténelemre bukkan bennök ,ab inclinatione 


Romanorum imperii" 410-től fogva, azután Róma 
bevételére Alarichtól, akárcsak Gibbonban, mindenik 
század szerzőinek forrástanulmányaival bővelkedően, 
melyekből az első háromszáz ívrétű lap a kora 
középkorra vonatkozik, II. Frigyes haláláig terjedően. 
És ez akkor, mikor északon még az ismeretes pápai és 
császári krónikák és a Fasciculus temporum. alapján 
állottak. Nem feladatunk, hogy kritikailag 
megállapítsuk, kiknek írásait használta föl Blondus és 
hol találta őket, múlhatatlan lesz azonban, hogy az 
újabb történetírás történetében egyszer meg ne adják 
majd neki ezt a tisztességet. Már ennek az egy 
könyvnek kedvéért is jogunk volna azt mondani: 
csupán az ókor tanulmányozása tette lehetővé a 
középkor tanulmányozását; amaz szoktatta az elmét 
elsőnek a tárgyilagos történeti érdeklődésre. 
Mindenesetre része volt ebben annak, hogy a 
középkor az akkori Itália számára amúgyis elmúlt már 
és hogy a szellem számára megfoghatóvá vált, mert 
immár kívül esett rajta. Nem lehet azt mondani, hogy 
azonnal igazságosan, vagy akár csak kegyeletesen is 
ítélte volna meg; ami a művészeteket illeti, erős 
elfogultság rögződik meg benne annak alkotásai iránt, 
a humanisták pedig a maguk föllépésétől fogva 
keltezik az új korszakot: ,Remélni és hinni kezdem — 
mondja Boccaccio,"§ hogy az Isten megbocsátott az 
olasz névnek, amióta látom, hogy gazdag jósága az 
olaszok kebelébe ismét lelket önt, a régiekéhez 
hasonlót, mert most már nem a rablás és az erőszak 
útján keresik a dicsőséget, hanem a halhatatlanná 
tevő költészet ösvényén". Ez az egyoldalú és 
méltánytalan felfogás azonban a tehetségesebbeknek 
mégsem vette el a kedvét a kutatástól olyan időben, 
amikor Európa többi részében még szó sem volt erről. 
Kialakult a középkor történeti kritikája, már azért is, 
mert a humanisták minden anyagot a józan észnek 


megfelelően tárgyaltak, és ilyen felfogásuk ennek a 
történeti anyagnak is szükségszerűen javára vált. A 
XV. században a kritika már áthatja az egyes 
várostörténeteket, annyira, hogy Firenze, Velence, 
Milano stb. őskorának történetéből eltűnik a kései 
zagyva meseanyag, míg az észak krónikái még sokáig 
cipelik azokat a költői tekintetben is jobbára 
értéktelen, a XIII. század óta kieszelt 
képzeletszüleményeket. 

A helyi történetnek a hírrel való szoros 
összefüggéséről már fönnebb, Firenzéről szólva, 
megemlékeztünk. Velence sem maradhatott el; mint 
ahogy az egyik velencei követség egy firenzei nagy 
szónoki siker után sietve hazaír, hogy küldjenek nekik 
is egy szónokot, azonképp a velenceieknek is városuk 
olyan történetére van szükségük, amely megállja az 
összehasonlítást Lionardo Aretino és Poggio műveivel. 
Ilyen előzmények után keletkeztek a XV. században 
sabellico  — decasai aXVI.-banPietroBembo Historia 
rerum Venetarumja mind a kettő a köztársaság 
határozott megbízására, az utóbbi mint az előbbinek 
folytatása. 

A XVI. század elejének firenzei nagy történetírói 
már kezdettől fogva egészen más emberek, mint a 
latinul író Giovio és Bembo. Olaszul írnak, nem csupán 
azért, mert az akkori ciceroniánusok agyafúrt 
választékosságával nem képesek már versenyezni, 
hanem mert miként Machiavelli, anyagukat eleven 
szemlélet útján szerezték - Machiavelli esetében ez a 
múltra nézve is elmondható - és ezért csak az élet 
közvetlen alakjában akarják visszaadni; és mert 
szívüknek ügye, miként Guicciardininak, Varchinak és 
másoknak, hogy az események folyásáról való 
felfogásuk mentül távolabbra és mentül mélyebbre 
hasson. Még ha csak néhány barátjuk számára írnak 
is, mint Francesco Vettori, mégis tanúságot kell 


tenniük emberek és események mellett és 
megmagyarázniuk és igazolniok, hogy miért vettek 
részt az eseményekben. Es akármennyire sajátos is a 
stílusuk és nyelvük, mégis megérzik rajtuk, hogy az 
ókor a legnagyobb erővel hatott reájuk és hogy e 
hatás nélkül el sem képzelhetők. Nem humanisták 
immár, de megjárták a humanizmust és több van 
bennük az ókori történetírás szelleméből, mint ama 
liviusi " latinisták  legtöbbjében: polgárok, akik 
polgároknak írnak, ugyanúgy, mint a régiek tették. 


IX. A műveltség általános 
ellatinosodása 


Nem követhetjük a humanizmust a többi 
szaktudományon át; azok mindenikének megvan a 
külön története, amelyben a kor olasz kutatói, főként 
az ókor általuk fölfedezett tárgyi tartalmának hála, !"§ 
új nagy szakaszt alkotnak, amellyel kezdődik hol 
többé, hol kevésbé határozottan a megfelelő 
tudománynak újabb korszaka. Ami a filozófiát illeti, 
annak szintén külön történeti feldolgozásaira vagyunk 
kénytelenek utalni. Az ókori filozófusoknak az olasz 
műveltségre való hatása hol roppant nagynak, hol 
csekélynek tetszik. Nagynak különösen akkor, ha azt 
mérlegeljük, hogy Arisztotelész fogalmai, főként korán 
elterjedt Ethikájáéi"7 és  Politikájáéi egész Itália 
műveltjeinek közös tulajdona lett, és hogy az 
absztrahálásnak egész módján mennyire uralkodott. A 
nemzet szellemére azonban az ókori filozófusok, sőt a 
lelkes — firenzei — platonikusok is jelentéktelen 
dogmatikai hatással voltak. Ami olyanféle hatásnak 
látszik, az rendszerint csak az általános műveltség 
üledéke, a különleges olasz szellemi fejlődés 
következménye. Lesz még erre nézve egy és más 


megjegyezni valónk, majd ha a vallás fejezetéhez 
érünk. Az esetek legtöbbjében azonban nem is az 
általános műveltséggel van dolgunk, hanem csak 
egyes személyek vagy tudós körök nyilatkozataival, és 
olyankor is mindannyiszor különbséget kellene tenni 
az ókori tanítás valóságos elsajátítása és a puszta 
divathoz alkalmazkodás között. Mert sokak számára 
egyáltalán csupán divat volt az ókor, még az olyanok 
számára is, akik nagyon otthonosak voltak benne. 
Mégsem következik ebből, hogy mindaz, ami 
affektációnak tetszik a mi évszázadunkban, a maga 
idején valóban affektáció lett volna. Görög és római 
neveknek keresztnévként használása pl. még mindig 
szebb és tisztelnivalóbb, mint azoké a mai nap kedvelt 
(főként női) neveké, amelyeket regényekből szedtek. 
Mihelyt az emberek jobban tudtak lelkesedni az ókori 
világért, mint a szentekért, egészen egyszerűnek és 
természetesnek tetszik, ha egy-egy nemesi nemzetség 
Agamemnonra, Achillészre és Tydeuszra 
kereszteltette fiait, hogy a festő Appellésznek nevezte 
fiát, leányát pedig Minervának stb.1? Még az is 
menthető, ha olyan nevet, amelytől egyáltalán 
menekülni kívántak, jól hangzó ókori névre cseréltek. 
Az olyan helynévről, amelyet az illető helynek minden 
polgára viselhetett és mégsem lett családi névvé, 
bizonyára annyival szívesebben lemondtak, ha az 
egyben valamely szentnek neve is volt és mint ilyen 
kényelmetlenné lett; Filippo da S.  Gemignano 
Kallimachusnak nevezte magát. Aki családjától 
félreismerten és megbántottan idegenben boldogult 
tudományával, az még ha a  Sanseverinók 
nemzetségéből való volt is, büszkén változtathatta 
nevét Julius Pomponius Laetusra. Az is megbocsátható 
valamely nemzedéknek, ha egy-egy nevet egyszerűen 
latinra — vagy görögre fordít (ami azután 
Németországban csaknem kivétel nélkül szokássá 


lett), megbocsátható az olyan nemzedéknek, amely 
latinul beszélt és latinul írt és nem csak könnyen 
mondható nevekre volt szüksége, hanem olyanokra is, 
amelyek belesimultak a prózába és a versbe. 
Kifogásolható és gyakran nevetséges csak az volt, ha 
félig — változtattak meg valamely nevet, akár 
keresztnevet, akár családi nevet addig, amíg 
klasszikus hangzásúvá nem lett és új értelmet nem 
kapott. 

Ugy lett azután Giovanniból Jovianus vagy Janus, 
Pietróból Pierus vagy Petreius, Antonióból Antonius, 
azután Sannazaróból Syncerus, Luca Grassóból Lucius 
Crassus stb. Ariosto, aki olyan gúnyosan vélekedik 
ezekről a dolgokról,"9 végül mégis megérte, hogy 
gyermekeket az ő hőseiről és hősnőiről neveztek el 
vagy Bojardóéiról, akik jórészt azonosak voltak az 
övéivel. 

Nem szabad azt sem túlságosan szigorúan 
megítélnünk, ha a latinul írók sok életkörülményt, 
hivatali elnevezést, végzést, szertartást antikizáltak. 
Mindaddig, amíg az írók beérték az egyszerű 
folyamatos latin nyelvvel, mint pl. körülbelül a 
Petrarcától Aeneas Sylviusig következő írók, ez a 
jelenség nem voltfeltűnő;  elkerülhetetlenné lett 
azonban attól fogva, hogy az írók föltétlenül tiszta, sőt 
cicerói latinságra törekedtek. Az újabb kor tárgyai és 
dolgai akkor már csak úgy illeszkedtek a stílus 
egészéhez, ha mesterségesen átkeresztelték őket. A 
fontoskodóknak ekkor örömük telt benne, ha minden 
városatyát patres conscriptinek, minden 
apácakolostort virgines vestalesnek, minden szentet 
divusnak vagy deusnak címezhettek, míg a finomabb 
ízlésű emberek, mint pl. Paolo Giovio valószínűleg 
csak olyankor jártak el így, amikor nem tehettek 
másként. Minthogy Giovio nem vet rá súlyt, nem is 
zavaró, hajó hangzású mondataiban a bíborosokat 


senatoresnak, dékánjukat princeps senatusnak, az 
egyházi — kiközösítést  diraenak, — a  farsangot 
lupercaliának nevezi stb. Hogy menynyire óvakodnunk 
kell attól, hogy ebből a  stíluskérdésből 
elhamarkodottan az író egész gondolkozási módjára 
következtessünk, éppen ennek az írónak esetében 
nyilvánvaló. Magát a latin stílusnak történetét nem 
követhetjük itt. Teljes két évszázadon át úgy 
viselkedtek a humanisták, mintha a latin az egyetlen 
arra érdemes irodalmi nyelv volna és mintha mindig 
annak is kellene lennie. Poggio sajnálja, hogy Dante 
valóban latinul kísérletezett vele, és hogy az Inferno 
elejét kezdetben hexameterekben költötte meg. Az 
olasz költészet egész sorsa múlt azon, hogy nem így 
folytatta;"" de még Petrarca többre tartotta latin 
költeményeit, mint szonettjeit és canzonéit, sőt még 
Ariostót is arra biztatták, hogy latinul költsön. 
Irodalmi dolgokban sohasem volt példa ennél erősebb 
kényszerre, de a költészet jobbára kibújt alóla és most 
már túlságos optimizmus nélkül mondhatjuk: jó 
szerencse, hogy az olasz költészetnek kétféle nyelve 
volt, mert mind a kettőn kiválót és sajátosat alkotott, 
mégpedig úgy, hogy az ember tudatára jut annak, 
miért költötték ezt olasz nyelven, amazt latin nyelven. 
Lehet, hogy így van ez a prózával is; az olasz 
műveltség helyzete a világban és világraszóló 
dicsősége függött attól, hogy bizonyos tárgyakról 
latinul - urbi et orbi - essék szó, míg az olasz prózával 
azok bántak legjobban, akiknek belső küzdelmébe 
került az, hogy ne latinul írjanak. 

A próza legtisztább forrásának a XIV. évszázad óta 
vitatlanul Cicerót tekintették. Ez a nézet korántsem 
pusztán azon az elvont meggyőződésen alapult, hogy 
szavai, irodalmi szerkesztésmódja és 
mondatszerkezetei a legjobbak, hanem az olasz 
lélekben teljes visszhangot keltett a levélíró 


szeretnivaló volta, a szónok csillogása, a filozófiai író 
világos és szemléletes módja. 

Már Petrarca teljesen ismerte Cicerónak, az 
embernek és államférfiúnak gyöngéit, de sokkal 
inkább tisztelte, semhogy örült volna ennek: azóta 
legelőbb a levélírás alakult csaknem kizárólag Cicero 
nyomán, a többi műfaj pedig, az elbeszélőnek 
kivételével, követte ebben. De az igazi ciceroizmus, 
amely minden olyan kifejezést elkerült, amely a 
cicerói forrásból kimutatható nem volt, csak a XV. 
század végén kezdődik, minekutána Lorenzo Valla 
nyelvtani írásai egész Itáliában megtették hatásukat, 
minekutána a római irodalomtörténetírók . állításait 
megrostálták és összehasonlították. 

Csak ekkor tesznek pontos és legpontosabb 
különbséget a régiek prózájának stílus-árnyéklatai 
között és jutnak vigasztaló biztossággal megannyiszor 
arra az eredményre, hogy Cicero az egyedüli föltétlen 
mintakép, vagy ha valamennyi műfajt össze akarták 
foglalni: ,Cicerónak ama halhatatlan és csaknem 
mennyei korszaka". Ekkor olyanférfiak, mint Pietro 
Bembo, Pierio Valeriano és mások legjava erejüket 
szentelték ennek a célnak; olyanok is, akik sokáig 
ellenállottak és a legrégibb írókból szerkesztettek 
maguk számára valami archaisztikus nyelvet, végre 
megadták magukat és térdet hajtottak Cicero előtt; 
ekkor tudta rábírni Bembo Longoliust, hogy öt éven át 
csak Cicerót olvassa; Lon-golius fogadkozott, hogy 
egyetlen olyan szóval sem fog élni, amely Ciceróban 
elő nem fordul, és ilyen érzelmi állapotokból támadt 
az a nagy tudósi vita, amelyben Erasmus és az 
öregebbik Scaliger vezette a seregeket. Mert Cicero 
bámulói sem voltak mind annyira egyoldalúak, hogy a 
nyelvnek egyetlen forrását látták volna benne. 

Még a XV. században Poliziano és Ermolao Barbaro 
tudatosan sajátos egyéni latinságra merészkedett 


törekedni, — természetesen  ,kicsordulóan nagy" 
tudományosságuk alapján, és ugyané cél felé 
igyekezett az is, akitől erről értesülünk. Paolo Giovio. 
A modern gondolatoknak, főként az esztétikai 
természetűeknek egész tömegét ő tolmácsolta elsőnek 
és — nagy erőfeszítéssel latinul — nem — mindig 
szerencsésen, de néha szokatlan erővel és 
választékossággal. Kora nagy  festőinek és 
szobrászainak!" latin nyelvű jellemrajzaiban egymás 
mellett szerepelnek a legszellemesebb és legsilányabb 
megjegyzések. X. Leó is valami szabadelvű, nem 
kizárólagos latinság felé hajlott, mint ahogy az ő 
élvezetet kereső hajlandóságainál fogva nem is volt 
másként lehetséges. Beérte azzal, ha az, amit meg 
kellett hallgatnia vagy el kellett olvasnia, valóban 
latinul hangzott és elevennek, választékosnak hatott. 
A latin nyelvű társalgásra azonban Cicero nem 
szolgálhatott — mintául, így más isteneket is 
kénytelenek voltak tisztelni. A hézagot Plautus és 
Terentius komédiáinak Rómában és Rómán kívül 
meglehetősen gyakori előadásai töltötték ki, melyek a 
bennök játszóknak páratlan alkalmat adtak a latin 
nyelvnek mint társalgási nyelvnek gyakorlására. Már 
II. Pál pápa idején dicsérik Theanum tudós bíborosát 
(valószínűleg a pistoiai Niccolő Forteguerrát), mert a 
leghiányosabban ránkmaradt, a szereplő névjegyzékét 
is nélkülöző plautusi színdarabokkal foglalkozik és 
szerzőjének a nyelve kedvéért a legnagyobb figyelmet 
szenteli. Az ő ösztönzésére kerülhettek színre is az 
illető színdarabok. Majd Pomponius Laetus vette 
kezébe az ügyet és ahol a nagy prelátusok oszlopsoros 
udvaraiban Plautus színre került, ""? ő volt a rendező. 

Hogy kb. 1  250ótaabbahagytáka  plautusi 
előadásokat, abban Giovio, mint láttuk, az ékesszólás 
hanyatlásának egyik okát látja. 

Végül a ciceroizmussal párhuzamos jelenséget 


állapíthatunk meg a művészet területén: az építészek 
vitruvianizmusát."? — Ebben is igazolódik a 
reneszánsznak az az állandó törvénye, hogy a 
műveltség megmozdulása mindenütt megelőzi a 
megfelelő művészeti megmozdulást. A jelen esetben 
az időbeli különbség körülbelül két évtizedre 
terjedhet, ha cornetói Hadrián bíboros (1505?) 
idejétől az első föltétlen vitruvianusok idejéig 
számolunk. 


X. Az újlatin költészet 


A humanisták legnagyobb büszkesége végül az 
újlatin költészet. Amennyiben a humanizmus teljesebb 
jellemzéséhez hozzásegít, nekünk is foglalkoznunk kell 
vele. Hogy mennyire a latin költészet pártján állott az 
előítélet, hogy milyen közel volt a döntő győzelemhez, 
fönnebb kifejtettük. Eleve meg lehetünk győződve 
arról, hogy az akkori világnak legelmésebb és 
legfejlettebb nemzete nem merő  balgaságában 
mondott le költészetében olyan nyelvről, mint az olasz, 
nem is úgy, hogy valami jelentékenyre ne törekedett 
volna. Igen nagyhatalmú körülménynek kellett 
rákényszerítenie. Az ókor csodálása volt az a 
körülmény. Mint minden valódi, kikötés nélkül való 
csodálatból, szükségszerűen az utánzás született 
belőle. Egyéb időkben és más népeknél is számos 
egymagában álló kísérletet látunk ugyanazon cél felé, 
de csak Itáliában volt meg az újlatin költészet 
tartósságának és továbbfejlődésének két fő feltétele: a 
művelteknek iránta való általános előzékenysége és az 
antik olasz  géniusznak részben  újra-ébredése 
magukban a költőkben: az ősrégi húros zene 
csodálatos tovább-rezgése. Ami ily módon keletkezik, 
annak legjava immár nem utánzás, hanem önálló 
szabad alkotás. Aki a művészetben nem képes 


korábbról származó formákat elviselni, aki vagy magát 
az ókort sem becsüli vagy ellenkezőleg, bűvösen 
megközelíthetetlennek és utánozhatatlannak érzi, aki 
végre nem képes megbocsátani a költők botlásait 
(akik a szótagmennyiségeknek egész tömegét voltak 
kénytelenek újra fölfedezni vagy kitalálni), az tegye 
félre ezt az irodalmat. Ennek az irodalomnak sikerült 
művei nem azért keletkeztek, hogy valamely föltétlen 
kritikával dacoljanak, hanem azért, hogy a költőnek és 
kortásai sok ezrének gyönyörűséget szerezzenek. 
Legkevésbé az ókor történeteiből és mondáiból 
merített eposszal boldogultak. Ismeretes, hogy még a 
római mintaképekről, sőt Homérosz kivételével, még a 
görögökéről sem ismerik el azt, hogy megvolnának 
bennük az eleven epikai költészet lényeges föltételei; 
hogyan lettek volna meg a reneszánsz latin nyelvű 
költőiben. Mégis valószínű, hogy Petrarca Aíricata- 
jának egészben véve volt annyi és olyan lelkes 
olvasója, meg hallgatója, mint az újabb idők bármelyik 
eposzának. A petrarcai költemény szándéka és 
keletkezése nem érdekesség nélkül való. A XIV. 
század igen helyes érzékkel ismerte föl azt, hogy a 
második pun háború idejében jutott delelőjére a 
rómaiság, és ezt akarta Petrarca kidolgozni. H a Silius 
Italicust már fölfedezték volna akkor, talán más 
tárgyat választ; annak híján azonban a XIV. század 
érzéséhez olyan közel állott az idősebbik Scipio 
Africanus dicsőítése, hogy már egy másik költő is — 
Zanobi di Strada - ugyanezt a feladatot tűzte maga 
elé; csak Petrarca iránt való tiszteletből vonta vissza 
költeményét, amellyel már meglehetősen előrehaladt. 
Ha az Africának volt valami jogosultsága, abban volt, 
hogy akkoriban és később is oly módon érdeklődött 
mindenki Scipio iránt, mintha még élne és sokak 
szemében nagyobb volt, mint Nagy Sándor, Pompejus 
és Caesar. Hány újabb epopoeia dicsekedhetik azzal, 


hogy a maga korában annyira népszerű, alapjában 
történeti és szemléletre mégis mitikus tárgya volna? 

Maga a költemény ma persze olvashatatlan. Egyéb 
históriai tárgyakat illetőleg az irodalomtörténetre kell 
utalnunk. 

Gazdagabb és szaporább volt az ókor mítosz 
feldolgozása, költői hézagainak kitöltése. Ezen a 
ponton nyúlt belé korán az olasz költészet, már 
Boccaccio  Teseidéjével, amely legkülönb költői 
művének számít. Latinul költötte meg Maffeo Vegio V. 
Márton pápa idején az Aeneis tizenharmadik könyvét; 
azután számos kisebb kísérletre akadunk, különösen 
Claudianus modorában, egy  Meleagrisra, egy 
Hesperisre stb. A legcsodálatosabbak azonban az 
újonnan kieszelt mítoszok, amelyek Itália legszebb 
tájékait istenek, nimfák, szellemek és pásztorok 
őslakosságával népesítik be, mint ahogy itt már az 
epikust nem lehet szétválasztani a bukolikustól. Hogy 
a Petrarca óta keletkezett hol elbeszélő, hol 
párbeszédes eclogáka pásztoréletet már csaknem 
teljesen konvencionális módon tárgyalják,"t mint 
tetszés szerinti fantáziák és érzelmek takaróját, arra 
később még visszatérünk; itt csak az új mítoszokról 
van szó. Világosabban megmutatkozik itt, mint 
egyebütt, hogy a régi isteneknek kettős a jelentésük a 
reneszánszban: egyrészt mindenesetre pótolják az 
általános fogalmakat és fölöslegessé teszik az 
allegóriás alakokat, ugyanakkor azonban szabad, 
önálló elemei is a költészetnek, egy-egy darabja a 
semleges szépségnek, amely minden költészettel 
elegyíthető és mindig újra kombinálható. Hetykén 
mutatta erre a példát Boccaccio a Firenze környékére 
telepített képzeletbeli isten- és  pásztorvilágával, 
Ninfale  dAmetótá-val  ésNinfale  Fiesolanójával, 
amelyeket olasz nyelven írt meg. A műfaj fő alkotása 
azonban Pietro Bembo!" Sarcája lehet. A Sarca nevű 


folyamisten vetélkedése Garda nimfáért, a pazar 
lakodalom a Monte Baldo egyik barlangjában, 
Mantónak, Tiresziász leányának jóslatai a gyermek 
Mincius megszületéséről, Mantova alapításáról és 
Vergilius eljövendő dicsőségéről, Vergiliuséról, aki 
Minciusnak és Andes nimfájának, Majának fiaként 
születik. Ezt a pompás humanista rokokót Bembo igen 
szép versekbe öltöztette és a végén olyan verssorokkal 
fordul Vergiliushoz, hogy minden költő 
megirigyelhetné érte. Az ilyesmit puszta szavalásnak 
szokás minősíteni és lesajnálni; ízlés dolga, nincsen 
róla mit vitatkozni. 

Keletkeztek azután bibliai és egyházi tartalmú, 
hexameterben írott terjedelmes epikus költemények. 
Szerzőik nem mindig az egyházi életben való 
előmenetelre vagy a pápai kegy megszerzésére 
pályáztak velük. A legkülönbekről, de a náluk 
ügyetlenebbekről, pl. Battista  Mantovanóról, a 
Parthenice szerzőjéről is föltehető, hogy tudálékos 
latin költészetükkel igen becsületes módon vágytak 
Krisztust szolgálni, amivel persze nagyon jól megfért a 
katolicizmusról való félig pogány felfogásuk. Gyraldus 
többjüket elsorolja; köztük Vida  Christiadé-jével, 
Sannazaro , De partu Virginis"7-ével (Mária születése) 
első sorban áll. 

Sannazaro költészetének egyenletesen hatalmas 
áradatával imponál, amelyben habozás nélkül 
egybevegyít pogány és keresztény elemeket, továbbá 
leírásának plasztikus erejével, tökéletes szép 
munkájával. Nem kellett összehasonlítástól félnie, 
mikor Vergilius negyedik eclogájának  verssorait 
beleszövi a jászol előtt éneklő pásztorok dalába. A 
másvilág területén hébe-hóba dantei merészséget 
mutat, pl. mikor Dávid király a pátriárkák limbusában 
énekre és jövendőmondásra emelkedik vagy mikor az 
elemi  létképeitől csillogó  köpenyében trónoló 


Örökkévaló a mennyei lelkekhez beszél. Máskor 
habozás nélkül köti bele tárgyába a régi mitológiát, de 
úgy, hogy tulajdonképpen mégsem tetszik barokknak, 
mert a pogány isteneket csak mintegy keretül 
használja, főszerepet nem oszt ki rájuk. Aki annak a 
kornak művészi képességeit teljes terjedelmükben 
akarja ismerni, az nem zárkózhatik el olyan mű elől, 
mint ez. Annál nagyobbnak látszik Sannazaro érdeme, 
mert a keresztényi és pogány elemnek a költészetben 
való egybevegyítése különben sokkal könnyebben hat 
zavaróan, mint az ábrázoló művészetben; az utóbbi a 
szemet közben kárpótolhatja valami határozott, 
megfogható szépséggel, és  tárgyaink tartalmi 
jelentésétől általában jóval függetlenebb mint a 
költészet, mert a képzelet a művészetben inkább a 
formát, a költészetben inkább a tartalmat alakítja. 

A jó Battista  Mantovano az ő ünnepi 
kalendáriumában más úton kísérletezett; ahelyett, 
hogy az isteneket és félisteneket a Szentírás 
történeteinek szolgálatára rendelné, ellentétbe állítja 
őket velük, mint ahogy az egyházatyák tették; 
miközben Gábor arkangyal Nazarethben a Szent 
Szüzet üdvözli, Mercurius utána lebegett a Carmel 
hegyéről és az ajtón hallgatózik; azután az egybegyűlt 
isteneknek jelenti azt, amit hallott és végső 
elhatározásokra bírja őket. Máskor meg Thetis, Ceres, 
Aeolus stb. jószántukból szolgálni kénytelenek a 
Madonnát és dicsőségét. 

Sannazaro hírneve, utánzóinak tömege, azon idők 
legnagyobbjainak lelkes hódolata - mindez tanúsága 
annak, hogy mennyire szüksége volt reá évszázadának 
és milyen értékes volt neki. A reformáció kezdő 
idejében megoldotta az egyház számára azt a 
problémát, hogy hogyan lehet klasszikusan és mégis 
keresztényül költeni, és mind Leó, mind Kelemen pápa 
hangos szóval mondott neki ezért köszönetet. 


Végül hexameterekben vagy disztichonokban a kor 
történetét is feldolgozták, hol inkább elbeszélő 
hangon, hol inkább a dicsőítés hangján, rendszerint 
azonban valamelyik fejedelemnek vagy fejedelmi 
háznak tiszteletére. Így keletkezett egy-egy Sforzias, 
Borseis, Borgias, Triultias stb. című költemény. Persze 
a cél teljes elvetésével; mert aki híres és halhatatlan 
lett, az nem az ilyenfajta költemények által lett azzá, 
amelyektől a világ kiirthatatlan ellenérzéssel fordul el, 
még akkor is, ha jó költők vetik magukat reájuk. 
Egészen másként hatnak kisebb zsánerszerű és pátosz 
nélkül készült egyes képek a híresebb férfiak életéből, 
pl. a X. Leó palói vadászatával foglalkozó szép 
költeménye vagy cornetói Hadrián ,, II. Gyula utazása". 
Ilyenfajta pompás vadászati  leírásaink  Ercole 
Strozzától és másoktól is vannak és kár, ha a mai 
olvasó elijeszteti vagy felbosszantana magát hízelgő 
hangjuktól. A feldolgozás mesteri volta és az olykor 
nem jelentéktelen történeti érték hosszabb életet 
biztosít ezeknek a tetszetős versezeteknek, mint 
amilyenre korunknak akárhány nevezetes költeménye 
számíthat. 

Egészben véve ezek a költemények mindig annyival 
jobbak, minél mérsékeltebben vegyül beléjük a 
patetikus és az általános elem. Vannak híres 
mesterektől származó kisebb epikai költemények, 
amelyek a mitológiának barokkos belevegyítésével 
öntudatlanul leírhatatlan komikus hatást keltenek. 
Ilyen Ercole Strozzának Cesare Borgia halálára írott 
gyászoló költeménye. Panaszos szavát halljuk 
Rómának, amely egész reménykedésével a spanyol 
pápák, III. Calixtus és VI. Sándor felé fordul, azután 
pedig Cesaréban látja a kiválasztottat s elmondja 
annak történetét az 1503-iki katasztrófáig. Majd 
megkérdi a költő a múzsától, hogy a katasztrófa 
pillanatában mit határoztak az istenek, és Erato 


megfelel reá: az Olymposzon Paliasz a spanyolok 
pártjára állott, Vénusz az olaszokéra; mind a kettő 
átkarolta Jupiter térdét, mire az megcsókolta, 
megnyugtatta őket és azzal mentegetőzött, hogy a 
párkák fonta végzet ellenében nincsen hatalma, de 
amit az istenek ígértek, az beteljesedik az Este- 
Borgia-házból származó gyermek által."" Miután a két 
család kalandos őstörténetét elbeszéli, azt erősgeti, 
hogy Cesarénak nem adhatja meg a halhatatlanságot, 
mint ahogy nem adhatta - bár nagyon közbenjártak 
érte — sem Memnonnak, sem Achillésznek; végül 
azzal a vigasztalással fejezi be, hogy Cesare előbb 
még sok embert fog megölni a háborúban. Mars erre 
Nápolyba megy és háborút, viszálykodást szít, Paliasz 
azonban Népibe siet és ott VI. Sándor alakjában 
megjelenik a beteg Cesarénak; miután lelkére beszélt, 
hogy nyugodjék meg sorsában és érje be nevének 
dicsőségével, ,mint egy madár" eltűnik a pápai 
istennő. Fölösleges módon mondunk le néha nagy 
élvezetről, amikor mindent megvetünk, amibe ókori 
mitológia vegyült szerencsésen vagy szerencsétlenül; 
a művészet ezt az önmagában véve konvenciós 
alkotórészt . éppúgy —— megnemesítette, — mint a 
festészetben és a szobrászatban. Sőt a műkedvelő 
megtalálja mára paródia első kísérleteit is pl. a 
Macaroneidében, amihez azután Giovanni Bellini 
festménye, az istenek komikus ünnepe, már 
párhuzamul szolgál. 

Némely hexameterben írott elbeszélő költemény 
nem egyéb puszta gyakorlatnál, prózában megírt 
jelentéseknek feldolgozásánál, amelyeknél 
szívesebben olvassa az ember az eredeti jelentést ott, 
ahol rátalál. — Végül, — mint tudjuk, — mindent 
megénekeltek, minden viszályt és minden szertartást, 
még a reformáció korának német humanistái is. 
Igazságtalanok volnánk azonban, ha ezt pusztán a 


dologtalanságnak és a verselésben való túlságos 
könnyűségnek tulajdonítanók. Az olaszoknál legalább 
a stílusérzék határozott fejlettsége a magyarázata 
ennek, mint azt a terzinákban költött olasz 
jelentéseknek, történeti leírásoknak, sőt pamíleteknek 
egykorú tömege is bizonyítja. Ahogy Niccolő da 
Uzzano új alkotmányt ajánló plakátját, Machiavelli 
korának történetét, egy harmadik Savonarola életét, 
egy negyedik Piombino megostromlását Nagy Alfonso 
által stb. ebbe a nehéz olasz versalakba öntötte, hogy 
annál mélyebben hasson, azonképpen sok más költő a 
hexametert érezte szükségesnek ahhoz, hogy 
közönségét lekösse. Hogy mi mindent tudott a kor 
ebben a versmértékben elviselni és mi mindent kívánt 
meg, azt legjobban az oktató költészet mutatja. A XVI. 
században csodálatosan nekilendült ez a költészet; 
megénekli az aranycsinálást, a  sakkjátékot, a 
selyemhernyótenyésztést, — a  csillagvizsgálást, a 
ragadós bujakórságot stb. latin hexameterekben és 
azonfelül terjedelmes olasz költeményekben is. Ezt a 
műfajt manapság olvasatlanul szokás elítélni, és hogy 
valóban megérdemlik-e az elolvasást azok az oktató 
költemények, magunk sem tudnók megmondani. 
Bizonyos csak az az egy, hogy olyan korszakok, 
amelyek a szép iránt való érzék tekintetében 
végtelenül fölülmúlták a miénket; a kései görög és 
római világ, továbbá a reneszánsz, nem tudta 
nélkülözni ezt a műfajt. Ellene vethető volna ennek, 
hogy manapság nem a szépség iránti érzék hiánya, 
hanem a nagyobb komolyság és minden 
megtanítanivalónak egyetemes tárgyalása teszi 
lehetetlenné a költői formát; amiben, hogy mennyi az 
igazság, nem kívánjuk feszegetni. Azoknak az oktató 
célú műveknek egyikét hébe-korba újra kiadják: az 
Élet Állatkörét, Marcellus Palingeniusnak, egy ferrarai 
titkos protestánsnak művét. Az Isten, az erény és 


halhatatlanság nagy kérdéseihez a külső élet számos 
körülményének elbeszélését fűzi a szerző, és ebben a 
tekintetben sem megvetni való  erkölcstörténeti 
tekintély. Lényege szerint azonban költeménye már 
kilép a reneszánsz keretéből, mint ahogy komoly 
tanító célzatának megfelelően, már az allegória elébe 
kerül a mitológiának. Leginkább azonban a lírában 
közelítette meg a költő-filológus az ókort, mégpedig 
különösen az  elégiában; azonfelül még az 
epigrammában is. A kettő közül könnyedebbik 
műfajban Catullus valósággal babonázó hatással volt 
az olaszokra. Nem egy elegáns latin madrigál, nem 
egy kisebb személyes támadás, nem egy gonoszkodó 
levél tisztára Catullus körülírása; azután elhullott 
kiskutyákat, papagájokat stb. siratnak el a latinul író 
olasz költők úgy, hogy a Lesbia verebéről szóló 
költeményből egyetlen szót sem vesznek kölcsön és 
mégis teljesen annak gondolatmenetét követik. 
Viszont vannak ilyenfajta kisebb költemények, 
amelyek a szakértőt is csalódásba ejthetnék igazi 
korukra nézve, ha valami tárgyi vonatkozás nem 
utalna bennük világosan a XV. vagy a XVI. századra. 

A sapphói, alkaioszi stb. versmértékben írott ódák 
között ellenben alig volna lehetséges csak egy olyant 
is találni, amely valamiképp világosan elneárulná 
újkori származását. Leginkább szónoki bőbeszédűsége 
által történik ez, amely az ókorban először talán 
Statiusnál jelentkezik, azután a lírai koncentráció 
föltűnő hiánya által, pedig azt a koncentrációt ez a mű 
faj mindenképpen megkívánja. Az óda némely része, 
két vagy három strófa együttvéve, úgy hat néha, 
mintha ókori töredék volna; a hosszabb költemény 
ritkán marad meg ilyen színezetűnek. Es ahol 
megesik, — mint például Andrea  Navagerónak 
Vénuszhoz intézett szép ódájában, ott könnyű 
ráismerni az ókori mesterművek nyomán készült 


puszta körülírásra. Néhány ódaköltő a szentek 
tiszteletére veti magát és invokációiban a hasonló 
tartalmú horatiusi és catullusi ódákat utánozza igen 
ízlésesen. Ezt teszi pl. Navagero Gábor arkangyalhoz 
intézett ódájában, azután különösen Sannazaro, aki a 
pogány áhítat behelyettesítésében igen messzire 
elmegy. Különösen a védőszentjét ünnepli, akinek 
kápolnája Sannazaro remek fekvésű kis villájához 
tartozotta Posillipo tengerig lenyúló lejtőjén, , ott, hol 
a tenger hulláma felszürcsöli a sziklaforrás vizét és a 
kicsiny szentély falához csapódik". Szent Nazarius 
évenként megismétlődő ünnepe a nagy öröme; a lomb- 
és — virágfüzérek, melyekkel a  templomocskát 
különösen azon a napon díszítik, áldozati adománynak 
tetszett neki. Mikor távol van is, az elűzött aragoniai 
Federigóval menekülőben, Saint Nazarie-ban, a Loire 
torkolatánál — mély szívbeli fájdalommal visz 
nevenapján védőszentjének puszpáng- és. tölgyfa 
lombjából font koszorút; azokra a régebbi esztendőkre 
emlékezik, amikor az egész Posillipo fiatalsága 
koszorús csónakokon érkezett az ünnepélyre, és azért 
könyörög imájában, hogy hazatérhessen. 
Megtévesztőén ókori hatású elsősorban bizonyos 
számú elégiái versmértékben vagy csak puszta 
hexameterben írott költemény is, amelyeknek 
tartalma a tulajdonképpeni elégiától az epigrammáig 
terjed. Mint ahogy a humanisták a legszabadabban 
jártak el a római elégikusok szövegével, azonképpen 
azok utánzására is leginkább képeseknek érezték 
magukat. Navagerónak az éjszakához írott elégiája 
éppoly kevéssé ment ama  mintaképeire való 
emlékezéstől, mint bármely olyanfajta és azonkori más 
költemény, de mégis szépségesen antik zengésű. 
Navagerónak általában mindig az igazi költői tartalom 
a legelső gondja, és azt azután nem szolgai módon 
tolmácsolja, hanem az Antológia, Ovidius, Catullus, 


sőt a vergiliusi eclogák stílusában is, mesteri 
szabadsággal. A mitológiához igen ritkán nyúl, 
legföljebb azért, hogy egy Cereshez és más falusi 
istenségekhez intézett imájában a legegyszerűbb élet 
képét bontsa ki. Miután Spanyolországban . viselt 
követi kiküldetéséről visszatért, a hazájának szánt 
üdvözlő költemény megírásába éppen csak hogy 
belefogott; ha teljessé alakítja, olyasmi lehetett volna 
belőle, mint Vincenzo Monti , Bella Italia, amate 
sponde"-ja, "8 föltéve, hogy a meg nem írott rész 
megfelelt volna ennek a kezdésnek: 

Salve cura Deum, mundi felicior ora, 

Formosae Veneris dulces salvete 

recessus; 

Ut vos post tantos animi mentisgue 

labores Aspicio lustrogue libens, ut munere 

vestro 

Sollicitas totó depello e pectore 

curas! 

Az elégikus vagy hexameteres forma minden 
emelkedettebb, patetikus tartalomnak foglalatja lesz, 
és a legnemesebb hazafias fölhevülés (I. a második 
Gyulához intézett elégiát), csakúgy, mint az uralkodó 
pompázatos istenítése, benne keresi kifejezését, !"? de 
Tibullus gyöngéd mélabúja is. Francesco Maria Molza, 
aki  Stati-usszal és  Martiusszal  vetekedik a 
hízelkedésben, amikor VII.  Kelemenről és a 
Farnesékről van szó, kórágyán A bajtársakhoz címzett 
elégiájában olyan szép és valódi antik hangú 
gondolatokat ír le a halálról, mint a régiek 
akármelyiké, mégpedig úgy, hogy semmi lényegest 
sem vesz kölcsön azoktól. A római elégia lényégét és 
terjedelmét egyébiránt Sannazaro ismerte és utánozta 
a legtökéletesebben; ebben a versalakban nem is 
maradt mástól olyan nagyszámú jó és különböző 
költemény. - Egynémelyik elégiáról tárgyi tartalma 


miatt még lesz szó. 

A latin epigramma abban a korban komoly ügy volt, 
mert néhány jól kialakított sora, ha valami emléknek 
kövébe vésték, vagy ha nevetve szájról szájra adták, 
megalapíthatta hírét a tudósnak. Ilyen természetű 
igény már korán jelentkezik; mikor híre ment, hogy 
Guido da Polenta emlékkel akarja ékesíteni Dante 
sírját, mindenfelől sírföliratok érkeztek , olyanoktól, 
akik magukat kívánták mutogatni, vagy olyanoktól is, 
akik a holt költőt akarták megtisztelni vagy a Polenták 
kegyét megszerezni". Giovanni Visconti érseknek 
(f1354) a milanói dómban álló síremlékén 36 
hexameter alatt ez olvasható: ,A Parmából való 
Gabrius di Zamoreis úr, a jognak doktora költötte 
ezeket a verseket". Las-sanként-főképp Martialis és 
Catullus hatása alatt - terjedelmes irodalma fejlődött 
ennek a műfajnak; a költők legnagyobb diadala volt, 
ha valamelyik epigrammájukat ókorinak, valami régi 
kőről leírottnak néztékf!9 vagy ha olyan kitűnőnek 
sikerült, hogy egész Itália betéve tudta; Bembónak 
néhány epigrammája volt ilyen. Ha Velence állama 
Sannazarónak három disztichonra terjedő magasztaló 
írása fejében 600 aranyat fizetett tiszteletdíjul, ez a 
bőkezűség nem nagylelkű pazarlás volt, hanem az 
epigrammának olyanként való méltányolása, amit az 
abban az időben minden művelt ember számára 
jelentett: a hírnek legtömörebb alakja. Viszont senki 
sem volt akkoriban olyan hatalmas, hogy egy-egy 
élces epigramma kellemetlenné ne válhatott volna reá 
nézve, és még a nagyoknak is minden felirathoz, 
amelyet elhelyeztek, gondos és tudós tanácsadókra 
volt szükségük, mert például a nevetséges föliratokat 
az a veszedelem fenyegette, hogy mulattató célzatú 
gyűjteményekbe kerülnek. A fölirat- és epigrammaírás 
kezét nyújtotta egymásnak; az előbbi az ókori kőbe 
vésett feliratok legbuzgóbb tanulmányozásán alapult. 


Az epigrammák és a feliratok városa különösen 
Róma volt és Róma is maradt. Ebben az államban, 
amely az öröklést nem ismerte, mindenki maga volt 
kénytelen önmaga megörökítéséről gondoskodni; 
ugyanakkor a rövid gúnyos versezet fegyver volt a 
vele együtt fölfelé törekedők ellen. Már II. Pius 
kedvtelve sorolja el azokat a  disztichonokat, 
amelyeket fő költője, Campanus, uralkodásának 
minden arravaló pillanatában szerzett. A következő 
pápák idején azután a gúnyos epigramma virágzott és 
VI. Sándor pápával és hozzátartozóival szemben a 
botrányos dac teljes nagyságára emelkedett. 
Sannazaro mindenesetre aránylag biztos helyen 
költötte a maga epigrammáit; mások azonban az 
udvar közelében kockáztatták meg a legnagyobb 
veszedelmet. Nyolc fenyegető disztichon miatt, 
amelyet a vatikáni könyvtár ajtajára kiszögeztek, VI. 
Sándor pápa egykor 800 emberrel megerősítette a 
testőrséget; elképzelhető, hogyan bánt volna el a 
költővel, ha meg tudja kaparintani. - X. Leó idejében a 
latin epigramma olyan volt, mint a mindennapi 
kenyér; nem volt nála megfelelőbb versalak a pápa 
dicsőítésére vagy szidalmazására, a megnevezett és 
meg nem nevezett ellenségek és áldozatok 
megfenyítésé-re; az élcnek, a gonoszságnak, a 
gyásznak, az elmélkedésnek valóságos vagy képzelt 
tárgyai számára. Andrea Sansovinónak a S. Agostino- 
templom számára faragott híres szoborcsoportját, 
amely az Isten anyját ábrázolta Szent Annával és a 
gyermek Jézussal, nem kevesebben, mint százhúszan 
énekelték meg latin versekben, persze nem annyira 
áhítatból, mint inkább a szobormű megrendelőjének 
kedvéért."! A megrendelő, a Luxemburgból való 
Goritz János, a pápához intézett kérvények előadója, 
ugyanis Szent Anna napján nemcsak istentiszteletet 
tartatott, hanem a Capitolium hegyének lejtőjén levő 


kertjében az írók számára nagy lakomát adott. 
Akkoriban megérte a fáradtságot, hogy mint Arsillus 
tette," az egész költősereget, amely Leó pápa 
udvarában kereste szerencséjét, egy külön nagy 
költeményben ,de poetis urbanis" vegye szemlére; 
Arsillus, aki sem pápai, sem más pártfogóra nem 
szorult, és szabadonforgó nyelvét társaival szemben 
sem tartotta féken .III. Pál pápán túl már csak egyes 
utóhangokban szólal meg az  epigramma, a 
feliratköltés ellenben tovább virágzik és csak a XVII. 
században esik teljesen áldozatául a dagályosságnak. 
Velencében is megvan az epigrammának a maga külön 
története, és azt Francesco Sansovino , Veneziá"-ja 
nyomán követni is tudjuk. Állandó feladat volt a doge- 
palota nagytermében kiaggatott doge-arcképek alá 
jeligéket  (brievi) költeni,  két-négy  hexametert, 
amelyek az illető hivatali idejének leglényegesebb 
eseményeit foglalják magukban. A XIV. század doge- 
síremlékeinek is szűkszavú prózában fogalmazott 
felírásai voltak, amelyekben csak tények foglaltattak, 
és azonfelül dagályos hexameterek, vagy leoninusi 
versek. A XV. században fokozódik a stílus 
gondossága; a XVI. században tetőpontjára jut és 
csakhamar megkezdődik a haszontalan ellentét, a 
személyesítés, a pátosz, az elvek magasztalásának 
divatja, egyszóval a  dagályosság. Meglehetősen 
gyakori a csipkedés és az élőknek leplezett ócsárlása 
elhaltak dicsérése útján. 

Egész későn azután néhány szántszándékkal 
egyszerű föliratra is példa akad. 

Az építészet és az ornamentika teljesen föl volt 
készülve - gyakran többszörösen ismételt-föliratok 
alkalmazására, míg például az észak gótikája csak 
nehezen tud célszerű helyet találni a föliratok 
számára, és a síremlékeken például szívesen helyezi el 
őket a leginkább feszélyeztetett helyeken, az emlék 


szélein. 

Amit eddig elmondtunk, azzal azt hisszük, semmi 
esetre sem győztük meg az olvasót az olaszok e latin 
költészetének sajátos értékéről. Mindössze arról volt 
szó, hogy rámutassunk annak műveltségtörténeti 
helyzetére és szükségességére. Már a maga 
korában!83 megszületett egyébként a torzképe: az ún. 
macaroni-költészet, amelynek fő művét, az Opus 
macaronicorumox Merinus Coccaius (azaz a mantovai 
Teofilo Folengo) költötte. Tartalmáról még esik majd 
szó itt-ott; ami az alakját illeti - latin-végződésű latin 
és olasz szavakból összekevert hexameterek és egyéb 
versalakok - az a mulatságos benne, hogy a két 
nyelvnek ez az összekeverése megannyi 
nyelvbotlásként hangzik, olyanformán, mint egy 
túlbuzgó latin rögtönző felbugyogó versmondása. 

A német és latin nyelv összekeverésével készült 
utánzatok fogalmat sem adnak erről. 


XI. A humanisták bukása a XVI. 
században 


Miután a költő-filológusok több fényes nemzedéke a 
XIV. század elejétől fogva az ókor tiszteletével töltötte 
el Itáliát és a világot, és meghatározta vele a 
műveltség és a nevelés irányát is, sőt gyakran az 
állami ügyek vezetését is intézte és erejéhez képest 
reprodukálta az ókori irodalmat: a XVI. században a 
költő-filológusok egész osztálya hitelét vesztette, olyan 
időben, amikor tanítása és tudása még egyáltalán nem 
volt teljesen nélkülözhető. Még úgy beszélnek, írnak 
és költenek azután is az emberek, mint ők, de 
személye szerint már senki sem akar hozzájuk 
tartozni. A két fő vádba: hogy rosszindulatúan 
pöffeszkedők és hogy életmódjuk szégyenletesen 


kicsapongó, belehangzik már a harmadik, a kezdődő 
ellenreformáció hangja, amely hitetlenségük miatt 
vádolja őket. 

Miért nem hangzottak el, merül föl a kérdés, ezek a 
szemrehányások előbb, akár igazak voltak, akár nem? 
Elég korán hallhatók, csak nincsen különös hatásuk, 
nyilvánvalóan azért, mert az ókori tárgyú tartalom 
tekintetében még nagyon is az íróktól függtek, 
minthogy a szó legszemélyesebb értelmében ők voltak 
a tulajdonosai, hordozói és terjesztői annak. De a 
klasszikusok nyomtatott kiadásainak elterjedése 
(szövegüket már igen korán ókori jegyzetekkel és új 
magyarázatokkal fölszerelve nyomtatták ki), nagy, jól 
szerkesztett kézikönyvek és segédkönyvek 
megjelenése jelentős mértékben fölszabadította a 
népet a  humanistákkal való állandó személyes 
érintkezésből, és mihelyt csak félig-meddig is 
meglehettek nélkülük, elkövetkezett a hangulatnak 
említett megváltozása. A jók és rosszak különbség 
nélkül szenvedtek miatta. 

Azoknak a vádaknak maguk a humanisták az okai. 
Mindazok közül, akik valaha egy rendbe 
csoportosultak, bennük volt meg legkevésbé az 
összetartozás érzése, vagy ahol meglett volna reá a 
hajlandóság, ott ők maguk vették legkevesebbe. 
Mihelyt azután egyik a másik fölé kezdett emelkedni, 
minden — eszköz — közömbössé lett számukra. 
Villámgyorsan térnek át a tudományos érvekről a 
személyes támadásra és a határtalan rágalmazásra; 
nem megcáfolni akarják ellenfelüket, hanem minden 
tekintetben megsemmisíteni. Valami ebből 
környezetük és helyzetük rovására megy; láttuk, 
hogyan hányódott az a kor, amelynek ők voltak a 
leghangosabb szócsövei, a hír és a gúny hullámain. A 
valóságos életben is többnyire olyan volt a helyzetük, 
hogy állandóan létükért kellett küzdeniök. Ilyen 


lelkiállapotban írtak és szónokoltak és rajzolták 
egymást. Már Poggio műveiben is elég szenny van 
ahhoz, hogy az egész humanista sereggel szemben 
elfogulttá tegye az embert- és éppen ezt az Opera 
Poggiil . kellett "legsűrűbben megjelentetni az 
Alpeseken innen és túl. Ne örüljünk idejekorán, ha a 
XV. században egy-egy olyan alakra akadunk ebben a 
csoportban, aki érinthetetlennek látszik; a további 
keresés folyamán mindig az a veszedelem fenyeget, 
hogy valami rágalomra bukkanunk, amely még ha nem 
hiszünk is benne, zavarossá teszi a képet. A sok latin 
nyelvű erkölcstelen költemény és hozzájuk még 
olyanféle kicsúfolása tulajdon családjának, mint pl. 
Pontano Antonius című párbeszéde, teljessé tette a 
mértéket. A XVI. század mind e tanúbizonyságokat 
ismerte és amúgy is ráunt a humanisták 
emberfajtájára. A humanistáknak bűnhődniök kellett 
azért, amit elkövettek és az érvényesülésnek azért a 
túlzott mértékéért, amelyben addig részük volt. 
Balsorsuk akarta, hogy a nemzet legnagyobb költője 
nyugodt, fölényes megvetéssel nyilatkozzék róluk. 
(Ariosto 1531-ben írt VII. Szatírájában.) Azok közül a 
szemrehányások közül, amelyek most közös 
ellenérzéssé gyűltek, nagyon is sok megokolt volt. 
Nem egy filológusban tovább élt a szigorú erkölcshöz 
és a vallásossághoz való határozott és fölismerhető 
ragaszkodás, és kevéssé ismeri azt a kort az, aki az 
egész osztályt elítéli; de sokan voltak a hibásak, 
közöttük is éppen a leghangosabbak. Három valami 
magyarázza és mérsékli talán a bűnöket: túlságos 
elkényeztetettségük addig, amíg a szerencse 
kedvezett nekik; lételük bizonytalansága úgy, hogy 
életükben a fény és a nyomor gazdáik szeszélye és 
ellenfelük gonoszsága szerint gyorsan váltakozott; 
végül az ókornak megtévesztő befolyása. Az ókor 
megzavarta erkölcsi érzésüket anélkül, hogy a magáét 


átadta volna nekik; és vallási dolgokban is főként 
kételkedő és tagadó mivolta szerint hatott reájuk, 
mert hiszen arról, hogy a sokistenben való hitet 
vállalják, mégsem lehetett szó. Eppen azért, mert 
dogmatikus módon fogták föl az ókort, vagyis mint 
minden gondolkodás és cselekvés mintaképét, azért 
kellett itt hátrányba kerülniök. De hogy volt egy 
évszázad, amely teljes egyoldalúsággal istenítette a 
régi világot és annak alkotásait, az már nem 
egyeseknek bűne volt, hanem magasabb történeti 
végzés. Az azóta való és az eljövendő idő minden 
műveltsége éppen azon nyugszik, hogy ez megtörtént 
és hogy akkoriban olyan egyoldalúan és minden más 
életcél háttérbe tolásával történt meg. A humanisták 
élete folyása rendszerint olyan volt, hogy kárvallás 
nélkül csak a legerősebb erkölcsű egyének győzhették 
végig. Az első veszedelem néha a szülők felől 
fenyegette őket, mivel a gyakran rendkívül korán 
fejlett fiút csodagyermekké""! fejlesztették, mert úgy 
akartak számára jövendőbeli elhelyezkedést 
biztosítani abban a társadalmi osztályban, amely a 
legtöbbre becsült volt. A csodagyermekek azonban 
rendszerint megállanak bizonyos fokon, vagy pedig a 
legkeservesebb próbák árán kénytelenek további 
fejlődésüket és érvényesülésüket kiverekedni. A 
fölfelé törekvő ifjúra nézve is veszedelmes csábítás 
volt a humanisták híre és mutatós föllépése; úgy 
érezte, hogy , veleszületett fennköltségénél fogva ő 
sem vethet ügyet többé a közönséges és 
alacsonyrendű dolgokra". így azután változatos és 
emberőrlő életbe vetették magukat, amelyben tarka 
összevisszaságban követte egymást a megfeszített 
tanulás, a  házitanítóskodás, a  titkárkodás, a 
tanárkodás, a fejedelmek  szolgálása, halálos 
ellenségeskedések és veszélyek, lelkes 
megcsodáltatás és gúnnyal elhalmozás, a bőség és a 


szegénység. Néha a legérdemesebb tudásnak elébe 
kerülhetett a  leglaposabb dilettantizmus. A 
legnagyobb baj azonban az volt, hogy a humanistaság 
csaknem összeférhetetlen az állandó hazával, mert 
vagy egyenesen megkövetelte a helyváltoztatást, vagy 
úgy alakította az ember belsejét, hogy sehol sem tudta 
magát hosszabb ideig jól érezni. Míg ő települése 
helyének embereire ráunt és az ellenségeskedések 
örvényében rosszul érezte magát, amazok is mindig új 
után kívánkoztak. Ha sok minden emlékeztet is a 
császárok korának görög  szofistáira, ahogyan 
Philosztratosz írta le őket, azoknak mégis kedvezőbb 
volt a helyzetük, mert nagyobbrészt vagyonuk volt, 
vagy pedig könnyebben tűrték a nélkülözést és 
általában könnyebben éltek, mivel nem annyira 
tudósok voltak, mint inkább a beszédnek gyakorló 
virtuózai. 

A reneszánsz humanistájának ellenben nagy 
tanultság terhét kellett viselnie és a legkülönbözőbb 
helyzetek és foglalkozások forgatagában kellett 
eligazodni tudnia. Ezért azután, hogy elkábítsa magát, 
mértéktelen élvezetre adta magát és minthogy amúgy 
is minden rosszat föltettek róla, közömbössé lett az 
uralkodó erkölcs iránt. Gőgösség nélkül az ilyen 
jellemek egyáltalán elképzelhetetlenek, már csak 
azért is szükségük van reá, hogy a fölszínen 
maradhassanak, a gyűlölettel váltakozó istenítés pedig 
szükségszerűen megerősíti őket ebben. Ök a 
legföltűnőbb példái és áldozatai a szabadjára eresztett 
szubjektivitásnak. 

A panaszok és a csúfondáros rajzok, mint 
említettük, már korán kezdődtek, mert hiszen minden 
kialakult individualizmusra, a hírességnek minden 
nemére készen volt fenyítőeszköznek a gúny 
valamilyen neme. Azonfelül maguk az érdekeltek 
szolgáltatták a legfélelmesebb anyagot; csak élni 


kellett véle. Még a XV. században, miközben a hét 
szörnyeteget elsorolja, a humanistákat sok mással 
együtt a superbia (gőgösség) címszava alá foglalja 
Battista Mantovano; mint Apollo önhitt fiait ábrázolja 
őket, amint rosszkedvű és gúnyos ábrázattal peckesen 
lépkednek a magot csipkedő daruhoz hasonlatosan, és 
hol az árnyékuk nézésében merülnek el, hol a dicséret 
után való emésztő vágyódásukban. De a XVI. század 
valósággal ítélőszéket ült fölöttük. Ariostón túl erre 
leginkább az ő irodalomtörténetírójuk, Gyraldus a 
tanú, aki értekezését már X. Leó uralkodása idején 
írta, de 1540-ben valószínűleg átdolgozta. Hatalmas 
tömegben árad belőle az ókori és újabb kori intő 
példák sokasága, amelyek az írók erkölcsi 
ingatagságáról és nyomorúságos életéről beszélnek, 
közben pedig súlyos, általános természetű vádak 
hangzanak el. A vádak főként a szenvedélyesség, a 
hiúság, a  nyakasság, a  magaimádás, a zilált 
magánélet, a fajtalanság minden neme, az eretnekség, 
az istentagadás miatt hangzanak —- azután a 
meggyőződéstelen ékesszólás, a kormányokra való 
káros befolyás, a nyelvi szőrszálhasogatás, a tanítók 
iránt való hálátlanság, az a csúszómászó hízelkedés a 
tárgyuk, amellyel a fejedelmeket környékezik, akik 
előbb magukhoz édesítik az írókat, azután éhezni 
hagyják őket. A vádak vége az aranykorra vonatkozó 
megjegyzés; az aranykor ti. az volt, amikor még nem 
létezett tudomány. Ezeknek a vádaknak egyike 
nemsokára — nagyon veszedelmessé lett: az 
eretnekségre vonatkozó vád, és maga Gyraldus is, 
mikor később újra kinyomatta egy teljesen ártatlan 
ifjúkori írását, II. Ercolénak, Ferrara hercegének 
köpenyébe volt kénytelen kapaszkodni, mert 
akkoriban már olyan embereké a döntő szó, akik 
szerint helyesebb volna keresztényi gondolatokra 
fordítani az időt, mint mitológiai kutatásokra. 


Gyraldus arra hivatkozik, hogy ellenkezőleg, olyan 
időben a mitológiával való foglalkozás körülbelül az 
egyetlen ártatlan, vagyis semleges tárgya a 
tudományos munkának. Ha azonban a 
műveltségtörténetnek feladata, hogy olyan 
tanúvallomásokat keressen, amelyekben a vád mellett 
túlnyomó része van az emberi együttérzésnek, akkor 
semmiféle forrás sem fogható Pierio  Valeriano 
említett írásához, amelynek címe ,A tudósok 
szerencsétlenségéről" (De infelicitate literatorum). 
Pierionak ez az írása Róma pusztulásának komor 
hatása alatt készült; a szerző úgy látja, hogy az a 
nyomorúság, amely ezzel az eseménnyel a tudósokra 
szakadt, az ellenük régóta dühöngő balsorsnak 
lezáródása. Pierio itt egy egyszerű, egészében helyes 
érzése nyomán indul; nem nagyítja a dolgot, nem 
hivalkodik valami külön előkelő démonnal, aki a 
szellem embereit lángelméjük miatt üldözte, hanem 
megállapítja azt, ami történt és amiben gyakran 
pusztán a szerencsétlen véletlené a döntő szó. Nem 
tragédiát kíván írni vagy mindent magasabb rendű 
összeütközésekből leszármaztatni, hanem hétköznapi 
dolgokkal is előhozakodik. Könyvéből olyan embereket 
ismerünk meg, akik nyugtalan időkben előbb a 
jövedelmüket, azután az állásukat is elveszítik, olyan 
embereket, akik két lehetőség közül egyikhez sem 
jutnak, emberkerülő fösvényeket, akik pénzüket 
ruhájukba varrva, magukkal hordják és miután 
kifosztották őket, tébolyodottan halnak meg; majd 
olyanokat, akik egyházi javadalmakat fogadnak el és 
az egykori szabadság után való búskomor honvágyban 
sorvadnak el. Azután azoknak a sokaknak korai halálát 
panaszolja föl, akik lázban vagy pestisben haltak meg 
és akiknek kész írásait az ágyneművel és ruhájukkal 
együtt — elégették; mások  kartársaik halálos 
fenyegetése közepette élnek és szenvednek; emezt és 


amazt meggyilkolja zsákmányra éhes szolgája vagy 
utazás közben gonosztevők kezébe kerül, akik 
börtönben hagyják elpusztulni, mert nem képes 
váltságdíjat fizetni. Van, akit titkos búbánat, 
megbántottság és mellőzés öl meg; egy velencei 
ember azon való bánatában hal meg, hogy kisfia, aki 
csodagyermek volt, meghalt, és hamar követte a sírba 
az anyja és annak bátyja, mintha valamennyiöket a 
gyermek húzta volna magával. Meglehetősen sokan, 
különösen firenzeiek, fejezik be életüket 
öngyilkossággal, mások pedig valamelyik kényúr 
titkos ítélete következtében. Végül is ki boldog 
ezután? és mi módon boldog? talán oly 

módon, hogy érzőképessége teljesen eltompul az 
ilyen nyomorúsággal szemben? Pierio a párbeszéd 
formájába öltöztette ezeket a  mondanivalóit. A 
párbeszédben résztvevő személyek egyike megfelel 
ezekre a kérdésekre; a nagyszerű Gasparo Contarini 
az, és ez a puszta név azt a várakozást kelti bennünk, 
hogy legalább valamit megtudunk abból a 
legmélyebből és legigazabból, amit abban a korban 
erről a kérdésről gondolni lehetett. A boldog tudós 
képében látja a bellunói Fra Urbano Valerianót, aki 
sokáig a görög nyelv tanítója volt Velencében, 
meglátogatta Görögországot és a Keletet, még késő 
öreg korában is hol ezt, hol azt az országot járta meg 
úgy, hogy soha állatra nem ült, soha egy fillérje sem 
volt, , minden megtisztelést — és  rangemelést 
visszautasított és derűs öregség után 84 éves korában 
halt meg úgy, hogy sohasem volt beteg, mindössze 
egyszer, amikor a  lajtorjáról — lefordult. Mi 
különböztette meg őt a  humanistáktól? A 
humanistáknak szabadabb az akaratuk, szabadjára 
hagyottabb a szubjektivitásuk, mint amennyinek 
szerencsés esetben hasznát vehetik; a kolduló barát 
ellenben, aki gyermekkora óta zárdában él, aki sem az 


ételt, sem az álmot nem élvezhette a maga kedve 
szerint és azért a kényszert már nem érezte 
kényszernek; e megszokás következtében minden 
bajának közepette belsejében a legnyugodtabb életet 
élte és ezzel a példájával erősebben hatott hallgatóira, 
mint görög tudományával. Hallgatói arra a 
meggyőződésre jutottak, hogy magunktól függ, vajon 
jajgassunk-e — balsorsunkban vagy vigasztalódni 
igyekezzünk.  ,Nélkülözésének és  fáradalmainak 
közepette boldog volt, mert boldog akart lenni, mert 
sem elkényeztetett, sem képzelgő, sem állhatatlan, 
sem telhetetlen nem volt, hanem mindig kevéssel vagy 
semmivel beérte." — Ha magát Contarinit hallanók, 
akkor a képbe talán valami vallási motívum is 
vegyülne; de már a sarut viselő gyakorlati filozófus 
beszéde is eleget jelent nekünk. 

Fra  Urbanóval rokon jellemű, csak más 
környezetben él a ravennai St. Fabio Calvo, 
Hippokratész magyarázója. Már nagyon idős férfiú 
volt és pusztán fűvel táplálkozott Rómában, , mint 
hajdan a pithagoraeusok", és olyan romladékban 
lakott, amely nem sokkal volt különb Diogenész 
hordójánál; abból a nyugdíjból, amelyet Leó pápától 
kapott, csak a legszükségesebbre valót tartotta meg 
magának, a többit másoknak adta. Nem volt 
egészséges ember, mint Fra Urbano, a vége is olyan 
volt, hogy halála órájában aligha mosolygott, mint 
amaz, mert Róma feldúlásakor a spanyolok őt, a 
csaknem 90 éves aggot, azzal a szándékkal hurcolták 
el, hogy váltságdíjat hajtanak be rajta, és az éhezés 
következményei miatt halt meg egy kórházban. De 
neve a halhatatlanság birodalmába került, mert 
Raffaello úgy szerette az öreget, mintha az apja lett 
volna és mesterét tisztelte benne, mert minden 
dolgában hozzá fordult tanácsért. Tanácskozásuk 
talán főként az ókori Rómának régészeti újjáépítésére 


vonatkozott, de talán annál jóval nagyobb dolgokra is. 
Ki tudná megmondani, mekkora része volt Fabiónak 
az Athéni iskola és Raffaello egyéb nagyfontosságú 
kompozícióinak kigondolásában? Szívesen zárnók le 
ezt a fejezetet egy kellemes és kiengesztelő 
életrajzzal, Pomponius Laetuséval, csak valamivel 
több "adatunk volna róla, — mint — amennyit 
tanítványának, — Sabellicusnak levele tartalmaz, 
amelyben  Laetust nyilván szándékosan kissé 
antikizálja; de hadd következzék belőle néhány 
részlet. Pomponius a nápolyi 

Sanseverinók, Salerno fejedelmeinek házából 
származó fattyúgyerek volt. A Sanseverinókat azonban 
nem akarta rokonainak elismerni és mikor meghívták, 
hogy közöttük éljen, ezzel a híres levélkével felelt: 
Pomponius  Laetus cognatis et propinguis suis 
salutem. Ouod petitis fieri non potest. (Pomponius 
Laetus üdvözletét küldi rokonainak és atyafiainak. 
Amit kívántok, lehetetlen megtennem.) Az apró, 
élénkszemű, furcsán öltözködő, semmit sem mutató 
emberke a XV. század utolsó évtizedeiben mint a 
római egyetem tanára hol esguilinói kis kertes 
házában, hol guirinalisi szőlőjében élt; amott nevelte 
kacsáit és egyéb szárnyasait, itt meg telkét mívelte 
pontosan Cato, Varró és Columella utasításai szerint; 
ünnepnapjait a  horgászásnak és  madarászásnak 
szentelte, de a lakomázásnak is valamelyik forrás vagy 
a Tiberis mellett a fák árnyéka szolgált. A gazdagságot 
és a kényelmes életet megvetette. Irigység nem volt 
benne, senkit meg nem szólt és az ilyesmit nem is 
tűrte a maga közelében; csak az egyházi hierarchia 
ellen szokott féktelenül kifakadni, mint ahogy életének 
utolsó éveit kivéve, általában a vallás megvetőjének 
hírében élt. Minthogy II. Pál pápa humanista- 
üldözésébe bele volt keveredve, Velence kiszolgáltatta 
a pápának, de semmi eszközzel sem lehetett 


önmagához méltatlan vallomásra kényszeríteni. Attól 
fogva a pápák és a főpapok meghívták és támogatták, 
és mikor IV. Sixtus idején a zavargások közben házát 
kifosztották, többet adtak össze számára, mint 
amennyit elveszített. Tanítónak lelkiismeretes volt; 
már napkelte előtt látható volt, amint lámpásával 
lebocsátkozott az Esguilinusról, és mindig szorongásig 
megtelt előadási terem fogadta; minthogy beszéd 
közben akadozott, óvatosan beszélt a katedrán, de 
mégis szépen és egyenletesen. Ránkmaradt kevés 
írása is gondos fogalmazásul. Régi szövegekkel senki 
sem bánt olyan gondosan és olyan tartózkodóan, mint 
ahogy az ókornak egyéb maradványai iránt is igazi 
tiszteletet tanúsított és elragadtatva állt vagy 
könnyekre fakadt előttük. Minthogy ha másoknak 
segítségére lehetett, a maga tanulmányait félretette, 
nagyon ragaszkodtak hozzá, és mikor meghalt, 
temetésére VI. Sándor pápa udvari embereit küldte el, 
hogy tetemét kísérjék; legelőkelőbb hallgatói vitték. 
Aracelibeli gyászszertartásán negyven püspök vett 
részt, és ott volt valamennyi külföldi követ is. Laetus 
kezdte és vezette Rómában az ókori, főként a plautusi 
színdarabok előadását. A város alapításának 
évfordulóját is minden esztendőben ünneppel ülte 
meg, amelyen barátai és tanítványai szónokoltak és 
költeményeket szavaltak. E két fő alkalom körül 
alakult és maradt később is együtt az, amit római 
Akadémiának neveztek. De az teljesen szabad 
egyesülés volt és semmi állandó intézethez nem 
tartozott; a két említett alkalmon túl olyankor is 
összeült, ha valamelyik pártfogójuk meghívta őket 
vagy ha valamely elhalt tagjuknak emlékét, pl. 
Platináét ülték meg. Délelőttönként azután egy 
közébük tartozó főpap misét szokott mondani; utána 
Pomponio lépett a szószékre és megtartotta beszédét; 
majd másvalaki lépett helyébe és disztichonokat 


szavalt. A vitákkal és szavalatokkal tarkított kötelező 
lakomával zárultak a gyász- és az örömünnepek; az 
akadémikusok, például éppen maga Platina is, már 
korán ínyencek hírében álltak. Egyéb alkalmakkor 
némelyik vendég az atellánák stílusára emlékeztető 
bohózatokat adott elő. Mint igen változó létszámú 
szabad egyesülés eredeti alakjában Róma pusztulásáig 
élt ez az 

Akadémia és egy-egy Angelus Coloccius, Johannes 
Corycius és mások vendégszeretetét élvezte. Hogy mit 
jelentett ez az Akadémia a nemzet szellemi életének, 
azt éppoly kevéssé tudjuk pontosan megállapítani, 
mint bármely más hasonló természetű társas 
egyesülés esetében; mindenesetre még Sadoleto is 
ifjúkora legszebb emlékei közé sorozza. Más 
akadémiáknak egész sora keletkezett és szűnt meg 
különböző városokban, aszerint, hogy az ott élő 
humanisták száma és jelentősége vagy a gazdagok és 
nagyurak pártfogása mennyire tette lehetővé. Ilyen 
volt pl. a nápolyi akadémia, amely Jovianus Pontanus 
személye köré csoportosult és amelynek egy része 
Leccébe költözött, továbbá Pordenone akadémiája, 
amely Alviano hadvezér udvarát alkotta. Lodovico 
hatásáról már volt szó. A XVI. század közepe táján úgy 
látszott, , hogy ezek az egyesületek teljesen 
átalakultak. A humanisták, akiket künn az életben is 
kiszorítottak vezető helyükből és akik a kezdődő 
ellenreformációban gyanú tárgyává lettek, elvesztik az 
akadémiák vezetését és az olasz költészet ott is 
helyébe lép a latinnak. 

Nemsokára minden valamirevaló városnak megvolta 
maga, lehetőleg furcsa nevű! és adományokból és 
hagyatékokból keletkezett vagyonú akadémiája. A 
korábbi latin korszakból átvették a versek szavalását, 
azon-fölül az időnként megismétlődő lakomákat, 


továbbá drámák előadását, amelyekben részint maguk 
az akadémikusok vettek részt, részint felügyeletük 
alatt fiatalemberek, nemsokára pedig megfizetett 
színészek. Az olasz színház sorsa, később az operáé is, 
sokáig ezeknek az egyesüléseknek kezében volt. 


NEGYEDIK SZAKASZ 
A világ és az emberek felfedezése 


I. Az olaszok utazásai 


Az egyéneiben fölötte fejlett és az  ókoron 
nevelkedett olasz szellem attól a számtalan 
megkötöttségtől . mentes, amely egyebütt az 
előbbrejutást akadályozta, a külső világ fölfedezése 
felé fordul és szóval és formával belefog annak 
ábrázolásába. Hogy a művészet miként oldotta meg 
ezt a feladatot, arról egyebütt lesz szó. Az olaszoknak 
a világ távoli tájékai felé való utazásairól itt csupán 
egy általános természetű megjegyzést bocsáthatunk 
előre. A keresztesháborúk minden európai számára 
megnyitották a távolságot és mindenhol 
fölébresztették a kalandkereső vándorló ösztönt. 
Mindig nehéz lesz rámutatni arra a pontra, ahol ez az 
ösztön a tudás vágyával találkozik vagy teljesen annak 
szolgájává lesz; legkorábban és legteljesebben 
azonban az olaszoknál következettel. Mára keresztes 
hadjáratokban is más természetű volt az ő 
részvételük, mint a többi nemzeté, mert őket 
hajórajaik és kereskedelmük érdekei kötötték össze a 
kelettel; a Földközi-tenger mindig is másként nevelte 
lakóit, mint a belső szárazföld, és az olaszok olyan 
értelmű kalandorok, mint az északiak, a maguk 
természeténél fogva egyáltalán sohasem lehettek. 
Azután, hogy a Földközi-tenger minden keleti 
kikötőjében  otthonosok lettek, könnyű volt a 
vállalkozóbb . szelleműeknek, hogy az odatorkolló 
nagyszabású mohamedánus vándorélethez 
csatlakozzanak; a földnek egy nagy része ezzel 


mintegy föltárva terült eléjük. Vagy, miként a velencei 
Marco Polo, a mongol világ hullámverésébe kerültek 
és az továbbsodorta őket a nagy kán trónusának 
lépcsőjéig. Némely olasz ember már az Atlanti- 
óceánon is korán szerepel mint  fölfedezések 
résztvevője; a genovaiak már a XIII. században 
rátaláltak a Kanári-szigetekre; mikor ugyanabban az 
évben, 1291-ben Ptolemais, a keresztény nyugat végső 
maradványa elveszett, ismét a genovaiak kísérlik meg 
elsőnek, hogy megtalálják a Kelet-Indiába vivő utat; 
Columbus csak a legnagyobbja amaz olaszok hosszú 
sorának, akik a nyugati népek szolgálatában a messzi 
tengerekre mentek. Márpedig nem az az igazi 
fölfedező, aki véletlenül elsőnek jut el valahova, 
hanem az, aki keresett és talált; csak az ilyen függ 
össze elődjeinek elgondolásaival és érdekeivel, és 
beszámolója aszerint is igazodik majd. Ezért lesznek 
az olaszok mindig az újabb kor fölfedező népe, 
különösen a késő középkorra nézve, még akkor is, ha 
elvitatnák tőlük azt, hogy ezen vagy azon a parton 
elsőnek kötöttek ki. 

Ennek a tételnek részletesebb megokolása a 
fölfedezések külön történetére tartozik. Bámulatunk 
azonban újra, meg újra a nagy genovai tiszteletre 
méltó alakja felé fordul, aki a nagy vízen túl egy új 
szárazföldet követelt, keresett és talált, és aki elsőnek 
merhette azt mondani, hogy: il mondó é poco, a világ 
nem olyan nagy, mint ahogy gondolják. Míg 
Spanyolország VI. Sándort küldi az olaszoknak, Itália 
Columbust adja a spanyoloknak; néhány héttel VI. 
Sándor pápa halála előtt (1503. július 7.) keltezi 
Columbus  Jamaicából a háládatlan katolikus 
királyoknak felséges levelét, amelyet az utókor 
sohasem fog a legnagyobb fölindulás nélkül olvasni 
tudni. Végrendeletének egyik függelékében, amely 
Valladolidban kelt 1506.  május4á-én,  , szeretett 


hazájának, Genova köztársaságának hagyja azt az 
imádságos könyvet, amelyet Sándor  — pápa 
ajándékozott neki és amely a börtönben, 
küzdelmeiben és bajaiban legnagyobb vigasztalója 
volt". , Mintha a borzalmas  Borgia-névre a 
kegyelemnek és jóságnak végső sugara hullana vele. 

Miként az olaszok utazásainak történetét, 
azonképpen földrajzi irodalmukat és a kozmográfiában 
való részüket is éppen csak érinthetjük. Ha csupán 
futólag is összehasonlítjuk eredményeiket más 
népekéivel, nyilvánvaló korai és szembetűnő fölényük. 
Itálián kívül hol akadhatott példa a XV. század közepe 
táján a földrajzi, a statisztikai és a történeti 
érdeklődésnek olyan társulására, mint Aeneas 
sylviusban? Hol akadhatott olyan egyenletesen 
kialakult előadótehetség? Nem csak tulajdonképpeni 
kozmográfiai  főművében, hanem leveleiben és 
kommentárjaiban is egyforma remekléssel írja le 
Aeneas Sylvius a tájakat, a városokat, a szokásokat, a 
kézművességet és a jövedelmeket, a politikai 
állapotokat és alkotmányokat, mihelyt a személyes 
tapasztalás vagy eleven hír alapján teheti; amit csak 
könyvek nyomán ír le, az természetesen kisebb 
értékű. Márannak a tiroli-alpesi völgynek rövid 
vázlata!" is, amelyben III. Frigyes császártól egyházi 
javadalmat kapott, az élet minden lényeges 
körülményét érinti és a tárgyilagos megfigyelésnek és 
összehasonlításnak olyan tehetségét és módszerét 
mutatja, mint amilyennel csak Columbusnak a 
régieken nevelkedett honfitársa rendelkezhetett. Az 
emberek ezrei látták azt, amit ő és tudták legalább 
részleteiben azt, amit ő tudott, de semmi sem 
ösztökélte őket arra, hogy képet rajzoljanak róla és 
nem volt tudatuk arról, hogy a világnak szüksége van 
olyan képekre. 

A kozmográfiában is!" hiába igyekszünk 


megkülönböztetni, hogy mennyi köszönhető a régiek 
tanulmányozásának és mennyi az olaszok sajátos 
géniuszának. Az olaszok tárgyilagosan figyelik meg és 
írják le ennek a világnak dolgait, még mielőtt 
alaposabban ösmernék a régieket, mert ők maguk is 
még félig ókori nép és mert politikai állapotuk 
előkészíti őket arra; de nem jutottak volna benne 
olyan hamar az érettség állapotáig, ha az ókori 
földrajzírók nem mutatják nekik az utat. Teljesen 
kiszámíthatatlan végül, hogy mekkora volt a hatása az 
utazók, a fölfedezők szellemére és irányára a már 
meglevő olasz kozmográfiának. Valamely tudomány 
műkedvelő feldolgozója is - ha pl. a szóban forgó 
esetben Aeneas Sylviust ennyire le akarjuk becsülni - 
a műkedvelő feldolgozó is éppen azt a fajta általános 
érdeklődést keltheti föl az ügy iránt, amely az új 
vállalkozók számára az uralkodó közvélemény, a 
kedvező előítélet nélkülözhetetlen új talaja. Az igazi 
fölfedezők- bármilyen szakúak legyenek is- nagyon jól 
tudják, hogy mit köszönhetnek az ilyen közvetítőknek. 


II. A természettudomány Itáliában 


Hogy az olaszoknak milyen volt a helyzetük a 
természettudományok birodalmában, arra nézve a 
különleges szakművekre vagyunk kénytelenek utalni; 
mi csak Librinek nyilvánvalóan nagyon fölszínes és 
szigorúan ítélkező művét ismerjük. A vita, amely 
bizonyos fölfedezések elsőbbsége körül keletkezett, 
bennünket annyival kevésbé érdekel, mert az a 
nézetünk, hogy minden korban és minden művelt 
népnél támadhat olyan ember, aki, bár igen mérsékelt 
az előzetes tágultsága, ellenállhatatlan kényszer 
ösztökélésére a tapasztalati kutatás karjába veti 
magát és veleszületett tehetségével fogva a 
legcsodálatosabb eredményekre jut. Ilyen férfiú volt 


rheimsi Gerbert és Roger Bacon; hogy azonfelül koruk 
teljes szaktudását elsajátították, az már csak 
szükséges következménye volt törekvésüknek. Mihelyt 
a téves gondolkozás fátyola fölszakadt és a 
hagyománytól, meg a könyvektől való szolgai függés, 
továbbá a természettől való irtózás legyőzetett, 
tömegével jelentek meg szemük előtt a problémák. 
Más dolog azonban, ha valamely nép egyéb népeknél 
korábban sajátítja el a természet megfigyelését és 
felkutatását, vagyis ha a fölfedezőt nem fenyegetik 
meg, sem agyon nem hallgatják, ha- 

nem rokon szellemek előzékenységére számíthat. 
Hogy ez Itáliában így volt, többen állítják.!" Büszkén 
követik az olasz természetbúvárok a  Divina 
Commediában Dante tapasztalati 
természetkutatásának bizonyságait és halk 
megszólalásait. A fölfedezésekről, amelyeket neki 
tulajdonítanak vagy arról, amit állítólag ő említ meg 
először, nem mondhatunk ítéletet, de minden 
laikusnak föl kell, hogy tűnjék a külső világ 
megfigyelésének az a sok nyilvánulása, amely már. 
Dante képeiben és hasonlataiban megszólal. Bármely 
újabb költőnél inkábba valóságból meríti azokat, akár 
a természetről, akár az emberi életről van szó; nem is 
puszta ékességként él velük, hanem azért, hogy a 
lehetőség szerint megfelelő képzetét keltse annak, 
amit mondani kíván. Mint igazi tudós jelenik meg 
azután különösen a csillagászatban, bár nem szabad 
elfelejteni, hogy a nagy költemény némely 
csillagászati helyének, amely nekünk ma 
tudományosnak tetszik, az időben, általánosan 
érthetőnek kellett lennie. Dante, tudományosságától 
eltekintve, valami népszerű csillagismeretet föltételez, 
amely a korabeli olaszokban, mint tengerjárókban, 
ugyanúgy megvolt, mint az ókoriakban. A csillagzatok 
fölkeltének és lenyugvásának ismeretét az újabb világ 


számára az órák és naptárak nélkülözhetővé tették és 
ezzel az ismerettel kiveszett az is, ami csillagászati 
érdeklődés addig a népben kifejlődött. Ma nincsen 
hiány kézikönyvekben és a gimnáziumi oktatás is 
megteszi a magáét; tudja is minden gyermek, hogy a 
Föld a Nap körül forog, amit Dante nem tudott, de az 
ügy iránt való érdeklődést - ha a szakembereket 
kivesszük - a legtökéletesebb közömbösség váltotta 
föl. 

Hogy a csillagokba kapaszkodó áltudományokban 
hittek, mit sem bizonyít az akkori olaszok empirikus 
érzéke ellen; csak keresztezte azt és legyűrte a jövőbe 
látás szenvedélye és heves vágyódása. Majd ha a 
nemzet erkölcsi és vallási jelleméről beszélünk, lesz 
még mondanivalónk a csillagjóslásról. 

Az egyház majd mindig türelmes volt az ilyen és 
egyéb áltudományok iránt, és az igazi 
természetkutatás ellen is csak olyankor lépett föl, ha a 
vád -már akár igaz volt, akár igaztalan -egyben 
eretnekségre és ördöngösségre, is vonatkozott, ami, 
igaz, meglehetősen rokon is volt az áltudománnyal. A 
döntő kérdés annak ki-nyomozása volna, hogy tudták- 
e Itáliában a domonkosrendi inkvizítorok (és a 
ferencrendiek is), és ha igen, mely esetekben, hogy a 
vádak hamisak voltak, és ennek tudatában mégis 
elítélték-e a vádlottat, akár mert cinkosai voltak az 
illető ellenségeinek, 

akár mert hallgatag gyűlölet élt bennük a természet 
megfigyelése iránt általában, különösen pedig a 
kísérletek iránt. Az utóbbira bizonyára volt eset, de 
aligha lesz lehetséges valaha is bebizonyítani. Ami 
északon az ilyen üldözésekre okot adhatott: a 
természettudománynak a skolasztikusoktól elfogadott 
hivatalos rendszerének az újítókkal szemben való 
ellenállása, -az Itáliára nézve kevésbé vagy egyáltalán 
nem áll. Abanói Pietro (a XIV. század elején) 


kimutathatóan áldozatul esett egy másik orvos bajtársi 
irigységének, aki balhit követése és varázslás miatt 
bepanaszolta az inkvizíciónak és valami hasonlót 
sejthetünk Pietro padovai kortársának, Giovannino 
Sanguinaccinak esetében is, mert az illető mint orvos 
gyakorlati újító volt; de Sanguinaccinak sikerült a 
puszta száműzetés árán megmenekülnie. 

Nem szabad végül elfelejteni, hogy a 
domonkosrendiek, mint inkvizítorok, kevésbé 
egyenletesen fejthették ki hatalmukat Itáliában, mint 
északon; a kényurak, csakúgy, mint a szabad államok 
a XIV. században olykor az egész papsággal szemben 
olyan megvetést tanúsítottak, hogy a puszta 
természetkutatásnál sokkal különb dolgok büntetlenül 
megeshettek. Mikor azonban a XV. században az ókor 
nagyon az előtérbe került, a régi rendszeren ütött rés 
minden világi kutatásnak közösen javára vált, 
csakhogy a humanizmus magához ragadta a legjava 
erőket, és ezzel a tapasztalati természetismeretnek 
bizonyára kárára volt."? Közben mindig újra fel- 
felébred az inkvizíció, és az istenkáromlással és 
ördöngösséggel vádolt orvosokat megbünteti vagy 
megégeti, de sohasem állapítható meg biztosan, hogy 
elítélésüknek mi volt az igazi és legmélyebb oka. 
Mindazonáltal a XV. század végének Itáliája Paulo 
Toscanelli, Luca Pacioli és Lionardo da Vinci révén 
kétségtelenül az első népe volt Európának a 
matematika és a természettudomány terén, és 
valamennyi ország tudósai az ő tanítványainak 
vallották magukat, Regiomontanus és Copernicus is. 

Az olaszoknak ez a híre még az ellenreformációt is 
túlélte. A természettudományi érdeklődés általános 
elterjedésének sokatmondó jele a korán nyilvánuló 
gyűjtői érzék, a növényeknek és az állatoknak 
összehasonlító megfigyelése. Itália mindenekelőtt a 
legkorábban dicsekedhetik botanikus kertekkel, 


ámbár azok létesítésében inkább a gyakorlati cél 
vezethette, sőt az elsőbbség kérdése is vitás lehet. 
Sokkal fontosabb, hogy a fejedelmek és a gazdag 
magánemberek díszkertjeik megtervezése közben 
maguktól jutottak arra az eredményre, hogy lehetőleg 
sok különböző növényt és azoknak nemeit és 
változatait gyűjtsék. A XV. században a Mediciek Villa 
Careggijének pompás kertjét szinte mint valami 
botanikus kertet írják le számtalan más-más fajta 
fájával és cserjéjével. Ugyanígy a XVI. század elején 
Triulzio bíboros egy villáját a római Campagnában, 
Tivoli környékén különböző rózsafajtákból alakított 
sövényeivel, mindenféle fájával, köztük minden 
lehetséges változatú  gyümölcsfával; végül húsz 
szőlőfajtával , meg egy nagy 9 konyhakerttel. 
Nyilvánvalóan egyébről van itt szó, mint néhány 
tucatnyi közismert orvosi növényről, amilyen az egész 
Nyugat egyetlen kastély- vagy zárdakertjéből sem 
hiányzott; az asztali gyümölcs fölöttébb kifinomodott 
termelése mellett maga a növény iránt is érdeklődés 
mutatkozik, mint szemrevaló jelenség iránt. A 
művészet történetéből tudjuk, milyen későn 
szabadultak meg a kertek ettől a gyűjtői 
szenvedélytől, hogy az- 

után nagy építészeti és festői tervezésnek 
szolgáljanak tárgyául. Bizonyára az idegen állatok 
tartása 4 is a megfigyelés magasabb rendű 
érdeklődésével függ össze. A Földközi-tenger déli és 
keleti kikötőiből való könnyű szállítási lehetőség és az 
olasz éghajlat lehetővé tette, hogy a dél 
leghatalmasabb , állatait megvásárolhassák vagy a 
szultánoktól ajándékul elfogadhassák. Leginkább 
eleven oroszlánt tartottak szívesen a városok és a 
fejedelmek, akkor is, ha nem éppen oroszlán szerepelt 
a címerükben, mint Firenzében.190 Az 
oroszlánvermek az állami palotákban voltak vagy azok 


közelében, mint Perugiában és Firenzében; a római a 
Capitolium tövében volt. Azok a vadállatok ti. olykor 
minta politikai ítéletek!" végrehajtói szerepeltek, és a 
népet is bizonyos mértékig félelemben tartották. 
Viselkedésükből azonfelül a jövendőre következtettek; 
szaporaságuk például az általános jólétnek volt jele; 
még Giovanni Villani sem restelli följegyezni, hogy 
jelen volt, amikor egy nőstény oroszlán megellett. "2 A 
firenzeiek azonfelül már igen korán tartottak 
párducokat és külön párducmestert szegődtettek 
melléje."  Ferrarai  Borso  oroszlánjait bikákra, 
medvékre és vaddisznókra szabadította. A XV. század 
végén azonban már több fejedelmi udvarnak 
valóságos állatsereglete (serraglio) volt, mert hozzá 
tartozott az a ranggal járó fényűzéshez. ,A nagyúr 
pompájához" - mondja Matarazzo-lovak, kutyák, 
öszvérek, kányák és egyéb madarak, udvari bolondok, 
énekesek és idegen állatok tartoznak." A nápolyi 
állatseregletben Ferrante király idején egyebek között 
egy-egy zsiráf, meg zebra élt, valószínűleg Bagdad 
akkori fejedelmének ajándéka." Filippo Maria 
Visconti-nak nemcsak olyan lovai voltak, amelyekért 
500, sőt 1000 aranyat fizetett, azután értékes angol 
kutyái, hanem sok párduca is, amelyeket északról 
hozatott, havonként 3000 aranyába kerültek. Nagy 
Emánuel, Portugália királya, nyilván tudta, hogy mit 
cselekszik, amikor X. Leó pápának egy elefántot meg 
egy orrszarvút küldött. Ezenközben már a tudományos 
állattannak is, a növénytannak is megvetették az 
alapját. 

Az állattan gyakorlati ismerete a ménesekben 
fejlődött ki; közülök Francesco Gonzaga alatt a 
mantovai Európa első ménesének számított. A 
lófajtáknak összehasonlító értékelése olyan régi 
keletű, mint maga a lovaglás, és a vegyes fajta lovak 
mesterséges tenyésztése a keresztes hadjáratok óta 


honosodott meg; Itáliában azonban a valamennyire 
jelentős városokban rendezett lófuttatások 
nyereményei voltak leghatásosabb  ösztönzői a 
lehetőleg gyors paripák tenyésztésének. A mantovai 
ménesben nevelkedtek a lóversenyek legbiztosabb 
nyerői, azon belül a legnemesebb harci mének is és 
általában azok a lovak, melyek a nagyuraknak 
küldhető ajándékok között a legfejedelmibbeknek 
számítottak. Francesco Gonzagának Spanyolországból 
és Írországból, éppúgy mint Afrikából, Trákiából és 
Kilikiából való csődörei és kancái voltak; az utóbbiak 
kedvéért érintkezésben volt és barátságot tartott a 
nagyszultánokkal. Minden keverékfajt kipróbáltak, 
hogy a legkülönbet tenyésszék ki. 

De emberseregletben sem volt hiány; az ismert 
Ippolito . Medici bíboros, Nemours hercegének, 
Giulianónak törvénytelen fia, az ő különös udvarán 
egész sereg barbárt tartott, akik több mint húsz 
különböző nyelven beszéltek, és a maga nemében és 
fajtájában mindenik kiváló volt. Voltak közöttük észak- 
afrikai nemes mór vérből származó páratlan lovasok, 
tatár íjasok, fekete birkózók, indiai búvárok, törökök, 
akik főként vadászataira kísérték a bíborost. Mikor 
Ippolitót korai végzete elérte (1535), udvarának ez a 
tarka serege vállán vitte tetemét Itriből Rómába és a 
városnak a bőkezű úr halálán való általános gyászába 
belevegyítette heves taglejtéssel kísért soknyelvű 
halottisirámát. "9 Eme szórványos jegyzetek, melyek az 
olaszoknak a természettudományhoz való viszonyára 
és a természet termékeinek változatossága és 
gazdagsága iránt tanúsított érdeklődésére 
vonatkoznak, csak arra valók, hogy megmutassák, 
hogy a szerző jól tudja, mekkora a hézag művének 
ezen a helyén. Azoknak a különleges műveknek, 
amelyek a hézagot túlontúl bőségesen kitöltenék, 
kellőképpen még a nevét is alig tudja. 


111. A táji szépség fölfedezése 


A természet megközelítésének azonban a kutatáson 
és tudáson túl volt még egy másik módja is, mégpedig 
a megközelítésnek egy különös értelmében. Az olaszok 
a legelsők az újabb korban, akik a táj alakját, mint 
valami többé vagy kevésbé szépet vették észre és 
élvezték. 

Az ilyen képesség mindig hosszú, bonyolult 
művelődési folyamatnak eredménye és keletkezését 
nehéz követni, mert az ilyen természetű érzés sokáig 
leplezetten élhet, minekelőtte költői vagy festői 
alkotásban elárulná magát és azzal önmaga tudatára 
ébredne. A régieknél például a művészet és a 
költészet bizonyos mértékig az egész emberi életet 
feldolgozta már, mielőtt a tájék ábrázolásába fogott 
volna, és a tájábrázolás mindig is mellékes műfajnak 
maradt, noha Homérosz óta számtalan szóból és 
versből kiviláglik, hogy milyen nagy hatással volt a 
természet az emberre. Továbbá a germán törzsek, 
amelyek a római birodalom földjén megalapították 
uralmukat, eleve a legnagyobb mértékben föl voltak 
szerelve arra, hogy fölismerjék a táji természet 
szellemét, és ha a kereszténység egy ideig arra 
kényszerítette is őket, hogy az addig tisztelt 
forrásokban és hegyekben, a tavakban és erdőkben 
hamis démonok ábrázatát sejtsék, ezen az átmeneti 
állapoton kétségtelenül hamar túlkerültek. A középkor 
tetőpontján, 1 200 tájékán ismét teljesen naiv lélekkel 
tudják az emberek a külső világot élvezni, amint az 
elevenen jelentkezik a különböző nemzetek 
vándorénekeseiben. Ezek az énekmondók egész 
valójukkal részt vesznek a legegyszerűbb 
jelenségekben, pl. a tavaszban és virágaiban, a zöld 
mezőben és az erdőben. 

De mindez csupán előtér, távolság nincsen benne, 


még abban a különösebb értelemben sem, hogy a 
keresztes vitézek elárulnák dalaikban, hogy messze 
világot jártak meg. Az epikus költészet is, amely olyan 
pontosan leírja például a viseleteket és fegyvereket, 
vázlatszerű, amikor helyeket ír le és a nagy Wolfram 
von Eschenbach alig ad valamennyire is kielégítő 
képet arról a színhelyről, amelyen cselekvő személyei 
mozognak. Az énekekből senki sem olvasná ki, hogy ez 
minden országokbeli versköltő nemesség magas 
helyen épült, messzire elnéző kastélyokban lakott, 
vagy olyanokat ismert. A vándor papok latin 
költeményeiből is hiányzik a messzeségbe néző 
tekintet, a tulajdonképpeni tájék, de közelségét néha 
olyan izzó színpompával festik, amilyenre talán 
egyetlen lovagi minnesánger sem képes. Vagy van-e 
még olyan ábrázolása Ámor berkének, mint ama XII. 
századi, szerintünk olasz költőé?""" 

Immortalis fieret 

Ibi manens homo: 

Arbor ibi guaelibet 

Suo gaudet pomo; 

Viae myrrha, cinamo 

Flagrant et amomo — 

Conjectari poterat 

Dominus ex domo etc. 

Az olaszok szemében a természet mindenesetre 
régen megtisztult bűneitől és megszabadult minden 
démoni befolyástól. Assisi Szent Ferenc egészen 
ártatlan szívvel magasztalja a naphoz intézett 
himnuszában"" az Urat, mert megteremtette az égi 
fényeket és a négy elemet. Amde az igazi bizonyságai 
annak, hogy a nagy táji látványok mélyebb hatással 
vannak a lélekre, Daniéval kezdődnek. Nemcsak 
meggyőzően ábrázolja néhány sorban a hajnali szellőt, 
a szelíden mozgó tengert messziről rezegő fényével, 
az erdei vihart és egyebeket, hanem magas hegyeket 


mászik meg azzal az egyetlen lehetséges szándékkal, 
hogy a messzire látást élvezze." Talán az ókor óta az 
elsők egyike ő, aki ezt megtette. Boccaccio inkább 
sejteti. semmint elmondja, mennyire megindítja a 
tájék; de pásztori regényeiben" 9 nehéz rá nem ismerni 
arra a hatalmas természeti színpadra, amely legalább 
a képzeletében él. Teljesen és a legnagyobb 
határozottsággal tesz tanúságot azután Petrarca, a 
legkoraibb teljesen modern emberek egyike, a 
tájéknak a megindult lélekre való jelentősége mellett. 
Az a fényes szellem, aki valamennyi irodalomból 
elsőnek kereste össze a festői természeti érzék 
kezdetének és haladásának jeleit, és Ansichten der 
Natur című munkájában maga is a leírás legnagyobb 
mesterművét alkotta meg: Alexander von Humboldt, 
Petrarca iránt nem volt egészen igazságos, s a nagy 
arató után maradt még némi marokszedésre váró 
munka. 

Petrarca ugyanis nem csupán jelentékeny 
földrajzismerő és térképrajzoló volt- Itália legkorábbi 
térképét állítólag ő rajzoltatta meg - nem is csupán 
ismétlőjele volt annak, amit a régiek mondtak, hanem 
a természet közvetlenül hatott reá. A természet 
élvezése a legkívánatosabb kísérője minden szellemi 
tevékenységében; — a kettőnek 6 egybefonódásán 
nyugszik vaucluse-i és egyebütt való remeteélete, 
időnkénti menekülése az időből és a világból. 
Igaztalanok lennénk iránta, ha még gyönge és kevéssé 
fejlett tájleíró képességéből a tájérzés hiányára 
akarnánk következtetni. Ahogyan pl. Spezia és Porto 
Venere csodás öblét leírja, melyet azért helyez el 
Aíricája hatodik énekének végén, mert addig sem a 
régiek, sem az újabbak meg nem énekelték, 
mindenesetre csak puszta elsorolás. De ugyanez a 
Petrarca mára sziklaképződmények szépségét is 
fölismeri és általában különbséget tud tenni valamely 


tájék festői jelentősége és hasznossága között. A 
reggiói erdőkben egyszer egy nagyszerű tájéknak 
hirtelen megpillantása oly módon hatott rá, hogy újra 
hozzáül egy rég félbehagyott költeményéhez. 

A legigazabb és legmélyebb izgalom azonban akkor 
fogja el, amikor fölkapaszkodik az Avignontól nem 
messze levő Mont Ventoux-ra."9 A messzire ellátásnak 
valami határozatlan vágya a végsőkig fokozódik 
benne, mígnem végre rábukkan Liviusban arra a 
helyre, ahol Fülöp király, a rómaiak ellensége, a 
Haemus hegyére hág; s ez azután eldönti kétségeit. 
Ezt gondolja magában: amit a királyi agg emberben 
nem hibáztattak, az talán egy  magáncsaládból 
származó fiatalembernek is megbocsátható. A céltalan 
hegymászást!, hallatlan valami volt környezetében s 
ezért nem számíthatott arra, hogy barátai vagy 
ismerősei elkísérjék. Petrarca mindössze az öccsét 
vitte magával és az utolsó pihenőállomásról két falusi 
embert. A hegyen egy öreg pásztor kérve kérte, hogy 
forduljon vissza; ő is megkísérelte ötven évvel azelőtt 
ugyanazt, és megbánással, szétzúzott tagokkal és 
szétrongyolódott ruhával tért vissza; annak-előtte és 
azóta nem is vállalkozott többé senki arra az útra. De 
Petrarca és öccse elmondhatatlan fáradsággal megy 
tovább, mígnem a felhők lábuk alatt lebegnek, és 
följutnak a hegy tetejére. A kilátás leírását, igaz, hiába 
várja az ember, de nem azért, mintha a költő 
érzéketlen volna iránta, hanem ellenkezőleg azért, 
mert a benyomás túlságos erővel hat reá. Megjelenik 
lelke előtt egész elmúlt élete minden balgaságával; 
eszébe jut, hogy éppen tíz esztendeje, hogy fiatalon 
elindult Bolognából, és vágyódó pillantást vet Itália 
felé; belelapoz egy könyvbe, amely akkoriban kísérője 
volt: Szent Ágoston vallomásaiba - és ekkor szeme 
megakad a tizedik fejezetnek ezen a helyén: , És akkor 
az emberek elindulnak és megcsodálják a magas 


hegyeket és a messzi tengert és a hatalmasan zúgó 
folyamokat és az Óceánt és a csillagok járását, és 
magukról is megfeledkeznek közben". Öccse, akinek 
ezeket a szavakat elolvassa, nem érti, hogy miért 
csukja be ezután a könyvet és miért hallgat el. Néhány 
évtizeddel utóbb Fazio degli Uberti az ő rímes 
földleírásában az Alvernia hegyéről mutatkozó tág 
körű kilátást ugyancsak a  földrajzíró és a 
régiségbúvár érdeklődésével írja le, de mint olyan 
jelenséget, amelyet igazán látott. Az Alverniánál 
azonban jóval magasabb csúcsokat is megmászhatott, 
mert olyan jelenségekről is tud, amelyek csak tízezer 
lábbal a tenger színe fölött jelentkeznek: a 
vértódulásról, a szemében érzett nyomásról és 
szívdobogásról, ami ellen mítoszi társa, Solinus, 
szeszben megmártott szivaccsal védekezik. Beszél a 
Parnasszus és az Olymposz20i megmászásáról is, de 
az nyilván merő elképzelés. 

A XV. században azután a flandriai festői iskola két 
nagy mestere, Hubert és Jan Van Eyck egyszer csak 
megrabolja a természetet: elveszi tőle a képét. Es 
tájképük — nemcsak — annak a  törekvésüknek 
következése, hogy a valóság látszatát idézzék föl, 
hanem már önálló költői tartalma van, lelke, ha 
elfogódott is. Hatása a Nyugat egész művészetére 
tagadhatatlan, s így az olasz tájképfestést sem hagyta 
érintetlenül. De mellette a maga útját járja a táj iránt 
érzékennyé lett olasz szemnek sajátos érdeklődése. 
Miként a tudományos földleírásban, azonképp ezen a 
területen is a kor legfontosabb tanúinak egyike 
Aeneas Sylvius. Ha Aeneasban az embert számba sem 
vennők, akkor is meg kellene vallanunk, hogy kevés 
más szereplőben tükröződött olyan teljességében és 
olyan elevenen korának képe és szellemi műveltsége, 
és hogy kevés más ember áll olyan közel kora 
reneszánsz átlagos emberéhez. Egyébként, mellesleg 


szólva, erkölcsi tekintetben sem ítéli meg méltányosan 
az, aki egyoldalúan, a zsinatja körül megcsalt egyház - 
Aeneas ingatag viselkedése lett volna ebben a hibás - 
panaszain indul el." Ezúttal azért érdekel bennünket, 
mert az első volt, aki az olasz tájék nagyszerűségét 
nemcsak élvezte, hanem lelkesedve részletesen le is 
írta. Az egyházi államot és Toscana déli részét 
(szülőhazáját) különösen pontosan ismerte, és mikor 
pápa lett belőle, szabad idejét a kedvező évszakban 
leginkább kirándulásokkal és a vidéken tartózkodással 
töltötte. Ugy legalább megvolt a régóta köszvényben 
szenvedő férfiúnak az ahhoz való módja, hogy 
gyaloghintón vitesse magát hegyen-völgyön át; és ha 
az utána következő pápák szórakozásait 
összehasonlítjuk az övéivel, akkor II. Pius, akinek 
legnagyobb gyönyörűsége a természet, az ókor és az 
egyszerű, de nemesen díszes épületek építése volt, 
szinte félszentként jelenik meg. Kommentárjainak 
szép, eleven latin nyelvében teljesen elfogulatlanul 
tanúsítja boldogságát. 

Szeme olyan sokoldalúan kimíveltnek látszik, mint 
akár valami mai emberé. Gyönyörködve élvezi az 
albanói hegység legmagasabb csúcsáról, a Monte 
Cavóról nyíló nagy, panorámaszerű rálátást, a Monte 
Cavóról, ahonnan a terracinai tengerpartot látja Circe 
hegyfokától a Monte Argentaróig és a messzi tájékot, 
rajta az ősidők romvárosait, Közép-lItália 
hegyvonulatait, a mélyükben körös-körül zöldellő 
erdőket és a hegység közelinek tetsző tavait. Átérzi 
Todi táji helyzetének szépségét, ahogyan szőlőhegyei 
és olajberkei fölött trónol és letekint a távoli erdőkre 
és a Tiberis völgyére, melyben a sok várkastély és 
kicsiny város a kígyózó folyó fölé emelkedik. A Siena 
körüli bájos, dombos vidék-minden magaslatán villák 
és kolostorok - az ő szülőföldje és ahogyan leírja, az 
különös szeretetét mutatja. De egy-egy szűkebb 


értelmű festői motívum is boldoggá teszi, pl. a 
bolsenai-tóba nyúló földnyelv, a Ca-podi Monte: 
, Szőlőlombtól árnyékos sziklába faragott lépcsők 
visznek le meredeken a tó partjára, ahol a szirtek 
között az örökzöld tölgyek állnak, melyekbe a rigók 
éneke visz életet". A Nemi-tó körül vivő úton a 
gesztenyék és egyéb gyümölcsfák alatt úgy érzi, 
hogyha valahol, hát ott, , Diana rejtekhelyén", kell 
fölébrednie a költő lelkének. Gyakran és sokszor 
tartott consistoriumot és ült törvényt, vagy hallgatott 
meg követeket öreg gesztenyeóriások vagy olajfák 
alatt a zöld mezőn, csobogó vizek mellett. Az olyan 
látványnak, mint a szűkülő erdei szakadék, amelyen 
merész ívben halad át a híd, nyomban felfogja a teljes 
jelentését. A legkisebb részlet is örömet szerez neki 
szép vagy teljesen kialakult és jellegzetes 
megjelenésével: a kéken hullámzó lenvirágos mezők, a 
sárga rekettye, amely belepi a dombot, még a 
mindenfajta vad bozót is, csakúgy, mint egy-egy 
pompás fa és forrás, amely neki a természet megannyi 
csodájának tetszik. A táji szépség netovábbját a Monte 
Amiatán élvezi 1462 nyarán, amikor a pestis és a 
forróság a sík földön rettenetessé tette az életet. A 
hegy közepe táján, San Salvatore régi longobard 
kolostorában telepedett le udvarával; onnan, a 
meredek hegyoldalon nőtt gesztenyefák közül végiglát 
az ember egész Dél-Toscanán és a távolban Siena 
tornyait látja. A hegy legmagasabb csúcsának 
megmászását kísérőire hagyta, akikhez a velencei 
szónok is társul szegődött; odafenn két egymáson álló 
kőtömböt találtak, talán valami ősi népnek 
áldozóhelyét, és úgy tetszett nekik, mintha a távol 
tengeren túl nagy messzeségben Korzika és 
Szardínia"? szigetét is fölfedezné tekintetük. A 
fölséges nyári hűvösségben, az öreg tölgyfák és 
gesztenyefák között, az üde gyepen, amelyen tövis 


nem sértette a lábat, bogár, kígyó nem volt terhére, 
sem veszedelmére az embernek, a legboldogabb 
hangulatban élt a pápa; a Segnatura, az egyházi 
legfelsőbb bíróság ülései számára a kijelölt 
hétköznapokon megannyiszor újabb árnyas helyeket 
keresett? föl - ,novos in convallibus fontes et novas 
inveniens umbras, guae dubiam facerent electionem". 
Közben megesett, hogy a kutyák egy-egy hatalmas 
szarvast riasztottak föl közeli pihenőhelyén s az 
azután — hegynek fölfelé menekültében - patáival és 
agancsával védekezett. Esténkint a pápa a kolostor 
előtt szokott ülni, azon a helyen, ahonnan a Paglia 
folyó völgyébe látni le, és vidáman elbeszélgetett a 
bíborosokkal. A pápai udvar emberei, akik vadászat 
közben lefelé merészkedtek, odalent tűrhetetlennek 
érezték a hőséget és fölperzselt növényzetet találtak, 
valóságos poklot, s ezért a kolostor a maga zöld és hűs 
környezetében a boldogok otthonának tetszett. 
Mindez tiszta újkori élvezet volt, nem az ókor hatása. 
Amilyen bizonyos, hogy a régiek is ehhez hasonlóan 
éreztek, olyan bizonyos, hogy ami gyér ilyen 
nyilatkozásukat Pius pápa ismerhette, nem lett volna 
elég ahhoz, hogy aktcora lelkesedésre ragadja.205 Az 
olasz költészetnek a XV. század végén és a XVI.-nak 
elején kezdődő második virágzó kora a vele egyidejű 
latin költészettel együtt bővelkedik olyan 
bizonyságokban, amelyek a táji környezetnek a 
kedélyre való nagy hatásáról tanúskodnak; ezt látjuk 
akkor is, ha egy pillantást vetünk az akkori 
lírikusokra. Tájképek részletes leírása azonban kevés 
maradt ránk, mert a lírának, az eposznak és a 
novellának abban az energiás korban egyéb dolga 
volt. Bojardo és Ariosto igen határozottan rajzolta a 
természetet, de oly rövidre fogva, amennyire csak 
lehet és nem igyekszik a távolságok és a nagy 
perspektívák hatásával a hangulatot fokozni," mert 


az műveikben, az emberekben és az eseményekben 
rejtőzik. A megjelenítő képességű párbeszédíró és 
levélíró sokkal inkább forrása lehet a növekvő 
természetérzésnek, mint a költő. Csodálatos 
öntudattal él például irodalmi műfajának törvényeivel 
Bandello; novelláiban a természeti környezetről?" egy 
szóval sem mond többet a szükségesnél, a novellái elé 
írt ajánlásokban ellenben több ízben bőbeszédűen 
leírja a természet adta környezetet, mint a 
beszélgetés és társalgás színhelyét. A levélírók közül, 
sajnos, Aretinóban kell látnunk azt, aki talán először 
foglalt , szóba egy pompázatos esti fényes 
felhőjelenséget. De a költők között is előfordul olykor, 
hogy érzelmi életük egybefonódik a szeretettel. Tito 
Strozza zsánerszerű természeti környezettel írja le 
egy latin elégiájában (1458 nyárutóján) azt a helyet, 
ahol kedvese tartózkodik: repkénnyel befuttatott, 
szentek megfakult freskóképeivel borított, fák között 
megbújó régi házikó, mellette kápolna, melyet nagyon 
megviselt a szomszédságában folyó Pónak vadul ömlő 
áradata; nem messze onnan kölcsönvett igásállatokkal 
szántja a káplán hét sovány holdját. Nem a római 
elégia-költőkre emlékezés ez, hanem az újabb kori 
ember sajátos érzése; a hozzá való párhuzamról, a 
falusi életnek nem művészien bukolikus ábrázolásáról 
ennek a szakasznak végén lesz még szó. 

Azt vethetnék ellene, hogy a XVI. század német 
mesterei néha már a legremekebb művészettel 
jelenítik meg az emberi életnek ilyen valóságszerű 
környezeteit, pl. Albrecht Dürer a tékozló fiút ábrázoló 
rézmetszetén. Csakhogy egymástól teljesen különböző 
két dolog az, ha a realizmusban nagyranőtt festő 
toldja meg ábrázolását ilyen táji színhellyel, vagy ha a 
költő, aki különben az ideál és a mitológia jelmezét 
viseli, belső kényszernek engedve bocsátkozik le a 
valóságba. Azonfölül az időbeli elsőbbség itt is, 


csakúgy, mint a falusi élet leírásában, az olasz 
költőket illeti. 


IV. Az ember fölfedezése: a lélek 
ábrázolása a költészetben 


A világ fölfedezésénél még nagyobb cselekedete a 
reneszánsz műveltségének, hogy elsőnek fedezi föl és 
segíti napvilágra az ember teljes tartalmát. 

Legelőbb, mint láttuk, az individualizmust fejleszti 
ki leginkább ez a világkorszak; azután az egyéninek 
buzgó és sokrétű megismerésére vezeti azt minden 
fokon át. Az egyéniség fejlődése önmaga és mások 
egyéniségének fölismerésétől függ. Az ókori irodalom 
hatását azért kellett e két nagy jelenség közé 
helyeznünk, mert az egyéni megismerés és leírás 
módjának csakúgy, mint az egyetemes emberinek, ez 
a közeg adja meg a színét és határozza meg az 
irányát. A megismerés erejét azonban az idő és a 
nemzet adta. 

A bizonyító jelenségek, amelyekre hivatkozunk, 
csekély számúak lesznek. Ha könyvünk folyamán 
valahol, hát itt érez a szerző olyat, hogy a sejtés 
kényes terére lépett és hogy ami a XIV. és XV. század 
szellemének történetében gyöngéd, de mégis jól 
látható színátmenetként jelenik meg szeme előtt, azt 
mások bajosan fogják ténynek elismerni. Egy nép 
lelkének ilyen fokonként áttetszővé válása olyan 
jelenség, amelyet minden néző másmásként láthat. Az 
idő lesz benne a döntő bíró. 

Szerencsére nem az elméleti pszichológián való 
tépelődéssel kezdődött az ember szellemi lényének 
megismerése-mert ahhoz elég volt Arisztotelész -, 
hanem a megfigyelés és a leírás képességével. A 
nélkülözhetetlen elméleti kolonc a négy 


vérmérsékletről szóló tanításra szorítkozott, 
amelyeket akkoriban a bolygók hatásának dogmájával 
volt szokás egybekötni. 

Ezek a merev elemek időtlen idők óta 
föloldhatatlanoknak mutatkoznak az egyes emberek 
megítélésében, az egyetemes haladásnak azonban 
nem válnak kárára. Persze különösnek hat az, ha 
olyan korban bíbelődnek vele, amikor már nemcsak a 
hű és pontos leírás, hanem az el nem múló művészet 
és költészet is legmélyebb lényegében és jellemző 
külsőségei szerint tudta a teljes embert ábrázolni. 
Csaknem tréfásan hat az, ha VII. Kelemen pápának 
egy egyébként derék megfigyelője a pápát ugyan 
mélabús  temperamentumúnak véli, de ítéletét 
alárendeli az orvosokénak, akik a pápában inkább 
vérmesen kolerikus temperamentumra ismernek. 
Vagy ha arról értesülünk, hogy ugyanaz a Gaston de 
Foix, a ravennai győző, akit Giorgione megfestett, 
Bambája pedig kőbe faragott és akit minden 
történetíró jellemezni igyekezett, szaturnuszi kedélyű 
volt.98 Akik ilyet írnak, azok persze valamit nagyon 
határozottan akarnak vele szóba foglalni; csodálatosak 
és idejüket múltak csupán azok a kategóriák, 
amelyekkel véleményüket kifejezik. 

A szellem szabad ábrázolásának birodalmában 
mindenekelőtt a XIV. század nagy költői fogadnak 
bennünket. Hogyha a két előző évszázad udvari és 
lovagi költészetének gyöngyszemeit összekeresgéljük, 
akkor a lelki megmozdulások olyan nagyszerű 
megsejtéseinek és képeinek gyűjteménye kerül össze, 
amely első pillantásra mintha vitássá tenné az olaszok 
elsőbbségét. Ha nem is vesszük figyelembe a lírai 
költészetet, 7risztán és Izoldájával már az egy 
Gottfried von Strassburg is olyan képét rajzolja meg a 
szenvedélynek, amelynek el nem múló jelei vannak. 
Csakhogy azok a gyöngyszemek a megszokottnak és a 


mesterkéltnek tengerében elszórva hevernek és 
tartalmuk még messze van attól, hogy teljesen 
láthatóvá tegye a belső embert és lelkének 
gazdagságát. 

A XIII. században trovatoréi által Itália is kivette 
részét az udvari és lovagi költészetből. A trovatoréktól 
származik a canzone, amelyet oly mesterkélten és 
fáradságosan szerkesztenek meg, mint az északi 
minnesánger a maga énekét; még a tartalma és 
gondolatmenete is szokásszerűen udvari, akkor is, ha 
a költő a polgárok vagy tudósok rendjéhez tartozik. De 
már két kifelé vezető út mutatkozik, amelyek az olasz 
költészetnek új jövője felé visznek és amelyeket nem 
szabad lényegtelennek vélnünk, noha csak alakiságról 
van szó. Ugyanattól a Brunetto Latinitól, aki a 
canzoneköltésben a trovatorék közönséges modorát 
képviseli, származnak a legkoraibb ismert versi sciolti 
rímtelen hendecasyllabusai (tizenegy szótagú sorok), 
és ebben a látszólagos formátlanságban egyszeriben 
valami igaz, valami megélt szenvedély fejeződik ki. A 
tartalom erejében bizakodó költőnek a külső 
eszközökről való tudatos lemondása ez, hasonlatos 
ahhoz, amely néhány évtizeddel utóbb mutatkozik a 
freskófestésben, sőt még későbben a táblaképek 
festésében is, mikor a festő lemond a színekről és 
mindössze egy-egy világosabb vagy sötétebb tónusra 
szorítkozik. Abban a korban, amelynek költészetében 
egyébként olyan nagy fontosságú a mesterkéltség, 
Brunettónak ezek a versei egy új irány kezdetét 
jelentik.99 

Mellette azonban, sőt még a XIII. század első 
felében is, Itáliára nézve egy uralkodó versalak 
fejlődik ki, annak a sok, szigorú mértékű strófaalaknak 
egyike, mely nyugaton termett: a szonett. A rím 
elhelyezése, sőt a verssorok száma még száz évvel 
később is ingadozik, mígnem Petrarca uralkodóvá 


teszi a szonett megmaradó normális alakját. Eleinte 
ebbe az alakba öntenek minden magasabb rendű lírai 
és elmélkedő tartalmat, később minden lehetséges 
tartalmat úgy, hogyamadrigál, a sestina és maga a 
canzone is alárendelt helyzetbe jut vele szemben. 
Később az olaszok maguk is hol tréfásan, hol 
rosszkedvűen panaszkodtak erre az elkerülhetetlen 
sablonra, az érzéseknek és gondolatoknak erre a 
tizennégy soros Prokrusztész-ágyára. Mások 
elégedettek voltak, sőt éppen ezzel a formával nagyon 
elégedettek és számtalan alkalommal élnek vele, hogy 
reminiszcenciáikat és haszontalan zengeményeiket 
igazi komoly szándék és szükségesség nélkül beléje 
öntsék. Ezért van az, hogy annyival több a 
jelentéktelen és rossz szonett, mint a jó. 

Mindazonáltal rendkívüli nagy áldása lett az olasz 
költészetnek a szonett. Fölépítésének világossága és 
szépsége, elevenebben tagolt második felében a 
tartalom fokozásának szüksége, azután az a 
körülmény, hogy könnyű volt betéve megtanulni, a 
legnagyobb mesterek számára is mindig kedvessé és 
értékessé tették. Vagy komolyan hiszi-e valaki, hogy a 
költők ezt a versformát a mi századunkban is mívelték 
volna, hogyha nem lettek volna meggyőződve nagy 
értékéről? Azok az első sorban álló mesterek 
bizonyára a legkülönbözőbb más formákban is 
ugyanakkora erővel tudták volna kifejezni magukat. 
De minthogy a szonettet a lírai költészet fő formájává 
tették, igen sok más, nagy tehetségű költő is, aki 
különben bőbeszédű  lírájában elmerült volna, 
összesűríteni volt kénytelen érzéseit. A szonetta 
gondolatoknak és érzelmeknek olyan általános 
érvényű sűrítője lett, mint amilyenje egyetlen más 
modern népnek sincsen. 

Az olaszok érzelmi világa ilyformán a föl ötté 
határozott, tömör és rövidségükben rendkívül hatásos 


képek sokaságával tárul elénk. Ha e műfajnak 
konvencionális alakja más népek irodalmában is 
kifejlődött volna, akkor 

talán többet tudnánk lelki életükről; akkor talán a 
külső és belső helyzeteknek lezárt ábrázolásai, vagy a 
léleknek tükörképei maradtak volna reánk és nem 
kellene a XIV. és XV. század állítólagos lírájára 
szorítkoznunk, amely szinte sohasem élvezhető 
igazán. Az olaszoknál határozott fejlődést látunk 
szinte a szonett megszületésétől fogva; a XIII. század 
második — felében az újabban trovatoridella 
transizionénak (az átmeneti időszak  trovatoréi) 
nevezett versfaragók valóban a trovato-réktól a 
költőkhöz való átmenetet jelentenek, mármint az ókori 
hatás alatt dolgozó költőkhöz; egyszerű, erővel teljes 
érzésük, a helyzet határozott kialakítása, pontos 
kifejezésmódjuk és gondolataik kikerekítése 
szonettjeikben és egyéb költeményeikben már előre 
hirdeti Dante eljövetelét. A guelfek és ghibellinek 
néhány pártpolitikai szonettje (1260-1270) már olyan 
hangon szólal meg, mint az ő szenvedélyes költészete, 
más szonettek pedig arra emlékeztetnek, ami az ő 
lírájában a legédesebb. 

Hogy milyen volt Dante elméleti felfogása a 
szonettről, azt csupán azért nem tudjuk, mert ,a 
hétköznapi nyelvről" írott munkájának utolsó könyvei, 
amelyekben a balladákkal és szonettekkel készült 
foglalkozni, vagy  megkattanok maradtak, vagy 
elvesztek. Valójában azonban a legfölségesebb 
lélekrajzzal töltötte meg a szonettet és a canzonet. És 
micsoda keretbe foglalta őket! Vita nuovájának(Uj 
élet) prózája, amelyben mindenik költeményének 
keletkezéséről számot ád, éppen olyan bámulatos, 
mint maguk a versek; a versekkel együtt a legizzóbb 
hevülettel lelkezett egészet alkot.  Kíméletlenül 
mutatja be lelkében az örömnek és a fájdalomnak 


minden árnyalatát, és mindezt nagy akaraterővel a 
legszigorúbb művészi alakba önti. Ha az ember 
figyelmesen olvassa ezeket a szonettjeit és canzonéit 
és közbül ifjúkora naplójának e bámulatos töredékeit, 
akkor úgy tetszik, mintha a költők a középkor egész 
folyamán át kerülték volna önmagukat, és ő lett volna 
az első, aki önmagát kereste. Művészi strófákat 
számtalan alkottak előtte; de a szó-teljes értelme 
szerint Dante az első művész, mert el nem múló 
tartalmat tudatosan önt egy el nem múló formába. 
Szonettjeiben a szubjektív líra teljesen objektív 
igazsággá és nagysággá alakul; legnagyobb részüket 
oly módon dolgozta ki, hogy minden nép és minden 
évszázad magáénak vallhatja és újra 

végigérezheti.:9 Ahol azonban teljesen tárgyilagos 
a költészete, és érzésének erejét csak valami rajta 
túllevő tényállással sejteti, mint a Tanto gentile"" stb. 
és Vede perfettamente stb. kezdetű nagyszerű 
szonettjeiben, azt hiszi, hogy mentegetőzni tartozik. 
Valójában ide tartozik még ezeknek a költeményeknek 
legszebbje is: a Deh peregrini chepensosi andate stb. 
kezdetű szonett. 

A Divina Commedia nélkül is, pusztán ifjúkorának e 
történetével határkő volna Dante a középkor és az 
újabb kor között. A szellem és a lélek hirtelen 
hatalmas lépéssel közeledik legtitkosabb 
életfolyamatának megismeréséhez. 

Hogy az ilyenfajta megnyilatkozásokból mennyi 
rejlik a Commediában, az egyenesen fölmérhetetlen, s 
az egész nagy költeményen, annak minden énekén 
végig kellene mennünk, hogy ilyen természetű értékét 
kimutassuk. Szerencsére nincsen szükség erre, mert a 
Commedia régóta mindennapi tápláléka a Nyugat 
valamennyi népének. A költemény terve és 
alapeszméje a középkoré és tudatunkhoz csupán a 
történet módján szól; minden újabb költészetnek 


kezdete azonban a Commedia annál a gazdagságnál 
és annál a hatalmas plasztikai erőnél fogva, amellyel a 
szellemit annak minden fokán és változásában 
rajzolja. Ha ennek a költészetnek sorsa időnként 
ingadozást és fél századokra terjedő ún. visszaesést 
mutat is, életének elvi része mindörökre biztosítva 
van, és valahol a XIV., a XV. és a kezdődő XVI. 
században egy-egy mélyebben eredeti olasz szellem 
ennek a költészetnek szenteli magát, már önmagában 
lényegesen nagyobb erőt képvisel, mint bármely 
Itálián túli költő, föltéve, ha - amit persze nehéz 
kideríteni - egyenlő tehetségűek. M int ahogy az 
olaszoknál a műveltség (amelynek a költészet is része) 
előtte jár az ábrázoló művészetnek, sőt arra 
lényegesen serkentően hat, azonképpen itt is. Egy 
évszázadnál hosszabb időbe telik, mire a szellemi és a 
lelki élet olyan kifejezésre talál a szobrászatban és a 
festészetben, amely Dantééhoz csak némiképpen is 
hasonló. Hogy mennyire, vagy milyen kevéssé áll ez 
egyéb népek művészeti fejlődésére is"? és hogy az 
egész kérdésnek mekkora az értéke, itt kevéssé 
érdekel bennünket. Az olasz műveltségre nézve döntő 
a jelentősége. Hogy mit jelent ebben a tekintetben 
Petrarca, azt döntsék el ennek a nagyon olvasott 
költőnek olvasói. Aki a vizsgálóbíró szándékával 
közeledik feléje, és az ember meg a költő között 
mutatkozó ellentéteket, bebizonyított szerelmi 
viszonyait és egyéb gyönyörűségeit buzgón firtatja, 
annak, ha erőlteti, teljesen elmehet kedve a 
szonettjeitől. — Költői élvezet helyett a maga 
, teljességében" ismeri meg az embert. 

Csak kár, hogy Petrarca leveleiben olyan kevés az 
avignoni pletyka, amelynél meg lehet fogni, és hogy 
ismerőseinek és ismerősei barátjainak levelei vagy 
elvesztek, vagy sohasem is léteztek. Nemhogy hálát 
adnának az égnek, hogy nem kénytelenek kinyomozni, 


hogyan és micsoda harcok árán tudta környezetéből 
és szegény életéből kialakítani a költő az el nem 
múlót, a csekély számú , ereklyéből" Petrarcának is 
olyan élettörténetét szerkesztették meg, amely 
vádirathoz hasonlatos. Egyébként 
megvigasztalódhatik a költő; ha még ötven esztendeig 
folytatják Németország és Anglia híres emberei 
levélváltásának kinyomását és feldolgozását, akkor a 
vádlottaknak abba a padjába, amelyikben Petrarca ül, 
lassanként a legválogatottabb társaság gyűlik egybe. 
Anélkül, hogy félreismernők azt a sok mesterkéltséget 
és keresettséget, valahányszor Petrarca önmagát 
utánozza és a maga modorában folytatja a költést, 
megcsodáljuk benne a felséges lélekábrázolások, a 
boldog és boldogtalan pillanatok rajzának bőségét, 
mindazt, ami sajátja kell, hogy legyen, mert előtte 
senki másban sem mutatkozik; nemzetére és a világra 
nézve is az ő igazi értékét jelenti ez. Nem mindenütt 
egyenletesen áttetsző kifejezési módja; nem ritkán 
valami idegenszerű társul ahhoz, ami legszebb benne, 
allegóriás játék és agyafúrt szofisztika; de túlnyomó 
benne az, ami kiváló. 

Boccacciónak is sikerül az ő túlságosan kevéssé 
megbecsült szonettjeiben néha fölötte megragadó 
rajzát adnia érzéseinek. Egy szerelmi emléktől 
megszentelt helynek fölkeresését (22. szonett), a 
tavasz mélabúját (33. szonett), az öregedő költő 
szomorúságát (65. szonett) felséges módon énekli 
meg. Az Ametóban olyan módon rajzolta meg a 
szerelemnek megnemesítő és megtisztító erejét, mint 
ahogyan azt az ember alig várta volna a Decameron 
szerzőjétől. Végül Fiammet-fája""?" nagyszerű részletes 
lélekrajz, csupa mély megfigyelés, ha nem is éppen 
egyenletesen — kidolgozott mű, sőt helyenként 
tagadhatatlanul uralkodik rajta a gyönyörűen hangzó 
frázisra való hajlandóság; gyakran a mitológia és az 


ókor is szerencsétlenül szövődik belé. Ha nem 
tévedünk, a Fiammetta női párja Dante Vita 
nuovájának, vagy legalábbis annak ösztönzésére 
keletkezett. Hogy az ókori költők, különösen az 
elégiaírók és az Aeneis negyedik könyve hatással volt- 
e ezekre és az utánuk következő olaszokra, magától 
értetődik, de az érzelem forrása elég hatalmas erővel 
buzog lelkükben. Aki ilyen szemszögből nézve 
hasonlítja össze őket Itálián túli kortársaikkal, az 
újabb kori európai érzelmi világ legkoraibb teljes 
kifejezésére ismer bennök. Egyáltalán nem arról van 
itt szó, hogy kiderítsük, vajon más nemzetek kitűnő 
férfiai nem éppen olyan mélyen és szépen éreztek-e, 
hanem arról, hogy okiratban megállapíthatóan ki tett 
tanúságot elsőnek a lélek mozgalmainak legbővebb 
ismeretéről. Hogy van az, hogy a reneszánsz olaszai a 
tragédiában csak másodrendűt tudtak alkotni? Abban 
lett volna a helye annak, hogy a jellemet, a szellemet 
és a szenvedélyt sokoldalúságában láthatóvá tegyék 
az  — emberek fejlődésében, küzdelmeiben és 
elbukásában. 

Más szóval: hogy van az, hogy Itália nem termett 
Shakespeare-t? - Mert a XVI. és XVII. század északi 
színpadi költészetéhez bizonyára fölértek az olaszok, a 
spanyollal pedig nem vetekedhettek, mert nem 
ismerték a vallásos vakbuzgóságot, a becsületről való 
elvont felfogást csak formaképpen vállalták és 
eszesebbek, meg büszkébbek voltak, semhogy kényúri 
és törvénytelen fejedelemségeiket, mint olyanokat 
imádni és magasztossá átszellemíteni hajlandók lettek 
volna." Tehát csupán az angol színpad rövid tartamú 
virágzásáról van szó. Az lehetne erre a válasz, hogy az 
Itálián túli egész Európa is mindössze egy 
Shakespeare-t termett, és hogy az ilyen lángelme 
egyáltalán ritka ajándéka az égnek. Továbbá 
lehetséges, hogy az olasz színház éppen nagyfokú 


virágzásnak nézett elébe, amikor reátört az 
ellenreformáció és a spanyol uralommal együtt (a 
spanyolok Nápolyban és Milanóban uralkodtak és 
közvetve csaknem egész Itálián) letörte és 
elfonnyasztotta az olasz szellem legszebb virágait. 
Képzeljük csak el, hogy mi lett volna Shakespeare-ből, 
ha pl. valamely spanyol alkirály uralma alatt vagy a 
római szent officium közelében, vagy akár a tulajdon 
hazájában, de néhány évtizeddel később, az angol 
forradalom idején kénytelen működni. A dráma, amely 
tökéletes alakjában minden műveltségnek kései 
gyermeke, megkívánja a maga idejét és a maga külön 
szerencsés sorsát. Itt azonban rá kell mutatnunk 
néhány körülményre, amely alkalmas volt arra, hogy 
Itáliában a dráma fölvirágzását megnehezítse, vagy 
pedig addig halogassa, amíg már késő nem lett. E 
körülmények legfontosabbika kétségtelenül az volt, 
hogy a kor látványosságok iránt való érdeklődését 
egyebek foglalták le, mindenekelőtt a minisztériumok 
és egyéb vallásos felvonulások. Az egész nyugaton 
éppen a dramatizált Szentírás és a szentek 
legendáinak színpadra vitele volt forrása és kezdete a 
drámának és a színháznak; Itália azonban, mint azt a 
következő fejezetben jobban látjuk majd, olyan 
művészi dekoratív pompaszeretettel vetette magát a 
misztériumokra, hogy a drámai elemnek miatta 
szükségszerűen háttérbe kellett  szorulnia. A 
számtalan és költséges előadásból még olyan költői 
műfaj sem fejlődött, mint Calderon és más spanyol 
költők Auro sagramentaléja, nemhogy a világi tárgyú 
drámának lett volna belőle haszna, vagy annak 
támogatására szolgált volna. Amint azonban a világi 
dráma mégis megjelent, azonnal tőle telhetően részt 
kért a színpadi kiállítás pompájából, amelyhez a 
közönség éppen a misztériumok előadásai révén 
nagyon hozzászokott. Csodálkozva értesül róla az 


ember, hogy milyen gazdag és tarka volt Itáliában a 
színpadi dekoráció akkor, amikor északon még 
beérték a színpad legegyszerűbb jelzésével. De talán 
még ez sem lett volna döntő súlyú, ha maga az 
előadás részint a jelmezek pazar voltával, részint és 
főként a tarka-barka beletoldásokkal el nem fordította 
volna a figyelmet a darab költői tartalmáról. Hogy 
számos helyen, jelesül Rómában és Ferrarában 
Plautust és Terentiust, de régi tragikusok darabjait is, 
hol latin nyelven, hol olasz nyelven előadták, hogy 
azokat a színházi előadásokat az akadémiák 
valósággal feladatuknak vállalták és hogy a 
reneszánsz költői drámáikban maguk is a kelleténél 
inkább függtek ezektől a mintaképeiktől, mindez a 
megfelelő  — évtizedekben — mindenesetre szintén 
hátrányára volt az olasz drámának, ámde én ezt a 
körülményt másodrendűnek látom. Ha az 
ellenreformáció és az idegen uralom közbe nem lép, 
akkor az a hátrány könnyen hasznos átmeneti 
fokozattá változhatott volna. Hiszen már nem sokkal 
1520 után eldőlt a humanisták nagy keserűségére az 
anyanyelv győzelme a tragédiában és a komédiában. 
Efelől Európa legfejlettebb nemzetének semmi 
akadály sem állott volna már az útjában, ha arról lett 
volna szó, hogy a drámát a szónak legelőkelőbb 
értelmében az emberi élet szellemi képmásává 
emeljék. Az inkvizítorok és a spanyolok voltak azok, 
akik az olaszokat megfélemlítették és a legigazabb és 
legnagyobb összeütközések drámai ábrázolását, 
különösen a hazai emlékek köntösében, lehetetlenné 
tették. Emellett azonban azokat a szórakoztató 
intermezzókat is, amelyek a drámának nagy kárára 
voltak, jobban szemügyre kell vennünk. Mikor ferrarai 
Alfonso herceg házasságát ülte Lucrezia Borgiával, 
Ercole herceg személyesen mutatta meg az előkelő 
vendégeknek azt a 110 jelmezt, amely öt plautusi 


vígjáték bemutatására volt szánva, hadd lássák a 
vendégek, hogy egyetlen jelmez sem szerepel két 
ízben. De mi volt ez a tafota- és teveszőr-szövettel 
kifejtett fényűzés azoknak a  balettoknak és 
némajátékoknak kiállításához képest, amelyeket a 
plautusi darabok felvonásközeiben adtak elő. Ha 
közben az olyan eleven fiatal hölgy, mint Isabella 
Gonzaga, Plautust fájóan unalmasnak találta és ha a 
dráma közben mindenki a  felvonásközök után 
epekedett, érthető, hogy a közjátékok tarkabarka 
ragyogására gondolunk. Voltak ott harcoló római 
katonák, akik ókori fegyvereiket művészi módon 
forgatták a zene ütemeire, volt  szerecsenek 
fáklyatánca, vademberek tánca  bőségszarukkal, 
amelyekből híg láng ömlött; ezek adták elő a 
némajátékhoz tartozó balettot, s a némajátékban arról 
volt szó, hogy egy leányt hogyan mentenek meg egy 
sárkánytól. Voltak azután pulcinella-viseletben táncoló 
bohócok, akik disznóhó-lyaggal verték egymást és 
ehhez hasonlók. A ferrarai udvarban szokás volt, hogy 
minden komédiával együttjárjon a ,maga" balettje 
(moresca). Hogy milyennek képzeljük el a plautusi 
Amphitruo ferrarai előadását (1491-ben), mikor 
Alfonso első házasságát ülte Anna Sforzával, hogy 
nem inkább zenés némajáték volt-e, mint dráma, arra 
nézve kétségben vagyunk. Amit közbetoldottak, 
mindenesetre több volt magánál a darabnál; szerepelt 
ott repkénybe burkolt ifjaknak, mesterségesen 
egymásba fonódott figuráknak zengő zenekartól kísért 
kartánca; majd megjelent Apolló,  plektrumával 
pengette lantját és hozzá magasztaló éneket énekelt 
az Esték  — uralkodóházára; azután mintegy 
intermezzóképpen egy paraszti zsáner-jelenet vagy 
bohózat következett, majd újra a mitológia, benne 
Vénusz, Bacchus és kíséretük, de megelőzte egy 
némajáték - Paris Ida hegyén. Csak ezután került sor 


Amphitruo meséjének második felére, amely 
határozott célzás akar lenni arra, hogy az Esték 
házában egy Hercules van  megszületőben. 
Ugyanannak a darabnak egy korábbi előadásán, amely 
a palota udvarában játszódott le (1487), állandóan 
égett ,egy paradicsomkert csillagokkal és egyéb 
kerekekkel", vagyis kivilágítás volt, talán tűzijátékkal, 
amely bizonyára lekötötte a nézők figyelmét. 
Nyilvánvalóan helyesebb volt az, ahogyan más 
udvarokon történt, ha az ilyenféle beletoldásokat 
külön előadásokon mutatták be. Azokról az ünnepi 
előadásokról, amelyeket Pietro Riario bíborosnál és a 
Bentivogliók bolognai udvarán rendeztek, majd az 
ünnepélyekkel kapcsolatban lesz szó. 

Az olasz eredeti tragédiára nézve a színpadi 
kiállításnak szokásossá lett pompája különösen 
végzetessé vált. , Velencében régebben" - írja 
Francesco Sansovino 1570 táján - ,a komédiákon túl 
ókori és újabb költőktől származó tragédiákat is nagy 
pompával adtak elő. A pazar kiállítás hírére (apparati) 
távolról és közelről özönlöttek a nézők. Mai nap 
azonban az olyan ünnepélyek amelyeket 
magánemberek rendeznek, négy fal között játszódnak 
le és egy idő óta magától az a szokás honosodott meg, 
hogy a farsang idejét komédiákkal és egyéb vidám és 
kedves szórakozással töltik." Vagyis a pompa a 
tragédia agyonütésében segédkezett. Hogy az újabb 
tragédiaírók hogyan indultak el és hogyan 
kísérleteztek — közülük ITrissino Sofonisbája (1 515) 
jutott legnagyobb hírre -, annak tárgyalása az 
irodalomtörténetre tartozik. Es ugyanez mondható a 
Plautus és Terentius mintájára készült előkelő 
vígjátékokra is. Maga Ariosto sem tudott semmi 
kiválót sem alkotni ebben a műfajban. Viszont a 
prózában írott népies  vígjátéknak, amint az 
Machiavelli, Bibbiena, Aretino keze alól kikerült, 


jövője lehetett volna, ha tartalmuk elmúlásra nem 
ítéli. — Tartalmuk ugyanis egyrészt rendkívül 
erkölcstelen volt, másrészt egyes társadalmi osztályok 
ellen irányult, amelyek körülbelül 1540 óta a nyílt 
ellenséges viselkedést már nem tűrték. Ha a 
Sofonisbában a jellemzés kénytelen volt háttérbe 
vonulni a ragyogó szónoklat elől, a vígjátékban 
mostohatestvérével, a karikatúrával együtt annál 
kíméletlenebbül érvényesült. A tragédiák és komédiák 
költése most már szakadatlanul folyik, és az ókori és 
újabb darabok sűrű előadásában sincsen hiány; de 
mindez csak alkalmul és ürügyül szolgál arra, hogy az 
ünnepélyeken a rangnak megfelelő pompát fejtsék ki, 
s a nemzet géniusza tőle mint élő műfajtól teljesen 
elfordult. Mihelyt pedig a pásztori játék és az opera 
elfoglalta — helyét, azok a kísérletek teljesen 
nélkülözhetők lettek. 

Nemzeti csak egyetlen műfaj volt és csak egyetlen 
műfaj maradt meg annak: az írásba nem foglalt 
Commedia dell Arte, melyet a kész jelenetezés 
alapján rögtönöztek. A magasabb rendű jellemzésnek 
azért nem szolgált különösebben javára, mert a 
Commedía dellArte-nak kevés és állandó álarcos 
figurája van, akiknek jellemét mindenki betéve tudja. 
A nemzet tehetsége azonban annyira hajlott e műfaj 
felé, hogy az írásba foglalt vígjátékok előadása közben 
is megengedték a színészeknek a rögtönzést?" úgy, 
hogy imitt-amott valóságos keverék műfaj keletkezett. 
Ilyenek lehettek azok a  komédiák, amelyeket 
Velencében a Burchiellónak nevezett Antonio da 
Molinó, azután Armonio, Valerio Zuccato, Lodovico 
Dolce stb. társasága adott elő;  Burchiellóról 
megtudjuk, hogy darabjainak komikumát görög és 
szlavón szavakkal megtűzködött velencei tájszólással 
tudta fokozni. Teljes vagy csaknem teljes Commedia 
dellArte-számba mennek az II Ruzzanténak (1502- 


1524) nevezett Angelo  Beolcónak darabjai, 216 
amelyeknek állandó maskarái padovai parasztok 
(Menato, Vezzo, Billora és mások); tájszólásukat 
Ruzzante olyankor szokta volt tanulmányozni, amikor 
a nyarat pártfogójának, Luigi Cornarónak codevicói 
villájában töltötte. Lassanként felbukkannak azután a 
híres helyi maskarák, amelyeknek maradványaiban 
Olaszország ma is gyönyörködik: Pantalone, a Dottore, 
Brighella, Pulcinella, Arlecchino stb. Nagyobbrészt 
bizonyára sokkal régebbiek, sőt meglehet, hogy az ó- 
római bohózatok 

maskaráival függnek össze. De csak a XVI. század 
szerepeltette többjüket egy darabban. Ma ez már nem 
esik meg könnyen, de minden nagy város ragaszkodik 
legalább a maga helyi maskarájához: Nápoly a 
Pulcinellájá-hoz, Firenze a Stenterellójához, Milano az 
olykor pompás Meneghinójá-hoz. 

Szegényes pótlék ez persze egy nagy nemzetnek, 
amelynek talán minden más nemzetet megelőzően 
meg lett volna az ahhoz való képessége, hogy a drc-áma 
tükrében objektíve nézze meg és ábrázolja azt, ami 
benne legkülönb. Ebben azonban évszázadokon át 
megakadályozták olyan ellenséges hatalmak, 
amelyeknek fölülkerülésében csak részben volt hibás. 
Lehetetlen volt természetesen a nép között elterjedt 
drámai előadó tehetséget kiirtani, zenéjével pedig 
éppenséggel adófizetőjévé tette Európát Itália. Aki a 
hangoknak e világában a benne rekesztett dráma 
fejében pótlást vagy leplezett kifejezést igyekszik 
fölfedezni, az ám vigasztalódjék vele kedve szerint. 

Amit a dráma elmulasztott, szabad-e vajon azt az 
eposztól várni? Éppen az olasz hőskölteményt éri az a 
kemény vád, hogy leggyöngébb része jellemeinek 
magatartása és kidolgozása. 

Egyéb kiválóságait nem lehet elvitatni tőle, pl. azt, 
hogy évtizedek óta igazán olvassák és újra, meg újra 


kinyomtatják, holott a többi népnek csaknem teljes 
epikai költészete merő irodalomtörténeti kuriózummá 
lett. Vagy talán az olvasókon múlik ez, mert egyebet 
kívánnak és egyebet becsülnek, mint északon? Hogy 
ennek a költészetnek sajátos értékét kiérezzük, ahhoz 
szükséges, hogy legalább részben magunkévá tegyük 
az olasz felfogást; és igen kitűnő emberek akadnak, 
akik kijelentik, hogy nem tudják, hová legyenek vele. 
Aki persze Pulcit, Bojardót, Ariostót és Bernit az ún. 
tiszta gondolati tartalma szerint értelmezi, annak 
rosszul kell járnia. A legsajátosabb mivoltú művészek 
ők, akik egy határozottan és kiválóan művészi nép 
számára költenek. A középkori mondakörök a lovagi 
költészet lassú elhalása után részint rímes 
átdolgozások és gyűjtemények, részint a prózai 
regények alakjában folytatták életüket. Itáliában a 
XIV. század folyamán ez az utóbbi volt a szokásos; de 
mellette roppant nagyra nőttek az ókor újraébredő 
emlékei és mély árnyékot vetettek a középkor minden 
képzeletből támadt képére. Boccaccio példának okáért 
Visione amorosá-jában, az elvarázsolt palotában 
szereplő hősök között ugyan Tristant, Artust, 
Galeottót stb. is megnevezi, de csak röviden, mintha 
szégyenkeznék miattuk, és az utána következő 
mindenfajta író vagy egyáltalán meg sem említi őket, 
vagy tréfálkozva beszél róluk. A nép azonban 
megőrizte őket emlékében, és a nép útján származtak 
át azután a XV. század költőire. Azok a költők most 
már teljesen újra és szabadon érezhették át és 
adhatták elő anyagukat; de többet tettek annál, mert 
közvetlenül tovább költötték, sőt majdnem legnagyobb 
részét ők gondolták ki. Csak egyet nem szabad tőlük 
kívánni: hogy azt a reájuk átszármazott anyagot olyan 
tisztelettel dolgozzák föl, mintha az ősidők terméke 
volna. Az egész újabb kori Európa irigyelheti őket 
azért, hogy olyan képzeleti világot éleszthettek föl, 


amely népük érdeklődésében még eleven volt; de 
képmutatóknak kellett volna lenniök, ha azt a 
képzeleti világot  míiítoszként tisztelték  volna.?!7 
Ehelyett uralkodók módjára mozognak a műköltészet 
számára újonnan megszerzett területen. Fő céljuk, 
úgy látszik, az volt, hogy az egyes énekek szavalva 
szép és vidám hatást keltsenek, mint ahogy e 
költeményeknek csakugyan rendkívül javára válik, ha 
az ember részenként és hangban és mozdulatban a 
komikum enyhe árnyalatával kitűnően előadva hallja 
őket. A mélyebb, a kidolgozottabb jellemrajz nem igen 
fokozhatta volna ezt a hatást; az olvasó 
megkívánhatja, a hallgató nem gondol rá, mert mindig 
csak egy-egy részét hallja és utoljára már csak a 
versmondót látja maga előtt. 

Ami az előírt alakokat illeti, a költő érzése 
megoszló: humanista műveltsége tiltakozik az alakok 
középkori lénye ellen, de ugyanakkor harcaik, mintáz 
akkori lovagi tornák és az akkori hadviselés mása, a 
lehető legnagyobb szakértelmet és költői feloldódást 
követelhetik, egyben pedig rendkívül hálásfeladattal 
szolgálnak a szavalónak. Ezért van az, hogy még Pulci 
költészetében sem kerül sor a lovagvilág igazi 
paródiájára, bár lovagjainak mulatságosan nyers 
beszédmódja gyakran közel jár hozzá. Melléje állítja 
Pulci a verekedő kedv eszményét, az ő fura és 
jóindulatú Morgantéját, aki egy harangnyelvvel egész 
hadseregeket tart féken; viszont Morgante alakját is 
aránylag meg tudja magyarázni azzal, hogy 
szembeállítja vele Marguttét, a lehetetlen és egyben 
fölötte csodálatos szörnyeteget. Pulci azonban nem 
fektet valami különös súlyt erre a két durva és erővel 
teljes jellemre, és története azután is folytatja 
csodálatos útját, hogy az említett két alak már rég 
eltűnt belőle. Bojardo is egész tudatosan magasodik ki 
alakjai közül, és tetszése szerint bánik velők komolyan 


vagy tréfásan; még a démoni lényekkel is tréfálkozik, 
és olykor szándékosan ábrázolja őket fajankóknak. 
Van azonban egy művészi feladat, amelyet épp oly 
komolyan fog fel, mint Pulci; ti. mindennek, ami 
történik, végtelenül eleven, és azt mondhatná az 
ember, technikailag pontos leírását adja. 

Pulci valahányszor elkészült költeményének egy-egy 
énekével, — fölolvasta — azt Lorenzo Magnifico 
társaságának ugyanúgy, mint Bojardo ferrarai Ercole 
udvarában a magáét; így azután könnyű kitalálni, hogy 
mire miért volt a költőknek különös gondjuk, és hogy 
milyen kicsiny siker várt volna a kidolgozott 
jellemekre. Ilyen körülmények között természetesen a 
költemények nem adnak zárt egészet és félakkorák 
vagy még egyszer akkorák is lehetnének, mint 
amilyenek; szerkezetük nem olyan, mint a nagy 
történeti festményé, hanem mint egy fírízé, vagy egy 
tarka alakoktól körüllebegett pompázatos 
gyümölcsfüzéré. Valamint valamely fríz alakjaiban és 
díszítő részleteiben egyéni formákat, mély távlatokat 
és különböző síkokat nem kíván, sőt akár meg sem 
enged az ember, azonképpen olyat ezekben a 
költeményekben sem vár. 

A leleménynek tarka bősége, amellyel különösen 
Bojardo újra meg újra meglepi az olvasót, megcsúfolja 
az epikai költészet mivoltára vonatkozó minden ma is 
érvényes iskolai  — meghatározásunkat. A kor 
legkellemesebb szórakozása volt ez az ókorral való 
foglalkozással szemben, sőt az egyetlen lehetséges 
kivezető út, ha egyáltalán újra önálló elbeszélő 
költészethez akart jutni. 

Mert az ókor történetének költészetté alakítása 
mégis csak arra a mellékösvényre vitt, amelyre 
Petrarca lépett latin hexameterekben írott Africájá- 
val, másfél századdal később pedig Irissino a verso 
sctotiókban írt kifogástalan nyelvű és verselésű 


roppant költeményével, ,A gótoktól megszabadított 
Itáliá"-val, amelynek esetében csak arra nézve 
lehetünk kétségben, hogy szerencsétlen fírigyökben a 
történet vagy a költészet járt-e rosszabbul. 

És Dante hova csábította azokat, akik utánzására 
adták magukat? Petrarca látomásszerű Trionfaja a 
legvégső volt, amit a jó ízlés keretében el lehetett 
érni;  Boccaccio , Szerelmes látomása" ellenben 
lényegében nem egyéb, mint az allegória kategóriái 
szerint való puszta elsorolása történeti és mesebeli 
alakoknak. Mások meg mondanivalójukat Dante első 
énekének barokkos utánzásával vezetik be és valami 
allegorikus kísérőről gondoskodnak, aki Vergilius 
helyét foglalja el; Ulberti az ő földrajzi költeménye 
számára (Dittamondo) Solinust választotta. Giovanni 
Santi az urbinói Federigót magasztaló költeménye 
számára Plutarchost. Ebből a félrevezető 
kerékvágásból a költőket egyelőre csak az epikus 
költészet szabadította ki, amelyet Pulci és Bojardo 
képviselt. Az a mohóság és bámulat, amellyel fogadták 
- és amilyenben az eposznak talán a világ végéig sem 
lesz többé része- fényes bizonysága annak, mennyire 
szükségletnek feleltek meg. Egyáltalán nem arról van 
szó bennök, hogy megvalósították-e vagy sem az igazi 
hőskölteményeknek azokat az ideáljait, amelyeket a 
mi korunk Homéroszból és a Nibelungokból vont el; 
mindenesetre megvalósították a maguk korának 
ideálját. A harcoló tömegek leírásával, amely nekünk 
költeményeiknek legfárasztóbb része, azonfelül, mint 
említettük, koruk olyan tárgyi érdeklődését elégítették 
ki, amelyet nehezen tudunk helyesen elképzelni, épp 
oly nehezen, mint azt, hogy az eleven leírást olyan 
nagyra becsülték. 

Így azután  Ariostót sem mérhetjük meg 
helytelenebbül, — mintha Orlando  — Furiosójában 
jellemeket keresünk. Akad belőlük itt-ott, sőt olyan is, 


amelyet szeretettel alakított, de a költemény egy 
pillanatra sem támaszkodik reájok, sőt azzal, ha a 
jellemeket  kihangsúlyozná, inkább  károsodnék, 
semmint nyerne. A jellemalkotás követelménye 
azonban olyan általánosabb kívánsággal függ össze, 
amelynek Ariosto a szónak mai értelme szerint nem 
tud megfelelni; az olyan hatalmas tehetségű és híres 
költőtől ti. szívesen várna az ember egyebet, mint 
Orlando kalandjait és hasonlókat. Azt kívántuk volna, 
hogy egy nagy műben mutassa be az emberi lélek 
legmélyebb összeütközéseit, korának az isteni és 
emberi dolgokról való legmagasabbrendű nézeteit, 
egyszóval: azoknak a végleges világképeknek egyikét 
alkossa meg, mint amilyen az Isteni Színjáték és a 
Faust. Ehelyett Ariosto teljesen úgy jár el, mint az 
akkori ábrázolóművészek, és halhatatlanná lesz, mert 
a mi korunk felfogásának megfelelő eredetiségtől 
elvonatkozik, az alakoknak ismert körét 
továbbfejleszti és a már megvolt részleteket is újra 
felhasználja, ahol szükségét érzi. Hogy ilyen eljárással 
milyen kiváló eredményre lehet mégis jutni, azt a 
művészi érzék híjával levő emberek annál nehezebben 
értik meg, mennél tudósabbak és elmésebbek 
máskülönben. Ariosto művészeti célja a ragyogóan 
eleven , történés", amely egyenletesen végigvonul az 
egész nagy költeményen. Arra van szüksége ennek a 
célnak érdekében, hogy fölmentessék nemcsak a 
mélyebb jellemrajzolástól, hanem a történet részeinek 
minden szigorú összefüggésétől is. Szüksége van arra, 
hogy ahol jónak látja, újra  fölvehessen és 
megköthessen elfelejtett és elejtett szálakat; 
alakjainak jönniök kell és eltűnniök, nem azért, mert 
mélyebb egyéni lényök kívánja, hanem mert a 
költemény kívánja úgy. Ebből a látszólag ésszerűtlen, 
önkényes kompozíciós módszerből valami teljesen 
törvényszerű szépség fejlődik. Ariosto sohasem vész 


bele a leírásba, hanem a helyszínből mindig csak 
annyit mutat meg és embereit csak annyiban írja le, 
amennyit az események haladásával harmonikusan 
egybeolvaszthat; még kevésbé vész bele a 
párbeszédekbe és a monológokba - a közbeiktatott 
beszédek ugyanis megint csak elbeszélések -, hanem 
él az igazi eposznak azzal a felséges kiváltságával, 
hogy mindent eleven  történéssé  alakíthasson. 
Ariostóban a pátosz sohasem a szavakban lakik, 
legkevésbé pedig költeménye híres huszonharmadik 
énekében és az utána következőkben, amelyekben 
Orlando őrjöngését írja le. Hogy a hősköltemény 
szerelmi történetei híjával vannak a lírai zománcnak, 
eggyel több érdemük, ha az erkölcs szemszögéből 
nézve nem is lehet mindig helyeselni. Olykor minden 
varázslat és lovagi világ ellenére, amely körülveszi 
őket, olyan igazságot és olyan valóságot fejeznek ki, 
hogy az olvasó magának a költőnek személyes ügyeire 
vél bennök ismerni. Mester voltának érzetében azután 
Ariosto habozás nélkül még sok egyebet fűzött bele a 
jelenből a nagy műbe, és beleszőtte jelenések és 
jövendölések alakjában az Esteuralkodóház dicsőségét 
is. Ottáváinak csodálatos áradata mindezt egyenletes 
mozgással viszi előre. Teofilo Folengóval, vagy amint 
magát itt nevezi, Limerno Pitoccóval azután rég várt 
jogához jut az egész lovagi világ paródiája, egyúttal 
azonban a komikummal és annak  realizmusával 
szükségszerűen újra jelentkezik a szigorú jellemrajz 
is. Sutriban, a kis Róma környéki vidéki városban, a 
vad utcai gyerekek ütlegei és kődobálásai közben nő 
meg a kis Orlando szemmel láthatóan bátor hőssé, 
szerzetesek ellenségévé és  okoskodóvá. Az a 
konvencionális képzeletbeli világ, amely Pulci óta 
kialakult és az eposz keretévé lett, ekkor 
természetesen szilánkokká forgácsolódik szét; a 
lovagok származását és mivoltát nyíltan kigúnyolják, 


pl. a második éneknek azzal a szamaras lovagi 
tornájával, amelyen a lovagok a legfurcsább 
vértezettél és fegyverekkel jelennek meg. A költő néha 
mulatságos sajnálkozást mutat, amiatt az érthetetlen 
hűtlenség miatt, amely a mainzi Gano családjában 
otthonos volt, a Durindana nevű kard fáradságos 
megszerzése miatt stb., sőt a hagyomány neki 
általában már csak nevettető ötletek, epizódok, 
irányzatos kifakadások (néhányuk nagyon szép, pl. a 
hatodik fejezet vége) és trágárságok ürügyéül szolgál. 

Azonfölül lehetetlen föl nem ismernünk Ariosto 
bizonyos kicsúfolását és az Orlando Furiosóra nézve 
bizonyára szerencse volt, hogy az Orlandino az ő 
lutheri eretnekeskedésével meglehetősen hamar az 
inkvizíció és a mesterséges elfelejtés prédája lett. 
Áttetsző paródia ismerszik meg pl. a IV. fejezet 28. 
versszakában, amelyben a Gonzaga-uralkodócsaládot 
Guidona leventétől származtatja, pedig állítólag 
Orlandótól a Colonnák, Rinaldótól az Orsiniak és 
Ruggierótól - Ariosto szerint-az Esték származnak. 
Meglehet, hogy Ferrante Gonzaga, a költő pártfogója, 
nem volt idegen ettől az Este-családra vonatkozó 
példálózás-tól. 

Hogy végül  Torguato Tasso  Gerusalemme 
liberatájában a jellemrajz egyik főgondja a költőnek, 
egymaga bizonysága annak, hogy mennyire 
különbözik gondolkodásának módja a fél évszázaddal 
előtte uralkodottól. Csodálatraméltó műve valójában a 
közben végbement ellenreformációnak és célzatának 
emléke. 


V. Az életrajzírás 
Valamennyi európai nép közül az olaszban 


jelentkezett először az arra való hajlandóság és 
tehetség, hogy a történelem emberét a költészet 


területén kívül külső és belső ismertetőjelei és 
tulajdonságai szerint híven ábrázolja. 

Igaz ugyan, hogy már a korai középkorban is 
találkozunk ilyenfajta figyelmet érdemlő kísérletekkel, 
és a legendának mint az életrajz állandó feladatának 
ébren kellett tartania, legalább bizonyos mértékig, az 
egyéni leírás iránt való érdeklődést és a hozzá 
szükséges készséget. A kolostori és káptalani 
évkönyvek nem egy főpapot, pl.  paderborni 
Meinwerket, hildesheimi Godehardot és másokat igen 
szemléletes módon írnak le és több német császárról 
ókori minták, különösen Suetonius nyomán készült 
olyan leírások maradtak, amelyek igen becses 
jellemvonásokat örökítenek meg; ezek és a hozzájuk 
hasonló világi  vitaek (életrajzok) lassanként 
párhuzamos sorozatává alakulnak a szentek 
történetének. De Joinville-nek Szent Lajosról készült 
életrajza mellett, amely az új Európa egy emberének 
első tökéletes szellemi képmása és mint ilyen 
mindenesetre nagyon egymagában való, nem szabad 
sem Einhardot, sem Wipot, sem Radevicust említeni. 
Az olyanfajta jellem, mint Szent Lajosé, általában 
ritka, és tetézi ezt még az a ritka szerencse, hogy egy 
teljesen naiv író egy életnek minden aprólékos 
cselekedetében és eseményében ráismer az érzületre 
és beszédesen bemutatja azt. Milyen szegényes 
forrásokból vagyunk kénytelenek II. Frigyes császár 
vagy Szép Fülöp belső lényét kitalálni. 

Sok minden, ami azután a középkor végéig 
életrajzszámba megy, valójában csak kortörténet, és 
híjával van a  magasztalásra kiszemelt ember 
egyénisége iránt való érzéknek. 

Az olaszokban most már uralkodó törekvéssé lesz a 
jelentékeny emberek jellemző vonásainak 
megkeresése, és ez az, ami a Nyugat többi népétől 
megkülönbözteti őket, mert ott az ilyesmi inkább csak 


véletlenül és rendkívüli esetekben fordul elő. Az 
egyéni iránt egyáltalában csak annak lehet ennyire 
fejlett érzéke, aki maga kilépett fajának köréből és 
egyénné lett. 

A hírnek nagyon messze kiható fogalmával 
összefüggésben  " adatgyűjtő és összehasonlító 
életrajzírás keletkezik, amelynek már nincsen 
szüksége arra, hogy az uralkodóházakhoz és a papi 
rangsorhoz igazodjék, mint Anastasius, Agnellus és 
követőik, vagy mint Velence dögéinek életrajzírói. Az 
életrajzírónak most már szabad az embert leírnia, ha 
jelentékeny és mert jelentékeny. 

Mintaképül Suetoniuson kívül Cornelius Nepos 
szolgál, azután a viri illustres, továbbá Plutarchos, 
már amennyire ismert volt, — és — amennyire 
lefordították; irodalomtörténeti följegyzések céljára, 
úgy látszik, a grammatikusoknak, a rhetoroknak és 
költőknek azok az életrajzai szolgálhattak, amelyeket 
Suetonius mellékleteiként ismerünk, de a Donatusnak 
tulajdonított és sokat olvasott Vergilius-életrajz is. 

Hogy miként kerültek a XIV. században életrajzi 
gyűjtemények, híres férfiak és nők életrajzai fölszínre, 
arról már volt szó fönnebb. Ha nem kortársakat írnak 
le, természetesen korábbi íróktól függnek; az első 
jelentős önálló alkotás Boccaccio Dante-életraj-za.218 
Bár könnyedén és lendületesen odavetve készült ez a 
munka és sok benne az önkényesség, mégis élénk 
fogalmat ad arról, ami Dante lényében rendkívüli volt. 
A XIV. század vége felé azután Filippo Villani Vitai 
következnek, amelyeket kiváló firenzei polgárokról írt. 
Mindenféle szakma emberei szerepelnek köztük: 
költők, jogászok, orvosok, nyelvészek, művészek, 
államférfiak és katonák, nem egyjük még élő ember. 
Firenzével úgy bánik benne Villani, mint egy 
tehetséges családdal, amelyben számon tartják azokat 
a sarjakat, akikben a család szelleme különös erősen 


nyilatkozik. A  jellemzések rövidek, de igazi 
tehetséggel írják körül azt, ami a jellemzettekben 
jelentős, és külön figyelemre méltók annyiban, hogy a 
külső ábrázatot összefoglalják a belsővel. Innentől 
fogva a toscanaiak mindig különleges képességük 
feladatának tekintették az emberábrázolást, és nekik 
is köszönhetjük a XV. és XVI. század olaszainak 
legfontosabb jellemrajzait. Giovanni Cavalcanti (1450 
előtti firenzei történetének mellékleteiben) csupa 
firenzei polgár derekasságának és önfeláldozásának, 
politikai értelmességének és harci kiválóságának 
példáit gyűjti. II. Pius pápa értékes életképeket rajzol 
Commentárjaiban híres kortársairól; újabban egyik 
korai írása ismét megjelent nyomtatásban, amely 
amaz arcképeknek mintegy az előzetes munkálatait 
tartalmazza, de sajátos vonásokkal és színekkel 
teljesen. Volterrai Jakabnak a Pius pápa utáni római 
curia csípős  arcképeit köszönjük.  Vespasiano 
Fiorentinóról már gyakran volt szó; mint az egész 
korszakra vonatkozó forrás a legfontosabbak közé 
tartozik; de jellemző képessége még nem számottevő 
olyanokéhoz mérve mint Machiavelli, Niccolőó Valori, 
Guicciardini, Varchi, Francesco Vettori és mások, akik 
az európai történetírásnak talán épp oly fontos 
útmutatói voltak, mint az ókoriak. Nem szabad 
ugyanis elfelejteni, hogy ezeknek a szerzőknek többje 
latin fordításban már korán megtalálta útját észak 
felé. Ugyanúgy nem volna még művészettörténete az 
északnak és általában az újabb Európának az arezzói 
Giorgio Vasari és az ő semmivel össze nem 
hasonlítható fontos műve nélkül.?2!? 

A XV. század felső-itáliai történetírói közül a speziai 
Bartolommeo Faziónak van nagyobb jelentősége; a 
Cremona környékén született Platina ,II. Pál 
történeté"-ben már az életrajzi karikatúrát képviseli. 
Különösen fontos azonban Piercandido Decembriónak 


az utolsó Viscontiról írt életrajza, amely nagyszabású, 
terjedelmesebb utánzása Suetoniusnak.  Sismondi 
sajnálja, hogy akkora fáradtságot fordított olyan 
tárgyra; csakhogy nagyobb férfiú jellemzésére talán 
nem futotta volna a szerző erejéből, holott arra 
teljesen elég, hogy Filippo Maria felemás jellemét és 
benne a kényuralom egy bizonyos fajtájának 
előzményeit, alakját és következményeit csodálnivaló 
hűséggel rajzolja meg. Hiányos lenne a XV. század 
képe ennek a maga nemében páratlan életrajznak 
híján, amely a legfinomabb miniatúr-pontocskákig 
jellemző. Később  Corio  történetíróban támad 
Milánónak jelentős arcképábrázolója; majd a comói 
Paolo Giovio következik, akinek terjedelmesebb 
életrajzai és kisebb magasztaló írásai világhírűek és 
minden országbeli követőinek mintaképe lettek. 
Könnyű — kimutatni  Giovio  felületességét és 
tisztességtelenségét is, s az olyan emberben, mint 
amilyen Giovio volt, amúgy sincsen magasabb rendű 
komoly szándék. De évszázadának lélegzete járja át 
lapjait és Leó pápája, Alfonsója, Pompeo Colonnája 
teljes igazsággal és szükségszerűséggel él és mozog 
előttünk, ha lényük legmélyéről nem is kapunk 
fogalmat. 

A nápolyiak között, amennyire megítélni tudjuk, 
kétségtelenül Tristano Caracciolo foglalja el az első 
helyet, jóllehet, szándéka még csak nem is szigorúan 
életrajzírói. Csodálatos módon fonódik egybe azokban 
az alakokban, akiket fölvetít előttünk a bűn a 
végzettel; szinte öntudatlan tragédiaírónak lehetne 
mondani őt. Az igazi tragédia, amelynek akkoriban a 
színpadon nem jutott helye, hatalmas léptekkel mérte 
végig a palotákat, az utcákat és a tereket. Antonio 
Panormita művét- ,Nagy Alfonso szavai és tettei" - a 
király életében írta; mint adomák és bölcs, meg tréfás 
beszélgetések egyik legkoraibb ilyenféle gyűjteménye 


figyelemre méltó. Európa többi országa csak lassan 
követte az olaszokat a lelki jellemrajzban, noha a nagy 
politikai és vallási mozgalmak nem egy köteléket 
elszakítottak és annyi ezer embert ébresztettek 
szellemi életre. Az akkori európai világ legfontosabb 
személyiségeire nézve egészben véve megint az 
olaszok a legjobb szabatosaink, akár íróemberek, akár 
diplomaták. Újabb időben milyen gyorsan és milyen 
ellentmondás nélkül küzdöttek ki emberjellemzés 
tekintetében a XVI. és XVII. század velencei követi 
jelentései az első helyet. 

Az önéletírás is hatalmas lendülettel szárnyal az 
olaszoknál néha a mélybe és a távolba, és a 
legtarkább külső élet mellett megragadóan ábrázolja a 
belső életet; ugyanakkor egyéb nemzetekben, a 
reformáció korának németjeiben is, a rendkívüli külső 
történésekhez ragaszkodik és a szellemet inkább csak 
az előadás módja által sejteti. Mintha Dante Vita 
Nuovája könyörtelen igazságkeresésével megmutatta 
volna nemzetének az utat. Az út kezdetén Petrarcának 
, AZ — utókorhoz" címzett levele??? áll, olyan 
önéletrajznak az eleje, amilyent Petrarca határozott 
tanúsága szerint előtte alig kísérelt meg valaki; utána 
a XIV. és XV. század nemzetiségi és családi történetei 
következnek, amelyekből még meglehetős számú van 
kéziratban, különösen a firenzei könyvtárakban; majd 
a nemzetség és az írók érdekében fogalmazott naiv 
életrajzok, amilyen pl. Buonaccorso Pittié. Onmagának 
mélyebbreható bírálatát II. Pius pápa 
Commentárjaiban sem kell éppen keresnünk; amit 
bennök róla, az emberről megtudunk, látszat szerint 
csak arra szorítkozik, hogy elmondja, miként járta 
meg érvényesülése útját. De ez csak az első látszat, 
mert ha elgondolkozunk rajta, másként ítéljük meg ezt 
a rendkívüli könyvet. Vannak emberek, akik lényegük 
szerint annak tükrei, ami körülveszi őket; igaztalanok 


vagyunk irántuk, hogyha állhatatosan a 
meggyőződésük, belső harcaik és életüknek .mélyebb 
eredményei iránt érdeklődünk. Aeneas Sylvius így lett 
eggyé a dolgokkal és nem sokat tépelődött az erkölcsi 
meghasonlásokon; megvédte őt ettől, amennyire 
szükség volt reá, az ő jó katolikus ortodoxiája. Es 
miután végigélte mindazokat a szellemi kérdéseket, 
amelyek évszázadát foglalkoztatták, és nem együket 
lényegesen előbbre segítette, pályája végén még elég 
temperamentum volt benne ahhoz, hogy a török elleni 
keresztes háború ügyében buzgólkodjék, és hogy 
meghiúsulásán való bánkódtában meghaljon. 
Benvenuto Cellini önéletrajza?! sem törekszik 
éppen arra, hogy önmagának belsejét megfigyelje. 
Mindazonáltal az egész embert rajzolja, részben 
akarata ellenére elragadó igazsággal és teljességgel. 
Valóban nem csekélység, hogy Benvenuto, akinek 
legjelentősebb munkái puszta terveknek maradtak és 
elpusztultak, és aki mint művész csak az aprólékos 
díszítő feladatok körében mutatkozik tökéletesnek, 
egyébként pedig, hogyha csupán megmaradt munkái 
szerint ítéljük meg, annyi nála nagyobb kortársa 
mögött elmarad, - hogy Benvenuto, az ember, a világ 
végéig foglalkoztatni fogja az embereket. Nincsen 
ártalmára az sem, hogy az olvasó gyakran megsejti, 
hogy hazudott vagy kérkedett; mert hatalmas erejű, 
teljesen kialakult természetének hatása mindenen túl 
érvényesül. Mellette pl. az északi önéletrajzírók mégis 
csak tökéletlen egyéniségeknek tetszenek, 
bármennyivel is magasabb rendű a törekvésük és 
néha bármennyire is tiszteletreméltó az erkölcsi 
lényük. Benvenuto olyan ember, aki mindent tud, 
mindent mer, és magában hordja mértékét. Akár 
szívesen halljuk, akár nem, a modern embernek jól 
felismerhető mintaképe él ebben az alakban. És még 
valakit meg kell említenünk, aki állítólag szintén nem 


mindig ragaszkodott az igazsághoz: a  milanói 
Girolamo Cardanót (szül. 1500-ban). De propria vita 
(A magam életéről) című könyvecskéje még a 
természetkutatás történetében és a filozófiában 
szerzett nagy hírét is túl fogja élni és túl fogja 
harsogni, ugyanúgy mint Benvenuto Vitája kezének 
műveit, noha az írásmű értéke lényegesen más. 
Cardano, az orvos, maga tapintja ki érverését és írja le 
fizikai, szellemi és erkölcsi egyéniségét mindazokkal a 
föltételekkel, amelyek között fejlődött, és leírja olyan 
őszintén és tárgyilagosan, amennyire csak tőle telt. 
Megvallott mintaképét, Marcus Aurelius emlékiratait 
azért múlhatta fölül ebben a tekintetben, mert őt 
semmiféle sztoikus erénytörvény sem feszélyezte. Sem 
magát, sem a világot nem akarja kímélni; hiszen 
életírása is azzal kezdődik, hogy édesanyjának nem 
sikerült magzatját elhajtania. Már az is sok, hogy csak 
a sorsát és értelmi tulajdonságait tulajdonítja azoknak 
a  csillagzatoknak, amelyek születése órájában 
uralkodtak, az erkölcsieket nem; egyébként nyíltan 
megvallja (10. fejezet), hogy az asztrológia útján 
szerzett kényszerképzete, miszerint negyven, de 
legföljebb negyvenöt évnél nem él tovább, nagyon 
káros hatású volt reá ifjúkorában. De nem járja, hogy 
annyira elterjedt és minden könyvtárban meglevő 
könyvet kivonatoljunk. Aki olvassa, nem kerül ki 
írójának hatalmából, amíg a végére nem ér. Cardano 
ugyan elismeri, hogy hamis játékos volt, bosszúvágyó, 
a megbánással szemben kemény ellenállású, beszéde 
módjában szándékosan sértő; — elismeri, de persze 
nem szemtelenül, mint ahogy nem is jámbor 
töredelemmel, sőt anélkül, hogy érdekesebb akarna 
lenni vele, hanem sokkal inkább a természetbúvár 
egyszerű, tárgyilagos igazságérzetével. És ami 
legmegbotránkoztatóbb, a 76 éves férfiú a 
legborzasztóbb élmények után, pl. legidősebb fiának 


kivégeztetésekor, aki bujálkodó feleségét 
megmérgezte (27-50. fejezet), noha az emberekhez 
való bizalma nagyon megrendült, mégis tűrhetően 
boldognak érzi magát: hiszen él még egy unokája, 
megvan még roppant tudása, megvan a műveivel 
szerzett híre is, van csinos vagyona, rangja és 
tekintélye, vannak hatalmas barátai, sok titokról tud 
és ami legbecsesebb, megvan az Istenben való hite. 
Utólag megszámlálja, hány foga van a szájában; még 
van belőlük tizenöt. De abban az időben, amelyben 
Cardano írt, már Itáliában is gondoskodtak az 
inkvizítorok és a spanyolok arról, hogy az ilyen 
emberek vagy meg ne nőhessenek többé, vagy valami 
módon elpusztuljanak. Nagy az ugrás tőle Alfieri 
emlékezéseinek könyvéig. Igazságtalanok volnánk 
azonban, ha az önéletrajzoknak ezt a csoportosítását 
úgy zárnók le, hogy szóhoz ne juttassunk egy épp 
annyira tiszteletreméltó, mint boldog embert. Luigi 
Cornaro (szül. 1467) az ismert életbölcs az, akinek 
padovai háza mint építészeti alkotás klasszikus és 
egyben valamennyi múzsának otthona volt. ,A 
mértékletes életről" írt híres értekezésében 
mindenekelőtt a szigorú életrendet írja le, amelynek 
segítségével korábbi betegeskedő időszakok után 
egészséges és magas életkort - akkoriban 83 éves volt 
- sikerült elérnie, majd azoknak felel, akik lenézik a 
65 éven túli életkort, mint az eleven halál állapotát; 
bebizonyítja nekik, hogy az ő élete fölöttébb eleven és 
nem holt élet. ,Am jöjjenek, nézzenek meg és 
csodálkozzanak azon, hogy milyen jól vagyok, hogy 
segítség nélkül ülök lóra, hogy lépcsőkön és 
dombokon futok fölfelé, hogy mennyire jókedvű, 
mulattató és elégedett vagyok és a kedélyre nehezedő 
minden gondtól és az elkedvetlenítő gondolatoktól 
mennyire ment. Az öröm és a béke el nem hagy. . . A 
magam rangjabeli bölcs, tudós, kitűnő emberekkel 


érintkezem, és amikor nincsenek velem, olyankor 
olvasok és írok és azzal is, mint minden egyéb módon, 
tőlem telhetően mások hasznára igyekszem lenni. 
Mind e dolgok közül mindeniket a maga idején 
végzem, kényelmesen, szép otthonomban, amely 
Padovának legszebb részében van és télire, nyárára is 
az építőművészet minden eszközével föl van szerelve, 
kertje is van folyóvíz mellett. Tavasszal és őszszel 
néhány napra az euganei hegyek legszebb részébe 
megyek, a dombomra, amelynek kutakkal ellátott 
kertjében áll kényelmes és díszes lakásom; könnyű és 
kellemes vadászatban is részt veszek ott, olyanban, 
amilyen koromhoz illik. Némi időt azután a síkon levő 
szép villámban töltök;??? ott minden út egy téren 
találkozik, és annak közepén csinos templom áll; a 
Brentának egy hatalmas ága folyik a telepen 
keresztül, mindenfelé csupa termékeny, jól megmívelt 
föld; ahol azelőtt csak mocsár és rossz levegő volt és 
inkább kígyók, mint emberek számára való lakóhely, 
most ott sűrűn laknak. Én voltam az, aki a vizeket 
elvezettette; a levegő attól megjavult, az emberek 
letelepültek és szaporodtak és a hely úgy kiépült, mint 
amilyennek most látjuk úgy, hogy valóban 
elmondhatom: ezen a helyen oltárt emeltem az 
Istennek és templomot és lelkeket adtam neki, hogy 
imádhassák. Ez a vigasztalásom és ez a boldogságom, 
valahányszor odavisz az utam. Tavasszal és ősszel a 
közeli városokat is meglátogatom, megnézem 
barátaimat és elbeszélgetek velők és más kitűnő 
embereket ismerek meg általuk, építészeket, festőket, 
szobrászokat, — zenészeket és falusi gazdákat. 
Megnézem, ami újat alkottak, újra megtekintem azt, 
amit már ismertem és mindannyiszorsok olyasmit is 
tanulok a palotákban, kertekben, régiségeken, a 
városi ültetvényeken, a templomokon és 
várerődítéseken, aminek hasznát veszem. Leginkább 


azonban a tájaknak és helységeknek szépsége ragad 
el utazásaimon, ahogy hol a síkon, hol dombokon, 
folyók és patakok mentén terülnek el falusi házaikkal 
és kertjeikkel körülvéve és ezt az élvezetemet nem 
csökkenti szememnek vagy fülemnek meggyöngülése: 
Istennek hála, minden érzékszervem tökéletesen jó 
állapotban van, az ízlelőképességem is, mert az a 
kevés és egyszerű étel, amit elfogyasztok, jobban ízlik 
most, mint valaha - amikor rendetlenül éltem — az 


ínyencfalatok." 
Miután még megemlékezett azokról a 
mocsárlecsapoló munkálatokról, amelyeket a 


köztársaság megbízásából végzett és a lagúnák 
fenntartása céljából állhatatosan ajánlott terveiről, így 
fejezi be: ,Ez az igazi üdülése az Isten segítségével 
egészséges öregkornak, amely nem ismeri azokat a 
lelki és testi szenvedéseket, amelyek annyi fiatalabb 
embert és annyi sínlődő aggot leterítenek. Es ha 
szabad a nagyot a kicsinnyel, a komolyat a tréfással 
párosítani, akkor az én mértékletes életemnek 
gyümölcse az is, hogy ebben az én 83-ik évemben még 
egy nagyon mulatságos, jóravaló tréfákkal teli 
vígjátékot írtam. Az ilyesmi máskülönben az 
ifjúkornak a dolga, mint ahogy a tragédia az öregkoré; 
ha mármost dicsőségül tudják be ama híres görögnek, 
hogy még 73 éves korában is tragédiát költött, nem 
vagyok-e én tíz évvel később egészségesebb és 
derűsebb, mint amaz akkor? - Es hogy korom 
teljességének — vigasztalásban híja ne legyen, 
megadatott, hogy testi halhatatlanságom egy nemét 
lássam utódaim alakjában. Amikor otthonomba nyitok, 
nem egy, vagy két, hanem tizenegy unokám vár, koruk 
két évestől a tizennyolc évesig terjed, valamennyi egy 
apának és egy anyának a gyermeke, mind egészséges, 
mint a makk és (amennyire ma megítélhető) mind 
tehetséges és művelődésre és a jó erkölcsre hajlamos. 


A kicsinyek egyike mindig velem van, ő az én kis 
bohócom (buffoncello), mert hiszen a gyermekek 
hároméves koruktól ötéves korukig született bohócok; 
a nagyobbakkal már úgy bánok, mint társaimmal és 
örülök, ha énekelni és különböző hangszereken 
játszani hallom őket, mert pompás hangjuk van; sőt 
magam is énekelek és hangom most jobb, tisztább, 
zengőbb, mint valaha. íme az én öregkorom örömei. 
Az én életem tehát eleven élet, nem holt élet, és az 
öregkoromat én bizony el nem cserélném az olyan 
ember ifjúkorával, aki a szenvedélyek rabja." 

A , Figyelmeztetésben", amelyet Cornaro sokkal 
később, 95 éves korában toldott írásához, 
szerencséjének vallja egyebek közt azt is, hogy 
,tractatusának" sok követője akadt. Padovában halt 
meg 1565-ben, csaknem százéves korában. 


VI. Népek és városok jellemzése 


Ahol az egyes egyének jellemzésének képessége 
megvan, ott egész népek megítélésének és leírásának 
tehetsége is megszületik. A középkor folyamán az 
egész nyugaton kölcsönösen gúnyos és tréfás 
nevekkel üldözték egymást városok, nemzetségekés 
népek. Es a csúfondáros szavakban többnyire valami 
igazság is rejlett, ha mindjárt erősen eltorzítva is. Az 
olaszok régtől fogva kitűntek abban, hogy tudták, 
mennyire " különböznek egymástól szellemiség 
dolgában városaik és tájaik; lokálpatriotizmusukban, 
amely épp oly nagy volt, vagy nagyobb, mint bármely 
középkori népé, már korán megvolt az irodalmi 
érdeklődés, amely a hírnév fogalmával társult; a 
városok  helyrajza az életrajz  párhuzamaként 
keletkezik. Míg most minden nagyobb város prózában 
és versben kezdi dicsőíteni magát, olyan írók is 
támadtak, akik minden fontosabb várost és lakosságot 


részint komolyan írtak le, részint csúfondárosan, vagy 
úgy is, hogy nem volt megkülönböztethető, mi benne a 
komolyság és mi benne a gúny. A Divina Commedia 
néhány híres helye mellett Uberti Dittamondója 
érdemel figyelmet(1360 táján). Ez a költemény főként 
egyes feltűnő jelenségeket és jeleket ismertet: a 
ravennai Sant" Apollinare templombeli varjak ünnepét, 
Treviso kútjait, a Vicenza melletti nagy pincét, 
Mantova nagy vámjait, Lucca toronyerdejét; de 
előfordulnak "közben magasztalások és célzatos 
bírálatok is; Arezzo már mint finom tehetségű fiainak 
városa szerepel, Genova asszonyainak feketére festett 
szemével és fogaival (?), Bologna pazarlásával, 
Bergamo durva tájszólásával és eszes embereivel 
stb.23 A XV. században azután ki-ki a maga 
szülővárosát dicsőíti a többi város rovására is. 
Michéle Savonarola pl. az ő Padovájánál csak Velencét 
és Rómát ismeri el nagyszerűbbnek,  Firenzét 
legfeljebb vidámabb városnak, amivel természetesen a 
tárgyilagos megismerésnek nem nagy hasznára volt. A 
század végén Jovia-nus Pontanus leírja Antoniusában 
egy képzelt utazását Itálián végig, csak azért, hogy 
gonoszkodó megjegyzéseket tehessen közben. 

A XVI. századdal azonban az igaz és mély 
jellemzések sora kezdődik, amilyenekkel akkoriban 
más nép nem dicsekedhetett. Machiavelli néhány 
értékes tanulmányban ismerteti a németek és franciák 
természetét és politikai állapotát és ezt úgy, hogy a 
firenzei bölcs megvilágító megjegyzéseiért a született 
északi ember is, aki hazája történetét ismeri, hálás 
lehet. A firenzeiek szívesen írják le magukat és közben 
szellemük hírének bőségesen megérdemelt fényében 
sütkéreznek; önérzetüknek talán a teteje az, mikor pl. 
Toscanának  Itáliával szemben való művészeti 
elsőbbségét nem is valami külön zseniális tehetségnek 
tulajdonítják, hanem a firenzeiek erőfeszítéséből és 


tanulmányaiból származtatják. Egyéb vidékekről 
származó híres olaszoknak hódolását, pl. Ariosto 
felséges tizenhatodik Capitolóját, alkalmasint köteles 
adóként fogadták. Egy látszat szerint kitűnő 
forrásműnek, amely Itália népcsoportjainak egymástól 
való különbözőségét magyarázza, mindössze a nevét 
mondhatjuk meg. Ugyanannak a szerzőnek egy 
kisebb (névtelen) kommentárjában sok együgyűség 
között nem egy értékes célzás foglaltatik a 
századközepi szerencsétlen zilált állapotok okára 
nézve. . Leandro Alberti az egyes városok 
jellemzésében nem olyan kimerítő, mint várhatná az 
ember. 

Hogy a lakosság különböző részeinek ez az 
összehasonlító mérlegelése, amely főként az olasz 
humanizmus műve volt, hogyan hatott más 
nemzetekre, nem tudjuk pontosan kimutatni. 
Mindenesetre itt is Itáliáé az elsőség, mint a 
földleírásban általában. 


VII. Az ember leírása 


Az ember fölfedezése azonban nem állapodik meg 
az egyének és népek belsejének leírásánál, az ember 
külseje is teljesen más módon tárgya Itáliában a 
megfigyelésnek, mint északon. Hogy a nagy olasz 
orvosoknak mi a szerepük a fiziológia haladásában, 
ahhoz nem merünk hozzászólni, az emberi alaknak a 
művészet szemszögéből való megvizsgálása pedig nem 
idetartozik, hanem a művészettörténetére. Beszélnünk 
kell azonban itt a szemnek egyetemes kimíveléséről, 
amely Itáliában lehetővé tette a testi szépség és 
rútság tárgyilagos és egyetemes érvényű megítélését. 
Ha az akkori olasz írókat figyelmesen olvassuk, el kell 
bámulnunk azon, hogy milyen pontosan és milyen 
határozottan írják le a külső ismertetőjeleket és hogy 


mennyire teljesek némely személyiségnek leírásában. 
Még mai nap is megvan az a tehetségük, különösen a 
rómaiaknak, hogy valakit, akiről szó esik, három 
szóval felismerhetővé tegyenek. A jellemzőnek ez a 
gyors megragadása azonban lényeges föltétele a szép 
megismerésének és a szép leírása képességének. A 
költő esetében mindenesetre hiba lehet az aprólékos 
leírás, mert egyetlen jellemvonás, amelyet mélyebb 
szenvedélyük sugall, az illető alaknak sokkal 
hatalmasabb képét tudja az olvasóban fölidézni. Dante 
sehol sem magasztalta Beatricéjét felségesebben, 
mint mikor csupán azt a visszaverődő fényt írja le, 
amely lényéből egész környezetére kisugárzik. Itt 
azonban nem a költészetről van szó, amely mint olyan, 
a maga céljait követi, hanem arról a képességről, 
amely szavakkal tud festeni különleges, valamint 
eszményi formákat. 

Ebben Boccaccio a mester, nem a Decameronéban, 
mert a novella megtilt minden hosszú leírást, hanem 
regényeiben, ahol szabad ráérnie és szabad 
nekilendülnie. Ametójában egy szőke meg egy barna 
nőt úgy ír le, mint ahogyan a festő száz évvel utóbb 
festette volna őket - mert a műveltség ebben is 
nagyon előtte jár a művészetnek. A barna nő 
leírásában (vagy tulajdonképpen csak kevésbé 
szőkének) már jelentkezik néhány olyan vonás, 
amelyet klasszikusnak minősítenénk: olyan szavaiban, 
mint ,la spaziosa testa e distesa" olyan nagy formák 
megsejtése érzik, amelyek meghaladják a kecsest; a 
szemöldök már nem két ív, mint a bizánciak női 
eszményében, hanem együttvéve hullámos vonalat 
adnak; az orrot, úgy látszik, a sasorrnak nevezett 
orrformához közelállónak képzeli;??" a széles mell is, a 
mérsékelten hosszú két kar, a szép kéznek hatása, 
amint a bíborszínű ruhán nyugszik, - mindezek egy 
eljövendő idő szépség-érzésére mutatnak, amely 


egyben öntudatlanul a klasszikus ókor felé közeledik. 
Egyéb  leírásainban sima (nem  középkoriasan 
gömbölyű) homlokot, komoly tekintetű, szélesre 
húzódott barna szemet, gömbölyű, nem hepe-hupás 
nyakat említ Boccaccio, azután meg persze az igen 
modern , pici lábacskáról" ír, sőt egy fekete hajú nimfa 
leírásában már annak , két tolvajul mozgó szeméről" is 
és egyébről."  Hagyott-e maga után írásbeli 
beszámolót szépségeszményéről a XV. század, nem 
tudom megmondani; a festők és szobrászok alkotásai 
nem tennék azt egészen nélkülözhetővé, mint ahogyan 
első pillanatra látszik, mert realizmusukkal szemben 
az írókban tovább folytathatta volna életét a 
szépségnek egy bizonyos követelménye.?2§ A XVI. 
században azután megjelenik a női szépségről való 
fölöttébb érdekes írásával Firenzuo-la.229 Ki kell 
belőle választani mindenekelőtt azt, amit ókori íróktól 
és művészektől tanult, pl. a fejhossz szerinti mérték- 
meghatározásokat, egynémely elvont fogalmat stb. 
Ami megmarad, az tulajdon és valódi észlelet, amit 
csupa Pratóból való asszonyra és leányra vonatkozó 
példákkal bizonyít. Minthogy kis műve amolyan 
szóbeli előadás, amelyet pratói női, tehát legszigorúbb 
bírái előtt tartott, valószínű, hogy kénytelen volt az 
igazsághoz ragaszkodni. Elve, mint maga megvallja, 
ugyanaz, ami Zeuxiszé és Lukianoszé: az egyes szép 
részeknek a legmagasabb szépséggé való összerakása. 
Meghatározza a bőr és a haj színeire vonatkozó 
kifejezéseket és a biondex (szőkét) jelenti ki a 
tulajdonképpeni és legszebb hajszínnek,?" de valami, 
a barnába hajló szelíd sárgát ért rajta. Követeli 
azután, hogy a haj sűrű, fürtös és hosszú legyen, a 
homlok derűs 

és kétszer olyan széles, mint magas, a bőr világosan 
fénylő (candido), de ne holt fehér színű (bianchezza), a 
szemöldök sötét és puha, mint a selyem, közepén a 


legsűrűbb, az orr és a fül felé keskenyedő, a szem 
fehére enyhén kékes, a szivárványhártya ne éppen 
fekete, noha a költők mind az occhi neri (fekete 
szemek), mint Vénusz istenasszony adománya után 
áhítoznak, holott maguk az istennők között is voltak 
olyanok, akiknek szeme égszínkék volt, s a vidám 
tekintetű, szelíd sötétbarnát is mindenütt kedvelték. 
Maga a szem nagy legyen és kiáltó; a szemhéj úgy 
szép, ha fehér, és alig látható piros erecskék 
sávozzák; a szempilla úgy, ha se nem sűrű, se nem 
túlságosan hosszú, se nem sötétszínű. A szem ürege 
olyan színű legyen, mint az orcáké.?! A közepes 
nagyságú fül szilárdan és jól álljon, azokban a 
részeiben, amelyekben vonala kanyarog, élénkebb 
színű legyen, mint lapos részeiben, a szegélye átlátszó 
és pirosan fénylő, mint a gránát. A halánték akkor 
legszebb, ha fehér és lapos és nem túlságosan 
keskeny. 332 Azorcákon azoknak gömbölyűségével a 
piros színnek is fokozódnia kell. Az orr, amely az arcél 
értékét megszabja, fölfelé igen szelíden és 
egyenletesen fogyjon; ahol a porcogó végződik, egy 
kissé fölmagasodhatik, de nem annyira, hogy sasorr 
váljék belőle, mert asszonyon az nem tetszetős; az orr 
alsó része enyhébb színezetű legyen, mint a fülé, de 
ne fagyosan fehér, az orr és az ajak közötti rész 
enyhén piros. A száj Firenzuola kívánsága szerint 
inkább kicsiny legyen, de se hegyes vonalú, se lapos, 
az ajak ne legyen túlságosan keskeny és szépen 
egymásra illjen; ha a száj véletlenül nyílik ki (vagyis 
nem beszéd vagy nevetés közben), olyankor legföljebb 
hat felső fogat szabad látni. Különös finomságai az 
arcnak a felső ajakon nyíló gödröcske, az alsó ajak 
szép  duzzadtsága, a bal szájszöglet kedves 
mosolygása stb. A fogak ne legyenek túlságosan 
aprók, egyenletesek legyenek, egymástól szépen 
elválók, elefántcsontszínűek; a foghús ne legyen 


túlságosan sötét és olyan sem, mint például a piros 
bársony. Az áll gömbölyű legyen, se fölgyűrt, se 
kihegyezett, hanem fölfelé emelkedtében piruló; az 
állnak fő ékessége a gödröcske. A nyak fehér legyen 
és gömbölyű, inkább nagyon hosszú, semmint 
túlságosan rövid, a gödör és az ádámcsutkája éppen 
csak jelezve legyen; a bőr minden mozdulásra szép 
redőket vessen. A vállra nézve azt kívánja, hogy széles 
legyen, a mell széles voltában pedig a szépségnek 
legmagasabb rendű követelményét látja, azonfelül 
fontos, hogy a csontok ne látszódjanak rajta, hogy 
telése-fogyása alig legyen észrevehető, hogy a színe 
, candidissimo" (hófehér) legyen. A lábszár hosszú és 
alsó részében gyöngéd legyen, de a szárcsont körül ne 
legyen túlságosan izom nélkül való és azonfelül erős 
fehér lábikrája legyen. A lábat kicsinynek akarja, de 
nem soványnak, a lábfej boltozatát (úgy tetszik) 
magasnak, színét fehérnek, mint az alabástrom. A kar 
fehér legyen és felső részén enyhén pirosodó; alkata 
húsos és izmos, de szelíd mint Pallaszé, amikor az 
idahegyi pásztorok előtt állott, szóval: ízes, üde és 
kemény. A kezet fehérnek szereti, különösen felső 
részében, de nagy és kissé telt legyen és tapintásra 
olyan, mint a finom selyem; a rózsaszín tenyeret 
látható, de egymást ne keresztező vonalak barázdálják 
és ne nagyon magas dombocskák borítsák, a 
hüvelykujj és a mutatóujj közti tér élénk színű és 
redőtlen, az ujjak hosszúak és gyöngédek és végük 
felé alig észrevehetően vékonyodók legyenek és 
világos színű, nem behajló és nem túlságosan hosszú, 
ne is nagyon négyszög alakú körmökben végződjenek, 
amelyeket csak késfoknyi hosszúra szabad levágni. E 
részletes esztétika mellett az általános esztétikának 
csak másodrendű hely jut. A szépség 
megállapításának legmélyebb oka, amely szerint a 
szem ,senza appello"7 (föllebbezés nélkül) igazodik 


Firenzuola számára is mint nyíltan megvallja, titok és 
a leggiadria, grazia, vaghezza, venusta, aria, maesta 
fogalmáról adott meghatározása, részint mint 
említettem, a filológia útján szerzett ismeret, részint 
tehetetlen viaskodás azzal, ami kimondhatatlan. A 
nevetést-valószínűleg valamelyik régi író nyomán - 
igen tetszetősen úgy határozza meg, hogy a lélek 
felragyogása. 

A  — középkor — végén minden irodalomban 
kimutathatók elszórt kísérletek arra, hogy a szépség 
fogalmát mintegy dogmaszerűen állapítsák meg. De 
Firenzuola mellett bajosan fog más munka 
érvényesülni. Brantöme például, aki jó félszázaddal 
későbben élt, kisebb szakértő nála, mert az 
érzékiesség a vezetője, nem a szépség érzéke. 


VIII. A mozgalmas élet leírása 


Az ember fölfedezéséhez számíthatjuk végül a 
mozgalmas emberi élet leírásában  nyilvánuló 
érdeklődést is. A középkori irodalmak mulattató és 
gúnyos részének szüksége volt céljaihoz a közönséges 
élet képeire. De egészen más az, ha a reneszánsz 
olaszai önmaguk kedvéért színezik meg azt a képet, 
mert önmagában érdekes, mert a világ nagy általános 
életének egy darabja, amely őket varázslatosan 
körülhullámozza. Az irányzatos komikum helyett és 
mellett, amely a házakban, az utcákon és a falvakban 
üzekedik, mert a polgárokba, parasztokba és papokba 
szeret beleakaszkodni, itt az irodalomban látjuk 
kezdetét az igazi életképnek, jóval azelőtt, hogy a 
festés is reá vetette volna magát. Hogy a kettő azután 
gyakran párosult egymással, az nem változtat azon, 
hogy különböző két dologról van szó. Mennyi földi 
eseményt kellett Daniénak figyelmesen és résztvevőén 
látnia, amíg a másvilágon történő dolgokat olyan 


érzékelhető igazsággal tudta ábrázolni. Híres képe a 
velencei arzenál működéséről, a vakok egymásra 
támaszkodásáról a templomok  kapualjában és 
egyebek korántsem egyetlen ilyen természetű 
bizonyságok; már az a művészete is, ahogyan 
taglejtésekkel jeleníti meg a lélek állapotát, az élet 
nagy és beható tanulmányozására vall. 

Az utána következő költők ebben a tekintetben 
ritkán érik utol, a novellaíróknak pedig irodalmi 
műfajuk legfontosabb törvénye tiltja meg, hogy a 
részleteknél elidőzzenek. Az előkészítésben és az 
elbeszélésben olyan terjengősek lehetnek, mint 
akarják, de zsánerszerűen leírniok nem szabad. 
Türelmesen meg kell várnunk, amíg az ókor íróinak 
kedvük és alkalmuk támad arra, hogy a leírásra adják 
magukat. 

Itt megint az az ember lép elénk, akinek minden 
iránt érzéke volt: Aeneas Sylvius. Nem csupán a 
tájnak szépsége, nemcsak a földrajzi vagy 
régiségtudományi tekintetben érdekes izgatja leírásra, 
hanem az eleven élet minden eseménye is. 
Emlékezéseinek számos helyén olyan jeleneteket ír le, 
amiknek addig alig szentelt volna bárki egy tollvonást 
is; közülök itt csak a  bolsenai tavon való 
versenyevezés leírására mutatunk rá. Aligha lesz 
lehetséges kideríteni, hogy kik voltak azok az ókori 
levélírók vagy elbeszélők, akik annyira élettel teljes 
képek ábrázolására ihlették meg, mert az ókor és a 
reneszánsz közti szellemi érintkezés általában 
gyakran végtelenül finom és titokzatos természetű. 
Ide tartoznak azután azok a latin nyelvű leíró 
költemények,  — amelyekről  fönnebb volt szó: 
vadászatok, utazások, szertartások stb. leírásai. Olasz 
nyelvű alkotása is van ennek a műfajnak, pl. a híres 
Medici-lovagi tornák leírása Polizianótól és Luigi 
Pulcitól. A tulajdonképpeni epikus költőket, Luigi 


Pulcit, Bojardót és Ariostót tárgyuk már gyorsabban 
hajtja előre; de mindannyiukban mesteri voltuk fő 
elemeként kell elismernünk könnyed pontosságukat a 
mozgalmasnak  ábrázolásában. Franco  Sacchetti 
egyszer azzal szerez gyönyörűséget magának, hogy 
lejegyzi egy csapat fiatal nőnek egymással váltott 
rövid beszélgetéseit az erdőben, ahol az eső meglepte 
őket.??3 

A mozgalmas valóságnak egyéb leírásaira leginkább 
a katonai írókban és más szakírókban akadunk. Már 
korábbi időből ránk maradt egy terjedelmes 
költeményben?! egy XIV. századi zsoldoscsata hű 
képe, ahogy az főként a kiáltások, vezényszavak és 
beszélgetések alakjában válik láthatóvá. A 
legfigyelemreméltóbb azonban ebben a nemben a 
paraszti élet valószerű leírása, amely különösen 
Lorenzo Magnifico és a környezetbeli költők verses 
műveiben figyelhető meg. Petrarca óta??? valami hamis 
hangzású, konvencionális pásztori vagy  ecloga- 
költészet járta, amely Vergiliust utánozta latin vagy 
olasz nyelvű versekben. Mellékműfajaként jelenik meg 
a pásztori regény, Boccacción kezdve Sannazari 
pásztori színjáték, valamennyi a legszebb prózának és 
legtökéletesebb verselésnek alkotása; de a pásztori 
élet bennök csak a rájuk terített eszményi jelmeze 
olyan érzéseknek, melyek a művelődésnek egészen 
más köréből származnak.??" A XV. század vége táján 
azután bevonul a költészetbe a falusi életnek igazi 
zsánerszerű ábrázolása. Csak Itáliában volt ez 
lehetséges, mert csak ott volt meg a parasztnak (a 
telepesnek csakúgy, mint a gazdának) az emberi 
méltósága, a személyes szabadsága és szabad 
költözködési joga, bármily nehéz volt is néha a sorsa. 
A paraszt sorsának megjavításában Firenze járt elöl. A 
város és falu között való különbség ott korántsem 


olyan nyilvánvaló, mint északon; számos városkában 
csupa parasztember élt, aki  esténkint városi 
embernek mondhatta magát. A comói kőmívesek 
csaknem egész Itáliát végigvándorolták; a gyermek 
Giotto elszabadulhatott juhaitól és beléphetett a 
firenzei céhek egyikébe; általában állandóan 
özönlöttek a falubeliek a városokba, sőt bizonyos 
környékek hegylakói mintha egyenest rászülettek 
volna erre.?7 A műveltek gőgje és a városiak 
elbízottsága ugyan még mindig gondoskodik arról, 
hogy a költők és elbeszélők csúfot űzzenek a 
villanoból (parasztból) s a rögtönző vígjáték is 
megtette a magáét. De hol akad csak egy hangja is 
annak a kegyetlen és megvető faji gyűlöletnek, 
amelyet a provencal nemes költő és helyenként a 
francia krónikaírók tanúsítanak a villainek iránt? 
Ellenkezőleg, egy olasz földbirtokos, aki paraszti 
bérlőinek mohósága és álnoksága miatt szenved, azzal 
vigasztalja magát, hogy közben legalább megtanulja, 
hogyan alkalmazkodjék az emberekhez; Lombardiában 
a XVI. század elején nem restelltek a nemesemberek, 
hogy parasztokkal táncoljanak, birkózzanak, 
ugráljanak és versenyt fussanak. Minden rendbeli 
olasz író önként elismeri a jelentékenyet és a nagyot, 
ahol az a parasztéletben mutatkozik és nyomatékosan 
reámutat. Gioviano Pontano csodálkozva beszél olyan 
esetekről, amelyek a vad abruzzóiak lelki erejéről 
tanúskodnak; az életrajzi gyűjteményes munkákból és 
a novellistákból nem hiányzik a hősi parasztleány??? 
sem, aki élete árán igyekszik ártatlanságát vagy 
családját  megvédeni.:8§ Ilyen előzmények tették 
lehetővé a paraszti élet költői ábrázolását. Elsősorban 
Battista Mantovano egykor sokat olvasott és az 
olvasást még ma is megérdemlő eclogáit szükséges itt 
megemlíteni (egyik legkorábbi műve 1465 tájékáról 
való). Eclogái még a valódi és a konvenciós népiesség 


között ingadoznak, de az előbbi túlsúlyban van. 
Egészben véve egy helyesen gondolkodó falusi papnak 
az észjárása szól belőle, akiben bizonyos felvilágosító 
buzgóság van. Minthogy Battista karmelita szerzetes 
volt, bizonyára sokat érintkezett a falusi néppel. 
Egészen más kifejező erővel helyezkedik azonban 
Lorenzo Magnifico a paraszti ember világába. Az ő 
Nencia da Barberinónál"" úgy olvassa az ember, mint 
a Firenze környéki valódi népdalok  foglalatát, 
népdalokét, amelyeket az ottávák hatalmas folyamába 
öntöttek össze. A költő tárgyilagossága akkora, hogy 
az olvasó nem tudja, vajon rokonérzéssel van-e a költő 
a beszélő iránt (Valiéra parasztlegény iránt, aki 
szerelmet vall Nenciának), vagy gúnyt érez-e véle 
szemben? Lehetetlen rá nem ismerni a Pánnal és 
nimfákkal dolgozó konvenciós pásztori költészettel 
való tudatos ellentétre; Lorenzo szántszándékkal 
rajzolja a paraszti hétköznapi élet nyers realizmusát, 
de költeménye egészében mégis igazán költői hatású. 

A Nenciának bevallott párja Luigi Pulci Beca da 
Dicomanója. Csak híjával van a mélyebb tárgyilagos 
komolyságnak; a Beca nem abból a belső szükségből 
született, hogy költője a nép életének egy darabját 
ábrázolja, hanem inkább abból a vágyból, hogy 
ilyesmivel megszerezze a művelt firenzeiek tetszését. 
Ez az oka a zsáner-szerű részek szándékosan sokkal 
nagyobb  nyerseségének és a  közbevegyített 
trágárságoknak. De a falusi szerelmes legény 
eszejárását nagyon ügyesen követi. 

A harmadik a társaságban Angelo Poliziano az ő 
latin . hexameterekben  megverselt  Rusticusával. 
Vergilius Georgicájától függetlenül a toscanai paraszti 
élet egy esztendejét rajzolja meg és a késő ősz 
leírásával kezdi, mikor a falusi ember új ekét farag 
magának és elvégzi a téli vetést. Nagyon gazdag és 
szép a tavaszi mezők leírása és a nyáréban is kitűnő 


részek vannak; minden újlatin költészetnek gyöngye 
azonban az őszi szüret leírása. Poliziano olaszul is 
költött egyet-mást, amiből kiderül, hogy Lorenzo 
körében már szabad volt az alsóbb rendek 
szenvedélyesen mozgalmas életének egy-egy képét 
realisztikusan ábrázolni. Poliziano cigánydala egyik 
legkorábbi terméke annak a valódi modern iránynak, 
amely költői tudatossággal igyekezik valamely emberi 
osztály helyzetébe belehelyezkedni. Tréfás szándékkal 
ilyesmit már régtől fogva megkíséreltek - idetartozik a 
különböző tájszólások, továbbá a falusi szokások 
utánzása -, sőt Firenzében az álarcosmenetnek énekei 
minden farsangkor visszatérő alkalmat adtak reá. 

Ujság azonban az, hogy a költő másvalakinek az 
érzelmi világába helyezkedik, s ezzel a Nencia és az 
említett , Canzone Zingaresca" emlékezetes új kezdést 
jelent a költés történetében. 

Itt is rá kell mutatnunk végül arra, hogy mennyire 
előtte jár a műveltség a művészetnek. Nyolcvan 
esztendőbe telik, míg a Nenciátol eljut a művészet 
Jacopo Bassanónak és iskolájának falusi 
zsánerképeihez. A következő szakaszban ki fog 
derülni, hogy az akkori Itáliában immár nem 
érvényesültek az emberi osztályok között a 
születésbeli különbségek. Bizonyára nagy része volt 
ebben annak, hogy az olaszok ismerték föl elsőként 
mélyebb lénye szerint az embert és az emberiséget. A 
reneszánsznak már ez az egy eredménye is az örökös 
hála érzetével tölthet el bennünket. Az emberiség 
logikai fogalma mindig is ismeretes volt, de a 
reneszánsz tudta, hogy mi maga az emberiség. A 
legmagasabb rendű sejtéseket ezen a téren Pico della 
Mirandola mondja ki az ember méltóságáról szóló 
beszédében, amely a műveltség ama korszakának 
egyik legnemesebb hagyatéka. Isten azért alkotta meg 
az embert a teremtés utolsó napján, hogy a 


világegyetem törvényeit megismerje, hogy azt, ami 
benne szép, szeresse, hogy nagyságát megcsodálja. Az 
Isten nem kötötte az embert szilárd röghöz, nem 
kényszerítette előre meghatározott cselekvésre, nem 
kötötte szükségességekhez, hanem a mozgás és a 
szabad akarat adományával ajándékozta meg. , A világ 
közepébe -mondja Ádámnak a teremtő - állítottalak, 
hogy annál könnyebben körülnézhess és mindent 
láthass abból, ami benne van. Olyan lénynek 
alkottalak, aki sem égi, sem földi, sem halandó, sem 
halhatatlan, azért hogy a magad szabad alakítója és 
legyőzője légy; állattá fajulhatsz el és Istenhez hasonló 
lénnyé születhetsz újjá. Az állatok az anyaméhből 
viszik magukkal azt, amire szükségük lesz, a 
magasabbrendű szellemek eleitől fogva azok vagy 
legalább nem sokkal azután, 241 amik örök időkig 
lesznek. Csak te tudsz szabad akaratod szerint fejlődni 
és nőni, mindenfajta életre meg vannak benned a 
csírák." 


ÖTÖDIK SZAKASZ 
A társas élet és az ünnepségek 


I. A társadalmi rendek 
kiegyenlítődése 


A  — műveltségnek minden korszaka, amely 
önmagában teljesen kialakult egész, nemcsak az 
állami együttélésben, a vallásban, a művészetben és 
tudományban fejeződik ki fölismerhetően, hanem a 
társas létre is rányomja a maga határozott bélyegét, 
így volt meg a középkornak országonként csak 
kevéssé különböző udvari és nemesi erkölcse és 
etikettje, így volt meg a maga határozott polgári 
rendje. 

Az olasz reneszánsz erkölcse a legfontosabb 
dolgokban éppen ellentéte ennek. Már az alap is más, 
mert az előkelőbb társas életben nincsen már 
osztálykülönbség, hanem van egy művelt rend, 
amelyben a születés és származás csak akkor számít, 
ha örökölt vagyonnal és biztosított henyéléssel jár 
együtt. Nem abszolút értelemben értendő ez, mert a 
középkor rendi kategóriái többé vagy kevésbé 
érvényesülni törekszenek, még ha mindjárt csak azért 
is, hogy az Itálián túli európai  előkelőséggel 
valamelyes rangbéli viszonyban maradjanak; de a kor 
általános hajlandósága nyilvánvalóan az volt, hogy az 
újabb világ értelmében egybeolvassza a különböző 
rendeket. 

Legnagyobb fontosságú volt erre nézve az, hogy a 
nemes emberek és a polgárok legalább a XII. 
századtól fogva242 együtt éltek a városokban; sorsuk 
és örömeik ezzel közössé lettek és eleitől fogva 


lehetetlenné vált, hogy a  hegyteteji kastélyok 
világszemlélete kifejlődjék. Azután meg Itáliában az 
egyház sohasem hagyta, hogy a nemesség ifjabb 
sarjainak javadalmazására használják föl, mint 
északon; a püspökségeket, a kanonoki állásokat és az 
apátságokat ugyan sokszor a  legméltatlanabb 
tekintetekből adományozták, de mégsem főként a 
családfák szerint, és ha a püspökök sokkal 
számosabbak, sokkal szegényebbek és rendszerint 
minden világi fejedelmi méltóságnak híjával voltak, 
viszont abban a városban maradtak, amelyben 
székesegyházuk állott és káptalanukkal együtt a 
művelt lakosságnak egyik eleme voltak. Mikor később 
abszolút fejedelmek és kényurak kerültek fölül, a 
nemességnek a legtöbb városban megvolt a módja és 
oka arra, hogy olyan magánéletet éljen, amely 
politikai tekintetben veszélytelen volt és az élet 
minden finomabb élvezetével ékes, de különben a 
gazdag polgárétól alig különböző. Mikor azután Dante 
óta az új költészet és irodalom mindenki ügyévé lett, 8 
amikor hozzájárult ehhez az ókor értelmében való 
műveltség és az ember, mint olyan iránt való 
érdeklődés, miközben  condottierékből fejedelmek 
lettek és nemcsak az egyenrangúság, hanem a 
törvényes születés sem volt már a trónus kelléke, azt 
hihette az ember, hogy fölvirradt az egyenlőség 
korszaka és a nemesség fogalma teljesen elenyészik. 
Az elmélet, ha az ókorra hivatkozott, már az egy 
Arisztotelészből is igennel vagy nemmel felelhetett 
arra a kérdésre, hogy jogos-e a nemesség. Dante pl. 
még abból az arisztotelészi meghatározásból, hogy , a 
nemesség a derékségen és az örökölt vagyonon 
alapul", vonja le azt a tételt, hogy: a nemesség az 
egyén tulajdon derékségén vagy az elődökén nyugszik. 
Más helyütt azonban már nem éri be ezzel: megrója 
önmagát, mert még a Paradisóban is, mikor ősével, 


Cacciaguidá-val beszélt, nemes származására gondolt, 
pedig az csak köpenyeg, melyből az idő folyton le- 
lenyes egy darabot, ha naponként újabb értékkel meg 
nem toldja az ember. A Convivióban pedig a nobile 
(nemes) és nobilta (nemesség) fogalmát majd teljesen 
függetleníti a születés minden föltételétől, és az 
erkölcsi és értelmi kiválóságra való rátermettséggel 
azonosítja; közben külön nyomatékkal hangsúlyozza a 
magasabb rendű műveltséget, mert az a nézete, hogy 
a nobilta a filosofia testvére kell hogy legyen. Mennél 
következetesebb szolgálójává tette a humanizmus az 
olaszok felfogásmódját, annál jobban megerősödött az 
a meggyőződés is, hogy a származás nem dönti el az 
ember értékét. Már a XV. században is ez volt az 
uralkodó elmélet. Poggio ,a nemességről" szóló 
beszélgetésben már egyetért hallgatóival - Niccoló 
Nic-colival és Lorenzo Medicivel, a nagy Cosimo 
testvérével — arra nézve, hogy immár nincsen egyéb 
nemesség, mint a személyes érdemé. A legmaróbb 
fordulatokkal gúnyolja ki azt, ami közönséges 
balvélemény szerint a nemesi élet tartozéka. , A valódi 
nemességtől annál távolabb van az ember, mennél 
tovább voltak elődei merész gonosztevők. A 
madarászaiban és a vadászatban való buzgalomnak 
csak annyi a nemességszaga, mint az illető állatok 
fészkének a  balzsamszaga. Sokkal nemesebb 
foglalkozás volna a föld megmívelése, ahogy azt a 
régiek cselekedték, mint az erdőben és a hegyek közt 
való esztelen lótás-futás, amely közben az ember 
maga is leginkább az állatokhoz hasonlatos. Az ilyesmi 
legföllebb pihenésnek való, de nem az egész életre 
való foglalkozásnak." A nemességgel teljességgel 
összeférhetetlennek tetszik nekik a francia és angol 
lovagok élete a falun vagy erdei kastélyaikban, avagy 
éppen a német rablólovagi élet. A Medici erre 
bizonyos mértékig pártjára kél a nemességnek — de 


eléggé jellemzően - nem úgy, hogy valami 
veleszületett érzésre hivatkoznék, hanem, mert 
Arisztotelész a Politika ötödik könyvében létező 
valaminek ismeri el és határozza meg a nemességet, 
ti. olyan valaminek, amely a derékségen és az örökölt 
vagyonon nyugszik. De Niccoli ezt feleli: Arisztotelész 
nem mint meggyőződését mondja ezt, hanem mint 
általános véleményt idézi; Etikájában, amelyben azt 
mondja, amit gondol, azt nevezi nemesnek, aki az 
igazi jóra törekszik. Hiába veti ellene a Medici a 
nemesség, helyesebben az előkelő születés görög 
nevét, az eugeneiát; Niccoli szerint a római nobilis 
szó, amely figyelemreméltót jelent, a helyesebb, mert 
a nemességet a cselekedetektől teszi függővé." 
Ezeken az okoskodásokon túl a következőképpen 
vázolják a beszélgetés résztvevői a nemesség 
helyzetét Itália különböző részeiben. Nápolyban a 
nemesség lusta és sem  birtokaival sem a 
szégyenletesnek számító kereskedéssel nem 
foglalkozik; a nápolyi nemes vagy otthon lopja a 
napot, vagy lovon ül. A római nemes is megveti a 
kereskedelmet, de birtokain maga gazdálkodik; aki a 
földet  mívelii annak a nemesi rang magától 
megnyílik; ,ha paraszti is, de tisztes nemesség". 
Lombardiában is öröklött birtokaik jövedelméből élnek 
a nemesek; ott már a származás és a közönséges 
foglalkozásoktól — való tartózkodás jelenti a 
nemességet. Velencében a nemesek — az uralkodó 
osztály — mind kereskedéssel foglalkoznak; szintúgy 
Genovában a nemesek és nem nemesek mind 
kalmárok és tengerészek és egymástól csupán 
születésük szerint különböznek; vannak persze 
olyanok is, akik útonállók módjára leselkednek 
várkastélyaikban az utasokra. Firenzében a régi 
nemesség egy része kereskedésre adta magát; egy 
másik része (bizonyára a jóval kisebbik) a rangjának 


örül és semmi egyébbel sem foglalkozik, mint a 
vadászattal és madarászattal.?"§ 

A döntő az volt, hogy csaknem egész Itáliában még 
azok is, akik a születésükre büszkék lehettek volna, a 
műveltséggel és a vagyonnal szemben mégsem 
érvényesíthették elbízottságukat, és hogy politikai 
vagy udvari kiváltságaik nem fokozhatták rendi 
érzésüket. Velencebben csak látszólag kivétel, mert a 
nobilék élete egészében polgári élet volt, amelyet csak 
kevés kiváltság különböztetett meg a többi polgárétól. 
Másképpen volt ez mindenesetre Nápolyban, amelyet 
nemességének szigorúbb különválása és 
pompaszeretete bármely más oknál inkább elzárt a 
reneszánsz szellemi mozgalmától. A longobárd és 
normann középkor, továbbá a késő francia nemesi élet 
erős utólagos hatásához társul itt már a XV. század 
közepe előtt az aragoniai uralom, s Nápolyban is 
legkorábban ment végbe az, amire Itália többi 
részében csak száz évvel később került a sor: az 
életnek részben való elspanyolosodása, amelynek fő 
eleme a munka megvetése és a nemesi címek 
hajszolása volt. Ennek hatása már 1500 előtt még kis 
városokban is megmutatkozott; La Cavából azt 
panaszolják, hogy a község közmondásosán gazdag 
volt addig, amíg csupa kőmíves és posztószövő takács 
élt benne; most, hogy kőmívesszerszám és szövőszék 
helyett csak sarkantyút, kengyelt és aranyozott övet 
lát az ember, most, hogy mindenki a jognak vagy az 
orvosi tudománynak doktora, jegyző, katonatiszt és 
lovag igyekszik lenni, a legkegyetlenebb szegénység 
vonult a községbe. Firenzében ehhez hasonló fejlődést 
csak Cosimo, az első nagyherceg idején állapítanak 
meg; megköszönik a nagyhercegnek, hogy a fiatal 
embereket, akik most megvetik a kereskedést és az 
ipart, lovagi életre neveli a maga István-rendjében. 
Egyenes ellentéte ez annak a korábbi firenzei 


gondolkodásmódnak, amikor az apák azzal a föltétellel 
hagyták —— örökségüket  fiaikra, hogy  —— valami 
foglalkozásra adják magukat. Ha ezzel szemben 
Vespasiano Fiorentino már a XV. században azt állítja, 
hogy a gazdagok ne szaporítsák örökölt vagyonukat, 
hanem évenként költsék el egész jövedelmüket, akkor 
ez firenzei ember szájából csakis a nagybirtokosokra 
vonatkozhatik. A rangkórságnak egy különös válfaja 
azonban gyakran mulatságos módon keresztezi 
Firenzében a művészetnek és a műveltségnek 
kiegyenlítő kultuszát: a lovagi méltóságra törtetés 
akkor lendült igazán divathóborttá, amikor már 
tulajdonképpeni jelentőségét teljesen elvesztette. 
, Néhány évvel ezelőtt - írja Franco Sacchetti a XIV. 
század végén - mindenki láthatta, hogy üttették 
magukat lovaggá a kézművesek le a pékekig, sőt a 
gyapjúkártolókig, az uzsorásokig, a pénzváltókig és a 
semmirekellőkig. Mi szüksége a hivatalnoknak ahhoz, 
hogy mint rettore valamelyik vidéki városba 
mehessen, mi szüksége ahhoz a lovagi méltóságra? 
Holmi közönséges kenyéradó mesterséghez meg még 
úgysem illik az. Milyen mélyre süllyedtél, ó, 
boldogtalan méltóság! A lovagi kötelességek hosszú 
lajstromának ezek a lovagok az ellentétét cselekszik. 
Azért akartam ezekről a dolgokról beszélni, hadd 
tudják meg az olvasók, hogy a lovagság meghalt.?" 
Ahogy ma még holtakat is lovagoknak nyilvánítanak, 
éppúgy lovaggá lehetne ütni egy fából vagy kőből 
faragott alakot, sőt akár egy ökröt is." Azok a 
történetek, amelyekkel Sacchetti állításait 
megtámogatja, valóban eléggé beszédesek; 
megolvashatjuk bennök, hogyan nevezi Bernabo 
Visconti egy ivópárviadal győztesét, meg azután a 
legyőzöttjét is gúnyosan lovagnak, hogyan tréfálnak 
meg sisakforgós és jelvényekkel ékes német lovagokat 
és hasonlókat. Később Poggio gúnyolódik a sok 


lovagon, akinek se lova, se gyakorlata hadviselésben. 
Aki a lovagi renddel járó jogokat, pl. a zászlóval való 
lovaglást érvényesíteni akarta, annak nehéz volt a 
helyzete Firenzében a kormánnyal szemben is, a 
gúnyoló-dókkal szemben is. Ha jobban szemügyre 
vesszük a dolgot, azt látjuk, hogy az a minden 
születési nemességtől független, elkésett lovagság 
részben pusztán a nevetséges, címkórságos hiúságnak 
ügye, de azt is, hogy van neki egy másik oldala is. A 
lovagi tornák ugyanis még egyre folynak és aki részt 
kíván venni rajtok, annak a forma kedvéért lovagnak 
kell lennie. Az árt pályán való viadal, mégpedig a 
körülmények szerint igen veszélyes, szabályszerű 
kopja-viadal, arra való alkalom, hogy a résztvevők 
megmutassák erejüket és bátorságukat, márpedig 
erről a kifejlett egyén - bármilyen származású is - 
nem akar lemaradni. 

Mit sem használt az, hogy már Petrarca a 
legélénkebb undorral nyilatkozott a lovagi tornáról és 
veszedelmes esztelenségnek nyilvánította; nem tudta 
jobbra téríteni az embereket patetikus fölkiáltásával: 
, Sehol sem olvashatni, hogy Scipio vagy Caesar lovagi 
tornán vívott volna!" A lovagi torna éppen Firenzében 
valósággal népszerű lett; a polgárember a 
szabályszerű élvezet egy nemének kezdte tekinteni a 
lovagi tornát - annak kétségtelenül kevésbé 
veszedelmes alakját-és Franco Sacchetti248 
megőrizte számunkra egy ilyen alkalmi lovagi 
tornázónak, egy hetvenéves jegyzőnek végtelenül 
komikus képét. Az öreg jegyző kilovagol Peretolába, 
ahol olcsó pénzért lehetett a lovagi tornán részt venni, 
kilovagol egy  posztófestőtől bérelt  csődörön, 
amelynek azután gonoszkodó emberek bogáncsot 
kötöznek a farka alá; a ló megvadul, elszalad és a 
sisakos lovaggal visszarohan a városba. A történetnek 
elkerülhetetlen vége a férje nyaktörő vállalkozása 


miatt felháborodott feleség prédikációja." Az első 
Mediciek is valóságos szenvedéllyel vetik magukat a 
lovagi — tornára, — mintha — ők, — a  nem-nemes 
magánemberek, éppen abban szeretnék megmutatni, 
hogy társadalmi körük egyenlő rangú minden 
udvaréval.??" Már Cosimo alatt 1459-ben, azután az 
idősebbik Pietro idején világhírű lovagi tornák voltak 
Firenzében; az ifjabbik Pietro az ilyen törekvések 
kedvéért még az uralkodást is elhanyagolta és azt 
kívánta, hogy őt már csak páncélosán fessék meg. VI. 
Sándor pápa udvarában is voltak lovagi tornák. Mikor 
Ascanio Sforza bíboros megkérdezte Dzsem török 
hercegtől, hogy ez a színjáték hogyan tetszik neki, az 
nagy bölcsen így felelt rá: az ő hazájában az ilyesmit 
rabszolgákkal végeztetik, mert azokért nem kár, ha 
elesnek. A keleti ember ebben öntudatlanul a régi 
rómaiakkal ért egyet a középkor szokásaival szemben. 
A lovagi méltóságnak ettől a nem lényegtelen 
támogatásától függetlenül is voltak már pl. 
Ferrarában igazi udvari rendjelek, amelyekkel a 
cavaliere (lovag) cím járt. 

Akárminők voltak is azonban a nemesek és lovagok 
bizonyos igényei és akarminő volt a hiúságuk, az olasz 
nemesség mindenesetre az élet közepén helyezkedett 
el és nem a legszélén. Állandóan az egyenlőség 
alapján érintkezik valamennyi renddel, és a tehetség, 
meg a műveltség otthon van házában. Igaz, hogy a 
fejedelem tulajdonképpeni cortigianójának (udvari 
ember) föltétele a nemesi származás, de bevallottan 
főként az emberek elfogultsága miatt ( per lToppenion 
universale") és határozott tiltakozással az ellen az 
esztelenség ellen, hogy a nem-nemes ne lehetne 
ugyanolyan belső értékű. Hogy egyébként a 
nemnemes ember ne tartózkodhatnék a fejedelem 
közelében, azt semmi sem mondja ki; mindössze arról 
van szó, hogy a tökéletes ember, a cortigiano semmi 


elképzelhető kiválóságnak sem legyen híjával. Ha 
azután mindenben bizonyos tartózkodás tétetik 
kötelességévé, az nem azért van, mert nemesebb 
vérből származik, hanem mert úgy kívánja az ő 
gyöngéd egyéni természete. Az újabb kori 
előkelőségről van szó, amelyben már mindenütt a 
műveltség és a gazdagság a társadalmi érték 
fokmérője, mégpedig a gazdagság csak annyiban, 
amennyiben lehetővé teszi, hogy az ember a 
művelődésnek szentelje életét és a művelődés 
érdekeit előmozdítsa. 


II. Az élet külső kifinomulása 


Mennél kevésbé jelentett a születésbeli 
különbözőség határozott előnyt, annál inkább 
szüksége volt az egyénnek arra, hogy minden előnyös 
tulajdonságát érvényre juttassa; annyival inkább 
kellett a társas életnek is a maga erejével korlátok 
közé szorítania és megnemesítenie magát. Az egyes 
emberek szereplése és a társas életnek magasabb 
rendű alakja tudatos és szabad művészi alkotássá 
egyesül. Az embernek már a külső megjelenése és 
környezete, továbbá mindennapi életének szokásai 
tökéletesebbek, szebbek, megfinomodottabbak, mint 
az Itálián túli népekéi. Az előkelőbb osztályok 
lakásával a művészet története foglalkozik; itt csak 
arra szükséges rámutatni, hogy mennyire fölülmúlta 
az kényelmesség dolgában és harmonikus, okos 
elrendezésével az északi nagyurak kastélyát és 
udvarházát vagy városi palotáját. A ruházat olyan 
sűrűn változtatta alakját, hogy lehetetlenség végig 
párhuzamba állítani egyéb országok divatjával, annál 
kevésbé, mert a XV. század vége felé az olasz divat 
gyakran a külföldi szerint igazodott. Amit az olasz 
festők koruknak  viseleteként ábrázolnak, az 


rendszerint a legszebbje és legjobban állója annak, 
ami akkoriban Európában látható volt, csak éppen 
nem tudni biztosan, hogy az uralkodó divatot 
ábrázolják-e a művészek és hogy híven mutatják-e be 
azt. Arra nézve azonban nem lehet kétség, hogy sehol 
a viseletre akkora súlyt nem vetettek, mint Itáliában. 
Az olasz nemzet hiú volt és ma is az; de még a komoly 
emberek szerint is az egyéniség teljességének 
számottevő része volt a lehetőleg szép és kedvező 
öltözködés. Hiszen volt Firenzében olyan idő is, mikor 
a viselet egyéni dolog volt, mert ki-ki a maga divatja 
szerint öltözködött, sőt még a XVI. század közepe felé 
is akadtak jelentékeny emberek, akiknek meg volt 
ehhez a bátorságuk; a többi meg legalább valami 
egyénit tudott belevinni az uralkodó divatba. Itália 
hanyatlásának egyik jele, ha Giovanni délia Casa a 
feltűnőtől, az uralkodó divattól való eltéréstől óvja 
honfitársait. A mi korunk, amely legalábbis a férfiak 
öltözködésében a föl nem tünést törvényként tiszteli, 
nagyobb valamiről mond le ezzel, mint gondolja. Sok 
időt takarít meg azonban vele, és ezzel (az 
elfoglaltságról való mai mértékünk szerint) minden 
hátrányt pótol. 

Velencében és Firenzében a reneszánsz korában 
rendeletek szabták meg a férfiak viseletét, a nők 
fényűzését pedig törvények szabályozták. Ahol szabad 
volt a viselet, mint pl. Nápolyban, ott a moralisták 
nem minden fájdalom nélkül állapítják meg, hogy 
semmi különbség sem látszik már a nemesember és a 
polgárember között. Azonfölül panaszkodnak a 
roppant gyorsan váltakozó divatok és (ha helyesen 
értelmezzük a szót) mindannak esztelen megbámulása 
miatt, ami Franciaországból érkezik, holott gyakran 
eredete szerint olasz divat az, amit a franciáktól 
visszakapnak. Amennyiben a  ruhaalakok sűrű 
váltakozása és a fÍrancia, meg spanyol divat 


befogadása a közönséges  cifrálkodási vágyat 
szolgálta, nem szándékozunk vele tovább foglalkozni; 
de van benne azonfelül valami műveltségtörténeti 
tanúsága annak, hogy milyen gyors járatú volt az 1 
500 tájéki évtizedekben Itália élete. Különös figyelmet 
érdemel a nőknek abban való fáradozása, hogy 
mindenfajta pipereszerrel lényegesen 
megváltoztassák külső megjelenésüket. A római 
birodalom bukása óta Európa egyetlen államában sem 
kezdték ki annyi felől az emberi alakot, a bőr színét, a 
haj növését, mint az akkori Itáliában. Mindenki valami 
átlagos alakra törekszik, még akkor is, ha a 
legföltűnőbb és legnyilvánvalóbb. ál-tatással jár az. 
Teljesen eltekintünk itt a viselet egyéb részeitől, 
melyek a XIV. században rendkívül tarkák és dísszel 
megrakottak voltak?! - később  gazgagságuk 
megnemesedett- és a szűkebb értelmű piperére 
szorítkozunk. Mindenekelőtt tömegével viselik a nők a 
hamis hajbetétet, még fehér és sárga selyemből valót 
is;?"? azután, hogy eltiltották, újra viselik mindaddig, 
amíg néha egy-egy böjti prédikátor meg nem hatja a 
világias kedélyeket; akkor azután valamelyik nyílt 
téren tetszetős máglya (talamo) emelkedik és rajta 
lantok, játékszerek, álarcok, varázscédulák, 
daloskönyvek és egyéb kacat között a hajbetétek 
hevernek; a tisztító láng mindent magával ragad a 
levegőbe. Az az ideális szín, amelyet a nők a maguk 
hajában és a hajbetétekben elérni igyekeztek, a szőke 
volt. És minthogy a napnak az volt a híre, hogy meg 
tudja szőkíteni a hajat, akadtak hölgyek, akik szép 
időben az egész napot a verőfényen töltötték; 
egyébként  festőszerekkel is éltek, azonfelül 
vegyületeket használtak a hajnövés fokozására. Ehhez 
azután még olyan fegyvertára járult a szépítő 
vizeknek, a kovászos tapaszoknak és 
kendőzőszereknek az arc minden részecskéje 


számára, még a szempilla és a fogazat megfestésére 
is, amilyenről a mi korunknak már fogalma sincsen. 
Sem a költők csúfolódása, sem a böjti prédikátorok 
haragja, sem a bőr korai elhervadásától óvás nem 
tudta elszoktatni a nőket attól, hogy arcukat más 
színűvé, sőt részben más alakúvá tenni ne 
igyekezzenek. Lehetséges, hogy a misztériumok 
gyakori és pazar előadásai, amelyekre az emberek 
százait kifestették és kicsinosították, segítői voltak 
annak, hogy a kendőzésnek rossz szokása elterjedt a 
mindennapi életben; mindenesetre általánosan 
elterjedt visszaélés volt annyira, hogy a falusi leányok 
tőlük telhetően szintén részt vettek benne. Hiába 
magyarázták nekik, hogy az ilyesmi a tisztességtelen 
nőknek ismertetőjele; éppen a legtisztességesebb 
háziasszonyok, akik különben egész esztendőben 
hozzá nem nyúltak az arcfestékhez, festették ki 
magukat ünnepnapokon, amikor a nyilvánosság előtt 
mutatkoztak. Akár a barbárság jelének tekintsük ezt 
az egész fonák szokást, s akkor megfelelője a 
vademberek arcfestése, akár ama vágy 
következményének nézzük, amely az arcvonásokban 
és a színben fiatalos szépséget akar mutatni - és erre 
vall a  piperészkedésnek nagy gondossága és 
sokoldalúsága- annyi bizonyos, hogy a férfiak nem 
fukarkodtak az óvással. 

A mértéken túlmentek az illatosításban is, s az 
illatosítás az ember egész környezetére kiterjedt. 
Ünnepi alkalmakkor még az öszvéreket is kenőcsökkel 
és jószagú írókkal dörzsölték be, és Pietro Aretino 
egyszer egy illatosított pénzküldeményért mond 
köszönetet I. Cosimónak.??? Az akkori olaszok arról is 
meg voltak győződve, hogy ők tisztábbak, mint az 
északi országbeliek. Ha egyetemes műveltségtörténeti 
szemszögből nézzük, inkább helyben lehet hagyni ezt 
a felfogást, semmint elvetni, mert a tisztaság is 


hozzátartozik az újabb kori egyéniség teljességéhez, 
márpedig a modern egyéniség az olaszok között 
alakult ki legkorábban; az, hogy az akkori világnak 
egyik leggazdagabb nemzete voltak, inkább mellettük 
szól, mint ellenük. Bizonyítani azonban ezt 
természetesen sohasem lesz lehetséges, és ha arról 
van szó, hogy a tisztaságra vonatkozó rendelkezések 
dolgában kié az elsőbbség, akkor a középkor lovagi 
költészete alkalmasint régebbi példákkal tud 
szolgálni. Annyi mindenesetre bizonyos, hogy a 
reneszánsz néhány kitűnő képviselőjének esetében 
egykorú írók egész lényüknek kiváló tisztaságát, 
különösen az asztal körül való tisztaságát 
nyomatékosan emlegetik, és hogy Itáliában a német 
számított minden piszkosság foglalatjának. Hogy 
Massimiliano Sforza németalföldi neveléséből milyen 
tisztátalan szokásokkal tért haza és hogy mekkora 
föltűnést keltett velük, megtudjuk Gioviótól. Föltűnő 
tehát, "hogy legalábbis a XV. században a 
vendégfogadókat jobbára a németek kezén hagyták, 
akik bizonyára leginkább a Rómába zarándoklók 
kedvéért szentelték magukat ennek a foglalkozásnak. 
De lehetséges, hogy a szóban forgó adat inkább a 
vidékre vonatkozik, mert ismeretes, hogy nagyobb 
városokban az olasz vendéglőké volt az első hely." 
Hogy a vidéken akkora híja volt a tűrhető fogadóknak, 
azt a közbiztonság nagy hiányai is 
megmagyarázhatják. A XVI. század első feléből 
maradt reánk az udvariasságnak az a tankönyve, 
amelyet Giovanni delta Casa, Firenzeszülöttje, adott ki 
II Galateo címmel. Benne nem csak a szűkebb értelmű 
tisztaságot, hanem a minden olyan szokásról való 
leszokást, amelyet , illetlennek" szoktunk nevezni, 
ugyanazzal a csalódhatatlan biztonsággal szabja 
törvényül, amellyel a moralista a legfőbb erkölcsi 
törvényekről beszél. Egyéb irodalmakban nem annyira 


rendszeresen tanítanak ilyesmit, hanem inkább 
közvetve azzal, hogy a szennyest és az undorítót 
elijesztően írják le.?? A Galateo azontúl szépen és 
elmésen megírott tanácsadó a helyes életmódra, a 
finomságra és a tapintatosságra. Még ma is nagy 
haszonnal olvashatja minden rendű ember, és a vén 
Európa udvariassága bajosan fog valaha az ő 
szabályain túltenni. Minthogy a tapintata szívnek 
dolga, minden kultúra kezdete óta alkalmasint 
valamennyi nép bizonyos embereinek velük született 
tulajdonsága, mások meg talán akaraterejükkel 
szerezték meg, de az olaszok ismerték fel elsőnek azt, 
hogy a tapintat egyetemes társadalmi kötelesség, és 
hogy ismertetőjele a műveltségnek és a neveltségnek. 
És maga Itália is nagyot változott két évszázad óta. 
Határozottan érezhető, hogy a jó társaságban elmúlt a 
gonosz tréfáknak, a burláknak és beffáknak ismerősök 
közötti szokása," hogy a nemzet kilépett városainak 
falai közül és valami világpolgári, valami semleges 
udvariasság és kíméletesség van kifejlődőben benne. 
A tulajdonképpeni, a pozitív társaséletről később lesz 
szó. 

A XV. és a kezdődő XVI. század , Italiá-jában 
általában az egész külsőséges lét annyira 
megfinomodott és megszépült, mint a világ egyetlen 
népénél sem. Annak az apró és nagy holminak 
tömege, amely együttvéve az újabb kori kényelmet, a 
komfortot jelenti, jórészt kimutathatóan Itáliában volt 
meg először. Az olasz városok gondosan kövezett 
utcáin?" általánosabb lett a kocsikázás, míg egyebütt 
mindenhol gyalog vagy lovon jártak az emberek, 
legalábbis nem élvezetből kocsiztak. A ruganyos, puha 
ágyakról, a pazar szőnyegekről, a pipereszerekről, 
amelyekről egyebütt még sehol sem esik szó, 
különösen a novellaírók útján kapunk hírt. A 
fehérnemű nagy mennyiségét és tetszetősségét 


gyakran igen nyomatékosan hangoztatják. Egy és más 
már egyúttal a művészet birodalmába tartozik; 
csodálkozva látja az ember, miként nemesíti meg a 
művészet minden irányban a fényűzést, miként díszíti 
remek edényekkel nemcsak a hatalmas pohárszéket és 
a könnyedebb polcot, a falakat a szőnyegek 
mozgalmas pompájával, a csemegét kifogyhatatlanul 
sok plasztikus cukrászsüteménnyel, hanem miként 
vonja főként az asztalosmunkát is csodálatos módon 
teljesen a maga körébe. A későbbi középkorban az 
egész Nyugat is hasonló útra igyekszik térni, mihelyt 
módja nyílik reá, de részint gyermekes tarkabarka 
játékban, részint az egyoldalú gótikus díszítő stílus 
bilincseiben reked, holott a reneszánsz szabadon 
mozog, minden feladatnak az értelméhez 
alkalmazkodik és sokkal nagyobb körű érdeklődő és 
megrendelő számára dolgozik. Ez is a magyarázata 
annak, hogy az olasz díszítő formák olyan könnyű 
győzelmet aratnak a XVI. század folyamán mindenfajta 
északi díszítő forma fölött; ámbár vannak ennek még 
nagyobb és egyetemesebb okai is. 


III. A nyelv mint a társas érintkezés 
alapja 


A felsőbbrendű társas érintkezésnek, amely mint 
művészi alkotás, mint a népéletnek legmagasabb 
rendű és tudatos alkotása jelentkezik, a nyelv a 
legfontosabb föltétele és alapja. A középkor virágzó 
korában a nyugati nemzetek nemessége az érintkezés 
és a költészet céljára is egy ,udvari" nyelvet 
igyekezett meghonosítani. Itáliában is, amelynek 
tájszólásai már korán annyira szétágazók voltak, egy 
úgynevezett , curiale" fejlődött a XIII. században, 
amellyel az udvarok és a költőik közösen éltek. A 


döntő csak az volt, hogy a kuriális nyelvet tudatos 
erőfeszítéssel "minden művelt embernek és az 
irodalomnak nyelvévé törekedtek tenni. A még 1300 
előtt szerkesztett ,Száz ó novella" bevezetése nyíltan 
megvallja ezt a célt. A nyelvvel benne úgy bántak, 
mint amely a költészettől teljesen függetlenedett; 
legfontosabb az egyszerűen világos, elmésen szép 
nyelv rövid beszédekben, 

mondásokban és válaszokban. Akkora tiszteletben 
részesül az a nyelv, mint amilyenben valaha a 
görögöknél és arabusoknál: ,Hányan vannak, akiktől 
hosszú életük folyamán alig tellett egyetlen egy bel 
parlare (szép beszéd)!" 

A szóban forgó dolog azonban annál nehezebb volt, 
mennél buzgóbban igyekeztek is különböző irányból 
mozgatni. Ennek a küzdelemnek közepébe vezet 
bennünket Dante. ,Az olasz nyelvről" szóló írása 
nemcsak magára a nyelvre nézve fontos, hanem 
egyáltalán az első elmélkedő munka, amely modern 
nyelvvel foglalkozik. Gondolatmenete és eredményei - 
minden hiányuk ellenére - a nyelvtudomány 
történetére tartoznak, és abban mindig is igen 
jelentős helyet foglalnak el. Itt csak azt szükség es 
megállapítanunk, hogy jóval Dante tanulmányának 
megírása előtt a nyelv már szükségképpen 
mindennapi fontos kérdése volt az életnek, hogy 
minden  tájszólást részrehajló szeretettel vagy 
idegenkedéssel tanulmányoztak, és hogy az 
egyetemes ideális nyelv megszületését a vajúdás 
legnagyobb fájdalmai kísérték. 

A legjavát persze maga Dante végezte el nagy 
költeményével. Az új ideális nyelvnek a toscanai 
nyelvjárás lett voltaképpen az alapja." Ha ezzel 
túlságosan merészet mondtam volna, a külföldi 
bennem elnézést kér, mert egy fölötte vitatott 
kérdésben egyszerűen az uralkodó véleményt követi. 


Az irodalomnak és a költészetnek az e nyelv körül való 
vita, a purizmus talán éppen annyit ártott, mint 
amennyit használt nem egy egyébként igen 
tehetséges írót megfoszthatott a kifejezés naivságától. 
Mások viszont, akik a szó legteljesebb értelmében urai 
voltak a nyelvnek, annak pompásan hullámzó 
menetére és jó hangzására bízták magukat, mint olyan 
előnyös tulajdonságára, amely a tartalomtól független. 
Ilyen hangszeren ugyanis a jelentéktelen dallam is 
fölségesen hangozhatik. De akárhogy is, társadalmi 
vonatkozásban nagy értékű volt az a nyelv. 
Kiegészítette a nemes, stílszerű föllépést, a művelt 
embert arra kényszerítette, hogy a hétköznapi életben 
is tartózkodást, szokatlan pillanatokban pedig külső 
méltóságot tanúsítson. Elég mocsok és gonoszság 
burkolózott ebbe a klasszikus köntösbe is ugyanúgy, 
mint hajdan a legtisztább attikai görögbe, de a 
legfinomabb és a legnemesebb is hiteles kifejezésre 
talált benne. Különösen jelentős lett azonban a nyelv 
nemzeti tekintetben: a korán darabokra szakadt 
ország valamennyi állambeli műveltjeinek ideális 
hazájává.259 Azonfelül nemcsak a nemeseké volt a 
nyelv, vagy bármely más rendé, hanem a 
legszegényebbeknek és a legjelentéktelenebbeknek is 
idejük és módjuk jutott arra, hogy elsajátítsák, mihelyt 
akarták. Még mai nap is (sőt talán inkább mint valaha) 
gyakran lepi meg az idegent Itália olyan tájékain, ahol 
egyébként a legérthetetlenebb tájszólás uralkodik, 
hogy egyszerű emberek és parasztok gyakran milyen 
tiszta olasz nyelven, milyen tiszta kiejtéssel beszélnek, 
és nem tud arra emlékezni, hogy hasonlót észlelt 
volna ugyanazoknak az emberosztályoknak körében 
Franciaországban vagy akár Németországban, ahol 
még a műveltek is vidékük kiejtéséhez ragaszkodnak. 
Igaz, hogy az olvasni tudás jóval elterjedtebb 
Itáliában, mint azt az ember némelyik olasz tartomány 


egyéb állapotaihoz mérve gondolná; de mit érne ez, ha 
az emberek általános és vitathatatlan tisztelettel nem 
volnának a tiszta nyelv és kiejtés iránt, amelyet nagy 
és értékes javuknak tekintenek? Egyik országrész a 
másik után alkalmazkodott hivatalosan az új nyelvhez, 
Velence, Milano és Nápoly is még az irodalom 
virágzásának korszakában, sőt részint éppen miatta. 
Piémont csak a XIX. században lett a maga szabad 
akaratából igazi olasz földdé, amikor a nemzetnek 
legfontosabb tőkéjéhez, a tiszta nyelvhez 
csatlakozott.9 A tájszólásos irodalomnak már a XVI. 
század elejétől fogva önként és szándékosan 
átengedtek bizonyos tárgyakat, mégpedig talán nem 
csupa komikus tárgyat, hanem komolyat is.?"! A stílus, 
amely a tájszólásokban kifejlődött, minden feladatnak 
megfelelt. Egyéb népeknél az ilyenfajta tudatos 
szétválasztódás csak sokkal később következett el. 
Hogy a művelt emberek miként gondolkoztak a nyelv 
értékéről, mint az előkelőbb társas érintkezés 
eszközéről, azt igen tökéletesen mutatja be a 
Cortigiano.?§? Már akkor, a XVI. század elején voltak 
emberek, akik szándékosan ragaszkodtak Dante és a 
korabeli más toscanaiak elavult kifejezéseihez, csupán 
azért, mert régiek voltak. De hogy az élő beszédben is 
éljenek velük, azt a Cortigiano szerzője föltétlenül 
tiltja, sőt azt sem engedi, hogy az írott nyelvben 
használják, mert hiszen az csak egyik módja az élő 
beszédnek. Következetesen származik ebből az 
engedmény, hogy az a beszéd a legszebb, amely 
legjobban megközelíti a szépen megírt műveket. 
Világosan jut kifejezésre az a gondolat, hogy azok az 
emberek, akiknek jelentékeny mondanivalójuk van, 
maguk alakítják nyelvüket, és hogy a nyelv mozgékony 
és változó, mert élő valami. Ám éljen az író kedve 
szerint a legszebb kifejezésekkel, csak olyanok 
legyenek azok, amelyekkel még a nép is él, még ha 


nem is toscanai tájakról való kifejezések, sőt, ha hébe- 
hóba francia és spanyol eredetűek is, de bizonyos 
dolgok — megjelölésére már elfogadta őket a 
használat."?? Így azután a szellem munkájával és 
gonddal olyan nyelv keletkezik, amely ugyan nem 
tisztán ó-toscanai, de olasz nyelv, olyan bőségű, mint 
egy virággal és gyümölccsel teli gyönyörű kert. 
Hozzátartozik a Cortigiano virtuozitásához, hogy csak 
ebben a teljesen tökéletes köntösben érvényesül finom 
modora, szelleme és költészete. Minthogy a nyelv az 
élő társadalom ügyévé lett, hiába erőlködtek az ó- 
nyelv hívei és a puristák, ügyüket nem tudták előbbre 
vinni. Sokkal több és kitűnőbb író meg jól beszélő 
ember élt magában Toscanában, akik amazok 
törekvésein túltették magukat vagy mulattak rajtok; 
az utóbbira különösen akkor került a sor, ha kívülről 
jelentkezett a bölcs, és velők a toscanaiakkal akarta 
elhitetni, hogy nem értenek a tulajdon nyelvükön. Az 
olyan írónak, mint Machiavellinek a puszta léte és 
hatása szétszakított minden pókhálót, mert hatalmas 
gondolatai, világos, egyszerű kifejezésmódja olyan 
nyelven szólalt meg, amelynek minden egyéb jó 
tulajdonsága inkább megvolt, mint az, hogy tiszta 
trecentismo lett volna. Másrészt túlságosan sok olyan 
felső-itáliai, római, nápolyi stb. akadt, aki szívesen 
látta, ha az írásban és beszélgetésben a kifejezés 
tisztaságára vonatkozó igényeket nem nagyon 
csigázzák föl.  Nyelvjárásuk nyelvi formáit és 
kifejezéseit ugyan teljesen megtagadják és a külföldi 
ember könnyen álszerénységnek magyarázhatná, ha 
pl. Bandello gyakran hangosan és hevesen így 
tiltakozik: ,Nincsen semmi stílusom; én nem firenzei 
nyelven írok, hanem barbárul; nem akarom a nyelvet 
újabb ékességgel megrakni; én csak egy lombardiai 
ember vagyok, mégpedig a liguriai határról való". 
Ámde a szigorú párttal szemben úgy állotta meg a 


helyét az ember leginkább, ha határozottan lemondott 
a magasabb igényekről, és helyette tőle telhetően az 
egyetemes nagy nyelv elsajátítására vetette magát. 
Nem mindenkitől telt az, ami Pietro Bembótól, aki 
mint született velencei, világéletében a legtisztább 
toscanai nyelven írt, de csaknem úgy, mintha idegen 
nyelven írna, vagy Sannazarótól, aki nápolyi létére 
ugyanígy cselekedett. A lényeges az volt, hogy a 
nyelvvel mindenki írásban is, élőszóban is tisztelettel 
volt kénytelen bánni. A  puristáknak közben 
megbocsáthatták fanatizmusukat és megengedhették 
nyelvi kongresszusaikat:§ és egyebeket; komolyan 
veszedelmes csak később lett a purizmus, amikor már 
amúgy is elgyöngült az irodalomban az eredetiség 
lélegzetjárása és egészen más, sokkal rosszabb 
befolyások hatalmába került. Végül már azt is 
megtehette az Accademia della Crusca, hogy az olasz 
nyelvvel úgy bánjék, mintha holt nyelv volna. Az 
Akadémia azonban olyan erőtlen volt, hogy azt sem 
tudta megakadályozni, hogy az olasz nyelv szelleme a 
XVIII. században el ne franciásodjék. 


Ez a szeretett, kiművelt, minden módon 
simulékonnyá tett nyelv volt az, amely az egész társas 
élet érintkezéseinek alapjául szolgált. Míg északon a 
nemesség és a fejedelmek szabad idejüket vagy 
egymagukban, vagy harccal, vadászassál, dáridóval és 
szertartásokkal töltötték, a polgárok pedig a magukét 
játékkal és testük gyakorlásával, legföljebb még 
versfaragással és ünnepségek rendezésével ütötték 
agyon, Itáliában mindezeken túl még egy semleges 
terület is volt, amelyen a bármily származású 
emberek, föltéve, hogy megvolt hozzá a tehetségük és 
a műveltségük, megnemesült alakban vehettek részt a 
társalgásban, , a komoly és tréfás dolgok 
megbeszélésében. Minthogy a vendéglátás mellékes 


dolog volt, a tompa elméjű és falánk egyéneket nem 
volt nehéz távol tartani. Luigi Cornaro fölpanaszolja 
1550 tájékán (I7rattato della vita sobriájában - 
, Értekezés a mértékletes életről"), hogy csak nemrég 
óta harapóznak el Itáliában a (spanyol) szertartások és 
bókok, a lutherség és a dorbézolás. Ugyanakkor vége 
lett a mértéktartásnak és a szabad, könnyed, társas 
érintkezésnek is. Ha a párbeszédek íróit szavukon 
foghatnók, akkor a létnek legnehezebb kérdései 
foglalkoztatták a kiváltságos szellemeket; a 
legfennköltebb gondolatokat akkor nem egy-egy 
ember termelte volna, mint az  északiaknál 
rendszerint, hanem többen közösen. De mi itt szívesen 
szorítkozunk a játszi és önmaga célját szolgáló társas 
érintkezésre. 


IV. A társas érintkezés előkelőbb 
alakjai 


A társas érintkezés alakja, legalábbis a XVI. század 
elején, szabályosan szép volt és valami hallgatag, de 
gyakran hangosan is  megvallott — és előírt 
megegyezésen nyugodott, amely szabadon igazodik a 
célszerűség és az illendőség szerint, és amely egyenes 
ellentéte minden puszta etikettnek. A népesség 
durvább köreiben, ahol a társas érintkezés az állandó 
testület alakját öltötte, voltak alapszabályok és 
formálisan belépésre kellett jelentkezni, mint pl. a 
firenzei művészeknek  " azokban a bolondos 
társaságaiban, amelyekről Vasari beszél; az ilyen 
együttlét tette lehetővé azután az akkori legfontosabb 
komédiák előadását is. A pillanat könnyedebb 
társalgása ellenben szívesen alkalmazkodott azokhoz 
az utasításokhoz, amelyeket esetleg a társaság 
legjelentékenyebb hölgytagja szabott meg. Mindenki 


ismeri Boccaccio Decameronejanak bevezetését és azt 
hiszi, hogy Pampinea királyi szerepe a társaságban 
csak kellemes fikció; bizonyára arról van szó ebben az 
esetben is, csakhogy sűrűn előforduló valóságos 
gyakorlat az alapja. Firenzuola, aki csaknem két 
évszázaddal később (1523) hasonló módon kezdi meg 
novellagyúűjteményét, bizonyára még sokkal közelebb 
kerül a valósághoz, mert valóságos trónbeszédet ád a 
társaság királynőjének szájába arról, hogy elkövetkező 
vidéki közös tartózkodásukon hogyan osszák be az 
időt: reggel egy magaslatra sétálnak és közben 
filozófiáról beszélgetnek; majd a lakoma következik?f? 
lantszóval és énekkel; utána valami hűvös helyen egy 
újonnan költött canzone előadására kerül a sor, 
amelynek tárgyát mindig előző este kapja a költő; este 
séta egy forráshoz, amely körül elhelyezkednek és 
mindenki egy-egy novellát beszél el; végül a vacsora 
és vidám beszélgetés, ,olyan fajták, hogy mi, 
asszonyok, még elég tisztességesnek mondhatjuk, 
nektek férfiaknak pedig nem kell azt hinnetek, hogy a 
bor sugallta őket". 

Bandello a novelláihoz írt bevezetésekbe vagy 
ajánlásokba ugyan nem iktat ilyen  felavató 
beszédeket, mert azok a különböző társaságok, 
amelyekben történetei elbeszélődnek, már mint adva 
volt társadalmi körök léteznek; de egyéb módon 
sejteti, milyen gazdagok, milyen sokfélék és kedvesek 
voltak a társas élet föltételei. Némely olvasó azt 
gondolhatja, hogy az olyan társaságon, amely annyira 
erkölcstelen elbeszéléseket képes végighallgatni, se 
nyerni, se veszteni való nincs. Helyesebben így 
hangzanék ez a mondat: milyen biztos alapon kellett 
nyugodnia annak a társadalomnak, amely ama 
históriák ellenére sem lazított külső formáin és széjjel 
nem bomlott és közben a komoly vitára és 
tanácskozásra is képes volt. A társas érintkezés 


előkelőbb alakjának szükségérzete minden egyébnél 
erősebb volt. Nem szükséges azért azt az idealizált 
társadalmat mértékül venni, amely Castiglione szerint 
urbinói Guidobaldo udvarán, Pietro Bembo szerint 
pedig az asolói kastélyban a legelőkelőbb érzésekről 
és — életcélokról — elmélkedett. Éppen  Bandello 
társadalma, minden léhaságával, amelyet eltúr, adja 
legjobb mértékét annak az előkelő könnyed modornak, 
annak a nagyvilági  jóindulatnak és igazi 
szabadelvűségnek, valamint a szellemnek és annak a 
kecses költői és egyéb fajta dilettantizmusnak, amely 
azokban a körökben otthonos volt. 

Az ilyen társas élet értékének fontos mutatója, hogy 
azok a hölgyek, akik központjukban szerepeltek, 
szereplésükkel híresek és nagyrabecsültek lettek 
anélkül, hogy hírükben a legcsekélyebb kár esett 
volna. Bandello pártfogó hölgyei közül pl. Isabella 
Gonzaga, születése szerint Este-leány, laza erkölcsű 
kisasszonyokból álló udvara által, nem a maga 
viselkedése miatt került rossz hírbe; Giulia Gonzaga, 
férjezett , Colonna,  Ippolita Sforza, férjezett 
Bentivoglio, Bianca  Rangoni, Cecilia  Gallerani, 
Camilla Scarampi és mások vagy teljesen feddhetetlen 
életűek voltak, vagy társadalmi hírük akkora volt, 
hogy egyébkénti viselkedésükre nem vetettek ügyet. 
Itália leghíresebb hölgye, Vittoria Colonna, meg 
éppenséggel szent nő számba ment már. Ami 
különlegest az olasz társadalmi köröknek a városban, 
birtokukon, — a  fürdőhelyeken való fesztelen 
időtöltéséről megtudunk, nem adható elő olyan 
módon, hogy belőle Európa többi részének társas 
életével szemben való fölényük a szó pontos értelme 
szerint kiderüljön. De hallgassuk meg Bandellót és 
vessük föl azután a kérdést, hogy volt-e lehetőség 
valami hasonlóra pl. Franciaországban addig, amíg 
éppen olyan emberek, mint Bandello, át nem 


plántálták oda Itáliából a társas életnek ezt a módját. 

A szellem legnagyobb alkotásai bizonyára akkor is a 
szalonok közreműködése és a szalonokra való tekintet 
nélkül születtek; de igazságtalanság volna a társas 
életnek a művészet és költészet mozgalmaira való 
fontosságát lebecsülni, már csak azért is, mert 
olyasminek a megteremtését segítették, ami 
akkoriban egyetlen országban sem volt meg: az 
alkotások egyforma megítélését és az irántuk való 
érdeklődést. Ettől függetlenül a társas életnek ez a 
módja egymagában is szükséges kivirágzása annak a 
bizonyos műveltségnek és életnek, amely akkor olasz 
élet volt és azóta európai életté lett. 

Firenzében a társas életre nagy hatással volt az 
irodalom és a politika. Lorenzo Magnifico elsősorban 
olyan személyiség, aki, nem mint ahogy gondolná az 
ember, a fejedeleméhez hasonló helyzeténél, hanem 
rendkívüli egyéniségénél fogva uralkodik tökéletesen 
a környezetén, éppen azzal, hogy az egymástól 
annyira különböző embereknek meghagyja a 
szabadságát. Látjuk például, hogyan kímélte nagy 
házitanítóját, Polizianót, amikor ennek a tudósnak és 
költőnek uralkodói modora már alig fért meg azok 
között a szükséges korlátok között, melyeket a 
családnak készülőben levő fejedelmi rangja, továbbá a 
Lorenzo érzékeny feleségére való tekintet megszabott; 
de Poliziano viszont a Mediciek dicsőségének hírnöke 
és vándorló jelképe. Lorenzo azután igazi Medici 
módra örömét leli abban, hogy maga énekelje meg, 
hogy monumentálisan maga ábrázolja társas életének 
gyönyörűségét. 

Pompásan rögtönzött , Sólyomvadászatában" 
tréfásan írja le társait, sőt a ,Lakomán" fölötte 
bohókásan, de mégis úgy, hogy tisztán keresztül érzik 
rajta a komoly érintkezésre való képesség is. A 
,Lakoma" cím (Simposio) nem pontos; helyesebben 


úgy hangzanék, hogy: hazatérés a szüretről. Lorenzo 
rendkívül mulatságos módon, Dante  poklának 
mintájára készült paródiában, elbeszéli, hogyan 
találkozott jobbára a Via Faenzában egymás után 
valamennyi jó barátjával, akik többé-kevésbé 
kapatosan tértek vissza a faluról. Elragadó komikai 
hatású a 8-ik Capitolóban a Piovano Arlotto képe; 
Arlottoelindul, hogy megkeresse elveszített 
szomjúságát és ennek a célnak érdekében szárított 
húst, egy heringet, egy korong sajtot, egy kis kolbászt, 
meg négy szardellát aggatott magára, e tutti si 
cocevan nelsudore (és mind megfőtt a verejtékben). 

Barátaival való komoly  érintkezéséről azután 
bőséges hírrel szolgál Lorenzo levelezése és az ő 
tudományos és filozófiai beszélgetéseiről 
készültfeljegyzések. 

Firenze későbbi társaskörei részint elméleteken 
rágódó politikai klubok, melyeknek egyúttal költészeti 
és filozófiai jellegük is van, pl. az úgynevezett plátói 
akadémiának, mikor Lorenzo halála után a Ruccellai- 
ok kertjében összeült. 

A fejedelmi udvarokon a társas élet természetesen 
az uralkodó személyétől függött. A XVI. század 
kezdetétől fogva mindenesetre már csak kevesen 
voltak az uralkodók, és ebben a tekintetben éppen 
azért már nem sokat jelenthettek. 

Rómának megvolt X. Leó pápa valóban páratlan 
udvara, abban olyan különleges jellegű társaság, 
amilyenre a világtörténelem során többé nincsen 
példa. 


V. A tökéletes társasági ember 
Az udvarok számára, alapjában véve azonban sokkal 


inkább önmaga kedvéért alakult ki most az a 
cortigiano, akit Castiglione leír. Tulajdonképpen az a 


társaságbeli ideális ember, akit korának műveltsége 
legmagasabb rendű virágának követel; és inkább az 
udvar való őérte, semmint ő az udvarért. Mindent 
mérlegelve, az ilyen embernek semmiféle udvarban 
sem lehetne hasznát venni, mert benne magában is 
megvan a tökéletes fejedelem tehetsége és 
magatartása, és mert nyugodt, fesztelen virtuozitása 
minden anyagi és szellemi vonatkozásban túlságos 
önállóságot föltételez számára. Belső ösztönző ereje, 
bár ezt a szerző rejtegeti nem a fejedelem 
kiszolgálására, hanem önmaga kiteljesítésére 
sarkallja. Megvilágítja ezt egy példa: háborúban 
ugyanis a cortigiano még hasznos és veszedelemmel, 
meg  önfeláldozással járó feladatokat is  elhárít 
magától, ha azok nem stílszerűek és nem szépek, 
aminő pl. egy nyájnak elfogása; mert hiszen az, ami a 
háborúban való részvételre buzdítja nem a 
kötelesség, hanem a /honore (a becsület). Erkölcsi 
helyzete a fejedelemmel szemben, mint ahogy azt a 
negyedik könyv megköveteli, igen szabad és önálló. Az 
előkelő szeretkezés elmélete (a harmadik könyvben) 
igen sok finom pszichológiai megfigyelést tartalmaz, 
de nagyrészt olyant, amely az általános emberi 
tulajdonságokra vonatkozik, az eszményi szerelem 
nagy, szinte lírai felmagasztalásának pedig már szinte 
semmi köze a mű különleges feladatához. De itt is, 
mint Bembo Asolanijábanya műveltség szokatlanul 
nagy mértéke mutatkozik abban, hogy az érzelmek 
mennyire  kifinomultan lépnek föl.  Dogmatikus 
értelemben természetesen nem szabad szavukon fogni 
ezeket az írókat. 

De hogy az olyanféle beszélgetések az előkelőbb 
társaságokban előfordultak, abban nem lehet kétség, 
és hogy nem pusztán a széppel való játék, hanem igazi 
szenvedély is fejeződött ki ilyen köntösben, arról majd 
meggyőződünk alább. 


A cortigiano külső képességei közül elsősorban az 
ún. lovagi ügyességekben való tökéletesség kívántatik 
meg, de azonfelül még sok minden egyéb is, amit csak 
iskolázott, . egyenletes módon élő, személyes 
vetélkedésen alapuló udvaron követelhettek meg, 
amilyen akkoriban Itálián túl egyetlen egy sem akadt; 
sok egyéb is szemmel láthatólag csak az egyéni 
tökéletességnek valami általános, szinte elvont 
fogalmán nyugszik. A cortigianónak minden nemes 
játékban otthonosnak kell lennie, az ugrásban, a 
versenyfutásban, az úszásban, a birkózásban is; 
leginkább jó táncosnak kell lennie és (mint magától 
értetődik) úri lovasnak. Azonfelül több nyelven kell 
tudnia, legalábbis olaszul és latinul, értenie kell a 
szépirodalomhoz és ítélkezni tudnia az ábrázoló 
művészet alkotásairól; ami a zenét illeti, bizonyos 
mértékű előadói ügyességet is megkívánnak tőle, azt 
azonban lehetőleg titokban kell tartania. Komoly 
alaposságról természetesen mindebben nincs szó, 
kivéve a  fegyverforgatást; éppen a sokféle 
tulajdonságnak kölcsönös semlegesítéséből alakul ki 
az az abszolút egyén, akiben egyetlen tulajdonság sem 
válik uralkodóvá. Annyi bizonyos, hogy a XVI. 
században az olaszok voltak tanítói a nemesebb testi 
gyakorlatok és az előkelőbb társadalmi modor 
dolgában az egész Nyugatnak, mégpedig mint 
elméleti írók is, mint gyakorlati oktatók is. Ami a 
lovaglást, vívást és táncot illeti, képekkel fölszerelt 
könyvek és oktatás útján mutatták meg az irányt; a 
háborús gyakorlattól és a puszta játéktól 
függetlenített tornát legelsőnek talán Vittorino da 
Féltre tanította és utána a felsőbb oktatás kelléke lett. 
Döntő jelentőségű ebben, hogy módszeresen 
tanították; hogy milyenek voltak gyakorlataik, vajon 
ismerték-e a ma uralkodókat, azt természetesen nem 
tudjuk kinyomozni. Hogy azonban az erőn és 


ügyességen túl a mozdulatok tetszetőssége is célként 
szerepel, nemcsak az olasz nemzetnek egyébként 
ismeretes gondolkodási módjából következik, hanem 
határozott adatokból is kitűnik. Elég, ha a nagy 
Federigo da  Montefeltróra emlékeztetünk, arra, 
ahogyan a reá bízott fiatalemberek esti játékait 
vezette. A nép játékai és versenygyakorlatai nem 
különböztek lényegesen a Nyugat egyéb országaiban 
elterjedtektől. A tengerparti városokban 
természetesen a versenyevezés is a gyakorlatok között 
szerepelt, és a velencei regatták már korán híresek 
voltak.?"§ Itália klasszikus játéka tudvalevőleg a 
labdajáték volt, mint ahogy ma is az, és ezt a játékot is 
jóval . nagyobb — buzgalommal és  pazarabbul 
gyakorolták a reneszánsz korában, mint Európában 
bárhol egyebütt. De nem igen lehetséges ennek a 
föltevésnek igazolására határozott bizonyságokat 
egybegyűjteni. 

Ezen a helyen kell megemlékeznünk a zenéről is.?"" 
A zeneszerzés még 1500 táján túlnyomórészt a 
németalföldi iskola kezében volt; ezt az iskolát 
műveinek példátlan művészi formája és különössége 
miatt megbámulták. De volt már akkor olasz zene is, 
amely mai zenei érzésünkhöz kétségtelenül valamivel 
közelebb állott és amelyet a németek ismertek és 
továbbfejlesztettek, és abban az alakjában az újabb 
zeneszerzésre " lényeges befolyással volt. Fél 
évszázaddal később lépett föl Palestrina, akinek ereje 
előtt még ma is meghódol minden lélek; megtudjuk 
róla, hogy nagy újító volt, de hogy ő volt-e az vagy 
mások, akik az újabb élet zenei nyelvében a döntő 
lépést " megtették, arról nem kapunk olyan 
felvilágosítást, hogy a laikus ember fogalmat 
alkothatna a tényállásról. Ezért is teljesen mellőzzük a 
zeneszerzés történetének ismertetését, s inkább a 


zenének az akkori társadalomhoz való viszonyát 
igyekszünk kikutatni. 

Fölöttébb jellemző a reneszánszra is, Itáliára is 
mindenekelőtt a zenekar dús specializálása, az új 
hangszerek, azaz az új hangnemek keresése és — ami 
ezzel szorosan összefügg - a virtuózság, vagyis 
bizonyos hangszerekkel való viszonyban az egyéninek 
előtérbe nyomulása. 

Azon hangszerek közül, amelyek teljes harmóniák 
kifejtésére képesek, nemcsak az orgona terjedt el és 
tökéletesedett korán, hanem a megfelelő húros 
hangszer is, a gravicembalo vagy clavicembalo; ma is 
találhatók a XIV. századból való példányok, ami annak 
köszönhető, hogy a legnagyobb festők képeikkel 
díszítették őket. Egyébként a hegedű foglalta el az 
első helyet, és művészeit már akkor nagy hírhez 
juttatta. X. Leó pápa háza már bíboros korában is tele 
volt énekessel és zenésszel, és magának a pápának is 
nagy híre volt mint zenésznek és mint hozzáértőnek; 
udvarán hírnévre tett szert két zsidó, Giovan Maria és 
Jacopo Sansecondo; az előbbit Leó grófi címmel és egy 
kis várossal ajándékozta meg; s az utóbbit - úgy 
gondolják némelyek —-— festette meg Raffaello a 
vatikáni Parnassus  Apollójában. A XVI. század 
folyamán azután minden műfajnak kialakultak a 
hírességei, és Lomazzo (1580 táján) az ének, az 
orgona, a lant, lyra, a viola da gamba, a hárfa, a 
citera, a kürt és harsona három-három híressé lett 
művészét nevezi meg; azt az óhajtását fejezi ki, hogy 
az illetők hangszereire szép képeket fessenek. Ilyen 
sokoldalú és összehasonlító ítélet Itálián túl abban az 
időben teljességgel elképzelhetetlen volna, még ha 
egyebütt is előfordultak csaknem ugyanazok a 
hangszerek. 

Hogy hangszerben mekkora volt a bőség, az 
különösen abból világlik ki, hogy érdemes volt 


gyűjteményeket alkotni belőlük. A rendkívül 
zenekedvelő Velencében több ilyen gyűjtemény is volt, 
és ha megfelelő számú virtuóz került össze, nyomban 
a helyszínen megvolt a hangverseny. (Egy ilyen 
gyűjteményben ókori ábrák és leírások nyomán 
készült hangszerek is láthatók voltak, de arról nincsen 
hír, hogy tudott-e valaki játszani rajtuk és hogy milyen 
volt a hangzásuk.) 

Nem szabad elfelejtenünk, hogy a hangszereknek 
részben ünnepélyesen pazar volt a külseje és hogy 
szépen lehetett csoportosítani őket. Ezért azután 
egyéb ritkaságok és műtárgyak gyűjteményeiben is 
kiegészítő anyagként szoktak szerepelni. Maguk a 
zenélők, ha a tulajdonképpeni virtuózokat nem 
számítjuk, vagy egyes műkedvelők, vagy 
műkedvelőkből alakult teljes zenekarok, amelyek 
olykor mint ,akadémia", testület-szerűén voltak 
megszervezve.8 Igen sok ábrázoló művész is 
otthonos volt a zenében, sőt gyakran mestere is 
annak.— Előkelő embereknek nem tanácsolták a 
fúvóshangszereket, ugyanazoknál az okoknál fogva, 
amelyek valamikor állítólag Alkibiadészt, sőt magát 
Pallasz Athénét is elriasztották tőlük. Az előkelők 
társaságában az éneket vagy egymagában szerették, 
vagy hegedű kíséretében; kedvelt volt a vonósnégyes 
is259 és sokoldalúsága kedvéért a zongora; de nem 
kedvelték a többszólamú éneket, ,mert egyetlen 
hangot sokkal jobban hall, élvez és ítél meg az 
ember". Más szóval, minthogy az ének, minden 
szokásos szerénység ellenére, egy-egy társaságbeli 
embernek személyes kiállása és hivalkodása jobb, ha 
mindeniket külön hallja (és látja) az ember. Minthogy 
föltehető, hogy a zene a legédesebb érzéseket kelti a 
hallgató nőkben, azért az idős embereket határozottan 
óvják tőle, ha mégoly szépen játszanának és 
énekelnének is. Nagyon fontos volt, hogy az előadó a 


hangzást és az alakítást harmonikusan vegyes 
benyomássá alakítsa. A  zeneszerzésnek mint 
önmagáért való műfajnak elismeréséről ezekben a 
körökben nincsen szó. Viszont megtörténik, hogy a 
szöveg tartalma az énekesnek rettenetes sorsát 
beszéli el.?"9 

Ez a dilettantizmus, az előkelőbb  osztályoké 
csakúgy, mint a középrendűeké, Itáliában elterjedtebb 
és — a tulajdonképpeni művészettel közelebbi 
rokonságban volt, mint bármely más országban. Ahol 
valami társas érintkezést írnak le, ott mindig 
megemlítik, mégpedig nyomatékosan, az éneket és a 
húros játékot; az arcképek százai ábrázolják az 
embereket, gyakran többeket együttvéve, amint 
muzsikálnak vagy a lantot stb. tartják karjukon, sőt az 
egyházi festményeken is arról tesznek tanúságot az 
angyali hangversenyek, hogy a festők mennyire 
ismerték a muzsikának eleven jelenségét. Hírünk van 
már ekkor pl. a padovai Antonio Rota nevű lantosról 
(t1549-ben), aki órák adásából vagyont szerzett és egy 
lantiskolát is kinyomatott. 

Abban az időben, amelyben még az opera meg nem 
kezdte a zenei szellem  központosítását és 
monopolizálását, a régieknek ezt az időtöltését 
szellemesnek, sokoldalúnak és csodálatosan 
sajátosnak képzelhetjük el. Más kérdés, hogy 
mennyire tudnók élvezni a hangoknak ama világát, ha 
fülünk újra részt venne benne. 


VI. A nő helyzete 


A reneszánsz előkelőbb társaséletének 
megértéséhez fontos végül tudnunk, hogy a nő 
ugyanolyan megbecsülésben részesült, mint a férfi. 
Nem 

szabad megtévesztetnünk magunkat azoktól az 


agyafúrt és részben rosszindulatú vizsgálódásoktól, 
melyek a párbeszédírók fejtegetéseiben a szépnem 
állítólagos — alsóbbrendűségére nézve hébe-hóba 
előfordulnak; ne tévessze meg az olyan szatíra sem, 
mint Ariosto harmadik szatírája, amely a nőt 
veszedelmes nagy gyereknek nézi, akivel a férfinak 
bánnia kell tudnia, noha szakadék választja el tőle. Az 
utóbbiban mindenesetre van bizonyos igazság; éppen 
azért, mert a művelt nő egyenlő szinten áll a férfival, 
nem jutott a házasságban az, amit szellemi és lelki 
közösségnek vagy magasabbrendű  harmóniának 
neveznek, annyira virágzásra, mint később az Eszak 
erkölcsös világában. 

Mindenekelőtt a legmagasabb körökbe tartozó 
nőnek műveltsége lényege szerint ugyanaz, mint a 
férfié. A reneszánsz olaszai a legcsekélyebb habozás 
nélkül részesíttetik egyenlő mértékben lányaikat és 
fiaikat irodalmi, sőt nyelvészeti oktatásban; minthogy 
az új-antik műveltségben az élet legnagyobb értékét 
látták, szívesen juttattak belőle a leányoknak is. 
Láttuk, hogy milyen virtuózi készségig vitték a latin 
beszédben és írásban még fejedelmi leányok is. Más 
nőknek legalább a férfiak olvasmányában kellett 
résztvenniök, hogy követni tudják az ókorra vonatkozó 
tárgyi adatokat, mert jobbára azokról esett szó 
társalgás közben. Ehhez járult az olasz költészetben 
való tényleges részvétel canzonék, szonettek és 
rögtönzések alakjában, amivel a velencei Cassandra 
Fedele óta (a XV. század végén) számos nő hírt 
szerzett magának," sőt — Vittoria Colonna 
halhatatlannak is mondható. Ha van valami, ami 
föntebbi állításunkat bizonyítja, akkor ez a teljesen 
férfias hangú női költészet. 

A szerelmi szonettek és a vallásos költemények 
olyan határozott és szabályos fogalmazásúak, annyira 
távol vannak az ábrándozásnak gyengéd félhomályától 


és a dilettantizmustól, ami különben a női költészet 
sajátossága, hogy teljességgel férfi munkájának vélné 
őket az ember, ha nevek, adatok és határozott 
célzások az ellenkezőjét nem mondanák. Mert 
műveltségükkel az előkelőbb rendű nők 
individualizmusa is teljesen olyan módon fejlődik, mint 
a férfiakban, holott Itálián túl a reformációig a nők, 
még a fejedelemnek is, nagyon kevéssé szerepelnek 
személyük szerint. Az olyan kivételek, mint 
bajorországi Isabeau, Anjou Margit, castiliai Isabella 
stb. csak kivételes körülmények között, szinte csak 
kényszerítve kerülnek felszínre. Itáliában már az 
egész XV. század folyamán felismerhető, külön 
ábrázatuk van az uralkodók és különösen a 
condottierék feleségének, és férjük hírnevéből, sőt 
dicsőségéből is kiveszik részüket. Melléjük sorakozik 
lassanként a különféle híres nőknek serege, ha 
kiválóságuk mindjárt csak abban volna is, hogy 
bennök a képességek, a szépség, a neveltség, a jó 
erkölcs és a jámborság teljes egésszé egyesült. Valami 
különálló, tudatos , emancipációról" szó sincsen, mert 
ez magától értetődött. Az előkelő nőnek akkoriban 
éppen úgy, mint a férfinak, lezárt és minden 
tekintetben kiteljesedett egyéniségre kellett 
törekednie. Ugyanannak a szellemi és szívbeli 
folyamatnak, amely a férfit tökéletessé teszi, kellett a 
nőt is tökéletessé tennie.  Cselekvő irodalmi 
tevékenységet nem kívánnak tőle, ha pedig költőnő, a 
léleknek valami hatalmas megzendülését várják, de 
nem meghitt dolgokról való közlést naplók és 
regények alakjában; Azok a nők nem gondoltak 
közönségre; elsősorban kiváló férfiaknak kellett 
imponálniok és azoknak önkényét féken tartaniok. 

A legnagyobb dicséret, amely akkoriban a nagy 
olasz nőket érhette, az volt, hogy férfias eszűek és 
férfias lelkűek. 


Csak a hősköltemények nőalakjainak teljesen férfias 
magatartását kell megnéznünk, különösen Bojardónál 
és Ariostónál, hogy tudjuk, hogy itt határozott 
eszményről van szó. A ,virago" (férfias nő) cím, 
amelyet korunk igen kétértelmű bóknak minősít, 
akkoriban tiszta dicsőség volt. 

Ezt a címet viselte teljes ragyogásával Caterina 
Sforza, hitvese, majd özvegye Girolamo Riariónak, 
akinek forli örökét előbb gyilkosainak pártja, utóbb 
Cesare Borgia ellen védelmezte teljes erejével; 
alulmaradt ugyan, de — megszerezte minden 
honfitársának csodálatát és a prima donna dltalia 
(Itália első asszonya) nevet. A hozzá hasonló 
hősiességnek egy-egy vonására még a reneszánsz 
különböző nőiben is akad példa, ha közülök egyiknek 
sem jutott is alkalma arra, hogy  hősnőként 
viselkedjék. Isabella Gonzagában teljesen fölismerhető 
ez a vonás. 

Az ilyen nők persze eltűrhették, hogy olyan 
novellákat beszéljenek el a maguk körében, mint 
Bandellóéi, anélkül, hogy a társas érintkezésük kárát 
látná. A társasélet uralkodó szelleme nem a mai 
nőiesség, vagyis bizonyos föltevések, sejtések és 
titokzatok tisztelete, hanem az energiának, a 
szépségnek és a veszedelmes, a végzettel terhes 
jelennek tudata. Azért társul a  legkimértebb 
érintkezési formákkal olyan valami, ami a mi 
évszázadunkban szemérmetlenségnek hat,?? holott mi 
csak az ellensúlyát, ti. az akkori Itália uralkodó 
asszonyainak hatalmas egyéniségét nem tudjuk már 
elképzelni. 

Hogy a sok értekezésben és párbeszédben 
együttvéve sincsen erre nézve döntő nyilatkozat, az 
magától értetődik, akármennyire bőbeszédűen folyik 
is bennök a vita a nők helyzetéről és képességeiről, 
meg a szerelemről. 


Aminek ez a társadalom, úgy látszik, általában 
híjával volt, az a fiatal leányok koszorúja,""? mert a 
leányokat nagyon távol tartották tőle, még akkor is, ha 
nem kolostorban neveltették őket. 

Nehéz eldönteni, hogy távollétük szabadította-e föl 
a társalgás hangját, vagy hogy megfordítva, az utóbbi 
volt az oka amannak. A kéjnők szereplése is 
némelykor látszólag akkora lendületet vett, mintha a 
régi athénieknek a hetéráikhoz való viszonya készülne 
megújulni. Imperia, a híres római kurtizán, szellemes 
és művelt nő volt és egy bizonyos 

Niccolő Campanitól szonettet költeni tanult, és 
zenélt is." A spanyol származású szép Isabella de 
Lunának legalább az volt a híre, hogy mulatságos 
teremtés, egyébként különös vegyüléke volt a 
jószívűségnek, meg valami förtelmes 
mocskosszájúságnak. Milanóban Bandello a fönséges 
megjelenésű Caterinadi San Celsót ismerte, aki 
remekül muzsikált, énekelt és mondott verset. 

Mindebből látnivaló, hogy azok a híres és elmés 
férfiak, akik a szóban forgó nőket látogatták és 
időnként együtt is éltek velők, szellemi igényekkel is 
fölléptek velük szemben, és hogy a híresebb 
kurtizánok (cortigiana) iránt a legnagyobb figyelmet 
tanúsították; viszonyuk felbomlása után is azon voltak, 
hogy a nők kedvező véleménye megmaradjon róluk, 
mert az elmúlt szenvedély mégis mindenkorra mély 
benyomást hagyott bennük. Egészben véve azonban 
az ilyen nőkkel való érintkezés szellemi tekintetben 
nem számít a megengedett, a hivatalos társasélethez 
mérvé, és azok a nyomok, melyeket a költészetben és 
irodalomban hagyott, túlnyomórészt botrányos 
természetűek. Sőt méltán csodálható, hogy az ilyen 
rendű 6800 személy közül, akit Rómában 1490-ben - 
tehát a szifilisz megjelenése előtt - megszámláltak,?" 
alig emelkedett ki elmés és értékesebb tehetségű nő; 


a fönt elsoroltak már mind későbbi időben éltek. 

A nyilvános nők életmódját, erkölcsét és 
gondolkodását, különösen az élvezés, a kapzsiság és a 
mélyebb szenvedély gyors váltakozását, valamint 
egyes megöregedettekben a képmutatást és az 
ördöngösséget talán Giraldi ábrázolja a legjobban 
azokban a novelláiban, amelyekkel Ecatommiti című 
gyűjteményét bevezeti. — Pietro  Aretino viszont 
Ragionamentóban inkább a maga belsejét rajzolja 
meg, semmint ama boldogtalan emberi osztályét a 
maga valóságában. A fejedelmek szeretői, mint arról a 
fejedelemségről beszélve már fönnebb szó volt, a 
költők és művészek tárgyai és azért az egykorúak és 
az utókor személyesen ismerik őket, míg Alice 
Perrersről (III. Edward angol király szeretője, 11400), 
Klara Dettinről (Győzedelmes Frigyes szeretője) alig 
tudunk egyebet, mint puszta nevüket, Agnés Sorelről 
pedig inkább elképzelt, mint valóságos szerelmi 
monda maradt reánk. Másképpen vagyunk már azután 
a reneszánsz francia királyainak, I. Ferencnek és II. 
Henriknek szeretőivel. 


VII. Az otthon élete 


A társas élet után a reneszánsz otthoni élete is 
megérdemli, hogy egy pillantást vessünk reá. Az 
akkori olaszok családi életét, a nagy erkölcstelenség 
miatt, általában  züllöttnek vagyunk hajlandók 
tekinteni; a kérdésnek erről a részéről legközelebbi 
fejezetünkben lesz szó. Egyelőre elég rámutatnunk 
arra, hogy a házasságbeli hűtlenség, a reneszánsz 
olaszai között - amíg bizonyos határon túl nem megy - 
korántsem hat olyan rombolóan a családra, mint 
északon. Középkorunk otthoni élete az uralkodó népi 
erkölcs terméke volt, vagy ha úgy tetszik, magasabb 
rendű természeti termék, amely a népek fejlődésének 


ösztönein és a rang és vagyon szerint alakuló életmód 
befolyásán vagy hatásán nyugodott. A lovagság 
virágkorában érintetlenül hagyta a házi életet; a lovag 
életmódja az udvarról udvarra vándorlás és a 
háborúskodás volt; hódolata rendszerint más nőnek 
szólott, nem a ház asszonyának, és otthon a 
kastélyban akárhogyan folyhattak a dolgok. A 
reneszánsz kísérli meg elsőnek, hogy a házi életet is 
tudatosan szabályozza, sőt hogy művészi alkotássá 
építse föl. Segítségére van ebben az igen fejlett 
mezőgazdaság és a házak ésszerű építésmódja, a fő 
dolog azonban az együttélés, a nevelés, a berendezés 
és a kiszolgálás minden kérdésének értelmes 
végiggondolása. A legértékesebb okirat erre nézve L. 
B. Alberti párbeszéde a család kormányzásáról. Egy 
apa meglett fiainak lelkére beszél és beavatja őket 
egész tevékenységébe. Az ember egy bőségben élő 
nagy — háztartásba lát bele, — amelyet okos 
takarékossággal és mértékletes életmóddal vezetnek, 
és amely sok nemzedékre kiható boldogságot és 
jólétet ígér. A tekintélyes földbirtokot, amely 
termékeivel maga látja el a ház asztalát, és az egész 
háztartásnak az alapja, valamely ipari foglalkozással, 
akár  selyem-, akár  gyapjúszövéssel  párosítják. 
Mindennek, ami a berendezéshez tartozik, nagynak, 
tartósnak és értékesnek kell lennie, benne a 
mindennapi életnek annyira egyszerűnek, amennyire 
csak lehetséges. Minden egyéb költség, a ház 
becsületét szolgáló kiadásoktól a legkisebb fiú 
zsebpénzéig ésszerű, nem konvencionális viszonyban 
van ezzel. A legfontosabb azonban a nevelés, amelyet 
a ház ura korántsem csak a gyermekeknek juttat, 
hanem az egész háznak. Legelsőbb a feleségét alakítja 
óvatos őrizet alatt nevelt félénk leányból a cselédnép 
biztos parancsolójává, háziasszonnyá; azután fiait 
neveli minden fölösleges keménység  nélkül,?"§ 


gondosan ügyelve rájuk és lelkükre beszélve, , inkább 
tekintélyével, mint erőszakkal", végül pedig az 
alkalmazottakat és szolgákat is olyan elvek szerint 
válogatja meg, és úgy bánik velük, hogy örömest és 
híven ragaszkodnak a házhoz. Még egyvalamire kell 
rámutatnunk, ami Alberti e könyvecskéjének nem 
sajátossága, de nagy lelkesedéssel hangsúlyozott 
benne: a művelt olasz ember vonzódása a falusi 
élethez. Északon akkoriban a falun élő nemes 
emberek hegyi várkastélyukban laktak, az előkelő 
szerzetesrendek pedig gondosan elzárt 
kolostoraikban; a leggazdagabb polgárok azonban 
télen-nyáron a városban éltek. Itáliában ezzel 
szemben, legalább ami bizonyos városok környékét 
illeti "7" részint a politikai és a rendőri biztosság volt 
nagyobb, részint a városon kívül való élethez vonzódás 
akkora mértékű, hogy háború esetén inkább némi 
károkat is elviselni voltak hajlandók. így keletkezett a 
jómódú városi ember falusi lakása, a villa. 

A régi római világnak értékes örökrésze éled föl itt, 
mihelyt a nép jómódja és műveltsége eléggé fejlett 
lett. 

Szerzőnknek csupa boldogságban és békességben 
van része a villájában; de erre nézve persze őt magát 
szükséges hallani. A dolognak gazdasági része, hogy 
egyazon birtoknak lehetőleg mindent magába kell 
foglalnia: gabonát, bort, olajat, takarmányt és erdőt; 
és az ilyen birtokokat szívesen fizetik meg drágán, 
mert azontúl már semmit sem szükséges a vásáron 
venni. A magasabb rendű élvezet azonban az 
előszónak ezekben a szavaiban árulódik el: , Firenze 
körül sok villa van kristálytiszta levegőben, derűs 
tájon, remek kilátással; kevés ott a köd, sohase fúj 
ártó szél; minden jó ott, a tiszta, egészséges víz is; és 
a számtalan épület között egynémelyik olyan, mint a 
fejedelmi paloták, némelyik, minta kastélyok, 


pompásak és értékesek". Azokra a maguk nemében 
mintaszerű vidéki házakra gondol, amelyeknek 
legtöbbjét városuk megvédelmezése végett maguk a 
firenzeiek áldozták föl 1529-ben - hasztalanul. A 
Firenze környéki villákban, továbbá a Brenta 
mentiekben, a lombardiai hegyek tövében, a Posillipón 
és a Vomerón épültekben a társasélet is szabadabb, 
vidékibb jelleget öltött, mint a városi paloták 
termeiben. A vendégszeretőén meghívottak 
együttlakását, a vadászaton és a szabadban való 
egyéb érintkezést helyenként kedvesen írja le a 
könyvecske. De a legmélyebb szellemi munka és a 
költészetnek legnemesebb terméke is nem egyszer 
ilyen vidéki tartózkodásnak volt az eredménye. 


VIII. Az ünnepek 


Nem merő önkényesség, ha a társadalmi élet 
megfigyelését egybekapcsoljuk az ünnepi felvonulások 
és a színielőadások ismertetésével. Azt a művészi 
pompát, amelyet ebben a reneszánsz Itáliája kifejt, ?"" 
csak a népesség valamennyi osztályának ugyanaz az 
együttélése tette lehetővé, amely az olasz 
társadalomnak is alapja. Északon a kolostoroknak, az 
udvaroknak és a polgárságnak megvoltak az ő külön 
ünnepeik és előadásaik ugyanúgy, mint Itáliában, 
csakhogy amott stílusuk és tartalmuk szerint 
különböztek egymástól, Itáliában ellenben az általános 
műveltség és a művészet egyenlő magaslatra 
ünnepeknek támogatója volt, külön lapot érdemel a 
művészet történetében, noha már csak mint a 
képzelet alkotása áll előttünk, amelynek részeit az 
egykorú leírásokból vagyunk kénytelenek 
egybeolvasni. Bennünket itt maga az ünnep mint a 
nép életének egy kiemelkedő mozzanata foglalkoztat, 


mint olyan mozzanata, amelyben a nép vallási, 
erkölcsi és költői eszményei látható alakot öltenek. Az, 
ahogyan az olaszok ünnepeiket megülik, 
magasrendűbb alakjában valóságos átmenet az életből 
a művészetbe. 

Az ünnepi előadások két fő alakja eredetileg, mint 
nyugaton mindenhol, a misztérium, vagyis a szentek 
dramatizált története vagy legendája, továbbá a 
processzio, azaz valamely egyházi alkalomból 
rendezett díszfelvonulás. Itáliában a misztériumok 
előadásai kétségtelenül pompásabbak, számosabbak 
és az ábrázolóművészet meg a költészet párhuzamos 
fejlődése következtében ízlésesebbek voltak, mint 
egyebütt. 

Belőlük nem csupán a bohózat válik ki, mint a 
Nyugat egyéb országaiban, majd pedig a világi dráma, 
hanem már korán a szép és gazdag látványnak szánt 
énekes és táncos némajáték is. 

A processziókból fejlődik a síkon épült olasz 
városokban és - Észak városaihoz mérten - széles és 
jól kövezett útjaikon a trionfo, vagyis a kocsin ülő és 
gyalogló jelmezes emberek felvonulása, amely eleinte 
túlnyomóan egyházi jelentőségű volt, azután egyre 
inkább világi jelentésű lett. Azúrnapi körmenet és a 
farsangi menet a  pompának közös stílusában 
találkozik itt egymással, és hozzájuk társulnak azután 
a fejedelmi bevonulások. Ilyen alkalmakkor néha a 
többi nép is a legnagyobb fényűzést kívánta meg, de 
csupán Itáliában alakult ki olyan művészi felfogás, 
amely a menetet értelmes egésszé szerkesztette és 
olyanként szerelte föl. 

Ami ezekből a dolgokból reánk maradt, már csak 
szegényes maradéknak mondható. Az egyházi és a 
fejedelmi felvonulások is csaknem teljesen lemondtak 
a jelmez drámai eleméről, mert féltek a gúnytól és 
mert a művelt osztályok, amelyek valamikor teljes 


erejüket ezeknek a dolgoknak szentelték, különböző 
okoknál fogva immár semmi örömüket sem lelhetik 
bennük. Már farsang idején sem szokásosak a nagy 
álarcosmenetek. Ami még él belőlük, pl. a 
confraternitások . körmenetein bizonyos egyházi 
maskarák, sőt maga a palermói pompázatos Rozália- 
ünnep is, világosan elárulja . hogy mennyire 
visszavonult ezektől a dolgoktól a nagyobb műveltség. 

Az ünnepségek virágzó kora, az új világ határozott 
győzelmével, a XV. századdal kezdődik,""? ha ugyan 
Firenze ebben is meg nem előzte Itália többi részét. 
Firenzében már korán, városrészek szerint meg volt 
szervezve a lakosság nyilvános felvonulások céljára, 
amelyeket igen nagy művészi fölkészülés előzött meg. 
Például mikor 1304. május 1 -én állványon és az Arno 
folyó bárkáin bemutatták a Poklot, s közben a nézők 
alatt leszakadt a Ponte alla Carraja hídja. Hogy e 
műfajban milyen korán tökéletességre jutottak a 
firenzeiek, annak bizonysága, hogy később mint 
ünneprendező művészek, festaiuolók beutazhatták 
Itália többi részét. 

Ha már most azt nézzük, hogy milyen előnyös 
tulajdonságaival különbözik az olaszok ünneprendező 
módja a külföldétől, akkor a kialakult egyénnek az 
egyéni ábrázolása iránt való érzéke tűnik szembe 
elsősorban, vagyis az a képessége, hogy teljes 
maskarát eszeljen ki, viseljen és eljátsszon. A festők és 
szobrászok azután korántsem csak a színtérnek 
földíszítésében segédkeztek, hanem a személyek 
felöltöztetésében is, és ők szabták meg a jelmezek 
alakját, az arc -festéket és döntöttek a kiállítás egyéb 
kérdéseiben is. A másik, amiben az olasz 
ünneprendezés az egyéb külföldétől különbözött, a 
költői alap közérthetősége volt. Ami a misztériumokat 
illeti, azoknak költői tartalmát egyformán értették az 
egész Nyugaton, mert a bibliai és legendái 


történeteket eleve ismerték az emberek: minden 
egyébre nézve azonban Itália volt előnyben. A szent 
vagy világi eszményi alakok megszólaltatásához telibe 
hangzó lírai költészete volt, amely öreget és ifjat 
egyaránt magával tudott ragadni." A városokban élő 
nézők legnagyobb része azonfelül tisztában volt a 
mitológiai alakok értelmével és legalábbis könnyebben 
kitalálta az allegóriái és történeti alakok értelmét, 
mint egyebütt, mert a műveltségnek mindenfelé 
elterjedt köréből valók voltak. 

Ez teljesebb megvilágításra szorul. Az egész 
középkor kiváltképpen az allegorizálás ideje volt; 
teológiája és  bölcselete a maga  kategóriáival 
olyannyira önálló  lényekként?" bánt, hogy a 
költészetnek és a művészetnek látszólag könnyű volt 
hozzátennie azt, ami az egyéniség képéből még 
hiányzott. Ebben a tekintetben a Nyugat valamennyi 
országa azonos fokon van; gondolati világából 
mindenhol élő alakok keletkezhetnek, éppen csakhogy 
felöltöztetésük és  — ismertetőjeleik rendszerint 
titokzatosak és népszerűtlenek lesznek. Az utóbbi 
Itáliában is gyakran megesik, mégpedig az egész 
reneszánsz folyamán, sőt azon túl is. Elég ahhoz, hogy 
az illető alak valamely tulajdonsága helytelenül 
fejeztessék ki valami szóképpel. Maga Dante sem 
teljesen mentes az ilyenféle hamis átírásoktól, "?? 
allegóriáinak homályos voltára pedig, mint ismeretes, 
valósággal büszke volt. Petrarca Trionfóiban legalább 
Ámor, a szendeség, a halál, a hír stb. alakját, ha 
rövidre fogva is, de érthetően akarja ábrázolni. Mások 
azonban agyonrakják allegóriáikat csupa elhibázott 
attribútummal. Szatíráiban Antonio Vinciguerra pl. az 
irigységet ,durva vasfogú", a falánkságot ajkába 
harapó, boglyas, zilált hajú alaknak ábrázolja, 
valószínűleg azért, hogy jelezze véle, mennyire 
közömbös minden iránt, ami nem evés. Hogy az ilyen 


félreértések közben milyen rosszul érezte magát 
különösen az ábrázolóművészet, azzal itt nem 
foglalkozhatunk bővebben. Boldognak érezhette 
magát, miként a költészet is, ha az allegóriát 
mitológiai alakkal fejezhette ki, vagyis a képtelenség 
ellen már az ókortól fogva biztosított művészi alakban; 
ha a háború fogalmát Mars, a vadászatét Diana??? 
alakjával stb. jeleníthette meg. Voltak azonban a 
művészetben és a költészetben különbül sikerült 
allegóriák is, és közülök azokról a figurákról, amelyek 
az olasz ünnepi  felvonulásokban szerepeltek, 
legalábbis föltehető, hogy jellemzésüket a közönség 
érthetőnek és megszólalóan hűnek követelte, mert 
hiszen műveltsége lehetővé tette, hogy az ilyesmit 
megértse. Külföldön, különösen a burgundi udvaron, 
akkoriban még nagyon homályos értelmű alakokkal, 
még puszta jelképekkel is beérték, mert előkelő dolog 
volt beavatottnak lenni, vagy annak látszani. Az 1454-i 
híres fácánfogadalomnál az a szép fiatal lovasnő, aki 
mint az öröm királynője jelenik meg, az egyetlen 
örvendetes allegória; a roppant méretű asztali díszek 
automatáikkal és eleven személyeikkel vagy puszta 
játékok, vagy kényszeredett, lapos erkölcsi 
magyarázatokkal terheltek. A pohárszék mellett álló 
meztelen nő szobrának, amelyet egy eleven oroszlán 
őrzött, Konstantinápolyt és jövendő megmentőjét, 
Burgundia hercegét kellett volna jelentenie. A többi, 
egy némajáték kivételével (Jason Kolchisban), vagy 
nagyon mély értelműnek, vagy teljesen 
értelmetlennek látszik; Olivier, aki az ünnepséget 
leírta, maga ,templomnak" öltözve jelent meg egy 
elefánt hátára szerelt toronyban; az elefántot egy 
óriás vezette. Olivier pedig hosszú panaszt énekelt a 
hitetlenek győzelméről.?§ De ha az olasz költemények, 
művészeti tárgyak és ünnepségek allegóriái ízlés és 
összefüggés dolgában egészben véve magasabb 


szintűek is, nem abban van a java erejük. Döntő 
előnyük - előny az olyan igen nagy költők és művészek 
kezében, akik bánni tudnak vele-inkább abban volt, 
hogy az olaszok az általánosnak személyesítésein túl 
ugyanannak az általánosnak történeti képviselőit is 
tömegével ismerték, hogy szokva voltak számos híres 
egyén költői elsorolásához és művészeti 
ábrázolásához. Az Isteni Színjáték, Petrarca Trionfói, 
Boccaccio Visione Amorosája - csupa olyan mű, amely 
ezen alapszik - azonfelül a műveltségnek az a nagy 
kibővülése, amely az ókornak volt köszönhető, 
ismertté tették a nemzetben ezt a történeti elemet. És 
íme most az ünnepi menetekben is megjelennek az 
ismert alakok vagy bizonyos maskarákká egyénítve, 
vagy legalább csoportokba szerkesztve, valamely 
allegóriái főalak vagy főtárgy jellemző 
kíséreteképpen! Ezen tanultak meg egyáltalán 
csoportokat komponálni olyan korban, melyben Észak 
legpazarabb színjátékai megmagyarázhatatlan 
szimbolikába vagy értelmetlen tarka játékba vesztek. 
Azzal a műfajjal kezdjük, amely talán a legrégibb 
volt, a  misztériummal. Az olasz misztériumok 
egészben véve a többi európai misztériumhoz 
hasonlítanak; az olaszok is nagy állványzatokat 
építenek a nyilvános tereken, a templomokban, a 
kolostorok  keresztfolyosóin, amelyeknek legfelső 
része az elzárható paradicsom-kert, legalsó része a 
pokol és közbül van a tulajdonképpeni színpad, 
amelyen a dráma valamennyi földi helyisége egymás 
mellett helyezkedik el. A misztériumban is nem ritkán 
az apostolok, az egyházatyák, a próféták, a sybillák és 
erények előzetes teológiai párbeszédével kezdődik a 
bibliai vagy legendái dráma, és a körülmények szerint 
tánccal végződik. Hogy a mellékszemélyek félig tréfás 
közjátékaiban Itáliában sincs hiány, magától 
értetődőnek látszik, csakhogy ez az elem nem lép 


olyan nyersen előtérbe, mint északon. De azért Siena 
egy templomában a betlehemi gyermekgyilkolás 
misztériumának előadása azzal végződött, hogy a 
boldogtalan anyák egymás hajába kaptak.??? 

Minden látványosságnak legnagyobb vonzóerejű 
része a mesterséges gépezetek segítségével való 
fölemelkedés és leereszkedés volt: az ilyenek 
elkészítésében Itáliában valószínűleg sokkal nagyobb 
volt a gyakorlat, mint egyebütt; a firenzeiek körében 
már a XIV. században gúnyos megjegyzések 
hangzottak, ha a dolog nem sikerült egészen. Nem 
sokkal utóbb megszerkesztette Brunelleschi a Piazza 
San Felice-beli Annunziata-ünnep alkalmára azt a 
leírhatatlanul agyafúrt készüléket amelyben az 
angyaloknak két köre lebegte körül az ég boltozatát, s 
belőle Gábor arkangyal bocsátkozott le valami 
mandula alakú gépen; Cecca pedig hasonló 
ünnepségek céljára szolgált ötletekkel és 
gépezetekkel. Az egyházi közösségek vagy a 
városrészek, amelyek az előadások előkészítését, sőt 
részben magát az előadást is vállalták, vagyonuk 
mértékéhez képest legalább a nagyobb városokban a 
művészet . minden megmozgatható  — eszközének 
fölhasználását kívánták. Föltehető, hogy ugyanez 
történt, ha a fejedelmek nagy ünnepélyein világi 
drámák vagy némajátékok előadása mellett még 
misztériumokat is előadtak. Pietro Riario udvara, a 
ferrarai udvar stb. bizonyára minden kigondolható 
pompát kifejtett. Ha elképzeljük a színészek színjátszó 
tehetségét és pazar jelmezeit, az akkori építészeti 
stílus idealizáló díszleteit, a  színfalakat ékesítő 
lombozatot és szőnyegeket, végül háttérnek valamely 
nagy város piazzájának pazar építményeit vagy 
valamely palota udvarának, valami nagy 
kolostorudvarnak világos  oszlopcsarnokát, akkor 
rendkívüli gazdagságú kép alakul ki. Mint ahogy 


azonban a világi dcy-ámának megártott a látványosság 
bősége, azonképpen a misztérium magasabb rendű 
költői kialakulását is megakadályozta a látványosságra 
törekvésnek ez a mértéktelen elhatalmasodása. A 
régibb korból ránk maradt szövegekben többnyire 
igen szegényes drámai szövedéket találunk, amelyet 
néhány szép, szónokian lírai hely üdít föl, de semmi 
sincs "bennük abból a nagyszerű szimbolikus 
lendületből, amely Calderon ,auto sacramentale"-it 
jellemzi. Kisebb városokban, ahol szegényesebbek 
voltak az előadások, ezek a vallásos tárgyú drámák 
néha bizonyára nagyobb hatással voltak a kedélyre. 
Megtörténik,?5 , hogy azoknak a nagy böjti 
szónokoknak egyike, akikről könyvünk végső 
szakaszában lesz szó, nevezetesen Roberto da Lecce, 
böjti prédikációinak sorát, amelyeket az 1448-i pestis 
idején mondott Perugiában, Krisztus passiójának 
nagypénteki előadásával fejezi be; az előadásnak csak 
kevés szereplője volt, de az egész nép hangosan sírt. 
Ilyen alkalmakkor természetesen a megríikatásnak 
olyan eszközeit használták föl, amelyeket a 
legnyersebb naturalizmus területéről szedtek. Matteo 
da Siena festményeinek, Guido Mazzoni 
agyagcsoportjainak párja az, ha a Krisztust ábrázoló 
színésznek kéksávos testtel és látszólag vért izzadva, 
sőt oldalában nyíiltsebből vérezve kellett föllépnie.?"" 

A misztériumok előadására szolgáló különös 
alkalmak, ha bizonyos nagy egyházi ünnepektől, 
fejedelmi házasságoktól stb. eltekintünk, nagyon 
különbözők. Mikor pl. sienai Bernardinót a pápa 
szentté avatta (1450), szülővárosa  nagyterén 
valószínűleg drámai alakban megjátszották 
(rappresentazione) kanonizációjának jelenetét, és 
utána étellel, itallal jól tartottak mindenkit. Vagy egy 
tudós szerzetes a teológia doktorává való avatását 
azzal ünnepli meg, hogy előadja a város 


védőszentjének legendáját. VIII. Károly királyt, alig 
hogy bevonult Itáliába, savoyai Bianca, az özvegy 
hercegasszony, amolyan félig egyházi némajátékkal 
fogadta Torinóban, amelyben egy pásztorjelenet ,a 
természet törvényét", majd az ősatyák felvonulása , a 
kegyelem törvényét" jelenítette meg; utánuk a tó 
menti Lancelot és ,Athen" története következett. Es 
alig hogy a király Chieribe érkezett, újra némajáték 
fogadta, amely gyermekágyban fekvő asszonyt 
mutatott be előkelő látogatóinak. 

Ha egyházi ünnep a legnagyobb erőkifejtésre 
tarthatott számot, az az Ur-napja volt, amelynek 
ünnepén alakult ki Spanyolországban a költészetnek 
imént említett külön műfaja. Ami Itáliát illeti, ránk 
maradt legalább annak 3 Corpus  Domininak 
pompázatos leírása, amelyet II. Pius pápa tartott 
1462-ben Viterbóban. A menet a San Francesco- 
templom előtti óriási díszsátorból indult el a 
főútvonalon, s a székesegyház tere felé tartott. A 
bíborosok és a gazdagabb főpapok felosztották 
egymás között az útvonalat és nemcsak az egymás 
mellé sorakozó árnyéktartó kendőkről, 
faliszőnyegekről, koszorúkról és egyebekről 
gondoskodtak, hanem — mindenikük — külön-külön 
színpadot állíttatott föl, melyen a fölvonulás ideje alatt 
rövid történeti és allegóriái jeleneteket adtak elő. 
Nem derül ki a tudósításból, hogy mindezt emberek 
adták-e elő vagy felöltöztetett bábok; mindenesetre 
Pazar látványosság volt. Látható volt ott éneklő 
angyalfiak között a szenvedő Krisztus alakja, az utolsó 
vacsora Aguinói Szent Tamás alakjával; Mihály 
arkangyal viaskodása az ördöggel; bort öntő kutak, és 
angyalok zenekara; az Úr sírja, amely a mise és az 
áldás után megnyílt; angyalok karján lebegett az Isten 
anyja énekelve a paradicsom felé, ahol Krisztus 
megkoronázta és az Atyaisten mellé ültette. 


A főúton lejátszódott színpadi jelenetek sorából 
különösen kiválik pompájával és  allegóriájának 
homályosságával??? Roderigo Borgia bíboros 
alkancelláriusé - a későbbi VI. Sándor pápáé. Volt ott 
azután ünnepi ágyú-dörgetés is," amelynek divatja 
akkor kezdődött és amelyben a Borgia-családnak 
különösen kedve tellett. 

Rövidebben végez II. Pius azzal a processzióval, 
amelyet ugyanabban az évben tartottak Rómában 
Szent András Görögországból megszerzett 
koponyájának tiszteletére. Azon a felvonuláson is 
rendkívüli pompa kifejtésével tűnt föl Roderigo 
Borgia, egyébként azonban az ünnepségnek volt 
valami profán íze, mert a sohasem hiányzó muzsikáló 
angyalokon kívül még egyéb maskarák is mutatkoztak 
rajta, ,erős férfiak", azaz  Herkulesek, akik a 
tornászásban való művészetüket mutogathatták. 

A teljesen vagy túlnyomórészt világi előadások, 
különösen a nagyobb fejedelmi udvarokban, leginkább 
a látványosság ízléses pompájára voltak tekintettel; a 
látványosság egyes elemei könnyen kitalálható és 
kellemesen ható mitológiai és allegóriái 
összefüggésben voltak egymással. A barokk elem sem 
hiányzott: óriási állati alakok, amelyekből egyszerre 
csak maskarák sora bújt ki, mint ahogy pl. 

1465-ben Sienában egy fejedelmi fogadás 
alkalmával egy arany nőstényfarkasból teljes tizenkét 
személyes balett lépett ki; eleven asztali díszek, ha 
nem is olyan esztelen méretűek, mint a burgundi 
herceg lakomáján; majd mindenikben volt azonban 
valami művészi és költői. Hogy a dráma hogyan 
keveredett a ferrarai udvarban a némajátékkal, arról 
már volt szó, mikor a költészetről beszéltünk. 
Világhírűek voltak azután azok az ünnepélyek, 
melyeket Pietro Riario bíboros adott 1473-ban 
Rómában a ferrarai Ercole herceg arájának választott 


Lianora da Aragona átutazásakor. A tulajdonképpeni 
dráma ekkor még csupa egyházi tárgyú misztérium, a 
némajátékok ellenben mitológiai tartalmúak; a nézők 
Orfeuszt látták az állatok körében, Perszeuszt és 
Andromeédes sárkányok vonta kocsin  Cereszt, 
párducoktól húzva Bacchust és Ariadnét, azután 
Achilles nevelését; majd az ősidők híres szerelmi 
párjait bemutató balett és nimfák csapata következett; 
ezeknek táncát rabló kentaurok támadása szakította 
félbe; a kentaurokat azután Hercules győzte le és 
zavarta el. Csekélység, de az akkori formaérzékre 
jellemző a következő: ha minden ünnepélyen fülkékbe, 
pillérekre és  diadalívekre állított élő alakok 
szerepeltek  szobrokként, akik eleven voltukat 
énekükkel és szavalatukkal árulták el, jogossá tette 
ilyen szerepeltetésüket az, hogy természetes 
színükben és ruházatukban jelentek meg; Riario 
termeiben azonban egyebek között egy eleven és 
mégis tetőtől talpig bearanyozott gyermek Íröcskölte 
maga körül egy kútból a vizet." 

Ilyenféle fényes némajátékok kerültek előadásra 
Bolognában is, Annibale Bentivoglio és estei Lucrezia 
lakodalmán; zenekar játéka helyett karének szólt, 
miközben — Diana  nimfáinak  legszebbje Juno 
Pronubához repült át, Vénusz pedig egy oroszlánnal, 
azaz, hogy egy megtévesztőén oroszlánnak öltöztetett 
emberrel a vademberek balettjében forgolódott; a 
színfalak berket ábrázoltak teljesen természethűen. 
Velencében 1493-ban estei Lianora és Beatrice 
hercegnők jelenlétét azzal ünnepelték meg, hogy a 
Bucintoróval mentek elébük, versenyevést rendeztek 
és egy pompás némajátékot (,Meleager") adtak elő 
tiszteletükre a doge-palota udvarán.291 Milanóban 
Lionardo da Vinci rendezte a herceg és más nagyurak 
ünnepélyeit is. Egyik gépe, amely Brunelleschiéval 

vetekedhetett, roppant méretben az égi rendszert 


mutatta be teljes mozgásában; valahányszor 
valamelyik bolygó Isabellához, az ifjabbik herceg 
menyasszonyához közeledett, a megfelelő isten 
kilépett a golyóból és elénekelte azokat a verseket, 
amelyeket Bellincioni udvari költő költött (1490). Egy 
másik ünnepélyen (1493) egyebek között már 
Francesco Sforza lovas szobrának modellje is 
szerepelt, mégpedig diadalív alatt a Castello terén. 
Vasaritól tudjuk azután, milyen elmés automatákkal 
vett részt Lionardo a francia királyok fogadásán, 
mikor azok mint Milano urai vonultak be. 

De néha kisebb városokban is megerőltették 
magukat. Mikor Borso herceg 1453-ban Reggióba 
érkezett, hogy átvegye a város hódolatát, a kapu előtt 
nagy gépezettel fogadták, amelyen S. Prospero, a 
város védőszentje látszott lebegni egy angyaloktól 
tartott mennyezet alatt, alatta pedig forgó korongon 
nyolc angyal muzsikált, akiknek ketteje a szenttől 
elkérte a város kulcsát és a jogart, hogy átnyújtsa 
azokat a hercegnek. Azután egy elbújtatott lovaktól 
húzott állványzat következett, amelyen üres trónus 
állott, mögötte Justitia és szolgája, egy szárnyas 
szellem, az állványzat sarkain négy agg törvényhozó, 
akiket hat zászlós angyal vett körül; kétfelől páncélos 
lovasok, akik szintén zászlót lobogtattak; magától 
értetődik, hogy a szárnyas szellem és az istennő 
üdvözlő szónoklat nélkül nem hagyta elvonulni a 
herceget. Egy másik kocsi, amelyet, úgy látszik, 
egyszarvú húzott, az égő fáklyát tartó Caritast vitte; 
közben nem tagadhatták meg maguktól az ókoriaknak 
gyönyörűségét sem, az elrejtett emberektől hajtott 
hajó alakú kocsit. Ez, meg a két allegóriás kocsi 
megelőzte a menetben a herceget. De már San Pietro 
előtt újra megállt a menet; kerek glóriában Szent 
Péter lebegett le két angyallal a templom 
homlokzatáról a herceg elé, babérkoszorút tett a 


herceg fejére és visszalebegett.292 Egy másik, 
teljesen egyházi allegóriáról is gondoskodott a 
papság; két magas oszlopon állott egyfelől ,a 
bálványimádás", másfelől a , Fides" (hit); miután a 
Fides, egy szép leány, elmondta üdvözletét, a másik 
oszlop a rajta álló bábuval együtt összeomlott. A 
menet azután egy , Caesar"-ral találkozott, és az hét 
szép nőt mint olyan erényeknek képviselőit mutatott 
be Borsonak, amelyekre a hercegnek törekednie kell. 
Végül a dóm elé jutottak, de az istentisztelet után 
Borso odakint ismét egy aranyos magas trónusra ült, s 
ott a már említett maskarák újra hódolatukat mutatták 
be neki. A szertartást három angyal fejezte be, aki egy 
közeli épületről Borsohoz lebegett le, és gyönyörű 
énekszóval pálmaágat nyújtott át neki a béke 
jelképéül. 

Lássuk most azokat az ünnepélyeket, amelyekben 
maga a mozgó menet a fő dolog. 

Az egyházi felvonulások kétségtelenül mára korai 
középkor óta alkalmul szolgáltak az álruhában 
megjelenésre, akár a szentséget és a körbehordott 
szentképeket meg ereklyéket kísérő angyalgyermekek 
alakjában, akár a passiónak a menetben részt vevő 
szereplői, vagy a keresztjét vivő Krisztus, a poroszlók 
és katonák, a szent nők alakjában. A nagy egyházi 
ünnepélyekkel azonban már korán egybenő a városi 
felvonulás eszméje, amely a középkor gyermekies 
felfogása szerint a profán alkatrészek egész tömegét 
elbírja. Különös valami a pogányságtól kölcsönvett 
hajókocsi,?? a carrus navalis, amely, mint egy másik 
esetben már megjegyeztük, igen különböző 
természetű ünnepélyeken szerepelhetett, de amelynek 
neve leginkább a farsanghoz tapadt. Az ilyen hajó 
derűsen pazar külsejével úgy gyönyörködtethette a 
nézőt, hogy nem kellett annak hajdani jelentéséről 
tudnia; és amikor pl. angliai Isabella Kölnben 


találkozott vőlegényével, II. Frigyes császárral, az 
eltakart lovaktól vont, muzsikáló papokkal telt 
hajókocsik egész sora vonult elébe. De az egyházi 
körmenet fénye mindenfajta hozzá adott elem útján 
nemcsak fokozható volt, hanem egyenesen 
helyettesíthető is az egyházi jellegű  maskarák 
menetével. Alkalmat erre talán a város főutcáin 
valamely misztérium előadására induló színészek 
menete adott, de ettől függetlenül is már előbb 
kialakulhatott az egyházi díszmeneteknek egy neme. 
Dante olyan módon írja le Beatrice ,trionfó"-ja a 
kinyilatkoztatás huszonnégy legöregebbjével, a négy 
misztikus állattal, a három keresztényi és a négy 
főerénnyel, Szent Lukáccsal, Szent Pállal és a többi 
apostollal, hogy az ember csaknem kénytelen 
föltételezni, hogy ilyen menetek valóban voltak már 
azokban a korai időkben. Hogy lehettek, azt főként az 
a kocsi árulja el, amelyen Beatrice ül és amelyre a 
látomásos csodaerdőben szükség nem volna, sőt 
ottléte föltűnőnek hat. Vagy hogy talán Dante a kocsit 
csak a diadal jelképének tekintette és az ő költeménye 
lett ösztönzője az ilyen meneteknek, amelyeknek 
alakját a római imperátorok diadalmeneteitől vették 
kölcsön? Akárhogy is, a költészet és a teológia 
mindenesetre szívesen ragaszkodott ehhez a 
jelképhez. Savonarola a  ,kereszt  diadalában" 
diadalkocsira állítja Krisztust, fölötte a szentháromság 
golyója világít, baljában a kereszt, jobbjában a két 
testamentum; valamivel lejjebb a Szűz; a kocsi előtt 
pátriárkák, próféták, apostolok és prédikátorok; 
kétfelől a vértanúk és kinyitott könyvekkel a doktorok; 
mögötte a megtérítettek embernépe; távolabb az 
ellenségnek, a császárnak, a hatalmasoknak, a 
filozófusoknak, az eretnekeknek roppant legyőzött 
tömege, összetört bálványképeik, elégetett könyveik 
(Tizianónak egy fametszetű alakjában ismeretes nagy 


kompozíciója meglehetősen közel jár ehhez a 
leíráshoz).  Sabellicónak az Isten anyjáról írt 
tizenhárom elégiája közül a kilencedikben és a 
tizedikben Máriának allegóriákkal gazdagon 
fölékesített diadalmenete foglaltatik; leírása 
ugyanazon  látomásellenes,  térbelien valószerű 
jellegénél fogva érdekes, amelyet a XV. század 
realisztikus festészete vitt bele az ilyen jelenetekbe. 
Az ilyen egyházi trionfóknál azonban jóval 
gyakoribbak voltak a római imperátorok meneteinek 
közvetlen  — mintája szerint —— kialakított világi 
diadalmenetek, ahogyan azt az ókori domborművek 
nyomán ismerték és az ókori írók segítségével 
kiegészítették. . Az akkori olaszok történeti 
felfogásáról, amellyel ez összefüggött, föntebb volt 
szó. A győzedelmes hódítók néha valóságos 
bevonulásokat is rendeztek és olyankor lehetőleg az 
ókori mintaképet igyekeztek megközelíteni, néha még 
akkor is, ha az a győztes ízlésének nem felelt meg. 
Francesco Sforzának volt annyi lelkiereje, hogy mikor 
Milanóba bevonult (1450), visszautasítsa a számára 
készen tartott diadalkocsit, mert az ilyesmi, úgymond, 
a királyok babonája. Nagy Alfonso mikor Nápolyba 
bevonult (1443), legalább a  babérkoszorútól 
tartózkodott, amelyet Napóleon, mikor a Notre Dame- 
ban megkoronázták, tudvalevőleg nem vetett meg. 
Alfonso bevonulása egyébként (a falban nyitott résen 
át, azután a városon végig a dómhoz) csodálatos 
vegyüléke volt az ókori, az allegorikus és a tisztára 
bohózatos részeknek. A négy fehér ló vonta kocsi, 
amelyen trónolva ült, igen magas volt és teljesen 
arannyal — bevont; húsz patrícius vitte az 
aranyszövetből való mennyezetet, amelynek 
árnyékában ült a király. A menetnek az a része, 
amelyet a Nápolyban jelen volt firenzeiek vállaltak 
magukra, nyalka fiatal lovasokból sorozódott, akik 


művészkedve forgatták lándzsájukat, továbbá volt 
benne egy kocsi, amelyben Fortuna ült, azután a hét 
erény lóháton. A szerencse istennője" annak a 
kérlelhetetlen allegóriának engedelmeskedve, 
amelynek akkoriban néha a művészek is megadták 
magukat, csak feje elülső részén viselt hajat, hátul 
kopasz volt és a kocsi alján elhelyezkedett géniusz, 
amely azt példázta, hogy a szerencse milyen könnyen 
szétfolyik, egy vizes medencében (?) volt kénytelen 
állani. Azután, szintén a firenzeiek rendezésében, 
különböző népek  viseletébe bújtatott, idegen 
fejedelmeknek és nagyuraknak öltözött lovasok sora 
következett , és végű — magas kocsin forgó 
földgolyóbison állva, egy  babérkoszorús Julius 
Caesar,295 aki olasz versekben az addig felvonult 
allegóriák valamennyiét megmagyarázta a királynak, 
és utána maga is a menethez csatlakozott. Hatvan 
firenzei, valamennyi bíborban és skarlátban, zárta be 
ünneprendezésben járatos hazájának ezt a pompás, 
tüntető bemutatkozását. Ekkor azután egy sereg 
katalán következett gyalogosan, elöl és hátul 
megkötözött lábú ál-lovacskákkal és színleges harcba 
bocsátkozott egy török sereggel, mintha csak a 
firenzeiek pátoszát akarták volna  kicsúfolni. 
Következett egy hatalmas görgő torony, amelynek 
ajtaját egy kardos angyal őrizte; a toronytetején négy 
erény állott, és mindenik külön-külön megénekelte a 
királyt. A menet egyéb pompakifejtése nem volt 
különösebben jellemző. Mikor XII. Lajos 1507-ben 
bevonult Milanóba, a menetben az erényekkel díszített 
elmaradhatatlan kocsi mellett egy élőkép is szerepelt: 
Jupiter, Mars meg egy nagy hálóval beborított Italia, 
annak jelképe, hogy az ország teljesen megadta magát 
a király akaratának; utána egy diadalmi jelekkel 
megrakott kocsi haladt. Ahol azonban nem adódott 
mód valóságos győzelmek megünneplésére, ott a 


költészet kárpótolta magát és a fejedelmeket. Petrarca 
és Boccaccio a dicsőség minden fajának képviselőit 
egy allegorikus alak köré gyűjtötték, mint annak 
kísérőit és környezetét; az egész múlt hírességei a 
fejedelmek kíséretébe állnak most. Így énekelte meg 
Cleofe Gabrielli, a gubbiói költőnő, ferrarai Borsot. 
Hét királynőt (a hét szabad művészetet) adott melléje 
kíséretül, azokkal szállt kocsijába, továbbá a hősök 
egész seregét, akiknek neve homlokukra volt írva, 
hogy könnyebben megkülönböztethetők legyenek; 
utánok valamennyi híres költő következett; az istenek 
pedig kocsin követték a többit. Abban a korban 
egyáltalán se hossza, se vége a mitológiai és allegóriái 
kocsikázásnak, és Borso korának legfontosabb ránk 
maradt művészeti alkotásában, a Schifanoia-palota 
freskósorozatában egy egész ilyen tartalmú Íríz 
foglaltatik. Hasonló tárgyú táblaképek sem ritkák, 
gyakran bizonyára valóságos jelmezes menetek 
emlékei. A nagyok hamar megszokják, hogy minden 
ünnepség alkalmával kocsira üljenek. Annibale 
Bentivoglio, Bologna urának legidősebbfia mint 
versenybíró cum triumpho more romano (római 
mintájú  diadalmenettel) hajtat egy közönséges 
fegyveres tornáról a palotába. 

Mikor Raffaello a Camera della Segnatura 
kifestésébe fogott, ezt az egész gondolati kört már 
alaposan kiélt és ihletéből kivetkőztetett alakban 
kapta kezébe. Ahogyan új és végső ihlettel ruházta föl, 
az örök csodálatnak tárgya lesz. 

A hódítók tulajdonképpeni győzelmi bevonulásai 
kivételszámba mentek. Minden ünnepi menet 
azonban, akár valamely esemény dicsőítésére szolgált, 
akár csak önmagáért való volt, többé-kevésbé a 
trionfo jellegét és majd mindig annak a nevét viselte. 
Csoda, hogy a gyásztisztességet is bele nem vonták 
ebbe a körbe." Farsangkor és egyéb alkalmakkor 


bizonyos régi római hadvezérek diadalmeneteit 
mutatták be. Firenzében pl. Paulus Aemiliusét 
(Lorenzo Magnifico alatt), Camillusét (amikor X. Leó 
Firenzébe látogatott), és mind a kettőt a festő 
Francesco Granacci rendezte. Rómában az első ilyen 
természetű teljesen megrendezett ünnepség II. Pál 
pápa idején Augustus diadalmenete volt Cleopatrán 
aratott győzelme után; a tréfás és mitológiai 
maskarákon túl (amelyek az ókori triumphusokról sem 
hiányoztak) minden egyéb kellék is szerepelt: 
megbilincselt királyok, a nép és a szenátus 
határozatait tartalmazó selyem írótáblák, az ókori 
jelmezekbe öltöztetett  álszenátus  aediliseivel, 
guaestoraival, praetoraival stb. Éneklő jelmezesekkel 
teli négy kocsi, és kétségtelenül győzelmi jelvényekkel 
megrakott kocsik is. Egyéb felvonulások inkább 
általánosságban jelenítették meg Róma egykori 
világuralmát, de a valóban időszerű 
törökveszedelemmel szemben esetleg egy sereg 
teveháton ügető török fogollyal is kérkedtek. Később, 
1500 farsangján, Cesare Borgia önmaga személyére 
való kihívó utalással tizenegy pazar kocsin Julius 
Caesar diadalmenetét játszatta el, bizonyára nagy 
bosszúságára a jubileumi zarándokoknak. Igen szép és 
ízléses általános jelentésű trionfók voltak azok, 
amelyeket X. Leó pápává választásának 
megünneplésére két egymással vetélkedő 

társaság rendezett 1513-ban: az egyik az ember 
három életkorát mutatta be, a másik a világ korszakait 
Róma történetéből választott öt elmés képbe és két 
allegóriába öltöztetve, melyek Szaturnusz aranykorát 
és annak majdani visszatérését érzékítették meg. A 
művészek adták rá magukat, akkora hatást keltett, 
hogy kívánatosnak látták az ilyen színjátékoknak 
időszakonkénti megismétlését. A meghódított városok 


addig hódolásuk évfordulóján egyszerűen át szokták 
adni jelképes ajándékaikat (drága szöveteket és 
viaszgyertyákat); a kereskedők céhe most egyelőre tíz 
kocsit építtetett (később szaporítani készült 
számukat), nem annyira azért, hogy adóját szállítsák 
rajtok, hanem azért, hogy adóját jelképezze velük, és 
Andrea del Sarto, aki néhány kocsijukat díszítette, 
kétségtelenül a legszebbé tette külsejüket. Az ilyen 
adót jelképező és győzelmi jelvényekkel megrakott 
kocsik minden ünnepi alkalomhoz hozzátartoztak, még 
ha nem is költhettek rájuk sokat. A sienaiak 1477-ben 
úgy hirdették ki Ferrante és IV. Sixtus szövetségét, 
amelybe ők is beletartoztak, hogy a várost egy 
kocsival járták be, amelyben ,valaki a béke 
istennőjének jelmezében állt egy páncélon és egyéb 
fegyvereken". Velence ünnepein kocsi helyett vízen 
járó  alkalmatosságokkal fejtettek ki csodálatos, 
fantasztikus pompát. A ferrarai  fejedelemnők 
fogadására 1491-ben indult Bucintoro útját, mint 
valami meseszerű színjátékot írják le; számtalan 
szőnyeggel és virágfüzérrel díszített hajó előzte meg a 
Bucintorót, és valamennyi pompás jelmezű ifjúval volt 
tele; lebegő gépeken köröskörül az istenek 
jelvényeivel fölruházott geniusok ringottak; odébb 
mások tritonok és nimfák alakjában csoportosultak; 
mindenfelé ének, kellemes illatok és arannyal hímes 
zászlók lobogása. A Bucintoro nyomában mindenfajta 
bárkáknak olyan raja következett, hogyjó egy 
mérföldnyire nem látszott tőlük a víz. Az ünneplés 
többi része közül, a már föntebb említett némajátékon 
fölül, mint újdonság, különösen ötven izmos leány 
versenyevezése érdemel figyelmet. A XVI. században a 
nemesség az ünnepségek rendezése céljából külön 
testületekbe csoportosult?" s az ünnepélyek 
kimagasló látványossága mindig valami hajóra szerelt 
roppant nagy gép volt. 1541-ben például a 


Sempiternók ünnepe alkalmával egy kerek 
, világegyetem" úszott végig a Canal Grandén és a 
földgolyóbis nyílt belsejében pazar bált rendeztek. A 
velencei farsang is híres volt báljairól, felvonulásairól 
és mindenfajta előadásáról. Néha magát a Márk teret 
is elég nagynak ítélték ahhoz, hogy ne csak vitézi 
tornákat, hanem a szárazföldiek mintájára trionfókat 
is rendezzenek rajta. Egy béke-ünnep alkalmával a 
jámbor confraternitások (scuolák) is részt vállalnak 
egy ilyen menet rendezésében. Piros viaszgyertyás 
aranyos kandeláberek, zenészek és aranyfindzsákat és 
bőségszarukat vivő apródok között egy kocsi haladt, 
amelyen egymás mellett trónolt Noé és Dávid; majd 
Abigail vezetett egy kinccsel megrakott tevét és utána 
egy politikai vonatkozású csoportot vivő második kocsi 
következett; Venezia és Liguria között Italia, egy 
magasabb lépcsőfokon pedig három női genius, akik a 
szövetkezett fejedelmek (VI. Sándor pápa, Maximilián 
császár és a spanyol király) címerpajzsát tartották. 
Egyebek közt egy földgolyóbis is volt a menetben, 
amelyet, úgy látszik, csillagképek vettek körül. Más 
kocsikon ugyanazoknak a fejedelmeknek eleven 
képmásai ültek szolgáikkal és címerükkel, ha ugyan 
helyesen értelmezzük tanúnkat. 

A voltaképpeni  karneválnak, ha a nagy 
felvonulásokat nem számítjuk, a XV. században talán 
sehol sem volt olyan sokrétű ábrázata, mint Rómában. 
Mindenekelőtt a különböző fajta futtatásoknak volt 
nagy a bősége; volt ott lófuttatás,  bivaly-, 
szamárverseny, azután öregek, fiúk, zsidók stb. 
versenyíutása. II. Pál pápa megvendégelte a nép 
tömegeit lakóhelye, a  Palazzodi Venezia előtt. 
Harciasan pompás jellegűek voltak azután a Piazza 
Navonán rendezett játékok, amelyek talán az ókor óta 
sohasem haltak ki teljesen; lovasok rendeztek ott 
egymás között színleges viadalokat, és a fegyveres 


polgárság parádésan vonult föl. A jelmez- és 
álarcviselés szabadsága igen nagy volt és néha több 
hónapra terjedt." IV. Sixtus pápa nem restellte, hogy 
a város legnépesebb részeiben, a Campo Fiorén és a 
Banchikon az álarcosok rajai között járjon; csak az elől 
tért ki, amikor az álarcosok a Vatikánba készültek 
látogatni. 

VIII. Ince pápa alatt a bíborosoknak egy már 
régebben is megvolt fonák szokása a netovábbjáig 
fajult el; 1491 farsangján pazarul felöltöztetett 
álarcosokkal, bohócokkal és énekesekkel megrakott 
kocsikat küldtek egymásnak, s a benne ülők botrányos 
verseket mondtak; természetesen lovasok kísérték 
őket. A karneválon kívül, úgy látszik, a rómaiak 
ismertek rá elsőkül a nagy fáklyásmenetek értékére is. 
Mikor II. Pius pápa 1459-ben visszatért a mantovai 
kongresszusról, az egész nép lovas fáklyásmenettel 
várta, amely fényes köröket írva mozgott a palota 
körül. IV. Sixtus viszont jónak látta egyszer, hogy ne 
fogadja a népnek egy ilyen fáklyákkal és olajágakkal 
készülő éjjeli látogatását." 

A firenzei karnevál azonban felülmúlta a rómait a 
felvonulásoknak egy bizonyos nemével, amelynek az 
irodalomban is emléke maradt. A gyalogos- és lovas- 
álarcosoknak rajában egy-egy fantasztikus alakú, 
óriási kocsi jelenik meg és azon vagy valami hatalmas 
allegóriái alak, vagy valami csoport ül hozzátartozó 
társaival, pl. a Féltékenység négy szemüveges 
ábrázattal egyazon fejen; a négy temperamentum a 
hozzájuk tartozó bolygókkal, a három párka, az 
Okosság, mely a megbilincselt és előtte heverő 
Reménység és Félelem fölött trónol, a négy elem, az 
életkorok, a szelek, az évszakok stb.; a halál híres 
kocsija is, rajta a koporsók, amelyek azután fölnyílnak. 
Vagy valami pompás mitológiai jelenet vonult föl; 
Bacchus és Ariadné, Paris és Helena stb. Vagy végül 


olyan emberek kara, akik együttvéve egy-egy rendet, 
egy-egy kategóriát jelentettek, pl. koldusok, nimfák 
kíséretében a vadászok, szegény lelkek, akik, amíg 
éltek, szívtelen nők voltak, remeték, csavargók, 
csillagfejtők, ördögök, bizonyos árucikkek eladói, sőt 
egy ízben az il popolo (a nép), az emberek, mint 
olyanok, akik énekükben azután, mint gonosz fajtát 
voltak kénytelenek megvádolni magukat. Az énekek ti. 
- összegyűjtve ránkmaradtak — hol patetikus, hol 
tréfás, hol fajtalan módon magyarázzák a menetet. 

A leggonoszabb versek közül néhányat Lorenzo 
Magnificónak tulajdonítanak, valószínűleg azért, mert 
igazi szerzőjük nem merte megnevezni magát; 
bizonyosan tőle való azonban a Bacchus és Ariadné 
jelenetét kísérő szép ének, amelynek refrénje úgy 
hangzik át hozzánk a XV. századból, mint a reneszánsz 
rövid dicsőségének bánatos sejtelme: 

Ouant o e bell a giovinezza 

Che si fugge tuttavia! 

Chi vuol esser lieto, sia: 

Di doman non cé certezza. 

(Milyen szép a fiatalság, 

mégis elszalad! 

Aki vidulni akar, tegye: 

nem biztos a holnap.) 


HATODIK SZAKASZ 
Erkölcs és vallás 


I. Az erkölcsiség 


A népek viszonya a legmagasabb rendű dolgokhoz, 
az Istenhez, az erényhez és a halhatatlansághoz, 
bizonyos fokig kikutatható, de szigorú párhuzamba 
állítva be nem mutatható. Mennél világosabbnak 
tetszenek ezen a területen a nyilatkozatok, annál 
inkább óvakodnunk kell azoknak föltétlen 
elfogadásától, az általánosítástól. 

Elsősorban az erkölcsiségre vonatkozó ítéletre 
nézve áll ez. A népek között sok mindenféle ellentétet 
és árnyalatot mutathatunk ki, ahhoz azonban, hogy az 
egészet föltétlen biztonsággal összegezzük, 
túlságosan gyönge az emberi belátás. A nemzeti 
jelleg a bűn és a lelkiismeret egymáshoz való 
viszonya már azért is rejtett, mert a fogyatkozásoknak 
két felük van és másik felük nemzeti tulajdonságként, 
sőt erényként jelenik meg. Az olyan írók, akik szeretik 
a népeket általában megbírálni, mégpedig olykora 
leghevesebb hangon, az olyanok ám leljék benne 
kedvüket. A Nyugat népei bántalmazhatják egymást, 
de szerencsére nem ítélkezhetnek egymás fölött. A 
nagy nemzet, amelyet műveltsége, tettei és élményei 
az egész újabb világ életével egybefűztek, nem hallja, 
akár vádolják, akár védelmezik; akár a teoretikusok 
jóváhagyásával, akár a nélkül, tovább él. 

Ami itt következik, ezért tehát nem ítélet, hanem 
széljegyzeteknek sora, ahogyan az olasz reneszánsz 
több esztendei tanulmányozása közben magától 


adódtak. Érvényük annál korlátoltabb, mert jobbára a 
felsőbb osztályok életére vonatkoznak; azokról akár 
kedvező, akár kedvezőtlen értelemben aránytalanul 
többet tudunk, mint egyéb európai népek a 
magukéról. De azért, mert Itáliában a dicsőség és a 
gyalázat hangosabb szavú, mint egyebütt, az 
erkölcsiség egyetemes mérlegéhez még egy lépéssel 
sem jutottunk közelebb. 

Kinek a szeme hatol abba a mélységbe, amelyben a 
népek jelleme és sorsa alakul?, amelyben új egésszé 
folyik össze és második, harmadik természetté lesz az, 
ami velünk született és amit megéltünk?, amelyben az 
olyan szellemi tehetségek is, melyeket első pillantásra 
eredetieknek vélnénk, aránylag csak későn és újon 
alakulnak? Megvolt-e már például a XIII. század előtt 
is az a könnyed elevensége és biztossága az olasz 
embernek, a szóval és formával való alakító 
tehetségnek minden feladattal játszó képessége, 
amely azóta tulajdona? Ha pedig az ilyesmit nem 
tudjuk, hogyan ítéljük meg azt a végtelenül gazdag és 
finom érhálózatot, amelyben a szellem és az 
erkölcsiség megállás nélkül egymásba ömlik? 
Bizonyára van személyes beszámíthatóság, melynek 
szava a lelkiismeret, a népeket azonban leghelyesebb 
az általános tételektől megkímélni. A látszólag 
legbetegebb nép közel lehet a meg-gyógyuláshoz, és a 
látszólag egészséges a halál hatalmasan kifejlett 
csíráját rejtegetheti, amelyet csak a veszedelem tesz 
láthatóvá. 

A XVI. század elején, amikor a reneszánsz 
műveltsége elérte tetőpontját és ugyanakkora nemzet 
politikai balsorsa  elháríthatatlanul  eldöntöttnek 
látszott, nem volt hiány olyan komoly gondolkozókban, 
akik a balsors okát a nagy erkölcstelenségben látták. 
Nem azok a bűnbánatot hirdető prédikátorok voltak, 
akik minden nép körében és minden korban 


kötelességüknek érzik, hogy az idők rosszaságára 
panaszkodjanak, hanem Machiavelli volt az, aki 
legfontosabb gondolatmeneteinek egyikében?" nyíltan 
megmondja: igenis, mi, olaszok, túlnyomórészt 
vallástalanok és gonoszak vagyunk. Másvalaki talán 
így mondta volna: mi túlnyomórészt egyéni módon 
fejlődtünk; fajtánk kibocsátott  erkölcsének és 
vallásának korlátjai közül, a külső törvényeket pedig 
megvetjük, mert — uralkodóink törvénytelenek, 
hivatalnokaik és bíráik pedig elvetemült emberek. 
Maga Machiavelli ezt teszi hozzá: mert az egyház 
képviselői által a legrosszabb példát mutatja. 

Hozzátegyük-e még ehhez: ,mert az ókor 
kedvezőtlenül hatott reánk?" Az ilyesminek a 
föltételezése mindenesetre gondos körülhatárolást 
követelne. Ilyesmiről még leginkább a humanistákról 
szólva lehetne beszélni, különösen ha feslett, érzékies 
életmódjukat tekintjük. A többieknél körülbelül az 
lehetett a helyzet, hogy amióta az  ókorral 
megismerkedtek, a keresztény életideál, a szentség 
helyére a történelmi nagyság lépett. Magától adódó 
félreértés következtében azután  közömbösöknek 
vélték azokat a hibákat, amelyeknek ellenére is 
nagyok voltak a nagy férfiak. Föltehető, hogy 
majdnem öntudatlanul ment végbe ez, mert ha 
elméleti tanúvallomásokat akarunk erre nézve idézni, 
azokat megint csak a humanistáknál kell keresnünk, 
mint például Paolo Gioviónál, aki  Giangaleazzo 
Visconti esküszegését, minthogy egy ország alapítását 
tette lehetővé, Julius Caesar példájával mentegeti. 
Firenze nagy történetírói és politikusai teljesen 
mentesek az ilyen szolgai idézetektől, és ami 
ítéleteikben és tetteikben ókorinak látszik, csak azért 
az, mert állami rendjük szükségszerűen olyan 
gondolkodási módot fejlesztett ki, amely az ókoréval 
némiképpen hasonlatos. 


A XVI. század elején mindenesetre súlyos erkölcsi 
válságban volt Itália, amelyből a jobbak alig reméltek 
menekvést. 

Kezdjük azzal, hogy rámutassunk arra az erkölcsi 
erőre, amely a gonosznak leghatalmasabb 
ellensúlyozója volt. Ama nagy tehetségű férfiak azt 
hitték, hogy a becsületérzés alakjában ismertek reá. A 
lelkiismeretnek és az önzésnek titokzatos vegyülete 
ez, amely a modern emberben még akkor is 
megmarad, amikor a maga hibájából vagy nem a maga 
hibájából minden egyebet elvesztett, a hitet, a 
szeretet és reményt. A becsületérzés sok önzéssel és 
nagy bűnökkel megfér, és roppant csalódásokra 
képes; de mind az a nemes is párosulhat vele, ami 
valamely egyéniségben megmaradt és új erőt meríthet 
abból a forrásból. Sokkal tágabb értelemben, mint 
ahogy azt közönségesen gondolják, lett a 
becsületérzés a mai egyénivé fejlődött európai ember 
számára a cselekvés elhatározó irányítója; azok közül 
is sokan, akik az erkölcshöz és a valláshoz hűségesen 
ragaszkodnak, öntudatlanul ennek az érzésnek 
engedelmeskedve, jutnak legfontosabb 
elhatározásaikra. 

Nem a mi feladatunk annak bebizonyítása, hogy az 
ókor mennyire ismerte már ennek az érzésnek egy 
sajátos árnyalatát és hogy azután a középkor hogyan 
tette meg különös értelemben egy bizonyos osztály 
ügyévé a becsületet. Azokkal sem bocsátkozhatunk 
vitába, akik a  becsületérzés helyett pusztán a 
lelkiismeretet tekintik az igazi ösztönző erőnek; szebb 
és jobb lenne, ha úgy volna, de ha el kell ismerni, hogy 
a becsületesebb elhatározások az ,önzéstől többé 
vagy kevésbé zavaros lelkiismeretből" származnak, 
akkor nevezzük inkább nevén ezt a keveréket. A 
reneszánsz olaszaiban mindenesetre nehéz néha ezt a 
becsületérzést az egyenes dicsőségvágytól 


megkülönböztetni, mert egyik gyakran átmegy a 
másikba. De lényegében mégis különböző két dolog a 
kettő. 

Hozzászólásokban erre nézve nincsen hiány. A sok 
helyett álljon itt egy különösen világos beszédű; 
Guicciardini aforizmáiból való. ,Aki a becsületet 
nagyra tartja, annak minden sikerül, mert sem 
fáradtságtól, sem veszedelemtől, sem költségtől nem 
fél; magamon kipróbáltam és elmondhatom és 
leírhatom: hívságosak és halottak az embereknek azok 
a cselekedetei, amelyeket nem ez az erős ösztönzés 
indít meg." Hozzá kell persze tennünk ehhez, hogy a 
szerző életére vonatkozó egyéb hírek szerint itt 
csupán a  becsületérzésről lehet szó, nem a 
tulajdonképpeni dicsőségről. Minden olasz írónál 
határozottabban hangsúlyozta Rabelais a dolgot. Bár 
nem szívesen vegyítjük kutatásunkba ezt a nevet; 
abból, amit a hatalmas, mindig barokk francia mond, 
körülbelül megkapjuk képét annak, hogy milyen volna 
a reneszánsz forma és szépség nélkül."! De leírása, 
amelyet a thelemita kolostor eszményi állapotáról ád, 
műveltségtörténeti — tekintetben annyira döntő 
jelentőségű, hogy e legmagasabb rendű fantázia 
nélkül a XVI. század képe nem lenne teljes. A szabad 
akarat rendjének urairól és hölgyeiről egyebek között 
ezeket mondja: Regulájukban csak ez a megszorítás 
volt:tedd azt, amit akarsz. Mivel hogy a szabad, a jó 
családból való, a művelt embereknek, akik 
tisztességes társaságban élnek, természettől fogva 
olyan ösztönük és sarkallójuk van, amely mindig az 
erényes cselekedetek felé hajtja őket és visszatartja 
őket a bűntől: amelyet is becsületnek newez-nek.302 

Az emberi jóságban való ugyanaz a hit ez, amely a 
XVIII. század második felét is lelkesítette, és amely a 
francia forradalom útját egyengette. Az olaszoknál is 
egyénileg mindenki erre, az ő tulajdon nemes 


ösztönére hivatkozik és ha nagyban és egészben - 
főként a nemzeti balsors hatása alatt  - 
pesszimistábban ítélnek vagy éreznek is, a 
becsületérzést mindig nagyra kell tartani. Ha az egyén 
korlátlan kifejlődése a világtörténelem rendelkezése 
volt, és ha erősebb volt, mint az egyesek akarata, 
akkor a becsületérzés, ez az ellentétesen ható erő is, 
ott, ahol az akkori Itáliában előfordul, nagy jelenség. 
Hogy milyen gyakran és az önzés milyen heves 
támadásaival szemben győzött, azt nem tudjuk és 
azért, a mi emberi ítéletünk egyáltalán nem elégséges 
ahhoz, hogy a nemzet abszolút erkölcsi értékét 
helyesen megbecsüljük. 


Ami már most a reneszánsz fejlettebb olaszának 
erkölcsiségével mint legfontosabb általános föltevés 
szemben áll, az a képzelet. A képzelettől kapják 
erényei és hibái az ő sajátos színüket; csak a képzelet 
uralma alatt lesz igazán félelmetessé elszabadult 
önzése. Képzelete által lesz például az olasz az újabb 
idők legkorábbi nagy  szerencsejátékosa, mert 
képzelete olyan elevenen vetíti elébe az eljövendő 
gazdagság és az eljövendő élvezetek képeit, hogy 
mindenét fölteszi reájuk. A mohamedán népek ebben 
kétségtelenül megelőzték volna, ha a Korán eleitől 
fogva a legszükségesebbként nem állítja az iszlám 
erkölcs gátjául a játék tilalmát, és ha híveinek 
képzeletét nem elásott kincsek keresése felé fordítja. 
Itáliában annyira elterjedt a játék dühe, hogy gyakran 
pusztulással fenyegette vagy el is pusztította az 
egyesek egzisztenciáját. Firenzének már a XIV. század 
végén megvan a maga  Casanovája, bizonyos 
Buonaccorso Pitti, aki folytonos utazásain mint 
kereskedő, pártember, spekuláns, diplomata és 
hivatásos játékos roppant összegeket nyert és 
veszített és már csak olyan fejedelmeket vállalt 


játszótársainak mint Brabant, Bajorország és Savoya 
hercege. Az a nagy szerencsekerék is, amelynek római 
curia volt a neve, rászoktatta embereit, hogy 
szükségét érezzék az izgalomnak, amely azután a 
nagy — cselszövések  időközeiben szükségszerűen 
kockajátékkal könnyített magán. Franceschetto Cibo 
például Raffaele Riario bíborossal szemben két 
játékban 14 000 aranyat veszített és utána 
elpanaszolta a pápának, hogy játszótársa megcsalta. 
Idővel, tudvalévőleg, Itália lett a lottó-játék hazája. A 
képzelet adja meg az olaszokban a bosszúvágynak is 
sajátos jellegét. Az igazságérzet valószínűleg az egész 
nyugaton eleitől fogva azonos volt és megsértését, 
valahányszor büntetlenül maradt, ugyanazon módon 
érezték. Más népek azonban, ha nem is bocsátanak 
meg könnyebben, mégis könnyebben tudnak felejteni, 
ellenben az olasz képzelet félelmetes frisseségűnek 
őrzi meg az igazságtalanság emlékét."? Külön alapot 
és talajt ad az általános bosszúvágy alá, hogy a nép 
erkölcsében a vérbosszú kötelességnek számít és hogy 
gyakran a legszörnyűbb módon gyakorolja is. A 
kormányok és a városok bíróságai elismerik, hogy van 
vérbosszú és elismerik jogosultságát, mindössze 
leggonoszabb túlzásait igyekeznek mérsékelni. De a 
parasztok között is előfordulnak thyestesi lakomák?" 
és nemzedékekre terjedő kölcsönös gyilkosságok; 
hallgassunk csak meg egy tanút. 

Acguapendente környékén három pásztorfiú a 
marhát legeltette és egyikük azt mondta: próbáljuk 
meg, hogyan akasztanak embert. Mikor egyik a másik 
vállára ült, a harmadik pedig a másodiknak nyaka 
köré hurkolta a kötelet és azután egy tölgyfa ágára 
kötötte, farkas tűnt fel, mire a fiúk ketteje elmenekült 
és a harmadikat lógni hagyta. Mire visszatértek, 
holtan találták és eltemették. Vasárnap jött az apja, 
hogy kenyeret hozzon neki, és a két fiú egyike 


megvallotta, hogy mi történt és megmutatta fiának a 
sírját. Az öreg erre késével leszúrta a fiút, 
fölmetszette testét, kivette máját és odahaza 
megvendégelte vele a fiú apját; utána megmondta 
neki, hogy kinek a májából evett. Erre azután 
megkezdődött a két család között a kölcsönös öldöklés 
és egy hónapon belül harminchat ember, nő és férfi 
volt halott. 

És az ilyen vendetták, amelyek nemzedékről 
nemzedékre  öröklődtek, oldalági rokonokra és 
barátokra is, még felsőbb körökben is elterjedtek. 
Példával tele vannak a krónikák és a 
novellagyúűjtemények, különösen olyan vendettával, 
amelyet becsületüktől megfosztott nők miatt követtek 
el. A vérbosszú klasszikus talaja különösen Romagna 
volt, ahol a vendetta minden elképzelhető egyéb 
pártviszállyal — egybefonódott.  Ijesztően jelképes 
alakban érzékítette meg néha a monda azt az 
elvadultságot, amely Romagna merész, erős népét 
megszállotta. Példának okáért annak az előkelő 
ravennainak történetében, aki ellenségeit egy 
toronyban összegyűjtötte és ott megégettethette 
volna, de ahelyett kibocsátotta, megölelte és pazarul 
megvendégelte őket, mire azokat a dühös 
szégyenérzet annál inkább összeesküvésre hajtotta. 
Jámbor, sőt szent szerzetesek szakadatlanul a 
kiengesztelődést prédikálták, de legfeljebb annyit 
értek el, hogy a már megindult vendettákat szűkebb 
körre szorították; hogy új vendetták ne keletkezzenek, 
bajosan tudták megakadályozni. 

A novellák a vallásnak ilyen befolyását is nem ritkán 
megírják, a nemes  fölbuzdulást, majd annak 
ellanyhulását a megváltoztatni már nem lehetséges 
előzmények ránehezedő súlya következtében. Hiszen 
magának a pápának sem volt mindig szerencséje a 
békéltetéssel: , II. Pál pápa azt akarta, hogy Antonio 


Caffarello és az Alberino család között megszűnjék a 
viszálykodás, azért magához idézte Giovanni Alberinót 
és Antonio  Caffarellót, rájuk parancsolt, hogy 
csókolják meg egymást és 2000 arany büntetéssel 
fenyegette meg őket, ha ismét megbántanák egymást; 
két nappal utóbb ugyanaz a Giacomo Alberino, 
Giovanni fia megszúrta Antoniót, akit már előbb is 
megsebesített; Pál pápa nagyon megharagudott, 
Alberino vagyonát elkoboztatta, házait leromboltatta 
és az apát fiastól száműzte Rómából." Az eskük és 
szertartások, melyekkel a kibékültek a visszaeséssel 
szemben biztosítani igyekeznek magukat, néha 
valóban borzalmasak; mikor 1494 Szilveszter estéjén 
a novak és a popolarok pártjának tagjai páronként 
összecsókolózni voltak kötelesek a sienai dómban, 
olyan esküszöveget olvastak fel hozzá, amelyben az 
eskü jövőbeli megszegőitől minden földi és örök 
üdvösséget megtagadnak ,olyan csodálatos és 
rettenetes esküt, amilyent soha senki nem hallott"; 
még halálos órájának végső vigasztalása is kárhozatta 
változzék annak, aki fogadalmát megszegi. Világos, 
hogy az ilyesmi inkább a közvetítők kétségbeesett 
hangulatát fejezte ki, semmint igazi biztosítéka lett 
volna a békének, és hogy a legigazabb kibékülésnek 
volt szüksége legkevésbé az ilyen szavakra. 

A bosszúállás egyéni szükségérzete, amely a 
művelteket és előkelőket eltölti és amely a hasonló 
népi szokás hatalmas alapján nyugszik, természetesen 
sok színben játszik és a közvélemény, amely itt a 
novellisták útján szólal meg, tartózkodás nélkül 
helyesli." Mindenki egyetért abban, hogy azokért a 
sértésekért és bántalmazásokért, amelyeket az akkori 
olasz igazságszolgáltatás meg nem torolt és különösen 
amelyekre sohasem és sehol sem volt, nem is lehet 
megfelelő törvény, ki-ki maga-magának szerezzen 
igazságot. Csakhogy léleknek kell a bosszúban lennie 


és az elégtételnek a sértő fél tényleges 
megkárosításából és lelki — megalázásából kell 
kialakulnia; a durván otromba túlerő egymagában 
nem számít elégtételnek a közvéleményszemében. Az 
egész egyénnek, a dicsőségre és a megcsúfolásra való 
hajlandóságával együtt kell diadalmaskodnia, nem a 
puszta öklével. Az akkori olasz ember sok mindenféle 
alakoskodásra képes, hogy bizonyos céljait elérje, de 
ha elvekről van szó, semmi képmutatásra sem 
önmagával, sem másokkal szemben. Igazi naivsággal 
ismeri el azért, hogy a bosszú is szükséglete. Egészen 
higgadt emberek különösen akkor magasztalják a 
bosszút, ha a tulajdonképpeni szenvedélytől menten, a 
puszta célszerűség érdekében következik el, ,hogy az 
emberek megtanulják, hogy ne bántsanak téged". 
Ámde az ilyen esetek elenyésző kisebbségben lehettek 
az olyanokkal szemben, amelyekben a szenvedély 
csillapodást keresett. Tisztán elkülönböződik itt a 
bosszúnak ez a válfaja a vérbosszútól; míg az utóbbi 
még inkább a megtorlás, a jus talionis korlátain belül 
marad, az előbbi szükségszerűen túlmegy rajtok, mert 
nem csak az igazságérzet hozzájárulását kívánja, 
hanem a bámulókat és a körülmények szerint a 
nevetőket is maga mellett akarja látni. Ebben rejlik 
oka a bosszú gyakran hosszas halogatásának is. A 
bella vendettához (szép bosszúhoz) rendszerint a 
körülmények találkozása szükséges, azt pedig 
mindenképpen meg kell várni. Valóságos 
gyönyörűséggel beszélik el a novellisták itt-ott az ilyen 
alkalmak lassú megérését. 

Az olyan cselekedetek erkölcsiségéről, amelyekben 
panaszos és bíró egyugyanazon személy, fölösleges 
ítélni. 

Ha az olaszok bosszúvágya valami módon igazolni 
akarná magát, ahhoz valami megfelelő nemzeti erény 
kimutatása volna szükséges, ti. a háládatosságé; 


ugyanannak a képzeletnek, amely az elszenvedett 
igaztalanságot frissen tartja és megnagyítja, a jóra is 
emlékeznie kellene, amelyben részesült." Soha sem 
lesz lehetséges ilyesmit az egész nép nevében 
igazolni, de a mai olasz népjellem nincsen híjával ilyen 
nyomoknak. Ide tartozik azután az egyszerű 
emberekben a tisztességes bánásmód készséges 
elismerése, az előkelőbb osztályokban pedig a 
társadalmi jó emlékező tehetség. 

A képzeletnek e viszonya az olasz embererkölcsi 
tulajdonságaihoz mindenütt ismétlődik. Ha közben 
látszólag több hideg számítás érvényesül azokban az 
esetekben, amelyekben az északi ember inkább a 
kedélyére hallgat, akkor ennek oka nyilván abban van, 
hogy az olasz ember fejlődése korábban és erősebben 
egyéni. Ahol az ilyesmi Itálián túl is így van, ott 
hasonló eredmények mutatkoznak; az olasz és az 
észak-amerikai ifjúságnak például közös tulajdonsága, 
hogy korán elidegenedik családjától és függetlenedik 
az apai tekintélytől. 

Később azután a nemesebb természetű egyénekben 
a gyermekek és szülők között az önkéntes tisztelet 
viszonya alakul ki. 

Egyáltalán, rendkívül nehéz más nemzetek 
érzésvilágát megítélni. Nagyon fejlett lehet az, de 
olyan idegenszerű módon, hogy a kívülről jött föl nem 
ismeri; teljesen el is rejtőzhetik előle. 


Ha azonban a képzelet valahol parancsoló erővel 
avatkozott az erkölcsiségbe, akkor aza két nemnek 
egymással való meg nem engedett érintkezésében 
történt. A közönséges bujálkodástól a középkor, mint 
tudjuk, egyáltalán nem idegenkedett a szifilisz el- 
következtéig: a mindenféle prostitúciónak 
összehasonlító statisztikája nem idevaló. Az itáliai 
reneszánsz sajátosságának látszik azonban, hogy 


benne a házasságot és a házasság jogát talán inkább 
és mindenesetre tudatosabban tiporják lábbal, mint 
egyebütt. Az előkelőbb osztályok — gondosan 
elkülönített leányai nem számítanak; a házas 
asszonyokra veti magát minden szenvedély. Amellett 
figyelemre méltó, hogy a házasságok száma mégsem 
csökkent kimutathatóan, és hogy a családi életben 
korántsem ment végbe akkora rombolás, mint 
amekkora hasonló körülmények között északon 
történt volna. Az emberek teljesen a maguk kénye 
szerint kívántak élni, de a családról egyáltalán nem 
akartak lemondani, még akkor sem, ha félnivaló volt, 
hogy a család nem egészen az övék. A faj sem romlott 
emiatt, sem testében, sem szellemi képességeiben - 
mert annak a látszólagos szellemi hanyatlásnak, amely 
a XVI. század közepe táján mutatkozik, egészen 
határozott politikai és egyházi természetű külső okai 
mutathatók ki, még ha nem is vagyunk hajlandók 
elismerni, hogy a reneszánsz lehetséges alkotásainak 
köre bezáródott. Az olaszok, minden kihágásuk 
ellenére, továbbra is Európa testileg és lelkileg 
legegészségesebb és legépebb népességei közé 
tartoztak"" és ezt az elsőbbségüket, mint tudjuk, mind 
e mai napig megtartották, minekutána erkölcsi életük 
nagyot javult. 

Ha közelebbről vesszük szemügyre a reneszánsz 
szerelmi erkölcsét, megdöbbentően hat a 
tanúvallomásokban mutatkozó különös ellentét. A 
novellisták és a színdarabírók azt a hatást keltik, 
mintha a szerelem egyáltalán nem volna egyéb, mint 
élvezet és mintha annak megszerzéséhez minden 
eszköz nem csak szabad, akár tragikus, akár komikus 
az, hanem mennél merészebb és ledérebb, annál 
érdekesebb. Ha a jobb lírikusokat és párbeszéd-írókat 
olvassuk, a szenvedély legnemesebb elmélyedése és 
átszellemülése él bennük, sőt a szenvedélynek 


legvégső és legfelsőbb rendű kifejezését azoknak az 
ókori eszméknek elsajátításában keresik, amelyek 
szerint a lelkek eredetileg az isteni lényben egyek. És 
mind a két felfogás igaz volt akkoriban és megfért 
egyugyanazon egyénben. Egyáltalán nem dicsérni 
való, de mégis valóság, hogy a modern művelt 
emberben a különböző fokú érzések nemcsak 
hallgatólagosan vannak meg, hanem tudatosan és a 
körülmények szerint 

művészi módon jutnak kifejezésre. Csak a modern 
ember  mikrokozmosz ebben a tekintetben is, 
ugyanúgy, mint az ókori és nem úgy, mint a középkori 
ember, aki sohasem volt és sohasem is lehetett az. 
Mindenekelőtt a novellák erkölcse érdemel figyelmet. 
Legtöbbjében, mint említettük, férjes nőkről van szó, 
tehát házasságszegésről. Igen fontos ezen a ponton az 
a föntebb említett nézetünk, hogy a nő egyértékű a 
férfival. A nagyobb műveltségű, kialakult egyéniségű 
nő Itáliában egészen más önállósággal rendelkezik 
magával, mint északon, és a hűtlenség, mihelyt a 
külső következmények ellen biztosítani tudja magát, 
nem tépi ketté olyan szörnyen az életét. A férjnek a 
feleség hűségéhez való joga nem nyugszik olyan 
szilárd talajon, mint amilyent az északiaknál az 
udvarlás és a mátkaság költészete és szenvedélye 
szerez neki; a legfutólagosabb ismeretség után 
közvetlenül a szülői vagy kolostori felügyeletből lép a 
fiatal asszony a világba, és csak attól fogva fejlődik ki 
egyénisége rendkívül gyorsan. Leginkább ezért olyan 
igen föltételes a férfi joga és aki jus guaesíitumnak 
(szerzett jog) nézi, mégis csak a külső tényre 
vonatkoztatja, nem a szívre. Az agg férfi fiatal felesége 
például visszautasítja a fiatal szerel mes ajándékait és 
üzeneteit, mert szilárd az elhatározása, hogy 
becsületét (honesta) megőrzi. ,De mégis örült a 
fiatalember szerelmének, mert nagyon kiváló ifjú volt, 


és belátta, hogy a nemes nő tisztességének csorbulása 
nélkül is szerethet kitűnő férfiút." De az ilyen 
megkülönböztetéstől milyen rövid az út a teljes 
megadásig! 

Ez az utóbbi azután csaknem jogosnak látszik, ha a 
férj hűtlensége is együtt jár vele. Az egyénné fejlődött 
nőférjének hűtlenségét korántsem érzi pusztán 
fájdalmasnak, hanem gúnynak és megalázásnak, 
főképp pedig  rászedésnek, és azért gyakran 
meglehetősen hideg tudatossággal áll megérdemelt 
bosszút a férjén. Tapintatától függ, hogy a megfelelő 
esethez megtalálja a büntetésnek helyes mértékét. A 
legmélyebb megbántásból is a kibékülés és az 
eljövendő nyugodt élet felé nyílhat ki az út, hogyha az 
eset teljesen titokban marad. A novellaírók, akik az 
ilyesmiről mégis értesülnek vagy maguktól költik meg 
koruk légkörének megfelelően, bámulattal vannak 
eltelve, ha a bosszú megfelelő mértékű, ha művészi 
munka. Érthető, hogy a férj a megtorlásnak ilyen jogát 
alapjában véve sohasem ismeri el, és csupán 
félelmében vagy okosságból törődik bele. Ha ez nem 
így van, ha amúgy is számítania kell arra vagy 
legalábbis tartania kell attól, hogy feleségének 
hűtlensége miatt mások kigúnyolják, akkor a dolog 
tragikusra fordul. Nem ritkán 

a legerőszakosabb ellenbosszú és a gyilkolás 
következik. Az ilyen cselekedetek igazi forrására 
nézve fölöttébb jellemző, hogy nemcsak a férj, hanem 
az asszony fiútestvérei"? és az asszony apja is 
feljogosítottaknak, sőt kötelezetteknek érzik magukat 
a bosszúra; a féltékenységnek tehát nincs már hozzá 
köze, az erkölcsi érzésnek is alig, a lényeg az a 
kívánság, hogy az idegenekkel megkeserültessék 
gúnyolódásukat. , Mai napság -mondja Bandello - hogy 
az asszony vágyát kielégítse, megmérgezi a férjét, 
mintha azután, mert özveggyé lett, azt tehetné, amit 


akar. Egy másik asszony, attól való féltében, hogy 
tiltott viszonyát fölfedezik, férjét a szeretőjével 
gyilkoltatja meg. Az apák, a testvérek és férjek erre 
méreghez, kardhoz és egyebekhez nyúlnak, hogy a 
szégyent lemossák, de sok asszony az élete és 
becsülete megvetésével tovább is szenvedélyeinek 
él."99 Más alkalommal, szelídebb kedvében így kiált 
föl Bandello: ,Csak azt ne kellene naponként hallani, 
hogy: ez az ember megölte a feleségét, mert úgy 
sejtette, hogy hűtlen, az a másik megfojtotta a 
leányát, mert titkon férjhez ment, amaz végül 
megölette a nővérét, mert nem az ő tetszésének 
megfelelően akart férjhez menni! Mégis csak nagy 
kegyetlenség, hogy mi férfiak mindent meg akarunk 
tenni, ami eszünkbe jut, de a szegény nőknek nem 
akarjuk megengedni ugyanazt. Valahányszor olyat 
tesznek, ami nem tetszik nekünk, nyomban készek 
vagyunk kötélhez, tőrhöz és méreghez nyúlni. Micsoda 
botorsága a férfiaknak annak föltételezése, hogy 
becsületük és az egész ház becsülete egy asszony 
vágyaitól függ!" Az ilyen esetek végét, sajnos, nem 
egyszer olyan biztosan előre látták, hogy a novellista 
már akkor lefoglalhatta magának a fenyegetett 
szeretőt, mikor az még elevenen járt-kelt. Antonio 
Bologna, az orvos (és lantművész), titkon egybekelt az 
Aragonok házából való özvegy Malfi hercegnével; az 
asszonyfivérei húgukat is, gyermekeit is hatalmukba 
kerítették és egy kastélyban meggyilkolták. Antonio, 
aki erről még nem tudott és akit reménységgel 
hitegettek, Milanóban tartózkodott, ahol már fölbérelt 
gyilkosok leselkedtek reá, és Ippolita Sforzánál nagy 
társaság előtt lantkísérettel elénekelte balsorsának 
történetét. Delio, a ház egyik barátja ,eddig a pontig 
elbeszélte a történetet Scipione Attelanónak és 
megjegyezte, hogy ezt a tárgyat föl fogja dolgozni 
egyik novellájában, mert biztosan tudja, hogy Antoniót 


meggyilkolják". Bandello (I.26) megragadóan beszéli 
el, hogyan következett ez el Deliónak és Attelanónak 
szinte a szeme láttára. Egyelőre azonban mégis 
mindig a házasságszegéskor előforduló elmésségnek, 
ravaszságnak és komikumnak pártjára állnak a 
novellisták; élvezettel írják le a házakban folyó 
bújócskát, — a jelképes  figyelmeztetéseket és 
híradásokat, a párnákkal és süteménnyel előre kibélelt 
ládákat, melyekben a szeretőt  elrejthetik és 
elszállíthatjákstb. A megcsalt férjet a körülmények 
szerint vagy olyan embernek rajzolják, aki amúgyis 
eredettől fogva nevetséges valaki, vagy pedig 
rettenetes — bosszúálló, harmadik eset nincsen, 
legföljebb az, hogy az asszonyt gonosz és kegyetlen 
lénynek, a férjet vagy szeretőt ártatlan áldozatnak 
rajzolják. 

Észrevehető azonban, hogy az utóbbi fajta 
elbeszélések nem voltaképpeni novellák, hanem csak a 
valóságos életből merített ijesztő példák. Mikor a XVI. 
század folyamán az olasz élet elspanyolosodott, az 
eszközeiben fölötte erőszakos féltékenység talán még 
fokozódott; meg kell azonban különböztetni ezt a 
hűtlenségnek az 

olasz reneszánsz szellemében gyökerező 
megtorlásától, amely már előbb is megvolt. A spanyol 
műveltség befolyásának megfogyatkoztával azután a 
XVII. század végefelé önmaga ellentétébe csapott át a 
végletekbe vitt féltékenység, abba a közömbösségbe, 
amely nélkülözhetetlennek tekintette a házban a 
cicisbeo és azon felül még egy vagy több megtűrt 
udvarló (patito) alakját. Ki vállalkoznék arra, hogy az 
erkölcstelenségnek azt a rengeteg tömegét, amely a 
leírt állapotokban rejtőzik, összehasonlítsa azzal, ami 
a többi országban történt? Valóban szentebb volt-e a 
XV. század folyamán Franciaországban a házasság, 
mint Itáliában? A fabliauk és a farceok kétséget 


keltenek erre nézve, és az ember azt hihetné, hogy a 
hűtlenség éppen olyan gyakori volt, csak a tragikus 
kifejlés volt ritkább, mert az egyén a maga igényeivel 
kevésbé volt kifejlődött. Inkább a germán népek 
javára akad döntő bizonyíték, mégpedig az 
asszonyoknak és leányoknak az a nagyobb társadalmi 
szabadsága, amely az olaszoknak olyan kellemesen 
tűnt fel Angliában és Németalföldön. De ebben sem 
szabad túlságos jelentőséget látni. A hűtlenség 
bizonyára ott is igen gyakori volt, és az egyénivé 
fejlődött férfi ott is a tragédiáig elmegy. Csak arra 
gondoljunk, hogyan bánnak feleségükkel néha az első 
gyanúra az akkori északi fejedelmek. Az akkori 
olaszokban azonban a tiloson belül nem csak a 
közönséges érzéki vágy, nem csak a hétköznapi ember 
fülledt sóvárgása mozgolódott, hanem a 
legnemesebbek és a legjobbak szenvedélye is; nem 
csak azért, mert a hajadon leányok a társaságban nem 
vettek részt, hanem azért is, mert éppen a tökéletes 
férfit vonzotta legerősebben a házasságában már 
kibontakozott nő lénye. Ezek a férfiak azok, akik a lírai 
költészet legfelségesebb hangjait ütötték meg és akik 
megkísérelték, hogy értekezésekben és 
párbeszédekben is megtisztult képét adják az emésztő 
szenvedélynek: a [amor divinónak (isteni szerelem). 
Ha a szárnyas isten kegyetlensége miatt 
panaszkodnak, azon nem csupán a szeretett nő 
keményszívűségét vagy tartózkodását értik, hanem a 
viszony jogtalanságának tudatát is. Ezen a 
szerencsétlenségen a szerelem , átszellemesítésével 
igyekeznek  fölülemelkedni, az  átszellemesítésnek 
azzal a módjával, amely a  platói lélektanra 
támaszkodik és Pietro Bembóban talált leghíresebb 
képviselőjére. Közvetlenül halljuk Bembót 
Asonalnijának harmadik könyvében, közvetve pedig 
Castiglione által, aki a Cortigiano negyedik könyvének 


pompás záróbeszédét adja szájára. A két szerző egyike 
sem volt az életben sztoikus, de abban az időben már 
az is jelentett valamit, ha valaki híres és ugyanakkor 
jó embervolt, márpedig ezeket a jelzőket nem lehet 
megtagadni a két férfitól. Amit mondtak, azt a 
kortársak őszintén érzettnek becsülték, azért mi sem 
tekinthetjük megvetően puszta szóvirágnak. Aki nem 
sajnálja a fáradságot, és elolvassa a  Cortigiano 
említett beszédét, az belátja majd, hogy kivonat 
milyen kevéssé adhatna fogalmat róla. Nem egy olyan 
előkelő asszony élt akkoriban Itáliában, aki főként 
ilyenfajta . viszonyoknak köszönhette  hírességét, 
például Giulia Gonzaga, Veronica da Correggio és 
mindenekfölött Vittoria Colonna. A leghíresebb 
kéjencek és a legnagyobb  gúnyolódok hazája 
megbecsülte az ilyenfajta szerelmet és az ilyen nőket: 
különbet nem lehet javukra mondani. Hogy némi 
hiúság nem volt-e benne, hogy Vittoria nem szívesen 
hallotta-e maga körül zsongani Itália leghíresebb 
férfiai felől a reménytelen szerelem átszellemült 
hangjait, ki tudná megmondani? Ha hellyel-közzel 
divat is lett belőle, az sem volt kicsinység, hogy 
Vittoria legalább nem múlta divatját és hogy késő 
korában is a legmélyebb hatást tudta kelteni. Sok 
időbe telt, amire más országok csak némiképpen 
hasonló jelenségekkel tudtak előállani. 

A képzelet, amely az olasz népen inkább uralkodik, 
mint más népen, az egyetemes oka annak, hogy 
minden szenvedély mértéktelenül heves lesz 
lefolyásában, sőt a körülmények szerint bűnössé az 
eszközeiben. Tudjuk, hogy milyen hevesen nyilvánul 
meg az a gyöngeség, amely nem képes uralkodni 
magán; itt azonban az erőnek elfajulásáról van szó. 
Néha roppant méretűvé nő az erő; a bűntett önálló, 
egyéni létet kap. Korlát már csak kevés van. 
Belsejében mindenki, a köznép is, kinőttnek érzi 


magát az erőszakra alapított törvénytelen államnak és 
rendőrségének ellenhatásából, s az 
igazságszolgáltatás igazságosságában általában nem 
hisznek már az emberek. Gyilkosság esetén, 
minekelőtte a pontosabb körülményeket ismernék, 
önkéntelenül a gyilkos oldalán van a rokonszenv. 310 
Ha valaki kivégzése előtt és közben férfiasan, büszkén 
viselkedett, azzal olyan csodálatot keltett, hogy akik 
elbeszélik, könnyen elfelejtik elmondani, hogy miért 
ítélték el az illetőt.!! Ha pedig valahol az 
igazságszolgáltatás megvetéséhez, például politikai 
nyugtalanságok idején, a sok halogatott vendettához 
még büntetlenség járul, akkor néha úgy látszik, 
mintha az állam és a polgári élet felbomlani készülne. 
Ilyen pillanatokat élt meg Nápoly, amikor az 
aragóniaiak kezéről a Íranciákéra jutott, majd a 
spanyolok uralma alá került; ilyeneket ért meg Milano 
is a Sforzák többszöri elűzésekor és visszatérésekor. 
Olyankor azok az emberek bukkannak föl, akik 
titokban sohasem ismerték el az államot és a 
társadalmat, és rabló és gyilkos önzésüket most 
teljesen meg-kötetlenül érvényesítik. — Vegyünk 
szemügyre a példa okáért egy kisebb körből való ilyen 
esetet: Mikor Galeazzo Maria Sforza halála után már 
1480 táján belső válságok rendítették meg Milano 
hercegségét, a vidéki városokban vége lett minden 
biztonságnak. Parmában is, ahol a gyilkos 
merényletekkel megijesztett milanói kormányzót 
félelmetes emberek szabadon bocsátására 
kényszerítették, ahol a betörés, a házak lerombolása, 
a nyilvános gyilkosság közönséges valami lett, ahol 
álorcás gonosztevők eleinte egyenkint, azután 
fegyveres nagy csapatokba verődve járták be 
éjszakánként az utcákat; közben szemtelen tréfák 
forogtak, szatírák, fenyegető levelek, s a hatóságok 
ellen írt csúfolódó szonett jelent meg, amelyen a 


hatóságok nyilvánvalóan jobban felháborodtak, mint 
magán a borzasztó állapoton. Hogy számos 
templomból a szentségtartót ostyástól elrabolták, az 
külön színezetét és irányát árulta el a merénylők 
elvetemültségének. A reneszánsz Itáliája általában azt 
a benyomást kelti, mintha ott a nagy bűntettek rendes 
időben is gyakoribbak lettek volna, mint egyéb 
országokban. De persze megtéveszthet bennünket az 
a körülmény, hogy Itáliában az ilyesminek aránylag 
több részletéről értesülünk, mint egyebütt és hogy 
ugyanaz a képzelet, amely a megtörtént bűntettet 
kiszínezi, a meg nem történtet kieszeli. Az erőszakos 
cselekedetek végső összege talán egyebütt is ugyanaz 
volt. Hogy például 1500 tájékán az erővel teljes, 
gazdag s merész csavargóival, erőszakos koldusaival 
és útonálló lovagjaival népes Németország. állapota 
egészben véve biztosabb volt-e, hogy az emberélet 
lényegesen megóvottabb volt-e benne, nehéz 
kimutatni. Annyi azonban bizonyos, hogy az előre 
megfontolt, a megfizetett, a harmadik kéz útján 
végrehajtott és a keresetté lett bűntevés óriási és 
félelmetes módon elterjedt Itáliában. Ha először a 
rablóvilágot vesszük szemügyre, azt látjuk, hogy Itália 
talán nem szenvedett tőle többet, mint az Eszak 
legtöbb országa, sőt néhány szerencsésebb vidék, pl. 
Toscana meglehetősen nyugodt volt. De különlegesen 
olasz alakok is akadnak ott. Nehezen találni párját 
egyebütt a szenvedélyben elvadult, fokonként 
rablóvezérré lett papnak, amire nézve ez a kor 
egyebek közt a következő példával szolgál.?!? 1495. 
augusztus 12-én a ferrarai San Giuliano-templom 
tornyára vaskalitkába zárva kifüggesztették Don 
Niccolő de" Pelagati, figaroloi papot. Az illető kétszer 
mondta első miséjét; első alkalommal ugyanaznap 
gyilkosságot követett el, de Rómában feloldották alóla; 
utóbb négy embert meggyilkolt és két nőt vett 


feleségül és bejárta velük az országot. Azután sok 
emberölésen volt jelen, asszonyokon erőszakot tett, 
másokat erőszakosan elhurcolt, tömegével követte el a 
rablást, még sok embert meggyilkolt és egyenruhás, 
fegyveres bandával járta be Ferrara tartományát, 
gyilkolással és erőszakkal szerzett élelmet és hajlékot. 
- Ha hozzászámítjuk mindazt, ami közben történt, 
akkora papra nézve a gonosztetteknek roppant 
tömege derül ki. Mindenfelé sok gyilkos és egyéb 
gonosztevő akadt az olyan kevéssé ellenőrzött és 
kiváltságokkal — annyira elhalmozott papok és 
szerzetesek között, de  Pelagati formájú alig. 
Némiképpen más eset, bár szintén nem dicséretes az, 
ha elveszett emberek csuhába bújhattak, hogy az 
igazságszolgáltatás elől meneküljenek, mint példának 
okáért az a kalóz, akivel Masuccio egy nápolyi 
kolostorban ismerkedett meg. Mint állt a dolog ebben 
a tekintetben XXII. János pápával, arról nem tudunk 
részleteket.?!? A híres rablóvezérek kora egyébként 
később kezdődik, a XVII. században, amikor a politikai 
szenvedélyek, a guelfek és ghibellinek, a spanyolok és 
franciák, az országot már nem kavarták föl; a 
pártembert a rabló váltja föl. 

Itália bizonyos tájékán, ahová a műveltség be nem 
hatolt, a falusi nép gyilkosok módjára viselkedett 
minden kívülről jöttei, aki a kezükbe került. Különösen 
így volt ez a nápolyi királyság félreesőbb részeiben, 
ahol talán a római latifundiumos gazdálkodás óta 
megmaradt az ősi elvadultság, és ahol az idegent és az 
ellenséget, hospes és hostis, még teljesen ártatlanul 
egyértelműnek tartották. Nem is volt vallástalan az a 
nép; megtörtént, hogy egy pásztor szorongva jelent 
meg a gyónószékben; meg akarta gyónni, hogy 
miközben böjt idején sajtot készített, néhány csepp tej 
a szájába jutott. A helyi erkölcsökkel ismerős 
gyóntatóatya az alkalommal élve, persze azt is kivette 


belőle, hogy társaival gyakran rabolt ki és gyilkolt 
meg utasokat, csakhogy az szokás volt a környékükön 
és nem okozott lelkifurdalást." Hogy politikai zavarok 
idején a parasztok egyebütt is mennyire el tudtak 
vadulni, arra már rámutattunk. A rablóvilágnál is 
rosszabb jele az akkori erkölcsnek a harmadik kéz 
által elkövetett, megfizetett bűntetteknek 
gyakorisága. Bevallottan Nápoly járt elöl ebben 
valamennyi más város között. , Semmit sem lehet itt 
olcsóbban vásárolni, mint az emberéletet" — mondja 
Pontano. De egyéb vidékeken is ijesztő számmal 
fordulnak elő ilyen természetű  gonosztettek. 
Természetesen bajos őket okaik szerint elkülöníteni, 
mert a politikai célszerűség, a pártgyűlölet, a 
személyes ellenségeskedés, a bosszú és félelem 
játszott össze bennük. A legnagyobb becsületére válik 
a firenzeieknek, hogy köztük, az akkori Itália 
legfejlettebb népében, az ilyesmi a legkevésbé fordul 
elő," talán azért, mert a jogos panaszok 
meghallgatására még volt  igazságszolgáltatás, 
amelyet elismertek, vagy mert a műveltség nagyobb 
foka más felfogást alakított ki arra nézve, hogy 
szabad-e bűnös kézzel a végzet kerekébe nyúlni. Ha 
valahol, Firenzében megmérlegelték, hogy milyen 
kiszámíthatatlan a hatása a vérbűnnek és hogy a 
felbujtó az úgynevezett hasznos bűntett esetében is 
milyen kevéssé lehet bizonyos a nagy és tartós előny 
felől. A firenzei szabadság bukása után, úgy látszik, 
hogy az orgyilkosság, főként a bérgyilkosság, hamar 
terjedt mindaddig, amíg I. Cosimo uralma annyira 
meg nem erősödött, hogy rendőrségében minden 
gonosztett emberére talált. Itália többi részében a 
bérgyilkosság aszerint lehetett gyakoribb vagy 
ritkább, hogy voltak-e fizetni tudó, előkelő állású 
felbujtók. Senkinek sem juthat eszébe, hogy az 
ilyesmit statisztikai adatokkal próbálja megállapítani, 


de ha mindazoknak a haláleseteknek, amelyeket a 
mendemonda. erőszakosan előidézetteknek tekintett, 
csak egy kicsiny része is igazi gyilkosság volt, már az 
is nagy summát jelent. A fejedelmek és a kormányok 
mindenesetre a legrosszabb példát mutatták: a 
legcsekélyebb habozás nélkül sorozták 
mindenhatóságuk eszközei közé a gyilkosságot. Még 
Cesare Borgia sem volt szükséges hozzá; a Sforzák is, 
az aragoniaiak, később pedig V. Károly közegei is 
megengedték maguknak azt, ami célszerűnek látszott. 

A nemzet képzelete lassanként annyira megtelt 
ilyen természetű föltevésekkel, hogy ha hatalmasokról 
volt szó, már alig hittek természetes halálukban. A 
mérgek  hatóerejéről persze néha meseszerű 
elképzelések jártak. Hajlandók vagyunk elhinni, hogy 
a Borgiák ama rettenetes fehér porának hatása pontos 
határidőre volt kiszámítható és hogy az a méreg is 
valóban venenum atterminatum lehetett, amelyet 
Salerno fejedelme ezekkei a szavakkal nyújtott át az 
aragóniai bíborosnak: , Néhány nap múlva meg fogsz 
halni, mert apád, Ferrante király, mindnyájunkat 
agyon akart tiporni." De az a mérgezett levél, amelyet 
Caterina Riario VI. Sándornak küldött, "" bajosan ölte 
volna meg a pápát, még ha el is olvassa a levelet; és 
mikor Nagy Alfonsót orvosai óvták attól, hogy abból a 
Livinusból olvasson, amelyet Cosimo de" Medici 
küldött neki, bizonyára joggal felelte nekik: ne 
beszéljetek már ilyen ostobaságokat. Az a méreg 
pedig, amellyel Piccinino titkára csak egy kissé akarta 
bekenni II. Pius pápa gyaloghintóját, meg legföljebb 
titokzatos módon hathatott volna. Hogy átlag ásványi 
vagy növényi mérgekről volt-e szó, nem lehet 
megállapítani. Az a folyadék, amellyel Rosso 
Fiorentino festő (1541-ben) életét kioltotta, 
nyilvánvalóan valami erősen maró sav volt," amellyel 
senkit sem lehetett volna észrevétlenül megétetni. - 


Milano, Nápoly és más városok nagy urainak, sajnos, 
folytonos alkalmuk volt arra, hogy a fegyvereket, 
különösen a tőrt, titkos erőszakosságokra használják, 
mert fegyvereseiknek csapataiban, amikre a maguk 
védelme céljából szükségük volt, már csak a henyélés 
miatt is időnként valóságos gyilkolási düh fejlődött ki. 
A megrontás titkos eszközei között - legalább ami a 
szándékot illeti -a varázslás is előfordul, de igen 
alárendelt módon. Ahol netán maleficiiről, malieről és 
egyebekről esik szó, többnyire azért történik, hogy 
minden elképzelhető szörnyűséget  halmozzanak 
valamely amúgy is gyűlölt vagy utálatos egyénre. 
AXIV. és XV. század francia és angol királyi udvarában 
a megrontó, a halálos varázslásnak sokkal nagyobbá 
szerepe, mint Itália előkelőbb köreiben. 

Itáliában, ahol az egyéniség minden tekintetben 
tetőzik, végül néhány abszolút gonoszságú ember 
tűnik fel, akikben a bűn önmagáért való, már nem célt 
szolgáló eszköz, vagy ha mégis, olyan céloknak 
eszköze, amelyek a lélektan minden szabálya alól 
kibújnak. 

Ezek közé a borzalmas alakok közé látszik tartozni 
első pillantásra néhány condottiere,"!? Braccio da 
Monione, Tiberto Brandolino és már Werner von 
Urslingen is, akinek ezüst mellvértjén ez a fölírás volt: 
ellensége az Istennek, a  szánalomnak és az 
irgalmasságnak. Hogy ez az emberosztály egészben 
véve a legkorábban emancipált gonosztevők közé 
tartozott, az kétségtelen. De óvatosabbak leszünk 
ítélkezésünkben, ha tudjuk hogy - a krónikaírók 
felfogása szerint - e condottierék legsúlyosabb bűne 
az volt, hogy dacoltak az egyházi átokkal, és ha 
tudjuk, hogy személyük ettől kapja fakó, nyugtalanító 
megvilágítását. Braccióban ez az érzület mindenesetre 
olyan erős volt, hogy dühre tudott gerjedni, ha zsoltárt 
éneklő szerzeteseket látott és lehajíttatta őket a 


torony tetejéről, ,de katonái iránt mégis lojális volt és 
nagy hadvezér". Általában többnyire fölöttébb 
demoralizáló helyzetük ösztönzésére, többnyire érdek 
kedvéért követték el bűneiket a condottierék, és 
látszólag szilaj kegyetlenségüknek is rendszerint 
megvolt a célja, ha mindjárt csak az is, hogy 
megfélemlítse az embereket. Az  aragóniaiak 
kegyetlenségének, mint láttuk, a bosszúvágy és a 
félelem volt a fő forrása. Föltétlen vérszomjat, a 
pusztítás ördögi örömét leginkább a spanyol Cesare 
Borgiában észlelhetni, akinek szörnyű tettei valóban 
jelentősen túlmentek céljain. A rosszban való 
sajátságos — kedvtelés — fölismerhető — Sigismondo 
Malatestában is, Rimini kényurában; nemcsak a római 
curia, hanem a történelem ítélete is gyilkolással, 
erőszakossággal, házasságszegéssel, vérfertőzéssel, 
templomrablással, hamis esküvel és árulással vádolja, 
amelyeket mind ismételten követett el; az a 
legförtelmesebb tette azonban, hogy tulajdon Roberto 
fián kísérelt meg erőszakot tenni, amit az kivont tőrrel 
akadályozott meg, talán mégsem pusztán az 
elvetemültség műve volt, hanem valami asztrológiai 
vagy delejes babonáé. Ugyanezt sejtették, amikor azt 
az erőszakot kellett megmagyarázni, amelyet parmai 
Pierluigi Farnese, III. Pál pápa fia követett el a fanói 
püspökön. Ha szabad már most összefoglalnunk az 
akkori olasz jellem fő vonásait, amint azokat az 
előkelőbb osztályok életéből följegyezték, akkor 
körülbelül a következőt mondhatnók. Ami az olasz 
jellemben a legnagyobb fogyatékosság, az egyben 
nagyságának a föltétele is: a kifejlett individualizmus. 
Ez az individualizmus előbb belülről szakad el a 
meglévő, többnyire zsarnoki és törvénytelen állami 
rendtől, és amit ezután gondol és cselekszik, azt 
jogosan vagy jogtalanul árulásként róják föl neki. A 
győztes önzés láttára ő maga vállalkozik a maga 


ügyében a jognak védelmére és bosszúállása a sötét 
hatalmak áldozatává teszi akkor, amikor azt hiszi, 
hogy belső békéjét állítja helyre.  Szerelmével 
leginkább egy másik fejlett egyéniség feléfordul, 
mégpedig felebarátja felesége felé.  — Minden 
tárgyilagossággal, korláttal és törvénnyel szemben 
megvan benne tulajdon szuverenitásának érzete és 
minden egyes esetben önállóan határozza el magát, 
aszerint, hogy belsejében miként fér meg egymással a 
becsületérzés és a haszon, a bölcs mérlegelés és a 
szenvedély, a lemondás és a bosszúvágy. Ha már most 
a szónak tágabb és szűkebb értelmében is az önzés a 
gyökere és törzse minden rossznak, a fejlett olasz már 
ezért is közelebb lett volna a rosszhoz, mint egyéb 
népek. Ámde ez az egyéni fejlődés nem az ő bűne volt, 
hanem a világtörténelem végzése; nem is csak őbenne 
mutatkozott, hanem leginkább az olasz műveltség 
közvetítésével, a Nyugat minden többi népében is és 
azóta azok ebben a magasabb rendű légkörben élnek. 
Ez az egyéni fejlődés önmagában véve sem nem jó, 
sem nem rossz, hanem szükséges; rajta belül fejlődik 
a modern jó és rossz, az erkölcsi be-számíthatóság, 
amely lényegesen különbözik a középkorétól. Az új 
korszak első hatalmas áradatával szemben a 
reneszánsz olaszának kellett helytállania. 
Tehetségével és szenvedélyeivel a legfölismerhetőbb, 
a legjellemzőbb képviselője lett ama korszak minden 
nagyságának és minden kicsinységének; a mély 
elvetemültség szomszédságában kifejlődik az 
egyéninek legnemesebb harmóniája és az a dicsőséges 
művészet, amely az egyéni életet oly módon 
magasztalta föl, mint amennyire azt sem az ókor, sem 
a középkor nem akarta, vagy mint arra nem is volt 
képes. 


II. A vallás a mindennapi életben 


Minden népnek erkölcsiségével szorosan egybefügg 
az a kérdés, hogy mennyire van tudatában az 
Istennek, vagyis hogy nagyobb vagy kisebb mértékben 
hisz-e abban, hogy a világot az Isten vezeti, akár úgy 
vélekedjék hite, hogy a világ boldogságra vagy a 
siralomra és hamaros pusztulásra teremtetett. Erre 
nézve természetesen tájék és emberek szerint teljesen 
különbözők a nézetek. A reneszánsznak voltak olyan 
városai és korszakai, amelyekben a boldogságnak 
határozott és közvetlen élvezése volt az uralkodó. A 
gondolkodásnak általános el-komorodása csak a XVI. 
századi idegenuralom idején lesz felismerhetővé. Az 
akkori olasz hitetlenség igen hírhedt és aki nem 
sajnálja a fáradságot, hogy bizonyítékot keressen, 
könnyűszerrel százával állíthatja össze a 
nyilatkozatokat és példákat. A mi feladatunk itt is a 
szétválasztás és a megkülönböztetés; összefüggő, 
végleges ítélettől ezúttal is tartózkodni fogunk. 

A korábbi idők istentudatának forrása és támasza a 
kereszténység és annak külső hatalmi alakja, az 
egyház volt. Mikor az egyház elfajult, az emberiségnek 
különbséget kellett volna tennie és  vallásához 
mindennek ellenére ragaszkodnia. Csakhogy 
könnyebb megfogalmazni, mint teljesíteni az ilyen 
követelményt. Nem minden nép elég nyugodt vagy 
tompaeszű ahhoz, hogy az el vés annak külső meg 
nyilvánulása között mutatkozó állandó ellentmondást 
elviselje. A hanyatló egyház az, amelyet a történelem 
legsúlyosabb felelőssége terhel: egy zavaros és a 
maga mindenhatóságának javára eltorzított tanítást a 
hatalom minden eszközével tiszta igazságképpen 
hajszolt keresztül, és érinthetetlensége tudatában a 
legnagyobb mértékű elerkölcstelenedésnek engedte át 
magát; halálos csapásokat mért a népek szellemére és 


lelkiismeretére csak azért, hogy biztosítsa helyzetét, 
és a kiválóbb tehetségűek közül sokat, akik lelkükben 
elszakadtak tőle, a hitetlenség és az elkeseredés 
karjába kergetett. 

Itt egy kérdés áll utunkba: a szellemi tekintetben 
olyan hatalmas Itália miért nem szegült szembe 
nagyobb erővel az egyházi renddel, miért nem 
valósított meg a németekéhez hasonló, de azt 
megelőző reformációt? Van erre válasz, de csak 
látszólag: Itália hajlandóságából nem tellett többre, 
mint az egyházi hierarchia tagadására, míg a német 
reformáció eredete és legyőzhetetlensége a hit által 
való igazolásról és a jó cselekedetek értéktelenségéről 
való pozitív tanításoknak köszönhető. 

Bizonyos, , hogy ezek a tanítások csak 
Németországból kiindulva hatottak Itáliára, de már 
túlságosan későn, amikor a spanyol hatalom elég erős 
volt ahhoz, hogy részint közvetlenül, részint a pápaság 
útján és annak eszközeivel mindent elnyomjon.?? De 
már Itália korábbi vallási mozgalmaiban is, a XIII. 
század misztikusaitól Savonaroláig, nagy pozitív 
hitbeli tartalom volt, amelynek ahhoz, hogy megérjen, 
csupán a szerencse hiányzott, mint ahogy hiányzott az 
az igen pozitív keresztény hugenotta-mozgalomnak is. 
Az olyan óriási események, mint a XVI. századi 
reformáció, részleteit, kitörését és lefolyását illetően, 
minden történetfilozófiai összefoglalás elől kitérnek, 
bármennyire is be tudjuk bizonyítani szükséges voltát. 
A szellem mozgalmai, hirtelen fölvillanásai, 
elterjedése, veszteglése szemünk számára legalábbis 
annyiban rejtély, amennyiben a működő erőknek 
mindig csak egyikét vagy másikát ismerjük, de soha 
valamennyit. 


Itália előkelő és középrendű osztályainak érzelmi 
állapota az egyházzal szemben a reneszánsz 


tetőpontján mély, megvető haragból, a hierarchiához 
való alkalmazkodásból (amennyiben az minden módon 
egybeszövődött a külső élettel) továbbá a 
szentségektől, az áldozásoktól és áldásoktól való 
függés érzetéből tevődik össze. Hozzátehetjük ehhez, 
mint Itáliára nézve különösen jellemzőt, a szent 
prédikátorok nagy egyéni hatását. 

Az olaszoknak az egyházi renddel szemben való 
haragjáról, mint ahogy az Dante óta az irodalomban és 
a történelemben megnyilvánul, külön ezzel a tárggyal 
foglalkozó — terjedelmes  — munkáink vannak. A 
pápaságnak a közvéleménnyel szemben való 
helyzetéről föntebb már mi is részben számot voltunk 
kénytelenek adni, és aki a legelőkelőbb forrásból 
kívánja megismerni a legnyomósabbat, az elolvashatja 
Machiavelli . Discorsijának és (a  megcsonkítatlan) 
Guicciardini híres helyeit. A római curián túl még 
leginkább a jobb püspökök élveznek némi erkölcsi 
tekintélyt, 9 azután pedig némely plébános; ellenben 
a puszta javadalmasok, a kanonokok és szerzetesek 
csaknem kivétel nélkül mind gyanúsak és gyakran az 
egész rendre kiterjedő legocsmányabb megszólással 
terheltek. Elhangzott már olyan állítás, hogy a 
szerzetesek lettek az egész papság bűnbakjai, mert 
őket veszedelem nélkül lehetett gúnyolni.?! Ez 
azonban minden módon téves állítás. A novellákban és 
színdarabokban csak azért szerepelnek olyan sűrűn, 
mert ez a két irodalmi műfaj az állandó és ismert 
típusokat kedveli, amelyekben a képzelet könnyen ki 
tudja egészíteni azt, amit az író csupán jelzett bennök. 
De meg a novella a világi papságot sem kíméli.322 
Harmadszor az irodalom minden többi ágából való 
számtalan följegyzés a bizonysága annak, hogy milyen 
hetykén beszéltek és ítélkeztek nyilvánosan a 
pápaságról és a római curiáról; a képzelet szabad 
alkotásaitól azonban nem szabad ilyesmit várnunk. 


Negyedszer: néha a szerzetesek is szörnyű bosszút 
tudtak állani. Annyi mindenesetre igaz, hogy a 
szerzetesek ellen volt legerősebb az ellenérzés és 
hogy a kolostori élet, az egész egyházi berendezés, a 
hit — rendszerének, sőt általában a vallás 
értéktelenségének eleven bizonyságaiként 
szerepeltek, aszerint, hogy mennyire bővítettek 
elleneik jogosan vagy jogtalanul a következtetéseken. 
Föltehető, hogy Itáliában éberebb emléke maradt a 
két nagy kolduló szerzet keletkezésének, mint egyéb 
országokban; hogy még élt az olaszok tudatában, hogy 
a két szerzet eredetileg a reakció??? eszköze az ellen, 
amit a XIII. század eretnekségének mondanak, vagyis 
az újabb olasz szellem korai erős megmozdulásának. 
És az a papi rendőri szervezet, amelynek ellátása a 
dömések állandó feladata volt, bizonyára sohasem 
keltett egyéb érzést, mint titkos gyűlöletet és gúnyt. 
Ha a Decameronét és Franco Sacchetti novelláit 
olvassuk, azt hihetnők, hogy kimerítik a szerzetesek 
és apácák ellen irányuló gonosz emberszólást. Ámde a 
reformáció kora felé közeledtében feltűnően fokozódik 
ez a hang. Szívesen mellőzzük Aretinót, mert 
Ragionamentijjében a kolostori élet csak arra való 
ürügyül szolgál neki, hogy szabadjára eressze a maga 
természetét. De valamennyi többi helyett meg kell itt 
neveznünk egy tanút: Masucciót, ötven novellája első 
tízében. A legnagyobb felháborodással és azzal a céllal 
írta őket, hogy elterjedjenek s ezért a legelőkelőbb 
személyiségeknek ajánlotta őket, még  Ferrante 
királynak és nápolyi Alfonso hercegnek is. Maguk a 
történetek részben régebbiek és némelyikük már 
Boccaccióból is ismeretes; néhányuknak félelmetes a 
nápolyi időszerűsége. A néptömegeknek hamis csodák 
által való elámítása és kiszipolyozása, a gyalázatos 
életmóddal kapcsolatosan, valósággal kétségbeejti a 
gondolkodó nézőt. A vándorló minorita barátokról ezt 


írja: , Csalnak, rabolnak és paráználkodnak és ha már 
nagyon megszorulnak, a szentet játsszák és csodákat 
tesznek: egyikük San Vincenzo köntösét, másikuk San 
Bernardino. írását,t a harmadik Capistrano Szent 
János szamarának zabláját mutatja föl. . . , Mások 
, Ccinkostársakat szegődtetnek, akik látszólag vakok 
vagy halálos betegek és reverendájuk szegélyének 
vagy a velük hozott ereklyék érintésétől a tömeg 
között hirtelen meggyógyulnak; erre mindenki azt 
kiáltja, — hogy: —  Misericordia! Megkondítják a 
harangokat és hosszú, ünnepélyes jegyzőkönyvet 
vesznek föl". Megesik, hogy a szószéken álló 
szerzetesnek egy másik szerzetes, aki a nép között áll, 
hetykén azt kiáltja, hogy hazudik; de akkor a 
közbeszóló hirtelen úgy érzi, mintha az ördög szállotta 
volna meg, mire a prédikátor megtéríti és 
meggyógyítja- merő komédia. Az illető cinkostársával 
annyi pénzt gyűjtött, hogy az egyik bíborostól egy 
püspökséget vehetett rajta, s azon azután mind a 
ketten kényelmesen tölthették el életüket. Masuccio 
nemigen tett különbséget a ferencesek és a dömések 
között, mert az volt a véleménye, hogy méltók 
egymáshoz. ,És az ostoba közönség hagyja, hogy 
belerántsák gyűlölködésükbe és pártviszályukba és 
nyilvános tereken??5 vitatkozik erről és ferencesekre 
meg dömésekre oszlik! , Az apácák kivétel nélkül a 
barátokéi; mihelyt világiakkal szűrik össze a levet, 
bezárják és üldözik őket, a többi pedig valóságos 
lakodalmat ül a barátokkal s közben még misét is 
énekelnek, szerződéseket fogalmaznak és bőségesen 
fogyasztanak ételt és italt. ,Jó magam is", mondja 
Masuccio, ,nem egyszer, hanem sokszor jelen voltam, 
mindent láttam és kezemmel érinthettem volna. Az 
olyan apácák azután vagy helyes kis barátokat 
szülnek, vagy elhajtják magzatukat, és ha valaki azt 
állítaná, hogy ez hazugság, akkor vizsgálja meg az 


apácakolostorok csatornáit és bennök egész 
gyűjteményre való gyönge csontocskát talál majd, 
akár Heródes idején Betlehemben. Ilyen és egyéb 
dolgokat rejteget a kolostori élet. A gyónásban persze 
megkönnyítik egymásnak dolgát a szerzetesek és egy- 
egy miatyánkot mondatnak olyan cselekedetekért, 
amilyen miatt minden bűnbocsánatot megtagadnának 
a világi embertől, mintha eretnek volna. Azért nyíljon 
meg a föld és nyelje el elevenen, pártfogóikkal együtt 
az olyan gonosztevőket." Könyvének egy másik helyén 
Masuccio arra való tekintettel, hogy a szerzetesek 
hatalma lényege szerint mégis a másvilágtól való 
félelmen alapszik, ezt a különös kívánságát fejezi ki: 
, Az lenne számukra a legjobb büntetés, ha az Isten 
mentül hamarabb megszüntetné a tisztító tüzet; akkor 
azután nem élhetnének alamizsnából és megint a 
fejsze nyelét kellene megmarkolniuk." Ha Ferrante 
uralkodása idején, sőt hozzá magához így volt szabad 
írni, az talán azzal függött össze, hogy a királyt 
elkeserítette egy hamis csodatétel, amelyet az ő 
számára rendeztek. Egy Tarantoban elásott és azután 
megtalált fölírásos ólomtáblával a spanyolországihoz 
hasonlatos zsidóüldözésre akarták kényszeríteni és 
mikor a király keresztül látott a csaláson, szembe 
szálltak vele. Egy  álkoplalót is  lelepleztetett 
ugyanúgy, mint korábban egyszer az apja, Alfonso 
király. Az udvar legalább nem volt bűnrészese a sötét 
babonáknak.?" Olyan szerzőt hallgattunk meg, aki 
komolyan nézte a dolgokat és ő korántsem az egyetlen 
a maga nemében. Tömegével gyűlik a gúny és 
gyalázkodás a kolduló szerzetesekre és átjárja az 
egész irodalmat.??" Alig kételkedhetünk abban, hogy a 
reneszánsz hamarosan véget vetett volna ezeknek a 
szerzetes rendeknek, ha közbe nem jön a német 
reformáció és az ellenreformáció. Népszerű 
hitszónokaik és szentjeik bajosan mentették volna 


meg okét. Csak annyi kellett volna, hogy kellő időben 
megegyezzenek olyan pápával, aki mint például X. 
Leó, megvetette a kolduló szerzeteket. Ha a kor 
szelleme mégis csupán vagy nevetségeseknek, vagy 
visszataszítóknak látta őket, az egyházra nézve már 
csak koloncok voltak. És ki tudja, mi várt volna akkor 
magára a pápaságra, ha a reformáció meg nem menti. 
Az a hatalom, amelyet a dömés kolostor pater 
inguisiítors az illető városban kifejtett, a kései XV. 
században még éppen elég nagy volt ahhoz, hogy a 
művelteket feszélyezze és felháborítsa, de tartós 
félelmet és  áhítatosságot már nem tudott 
kikényszeríteni.328 Már nem volt lehetséges, miként 
azelőtt, a puszta érzületet büntetni és a 
tulajdonképpeni téves tanoktól az is könnyen 
óvakodhatott, aki különben az egész papsággal 
szemben a legszabadabb szájú volt. Ha csak valamely 
hatalmas politikai párt segítsége nem járult hozzá 
(mint Savonarola esetében), vagy nem gonosz 
varázslat megbüntetéséről volt szó (mint felső-itáliai 
városokban gyakran), akkor a XV. század végén és a 
XVI.-nak elején már csak ritkán került sor a máglyára. 
Számos esetben, úgy látszik, beérték az inkvizítorok a 
tanítások egészen felszínes visszavonásával, sőt 
megtörtént, hogy a vesztőhelyre menet kiragadták 
kezükből az elítéltet. Bolognában (1452) Niccolő da 
Verona papot mint halottidézőt, ördögűzőt és 
szentséggyalázót már megfosztották papi 
méltóságától a San Domenico temploma előtt épített 
fa-színpadon és a piazzán rakott máglyára készültek 
vele, amikor útközben kiszabadította egy sereg ember, 
akiket a johanita Achille Malvezzi, az eretnekek ismert 
barátja és apácák meggyalázója, küldött. A pápai 
követ (Bessarion bíboros) azután már a tetteseknek 
csak egyikét tudta megkeríteni és azt föl is 
akasztották; Malvezzi háborítatlanul élt tovább. 


Figyelemre  — érdemes, — hogy az előkelőbb 
szerzetesrendek, tehát a bencések és elágazásaik, 
nagy vagyonuk és jólétük ellenére is kevésbé voltak 
gyűlöltek, mint a kolduló szerzetek; tíz novella közül, 
amelyekben fraték-ról (barát) van szó, legföljebb egy 
olyan fordul elő, amelynek monaco (szerzetes) a 
tárgya és áldozata. Előnyére vált ezeknek a 
szerzeteknek, hogy régebbiek voltak és rendőri 
szándék nélkül alapították és hogy nem avatkoztak a 
magánéletbe. Akadtak közöttük jámbor, tudós és 
elmés emberek, az átlagot azonban egyikük, 
Firenzuola így jellemzi: , Ezek a jóltápláltak az ő bő 
csuhájukban nem mezítláb való vándorlással és 
prédikálással töltik idejüket, hanem csinos kordován 
papucsban ülnek cyprusfával kirakott szép zárkáikban 
és kezüket egybefonva pihentetik hasukon. Es ha 
egyszer mégis el kell mozdulniuk helyükről, akkor 
öszvéren és kövér kis lovacskán lovagolnak 
kényelmesen, mintha üdülni mennének. A fejüket nem 
fárasztják túlságosan sok könyvnek a 
tanulmányozásával, nehogy a tudás szerzetesi 
együgyűségük helyébe luciferi  elbizakodottságot 
vigyen." 

Aki annak a kornak irodalmát ismeri, az el fogja 
hinni, hogy az eddigiekben csak a tárgy megértéséhez 
legszükségesebbet közöltük. Nyilvánvaló, hogy a 
világi papságnak és a szerzeteseknek ilyen híre 
szükségképpen számtalan emberben megrendítette a 
legszentebben való hitet. — Micsoda — szörnyű 
összefoglaló ítéletek ütik meg fülünket! Csupán 
egyiküket közöljük. Guicciardini, a  Medici-pápák 
történetírója és sok esztendeig hivatalnoka, mondja (1 
529) aforizmáiban: ,Senkiben sem kelt nagyobb 
idegenkedést, mint bennem a papok becsvágya, 
kapzsisága és ki-csapongása, azért is, mert ezeknek a 
bűnöknek mindenike gyűlöletes, de azért is, mert 


egyikük is vagy valamennyiük kevéssé illik az olyan 
emberekhez, akik azt vallják magukról, hogy Istentől 
különösen függő rendhez tartoznak, leginkább pedig 
azért, mert ezek a bűnök egymással annyira 
ellentétesek, hogy együtt csak egészen különös 
egyénekben fordulnak elő. Mindazonáltal az az állás, 
amelyet több pápánál elfoglaltam, arra kényszerített, 
hogy a magam haszna érdekében a pápák nagyságát 
kívánjam. Ha ez nincsen, Luther Mártont úgy 
szerettem volna, mint önmagamat, nem azért, hogy 
szabaduljak azoktól a törvényektől, melyeket a 
kereszténység úgy, ahogy közönségesen magyarázzák 
és értik, reánk rak, hanem hogy a gonosztevőknek azt 
a seregét (guesta caterva di scelerati) az őket 
megillető határok közé utasítva lássam úgy, hogy 
bűntelenül vagy hatalmuktól megfosztva kelljen 
élniök." 

Ugyanez a Guicciardini azt is hiszi, hogy mindaz, 
ami természetfölötti, homályban marad, hogy a 
bölcselők és a teológusok csak ostobaságot tudnak 
róla mondani, hogy csodák minden vallásban 
előfordulnak, egyikre nézve sincsenek bizonyságok és 
végül még ismeretlen természeti jelenségekkel lehet 
megmagyarázni őket. Arról a hegyeket megmozdító 
hitről, amely akkoriban Savonarola  követőiben 
jelentkezett, megállapítja, hogy furcsa tünemény, de 
nem fűz hozzá keserű megjegyzést. Ilyen 
hangulatokkal szemben a papságnak és a 
szerzetességnek megvolt az a nagy előnye, hogy az 
emberek megszokták őket, és hogy létük mindenkinek 
létével érintkezett és egybeszövődött. Ugyanaz az 
előny ez, amely eleitől fogva minden régi és hatalmas 
dologban megvolt a világon. Mindenkinek volt valami 
reverendában vagy csuhában járó rokona, valami 
pártfogásban való reménysége vagyabban, hogy majd 
az egyház kincséből részesedik, Itália közepén pedig a 


római curia székelt, amely embereit néha hirtelen 
gazdaggá tette. De hangsúlyozni kell, hogy mindez 
nem kötötte meg sem a nyelveket, sem a tollakat. 
Hiszen a rágalmazó komikum szerzői többnyire maguk 
is barátok, egyházi javadalmasok stb.; Poggio, aki a 
faceziákat írta, fölvette a kisebb egyházi rendeket 
Francesco Berni kanonok volt, Teofilo Folengo bencés 
volt (igaz, hogy nagyon állhatatlan bencés), Matteo 
Bandello, aki tulajdon szerzetét nevetségessé teszi, 
domes barát volt, mégpedig e rend egyik 
generálisának unokaöccse. A biztosság érzetének 
túlsága ösztökéli ezeket az embereket? vagy annak 
szüksége, hogy rendjük rossz hírétől elkülönítsék 
személyüket? Vagy az a pesszimista önzés, amelynek 
jelszava: ,minket még elbír"? Talán mindebből volt 
benne valami. Folengo esetében persze már a 
lutherség megismerhetően közrejátszik. 

Az áldásoktól és szentségektől való függés, amelyről 
a pápaságról beszélve már volt szó, a nép hivő 
részében — magától értetődő; a —— fölszabadult 
szellemekben az ifjúkori emlékek erejét és a rég 
megszokott jelképek varázsos hatalmát jelenti és 
bizonyítja. A haldoklónak — akárki legyen is - a papi 
feloldozás utáni vágyakozása a pokoltól való 
félelemnek maradványa még az olyan férfiban is, mint 
amilyen ama Vitellozzo volt. Olyan tanulságos példát, 
mint az övé, aligha lesz lehetségestalálni. Az egyház 
tanítása a pap character indelebiliséje (eltörülhetetlen 
jellem), amely mellett a papszemély közömbös, azzal 
az eredménnyel járt, hogy az ember valójában 
megvetheti a papot és mégis vágyakozhatik egyházi 
kegyszerei után. De persze akadtak dacos lelkek is, 
például Galeotto, Mirandola fejedelme, aki 1499-ben 
tizenhat éve tartó egyházi kiközösítésben halt meg. 
Tizenhat évig miatta a város is átok alatt volt úgy, 
hogy sem misét nem mondtak, se halottat be nem 


szenteltek Mirandolában. 

Fényesen világlik ki mind e kétértelműségek közül a 
nemzet viszonya az ő nagy prédikátoraihoz. A Nyugat 
többi országát is meghatotta időnként a szent 
szerzetesek szónoklata, de mi volt az az olasz városok, 
az olasz vidék időszakonként meg-megismétlődő 
megrendüléséhez képest? Azonfelül példának okáért 
az egyetlen ember, aki a XV. század folyamán hasonló 
hatással működött, egy abruzzói születésű szerzetes 
volt, ti. Giovanni Capistrano.??? Azok a lelkek, amelyek 
oly nagy komolyságot és olyan vallásos hivatottságot 
hordanak magukban, az akkori északon önkéntelen 
jelenségek, misztikusok; délen szétáradok, 
gyakorlatiak, és egyek a nemzettel abban, hogy nagy 
tisztelettel vannak a nyelv és az ékesszólás iránt. 
Észak megteremti az Imitatio Christit?? (Krisztus 
követése), amely csöndesen, eleinte csak a zárdákban, 
de évszázadokra kiterjedően hat; délen olyan emberek 
teremnek, akik óriási pillanatnyi hatással vannak az 
emberekre.  — Hatásuk valójában a lelkiismeret 
nyugtalanításán alapszik.  Szónoklataik erkölcsi 
prédikációk, amelyekben nincsen elvontság, amelyek 
külön-külön esetekre vonatkoznak és amelyeknek 
hatását fokozza a szónok fölszentelt,  aszkétai 
személye; a fölizgult képzelet azután önmagától adja 
hozzá a csodát, még a prédikátor akaratának ellenére 
is. Capistrano például beérte azzal, hogy a sokezer 
betegre, akit eléje vittek, keresztet vetett és 
megáldotta a Szentháromság, meg mesterének, San 
Bernardinónak nevében, amire azután  egyszer- 
másszor valóságos gyógyulás következett be, mint 
ahogy az ilyen esetekben történni szokott. Brescia 
krónikása ehhez ezt a magyarázatot fűzi: , Szép 
csodákat mívelt, de az emberek sokkal többet 
meséltek, mint ami igaz volt." A leghatalmasabb érv 
nem annyira a tisztítótűzzel és a pokollal való 


fenyegetésvolt, mint sokkal inkább a maledizionénak, 
a gonosszal összefüggő és az egyes személyekre ható 
földi átoknak rendkívül eleven kifejtése. Krisztus és a 
szentek megszomorításának következményei még 
életében utolérik az embert. A szenvedélyükben, 
bosszúszomjukban és gonosztetteikben megátalkodott 
embereket csak így volt lehetséges megbánásra és 
vezeklésre bírni, márpedig ez volt a legfontosabb cél. 
így prédikált a XV. században Bernardino da Siena, 
Alberto da Sarteano, Giacomo délie Marche, Giovanni 
Capistrano, Roberto de Lecce és mások; végül 
Girolamo Savonarola. Nem volt elfogultabb ítélet, 
mint az, amelyet a kolduló szerzetesekre mondtak; a 
prédikátorok leküzdötték. Az elbizakodott 
humanizmus bírált és csúfolódott; példának okáért 
Poggio, aki szerint könnyű a dolga a prédikátoroknak, 
mert minden városban ugyanavval hozakodnak elő és 
a népet butábban bocsátják el, mint ahogy egybegyűlt. 
Mihelyt azonban a prédikátorok megszólaltak, a 
hallgatóság nem törődött többé a gúnyolódó 
humanizmussal. A jelenség nem volt új és az olyan 
csúfondáros nép, mint a firenzei, már a XIV. 
században megtanulta, hogy a prédikátorok torz 
példányaival hogyan kell elbánni, ha a szószéken 
megjelennek;??! mikor Savonarola föllépett, mégis 
annyira magával ragadta a  firenzeieket, hogy 
nemsokára egész szeretett műveltségük és 
művészetük szétolvadni készült azon az izzó tűzön, 
amelyet Savonarola gyújtott. Még az sem volt képes 
arra, hogy magában az ügyben kárt tegyen, hogy 
képmutató barátok a velük egyetértők segítségével 
nagymértékben  profanizálták a szent ügyet és 
segítségükkel tetszés szerint tudták megindítani 
hallgatóikat. Az emberek továbbra is nevettek a koholt 
csodákkal és hamis ereklyék??? felmutatásával dolgozó 
közönséges szerzetesi prédikációkon, de továbbra is 


nagyra becsülték az igazi nagy prédikációkat. Ezek a 
prédikációk a XV. század igazi olasz különlegességei. 
A rend küldi ki a prédikátorokat - általában Szent 
Ferenc rendje, mégpedig az ún.  observantiás 
ferenceseké -aszerint, hogy mennyire hívják őket. Erre 
leginkább akkor kerül sor, ha a városokban súlyos 
természetű nyilvános vagy magánpártviszály tör ki, de 
a közbiztonság ijesztő  meglazulása és az 
erkölcstelenség elburjánzása idején is. Ha azután 
valamelyik prédikátornak nagy lett a híre, akkor külön 
alkalom nélkül is hívják a városok; a prédikátor oda 
megy, ahová följebb-valói küldik. Működésüknek külön 
ága a török ellen való keresztesháború prédikálása; 
nekünk azonban itt leginkább a töredelmességet 
hirdető prédikációval van dolgunk. A prédikáció 
tartalmi sorrendje, ha módszeresen állapították meg, 
úgy látszik, egyszerűen a halálos bűnök egyházi 
elsorolását követte; mennél sürgetőbb azonban a 
pillanat, annál előbb tér át a prédikátor közvetlenül a 
fő célra. Talán rendjének egyik hatalmas méretű 
templomában vagy a székesegyházban kezdi; nem sok 
idő múlva a legnagyobb piazza is kicsiny a mindenfelől 
odaözönlő nép számára, úgyannyira, hogy magára a 
prédikátorra nézve is életveszéllyel jár a jövés-menés. 
A prédikáció rendszerint óriási körmenettel fejeződik 
be, de a város legelső tisztviselői is, akik maguk közé 
veszik a prédikátort, alig tudják megóvni a tömegtől, 
amely kezét-lábát csókolja és kámzsájából darabokat 
szabdal le. Az uzsora, az előrevásárlás és a 
tisztességtelen divatok ellen irányuló prédikáció 
közvetlen és legkönnyebben adódó eredménye a 
börtönök megnyílása volt, azaz csupán az 
adósságcsinálás — miatt  lecsukott szegényebbek 
szabadon bocsátása. Ezen kívül a fényűzési cikkek 
meg a veszélyes és ártalmatlan időtöltés eszközeinek: 
a  kockának, kártyának, mindenféle játékoknak, 


álarcoknak, hangszereknek, énekes könyveknek, írott 
varázsigéknek, hamis hajékeknek stb. elégetése. 
Mindezt a holmit kétségtelenül tetszetősen 
csoportosították egy állványon, a tetejére pedig még 
egy ördögalakot erősítettek, azután meggyújtották az 
egészet. Ezután a keményebb lelkek kerülnek sorra; 
aki már régen nem gyónt, most meggyónik, a 
jogtalanul visszatartott jószágot visszaadják, a 
veszedelemmel terhes gyalázkodásokat visszavonják. 
Olyan szónokok, mint Bernardino da Siena, nagyon 
buzgón és gondosan foglalkoztak az emberek 
hétköznapi dolgaival és azok erkölcsi vonatkozásával. 
Kevés mai teológusunk volna hajlandó arra, hogy 
reggeli  — prédikációt  kíséreljen — meg — mondani 
, szerződésekről, visszatérítésekről, állami 
járadékokról és a leányok kiházasításáról", mint 
amilyent Bernardino egyszer a firenzei dómban 
mondott. Kevésbé óvatos prédikátorok ilyenkor 
könnyen beleestek abba a hibába, hogy túlságosan 
hevesen mentek neki emberi osztályoknak, 
iparágaknak, hivatalnoki állásoknak annyira, hogy a 
hallgatóság fölizgult lelke a kiprédikáltak ellen való 
tettlegességben könnyebbült meg.333 Bernardino da 
Sienának egy Rómában tartott szónoklata is (1424) 
azonfelül, hogy a 5 Capitóliumon  pipere- és 
varázslószereket égettek el, még más 
következménnyel is járt: , Ezután — olvasható??? — 
Finicella boszorkányt is megégették, mert ördögi 
szerekkel sok gyermeket megölt és sok embert 
megboszorkányozott, és egész Róma elment oda, hogy 
megnézze." A prédikáció legfontosabb célja azonban, 
mint fönnebb már megjegyeztük, a viszálykodók 
kibékítése és a bosszúról lemondatása. Erre 
rendszerint csak a prédikációsorozat végén került sor, 
mikor az általános töredelmesség hajlandósága 
lassanként az egész várost elfogta, mikor a levegő 


megremegett az egész nép kiáltásától: misericordia! - 
Ekkor került sor az ünnepélyes békekötésekre és 
ölelkezésekre, még akkor is, ha a viszálykodó pártok 
között kölcsönös gyilkosságok estek. A már 
számkivetetteknek készakarva megengedték, hogy a 
szent szándék érdekében visszatérhessenek a városba. 
Úgy látszik, hogy az ilyen pacekat (békekötések) 
azután is megtartották, hogy az emelkedett hangulat 
elmúlt, és olyankor számos nemzedéken át áldott 
maradt a szerzetes emléke. De voltak vad és 
rettenetes válságok is, például a római della Valle és 
Croce családé (1482), amikor maga a nagy Roberto da 
Lecce is hiába hallatta szavát.335 A nagyhét előtt nem 
sokkal még számtalan ember előtt prédikált Roberto 
Minerva temploma előtt; ekkor a nagycsütörtököt 
megelőző éjszakán játszódott le a ghettó-nál a Palazzo 
della Valle előtt a szörnyű utcai harc; másnap reggel 
Sixtus pápa kiadta a parancsot a ghetto lerombolására 
és — utána megtartotta az  aznapon esedékes 
szertartásokat; — nagypénteken — Roberto megint 
prédikált, feszületet tartott kezében; de csak sírni 
tudott ő is, hallgatósága is. Erőszakos, önmagukkal 
meghasonlott lelkek a töredelmi prédikációk hatása 
alatt gyakran határozták el magukat arra, hogy 
kolostorba vonulnak. Volt közöttük mindenfajta rabló 
és gonosztevő, de voltak éhező katonák is.336 
Elhatározásukban része volt a csodálatnak is, amely a 
szent barátot legalább az élet külső körülményei 
dolgában tehetsége szerint megközelíteni szeretné. 

A befejező prédikáció azután hangosabb áldás, 
amely ezekbe a szavakba foglalódik: la pace sia con 
voi! (Béke legyen veletek!). Nagy emberseregek 
kísérik a prédikátort a legközelebbi városba és ott újra 
végighallgatják beszédeinek egész sorát. A rendkívüli 
hatásra való tekintettel, amelyet ezek a szentférfiak 
kifejtettek, a papságnak és a kormányoknak kívánatos 


volt, hogy legalábbis ne tegyék ellenségeikké őket. 
Egyik eszköze ennek az volt, hogy ügyeltek arra, hogy 
prédikátorokként csak olyan szerzetesek vagy papi 
férfiak léphessenek föl," akik legalább a kisebb 
egyházi rendeket fölvették úgy, hogy a rend vagy a 
megfelelő testület bizonyos mértékig felelős volt 
értük. De határozottan megvont határt itt sem lehetett 
betartani, mert az egyházat, tehát a szószéket is 
régóta igénybe vették a nyilvánosság mindenféle 
céljai, a bírósági aktusok, közlések, felolvasások stb. 
számára, és mert a tulajdonképpeni prédikálásra is 
olykor a humanistának és világi férfiúnak engedték át 
a szót. Amúgy is volt már egy felemás emberi osztály, 
amelynek tagjai sem szerzetesek, sem papok nem 
voltak, de a világról mégis lemondtak, ti. az Itáliában 
igen számos remete, és azok néha minden megbízás 
és felszólítás nélkül megjelentek és magukkal 
ragadták a népet.?$ Ilyen eset játszódott le Milanóban 
azután, hogy a franciák másodszor is elfoglalták a 
várost (1516), igaz, hogy olyan időben, amikor nagy 
volt a zavar; egy toscanai remete, talán Savonarola 
pártjabeli, több hónapon át birtokolta a dóm 
szószékét, a leghevesebben vitázott az egyházi 
felsőbbséggel, új gyertyatartót és oltárt állított a 
templomban, csodákat mívelt és csak heves harcok 
után vonult el. Azokban az Itália sorsára nézve döntő 
évtizedekben mindenfelé föléled a jövendőmondás és 
ahol fölüti fejét, seholsem korlátozható valamely 
meghatározott néposztályra. Ismeretes például, hogy 
Róma feldúlása előtt a remeték milyen dacosan léptek 
föl jóslásaikkal. Akiben közülük nem volt szónoki 
képesség, az követével jelképeket küldött, mint 
például az a Siena környékebeli aszkéta, aki (1496) 
egy ,remetécskét", vagyis egy tanítványát küldte a 
rettegő városba; tanítványa botra tűzött halálfejet vitt, 
amelyen a fenyegető bibliai mondást tartalmazó 


cédula függött. 

De gyakran maguk a barátok sem kímélték a 
fejedelmeket, a hatóságokat, a papságot, még a 
tulajdon rendjüket sem. Bár olyan szónoklatra, mint 
amilyent a XIV. század Paviájában Fra Jacopo de" 
Bussolari mondott??? egyenesen azzal a céllal, hogy 
megbuktasson egy zsarnoki uralkodóházat, az azután 
következő időkben nem akad példa, de annyival 
inkább a rosszalló bírálatra, magával a pápával 
szemben is, annak tulajdon kápolnájában; arra is, 
hogy prédikátorok gyermekes politikai tanácsokat 
osztogatnak az őket hallgató fejedelmeknek, akik 
pedig úgy vélik, hogy azokra nem szorultak rá." A 
milanói Castello terén 1494-ben egy, az Incoronata 
templomból való (tehát Ágoston-rendi), világtalan 
prédikátor megkockáztathatta, hogy ezt kiáltsa a 
szószékről Lodovico Moro felé: , Ne mutasd meg a 
franciáknak, ó Uram, az utat, mert meg fogod 
bánni!" Voltak jövendőmondó szerzetesek, akik 
tatán nem politizáltak közvetlenül, de a jövőnek olyan 
rettenetes képét vetítették föl, hogy a hallgatóknak 
elállt belé a lélegzetük. Nem sokkal X. Leó pápává 
választása után (1513) az ilyen szerzeteseknek egész 
csoportja, tizenkét ferencrendi barát, bejárta Itália 
különböző tájait, amint azokat egymás között 
felosztották: egyikük, aki Firenzében prédikált, Fra 
Francesco di Montepulciano, fokozódó borzadást 
keltett az egész népben, mert nyilatkozatai inkább 
túlozva, mint enyhítve, azok közé is eljutottak, akik a 
tolongás miatt nem tudtak közelébe férni. Egy ilyen 
szónoklata után hirtelen meghalt , mellfájásban"; 
mindenki köréje sereglett, hogy megcsókolja a halott 
lábát; azért is éjnek idején temették el a legnagyobb 
csöndben. De a jövendőmondásnak újra lángragyúlt 
szellemét, amely most már nőket és parasztokat is 
megszállt, csak a legnagyobb fáradság árán sikerült 


lelohasztani. ,Hogy az embereket kissé megint 
fölvidítsák, a Mediciek, Giuliano (Leó pápa fivére) és 
Lorenzo megrendezték 1514 Szent János napján 
azokat a pazar  ünnepélyeket,  vadászatokat, 
felvonulásokat és lovagi tornákat, amelyekre néhány 
nagy úron kívül hat bíboros is érkezett Rómából, igaz, 
hogy álruhában." 

A legnagyobb böjti prédikátort és prófétát azonban 
már 1498-ban megégették Firenzében: a ferrarai Fra 
Girolamo Savonarolát. Be kell itt érnünk néhány reá 
vonatkozó utalással. Az a hatalmas műszer, amellyel 
Firenzét átalakítja, és amellyel rajta uralkodik (1494- 
1498), a szónoklata, s róla a ránkmaradt, jobbára a 
helyszínen hiányosan leírt prédikációk nyilván igen 
mérsékelt fogalmat adnak. Nem mintha föllépésének 
külső eszközei különösebben megragadok lettek 
volna, mert hangja, kiejtése, beszédeinek retorikai 
szerkezete stb. inkább lényének gyöngébbik része 
volt, és ezért, aki stílusosan és művészien prédikáló 
szónokot kívánt meghallgatni, vetélytársához, Fra 
Marino da Genazzanóhoz fordult. De Savonarola 
beszédét az a magas rendű egyéni erő járta át, 
amelyre utána Lutherig nem volt példa. Maga 
Savonarola megszállottságnak minősítette ezt, és 
ezért szerénytelenség nélkül igen nagyra tartotta a 
prédikátori hivatást: a prédikátor fölött a lelkek nagy 
hierarchiájában közvetlenül az angyalok legalsóbb 
köre következik. Ez a teljesen lobogó lánggá változott 
egyéniség mindenekelőtt még egy másik, még egy 
nagyobb csodát művelt; a tulajdon kolostora, a dömés- 
rendi San Marco, azután Toscana valamennyi dömés- 
zárdája egy véleményre tér és egy önkéntes nagy 
reformra vállalkozik. Ha tudjuk, hogy mik voltak 
akkoriban a kolostorok és hogy a szerzetesek körében 
milyen végtelenül nehéz volt a legcsekélyebb változást 
is keresztülvinni, akkor kétszeresen elcsodálkozunk a 


felfogásnak olyan teljes megváltozásán, amilyen ott 
végbement. Mikor a dolog már folyamatban volt, azzal 
kapott erőre, hogy a hasonlóan gondolkodók nagy 
számmal lettek  dömés-barátok. A legelőkelőbb 
családok fiai novíciusként léptek be San Marco 
kolostorába. 

Szent Domonkos rendjének ez a reformja, amely 
egy bizonyos országra 

szorítkozott, az első lépés volt a nemzeti egyház 
felé, amelyre óhatatlanul sor kerül, ha ez a szellem 
hosszabb életű. Maga Savonarola ugyan az egész 
egyház reformját kívánta, és annak érdekében még 
működésének végefelé is minden hatalmasságnak 
sürgető figyelmeztetéseket küldött, amelyekben zsinat 
összehívását kívánta. Ámde míg az ő rendje és pártja 
Toscanára nézve szellemének egyedül lehetséges 
szervévé lett, a földnek sójává, a szomszédos vidékek 
régi állapotukban vesztegeltek. A lemondásból és 
képzeletből egyre inkább olyan állapot keletkezik, 
amely Firenzét az Isten földi országává akarja tenni. A 
jóslatok, amelyeknek részben való teljesedése 
emberfölötti tekintélyhez juttatta Savonarolát, voltak 
az a közeg, amelynek segítségével a mindenható olasz 
képzelet a legjobban körülbástyázott és a 
legszeretőbb lelken is úrrá lett. Az observantiás 
ferencesek a dicsőségnek abban a visszavert 
fényében, amelyet S. Bernardino da  Sienától 
örököltek, eleinte azt hitték, hogy a nagy döntést 
versengésükkel meg tudják fékezni. Egy közülük való 
szerzetesnek, Domenico da Ponzó-nak megszerezték a 
dóm szószékét és Savonarola baljóslatain még 
rosszabb sorsot ígérő jóslatokkal igyekeztek túltenni, 
mígnem Pietro de" Medici, aki még akkor Firenzében 
uralkodott, egyelőre mind a kettőnek hallgatást 
parancsolt. Nem sokkal ezután, mikorvVIII. Károly 
Itáliába vonult és a Medicieket elűzték, mint ahogy azt 


Savonarola érthető szavakkal megjósolta, már csupán 
neki hittek. És itt el kell ismernünk, hogy Savonarola a 
maga sejtéseit és látomásait nem bírálta, viszont 
másokéval szemben meglehetősen szigorú volt. 
Halotti beszédében, amelyet Pico della Mirandolára 
mondott, az elhalt baráttal kissé kegyetlenül bánik. 
Mert Pico nem akart a dömések rendjébe lépni, noha 
egy Istentől eredő belső hang unszolta reá, ő, 
Savonarola, maga arra kérte az Istent, hogy fenyítse 
meg egy kissé Picót; halálát azonban igazán nem 
kívánta; most azután alamizsna és imádság 
segítségével kivívott annyit, hogy Pico lelke egyelőre a 
tisztítótűzben van. Ami azt a vigasztaló látomást illeti, 
amely Picónak betegágyán megjelent, és amelyben a 
Madonna azt ígérte, hogy nem fog meghalni, 
Savonarola megvallja, hogy sokáig az ördög 
ámításának vélte, míg csak kinyilatkoztatás útján meg 
nem tudta, hogy a Madonna a második halált értette, 
ti. az örök halált. - Ha ez és az ilyesmi elbizakodottság 
volt, akkor az a nagy lélek legalább megbűnhődött 
érte olyan keservesen, 

ahogyan csak megbűnhődhetett; életének végső 
napjaiban Savonarola, úgy látszik, belátta 
látomásainak és jóslatainak semmiségét, de mégis 
elég belső nyugalom maradt benne ahhoz, hogy szent 
hangulatban menjen a halálba. Hívei azonban nem 
csak tanításához, hanem jóslataihoz is még három 
évtizeden át ragaszkodtak. Az állam újjászervezésén 
csak azért dolgozott, mert helyette ellenséges erők 
kerítették volna hatalmukba az ügyet. Méltánytalan 
dolog az 1495. év elejéről való félig demokratikus 
alkotmány szerint megítélni őt. Az az alkotmány nem 
jobb és nem rosszabb, mint más firenzei 
alkotmánytervezetek. Savonarola talán az egyetlen 
lett volna, aki az alattvaló államoknak szabadságát 
vissza tudta volna adni, és amellett a toscanai 


államnak egybe-tartozását valahogyan mégis meg 
tudta volna menteni. Ez azonban eszébe sem jutott. 

Az ilyesmire alapjában véve az elképzelhető 
legalkalmatlanabb ember volt. Igazi eszménye az Isten 
uralma, a teokrácia volt, amelyben mindenki boldog 
alázatosságban hajlik meg a Láthatatlan előtt, és 
amelyben a szenvedélyek minden összeütközésének 
eleve be van vágva az útja. Egész felfogása benne van 
a Signoria palotájának abban a feliratában, melynek 
tartalma már 1495 végén a jeligéje volt, és amelyet 
hívei 1527-ben megújítottak: Christo regi suo domino 
dominantium  liberatori deo summo opt. max. 
Mariaegue virgine Reginae dicavit. S. P. O. F. 
(Krisztus királynak, Urának szabadítójának a legfőbb, 
legjobb, legnagyobb Istennek és Szűz Máriának, 
Királynéjának ajánlja Firenze szenátusa és népe). A 
földi élethez és föltételeihez olyan kevés köze volt, 
mintáz igazi és szigorú szerzeteseknek. Nézete szerint 
az ember csak azzal foglalkozzék, ami lelkének 
üdvösségével közvetlenül összefügg. 

Milyen érthetően derül ki ez az ókori irodalomról 
vallott nézeteiben. , Az egyetlen jó", prédikálja, , amit 
Platon és Arisztotelész mívelt, az volt, hogy számos 
olyan érvvel hozakodtak elő, amelyek az eretnekek 
ellen felhasználhatók, ők is, más filozófusok is mégis a 
pokolban vannak. Egy vénasszony többet tud a hitről, 
mint Platon. A hit érdekében való volna, ha sok, 
egyébként hasznosnak tetsző könyvet 
megsemmisítenének. Mikor még nem volt annyi 
könyv, sem annyi természetes érv és vita, gyorsabban 
nőtt meg a hit, mint azóta." Az iskolák klasszikái 
olvasmányait Homéroszra, Vergiliusra és Ciceróra 
akarná korlátozni és ami még hiányzik, azt Szent 
Jeromossal és Szent Ágostonnal kiegészíteni; viszont 
nemcsak Catullust és Ovidiust, hanem Tibullust és 
Terentiust is száműzetésre kárhoztatná. Itt egyelőre 


ugyan még csak az aggodalmaskodó erkölcs szól 
belőle, de egy külön írásában elismeri, hogy a 
tudomány általában káros valami. Igazában, úgy véli, 
csak kevés embernek kellene foglalkoznia vele, hogy 
az emberi ismeretek hagyománya ki ne haljon, 
leginkább azonban azért, hogy mindig legyen az 
eretnek álokoskodásoknak leküzdésére néhány atléta 
készletben; a többi embernek a nyelvtanon, az 
erkölcsi tanításokon és a vallástanításon nem volna 
szabad túlmennie. A műveltség így természetesen 
megint teljesen a szerzetesek kezébe kerülne, és 
minthogy ugyanakkor a ,legtöbbet tudóknak és 
legszentebbeknek" kellene az államokon és 
birodalmakon uralkodniuk, az uralkodók is megint a 
barátok lennének. De ne is vizsgáljuk, hogy elment-e 
gondolatban ennyire Savonarola. Gyermekiebben nem 
is lehetne okoskodni. Az az egyszerű megfontolás, 
hogy az újra fölfedezett ókor és az ember egész 
szemléletének és gondolati körének óriási kitágulása a 
körülményekhez képest dicsőséges  tűz-próbája 
lehetne a vallásnak, eszébe sem jut a jó embernek. 
Legszívesebben eltiltaná azt, amitől másképpen nem 
lehet megszabadulni. Általában minden inkább volt, 
mint szabadelvű; az istentelen asztrológusok számára 
példának okáért ugyanazt a máglyát tartja készen, 
amelyen önmaga halt meg."§ 

Milyen hatalmasnak kellett lennie annak a léleknek, 
amely ebben a szűk szellemben lakott! Milyen tűz volt 
szükséges ahhoz, hogy a firenzeieknek a műveltség 
iránt való lelkességét meghajtásra bírja e felfogás 
előtt. Hogy mi mindent készek voltak művészeti és 
világi holmiból kiszolgáltatni neki, azt azok a híres 
áldozati tüzek mutatják, — amelyekhez képest 
Bernardino da Siena és mások minden talamója 
kevesetmondó. Savonarola némi zsarnoki 
rendőrösködése nélkül mindez nem eshetett meg. 


Általában nem csekélyek Savonarola 
beleavatkozásai az olasz magánélet szabadságába, 
mint ahogy erkölcsi reformjának megvalósítása 
érdekében például azt kívánta, hogy a 
szolgaszemélyzet gazdája körül kémkedjenek. Ami 
később Genfben a vas-markú Calvinnak kívülről való 
állandó ostromállapot segítségével is csak nehezen 
sikerült: a nyilvános és magánélet átalakítása, az 
Firenzében csupán kísérlet maradhatott és mint olyan, 
az ellenfeleket a végsőig elkeserítette. Idetartozik 
mindenekelőtt a 6 Savonarolától — megszervezett 
gyermeksereg, amely a házakba tolakodott és 
erőszakosan követelte a máglyára alkalmas tárgyakat; 
némely helyütt ütlegekkel utasították el őket; arra, 
hogy a fölserdülő szentéletű polgárság fikcióját mégis 
megőrizzék, megletteket adtak melléjük 
oltalmazóknak. Így tudták azután már az 1497-i év 
utolsó farsangi napján és a következő esztendőnek 
ugyanazon a napján a Signoria terének nagy 
autodaféit megrendezni. Lépcsőzetes gúla emelkedett, 
a rogushoz hasonlatos, amelyen római császárok 
tetemét szokták megégetni. Alul, a talapzathoz 
legközelebb  álarcokat,  álszakállakat, — maskarák 
jelmezeit és egyebeket csoportosítottak; fölöttük a 
latin és olasz költők könyvei következtek, többek 
között Pulci Morgantéja, Boccaccio, Petrarca, részint 
drága pergamenre nyomott könyvek és miniatúrákkal 
díszített kéziratok; azután nők csecsebecséi és 
piperetárgyai, illatszerek, tükrök, fátylak, hajdíszek; 
még följebb lantok, hárfák, sakktáblák, játékkártyák; a 
két legfelső lépcsőfokon végül csupa festmény hevert, 
különösen női szépségek képe, részint Lucretia, 
Cleopatra, Faustina klasszikái nevén szereplők, 
részint élőkről készült arcképek, például a szép 
Bencináról, Lena  Moralláról, Bina és Maria de" 
Lenziről. Az első alkalommal egy jelenvolt velencei 


kereskedő 22 000 arany tallért kínált a Signoriának a 
gúla tartalmáért; a válasz az volt, hogy az ő arcképét 
is megfestették, azután föltétették a többi mellé. 
Mikor a máglyát meggyújtották, a Signoria kivonult az 
erkélyre; ének, trombiták harsogása és harangok 
kongása töltötte meg a levegőt. Azután San Marco 
terére vonultak és ott az egész párt háromsoros 
körtáncot lejtett: legbelül San Marco kolostorának 
barátai voltak angyaliakkal váltakozva, azután fiatal 
papok és világiak következtek, végre legkívül aggok, 
polgárok és papok, az utóbbiak  olajágakkal 
megkoszorúzva. A győztes ellenpártnak minden 
gúnyolódása, amelyre a párt tagjainak valószínűleg 
volt némi okuk és azonfelül megvolt a hozzávaló 
tehetségük, később még sem bizonyult elégségesnek 
arra, hogy Savonarola emlékét lealacsonyítsa. Mennél 
szomorúbbá fejlődött Itália sorsa, annál inkább 
megtisztult a túlélők emlékezetében a nagy szerzetes 
és próféta alakja. Ha jóslatai egyenként nem is váltak 
be, - az a nagy és mindenkire kiterjedő balsors, 
amelyet hirdetett, túlságosan borzalmasan is 
megvalósult. Bármilyen nagy volt is azonban a 
töredelmet hirdető prédikátorok hatása és bármily 
határozottan követelte is Savonarola a szerzetesi rend 
számára a megmentő  prédikátori hivatást, a 
szerzetesek rendje mégsem kerülte el a közvélemény 
általános lesújtó ítéletét. Itália megmutatta, hogy csak 
az egyénekért képes lelkesedni. 

Ha már most a papságtól és szerzetességtől 
eltekintve kívánjuk a régi hit erejét megállapítani, 
rájutunk, hogy a régi hit ereje hol nagyon csekély, hol 
igen jelentékeny volt aszerint, hogy melyik oldal felől 
milyen világításban nézzük. A szentségek és áldások 
nélkülözhetetlenségéről már volt szó: lássuk egyelőre, 
milyen volt a helyzete a hitnek és a vallás 
gyakorlatának a mindennapi életben. Abban a tömeg 


és az, amit megszokott, továbbá a hatalmasoknak 
mind a kettőre való figyelme döntő súlyú. Mindaz a 
kellék, ami a bűnbánathoz és jócselekedetek útján az 
üdvösség megszerzéséhez szükséges, a parasztok és 
az alsóbb osztályok körében fejlettségének és 
elfajulásának ugyanabban a mértékében megvolt, 
mint északon és hellyel-közzel a műveltekre is hatott 
és befolyással volt reájuk. A népies katolicizmusnak 
azok a hagyományai, amelyekkel az isteneknek ókori 
pogány segítségülhívásához, megajándékozásához és 
kiengeszteléséhez csatlakozik, a nép tudatában a 
legmakacsabban megfészkelték magukat. Battista 
Mantovano nyolcadik eclogája, amelyet már más 
alkalommal idéztünk, egyebek közt egy parasztnak a 
Madonnához intézett imádságát tartalmazza, 
amelyben a Madonnát mint a falusi élet minden egyes 
érdekének védő istennőjét hívja segítségül. M ilyen 
fogalmak alakultak a népben bizonyos Madonnáknak 
mint bajban segítőknek értékéről, mit gondolt 
magában az a firenzei asszony, 344 aki egy hordócska 
viaszt ajánlott föl fogadalmi ajándékul, ex volo-ként az 
Annunziatának, mert szeretője, egy barát, apránként 
egy kis hordónyi bort ivott meg nála úgy, hogy férje 
észre nem vette? Az élet bizonyos körei fölött éppúgy 
uralkodott egyes szentek patronátusa, mint még ma 
is. Gyakran megkísérelték már, hogy a katolikus 
egyház bizonyos számú általános rituális szokását 
pogány szertartásokra vezessék vissza, s hogy 
azonfelül a helyi és népi szokások tömege, amely az 
egyház ünnepeivel lett kapcsolatos, öntudatlan 
maradványa Európa különböző régi pogányságainak, 
azt mindenki elfogadja. Itália vidéki életében azonban 
még egy s más olyan dolog fordult elő, amiben 
lehetetlen föl nem ismerni a pogány hit tudatos 
maradványát. Ilyen az példának okáért, hogy négy 
nappal üszögös Szent-Péter-napja előtt, tehát még 


február 18-án, a régi feraliák napján ételt tesznek a 
halott mellé. Alkalmasint egyéb hasonló természetű 
szokás is járta még akkoriban és csak azóta irtották ki 
őket. Talán csak látszólag paradoxon, hogy a nép hite 
Itáliában különösen annyiban nyugodott szilárd 
alapon, amennyiben pogányság volt. Hogy az ilyen 
természetű hit uralma mennyire terjedt el a felsőbb 
körökben is, bizonyos pontig alkalmasint pontosabban 
is kimutatható volna. Mint már a papsághoz való 
viszonyról beszélve megjegyeztük, a megszokás és a 
korai benyomások hatalma az ő részén volt; 
közrejátszott az egyházi ünnepi pompa kedvelése is, 
hébe-hóba pedig azoknak a nagy vezeklő járványoknak 
valamelyike, amelyeknek a csúfolódók és tagadók is 
nehezen tudtak ellenállani. 

Nem kívánatos azonban ezekben a kérdésekben 
gyors és végleges eredményekre törekedni. Azt hinné 
pl. az ember, hogy a művelteknek a szentek 
ereklyéivel szemben való viselkedése olyan kulcsot ad 
kezünkbe, amely a műveltek vallásos öntudatának 
legalább néhány rekeszét meg tudná nyitni 
számunkra. Fokozatbeli "— különbségek valóban 
kimutathatók, de korántsem olyan világosan, mint 
ahogyan kívánatos volna. Velence kormánya a XV. 
században, úgy látszik, teljesen osztozott abban az 
áhítatban, amellyel a hívek a szentek testének 
maradványait körülvették és amely akkoriban az egész 
Nyugaton uralkodó volt. A Velencében élő idegenek is 
okosan tették, ha ehhez az  elfogultsághoz 
alkalmazkodtak." Ha a tudós Padovát topografusa, 
Michéle Savonarola szerint szabad megítélnünk, 
akkor Padovában sem volt ez másként, mint 
Velencében. Fenséges érzéssel, amelybe jámbor 
borzongás vegyül, beszéli el Michele, hogy nagy 
veszedelmek idején hogyan hallották éjjel az egész 
városban a szenteket sóhajtozni, hogyan nőtt 


állandóan a körme és haja a Santa Chiarában fekvő 
szent apáca tetemének, hogyan csapott zajt a 
veszedelmek közeledtére ugyanaz az apáca, hogyan 
emelte föl karját stb. Mikor  SzentAntalnaka 
Santotemplomabeli kápolnáját leírja, teljesen 
dadogásba és félrebeszélésbe esik Michéle. 

Milanóban legalább a nép nagy rajongást mutatott 
az ereklyék iránt, és mikor egyszer (1517) a 
szerzetesek San Simpliciano templomában a főoltár 
átépítésekor hat szent tetemét meggondolatlanul 
kitakartáík és nem sokkal utána erős zivatarok 
szakadtak az országra, a zivatarok okát az emberek a 
szentségsértésben látták és az illető szerzeteseket a 
nyílt utcán megverték ott, ahol kezükbe akadtak. Itália 
egyéb részeiben azonban még a pápák körül is sokkal 
kétségesebbek ezek a dolgok, anélkül, hogy pontos 
következtetésre lehetne jutni. Ismeretes, mekkora 
feltűnést keltett az, mikor II. Pius pápa megszerezte 
András apostolnak Görögországból előbb Santa 
Maurába menekített fejét (1462) és ünnepélyesen 
elhelyezte azt Szent Péter templomában; ámde a pápa 
tulajdon beszámolójából kiderül, hogy a restelkedés 
egy nemével tette, amikor már sok fejedelem törte 
magát az ereklye után. Csak akkor jutott arra a 
gondolatra, hogy Rómát a templomukból elűzött 
szentek maradványainak egyetemes menedékhelyévé 
tegye. IV. Sixtus idején a város lakossága ilyen 
dolgokban buzgóbb volta pápánál úgy, hogy a hatóság 
keservesen panaszkodott (1483), mikor Sixtus a 
lateráni ereklyék egy-némelyikét a haldokló XI. 
Lajosnak küldte. Bolognában az idő tájt egy bátor 
hang azt kívánta, hogy adják el Spanyolország 
királyának Szent Domonkos koponyáját és árából 
alapítsanak olyasmit, ami a közjót szolgálja. 

Az ereklyék iránt legkisebb áhítatot a firenzeiek 
tanúsítanak. Amíg elhatározzák, hogy S. Zanobit, a 


város szentjét, új szarkofággal tisztelik meg és amíg a 
szarkofágot végleg megrendelik Ghibertinél, 19 
esztendő múlik el (1409-1428) és akkor is csak 
véletlenül kerül sor a megbízásra, mert a mester egy 
kisebb hasonló munkát szépen készített el. Talán kissé 
ráuntak az ereklyékre azóta, hogy egy Nápoly 
környéki agyafúrt apátasszony (1 352) megcsalta őket 
Szent Restitutának, a dóm védőszentjének fából és 
gipszből utánzott hamisított karjával. Vagy azt higyjük 
talán, hogy a firenzeiek esztétikai érzéke fordult el a 
feldarabolt holttestektől, a félig elporladt ruháktól és 
szerektől? Vagy éppen a modern dicsőség iránt való 
érzék, amely szívesebben adott volna szállást a 
legnagyszerűbb . sírokban Dante és Petrarca 
tetemének, mint valamennyi tizenkét apostolnak 
együttvéve? De talán Itáliában egyáltalán, Velencétől 
és a teljes kivételszámba menő Rómától eltekintve, 
inkább, mint bárhol Európában, háttérbe szorult a 
Madonna tiszteletével szemben az ereklyék 
tisztelete?" és ebben, ha leplezetten, talán az olaszok 
formaérzékének túlzottsága is mutatkozik. Fölmerül a 
kérdés, hogy északon, ahol a  legóriásibb 
székesegyházak csaknem mind a Boldogasszony nevét 
viselik, ahol latinul és a nemzetek nyelvén a 
költészetnek egy egész dús ága az Isten anyját 
dicsőítette, lehetséges lett volna-e Szűz Máriának még 
nagyobb tisztelete? Ezzel szemben azonban Itáliában 
sokkal nagyobb a száma a csodatevő Mária-képeknek, 
és azok szakadatlanul beleavatkoznak a mindennapi 
életbe. Minden valamirevaló városnak egész sora van 
belőlük, az ősrégi, vagy ősréginek számító , Szent 
Lukács festményeitől" a kortársakéig, akik képeiknek 
csodatételeit még nem ritkán megérhették. A mű itt 
korántsem olyan ártatlan, mint Battista Mantovano?"? 
gondolja; a körülményekhez képest hirtelen bűvös 
erőre tehet szert. A népnek, különösen a nőknek 


csodák után vágyódását ez teljesen kielégíthette, és az 
ereklyékre már ezért is kevésbé vetettek súlyt. 
Mennyire ártott azután a novellistáknak a hamis 
ereklyék ellen irányuló gúnya azoknak az ereklyéknek 
is, amelyek valódiaknak számítottak, azt nem 
vizsgáljuk.§? A művelteknek a Mária-imádáshoz való 
viszonya már valamivel világosabban kirajzolódik, 
mint az ereklyék iránt való tisztelete. Föltűnik 
mindenekelőtt, hogy az irodalomban Dante az ő 
Paradisójával az utolsó jelentős Mária-költője az 
olaszoknak, holott a nép körében napjainkig újabb 
Madonna-dalok születnek. Akadhat, aki Sannazaróra, 
Sabellicóra és más latin költőkre hivatkozik, csakhogy 
azokat lényegében irodalmi céljuk bizonyító erejük jó 
részétől megfosztja. A XV. és a kezdődő XVI. 
századnak?" azokat az olasz nyelven írt költeményeit, 
amelyekből közvetlen vallásos érzés szól hozzánk, 
könnyen protestánsok is írhatták volna; pl. Lorenzo 
Magnifico himnuszait és egyebeket, Vittoria Colonna, 
Michelangelo stb. szonettjei.?! Ha ateizmus lírai 
kifejezésmódjától eltekintünk, jobbára a bűnnek 
érzete, a Krisztus halála által való megváltástudata, a 
felsőbb világ után való vágyakozás szól belőlük, s 
közben csak igen kivételesen esik szó?2 az Isten 
anyjának közbenjárásáról. Ugyanaz a jelenség ez, 
amely a franciák klasszikus műveltségében, XIV. Lajos 
irodalmában ismétlődik. Csak az ellenreformáció adta 
vissza Mária tiszteletét az olasz műköltészetnek. Az 
ábrázoló művészet persze közben mindent megtett a 
Madonna fölmagasztalására. A szentek tisztelete 
végül a művelteknél nem ritkán lényegében pogány 
színezetet kapott. Az akkori olasz katolicizmus más 
megnyilvánulásán is végigmehetnénk ugyanilyen 
módon, és a valószínűség — bizonyos fokáig 
kinyomozhatnók a művelteknek a nép hitéhez való 
föltehető viszonyát, de végleges eredményhez még 


sem jutnánk. Vannak ott nehezen megmagyarázható 
ellentétek. Miközben például fáradhatatlanul építenek 
templomokat, faragnak és festenek rajtok, a XVI. 
század elejéről a legkeserűbb panaszt halljuk a 
vallásos gyakorlat elernyedéséről és ugyanazoknak a 
templomoknak elhanyagolásáról: 7Templaruunt passim 
sordent altaria, cultus paulatim divinus abit. . . (A 
templomok  rombadőlnek, az oltárok gyakran 
piszkosak, az isteni tisztelet lassanként megszűnik). 
Ismeretes, mennyire bántotta Rómában Luthert a 
papoknak áhítat nélkül való viselkedése mise közben. 
Es ugyanakkor az egyházi ünnepeket olyan pompával 
és olyan ízlésesen rendezték meg, amilyenről az 
Északnak fogalma sem volt. El kell hinnünk, hogy a 
képzelet népe szívesen elhanyagolta a mindennapit 
azért, hogy azután a rendkívülivel elragadtassa 
magát. 

A képzelet magyarázza azokat a vezeklő járványokat 
is, amelyekről még beszélnünk kell. Megkülönböztetni 
valók ama bűnbánatot prédikáló nagy szónokok 
hatásától; ami fölidézi őket, azok egyetemes nagy 
csapások, vagy a tőlük való félelem. A középkor 
folyamán időnként egész Európán végigviharzott az 
ilyenfajta zivatar, amelynek során a tömegek áramló 
mozgásnak is indultak, mint például a keresztes 
háborúkban és a testüket ostorozok felvonulásaiban. 
Itália mind a kettőből kivette a részét. Az első 
önmagukat ostorozó hatalmas hadak ott léptek föl, 
nyomban Ezzelonónak és házának bukása után, 
mégpedig ugyanannak a Perugiának a környékén, 
amelyet már a későbbi bűnbánatot hirdető 
prédikátorok egyik főállomásaként ismertünk meg. 
Azután a flagellánsok következtek 1310-ben és 1334- 
ben, majd az az ostorozás nélkül való nagy vezeklő 
menet 1399-ben, amelyről Corio beszél. Nem 
lehetetlen, hogy az egyház jubileumait részben azért 


honosították meg, hogy a vallásos érzésükben 
fölizgatott . tömegeknek ezt a nyugtalanító 
vándorösztönét lehetőség szerint szabályozzák és 
ártalmatlanná tegyék; Itália közben ismét hírre kapott 
búcsújáróhelyei - például Loreto is - magukba szívták 
annak az izgalomnak egy részét.?5? 

Ijesztő pillanatokban azonban itt-ott egész későn 
föléled a középkori bűnbánat tüze és a rettegő nép, 
különösen ha csodák is történtek, önmaga 
ostorozásával és irgalomért való hangos jajongással 
igyekszik meglágyítani az eget. így történt ez az 1457- 
i bolognai pestis, így Siena 1496-i belső zavarai idején, 
hogy a számtalan példa közül csupán kettőt 
válasszunk. Valóban megrendítő azonban az, ami 
1529-ben  Milanóban történt, mikor a három 
félelmetes testvér: a háború, az éhínség és a pestis a 
spanyol kiszipolyozással együtt végső kétségbeesésbe 
döntötte az országot. Véletlenül egy spanyol 
szerzetes, Fra Tommaso Nieto volt az, akinek szavára 
az emberek akkor hallgattak; a mezítlábas 
körmenetekben, amelyekben öregek és ifjak vettek 
részt, újszerűen vitette az oltáriszentséget, ti. egy 
díszes ravatalra erősítve, amely négy lenvászon ruhás 
pap vállán nyugodott — a frigyláda utánzása," ahogy 
valamikor Izrael népe hordozta Jerikó falai körül. Így 
emlékeztette Milano elkínzott népe a régi Istent az 
emberekkel kötött ősi frigyére, és mikor a körmenet 
ismét bevonult a dómba és úgy látszott, mintha a 
misericordia! jajkiáltásától be kellene omlania az 
óriási építménynek, nem egy hivő lélek úgy 
gondolkodhatott, hogy az égnek valami megmentő 
csoda útján belé kellene avatkoznia a természet és a 
történelem törvényeibe. 

Akadt azonban Itáliában olyan kormányzat is, amely 
ilyenkor a közhangulat élére állott és rendőri módon 
szervezte , meg az úgyis meglevő bűnbánó 


hajlandóságot: ferrarai I. Ercole kormánya. Mikoriban 
Savonarola hatalmasság volt Firenzében és a 
bűnbánat ésajóslatok a nép tág köreiben, még az 
Appennineken túl is terjedni kezdtek. Ferrara is 
önkéntes nagy böjtölésbe kezdett (1496 elején); egy 
lazarista szerzetes ugyanis azt hirdette a szószékről, 
hogy hamarosan olyan szörnyű háború és éhínség 
következik, amilyent a világ még nem látott; aki most 
böjtöl, elkerüli azt a szerencsétlenséget, így hirdette 
ezt jámbor embereknek a Madonna. Erre az udvar 
sem tehetett egyebet, minthogy böjtölésre adta 
magát, de az ájtatosság vezetését maga ragadta 
kezébe. 

Április harmadikán (húsvét napján) az erkölcs 
védelmére és az ájtatosság szabályozására rendelet 
jelent meg az Isten és a Szent Szűz káromlása, a tilos 
játékok, a szodómia, a vadházasság ellen; megtiltotta 
a rendelet, hogy házat nyilvános nőknek és azok 
gazdáinak bérbeadjanak, hogy ünnepnapokon a pékek 
és zöldségárusok kivételével a boltokat megnyissák 
stb., a zsidók és maranok, akik közül sokan 
Spanyolországból menekültek át, újra sárga O 
betűjüket tartoztak mellükre varrva viselni. A rendelet 
ellen vétőket nemcsak azokkal a büntetésekkel 
fenyegették meg, amelyek az addigi törvényben 
foglaltattak, hanem , azokkal a még súlyosabbakkal, 
amelyeket a herceg kiróni jónak lát majd". A herceg 
erre több napon át egymás után elment udvarostól az 
egyházi szónoklat meghallgatására; április 10-én még 
Ferrara valamennyi zsidójának is részt kellett vennie 
rajta. Május 3-án, azután a rendőrfőnök - Gregorio 
Zampante - kihirdettette: aki a poroszlóknak pénzt 
adott, hogy Isten káromlásáért föl ne jelentsék, 
jelentkezzék, hogy pénzét kárpótlással megtoldva 
visszakapja; azok a gyalázatos emberek ugyanis 
ártatlanoktól két és három aranyat is kizsaroltak azzal 


a fenyegetéssel, hogy följelentik őket, és azután 
egymást kölcsönösen elárulták, amire maguk kerültek 
börtönbe. 

Minthogy azonban a megzsaroltak éppen azért 
fizettek, hogy Zampantéval dolguk ne akadjon, 
felszólítására aligha jelentkezett valaki is. 1500-ban, 
Lodovico Moro bukása után, amikor megismétlődtek 
az említettekhez hasonló hangulatok, Ercole a maga 
szántából kilenc egymásután következő körmenetet 
rendelt el," amelyeken a fehérruhás gyermekek is 
kötelesek voltak Jézus zászlajával részt venni; maga a 
herceg lóháton vegyült a menetbe, mert nehezére 
esett a járás. Azután egy éppen olyan tartalmú 
rendelet következett, mint az 1496. évi. Ismeretes, 
hogy milyen sok templomot és kolostort építtetett 
Ercole kormányzata, Ercole azonban egy élő szent nőt 
is hozatott városába, Suor Colombát, kevéssel azelőtt, 
hogy fiát Alfonsót Lucrezia Borgiával összeházasítani 
volt kénytelen (1502). 

A kormány egy futárja ment el, hogy elhozza tizenöt 
más apácával a viterbói szent nőt, és mikor Colomba 
Ferrarába érkezett, maga a herceg vitte egy készen 
tartott kolostorba. 

Igaztalanság az, ha mindebben a legnagyobb 
politikai szándékosságot föltételezzük? 

Az Este-háznak az uralkodó hivatásáról és jogairól 
való felfogásából, amint föntebb kimutattuk, szinte a 
logika törvényei szerint következik a vallásnak ilyen 
fölhasználása és szolgálatába szegődtetése. 


III. A vallás és a reneszánsz szelleme 


Hogy — azonban a reneszánsz embereinek 
vallásosságára nézve döntő  következtetésekhez 
juthassunk, más útra kell térnünk. Az emberek 
szellemi magatartásából kell megvilágosodnia, hogy 


milyen volt a viszonyuk egyrészt az ország vallásához, 
másrészt az istenség eszméjéhez. E modern emberek, 
az akkori Itália műveltségének képviselői, épp oly 
vallásosoknak születtek, mint a középkor nyugati 
országainak emberei, csakhogy hatalmassá fejlett 
individualizmusuk ebben is, mint egyebekben, teljesen 
szubjektívokká teszi őket, és azoknak az ingereknek 
bősége, mellyel a külső és a szellemi világ fölfedezése 
hat reájuk, általában túlnyomóan világiakká alakítja 
őket. Európa többi országában ezzel szemben még 
sokáig objektív valaminek marad a vallás, az életben 
pedig az önzés és az érzéki élvezet közvetlenül 
váltakozik az áhítattal és a bűnbánattal; az utóbbinak 
még nincsen szellemi vetélytársa, mint Itáliában, vagy 
ha igen, annál végtelenül jelentéktelenebb. 

A bizánciakkal és a mohamedánusokkal való sűrű és 
szoros érintkezés régtől fogva valami semleges 
türelmességet fejlesztett ki, amellyel szemben a 
kiváltságos helyzetű nyugati kereszténység etnográfiai 
fogalma némiképpen háttérbeszorult. Mikor azután a 
klasszikus ókor embereivel és intézményeivel az élet 
eszményévé lett, mert hiszen Itália legbecsesebb 
emléke volt -, akkor az ókori spekuláció és kételkedés 
néha teljesen hatalmába kerítette az olasz ember 
szellemét. Minthogy továbbá az olaszok voltak az első 
újabb európaiak, akik korlátlanul rávetették magukat 
a szabadságról és szükségességről való elmélkedésre, 
és mivel ezt erőszakos, jogtalan politikai viszonyok 
között tették, amelyek gyakran a gonosz fényes és 
tartós győzelmének látszottak, azért istentudatuk 
ingadozó lett, világnézetük részben fatalistává. Es ha 
szenvedélyességük nem akart megállani a bizonytalan 
előtt, némelyek beérték azzal, hogy az ókori keleti és a 
középkori  — babonához fordultak  kiegészítésért; 
csillagjósok és varázslók lettek. Végül azonban a 
szellem hatalmasai, a reneszánsz megszemélyesítői 


vallási tekintetben a fiatalos természetnek egy gyakori 
tulajdonságát mutatják: igen határozottan tesznek 
különbséget a jó és rossz között, de nem ismernek 
bűnt; bizonyosra veszik, hogy a belső harmónia 
minden zavarását helyre tudják állítani plasztikai 
erejükkel és azért nem ismernek megbánást; 
elhalványodik bennük a megváltás szükségessége is, 
és ugyanakkor a becsvággyal szemben és a napról 
napra való szellemi megerőltetésben a másvilág 
gondolata vagy teljesen eltűnik, vagy dogmatikai 
helyett költői alakot vált. 

Ha mindezt közvetve és részben a mindenható 
fantáziától megzavartan képzeljük el, akkor amaz 
időnek olyan szellemi képe keletkezik, amely legalább 
az igazsághoz közelebb jut, mint a modern pogányság 
ellen felhangzó határozatlan panaszok. Es ha 
szorgalmasan vizsgálódunk, tudatára jutunk, hogy 
ennek az állapotnak leple alatt ébren él az igazi 
vallásosság erős ösztöne. 


Az elmondottak részletesebb kifejtése tekintetében 
a leglényegesebb bizonyítékokra vagyunk kénytelenek 
szorítkozni. 

Hogy a vallás ismét inkább az egyes embernek és az 
ő külön felfogásának ügye lett, elkerülhetetlen volt az 
elfajult és zsarnoki módszerekkel érvényesített 
egyházi tanítással szemben és annak bizonyítéka, 
hogy az európai szellem még élt. Persze igen 
különböző módokon nyilvánul ez; míg az Észak 
misztikus és aszkéta felekezetei azonnal új rendbe 
foglalták az új érzésvilágot és gondolkodásmódot, 
Itáliában mindenki a maga útját járta és az élet 
hullámzó tengerén az emberek ezrei süllyedtek a 
vallás iránt való közömbösségbe. Annál jobban meg 
kell becsülnünk azokat, akik egyéni valláshoz 
verekedtek keresztül magukat és ahhoz ragaszkodtak 


is. Mert hogy a régi egyházban, amint volt és 
érvényesülését kiküzdötte, semmi részük sem volt, 
abban nem ők a hibásak; de hogy az egyes embernek 
kellett volna magában elvégeznie azt az egész nagy 
szellemi munkát, amely a német reformátorokra várt, 
az méltánytalan kívánság lett volna. Hogy a jobb 
embereknek ez az egyéni vallása hová igyekezett, azt 
majd végül iparkodunk kimutatni. A világias felfogás, 
amelynél fogva a reneszánsz a középkor határozott 
ellentétének látszik, elsősorban annak köszöni 
eredetét, hogy a természetre és az emberiségre 
vonatkozó új nézetek, gondolatok és szándékok 
tömegével jelentkeztek. Önmagában véve a 
világiasság nem nagyobb ellensége a vallásnak, 
mintáz, ami ekkor a helyét elfoglalja, ti. az ún. 
művelődési érdekek, csakhogy azok, ahogy mi 
foglalkozunk velők, csupán halvány képét adják annak 
az egyetemes izgalomnak, amelybe a sok és nagy 
újság az embereket belesodorta. A reneszánsz 
világiassága tehát költészettel és művészettel meg 
nemesített , komoly valami volt.  Magasrendű 
szükségessége a modern szellemnek, hogy a 
világiasságtól szabadulni egyáltalán ne tudjon, hogy 
ellenállhatatlanul hajtsa valami az emberek és a 
dolgok megismerésére és hogy ezt a megismerésre 
törekvést rendeltetésének ismerje. Hogy mikor és 
milyen utakon vezeti vissza őt ez a vizsgálódás az 
Istenhez, hogyan fog az egyes ember egyébként! 
vallásosságával érintkezésbe jutni, csupa olyan 
kérdés, amelyet nem lehet egyetemes szabályokkal 
megoldani. A középkor, amely a tapasztalat útján való 
vizsgálódástól és a szabad kutatástól megkímélte 
magát, nem boldogulhat ebben a nagy ügyben holmi 
dogmatikus határozattal. 

Az ember tanulmányozásával, de sok egyébbel is 
függött össze azután a türelmesség és a közömbösség, 


amelyet elsősorban a  mohamedanusok . iránt 
tanúsítottak. Az olaszok a keresztes háborúk óta 
ismerték és megbámulták az iszlám népeinek jelentős 
műveltségi fejlettségét, amely különösen a mongol 
áradat előtt volt nagy; ehhez járult tulajdon 
fejedelmeiknek félig  mohamedánus kormányzati 
rendszere, az egyháztól való hallgatag idegenkedés, 
sőt a vele szemben érzett megvetés s a keletre való 
utazások, és a Földközi-tenger keleti és déli kikötőibe 
irányuló folytatólagos kereskedelem.356 Már a XIII. 
században kimutatható, hogy az olaszok elismerték a 
nemesleikűség, a méltóságérzet és a büszkeség 
mohamedánus eszményét, amelyet legszívesebben a 
szultán személyével kötöttek össze. A szultánok 
esetében általában Egyiptom ejubita vagy mameluk 
szultánjaira kell gondolnunk; ha nevet említenek, az 
legföljebb Szaladin neve. Maguk az oszmán törökök is, 
akiknek romboló és mindent szétmorzsoló viselkedése 
valóban nem volt titok, mint föntebb rámutattunk, 
nem nagy ijedelmet okoztak az olaszoknak és egész 
országrészek népessége hozzászokott ahhoz a 
gondolathoz, hogy lehetséges a törökkel a 
megegyezés. 

A vallási közömbösség legigazabb és legjellemzőbb 
kifejezése a három gyűrűről szóló híres példázat, ?"7 
amelyet egyebek közt Lessing az ő Nathanjának 
szájába ad, miután már sok évszázaddal előbb 
félénkebben a ,Száz ó novellában", valamivel 
kíméletlenebbül pedig Boccaccióban előfordult. Hogy 
a  Földközi-tengernek melyik zugában és milyen 
nyelvén hangzott el először, az sohasem fog kiderülni; 
eredetileg valószínű, hogy még határozottabban 
hangzott, mint két olaszfogalmazásában. Az alapjául 
szolgáló rejtett föltevésnek, tudniillik a deizmusnak 
további jelentéséről alább még szó lesz. Durván 
eltorzított alakban ugyanazt a gondolatot fejezi ki a 


, haramiákról, akik a világot megcsalták", már mint 
Mózesről, Krisztusról és Mohamedről szóló ismert 
mondás. 

Ha II. Frigyes császár, aki ennek a mondásnak 
állítólagos szerzője, hasonló módon gondolkozott 
volna, bizonyára elmésebben fejezi ki magát. Ilyenféle 
mondások az azonkorbeli iszlámban is előfordulnak. A 
reneszánsz tetőpontján, a XV. század vége felé azután, 
hasonló gondolkodásmód jelentkezik Luigi  Pulci 
Morgante maggioréjában. A képzelet világa, amelyben 
történetei játszódnak, mint minden regényes 
hőskölteményben keresztény és  mohamedánus 
táborra oszlik. A középkor felfogása szerint a küzdő 
feleknek egymás fölött aratott győzelmét és egymással 
való kibékülését a legyőzött mohamedánus fél 
megkeresztelkedésével . szerették kísérni, és a 
rögtönző  énekmondók, akik az ilyen tárgyak 
feldolgozásában elődei voltak Pulcinak, bizonyára 
bőségesen éltek ezzel a motívummal. Már most Pulci 
arra törekszik, hogy ezeket az elődeit, közülök 
különösen a hitványakat parodizálja és ezt úgy 
cselekszi, hogy Istent, Krisztust és a Madonnát hívja 
segítségül; ezzel kezdődik költeményének minden 
éneke. Még  fölismerhetőbben utánozza gyors 
megtérésüket és megkeresztelésüket, hogy annak 
értelmetlen volta annál jobban szemébe tűnjék az 
olvasónak vagy a hallgatónak. 

De gúnyolódása addig a hitvallásig ragadja, hogy 
aránylag minden vallás jó és ennek a hitvallásának, 
bármint erősgeti orthodoxiáját, valójában teisztikus 
felfogása az alapja. A középkorból ezenfölül nagyot 
lép más irányban is. Az elmúlt évszázadok alternatívái 
így hangzottak: igazhitű, vagy eretnek, keresztény 
vagy pogány és mohamedánus; Pulci erre megrajzolja 
Margutte óriási alakját, aki minden vallással szemben 
derűsen tesz hitet a legérzékiesebb önzés és minden 


egyéb bűn mellett és csak azt az egyet hangoztatja, 
hogy sohasem követett el árulást.?? A költő talán 
semmi közösséget sem vállalt ezzel a maga módján 
becsületes szörnyeteggel, lehet hogy Morgante útján 
az emberiséget jobbra kívánta nevelni, de Margutte 
alakjára hamar ráunt és már a legközelebbi énekben 
komikus véget szánt neki.?? Margutte alakjával már 
Pulci léhaságát is bizonyítani igyekeztek; de az 
szükségszerűen hozzátartozik a XV. század 
költészetének egyetemes képéhez. Valahol torz 
nagyságában meg kellett rajzolnia a kor minden 
dogmatizálása iránt érzéketlenné lett vad önzést, 
amelyben a becsületérzésnek már csak egy szikrája 
maradt meg. Más költeményekben is az óriások, a 
démonok, a pogányok és mohamedánok ajkára adják 
azt, amit keresztény lovagnak nem szabad mondania. 


Az iszlámétól megint különböző módon hatott az 
ókor, mégpedig nem vallásával, mert az a korabeli 
katolicizmussal nagyon is egynemű volt, hanem a 
filozófiájával. Az ókori irodalmat, amelyet olyanként 
tiszteltek, mint amihez semmi sem fogható, teljesen 
eltöltötte a bölcseletnek az istenhiten való győzelme; a 
rendszereknek és a rendszerek töredékeinek egész 
serege rohanta meg az olasz szellemet, most már nem 
furcsaságok vagy éppen eretnekségek, hanem 
majdnem dogmák alakjában, amelyeket egymástól 
nem annyira megkülönböztetni, mint inkább 
egymással kibékíteni törekedtek. E különböző nézetek 
és bölcseleti tételek majd valamennyiében élt valami 
módja az Istenben való hitnek, de együttvéve mégis 
nagy volt az ellentét közöttük és ama keresztény 
tanítás között, hogy a világot az Isten kormányozza. Itt 
azután olyan valóban hatalmas kérdés merül fel, 
amelynek megoldásán mára középkor teológiája 
eredménytelenül fáradozott és amely most elsősorban 


az ókor bölcsességétől kért választ: a gondviselés 
viszonya az emberi szabadsághoz és kénytelenséghez. 
Ha ennek a kérdésnek történetén a XIV. századtól 
fogva csak fölszínesen is végig akarnánk menni, külön 
könyv lenne belőle. Néhány utalással kell beérnünk. 

Ha az ember Dantét és kortársait hallgatja, azt 
hihetné, hogy az ókori bölcselet legelőbb azon a 
pontján ütközött az olasz életbe, ahol a legmerevebb 
ellentétben volt a kereszténységgel; Itáliában ugyanis 
epikureusok támadnak. Epikurosz írásai azonban nem 
voltak meg, és más, a későbbi ókornak is többé vagy 
kevésbé egyoldalú fogalma volt tanításáról; de az 
epikureizmusnak már az az alakja is, amelyet 
Lucretiusnál, különösen pedig Cicerónál 
tanulmányozhattak, elég volt ahhoz, hogy egy 
isteneitől teljesen megfosztott világgal ismerkedjenek 
meg. Hogy mennyire értették meg szó szerint 
Epikurosz tanítását, és hogy a titokzatos görög 
bölcsnek neve nem kényelmes jelszó lett-e a tömeg 
szájában, nehéz megmondani; a dömés inkvizíció 
valószínűleg azok ellen is élt ezzel a szóval, akikhez 
semmi más módon sem férhetett hozzá. Leginkább az 
egyházkorán kifejlődött megvetői voltak ilyenek, 
akiket bizonyos eretnek tanításaik és kijelentéseik 
miatt nehezen lehetett volna perbe fogni; elég volt 
kicsit jólétben élni ahhoz, hogy elhangozzék ellenük ez 
a vád. Ebben a szokásos értelemben él e szóval 
Giovanni Villani is, mikor már az 1115-i és 1117-i 
firenzei tűzvészben az eretnekség isteni büntetését 
látja ,egyebek között az epikureusok fajtalan és 
tivornyázó szektája miatt". Manífrédról azt mondja: 
, Élete epikureusi élet volt, mert nem hitt sem 
Istenben, sem a szentekben, hanem egyáltalán csak a 
testi gyönyörűségben". 

Érthetőbben beszél Dante a Pokol IX. ésX. 
énekében. A lángoló, rémes sírmezőn, amelynek félig 


kinyílt szarkofágjaiból a legmélyebb fájdalom hangjai 
törnek föl, két kategóriája lakozik azoknak, akiket az 
egyház a XIII. században legyőzött vagy magából 
kitaszított. Az egyik kategória az eretnekeké volt, akik 
bizonyos szándékosan terjesztett téves tanításokkal 
fordultak . szembe az egyházzal; a másik 
kategóriabeliek az epikureusok voltak és az egyház 
ellen azzal a felfogásukkal vétkeztek, amely abban a 
mondatban foglalódott össze, hogy a testtel együtt 
elpusztul a lélek is. Az egyház azonban nagyon jól 
tudta, hogy ez az egy tétel, ha elterjedne, rombolóbb 
hatású lenne hatalmára nézve, mint a manichaeusok 
és a patarénusok együttvéve, mert az egyháznak az 
egyes ember halál után való sorsába beavatkozását 
minden értékétől megfosztaná. Hogy az egyház maga 
kergette kétségbeesésbe és hitetlenségbe éppen a 
legtehetségesebbeket — azokkal az eszközökkel, 
amelyeket harcaiban használt, azt természetesen nem 
ismerte el. 

Dante utálata Epikurosz iránt, vagy az iránt, amit 
Epikurosz tanításának vélt, bizonyára őszinte volt; a 
másvilág költőjének gyűlölnie kellett a halhatatlanság 
tagadóját, és semmi sem lehetett Dante lényével 
ellentétesebb, mint a rendszernek az az állítólagos 
tétele, hogy a világot az Isten sem nem teremtette, 
sem nem vezeti, továbbá, hogy a világ létezésének 
olyan alacsonyrendű a célja, mint az a rendszerből 
következik. De ha figyelmesebben vizsgálódunk, azt 
látjuk, hogy az ókoriak bizonyos filozófiai tételei, 
amelyek mögött a világ irányításáról szóló bibliai 
tanítás háttérbe szorul, Dantéra is hatással voltak. 
Vagy a maga spekulatív  észjárása, korának 
közfelfogása, a világon uralkodó igazságtalanságtól 
való megborzadás késztette arra, hogy a különleges 
gondviselés gondolatáról teljesen lemondjon? Az ő 
Istene ugyanis a világ kormányzásának minden 


aprólékos részletét egy démoni lénynek engedi át, 
Fortunának, akinek nincsen egyéb dolga, mint hogy a 
földi dolgok váltakozásáról, egymásba bonyolításáról 
gondoskodjék, és akinek érzéketlen boldogságában az 
emberek szenvedését nem szabad meghallania. Dante 
azonban kérlelhetetlenül szilárdan ragaszkodik az 
ember erkölcsi felelősségéhez; hisz a szabad 
akaratban. A szabad akaratban való népies hit 
uralkodó volt nyugaton, mint ahogy mindenkit 
személye szerint tettek mindenkor felelőssé azért, 
amit tett, mintha a dolog teljesen magától értetődnék. 
Más a helyzet annak a vallási és filozófiai tanításnak 
dolgában, amelynek módjában van, hogy az emberi 
akaratot a világ nagy törvényeivel összeegyeztesse. Itt 
bizonyos mértékről van szó, amely szerint az 
erkölcsiség értékelése igazodik. Dante nem teljesen 
mentes azoktól az asztrológiai tévelygésektől, melyek 
az akkori szemhatárt hamis fénnyel világítják meg, de 
minden erejét összeszedi, hogy az ember lényegének 
méltó felfogásáig emelkedjék. A , csillagok — mondatja 
Marco Lombardóval - az első ösztönzést adják 
cselekvésiekhez, de világosság adatott nektek, hogy 
megkülönböztessétek a jót a rossztól, és szabad 
akarat, amely miután megküzdött a csillagokkal, 
mindent legyőz, ha helyesen táplálják". Mások más 
hatalomban kereshették a szabadsággal szembenálló 
kényszerűséget, nem a csillagokban - a kérdés attól 
fogva mindenesetre nyílt kérdés volt, 
megkerülhetetlen. Amennyiben a kérdés az iskolák 
körén belül maradt, vagy éppenséggel csupán 
elszigetelt gondolkozókat foglalkoztatott, elég, ha a 
bölcselet történetére utalunk. De amennyiben 
távolabbi körök tudatába hatolt, még meg kell róla 
emlékeznünk. A XIV. századra kiváltképpen Cicero 
bölcselkedő írásai hatottak serkentően. Cicero, mint 
ismeretes, eklektikusnak számított, de szkeptikusként 


hatott, mert különböző bölcselő iskolák elméleteit adja 
elő, de zárókövetkeztetéseit nem fűzi hozzájuk. 
Másodsorban Seneca következik és Arisztotelésznek 
latinra  — fordított — kevés műve. — Ezeknek a 
tanulmányoknak gyümölcse egyelőre az a képesség 
volt, hogy a legmagasabb rendű dolgokról tudtak 
elmélkedni, ha az egyházi tanítással nem is 
ellentétben, de legalább rajta kívül. 

A XV. századtól fogva, mint láttuk, rendkívül 
megszaporodtak az ókori írások és nagyon el is 
terjedtek; végül valamennyi ismert görög filozófus, 
legalább latin fordításban, az emberek közé került. 
Igen figyelemre méltó már most, hogy ennek az 
irodalomnak éppen néhány fő pártfogója a 
legszigorúbb vallásosságban, sőt önsanyargatásban 
élt. Fra Ambrogio Camaldolesét nem számíthatjuk 
közéjük, mert ő csupán a görög egyházatyák 
fordításával foglalkozott és nagy ellenkezéssel, csak 
az idősebbik Cosimo Medici nógatására fordította 
latinra Diogenes Laertiust. Kortársai, Niccolőó Niccoli, 
Giannozzo Manetti, Donato Acciajuoli, V. Miklós pápa 
sokrétű humanizmusával igen tudományos  biblia- 
ismeret és mély vallásosság párosult. Vittorino da 
Feltréről is megállapítottuk, hogy hasonló irányt 
követett. Ugyanaz a Maffeo Vegio, aki az Aeneis 
tizenharmadik könyvét költötte, annyira lelkesedett 
Szent Ágostonnak és anyjának, Monicának emléke 
iránt, hogy azt csak a vallásos érzés magyarázhatja 
meg. Az ilyen törekvéseknek gyümölcse és 
következése az lett, hogy Firenze platói akadémiája 
valósággal célját látta abban, hogy az ókor szellemét a 
kereszténységével átitassa; különös oázis az akkori 
humanizmusban. A humanizmus egészében véve 
mégis világi volt és mennél előbbre jutott a tudomány 
a XV. században, annál inkább az lett. Hívei, akikben 
föntebb a szabadjára eresztett individualizmus 


valóságos előőrseit ismertük meg, rendszerint olyan 
jelleművé fejlődtek, hogy közömbösek lehetünk még a 
vallásosságuk iránt is, noha az néha nagyon 
határozott igényekkel lép föl. Ateisták hírébe akkor 
eshettek, ha közömbösek voltak, de közben 
tiszteletlenül . beszéltek az egyházról: szerves 
gondolatmeneten alapuló meggyőződéses ateizmust 
egyik sem hirdetett, de azt nem is ismerhette. Ha már 
valami vezető gondolatról elmélkedtek, az legföljebb 
valami fölszínes racionalizmus lehetett, az ókori 
bölcselők -— akikkel foglalkozniuk kellett -számos 
egymásnak ellentmondó 6 gondolatából , és az 
egyháznak meg tanításának megvetéséből alakult 
illékony csapadék. Ilyen természetű lehetett az a 
gondolatmenet is, amely  Galeottus  Martiusta 
máglyára juttatta volna, ha egykori tanítványa, IV. 
Sixtus pápa, sietve ki nem ragadja az inkvizíció 
kezéből. Galeotto ugyanis azt írta, hogy aki jól 
viselkedik és a veleszületett belső törvény szerint 
cselekszik, bármilyen népből való legyen is, a 
mennyországba jut. Nézzük meg, példának okáért, 
hogy a nagy sereg egyik jelentéktelenebbe, 
Codrusurceus hogyan viselkedik vallás tekintetében. 
Codrus előbb az utolsó  Ordelafífónak, — Forli 
fejedelmének házitanítója volt, azután sok évig 
Bolognában tanár. Az egyházi rendet és a 
szerzeteseket elárasztja a szokásos gyalázkodásokkal, 
hangja általában véve fölötte gonosz, azonfelül 
folytonosan belevegyíti előadásába a maga személyét, 
a városi pletykákat és tréfákat. De épületesen is tud 
beszélni Krisztusról, az igaz istenemberről és 
levelében arra kér egy jámbor papot, hogy foglalja 
imájába. — Egyszer, miután a pogány vallás 
együgyűségeit elsorolta, így folytatja ,a mi 
teológusaink is gyakran ingadoznak és veszekszenek a 
szeplőtelen fogantatásról, az  Antikrisztusról, a 


szentségekről, a predesztinációról és egyebekről, 
amikről okosabb volna hallgatni, mint prédikálni". 
Egyszer, miközben nem volt otthon, elégett a szobája 
és benne minden kész kézirata; mikor az utcán 
értesült róla, egy Madonna-kép elé állt és ezt kiáltotta 
fel hozzá: , Halljad, mit mondok neked, én nem vagyok 
bolond, én okkal beszélek! Ha valaha halálom óráján 
segítségül hívnálak, nem kell, hogy meghallgass és ne 
fogadj be a magadéi közé! Mert az ördöggel akarok 
lakni mindörökké!" Ezt mondta, de utána mégis jónak 
látta, hogy hat hónapig egy favágónál bújjék meg. 
Ugyanakkor olyan babonás volt, hogy állandóan 
nyugtalanították a jóslatok és csodatételek; éppen 
csak a halhatatlanságban nem hitt sehogyan. Ha 
hallgatói megkérdezték, ezt felelte: hogy mi történik 
az emberrel, a lelkével vagy a szellemével, azt nem 
tudni és mindaz, amit a másvilágról beszélnek, csak az 
öregasszonyoknak szánt ijesztő szer. Mikor azonban 
meghalóban volt, végrendeletében a mindenható 
Istennek ajánlotta lelkét vagy szellemét," síró 
tanítványait istenfélelemre intette és különösen arra, 
hogy higgyenek a halhatatlanságban és a halál után 
való bűnhődésben, és a halotti szentségeket mély 
vallásossággal fogadta. - Semmi bizonyosságunk arra 
nézve, hogy ugyanannak a tudományszaknak sokkal 
híresebb férfiai még ha jelentékeny gondolatok 
származtak is tőlük, életükben sokkal 
következetesebbek lettek volna. Legtöbbjük lelke 
mélyén bizonyára a szabadszelleműség és a beléjük 
nevelt katolicizmus maradványai között ingadozott, 
külső viselkedésében pedig már józanságból is az 
egyházhoz alkalmazkodott. Mikor aztán a humanisták 
racionalizmusa a kezdődő történelmi kritikával 
párosult, itt-ott a bibliai történetek egy-egy félénk 
bírálata is megjelent. II. Pius pápának egy mondása 
maradt ránk, amelyet a pápa mintha a 


megelőzésszándékával foglalt volna szóba: ,Még ha 
csodák nem erősítenék is meg a kereszténységet, már 
az erkölcsisége miatt is el kellett volna fogadni." A 
legendákon, ha azok a bibliai csodák fordítását 
tartalmazták, amúgy is gúnyolódtak?! és ennek 
azután megvolt a visszahatása. Ha zsidózó 
eretnekekről hallunk, elsősorban Krisztus isten 
voltának tagadására kell gondolnunk; ezt cselekedte 
talán Giorgio da Novara, akit 1500-ban megégettek 
Bolognában. De ugyanabban a Bolognában azontájt 
(1497) a dömésrendi inkvizítor puszta bűnbánó 
nyilatkozatára kénytelen volt szabadon ereszteni a 
hatalmasoktól pártfogolt Gabrielle da Salo orvost, 
noha az ilyeneket szokott mondani: Krisztus nem volt 
Isten, hanem Józsefnek és Máriának közönséges 
fogantatásból származó fia; álnokságával romlásba 
döntötte a világot; a keresztfán alighanem elkövetett 
bűntettei — miatt kellett meghalnia; vallásának 
nemsokára vége is lesz; a szentelt ostyában nem lakik 
az Ő igazi teste; csodatetteit nem az Isten erejével 
mívelte, hanem az égi testek befolyásával. Ez az 
utóbbi mondata megint fölöttébb jellemző; a hit 
elmúlt, de a varázserőhöz, a mágiához tovább is 
ragaszkodnak. 

Ami a világ kormányzását illeti, a humanisták 
általában nem jutnak el messzebbre, mint valami 
hűvös lemondó szemléletéig annak, ami a köröttük 
uralkodó erőszak és rossz kormányzás alatt történik. 
Ilyen lelkiállapotban keletkezett , a sorsról" szóló vagy 
hasonló című számos könyv. Jobbára a szerencse 
kerekének forgását állapítják meg, a földi, különösen a 
politikai dolgok változandóságát; a gondviseléssel 
nyilvánvalóan csak azért hozakodnak elő, mert 
restellik még a meztelen fatalizmust, és azt, hogy 
lemondjanak az okok és okozatok megismeréséről, 
restellik a puszta jajongást is. Nem elmésség nélkül 


való, ahogyan Gioviano Pontano a  Fortunának 
nevezett ördögi valaminek természetrajzát jobbára 
megélt számos tapasztalatából megszerkeszti. Inkább 
tréfásan, álomlátás alakjában foglalkozott Aeneas 
Sylvius ezzel a tárggyal. Poggio viszont egy aggkori 
írásában arra törekszik, hogy a világot siralom 
völgyének ábrázolja, és benne az egyes osztályok 
boldogságát kicsinyre becsülje. Ez a hang azután 
nagyjában uralkodónak marad meg; a kitűnő 
embereknek egész tömege vizsgálja meg 
boldogságának és boldogtalanságának egymáshoz 
való viszonyát, és túlnyomórészt kedvezőtlen 
következtetést von le belőle. Igen méltó módon, 
csaknem elégiái hangon írja le különösen Tristano 
Caracciolo Itália és az olaszok sorsát, amint az 1510 
tájékán áttekinthető volt. Ennek az uralkodó 
alapérzésnek magukra a  humanistákra való 
alkalmazásával írta később Pierio Valeriano híres 
értekezését. Volt néhány különösen hatásos ilyenféle 
téma, például X. Leó szerencséje. Ami erről a tárgyról 
politikai értelemben kedvező mondható, azt Francesco 
Vettori mesteri módon egybefoglalta; hogy az életet 
miként élvezte, arról Paolo Giovio, meg egy 
ismeretlennek életrajza ád képet; szerencséjének 
árnyékos oldalait könyörtelenül, mint maga a sors, az 
imént említett Pierio tartja számon. Ugyanakkor 
szinte megborzasztja az embert, hogyha valaki hébe- 
hóba a szerencséjével dicsekszik latin nyelvű 
föliratban. II. Giovanni Bentivoglio, Bologna ura, a 
palotája mellett épült tornyon azt merte kőbe vésetni, 
hogy: érdeme és szerencséje minden kívánatos jóval 
megajándékozta - s ezt néhány évvel az elűzetés előtt. 
Az ókoriakban, ha így beszéltek, megvolt legalább az 
istenek irigységének érzete. Itáliában valószínűleg a 
condottierék kezdték azt a szokást, hogy az emberek 
hangosan dicsekedjenek szerencséjükkel. 


Az újra fölfedezett ókor azonban nem valamely 
filozófiai rendszerével, vagy a régiek valamely 
tanításával és nézetével hatott legerősebben a 
vallásra, hanem egy mindenen uralkodó ítéletével. Az 
ókor embereit és részben intézményeit is többre 
becsülték a középkoréinál, minden módon nyomukba 
igyekeztek és közben teljesen közömbösek lettek a 
valláskülönbségek iránt. A történelmi nagyság 
csodálata mindent magába szívott. A nyelvtudósok 
azután még bizonyos különös furcsaságokkal vonták 
magukra a világ figyelmét. Mennyire volt joga II. Pál 
pápának abbreviatorait és társait pogányságuk miatt 
felelősségre vonni, mindenesetre igen kétséges, mert 
fő áldozata és életrajzának írója Platina, mesteri 
módon értette, hogy egyéb dolgok miatt 
bosszúállónak, különösen pedig nevetséges alaknak 
tüntesse fel. — Hitetlenséggel,  pogánysággal, a 
halhatatlanság tagadásával stb. csak azután vádolták 
meg az elfogottakat, hogy felségsértési pörük nem járt 
eredménnyel; azonfelül II. Pál pápa, ha a ránk maradt 
értesülések helyesek, nem is arra való volt, hogy 
szellemi dolgokat megítéljen, hiszen a rómaiakat arra 
intette, hogy gyermekeiket az olvasáson és íráson túl 
semmi egyébre sem taníttassák. Olyanféle papi 
korlátoltság ez, mint amilyet Savonarolában láttunk, 
csakhogy Pál pápának azt felelhették volna, hogy ő és 
a hozzá hasonlók a hibásak abban, ha a műveltség 
elfordította az embereket a vallástól. Abban azonban 
mégsem lehet kételkedni, hogy valóságos gondot 
okozott neki a pogány törekvések felütközése a maga 
környezetében. Mi mindenre merészkedtek volna a 
humanisták a  pogányul istentelen  Sigismondo 
Malatesta udvarán? Azokban a léha emberekben 
bizonyára azon fordult meg minden, hogy mennyire 
hagyta őket szabadjára környezetük. Ahol pedig a 
kereszténységhez nyúltak, ott elpogányosítják. Látni 


kell, meddig megy el példának okáért Gioviano 
Pontano a kereszténység és a pogányság 
összekeverésében; a szentnek neve nála nemcsak 
Divus, hanem Deus; az angyalok neki egyszerűen az 
ókor géniuszaival azonosak,?? a halhatatlanságban 
pedig majdnem az árnyék birodalmát látja. Egészen 
csodálatos túlzásokig elmennek ebben a tekintetben. 
Mikor  Sienát 1526-ban a  kiűzöttek pártja 
megtámadta, a jó Tízio kanonok, aki maga beszéli ezt 
el nekünk, július 22-én fölkelt ágyából, végiggondolta 
azt, amit Macrobius harmadik könyvében. olvasott, 
misét mondott és elmondotta utána azt az ellenség 
ellen irányuló vallásos formulát, amelyet Macrobius 
jegyzett föl, éppen csak hogy 7Tellus mater tegue 
Jupiter obtestor (anyaföld és téged Jupiter hívlak 
tanúul) helyett ezt mondta: 7ellus tegue Christe Deus 
obtestor (anyaföld és téged Krisztus Isten hívlak 
tanúul). Miután ezt még a két következő napon 
elismételte, az ellenség elvonult. Egyfelől az ilyesmi 
ártalmatlan stílus- és divatjátéknak tetszik; másfelől 
azonban a vallástól való elszakadásnak. 


IV. Az ókori és újabb kori babona 
egybefonódása 


Volt azonban az ókornak még egy különös 
veszedelmes, mégpedig dogmatikus természetű 
hatása. A maga babonás hitét átadta a reneszánsznak. 
Egy és más megmaradt belőle Itáliában a középkoron 
által; annál könnyebb volt most az egésznek 
fölélednie. Hogy a képzeletnek nagy szerepe jutott 
benne, az magától értetődik. Csak a képzelet volt 
képes arra, hogy az olasz ember kutató szellemét 
annyira elnémítsa. 

Az abban való hitet, hogy a világot az Isten 


kormányozza, — mint említettük, megrendítette 
egyesekben az igazságtalanságnak és 
szerencsétlenségnek sokasága; mások, például Dante, 
úgy vélekedtek, hogy legalább a földi élet a 
véletlennek és a siralomnak prédája, s ha 
mindamellett mégis erős hit élt bennük, azért volt, 
mert ragaszkodtak ahhoz, hogy az ember a magasabb 
rendű másvilági életre rendeltetett el. Amint ez a 
halhatatlanságban bízó hit is megingott, a fatalizmus 
kerül felül — vagy ha ez az utóbbi megelőzte amazt, az 
előbbi lett következménye. 

Az így támadt hézagot elsősorban az ókori 
asztrológia, alkalmasint az arabusoké töltötte ki. A 
bolygóknak egymáshoz és az állatkör jeleihez való 
helyzetéből kiolvasta az eljövendő eseményeket és 
egész életfolyamatokat, és ilyen módon befolyásolta a 
legfontosabb elhatározásokat. Számos esetben azok a 
cselekedetek, amelyekre a csillagok helyzete szerint 
határozták el magukat az emberek, magukban véve 
talán nem voltak erkölcstelenebbek, mint azok, 
amelyeket a csillagok meghallgatása nélkül is 
elkövettek volna; igen gyakran azonban a lelkiismeret 
és a becsület rovására történt az elhatározás. Örökké 
tanulságos lesz látni, hogy mennyire nem ment 
semmire e balhit ellen a műveltség és a 
felvilágosodottság, mert a szenvedélyes képzelet volt 
annak támasza, a jövő megismerésének és 
meghatározásának forró vágya és végül, mert ezt a 
balhitet az ókor is megerősítette. 

Az asztrológia a XIII. századdal hirtelen igen nagy 
erővel jelenik meg az olasz élet előterében. II. Frigyes 
császár mindenhova magával viszi asztrológusát, 
Theodorust, Ezzelino da Romano pedig jól megfizetett 
emberekből álló udvarát, benne a híres Guido 
Bonattot és bagdadi Pált, a hosszú szakállú 
szaracénust. Minden fontos vállalkozásának napját és 


óráját meg kellett állapítaniuk, és a tömeges 
szörnytettek, amelyeket elkövetett, nem kis részben 
az — ő — jóslataikból — levont  következtetéseken 
nyugodhattak. Azóta már senki sem idegenkedik attól, 
hogy megkérdeztesse a csillagokat; nem csak a 
fejedelmek, hanem egyes városi hatóságok is? rendes 
asztrológusokat tartanak, az egyetemeken pedig a 
XIV. századtól a XVI. századig külön tanárait 
alkalmazzák ennek az áltudománynak, még a 
tulajdonképpeni asztronómusok mellett is. A pápák?" 
nagyobbrészt nyíltan a csillagjóslás mellé állnak; II. 
Pius pápa mindenesetre dicséretes kivétel ebben, mint 
ahogy az álomfejtést, a bűbájosságot és a varázslást is 
megvetette; de maga X. Leó pápa is pápaságának 
egyik dicsőségét látta abban, hogy udvarán az 
asztrológia virágzott, III. Pál pápa pedig nem tartott 
conzisztóriumot úgy, hogy a csillagvizsgálókkal meg 
ne szabatta volna az óráját. 

A különb elmékről feltehetjük, hogy bizonyos fokon 
túl nem befolyásoltatták magukat cselekvéseikben a 
csillagoktól; hogy volt egy határ, amelyen a vallás és a 
lelkiismeret megállást parancsolt. Valójában derék és 
jámbor férfiak nemcsak elfogadták ezt a balhitet, 
hanem mint annak képviselői léptek föl. Például 
maestro Pagolo (Paolo Toscanelli),?? aki csaknem 
ugyanúgy törekedett az asztrológiát erkölcsössé tenni, 
mint Firmicus Maternus, a kései római. Elete olyan 
volt, mint egy aszkéta szenté; jóformán mindent 
került, ami élvezet volt, minden földi jót megvetett és 
csak könyvet gyűjtött; mint tudós orvos gyakorlatában 
barátaira szorítkozott, de föltétlenül kikötötte, hogy 
gyónniok kell. Társasága az a szűk, de híres kör volt, 
amely . az Angeli-kolostorban — Fra 6 Ambrogio 
Camaldolese köré gyülekezett-, azonfelül az idősebbik 
Cosimóval volt érintkezése, különösen annak végső 
éveiben; mert Cosimo is becsülte az asztrológiát és 


hasznát vette, hacsak valószínűleg bizonyos alárendelt 
jelentőségű kérdésekben is. Egyébként Pagolo csak 
legmeghittebb barátainak adott asztrológiai 
kérdésekre felvilágosítást. De még ha erkölcsi 
tekintetben nem is volt ennyire szigorú, akkor is 
megbecsült ember lehetett a csillagfejtő és mindenhol 
megjelenhetett; hasonlíthatatlanul több is volt belőlük 
Itáliában, mint Európa egyéb államaiban, mert 
egyebütt csak jelentős udvarokon fordulnak elő és 
azokon sem kivétel nélkül. Aki Itáliában valamennyire 
nagyobb házat vitt, az - ha az ügy iránt való 
érdeklődés elég nagy volt - asztrológust tartott, aki 
persze néha éhezni volt kénytelen." Ennek a 
tudománynak már a könyvnyomtatás meghonosodása 
előtt elterjedt irodalma azonfelül bizonyos műkedvelői 
gyakorlatot fejlesztett ki, amely tőle telhetően a 
szakma mestereinek nyomába igyekezett. Volt az 
asztrológusoknak egy gonosz fajtája, amely a 
csillagokat csak azért hívta segítségül, hogy beléjük 
kösse varázslófogásait, vagy hogy velük leplezze 
azokat. De még az ilyen ráadás nélkül is szomorú 
eleme az akkori olasz életnek az asztrológia. Milyen 
látvány az a sok nagytehetségű, sokoldalú, önálló 
akaratú férfiú, mikor a jövő megismerésének és 
irányításának vak vágya egyszerre lemondásra 
kényszeríti erővel teljes egyéni akaratukat és 
elhatározásukat! Közben, ha a csillagok valami nagyon 
kedvezőtlent . mondanak, összeszedik magukat, 
függetlenül cselekszenek és azt mondják: Vir sapiens 
dominabitur astris, a bölcs ura leszen a csillagoknak -; 
hogy hamarosan visszaessenek a régi babonába! 
Legelőbb is " minden tekintélyesebb család 
gyermekeinek fölállítják a horoszkópját, és az ember 
néha fél életén át olyan eseményeknek haszontalan 
föltételezésével jár, amelyek el nem következnek.?"" A 
hatalmasok minden fontos elhatározásuk előtt, főként 


a megkezdés időpontjára nézve, a csillagokat kérdik 
meg. Fejedelmi személyek elutazása, idegen követek 
fogadása," nagy épületek alapkövének letétele függ 
tőle. Az utóbbira rendkívüli példa adódik a már 
említett Guido Bonatto életében, akit tevékenységéért 
is, meg egy rendszeres nagy művéért is általában a 
XIII. századbeli asztrológia életre keltőjének kell 
nevezni. Hogy véget vessen Forliban a guelfek és 
ghibellinek pártharcának, rábeszélte a város lakosait, 
hogy építsék meg újra városuk falait és kezdjék meg 
ünnepélyesen a csillagok olyan konstellációja alatt, 
amelyet ő határozott meg; ha azután mind a két párt 
emberei ugyanabban a pillanatban  beledobták 
kövüket a megásott alapba, soha többé nem lesz 
pártoskodás Forliban. Egy-egy guelfet és ghibellint 
választottak ki erre a célra; a fenséges pillanat 
elérkezett, mindenki fogta a kövét, a kőművesek 
abbahagyták munkájukat, vártak és Bonatto megadta 
a jelt —, erre a ghibellin nyomban ledobta a kövét, a 
guelf azonban tétovázott, végül pedig egyáltalán 
vonakodott ledobni, mert  Bonatto  ghibellinnek 
számított és könnyen valami rosszat forralhatott a 
guelfek ellen. Az asztrológus erre rátámadt: Rontson 
meg az Isten  guelf-pártoddal és gyanakvó 
gonoszságotokkal együtt! Otszáz évig nem fog 
megjelenni városunk fölött az égen ez a jel! 

Az Isten utóbb csakugyan megrontotta Forli 
guelfjeit, most azonban (írja 1480 tájékán a krónikás) 
a guelfek és ghibellinek mégis teljesen megbékélve 
élnek és pártjuk nevét sem hallani már. 

Ezután a háborúra vonatkozó elhatározások azok, 
amelyek a csillagoktól függnek. Ugyanaz a Bonatto a 
győzelmek egész sorához segítette Guido da 
Montrefeltrót, a nagy ghibellin főnököt azzal, hogy 
közölte vele a csillagok sugallása szerint a kivonulásra 
alkalmas időpontot; attól fogva, hogy nem volt 


Montrefeltro . mellett, ennek minden bátorsága 
elfogyott, kényuralmáról lemondott és egy minorita 
kolostorba vonult; még soká látták őt barátcsuhában 
kéregetni. Valahányszor győzelmet ígérő konstellációk 
közeledtek, Bonatto asztrolabiumával és könyvével a 
piazzán át fölment San Mercuriale templomának 
(Forliban) tornyára és amint a pillanat elkövetkezett, 
nyomban indulásra kondíttatta meg a nagy harangot. 
De kortásai is megvallják, hogy néha nagyot tévedett 
és nem látta előre sem Montrefeltro sorsát, sem a 
maga halálát. Mikor Párizsból és olasz egyetemekről, 
amelyeken tanított,  Forliba igyekezett vissza, 
Casenától nem messze rablók ölték meg. A firenzeiek 
még az 1362-i pisai háborúban is asztrológusaikkal 
állapíttatták meg a kivonulás óráját; majdhogy el nem 
késtek, mert váratlanul kerülőt parancsoltak rájuk a 
városban. Régebben ugyanis a Via di Borge Sant 
Apostolon vonultak ki és sohasem volt szerencséjük; 
nyilván rossz jelet jelentett az, ha azon az útvonalon 
indultak hadba Pisa ellen, azért hát a Porta Rossán 
átvezették most a sereget; minthogy azonban a 
napsütés ellen kifeszített sátrakat ott nem csukták 
össze, a zászlókat - újabb rossz jel - lebocsátva kellett 
vinni. Az asztrológiát már azért sem lehetett a 
hadviseléstől elválasztani, mert a  condottierék 
legtöbbje ragaszkodott hozzá. Jacopo Caldora nagy 
betegségében isjókedvű volt, mert tudta, hogy 
harcban fog elesni, mint ahogy úgy is lett;??? 
Bartolommeo Alviano meg volt győződve arról, hogy 
fejsebeit is, parancsnokságát is a csillagok 
határozatának köszönhette: Niccoló Orsini-Pitigliano, 
mikor arról van szó, hogy zsoldosi szerződését 
megkösse Velencében (1495), arra kéri Alessandro 
Benedetto orvost és asztrológust," hogy közölje vele 
a csillagok szerint kedvező időpontot. Mikor a 
firenzeiek 1498. június 1 -én ünnepélyesen beiktatták 


méltóságába új condottieréjüket, Paolo Vitellit, a 
parancsnoki botot, amelyet átnyújtottak neki, Vitelli 
kívánságára a konstelláció képmásával?" díszítették. 
Néha nem derül ki világosan, hogy fontos politikai 
események közben előzőleg kérdezte-e a csillagokat, 
vagy utólag számították-e ki kíváncsiságból azt a 
konstellációt, amely az illető pillanatban uralkodó volt. 
Mikor Giangaleazzo Visconti mesterfogással 
hatalmába kerítette nagybátyját, Bernabót és annak 
családját (1385), Jupiter, Szaturnusz és Mars az ikrek 
jegyében állott - így jelenti azt egy kortárs -, de nem 
tudjuk, hogy ez érlelte-e meg cselekedetté az 
elhatározást. Nem ritkán inkább politikai belátás és 
számítás irányította a csillag -jóst, mint a bolygók 
járása.§? Ha Európát már az egész kései középkor 
folyamán nyugtalanították a Párizsból és Toledóból 
érkező asztrológiai jóslatok, amelyek pestist, háborút, 
földrengést, nagy vízáradást stb. jeleztek, Itália ebben 
éppenséggel nem maradt el mögötte. A szerencsétlen 
1494-i évet, amely mindenkorra megnyitotta az 
idegeneknek Itáliát, tagadhatatlanul baljóslatú 
jövendölések előzték meg, éppen csak tudnunk 
kellene, hogy azok a jövendölések bármely esztendőre 
régóta készen nem voltak-e. 

Ez a rendszer a maga ókori értelmében való 
következményeivel olyan körökre is kiterjedt, 
amelyekben nem is hinné az ember, hogy találkozni 
fog vele. Mint ahogy az egyénnek egész külső és 
szellemi életét a születése határozza meg, azonképpen 
a nagyobb szellemi csoportok, pl. népek és vallások is 
hasonló függőségben vannak és minthogy ezeknek a 
nagy dolgoknak konstellációja változó, változók maguk 
a dolgok is. Ezen az asztrológiai réven került az olasz 
műveltségbe az a gondolat, hogy minden vallásnak 
megvan a maga világnapja. A Jupiternek kapcsolata, 
úgy mondták, Szaturnusszal, teremtette a héber hitet, 


Marssal való kapcsolata a kaldeusok, a Naphoz való 
viszonya az egyiptomi, Vénusszal a mohamedán, 
Mercuriusszal a keresztény vallást, és a Holdhoz való 
viszonyából születik meg majd egyszer az Antikrisztus 
vallása. Szentségtörő módon számította ki Krisztus 
születését Cecco d"Ascoli és következtette ki belőle a 
keresztfán való halálát: máglyán is kellett meghalnia 
miatta 1327-ben Firenzeben.?"? Az ilyen természetű 
tanításoknak az lett a következménye, hogy minden, 
ami az érzékeken fölüli volt, teljes sötétségbe merült. 
Annál elismerésre méltóbb az a küzdelem, amelyet a 
világos és fényes olasz szellem ez ellen a téboly ellen 
folytatott. Ha az asztrológiát a legnagyobb 
monumentálisalkotásokkal dicsőítik is, például a 
padovai Salone?" fíreskóival és Borso ferrarai nyári 
palotájának (Schifanója) falfestményeivel, ha akadnak, 
akik szemérmetlenül magasztalják az asztrológiát, 
köztük olyan valaki is, mint az idősebbik Beroaldus, a 
meg nem tévesztettek és  gondolkozók hangos 
tiltakozása is minduntalan felhangzik. Az ókor ebben 
az irányban is elébe dolgozott a jelen időnek, 
csakhogy az olaszok nem a régiek véleményét 
ismétlik, hanem a maguk egészséges értelméből 

és megfigyeléseikből alakult gondolatukat. Petrarca 
személyes érintkezés útján ismerte az asztrológusokat 
és viselkedése velük szemben a nyers gúny;?"? 
rendszerük egész hazug mi-voltán keresztül lát. A 
novella is születése óta, a Cento novelle antiche (Száz 
ó-olasz novella) óta csaknem mindig ellenséges az 
asztrológusokkal szemben.""" A firenzei krónikások a 
legvitézebbül védekeznek ellene, még akkor is, ha 
közölni kénytelenek a babonát, mert egybeszövődött a 
hagyománnyal. Giovanni Villant nem egyszer mondja: 
,Nincs az a konstelláció, amely az ember szabad 
akaratát vagy az Isten elhatározását a maga 


a 


kényszerébe törhetné"; Matteo Villant olyan bűnnek 


minősíti az asztrológiát, amelyet a firenzeiek egyéb 
babonákkal  elődjeiktől a pogány rómaiaktól 
örököltek. De a pártok, amelyek e kérdés körül 
alakultak, nem maradtak meg a puszta irodalmi 
megvitatásnál, hanem nyilvános vitára is keltek 
egymással; mikor 1333-ban, majd ismét 1345-ben 
borzasztó áradás pusztított, az asztrológusok és a 
teológusok igen részletesen megvitatták a csillagok 
sorshatározó képességének és az isteni akaratnak és 
isteni büntető igazságnak kérdését. A tiltakozások a 
reneszánsz egész korszaka alatt sohasem némulnak el 
teljesen és föltételezhetjük róluk, hogy őszinték, mert 
ha az asztrológiának védelmére kelnek, azzal 
könnyebben  megnyerhették volna maguknak a 
hatalmasokat, mint az asztrológia támadásával. 
Lorenzo Magnifico környezetében, legnevezetesebb 
platonikusai között megoszlottak erre nézve a 
vélemények. Marsilio Ficino védelmére kelt az 
asztrológiának és a  Medici-család gyermekeinek 
fölállította a horoszkópját, mint ahogy a kis 
Giovanninak is állítólag megjósolta, hogy pápa lesz 
belőle-X. Leó." Vele szemben Pico della Mirandola 
valóságos új korszakát nyitja meg ennek a kérdésnek 
híres cáfolatával. Kimutatja, hogy a csillagokban való 
hit minden istentelenségnek és erkölcstelenségnek 
gyökere; ha az asztrológus valamiben hinni akar, 
legalább is a bolygókat kellene istenekül tisztelnie, 
mert hiszen belőlük származtat minden szerencsét és 
balsorsot; minden egyéb babona is készséges szervre 
talál az asztrológiában, mert a földdel való jóslás, a 
tenyérolvasás és mindenfajta varázslás elsősorban az 
asztrológiához — fordul — az alkalmas időpont 
megválasztásáért. Az erkölcsre nézve ezt mondja Pico: 
mi sem viszi előbbre a rosszat, mintha maga az ég 
mutatkozik az okának, mert akkor az örök 
üdvösségben és az elkárhozásban való hitnek is 


teljesen meg kell szűnnie. Pico arra sem sajnálta a 
fáradtságot, hogy tapasztalati úton ellenőrizze az 
asztrológusokat. Arra az eredményre jutott, hogy egy- 
egy — hónapra terjedő időjárási  jóslataiknak 
háromnegyed része hamis volt. A lényeg azonban az 
volt, , hogy (műve IV. könyvében) a világ 
kormányzására és az akarat szabadságára nézve 
pozitív keresztény elméletet fejtett ki, amely, úgy 
látszik, nagyobb hatással volt az egész nemzet 
műveltjeire, , mint minden bűnbánatot hirdető 
prédikáció, mert azok már gyakran nem tudtak az 
emberekhez hozzáférkőzni. 

Mindenekelőtt elvette az asztrológusok kedvét attól, 
hogy továbbra is közzé tegyék tanításaikat, és akik 
ilyen írásaikat addig kinyomatták, többé vagy kevésbé 
szégyenkeztek miattok. Gioviano Pontano például , a 
sorsról" írt könyvében az egész áltudományt 
elismerte, és egy saját nagy művében a régi Firmicus 
módján elméletileg kifejtette;  Aegidius című 
párbeszédében most nem tagadja ugyan meg az 
asztrológiát, de magasztalja a szabad 

akaratot, és a csillagok befolyását a testi dolgokra 
mérsékeli. Az asztrológia azonban tovább is működött, 
de úgy látszik, hogy nem uralkodott már annyira az 
életen, mint azelőtt. A festőművészet, amely a XV. 
században a csillagjóslás babonáját tőle telhetően 
dicsőítette, most a megváltozott gondolkodásmódot 
fejezi ki: Raffaello a Chigi-kápolna?"? kupolájában 
lefesti . körös-körül a  bolygó-isteneket és az 
állócsillagok egét, de gyönyörű angyali alakokkal 
őrzeti és vezetteti, fölülről pedig az örök Atyával 
áldatja meg. Egy más tényező is az asztrológia 
ellenségének mutatkozott Itáliában: a spanyolok nem 
hittek benne, tábornokaik sem, és aki kegyükbe 
igyekezett jutni"? az a félig eretnek, mert félig 
mohamedán tudomány nyílt ellenségének vallotta 


magát.  Guicciardini persze még 1529-ben így 
vélekedik: milyen szerencsések is az asztrológusok, 
mert akkor is hisznek nekik, ha száz hazugság közül 
egy igazságot mondanak, míg mások, akik száz 
igazságuk között egy hazugságot mondanak, minden 
hitelüket elvesztik. Az asztrológia megvetéséből 
azonfelül nem következett szükségszerűen a 
gondviselésben való hit; általános határozatlan 
fatalizmussá is válhatott az. 

Ebben és egyéb tekintetben Itáliának nem volt 
módjában egészségesen átélnie és végigélnie a 
reneszánsz műveltségi ösztönzését, mert közbejött 
Itália meghódítása és az ellenreformáció. Azok nélkül 
valószínűleg a maga erejével tudott volna a 
fantasztikus esztelenségnek fölébe kerülni. Akinek 
már most az a nézete, hogy az ellenség bevonulása és 
a katolikus reakció szükséges valami volt és hogy a 
kettőnek egyes-egyedül az olasz nép volt az oka, az 
mindebből származott szellemi veszteségben is az 
olasz nép jogos büntetését fogja látni. Csak kár, hogy 
vele együtt Európának is óriási volt a vesztesége. 

A csillagjóslásnál sokkal ártalmatlanabbnak látszik 
a jó és rossz jelekben való hit. Különböző pogány 
vallásai útján az egész középkor nagy készletet 
örökölt belőlük, és Itália ebben bizonyára a 
legkevésbé sem maradt a többi ország mögött. Sajátos 
színt ad azonban a dolognak, hogy a humanizmus 
támogatja ezt a népszerű babonát; az örökölt 
pogányságnak irodalmilag feldolgozott pogánysággal 
megy segítségére. 

Az olaszok népi babonája, mint tudjuk, a jelekből 
következő sejtésekre és következtetésekre 
vonatkozik, 9 s ezekhez azután még valami többnyire 
ártatlan varázslás csatlakozik. Nem volt hiány tudós 
humanistákban, akik bátran kigúnyolták az ilyen 
hajlandóságot és egyben hírt is adtak róla. Ugyanaz a 


Giovanni Pontano, aki az említett nagy asztrológiai 
munkát írta, CharonJában részvevőén sorol el minden 
lehetséges nápolyi babonát: az asszonyok 
jajveszékelését, ha a tyúkon vagy a libán a torokgyíik 
jelentkezik; az előkelő urak nagy aggodalmát, ha egy 
vadászsólymuk vissza nem tér, ha egy lovuk 
megpókosodik; az apuliai parasztok varázsigéjét, 
amelyet három szombat éjszakán mondanak olyankor, 
ha veszett kutya bizonytalanná teszi a környéket stb. 
Az állati világnak ugyanúgy mint az ókorban, megvolt 
a joga ahhoz, hogy jó vagy rossz jelül szolgáljon és 
különösen az állam költségén eltartott oroszlánok, 
párducok stb. viselkedése annál inkább foglalkoztatta 
a népet, mert az emberek önkéntelenül hozzászoktak 
ahhoz, hogy az állam eleven jelképét lássák bennük. 
Mikor az 1529-i ostrom idején egy megsebesült sas 
repült be Firenzébe, a Signoria négy aranyat adott 
annak, aki a madarat behozta, mert jó jelet látott 
benne."§! Bizonyos időpontok és helyek azután 
bizonyos  foglalatosságra nézve kedvezők vagy 
kedvezőtlenek, vagy általában döntők voltak. 

Varchi szerint a firenzeiek azt hitték, hogy a 
szombat az ő sorsdöntő napjuk, mert akkor szokott 
minden fontos dolguk történni, a jó is, a rossz is. Már 
volt szó arról az idegenkedésükről, hogy háborús 
kivonulásuk egy bizonyos utcán történjék; a 
perugiaiak viszont szerencsét hozónak tekintették 
egyik kapujukat, a Porta eburneát, s a Baglionék 
minden harcukra azon át indultak el. A meteorok és 
égi jelek ugyanazt a helyet foglalják el, mint az egész 
középkorban, s a képzelet most is hadakozó seregeket 
alkot a szokatlan felhőalakzatokból és azt hiszi, hogy a 
verekedő hadak zaját hallja a magas levegőből. 
Aggasztóbb lesz a babona, ha szent dolgokkal 
elegyedik, ha például Madonna-képek szemüket 
mozgatják??? vagy sírnak, vagy ha az országos 


csapásokat valamely állítólagos gonosztettel kötik 
össze, amelyért büntetést kíván azután a csőcselék. 

Mikor Piacenzat 1478-ban hosszú és heves esőzés 
látogatta meg, azt beszélték az emberek, hogy az eső 
el nem áll addig, amíg egy bizonyos uzsorás, akit nem 
sokkal azelőtt temettek el S. Francesco templomában, 
szentelt földben nyugszik. Minthogy a püspök 
vonakodott jószerével kiásatni a tetemet, fiatal 
legények erőszakosan ásták ki, csúnya zsivajjal 
végighurcolták az utcákon, egykori  adósaitól 
meggyaláztatták és tettleg bántalmaztatták, végül 
pedig a Pó folyamába dobták. , Az volt a csodálatos, 
hogy az eső nyomban elállt" - jegyzi meg a krónikás.??? 
Még Angelo Poliziano is ilyen nézeten van, amikor 
Giacomo Pazziról van szó, aki egyik főkolomposa volt 
a családjáról elnevezett 1478. évi firenzei 
összeesküvésnek. . Mikor — megfojtották, — szörnyű 
szavakkal adta át lelkét az ördögnek. Erre ott is 
megindult az esőzés, annyira, hogy a gabonatermést 
fenyegette; ott is kiásta egy sereg ember (többnyire 
parasztember) a templomból a halott testét és 
csakhamar szétoszlottak az esőfelhők és kiragyogott a 
nap — , annyira kedvezett a szerencse a nép hitének", 
jegyezte meg a nagy filozófus. A holttestet előbb 
szenteletlen földbe temették, másnap kiásták és 
miután förtelmes menetben körülvitték a városban, az 
Arno vizébe vetették. 

Az ilyen és ehhez hasonló esetek azonban a nép 
körében történtek és a X. században épp úgy 
előfordulhattak volna, mint a XVI-ban. De ekkor ebbe 
is beleavatkozik az irodalom ókora. A humanistáknak 
az a határozott híre maradt, hogy különösen 
hozzáférhetők voltak a csodák és jóslatok számára; 
erre vonatkozó példákat már említettünk. De ha 
bármiféle bizonyításra szorulna, az egy Poggio is 
szolgálna vele. Ugyanaz a radikális gondolkodó, aki a 


nemességet és az emberek egyenlőtlenségét tagadja, 
nemcsak minden középkori kísértetjárásban és ördögi 
igézetben hisz, hanem az ókori mintájú csodákban is, 
például azokban, amelyekről IV. Eugen pápa utolsó 
firenzei látogatása alkalmával maradt hír.385 , Ekkor 
Como közelében egy este 4000 kutyát láttak, amelyek 
Németország felé tartottak; utánok nagy marhacsorda 
következett, azután gyalogos és lovas fegyveresek 
serege, akik részint fejetlenek voltak, részint alig volt 
látható a fejük, végezetül egy óriási lovas, akit megint 
marhacsorda követett." Azt is elhiszi Poggio, hogy 
szarkák és csókák csatára keltek egymással. Sőt talán 
észre sem veszi, amikor az ókori mitológiának egy 
csaknem épen maradt részét beszéli el. A 
dalmáttengerparton ugyanis megjelenik egy szakállas 
és apró szarvakkal ékes triton, olyan mint egy 
valóságos tengeri szatír, alul uszonyban és haltestben 
végződik; gyermekeket és asszonyokat rabol a partról, 
amígnem öt vitéz mosónő kövekkel és fütykösökkel 
agyonveri. A szörnyetegnek egy fából való modellje, 
amelyet Ferrarában mutogatnak, teljesen elhihetővé 
teszi Poggiónak az esetet. Bár oraculumok már nem 
voltak és az isteneket már nem kérdezhették meg az 
emberek, de ismét divat lett, hogy belenyissanak 
Vergiliusba, és ómenszerű magyarázatát adják annak 
a helynek, amelyre rányitottak (sortes vergilianae).?" 
Azonfelül a kései ókor démonokban való hite is 
bizonyosan befolyással volt a  reneszánszra. 
Jamblichus vagy Abammon írása az egyiptomiak 
misztériumairól, amely az ókor  démonhitének 
közvetítésére alkalmas lehetett, bár a XV. Század 
végén megjelent latin fordításban. A firenzei platói 
akadémia sem maradt mentes a hanyatló római kor 
ilyen és ehhez hasonló újplatonikus balhitétől. A 
démonokban való hitről és a vele összefüggő 
varázslásról immár többet kell mondanunk. A nép hite 


abban, amit a szellemek világának neveznek, "7 
Itáliában ugyanaz, mint Európa többi részében. 
Mindenekelőtt ott is vannak kísértetek, azaz elhaltak 
visszajáró lelkei és ha az olaszok felfogása 
valamennyire különbözik is az északiakétól, azt 
legfeljebb ókori neve, ombra (árnyék) árulja el. Ha 
ilyen árnyék jelentkezik, még ma is néhány misét 
mondatnak lelke nyugalmáért. Hogy a gonosz 
emberek lelke rémítő alakban jelenik meg, magától 
értetődik, de az a különös nézet is együtt jár vele, 
hogy az elhaltak kísértetei általában rosszindulatúak. 
A halottak megölik a kisgyermekeket, véli Bandello 
káplánja.§"? Gondolatban valószínűleg még egy külön 
árnyékát különbözteti meg a léleknek, mert hiszen az 
első lélek a tisztítótűzben bűnhődik, és ahol 
megjelenik, csak rimánkodni és jajveszékelni szokott. 
Máskor a megjelenő kísértet nem egy bizonyos 
embernek az árnyékképe, hanem valamely eseményé, 
valamely elmúlt állapoté. így magyarázzák a 
szomszédok az ördögjárást a milanói régi Visconti- 
palotában San Giovanni in Conca temploma mellett; 
ebben a palotában Bernabő Visconti egykor zsarnoki 
uralmának számtalan áldozatát kínoztatta és fojtatta 
meg, nem csoda hát, ha ott valami mozog. Persze csak 
a szerető volt, s rá akart ijeszteni hölgyének férjére, 
aki a palotában lakott, ö is, kísérői is, ördögöknek 
öltözködtek; egyiküket, aki minden állat hangját 
utánozni tudta, idegenből hozatta. A perugiai árvaház 
hűtlen gondnokát egyszer egy este, amikor pénzét 
olvasta, gyertyát tartó szegények csapata lepte meg és 
körültáncolta; egy hatalmas alak volt a szóvivőjük, S. 
Aló, az árvaház védőszentje." Az ilyen felfogások 
annyira maguktól értetődtek, hogy a költők is 
egyetemes érvényű motívumokat találhattak bennük. 
Nagyon szépen beszéli el példának okáért Castiglione, 
hogyan jelent meg az agyonlőtt Lodovico Pico az 


ostromlott Mirandola falai alatt. A költészet persze 
éppen azután nyúl legszívesebben az ilyen tárgyhoz, 
ha maga a költő már kinőtt a hitből. Itáliában a nép 
ugyanúgy vélekedett a démonokról, mint a középkor 
minden más népe. Az emberek meg voltak győződve 
arról, hogy az Isten olykor roppant romboló erővel 
ruházza föl a mindenrendű gonosz szellemeket azért, 
hogy a világnak egyes részeit és emberéleteit 
elpusztítsák; mindössze annyit kötöttek ki, hogy az az 
ember, akihez a démonok megkísértők alakjában 
közeledtek, — szabad akaratát fordíthassa az 
ellenállásra. — Itáliában különösen a természeti 
események démoni jelenségei könnyen költői alakot 
váltanak a nép ajkán. Az 1333-i nagy Arno-völgyi 
áradás előtti éjszakán a szent remeték egyike 
Vallombrosa fölött a cellájában ördögi zajt hallott, 
keresztet vetett magára, az ajtóhoz lépett és fekete és 
rémületes fegyveres lovasokat látott elvágtatni. 
Könyörgésére egyikük szóba állt vele:  , Azért 
megyünk, hogy ha Isten megengedi, bűnei miatt vízbe 
fullasszuk Firenze városát."?9 Hasonlítsuk össze ezzel 
azt a csaknem egyidejű velencei jelentést (1430), 
amelyről azután a velencei festők valamelyik nagy 
mestere, valószínűleg Giorgione, a velencei képtár egy 
csodálatos képét alkotta meg: a démonokkal megtelt 
gályát, amely a madár gyorsaságával száguldott a 
viharos  lagúnán, hogy elpusztítsa a bűnös 
szigetvárost, mígnem három szent, akik eltitkolva 
kilétüket egy szegény hajós bárkájába szállottak, 
könyörgésükkel a démonokat és hajójukat az örvénybe 
hajtották. 

Ezzel a hittel társul azután az a balhit, hogy az 
ember megközelítheti a démonokat, ha könyörgéssel 
fordul hozzájuk, és segítségüket fölhasználhatja a 
kapzsiság, a hatalomvágy és az érzékiesség céljaira. 
Vádlottak itt valószínűleg előbb voltak, mint bűnösök; 


csak — mikor az állítólagos — varázslókat és 
boszorkányokat megégették, kezdett gyakoribb lenni a 
valóságos igézés és a szándékos varázslás. Csak a 
máglyákból, amelyeken a gyanúsakat feláldozták, 
szállt föl a kábító gőz, amely az eltévedt emberek nagy 
számátvarázslásra lelkesítette. Hozzájuk azután 
elszánt csalók is csatlakoztak. A varázslásnak népi és 
kezdetleges alakja, amelyben az talán a rómaiak kora 
óta megszakítatlanul folytatta életét, a 
boszorkánykodás (strega). 

Amíg a jóslásra szorítkozik, csaknem a teljesen 
ártalmatlant játszhatja," csak éppen a puszta 
jóslásból a végrehajtásban segítésig való átmenet 
gyakran észrevétlen és mégis döntő lefelé vivő lépés 
lehet. A cselekvő varázslás esetében a boszorkánynak 
leginkább a férfi és nő között való szerelem és 
gyűlölet fölkeltését tulajdonítják, de a közhit szerint a 
tisztára romboló, gonosz rontást is ő okozza, például 
kis gyermekek sínylődését, akkor is, ha még oly 
szemmel láthatóan a szülők hanyagsága és 
esztelensége az oka. Mindezek után azt kell még 
kérdeznünk, mennyire hatott a boszorkány puszta 
varázsigékkel, szertartásokkal és meg nem értett 
formulákkal, vagy a démonok tudatos idézésével, nem 
szólva az orvosságokról és mérgekről, amelyeket 
hatásuknak teljes tudatában 6 osztogatott. A 
boszorkányok ártatlanabb fajtájával, akikkel szemben 
a kolduló barátok még mint vetélytársak mertek 
föllépni, a gaetai boszorkányban ismerkedünk meg, 
akit Pontano mutat be. Utasa, Suppatius, akkornyita 
boszorkány lakásába, amikor az éppen egy leányt meg 
egy cselédleányt fogad kihallgatáson, akik egy fekete 
tyúkot, kilenc pénteken tojott tojást, egy kacsát, meg 
fehér fonalat hoztak magukkal, minthogy újhold után 
való harmadik nap az idő; a két leányt a boszorkány 
most elküldi és alkonyat idejére hívja meg őket újra. 


Remélhetőleg csak jóslásról lesz szó; a cselédleány 
úrnőjét teherbe ejtette egy barát, a leányt hűtlenül 
elhagyta szeretője és kolostorba vonult. A boszorkány 
panaszolja: , Férjem halála óta ebből élek és életem 
kényelmes lehetne, mert a mi gaetai asszonyaink 
meglehetősen hiszékenyek, ha a barátok el nem 
szednék előlem a hasznot azzal, hogy ők is álmot 
fejtenek és pénzért megváltják a szentek haragját, a 
leányoknak férjet, a terhes asszonyoknak 
fiúgyermeket, a magtalanoknak gyermeket ígérnek és 
azonfelül éjjelenként, mikor a férfinép halászaton jár 
odakint, fölkeresik az asszonyokat, akikkel napközben 
a templomban megegyeztek." Suppatius óvja a 
zárdabeliek irigységétől, de ő nem fél semmitől, mert 
a gvárdián régi ismerőse. 

A babona azonban a boszorkányoknak egy rosszabb 
fajtáját is megteremti; az olyan boszorkányokat, akik 
gonosz varázslatukkal megfosztják az embereket 
egészségüktől és életüktől. Az ilyeneknél, ha a 
szemmelverés stb. nem volt elégséges, legelőbb a 
hatalmas szellemek segítségére gondolhattak. A 
boszorkányok büntetése, mint már Finicella esetében 
láttuk, a tűzhalál, de a vakbuzgósággal akkoriban még 
meg lehetett alkudni; Perugia városi 
törvénykönyvében például a boszorkányok 400 font 
árán megválthatják magukat."? Még akkor nem 
nézték következetes komolysággal a dolgot. Az 
egyházi állam területén, a Magas-Appenninusokban, 
mégpedig Szent Benedek hazájában, Norciában 
(Nursia) a  boszorkányságnak és  varázslásnak 
valóságos fészke maradt meg. Mindenki tudott róla. 
Aeneas  Sylvius korábbi idejéből való egyik 
legnevezetesebb levele ad erre nézve fölvilágosítást. 
Ezt írja testvérének: , Ennek a levélnek vivője azzal a 
kérdéssel jött hozzám, hogy nem tudok-e Itáliában 
Vénusz hegyéről? Abban ugyanis állítólag a varázslás 


művészetét tanítják és az ura, aki szász ember és nagy 
asztronómus, szeretné megtanulni. Azt mondtam, 
hogy tudok egy Porto Veneréről, nem messze van 
Carrarától a liguriai sziklás parton, ahol három 
éjszakát töltöttem, mikor úton voltam Basel felé; 
tudok arról is, hogy van Szicíliában egy Vénusznak 
szentelt Ery nevű hegy, de arról nem tudok, hogy ott 
varázslást tanítanának. Beszélgetés közben azután 
eszembe jutott, hogy Umbriában a régi hercegségben 
(Spoleto), nem messze Nursia városától egy meredek 
sziklafal alatt van egy barlang és abban vízfolyik. Ugy 
emlékszem, hallottam, hogy ott boszorkányok 
(striges), démonok és éjjeli árnyékok laknak, és 
akiknek megvan hozzá a bátorsága, kísérteteket 
(spiritus) láthat, megszólíthat és megtanul hatja tőlük 
a varázslás művészetét.?? Nem láttam, nem is 
igyekeztem látni, mert jobb meg nem ismerni azt, amit 
az ember csak bűnnel tanulhat." Erre megemlíti 
informátorát és arra kéri fivérét, hogy a levél vivőjét 
vezesse el hozzá, ha ugyan még él. Aeneas itt igen 
messzire megy egy előkelő úr iránt való szívességben, 
de a maga személyére nézve nemcsak mentebb 
minden babonától, mint kortársai, hanem azonfelül 
olyan próbát állott ki, amelyet ma sem állana meg 
minden művelt ember. Mikor a baseli zsinat idején 75 
napot töltött Milanóban lázasan, nem volt rábírható 
arra, hogy a varázsló orvosokra hallgasson, noha az 
ágyához hívattak egy embert, aki nem sokkal azelőtt 
Piccinino 2000 katonáját a táborban állítólag csodás 
módon kigyógyította a lázból. Még szenvedő volt 
Aeneas, mikor a hegyeken át Baselbe lovagolt és 
lovaglás közben meggyógyult. 

Norcia környékéről annak a halottidézőnek útján is 
meg tudunk egyet-mást, aki a derék Benvenuto 
Cellinit hatalmába akarta keríteni. Arról volt szó, hogy 
egy új varázskönyvet avassanak föl, és annak 


legmegfelelőbb helye az ottani hegység; a varázsló 
mestere ugyan a farfai apátság közelében is avatott 
egyszer könyvet, de ott olyan nehézségek 
mutatkoztak, amilyenektől Norciában nem kell tartani; 
a norciai parasztok azonfelül 

megbízható emberek, némi gyakorlatuk van a 
dologban és szükség esetén nagy segítségére 
lehetnek. A kirándulás azután elmaradt, különben 
Benvenuto valószínűleg a zsivány cinkostársaival is 
megismerkedett volna. Akkoriban az a tájék 
valósággal közmondásos volt. Aretino valahol egy 
elvarázsolt kútról beszél: ott laktak a norciai Sybilla 
testvérei és a  Fata Morgana nagynénje. És 
ugyanakkor mégis szabad volt Trissinónak az ő nagy 
hőskölteményében" a költészetnek és az allegóriának 
egész kelléktárával ünnepelnie azt a helyet, mint az 
igazi jóslás székhelyét. 

VIII. Incze pápa hírhedt bullájával azután (1484), 
mint tudjuk, a boszorkányság és annak üldözése nagy 
és förtelmes rendszerré lesz. Mellékesen meg kell 
jegyeznem, hogy hosszabb megfontolás esetén 
lehetetlen be nem látnunk, hogy itt eredeti tárgyilagos 
tényállásról, a pogány hit maradványairól stb. szó 
sincsen. Aki meg akar győződni arról, hogy mennyire 
a kolduló barátok képzelete az egyetlen forrása ennek 
az egész babonának, olvassa el Jacgues du Clerc 
emlékezéseiben az 1459. évi arrasi úgynevezett 
valdensei port. Csak miután századéveken át 
folytatták a  vallatásokat, csigázták föl a nép 
képzeletét addig a pontig, amelyen az egész 
szörnyűség magától értetődő lett, és úgy képzelték, 
magától megújuló. Minthogy a boszorkányüldözés e 
rendszerének német dömések voltak a fő képviselői, 
Németországot sújtotta leginkább ez a csapás, 
Itáliának pedig feltűnő módon azokat az országrészeit, 
amelyek legközelebb voltak Németországhoz. Már 


maguknak a pápáknak parancsai és bullái (VI. Sándor, 
X. Leó, VI. Hadrián pápáé) a lombardiai dömés 
rendtartományra, a bresciai és bergamói 
egyházmegyére, Cremonára vonatkoznak. Sprenger 
híres elméleti és gyakorlati útmutatásából, a Malleus 
Maleficarumbból megtudjuk, hogy Comóban már a 
bulla kibocsátása után következő első esztendőben 41 
boszorkányt égettek meg; az olasz nők seregestől 
menekültek Zsigmond főherceg területére, mert azt 
hitték, hogy ott még biztonságban vannak. Végül 
azután a boszorkányság néha szerencsétlen alpesi 
völgyben, — különösen a Val  Camonicában? 
kiirthatatlanul megfészkelődik; az üldözés 
rendszerének nyilvánvalóan sikerült a népesség olyan 
részében, amely arra különösen hajlamos volt, 
tartóssá tenni ezt a balhitet. Főként erre a német fajta 
boszorkányságra kell gondolnunk, ha a Milanóban, 
Bolognában stb." játszódó történeteket és novellákat 
olvassuk. Ha a boszorkánykodás gyakorlata Itáliában 
tovább nem terjedt, annak talán az volt az oka, hogy 
Itáliának már megvolt a maga kifejlett stregheriája 
(boszorkánysága), amely lényegesen más föltételeken 
nyugodott. Az olasz boszorkánynak a boszorkányság 
mesterség, , neki — pénzre van szüksége és 
megfontolásra. Az északi boszorkányok hisztériás 
álmairól, messzi kirándulásairól, incubusáról 
(lidércnyomás) és  succubusáról  (kísértetjárás) 
Itáliában szó sincsen; a stregá-nak az a feladata, hogy 
mások élvezetéről gondoskodjék. Ha fölteszik róla, 
hogy alakját váltogatni tudja, hogy gyorsan távoli 
helyeken tud teremni, az ilyesmi ellen nem 
szabadkozik, mert az a tekintélyét növeli; de már 
komoly veszélyt jelent reá, ha az emberekben 
felülkerekedik a gonoszságától és bosszúállásától való 
félelem, különösen az attól való rettegés, hogy a 
gyermekeket, a marhát és a föld termékeit megigézi. 


Olyankor igen népszerű dolgot művelhetnek az 
inkvizítorok és a helyi hatóságok, ha megégetik őket. 

A boszorkánynak legfontosabb működési területe, 
mint már jeleztük, a szerelmi ügyeké, amelyeknek 
körébe tartozik a szerelem és a gyűlölet szítása, a 
bosszúálló csomókötés a fűzőn, a magzat elhajtása, a 
körülmények szerint a hűtlen nőnek vagy férfinak 
varázsszerekkel való állítólagos meggyilkolása, sőt 
maga a méregkotyvasztás is. Minthogy az ilyen nőkre 
csak kelletlenül bízták magukat az érdekeltek, 
műkedvelők támadtak, akik loppal megtanultak a 
hivatásostól egyet és mást és azután a maguk kezére 
dolgoztak. A római nyilvános nők például személyük 
varázsát még egyéb varázzsal igyekeztek fokozni a 
horatiusi Canidia módjára. Aretino?" nemcsak tudhat 
róluk egyet és mást, hanem ha ilyesmiről beszél, 
igazat is mondhat. Elsorolja azokat a förtelmes 
varázsszereket, amelyeket szekrényeikben 
összegyűjtenek: hajat, koponyát, bordát, fogat, 
halottak szemét,  emberbőrt, apró gyermekek 
köldökét, sírokból kiásott cipőtalpat és ruhadarabokat, 
sőt a temetőkből feloszlóban levő emberhúst hoznak 
és észrevétlenül megetetik vele az udvarlót (még 
hallatlanabb  — egyebekkel). Az udvarló haját, 
fűzőzsinórját, — körömszilánkjait — megfőzik olyan 
olajban, amelyet templomi örökmécsesekből loptak. 

Ráolvasásaik közül még a legártatlanabbik az, 
mikor forró hamuból szívet alakítanak és a szívbe 
ilyen ének kíséretében beleszúrnak: 

Prima che 1 fuoco spenghi 

Fa eh a mia porta venghi; 

Tal ti punga il mio amore 

Ouale io fo guest o eu ore. 

(Minekelőtte a tűz elaludnék, add, hogy az ajtómba 
jöjjön; úgy szúrjon meg az én szerelmem, mint ahogy 
én ezt a szívet.) 


Vannak azután még holdfényben mondott 
varázsigék, a földre rajzolt és viaszból gyúrt vagy 
ércbe öntött alakok, amelyek kétségtelenül a szeretőt 
ábrázolják, és amelyekkel a körülmények szerint 
bántak. Az emberek annyira megszokták ezeket a 
dolgokat, hogy az olyan asszony, aki noha se szép nem 
volt, se fiatal, de mégis nagyon vonzotta a férfiakat, 
azonnal a varázslás gyanújába került. Sanga (VII. 
Kelemen pápa titkára) anyja megmérgezte fiának 
szeretőjét, . akinek ugyanez volt az esete; 
szerencsétlenségére azonban vele halt a fia, meg 
barátainak társasága is, amely szintén evett a 
megmérgezett salátából. 

Következik ezután, nem mint a boszorkánysegítője, 
hanem mint vetélytársa, a veszélyesebb feladatokhoz 
még jobban értő varázsló vagy igéző, az incantatore. 
Ez néha ugyanannyira vagy még inkább asztrológus 
mint varázsló; gyakran az asztrológust játssza, nehogy 
mint varázslót üldözőbe vegyék; és némi asztrológiára 
a kedvező pillanat kiszámítása végett amúgy is 
szüksége volt a varázslónak. Minthogy azonban sok 
olyan szellem van, aki jó vagy közömbös, fölidézőjük is 
tűrhető hírű lehet; még IV. Six-tusnak külön breveben 
kellett 1474-ben néhány bolognai karmelita barát 
ellen föllépnie, mert a szószéken azt mondták, hogy 
nincsen abban semmi rossz, ha az ember az ördöghöz 
fordul felvilágosításért. Hogy ilyesmi lehetséges, 
abban nyilvánvalóan sokan hittek; közvetett bizonyság 
reá, hogy még a legjámborabbak is hitték, hogy 
kérésükre a jó szellemek látomásokat küldenek reájok. 
Savonarola telítve van az ilyesmivel, a firenzei 
platonikusok az Istennel való misztikus egyesülésről 
beszélnek, és Marcellus Palingenius érthetetlenül 
tudtunkra adja, hogy megszentelt szellemekkel 
társalkodik. Ugyanő arról is meg van győződve, hogy 
egész rangsora van a gonosz démonoknak, akik 


minthogy a holdtól innen laknak, a természetre és az 
emberéletre lesben állnak, sőt elbeszéli, hogy 
egyikükkel személyes ismeretségbe került. Minthogy 
könyvünk célja nem engedi, hogy rendszeresen 
foglalkozzunk az akkori démonhittel, hadd álljon itt 
legalább egyetlen példának Palingenius közlése. 
Palingeniust egyszer soracte hegyén, san 
Silvestróban egy jámbor remete kioktatta a földi 
dolgok  — semmiségéről és az emberi élet 
értéktelenségéről; mikor az idő  ráesteledett, 
Palingenius visszafelé indult Rómába. Telihold sütött 
és az úton három férfi csatlakozott hozzá, akiknek 
egyike nevén szólítja és megkérdi, honnan jön? 
Palingenius azt feleli, hogy a hegyen lakó bölcs 
embertől. Ó, bolond, feleli amaz, hát igazán azt 
hiszed, hogy van ezen a földön bölcs ember? Csak 
felsőbb lények (divi) lehetnek bölcsek; mi hárman is 
azok közül valók vagyunk, noha ember alakban 
járunk; engem Saracilnak hívnak, emezeket meg 
Sathielnek és Janának; a mi országunk a holdnak 
közelében van, ott lakik általában azoknak a közbülső 
lényeknek nagy serege, akik a földön és a tengeren 
uralkodnak. Palingenius belsejében reszketve kérdi, 
hogy mit keresnek Rómában. - A válasz így hangzik: 
,Egyik társunkat, Ammont, egy Orsini bíboros 
kíséretéhez tartozó, narnibeli ifjú  varázserejével 
rabságban tartja; mert jegyezzétek meg emberek, 
körülbelül a magatok halhatatlanságának egyik 
bizonysága az, hogy a magunkfajtát kényszerbe 
tudjátok törni; magam is egyszer kristályba zárva 
voltam kénytelen egy németet szolgálni, mígnem 
azután egy szakállas barátocska kiszabadított. Ezt a 
szolgálatot akarjuk most megtenni bajtársunknak 
Rómában és ebből az alkalomból néhány előkelő urat 
az Orcusba szállítanánk." A démonnak e szavai közben 
szellőcske kerekedik és Sathiel ezt mondja: , Halljátok, 


Remissesünk már jön vissza Rómából, őt jelenti ez a 
szellő." Csakugyan megjelenik még valaki, akit a 
három jókedvűen üdvözöl és kikérdez Rómáról. Amit 
elmond, az fölötte pápaellenes: VII. Kelemen pápa 
megint szövetséget kötött a spanyolokkal és abban 
reménykedik, hogy Luther tanítását most már nem 
érvekkel, hanem a spanyol karddal fogja kiirtani; 
tiszta nyereség ez a démonoknak, mert a készülő nagy 
vérontásban számtalan ember lelkét vihetik majd 
pokolra. Miután az erkölcstelen Rómát úgy írták le, 
mint amely teljesen a gonosznak hatalmába esett, 
eltűnnek a démonok, a költő pedig szomorúan 
folytatja útját.?"? 

Ha fogalmat akarunk szerezni arról, hogy a 
boszorkánykalapács és egyebek ellenére milyen volt 
az embereknek még nyilvánosan megvallható viszonya 
a démonokhoz, úgy Agrippa von Nettesheimnek , A 
titkos filozófiáról" szóló sokat olvasott könyvére kell 
utalnunk. Bár úgy látszik, hogy akkor írta, amikor még 
nem járt Itáliában, de  Trithemiushoz intézett 
ajánlásában egyebek közt fontos olasz forrásműveket 
is említ, ha mindjárt csak azért is, hogy a többivel 
együtt leszólja őket. Kétes egyénekben, amilyen 
Agrippa is, gazemberekben és bolondokban, amilyen a 
többinek legnagyobb része volt, az a rendszer, 
amelybe néha beburkolóznak, formuláival, 
füstöléseivel, kenőcseivel, pentaculumaival, holtak 
csontjaival? stb. nagyon kevéssé érdekel bennünket. 
De ez a rendszer egyrészt tele van az ókor babonáiból 
vett idézetekkel; másrészt beavatkozása az olaszok 
életébe és szenvedélyeibe néha fölöttébb 
jelentékenynek és  következményekkel teljesnek 
látszik. Azt hinné az ember, hogy csak a legromlottabb 
nagyurak adták magukat az ilyen varázslásra, de a 
heves  vágyódás olykor mindenrendű erős és 
alkotóképes embert is a varázslók közé visz; és már 


annak tudata, hogy van benne valami lehetséges, a 
távolállóban is  megfogyasztja valamennyire az 
erkölcsi világrendben való hitet. Ugy látszott, mintha 
némi pénzzel és némi veszély árán büntetlenül 
szembeszáll hatnának a józan ésszel és erkölcsiséggel, 
és kihagyhatnák azokat a közbülső lépcsőfokokat, 
amelyek különben az emberek és megengedett vagy 
meg nem engedett céljaik között vannak. 

Vegyük szemügyre mindenekelőtt egy kihalóban 
levő, régibb módját a varázslásnak. A legsötétebb 
középkor, sőt az ókor óta megőrizte Itália némely 
városa annak emlékét, hogy sorsa összefüggött 
bizonyos építményekkel, szobrokkal stb. A régiek 
egykor sokat tudtak beszélni a felavató papokról vagy 
telestesekről, akik jelen voltak némely város 
ünnepélyes alapításán, és varázserővel biztosították 
bizonyos szoboremlékekkel vagy bizonyos tárgyak 
titkos elásásával is (telesmata) az újonnan alapított 
város boldogulását. Ha a nép száján tovább élt valami 
római kori hagyomány, akkor az ilyenfajta 
hagyományok voltak azok; csakhogy a fölavató papból 
az évszázadok folyamán természetesen varázsló lesz, 
mert ókori működésének vallási részét már nem értik 
az emberek. Néhány nápolyi Vergilius-csodában"99 
egészen fölismerhetően él egy telestesre vonatkozó 
ősrégi emlékezés, akinek nevét idők folytán 
kiszorította Vergiliusé. A város titokzatos képének 
edénybezárása például nem egyéb, mint igazi ókori 
telesma; Vergilius, Nápoly falainak megépítője is, csak 
megmásított alakja az alapításon részt vevő felavató 
papnak. A nép képzelete buja termékenységgel szőtte 
tovább ezeket a dolgokat, amígnem Vergilius lett a 
szerzője az érclónak, a nolai kapu fejeinek, annak az 
ércből való lénynek, amely valamely más kaput díszít, 
sőt a Posillipo barlangjának is stb. - csupa olyasmi, 
ami némely tekintetben bűvös erővel köti meg a 


sorsot, míg a két előbb említett tulajdonság, úgy 
látszik, Nápoly általában való végzetét akarja 
meghatározni. A középkori Rómának is voltak ilyen 
zavaros emlékei. A  milanói Sant  — Ambrogio- 
templomban volt egy márványból való ókori Herkules- 
szobor; az volt róla a hit, hogy amíg a szobor a helyén 
áll, megáll a birodalom is, valószínűleg a német 
császároké, mert az ő koronázó templomuk volt a 
Sant" Ambrogio. A firenzeiek meg voltak győződve 
arról, hogy az ő (később keresztelő kápolnává 
átépített) Mars-templomuk a világ végéig állni fog, 
mert így határozta meg azt az a konstelláció, amely 
alatt Augustus császár idején megépítették; Mars 
márványból való lovas szobrát mindenesetre 
eltávolították belőle, amikor ők maguk keresztények 
lettek; minthogy azonban a szobor összetörése nagy 
szerencsétlenséget szabadított volna a városra - 
szintén a konstelláció miatt -, azért egy Arno-parti 
toronyra állították. Mikor Totilas feldúlta Firenzét, a 
szobor a vízbe esett és csak akkor halászták ki belőle, 
amikor Nagy Károly újra megalapította Firenzét; a 
szobrot most már a Ponte Vecchio elejének egy 
pillérére állították - és azon a helyen gyilkolták meg 
1215-ben Bondelmontét, és a guelfek és ghibellinek 
nagy pártharcának újraföllobbanása így fűződik a 
félelmetes bálványhoz. Az 1333-i vízáradáskor a 
szobor örökre eltűnt. Ugyanez a telesma azonban 
egyebütt is előfordul. A már említett Guido Bonatto 
nem érte be azzal, hogy Forli város falainak 
újrafölépítésekor a két párt kibékülésének szimbolikus 
jelenetét kívánja; azt hitte, hogy egy ércből vagy kőből 
való lovas szoborral, amelyet asztrológiai és bűvös 
segítőeszközökkel teremtett meg és elásott, meg tudja 
menteni Forli városát a fel-dúlástól, sőt a kifosztástól 
és az elfoglalástól is. Mikor Albornoz bíboros mintegy 
hat évtizeddel később Romagnában uralkodott, 


véletlen ásatás közben megtalálták a szobrot és 
valószínűleg a bíboros utasítására felmutatták a 
népnek, hogy megértse, milyen eszközökkel tudta 
helyét megállani a római egyházzal szemben a 
kegyetlen Montefeltro. De ismét fél századdal később 
(1410), amikor Forli egy megrohanása kudarccal járt, 
megint a szobor csodatevő erejéhez folyamodnak, a 
szoboréhoz, amelyet talán megmentettek és újra 
elástak. De utoljára örülhettek neki; már a következő 
évben valóban elfoglalták a várost. - Epítmények 
alapkőletételébe még az egész XV. század folyamán 
nemcsak az asztrológia, hanem a varázslás is 
belejátszik. Föltűnő volt például, hogy II. Pál pápa az 
arany- . és  ezüstérmeknek akkora mennyiségét 
süllyesztette építményeinek alapkövébe, és Platina 
nagyon hajlandó volt ebben pogány telesmát látni. Az 
ilyen áldozat középkori vallási jelentéséről persze Pál 
pápa olyan kevéssé tudott, mint az életrajzírója. De a 
hivatalos varázslás, amely amúgy is jobbára puszta 
mendemonda volt, fontosság dolgában messze 
elmaradt a személyes célokra szolgáló titkos 
varázslástól. 

Ami a mindennapi életben különösen gyakran 
fordult elő belőle, azt Ariosto összeállította a 
halottidézőről írt komédiájában. Hőse a 
Spanyolországból elűzött sok zsidónak egyike, ámbár 
az illető adja a görögöt, az egyiptomit és az afrikait is, 
és szakadatlanul váltogatja nevét és álarcát. 
Szellemidézésével ugyan el tudja sötétíteni a napot és 
világossá tudja tenni az éjszakát, meg tudja mozgatni 
a földet, láthatatlanná tudja tenni magát, embereket 
állatokká tud változtatni stb., de mindez a kérkedés 
csak cégér; igazi célja boldogtalan és szenvedélyes 
lelkű házaspárok kizsákmányolása, és hátrahagyott 
nyomai a csiga nyálához, de gyakran a pusztító 
jégesőhöz is hasonlítanak. Ilyen célok kedvéért 


elhiteti, hogy az a láda, amelyben egy szerelmes férfi 
megbújik, szellemmel van tele, vagy hogy a holttestet 
meg tudja szólaltatni stb. Legalább jó jel, hogy 
költőknek és novellistáknak szabad volt ezt a fajta 
embert nevetségessé tenni, és közben a közönség 
helyeslésére is számíthattak. Bandello nem csak egy 
lombardiai — barátnak  varázslását mutatja be 
nyomorúságos — és  — következéseiben rettenetes 
gazságnak, hanem valóságos megbotránkozással írja 
le azt a sok veszedelmet, amely a hiszékeny balga 
embert állandóan kíséri. — ,Az ilyen — abban 
reménykedik, hogy Salamon király kulcsával és sok 
egyéb varázskönyvvel megtalálja a föld mélyében 
elrejtett kincseket, hogy hölgyét akaratába törheti, 
hogy kitudhatja a fejedelmek titkait, hogy egyetlen 
szempillantás alatt Milánóból Rómában teremhet és 
egyebeket. Mennél gyakrabban csalódik, annál 
állhatatosabb lesz. . . Emlékszik-e még arra, Signor 
Carlo, mikor egyik barátunk, hogy a szeretett nő 
kegyét kikényszerítse, szobáját úgy megtöltötte 
koponyákkal és halottak csontjaival, mintha temető 
volna?" A legundorítóbb kötelezettségek származnak, 
például egy holttestnek a három fogát kell kihúzni, 
egyik ujjáról letépni a körmöt stb. És ha végül a 
varázslás hókuszpókuszostól lejátszódik, a 
szerencsétlen résztvevők olykor meghalnak 
ijedtükben. Benvenuto Cellini, mikor részt vett a 
római — Colosseumban azon az ismert — nagy 
szellemidézésen (1532), nem halt meg, noha őt is, 
kísérőit is a legmélyebb borzalom fogta el; a szicíliai 
pap, aki valószínűleg hasznos cinkostársat látott 
benne eljövendő időkre, hazafelé azzal bókolt neki, 
hogy sohasem volt még dolga ilyen bátor emberrel. 
Magáról az esetről minden olvasónak meglesz a maga 
külön elgondolása; döntők ebben bizonyára a kábító 
gőzök voltak és az amúgy is a legrettenetesebbre 


előkészített képzelet; ezért is volt az, hogy a magával 
vitt fiú, akire a látottak a legerősebben hatottak, 
egymaga látja a legtöbbet. De kitalálhatjuk, hogy az 
egésznek Benvenuto lehetett a célpontja, mivel 
különben a veszedelmes kezdeményezésnek nem lett 
volna egyéb célja a puszta kíváncsiságnál. Mert 
Benvenuto csak később eszmél a szép Angelicára, és a 
varázsló utóbb maga mondja neki, hogy a kincsek 
megtalálásához képest a szerelem hiú ostobaság. Nem 
szabad végül elfelejteni, hogy hízelgett a hiúságának, 
ha azt mondhatta, hogy: a démonok szavuknak álltak 
és Angelica pontosan egy hónappal azután, hogy 
megjósolták, a kezemben volt (68. fejezet). De még ha 
fokonként úgy hazudta volna is bele magát Benvenuto 
a történetbe, akkor is maradandó értékű volna az, 
mint az akkoriban uralkodó felfogás példája. 

Az olasz művészek egyébként, még ,a furcsák, 
szeszélyesek és különösek" is, nem könnyen adták 
magukat  varázslásra; megesik — ugyan, hogy 
valamelyikük anatómiai tanulmánya közben mellényre 
valót vág ki magának egy holttest bőréből, de 
gyóntató atyjának rábeszélésére újra sírba teszi. 401 
Éppen a holttestek gyakori tanulmányozása cáfolhatta 
meg legalaposabban azt a hitet, hogy a test bizonyos 
részei bűvös erejűek, és ugyanakkor a formák 
szakadatlan szemlélése és alakítása valami egészen 
más varázsnak lehetőségét tárta föl a művész előtt. 

A varázslás gyakorlata a XVI. század elején az 
elsorolt páldák ellenére fölismerhetően apadóban van, 
olyan időben tehát, amelyben Itálián túl éppen 
virágzásnak indul, úgyhogy attól fogva kezdődnek az 
olasz varázslók és asztrológusok körutazásai északon, 
amióta otthon már senkinél sem találtak hitelre. A 
XVI. század még szükségét érezte annak, hogy 
gondosan őriztesse a Scariotto melletti Pilátus-hegyet 
azért, hogy megakadályozza a varázslókat könyveik 


avatásában. Fazio degli Uberti Ancona vidékén 
Scariottóba, Júdás állítólagos szülőhelyére is ellátogat 
és ezt jegyzi föl róla: ,A Pilátus hegyét sem 
hagyhatom itt megnézetlenül, sem a tavát, amely 
körül nyaranként rendszeresen váltják egymást az 
őrök; mert aki a varázsláshoz ért, arra kapaszkodik 
föl, hogy felavassa könyvét, amire, mint a falu népe 
beszéli, nagy vihar kerekedik." (A könyvek avatása, 
mint már előbb említettük, a tulajdonképpeni 
szellemidézéstől különböző külön szertartás.) A XV. 
században azután előfordultak még olyan esetek, hogy 
példának okáért eső felidézésére vállalkoztak, hogy 
elzavarják vele az ostromló sereget; de az ostromlott 
város urának - Niccoló Vitellinek Citta di Castellóban 
- már akkor volt annyi esze, hogy az esőcsinálókat 
mint istentelen embereket elutasítsa. A XVI. 
században ilyenféle hivatalos esetek már nem 
fordulnak elő, de a magánélet még sok tekintetben 
zsákmánya a szellemidézőknek. Ennek a kornak fia 
mindenesetre a német varázslás klasszikus alakja, 
Johann Faust; viszont Guido Bonatto, az olaszé, még a 
XIII. század fia. 

Itt is meg kell azonban jegyeznünk, hogy a 
szellemidézésben való hit megfogyatkozásával nem 
járt szükségszerűen együtt az emberi élet erkölcsi 
rendjében való hit meggyarapodása, hanem talán 
sokakban csak tompa fatalizmust hagyott, ahhoz 
hasonlót, mint a csillagokban való hitnek elenyészése. 

A babonának néhány mellékfajtáját, a tűzből jóslást, 
a tenyérolvasást"" stb., amely csak a szellemidézésben 
és az asztrológiában való hit hanyatlásával kapott 
valamennyire erőre, itt teljesen mellőzhetjük, és a 
fölbukkanó fiziognomika, azarcolvasás sem olyan 
érdekes valami, amilyennek e szó hallatára képzelné 
az ember. A fiziognomika ugyanis nem mint az 
ábrázoló-művészet és a gyakorlati lélektan testvére és 


barátja jelenik meg, hanem csak mint a fatalista 
babonának egy újabb neme, mint a csillagolvasásnak 
határozott vetélytársa; az lehetett már az arabusoknál 
is. Bartolommeo Cocle, egy fiziognómiai tankönyv 
szerzője, aki magát metoposkoposznak (homlokról 
olvasónak) nevezte és akinek tudománya, Giovio 
szerint, olyan volt, mint a szabad művészetek egyik 
legelőkelőbbje, nem érte be azzal, hogy jóslatokat 
mondjon a legeszesebb embereknek, akik naponként 
tanácsért fordultak hozzá, hanem fölöttébb különös 
,jegyzékét" szerkesztette meg , olyanoknak, akiknek 
életét különféle nagy veszedelmek fenyegetik". Giovio, 
noha Róma fölvilágosultságában - in hac luce romana! 
- öregedett meg, mégis úgy látja, hogy a Code 
jegyzékében foglalt jövendőmondások nagyon is 
beigazolódtak."? De megtudjuk ebből az alkalomból 
azt is, hogy ilyen és hasonló jövendőmondások 
áldozatai hogyan bosszulták meg magukat a prófétán; 
Giovanni Bentivoglio egy magas csigalépcsőről lelógó 
kötélre köttette Lucas Gauricust és ötször ide-oda 
csapatta a falhoz, mert megjövendölte uralmának 
elvesztését; "9" Ermete Bentivoglio orgyilkost küldött 
Codera, . mert a boldogtalan — metoposkoposz 
megjövendölte neki, méghozzá akarata ellenére, hogy 
mint száműzött, csatában fog elpusztulni. A gyilkos, 
úgy látszik, a haldokló jelenlétében mondta gúnyosan: 
- Hiszen ezt maga jövendölte meg nekem, hogy 
legközelebb gyalázatos gyilkosságot fogok elkövetni! 
-— Ehhez hasonló szánalmas vége lett a cesenai 
Antioco Tibertónak, a tenyérolvasás újjáalakítójának, 
aki a  riminibeli  Pandolfo  Malatestának a 
legellenszenvesebbet — jövendölte, — amit zsarnok 
elgondolhat magában: a számkivetésben való halált és 
a legnagyobb szegénységet. Tiberto elmés ember volt, 
akiről föltételezték, hogy nem annyira tenyérolvasó 
módszere szerint, mint inkább átható emberismerete 


alapján adja meg válaszát; nagy műveltségéért még az 
olyan tudósok is becsülték, akik jövendőmondó 
tehetségét semmire sem tartották. 

Az alkímiának végül, amelyről az ókorban csak igen 
későn, Diocletianus korában esik szó, a reneszánsz 
virágzásának idején csak mellékes szerepe van. Ezen 
a betegségen is korábban esett át Itália, a XIV. 
században, mikor Petrarca vele való vitatkoztában 
megvallja, hogy az aranyfőzés nagyon elterjedt szokás. 
Azóta a hitnek, az odaadásnak és elszigetelődésnek az 
a sajátos neme, amelyet az alkímia művelése 
megkövetel, egyre ritkább lett Itáliában, holott 
északon az olasz és más aranycsinálók csak akkor 
kezdik alaposan kizsákmányolni a nagyurakat. X. Leó 
pápa idején Itáliában azt a kevés embert, aki még 
alkímiával foglalkozott, , töprenkedő-nek"  (ingénia 
curiosa) nevezték és Aurelio Augurelli, aki magának 
Leónak, az arany nagy megvetőjének ajánlotta az 
aranycsinálásról szóló tankölteményét, viszonzásul 
egy pompás, de üres pénztárcát kapott. A követők 
misztikája, amely nemcsak az aranyat, hanem a 
mindeneket boldogító bölcsek kövét is kereste, meg 
éppen késő északi növény, amely Paracelsus és mások 
elméleteiből sarjadzik ki. 


V. A hit megrendülése 


Ezzel a babonával is, de meg az ókor gondolkodási 
módjával . is szorosan — összefügg a lélek 
halhatatlanságában való hit megrendülése. Ennek a 
kérdésnek azonban még sokkal messzebbható és 
mélyebb vonatkozása is van a modern szellem 
fejlődéséhez. A halhatatlanságban való kétségnek 
hatalmas forrása volt mindenekelőtt az embereknek 
az a vágya, hogy belsejükben semmit sem 
köszönhessenek a gyűlölt egyháznak. Láttuk, hogy az 


egyház azokat, akik így gondolkoztak, epikureusoknak 
nevezte. A halál pillanatában bizonyára nem eggyük a 
szentségek felé fordult, de számtalanul voltak azok, 
akik életük folyamán, főként életük legtevékenyebb 
esztendeiben eme föltevés szerint éltek és 
cselekedtek. Hogy sokan voltak olyanok, akiknek 
hitébe általános hitetlenség vegyült, világos és 
azonfelül történetileg mindenfelől bizonyítható. 
Azokról van szó, akikről Ariosto ezt mondja: a tetőn túl 
nem hisznek." Itáliában, különösen Firenzében, az 
ember elélhetett, ha közismert hitetlen volt, föltéve, 
hogy az egyházzal szemben nem viselkedett 
ellenségesen. A gyóntató atya például, akinek egy 
politikai bűntettest kell a halálra előkészítenie, előre 
megkérdi, hogy hivő-e az illető? , mert az az álhír járta 
róla, hogy nincsen hite". Az a szegény bűnös, akiről itt 
szó van, a már említett Pierpaolo Boscoli, aki 1513- 
ban részt vett az éppen visszatért Medici-család ellen 
elkövetett merényletben, ebből az alkalomból 
valóságos tükörképe lett az akkori vallásos 
zűrzavarnak. Bár eleitől fogva Savonarola pártjához 
tartozott, , utóbb . mégis az ókori szabadság 
eszményéért és egyéb pogány gondolatokért 
rajongott; börtönében azonban ismét gondjába veszi 
Savonarola pártja, és a maga felfogása szerint való 
boldog véget szerez neki. Az esetnek kegyeletes 
tanúja és  följegyzője Luca, a Della  Robbia 
művészcsalád tudós filológus tagja. ,O —-— sóhajtja 
Boscoli - kergessétek ki fejemből Brutust, hogy 
keresztény módjára járhassam meg utolsó utamat!" - 
Luca: ,Ha akarod, nem lesz nehéz; hiszen tudod, hogy 
a rómaiaknak tettei nem híven elbeszélve maradtak 
ránk, hanem mesterségesen megnagyítva (con arte 
accresciuta)". Boscoli erre kényszeríteni akarja agyát 
arra, hogy higgyen, és följajdulva panaszolja, hogy 
nem képes önként hinni. Ha legalább még egy 


hónapig jámbor szerzetesekkel élhetne együtt, akkor 
teljesen úgy tudna érezni, mint a papok! Kiderül 
ezután, hogy a Savonarola környezetéből való 
emberek alig ismerték a bibliát; Boscoli az imádságok 
közül csak a Miatyánkot és az Üdvözlégy Máriát tudja, 
és most sürgetve kéri Lucát, közölje barátaival, hogy 
tanulmányozzák a Szentírást, mert az ember csak 
annak tulajdonosa holtában, amit életében megtanult. 
Luca erre elolvassa és megmagyarázza neki Krisztus 
kínszenvedését János evangéliuma szerint; 
csodálatosképpen Krisztus isten voltát belátja a 
szegény ember, de ember voltát nehéz megértenie; 
pedig azt olyan láthatóan szeretné megérteni, , mintha 
Krisztus egy erdőből jönne elébe" - mire barátja 
alázatosságra inti, mert kétségei olyan kétségek, 
amelyeket a sátán küld reá. Később eszébe jut egy be 
nem váltott ifjúkori fogadalma, amely arra 
vonatkozott, hogy búcsúra megy Imprunetába; barátja 
megígéri, hogy helyette teljesíti a fogadalmat. Közben 
megjelenik a  gyóntatóatya, egy Savonarola 
kolostorából való barát, amilyent az elítélt maga kért, 
megmagyarázza neki mindenekelőtt Aguinói 
Tamásnak föntebb említett nézetét a 
zsarnokgyilkosságról, azután pedig lelkére köti, hogy 
legyen ereje a halál elviselésére. Boscoli ezt feleli: 
,Kár az idődet erre vesztegetned, Páter, mert ahhoz 
nekem a filozófusok is elégségesek; légy segítségemre 
abban, hogy Krisztus iránt való szeretetből tudjam 
elviselni a halált." A többit, az áldozást, a búcsút és a 
kivégzést nagyon megindítóan beszéli el Luca; 
különösen kiemelni való azonban az a mozzanat, hogy 
miközben Boscoli fejét a tőkére hajtotta, arra kérte a 
hóhért, hogy a lesújtással várjon még egy pillanatig: 
,mert ő az egész idő alatt (amióta a halálos ítéletet 
kihirdették előtte) az Istennel való egyesülésre 
törekedett, de nem tudta kívánsága szerint elérni és 


most azt gondolja, hogy ebben a pillanatban teljes 
ereje megfeszítésével egészen Istennek adja magát". 
Nyilvánvalóan Savonarola egy mondása ez, amely - 
mert csak félig értette meg - nyugtalanította. Ha több 
ilyenfajta vallomásunk volna, sok olyan fontos adattal 
lenne gazdagabb annak az időnek szellemi képe, 
amilyent sem értekezés, sem költemény nem őrzött 
meg számunkra. Még jobban látnók akkor, mekkora 
erejű volt az emberekkel együtt született vallásos 
ösztön, milyen szubjektív és ingadozó is volt az egyes 
ember viszonya a vallásossághoz és hogy milyen 
hatalmas ellenségek álltak a vallással szemben. Hogy 
az olyan emberek, akiknek ilyen a belső alkatuk, nem 
alkalmasak új egyház teremtésére, tagadhatatlan, 
ámde a nyugati szellem története nem lenne teljes, ha 
figyelemre nem  méltatnók az olaszoknak eme 
forrongó korszakát, viszont nyugodtan lemondhatunk 
arról, hogy olyan más nemzetekre irányítsuk 
tekintetünket, amelyeknek a gondolatban semmi 
részük sem volt. De térjünk vissza a halhatatlanság 
kérdésére. Hogy a hitetlenség olyan jelentős szerepre 
jutott a fejlettebbek között, abban annak is része volt, 
hogy a világnak szóval és képben való fölfedezése és 
ábrázolása az el mének és a léleknek minden erejét 
nagymértékben igénybe vette. A reneszánsznak erről 
a szükségszerű világiasságáról már volt szó. De 
mindebből a kutatásból és művészetből ugyanolyan 
szükségszerűen a kétkedés és a kérdezés egyetemes 
szelleme bontakozott ki. Ha ez az irodalomban csak 
kevéssé jelentkezik, ha például a bibliai történet 
bírálatára csak elvétve történnek kísérletek, nem kell 
azt hinnünk, hogy a bíráló hajlandóság nem volt meg. 
Éppen csak elnyomta a minden téren való 
elbeszélésnek és  ábrázolásnak imént említett 
szüksége, vagyis a pozitív művészeti ösztön; azonfelül 
akadálya volt az egyháznak még meglevő kényszerítő 


hatalma is, valahányszor az elmélet útján akart a 
dologhoz fogni. A kétkedés e szellemének azonban 
elkerülhetetlenül és elsősorban a halál után való lét 
kérdésére kellett vetnie magát olyan okoknál fogva, 
amelyek túlságosan nyilvánvalóak, semhogy 
elsorolásuk szükséges volna. És ekkor megjelent az 
ókor és kétféle irányban hatott az egész ügyre. 
Elsősorban az ókoriak pszichológiáját igyekeztek 
elsajátítani a reneszánsz emberei, és döntő válaszért 
sanyargatták Arisztotelész szövegét. Ama kor egyik 
lukianoszi párbeszédében Charon elbeszéli 
Mercuriusnak, hogyan kérdezte ki Arisztotelészt a 
halhatatlanságra  — vonatkozó hitéről, — miközben 
csónakján átvitte a vízen; az óvatos bölcs, jóllehet testi 
mivoltában már meghalt, de mégis élt, ezúttal sem 
volt hajlandó világos válasszal kompromittálni magát; 
hát még évszázadok múltán mi lesz írásainak 
értelmezésével! - Csak annál buzgóbban vitatkoztak a 
humanisták arról, hogy mi a véleménye neki és más 
ókori íróknak a lélek igazi természetéről, az 
eredetéről, az előzetes létezéséről, minden emberben 
meglevő egységéről, föltétlen örökkévalóságáról, sőt a 
vándorlásáról is, és akadtak emberek, akik az ilyet a 
szószékre is vitték. A vita általában már a XV. 
században igen hangossá fejlődött; egyesek azt 
bizonygatták, hogy Arisztotelész mindenesetre a lélek 
halhatatlanságát tanítjas; mások panaszkodtak az 
emberek keményszívűségére, mert legszívesebben egy 
széken elterpeszkedve szeretnék maguk előtt látni a 
lelket, hogy egyáltalán higgyenek a létezésében; 
Francesco Sforzáról mondott halotti beszédében 
Filelfo , az ókori, sőt az arab filozófusok 
nyilatkozatainak tarka sorát idézi a halhatatlanság 
bizonyítására és a nyomtatásban másfél keskeny 
fóliólapot megtöltő zagyvalékot ezzel a két sorral 
fejezi be: , Ezen fölül itt van az ó- és az újszövetség, s 


azok minden igazságnak fölötte valók". Közben 
megjelentek a firenzei  platonikusok Platón 
lélektanával és mint például Pico, a kereszténység 
tanításából merített lényegbevágó kiegészítésekkel. 
De a halhatatlanság gondolatának ellenségei a maguk 
véleményével töltötték meg a művelt világot. A XVI. 
század elején az egyháznak ezen való 
megbotránkozása akkorára nőtt, hogy X. Leó pápa a 
lateráni zsinaton (1513) rendeletet volt kénytelen 
kibocsátani a lélek halhatatlanságának és egyéni 
voltának védelmére, az utóbbit azok ellen, akik azt 
tanították, hogy a lélek minden emberben egy- 
ugyanaz. Néhány évvel utóbb azonban (1516) 
megjelent Pomponazzo könyve, amely kifejtette, hogy 
lehetetlen a halhatatlanságnak a filozófia segítségével 
való bebizonyítása, és erre megindult a harc 
elleniratokkal és védőiratokkal és el nem állt addig, 
amíg a katolikus reakció el nem némította. A léleknek 
az Istenben való előzetes léte, amelyet többé vagy 
kevésbé Platón eszmetana szerint gondoltak el, sokáig 
nagyon elterjedt fogalom volt és példának okáért a 
költőnek igen kapóra jött."S§ Nem törték a fejüket 
azon, hogy a halál utáni továbbélés módjára nézve mi 
következik ebből a felfogásból. 

Az ókor hatásának másik megnyilvánulása 
leginkább Cicero az államról szóló hatodik könyvének 
abból a különös töredékéből eredt, amely , Scipio 
álma" néven ismeretes. Macrobius kommentárja 
nélkül ez az írás valószínűleg ugyanúgy elveszett 
volna, mint a cicerói mű másik fele; de így számtalan 
írott másolatban, a könyvnyomtatás megindulása óta 
pedig lenyomatokban terjedt el és sokszorosan újra 
magyarázták. A , Scipio álma" a nagy férfiak számára 
alkotott átszellemült másvilágnak leírása, amelyet 
átjár a szférák harmóniája. Ez a pogány mennyország, 
amelynek igazolására lassanként még más ókori 


nyilatkozatok is kerültek, fokonként olyan mértékben 
foglalta el a keresztény mennyország helyét, 
aminőben a történelmi nagyság és dicsőség eszménye 
árnyékba borította a keresztény élet eszményét; s az 
emberekben ez mégsem sértette meg az érzést, nem 
úgy, mint az egyéniség teljes megszűnésének tanítása. 
Már Petrarca főként erre a , Scipio álmá"-ra építi 
reménységét, továbbá egyéb  cicerói írások 
nyilatkozataira és Platón Phai-donjára; de a bibliát 
már meg sem említi. , Miért ne osztozzam - kérdezi 
máshelyütt . - mint katolikus ember olyan 
reménységben, amelyet bebizonyíthatóan megtalálok 
a pogányoknál?" Valamivel később írta Coluccio 
Salutati a (kéziratban még meglevő) Herkules 
munkáit, amelynek végén bebizonyítja, hogy az erős 
lelkű férfiakat, akik a földi élet roppant fáradalmait 
kiáltották, megilleti az a jog, hogy a csillagokban 
lakjanak.§97 Ha Dante még szigorúan ragaszkodott 
ahhoz, hogy a pogányok legnagyobbjai is, akiknek 
pedig bizonyára a  Paradisót szánta, a Pokol 
bejárójának pitvarán túl ne kerülhessenek, a költészet 
most két kézzel kapott a másvilágra vonatkozó új 
szabadelvű eszmék után. Az idősebbik Cosimót, 
Bernardo Pulcinak Cosimo halálára írt költeménye 
szerint a mennyben Cicero fogadja, akit szintén ,a 
haza atyjának" neveztek, továbbá a Fabiusok, Curius, 
Fabritius és sok más; velük együtt egyik dísze lesz ő is 
a karnak, amelyben csak kifogástalan lelkek 
énekelnek." De a régi szerzőkben a másvilágnak még 
egy másik, kevésbé tetszetős képe is előfordult, ti. 
Homérosznak és azoknak a költőknek árnyékországa, 
akika halál utáni állapotot nem elédesítve és nem 
humanizálva ábrázolták. Némely lélekre ez is hatással 
volt.  Gioviano  Pontano valahol egy látomását 
beszélteti el  Sannazaróval, amely annak kora 
hajnalban, félálmában jelent meg. Megjelenik neki 


elhalt barátja, Ferrandus Januarius, akivel valamikor 
sokat beszélgetett a lélek halhatatlanságáról; most 
megkérdi tőle Sannazaro, igaz-e, hogy a pokol 
büntetései örökkévalók és olyan rettenetesek? Az 
árnyék némi hallgatás után egészen úgy felel, mint 
Achilles, amikor Odüsszeusz ugyanezt kérdezte: , Csak 
annyit mondok, és azt hidd el nekem, hogy mi, akik a 
testi élettől elszakadtunk, végtelenül vágyódunk az 
után, hogy visszatérjünk belé". Azzal köszön és 
eltűnik. 

Lehetetlen észre nem venni, hogy az ilyen, a halál 
utáni állapotra vonatkozó nézetek a leglényegesebb 
kereszténydogmák megszűnését részint föltételezik, 
részint okozzák. A bűn és megváltás fogalma mintha 
teljesen elenyészett volna. Nem szabad, hogy a 
bűnbánatot sürgető prédikátorok hatásától és a 
vezeklő járványoktól, amelyekről föntebb szó volt, 
megtévesztessük magunkat; mert még ha 
megengedjük is, hogy az egyéni tekintetben fejlettebb 
osztályok ugyanúgy részt vettek benne, mint a többi, a 
fő mégiscsak a megindulás szükségérzete volt, a heves 
elmék felszabadulása, az országos nagy 
szerencsétlenségen való  borzadás, az éghez 
segítségért kiáltás. A lelkiismeret felébredésének 
egyáltalán nem volt szükségszerű következménye a 
bűnösség érzése és a megváltás szüksége, sőt az igen 
hevesen megnyilvánuló külső bűnbánat sem jelent 
okvetetlenül keresztényi értelemben való megbánást. 
Ha a reneszánsz erős lelkű férfiai azt állítják, hogy 
elvük: semmit meg nem bánni, akkor ez csak erkölcsi 
tekintetben közömbös ügyekre, csupán esztelen és 
célszerűtlen dolgokra vonatkozhatik; de önmagától 
kiterjeszkedik a bűnbánatnak ez a megvetése az 
erkölcs terére is, mert forrása általános természetű, 
tudniillik az egyéni erőérzet. Azokon az embereken 
már nem uralkodott a szenvedő és szemlélődő 


kereszténység azzal, hogy állandóan a túlvilági 
magasabb rendű létre mutatott. Machiavelliben 
azután volt bátorság ahhoz, hogy levonja a további 
következtetést: a másvilágban hivő kereszténység az 
államnak és szabadsága megvédelmezésének sem 
lehet hasznára. 

Milyen alakot kellett öltenie ezek után a mélyebb 
lelkekben a mindennek ellenére meglevő erős 
vallásosságnak? A teizmus vagy deizmus alakját, 
ahogy tetszik. A deizmus nevét az a gondolkodásmód 
viselheti, amely a keresztényit levetette és az érzelem 
helyébe nem keresett, nem is talált pótlást. A teizmus 
viszont az Isten lénye iránt való fokozott áhítatban 
fejeződik ki, amilyent a középkor nem ismer. Ateizmus 
nem rekeszti ki magából a kereszténységet, és 
bármikor magáévá teheti annak a bűnről, a 
megváltásról és a halhatatlanságról való tanítását, de 
a lelkekben azok nélkül is meglehet. Néha gyermeki 
naivsággal, sőt félig pogány színezettel nyilvánul meg 
a teizmus; az Isten mint az óhajtások mindenható 
teljesítője jelenik meg benne. Leon Battista Alberti 
elbeszéli hogyan zárkózott be házassága után a 
feleségével és térdepelt le a Mária-kép előtt, de nem a 
Madonnához imádkoztak, hanem az Istenhez és arra 
kérték, segítse őket abban, hogy helyesen éljenek 
javaikkal, hogy sokáig éljenek együtt derűsen és 
egyetértésben és hogy sok férfiivadékuk legyen; ,a 
magam számára vagyont kértem, barátokat és 
becsületet, . a feleségemnek 6 feddhetetlenséget, 
tisztességet és azt, hogy jó háziasszony váljék belőle". 
Ha azután az ilyen megfogalmazást még erősen 
antikizáló kifejezés is színezi, néha nehéz a pogány 
stílust és a teista meggyőződést megkülönböztetni 
egymástól. Ez az érzésmód hellyel-közzel a balsorsban 
is megragadó igazsággal jelentkezik. Firenzuola késő 
korából, amikor már évek óta lázas beteg volt, néhány 


Istenhez intézett  fohászkodás maradt reánk, 
amelyekben nyomatékosan hivő kereszténynek 
mutatkozik és mégis tisztára teista öntudatot fejez ki. 
Szenvedését sem bűnhődésnek, sem a másvilágra való 
próbatételnek és előkészítésnek nem tekinti; kettejük 
ügye, az övé és Istené, aki az életnek hatalmas 
szeretetét az ember és a kétségbeesés közé tette. 
, Csak a természetet átkozom, mert a te nagyságod 
tiltja, hogy téged csak meg is nevezzelek. . . Add 
Uram, hogy meghaljak, könyörgök add, hogy 
meghaljak most!" 

A kialakult, öntudatos teizmusra kézzelfogható 
bizonyítékot persze ezekben és a hozzájuk hasonló 
nyilatkozatokban hiába keresünk; az illetők azt hitték, 
hogy ők részben még keresztények és azonfelül 
különböző okoknál fogva tiszteletben tartották az 
uralkodó egyházi tanítást. De a reformáció idején, 
mikor a gondolatok megtisztulni voltak kénytelenek, 
világosabb öntudatra jutott ez a gondolkodási mód; az 
olasz protestánsok egy része  szentháromság- 
ellenesnek bizonyult, a sociniánusok"? pedig, mint 
menekültek messzi tájakon megpróbálkoztak azzal az 
emlékezetes kísérlettel, hogy ilyen értelmű egyházat 
alakítsanak. Az eddig mondottakból annyi legalább 
kiderült, hogy a humanista racionalizmuson túl még 
más eszmék is dagasztották ezt a vitorlát. 

Az egész teista gondolkozásmódnak középpontját a 
firenzei plátói akadémiában és főként magában 
Lorenzo Magnificóban kell keresnünk. Ama férfiak 
elméleti művei, sőt még levelei is csak lényüknek a 
felét árulják el. Való igaz, hogy Lorenzo ifjúkorától 
élete végéig mindig dogmai keresztény értelemben 
nyilatkozott, sőt hogy Pico Savonarola hatása alá és a 
szerzetesi aszkéta érzület hatalmába került. De 
Lorenzo . himnuszaiban, amelyekben amaz iskola 
szellemének legnagyobb  —" eredményét volnánk 


hajlandók látni, tartózkodás nélkül szólal meg a 
teizmus, mégpedig olyan szemszögből, amely a világot 
nagy erkölcsi és fizikai világegyetemnek igyekezik 
tekinteni. Míg a középkor emberei a világban a 
siralom völgyét látják, amelyet a pápa és a császár az 
Antikrisztus  föllépéséig őrizni tartozik, míg a 
reneszánsz fatalistái hol a hatalmas energia, hol a 
tompa lemondás vagy a babona korszakában élnek, 
Firenzében, a kiválasztott szellemek  köré-bent" 
kialakul az a gondolat, hogy a látható világot 
szeretetében alkotta az Isten, hogy a világ az Istenben 
előzetesen élő mintaképnek mása, és hogy az Isten 
mindig is mozgatója és továbbteremtője lesz a 
világnak. 

Az egyes emberek lelke mindenekelőtt az Isten 
fölismerésével vonhatja a maga szűk keretei közé az 
Istent, de iránta való szeretetében önmagát is a 
végtelenségig kiterjesztheti és ez azután a földön való 
üdvösség. Itt érintkezik a középkori misztika emléke a 
plátói tanítással és valami sajátos újabb szellemmel. 
Talán itt érett meg a világ és az ember 
megismerésének az a legmagasabb rendű gyümölcse, 
amelyért egymagában korunk vezetőjének kell 
mondani Itália reneszánszát. 

Firenzuola, Agnolo (1493-1 543): író, vallombrosai 
szerzetes, míg 1526-ban VII. Kelemen pápa fel nem 
oldja fogadalma alól. Fő műve a Ragionamenti 
d"amore (Szerelmi beszélgetések) 6 
novellagyújtemény. Magyarul: Szerelmi széphistóriák 
(Honti R.). Bp. 1922. Della bellezza délie donne (A nők 
szépségéről) szóló értekezését 1541-ben írta. 
Magyarul szemelvények: Ant. 1964. 

Folengo, Teofilo; írói álnevei: Merlin Coccaio, 
Limerno Pitocco (1491-1544): olaszul és latinul író 
költő, bencés szerzetes. Fő műve a Baldus (1517) és 
az Orlandino (1526) c. eposzok. Versei Maccheroniche 
(Makaronikus versek) címen jelentek meg. Magyarul 
szemelvény: Ant. 1957. 

Giovio, Paolo (1483-1552): humanista, történetíró, 
orvos, püspök. Több történeti munkát írt. Vasarit ő 


ösztönözte művének megírására. Híres 
portrégyűjteményének leírását maga adta ki 
Descriptio musaei (1546) címen. 

Giraldi, Giambattista Cinzio (1504-1573): drámaíró, 
novellista. Legjelentősebb műve az Ecatommiti (1565) 
(Száz elbeszélés) c. novella-ciklus, mely a bevezető 
novellákkal együtt 113 moralizáló, zömmel tragikus 
hangú elbeszélést tartalmaz. 

Giraldi, Giglio Gregorio; Gyraldus (1479-1552): 
latinul író olasz író, legfontosabb műve: De poetis 
nostrorum temporum (1551 ) (Korunk költőiről). 

Guarino, Giovanni Battista (1374-1460): humanista, 
pedagógus.  1429-től Ferrarában az  Este-család 
támogatásával vezette iskoláját, melyet Janus 
Pannonius is látogatott. 

Guicciardini, . Francesco  (1483-1540): firenzei 
államférfi, — történetíró, " Machiavelli — barátja és 
kritikusa. Politikusként spanyol-ellenes, a cognaci liga 
(1526) egyik szervezője. Legfontosabb történeti 
művei: Storia fiorentina (Firenze története) (1378- 
1509-ig), Storia d Italia (Itália története) (1492-1534- 
ig). Ricordi politici e civili (Politikai és személyes 
emlékek) c. késői művében költői aforizmákban 
foglalja össze életbölcsességét. Műveiből 
szemelvények magyarul: Az olasz irodalom 
kincsesháza (Ruzicska P.). Bp. 1942. 

Laetus, Julius Pomponius; Giulio Pomponio Leto 
(1425-1497): humanista, L Válla tanítványa és utódja 
Rómában. 

Latint, Brunetto (1220 k.-1294 k.): költő, tudós, 
guelf párti politikus, 1273-tól Firenze kancellárja. 
Livres dou Tresor (Kincses Könyvecske) c. műve 
népszerű enciklopédia. Magyarul szemelvények: Ant. 
1955. 

Machiavelli, Niccolő (1469-1527): firenzei 
államférfi, író. 1498-tól a firenzei köztársaság Tízek 


Tanácsának egyik titkára, 1512-ben a visszatérő 
Mediciek száműzték. Ekkor Irta II Principe (A 
fejedelem) c. munkáját; élete utolsó éveiben pedig 
Storieflorentine (Firenze története) c. nagy művét. 
Vígjátékokat is írt. Művei magyarul: Értekezések Titus 
Livius Római történetének X első könyve fölött (Pados 
J.). Pest, 1862., Mandragóra (Honti R.). Bp. 1957., A 
fejedelem (Lutter É.) Bp. 1964., Ant. 1955, 1957, 
1966, 1972. Masuccio Salernitano; Tommaso Guardati 
(?-1474 v. 75): író, a salernói fejedelem titkára. 
Novellino-ja 1476-ban jelent meg Nápolyban, az 
inkvizíció indexre tette, 2. kiadása: 1873. 

Medici, Lorenzo de" (1449-1492): államférfi, költő. 
1469-től a köztársaság vezetője. A művészetek és a 
neoplatonikus filozófia támogatója; költői művei közül 
a karneváli dalok a legjelentősebbek (ITrionfodi Bacco 
ed Arianna, Bacchus és Ariadne diadalmenete), 
bukolikus eposza a Nencia da Barberino. Magyarul: 
Ant. 1955, 1957, 1966, 1969. 

Molza, Francesco Maria (1489-1544): költő, 
humanista. Híres Ad Sodales (A bajtársakhoz) c. 
elégiája. 

Mussato, Albertino (1261-1329): költő, humanista; 
latin nyelven írt tragédiájáért a középkorban elsőnek 
koszorúzták költővé. 

Navagero, Andrea (1483-1529): politikus, 
történetíró, költő. 1506-tól a velencei köztársaság 
megbízásából folytatta Sabellico történetírói 
munkáját. Művei (költemények, értekezések) 1530- 
ban jelentek meg. 

Panormita; Antonio degli Beccadelli (1394-1471 ): 
humanista, latin nyelvű költő. Alfonso, majd Ferdinánd 
nápolyi király udvarában élt, megírta Alfonso életét és 
tetteit. 

Petrarca, Francesco (1304—1374): költő, 
humanista. Főként Avignonban, Rómában, Észak- 


Itáliában élt. Művei magyarul: Petrarca levelei. 
Szemelvények (Kardos T.). Bp. 1962., Dante, Petrarca, 
Boccaccio (Kardos T.). Bp. 1963. (Az utókorhoz), 
Francesco Petrarca Daloskönyve (Kardos T.). Bp. 
1967. 

Piccolomini. Enea Silvio de ; Aeneas Sylvius; II. Pius 
pápa (1405-1464): humanista, pápa. Földrajzi és 
történeti munkákat írt, III. Frigyes császár mint kiváló 
költőt koszorúzta meg: Magyarul megjelent művei: A 
gyermeknevelés. V. László magyar király számára 
(Acsay A.). Bp. 1898., A. S.-nak a két szerelmesről 
(Lucretia és Euryalus) szóló története és annak 
válogatott levelei (Révay J.). Bp. 1917. 

Pico delta  Mirandola, Giovanni (1463-1494): 
humanista, filozófus. Lorenzo Medici körébe tartozott, 
M. Ficino hatása alatt. Görög, héber és arab 
nyelvtudása felhasználásával széles körű filozófiai 
szintézisre törekedett, melybe még kabalisztikus 
tanok is belefértek. A pápa kiközösítette, Savonarola 
hatása alatt megtért. Magyarul a De hominis dignitate 
(Az ember méltóságáról) c. művében szemelvények: 
Ant. 1955. Verse: Ant. 1957. 

PoggioBracciolini, Gian Francesco (1380-14599: író, 
humanista, antik kéziratok gyűjtője. Pápai titkár, majd 
a firenzei köztársaság kancellárja volt. Fontos műve a 
római romok leírása (Ruinarum urbis descriptio); 
továbbá firenzei története az 1350-1455 közötti 
időszakról (História fiorentina).  —— Legismertebb 
anekdotagyűjteménye, a Liber facetiarum 
(Elmésségek könyve). Magyarul szemelvények: Pajkos 
történetek (Roboz A.). Bp. 1936., Ant. 1955. 

Poliziano, Angiolo Ambrogini (1454-1494): költő, 
humanista, Lorenzo Medici köréhez tartozott. 
Fontosabb művei: Orfeo (Orpheus regéje) - az első 
olasz nyelvű világi dráma; Rusticus - egyetemi 
előadásainak latin nyelvű költői  előhangja. 


Költemények a falusi idill humanista feldolgozásai. 
Magyarul szemelvények: Ant. 1955, 1957, 1966, 1969. 

Pontano, Giovanni; Jovianus Pontanus (1426-1503): 
humanista, költő, latin nyelven írt. A nápolyi 
kancellárián működött, 1471-től a róla elnevezett 
Accademia Pontaniana vezetője volt. Főbb művei: 
Urania, Aegidius, De fortuna (A szerencséről), Charon, 
De amore coniugali (Hitvesi szerelem), Neniae 
(Bölcsődalok). Műveiből szemelvények magyarul: Ant. 
1955, 1969. 

Pulci, Luigi (1432-14834): nemesi származású költő, 
Lorenzo Medici támogatását élvezte. Fő műve az II 
Morgante (1483) c. lovagi eposz 28 énekben. 
Magyarul szemelvények: Ant. 1955, 1957, 1966. 

Rienzo, Cola di; tkp. Nicolo Gabrini (1313-1354): 
politikus. Két alkalommal kísérelte meg Rómában 
néptribunusként az antik köztársaság intézményeit 
visszaállítani, végül megölték. 

Sabellicus; tkp. Marcantonio Coccio (1436-1500): 
történetíró. Fő műve a História Rerum Venetarum 
(1487), Velence történetét írja le a város alapításától 
1486-ig. Sacchetti, Franco (1335 k.-1400): firenzei 
költő, író, kereskedő és politikus. Legfontosabb műve 
a Trecento Novelle (300 novella) c. 
elbeszélésgyűjteménye, melyből 223 maradt fenn. 
Magyarul szemelvények: Ant. 1955, 1957, 1964, 1965, 
1966. Sannazaro, Jacopo; Azzio Sincero (1458-1530): 
nápolyi költő. Fő művei Arcadia c. olasz nyelvű 
pásztorregénye és a De partu Virginis (Mária 
születése) c. vallásos eposza. Műveiből szemelvények 
magyarul: Ant. 1955, 1966, 1957. 

Savonarola, Girolamo (1452-1498): dominikánus 
szerzetes, prédikátor, 1491-től a firenzei San Marco 
kolostor perjele. Az 1494-es, Medicieket elűző felkelés 
után a hatalom S. kezébe került Firenzében. 1497-ben 
VI. Sándor pápa kiátkozta, 1498-ban mint eretneket 


elítélték és máglyán elégették. Művei magyarul: S. 
elmélkedései a börtönben (Huszár E.). Bp. 1921., S. 
versei (Pakocs K.). Cluj, 1939. 

Savonarola, Michele (1384-1468) padovai orvos, 
Girolamo S. nagyapja. A padovai régiségekről 
készített leírása: De laudibus Patavii (1440 k.). 

Tasso, Torguato (1544-1595): költő. Fő művén, a La 
Gerusalemme liberata-n (A megszabadított 
Jeruzsálem) ifjú kora óta dolgozott (1575). Később 
elméje elborult. Az ellenreformáció hatására 
átdolgozta művét, mely 1593-ban La Gerusalemme 
conguistata (A meghódított Jeruzsálem) jelent meg. 
Magyarul az utolsó teljes fordítás: A megszabadított 
Jeruzsálem (Jánosi G.). Bp. 1893. Műveiből 
szemelvények: Ant. 1955, 1957, 1966, 1969. 

Trissino, Giangiorgio (1478-1550): költő, filológus, 
az antik irodalmi műfajokat alkalmazza az olasz 
költészetben. Fő művei Sofonisba c. tragédiája és a 
L!Italia liberata dai Goti (A gótoktól megszabadított 
Itália) c. eposza. 

Uberti, Fazio degli (1305-10 k.-1368 u.): ghibellin 
pártállású költő, Itália egységének a híve. II 
Dittamondo c.  földrajzi-történelmi  tankölteménye 
Dante hatása alatt készült. Valla, Lorenzo (1405 v. 7- 
1457): humanista, Alfonso nápolyi király titkára, majd 
pápai titkár. De falso crédita et ementita Constantini 
donatione declamatio (1440) (A hazug Constantinus- 
féleadománylevélről) c. művével a modern történeti 
kritika úttörője. Magyarul szemelvények: Ant. 1955. 

Villani, Giovanni (13. sz. 2. fele-1348): guelf 
pártállású firenzei történetíró. Cronica di Firenze 
(Firenze krónikája) c. műve időrendben mondja el az 
eseményeket 1348-ig. Munkáját testvére, Matteo 
(f1363), majd annak fia, Filippo (f1404) folytatta 1364- 
ig. Utóbbi nevéhez fűződik az első olasz (firenzei) 
irodalomtörténet kísérlete. Műveikből szemelvények 


magyarul: A három Villani krónikája (Rácz M.). Bp. 
1909. 


Jegyzetek 


IA csillaggal jelölt jegyzetek kiegészítésként, jelen 
kiadás számára készültek.] 


1. Geschichte der Baukunst von Franz Kugler (F. K.: 
Az építőművészet története) - a 4. kötet 1. fele, mely 
az olasz reneszánsz építészetét és díszítőművészetét 
tárgyalja A reneszánsz története Itáliában címen (JJ. 
Burckhardt: Geschichte der Renaissance in Italien. 
Stuttgart, 1968.). 

2. Az uralkodókat és körüket együttvéve Jo statonak 
(az államnak) nevezték, és ez a név azután egy-egy 
terület egész létének jelentőségét bitorolhatta. 

3. Cento novelle antiche v. Novellino címen ismert 
firenzei novella-gyűjtemény a XIII. sz. 2. feléből. 
Forrásai különbözőek, alkotója ghibellin szellemű 
ismeretlen. A  Boccaccio előtti olasz próza 
legjelentősebb alkotása. Magyarul szemelvények: Ant. 
1955, 1964, 1969.§ 

4. Csak száz évvel utóbb lesz azután a 
fejedelemasszonyból is az ország anyja. Vö. Hieron 
Crivellinek Bianca Maria Viscontira mondott halotti 
beszédével. Gúnyos túlzása ennek, mikor Jac. 
Volaterranus IV. Sixtus pápa egyik nővérét mater 
ecclesiae-nek (az egyház anyjának) nevezi. 

5. Azzal az óhajtással, hogy tiltassék meg, hogy 
Padova utcáin heverésszenek a disznók, mert a 
látvány nem örvendetes és a lovak megbokrosodnak 
tőle. 

6. Petrarca, Rerum memorandar liber III (3 könyv 
az emlékezésre érdemes dolgokról): I. Matteo 
Viscontit és - ellenfeleként - az akkoriban Milanóban 
uralkodó Guido della Torret érti. 

7. Matteo Villani, V., 81.: II. Matteo Visconti titkos 


meggyilkolása testvérei által. 

8. Filippo Villani, Istorie XI. 101. - Már Petrarca azt 
tapasztalja , hogy a  kényurak olyan díszben 
pompáznak, mint ,ünnepnapokon az oltárok". 
Castracane luccai antik diadalmenetét részletesen 
leírja Castracane életrajzában Tegrimo. 

9. Padova XIV. sz. közepi útlevél-hivatalát, mint 
guellidelle bullettéx említi 117. novellájában Franco 
Sacchetti, II. Frigyes életének utolsó tíz évében, mikor 
a legszemélyesebb ellenőrzés járta, az  útlevél- 
rendszer már nagyon fejlett volt. 

10. A császárságra vonatkozó tervekről Cagnola 
beszél, továbbá Trucchi gyűjteményének (Poesie 
Italiane inédite) ez a szonettje: 

Stan le citta lombarde con le chiave 

In man per darle a voi. . . stb. 

Roma vi chiama: Cesar mio novello 

lo sono ignuda, et l anima pur vive: 

Or mi coprite col vostro mantello stb. 

(A lombardiai városok a kulcsot kezükben tartva 
állanak, hogy átadják neked. . . stb. Róma hív: én új 
Caesarom, mezítelen vagyok és a lelkem mégis él: 
terítsd rám köpenyedet stb.) 

11. Az erőnek és tehetségnek ez az egyesülése az, 
amit Machiavelli virtunak (erénynek) nevez, és amit a 
sceleratezzával (gonosztettel) is megférőnek gondol 
pl. a Discorsiban C(I., 10.), Septimius Severus-ról 
szólva. 

12. ,Az olyan ember hűbéradományozása, aki 
Németországban lakik és, akiben a római császárból 
nincsen egyéb a puszta névnél, nem képes arra, hogy 
egy gonosztevőt a város igazi urává tegyen" - írja egy 
XVI. századi történetíró, Francesco Vettori. 

13. Olasz ember volt, Fazio degli  Uberti 
(Dittamona-ójában 1360 táján), aki azt remélte, hogy 
IV. Károly keresztes háborút indít a szentföldre. A 


szóban forgó hely a  költeménynek egyik 
legsikerültebb része. 

14. Haveria voluto scortigare la brigata (meg akarta 
nyúzni a társaságot). 

15. [Burckhardtnak ez a nézete téves: Malatesta, 
mint Pastor a pápák történetéről szóló művében 
kétségtelenül kimutatta, láz következtében halt meg.!] 

16. Vajon Alvianót is megmérgezték-e 1516-ban és 
vajon az arra vonatkozó okokat helyesen adták-e meg? 
— Colleonival a köztársaság önmagát tétette meg 
örökösének és a zsoldosvezér halála után 1475-ben 
vagyonát valóságosan elkobozta. A köztársaság 
szerette, ha a condottierék Velencében helyezték el 
pénzüket. 

17. Corio szerint Sforza bűntárs volt ebben, mert 
Piccinino hadvezéri népszerűségétől a maga fiait 
féltette. 

18. Spanyolországi zsidók és mórok, akik felvették a 
kereszténységet, hogy az inkvizíció elől 
megmeneküljenek, de titokban hűek maradtak régi 
vallásukhoz.t 

19. Aggasztotta, guod aliguando , non esse" necesse 
esset (hogy valamikor a  ,nem-lét" majd 
elkerülhetetlen lesz). 

20. Ennek az állapotnak hatása különösen 
szembetűnő Bandello Milánóra vonatkozó novelláiban 
és bevezetéseiben. 

21. Született 1466-ban, jegyet váltott a 6 éves 
Isabellával 1480-ban, apját követte az uralkodásban 
1484-ben, megnősült 1490-ben, meghalt 1519-ben, 
Isabella halála 1539-ben. Fiai: Federigo 1519-1540., 
herceggé lett 1530-ban, továbbá a híres Ferrante 
Gonzaga. 

22. Említtessék meg itt X. Leó utazása is bíboros 
korában. Az ő utazásának szándéka kevésbé volt 
komoly, inkább szórakozásra és a világ általános 


megismerésére irányult. Északi ember egy sem 
utazott akkoriban ilyen céllal. 

23. Korábbi példa, Bernabi Visconti. 

24. Két nagy itáliai párt a XII-XIV. században. 
Eredetileg a guelf párt a pápa oldalán álló jómódú 
városi kereskedő és kézműves rétegeket tömörítette 
(nevüket a császárellenes Welf hercegtől nyerték), a 
ghibellinek közé pedig a császárpárti arisztokrata 
családok tartoztak (nevük a  Hohenstauf-házbeli 
császárok Waiblingen nevű várától ered). Később 
mindkét párt összetétele sokrétűen módosult." 

25. Értekezések. . .; magyar kiadását I. 
Machiavelli. 

26. A lombard városok 1168-ban alakult szövetsége 
a német császárok előrenyomulásának 
megakadályozására. A szövetség 1176-ban leverte I. 
(Barbarossa) Frigyes csapatait Lenganónál, az 1183- 
as konstanzi békében a császár elismerte a lombard 
városok autonómiáját."t 

27. A XVI. sz. újabb építkezései azután az egész 
környéket elváltoztatták. 

28. 1423-tól volt velencei doge. Ellenfeleinek 
intrikái "következtében leváltották tisztségéről, s 
hamarosan meghalt. Iragikus sorsát G. Byron írta 
meg." 

29. Németország, Franciaország, Spanyolország, a 
pápa és több itáliai állam szövetsége Velence ellen 
(1508). Célja a  Velencéhez tartozó területek 
elfoglalása és felosztása, valamint a törökök elleni 
háború előkészítése volt. 1509. a liga nagy sikereinek 
éve, 1510.: békekötés; ezután a pápa és a spanyol 
király Velencével együtt a francia király ellen fordult 
(Szent Liga, 1511-12.), melyhez Anglia és Svájc is 
csatlakozott. Az eredmény: Franciaország kiszorítása 
Itáliából." 

30. Guicciardini jegyzi meg talán elsőnek, hogy a 


politikai bosszúvágy a tulajdon érdek hangját is el 
tudja fojtani. 

31. Még meglehetős korlátolt értelmű összeállítás, 
de mégis nagyon fontos statisztikai áttekintése 
Milánónak az 1288-i Manipulus Florumban. Házak 
kapuját — számlálja meg, a  — népességet, a 
fegyverviselőket, a nemes urak loggiáit, a fákat, a 
kályhákat, a csapszékeket, a  mészárszékeket, a 
halászokat, a gabonaszükségletet, a kutyákat, a 
vadászmadarakat, a fa, a bor, a só árát, - továbbá a 
bírákat, jegyzőket, orvosokat, tanítókat, másolókat, 
fegyverkovácsokat, patkolókovácsokat, kórházakat, 
zárdákat, alapítványokat és egyházi testületeket. 

32. Valamennyi házat érti rajta, nem csupán az 
államéit. Az utóbbiak néha mindenesetre rendkívüli 
jövedelmet hajtottak. 

33. Ez az ellenérzés a velencei II. Pál pápában 
állítólag a gyűlöletig fokozódott, annyira, hogy a 
humanistákat mind eretneknek nevezte. 

34. Mikor Szent Lukács teteme Boszniából 
megérkezett, vita támadt miatta a padovai Santa 
Giustina bencéseivel, mert azok a holttestet már a 
magukénak tekintették; a pápai széknek kellett 
döntenie. 

35. 1300-tól kezdve 50, 33, majd 25 évenként 
megrendezett nagy római zarándok-ünnepség, mely a 
kereszteshadjáratok végével a jeruzsálemi 
zarándoklatok helyébe lépett. 

36. A pap minden fiú után egy fekete, minden lány 
után egy fehér babszemet tett félre; ennyi volt az 
egész ellenőrzés. 

37. A szilárdan megépített Firenzében már akkor 
állandó tűzoltóság működött. 

38. Itáliai értékviszonyokról és vagyonokról bővebb 
segítőeszközök híján csak néhány szétszórt adatot 
közölhetek, amint azokra véletlenül rábukkantam. A 


nyilvánvaló túlzások mellőzendők. Az aranyérmek, 
amelyekre a legtöbb hivatkozás történik; a ducato, a 
zecchino, a fiorino doro és a scudo cforo. Ertékük kb. 
azonos, 10-12 svájci frankkal (Burckhardt korában). - 
Velencében pl. Andrea Vendramin dogé (1475) azóő 
170 000 ducatójával nagyon gazdag számba ment. - 
1460 környékén Lodovico  Patavino,  Aguilea 
pátriárkája 200 000 ducatójával ,majdnem egész Itália 
leggazdagabb embere" volt. - Antonio Grimani 30 000 
ducatót költött arra, hogy fiából, Domenicóból, 
bíborost csináljon. Csak az ő készpénzvagyonát 100 
000 ducatóra becsülték. - Már 1522 táján nem 
Velence, hanem Róma után Genova számít Itália 
leggazdagabb városának. Bandello, korának 
leggazdagabb genovai kalmáraként Ansaldo Grimaldit 
nevezi meg. - Francesco Sansovino szerint 1400 és 
1580 között a pénz értékefelére csökkent. - 
Lombardiában a XV. sz. közepének gabonaárai úgy 
viszonylottak a XIX. sz. gabonaáraihoz, mint 3 a 8-hoz. 
- Ferrarában Borso herceg idején 50-60 000 ducato 
jövedelmű gazdag emberek akadtak. - Firenzére 
nézve egészen kivételes természetű adatok vannak, 
amelyekből nem lehetséges átlagos következtetéseket 
levonni. Pl. külföldi fejedelmeknek azok a kölcsönei, 
amelyek ugyancsak egy vagy kevés bankházra szóltak, 
valójában pedig nagy társasüzletek voltak.  - 
Ugyanúgy a legyőzött pártok roppant megadóztatása 
pl. 1430-tól 1453-ig 77 családtól 4 875 000 
aranyforintot szedtek be. -Giovanni Medici vagyona, 
mikor meghalt (1428) 179 221 aranyforintra rúgott, 
de két fia, Cosimo és Lorenzo közül az utóbbi 
halálakor (1440) egymaga 235137 aranyforintot 
hagyott. - A kereset általános  föllendülésének 
bizonysága pl. hogy már a XIV. sz.-ban évibér fejében 
800 aranyforintot fizetett az államnak a Ponte Vecchio 
44 aranyműves-bódéja. Buonaccorso Pitti naplója tele 


van számadattal, amelyek általában minden árunak 
nagy árát és a pénznek csekély értékét bizonyítják. - 
Rómára nézve a curia jövedelme, minthogy egész 
Európából származott, egyáltalán nem szolgálhat 
mértékül: a pápai kincsekre és a bíborosok vagyonára 
vonatkozó adatok is kevéssé hitelesek. Agostino Chigi, 
az ismert bankár, 800 000 ducatónyi vagyont hagyott 
(1520). 

39. Jean  Froissart (1337-1410  k.)  fÍrancia 
történetíró, műve magyarul: F. krónikája (KulcsárzZs.). 
Bp. 1971. (szemelvények).?" 

40. Ami Cosimót (1434-1464) és unokáját, Lorenzo 
Magnificót ( f1492) illeti, a szerző azok belpolitikájára 
nézve minden ítélettől tartózkodik. 

41. Francesco Burlamacchi, a luccai protestánsok 
fejének apja. - Hogy Milano, a testvérvárosokkal 
szemben tanúsított  keménységével — mennyire 
megkönnyítette a XI-XIII. században egy nagy 
kényúri állam alakulását, eléggé ismeretes. A 
Viscontiak kihalásakor 1447-ben is főként azzal 
játszotta el Felső-ltália szabadságát Milano, hogy 
egyenlő jogú városok szövetségéről tudni sem akart. 

42. 1494. harmadik adventi vasárnapján arról, hogy 
új alkotmányt hogyan kellene teremteni, ezt 
prédikálta Savonarola: a város 16  kompániája 
dolgozzon ki külön-külön egy-egy tervet, a 
gonfalonierék válasszák ki belőlük a négy legjobbat, a 
Signoria pedig a négyből a legeslegjobbat - de azután 
mégis másként történt, mégpedig magának a 
prédikátornak befolyása következtében. 

43. Az utóbbit először 1527-ben, a Mediciek elűzése 
után. 

44. — Ugyanezzel a felfogással találkozunk 
Montesguieu-nél is, aki kétségtelenül innen vette. 

45. Hogy az újabb kori félműveltség és elvonó 
hajlandóság néha milyen mélyen belenyúl a politika 


világába, mutatja az 1535-i pártviszály. Egy csomó 
szatócs, akit fölizgatott Livius és Machiavelli 
Discorsijának olvasása, a legkomolyabban 
néptribunokat és egyéb római tisztségeket követelt az 
előkelők és hivatalnokok uralma ellen. 

46. Galeazzo Maria Sforza ugyan 1467-ben 
ellenkezőjét mondja a velencei ügyvivőnek, de ez csak 
kérkedés. A városok és falvak minden alkalommal 
önként megadják magukat Velencének, persze 
többnyire olyanok, amelyek zsarnoki uralom alól 
szabadultak, mlg Firenze, mint Guiccardini megjegyzi, 
szabadsághoz szokott szomszéd  köztársaságokat 
kénytelen maga alá gyűrni. 

47. 1494-1559 között Franciaország és a Habsburg 
birodalom folytatott egymás ellen hadjáratokat Itália 
birtoklásáért itáliai területen. A háború VIII. Károly 
bevonulásával kezdődött és az 1559-ben kötött cateau- 
cambrésis-i békével fejeződött be, mely 
törvényesítette a Habsburg birodalom uralmát Itália 
felett." 

48. Hogyan akarta Alfonso a háborúban ellenfelét 
egy megbeszélés alkalmával elfogni, Nanti porto 
beszéli el Muratoriban. Alfonso az igazi elődje Cesare 
Borgiának. 

49. Dzsem kiszolgáltatása VIII. Károlynak, amiből 
világos, hogy a legszégyenletesebb fajta levelezés 
folyt Sándor pápa és Bajazet szultán között, még 
akkor is, ha Burcardus okiratai belecsempészett akták 
volnának. 

50. Michelet nézete, hogy a törökök Itáliában 
elnyugatosultak volna, nem győz meg engem. - 
Spanyolországnak erre a rendeltetésére először talán 
abban az ünnepi beszédben történik utalás, amelyet 
Fédra Inghirami 1510-ben tartott II. Gyula pápának, 
annak megünneplése alkalmából, hogy katolikus 
Ferdinánd hajóhada elfoglalta Bugiát. 


51. Az ember urbinói Federigóra emlékezik, aki 
, szégyellte volna magát", hogy könyvtárában 
nyomtatott könyvet tűrjön meg. Vö. Vespasiano 
Fiorentino. 

52. 13 olasz és 13 francia lovag párviadala francia 
részről történt sértés miatt a spanyol-francia háborúk 
idejénél 

53. Hogy IV. Sixtus pápa mennyire becsülte 
testőreinek párbajait, arról Infessura beszél. Utódai 
mindenfajta párviadal ellen bullákat bocsátottak ki. 

54. Hivatásos gyilkosok sem merészkednek a 
pápához nyúlni. — A nagy egyházi szertartásokat, mint 
hivatása nagyon lényeges feladatát végezte a 
pompakedvelő II. Pál és IV. Sixtus pápa, aki 
köszvényének ellenére ülve mondta a húsvéti misét. A 
nép különös módon különbséget tesz az áldás bűvös 
hatása és az áldásosztó méltatlan volta között; mikor a 
pápa 1481-ben Krisztus mennybemenetele napján 
nem tudta pápai áldását adni, a nép zúgolódott és 
átkozódott. 

55. A spanyolok és franciák persze buzgóbbak 
voltak, mint az olasz katonák. Vö. Paul. Jov., Vita 
Leonis X.-ében a ravennai csata előtti jelenetet, mikor 
az örömében síró pápai legátust bűnfeloldásért 
tolongta körül a spanyol sereg. 

56. A poli Campagnában élő eretnekekről, akik azt 
hitték, hogy az igazi pápa ismertetőjele Krisztus 
szegénysége, föltehető, hogy egyszerűen valdensek 
voltak. 

57. Egy kortárs nápolyi Alfonsót sejdíti közöttük és 
sejtelmét újabban megtalált okiratok valószínűvé 
teszik. 

58. Pietro már Sixtus pápává választásában is 
segédkezett. Machiavelli szerint a velenceiek 
megmérgezték a bíborost. Okuk valóban meg lett 
volna reá. 


59. Már II. Honorius be akart vonulni I. Vilmos 
halála után 1127-ben Apuliába, mint amely , Szent 
Péterre szállott". 

60. Egy hírhozó ezt jelenti a kettőről: hanno in ogni 
elezione a mettere a sacco guesta corte e sono i 
maggior ribaldi del mondó. (Minden választáskor 
zsebükbe dugják ezt az udvart és ők a világ 
legnagyobb gazemberei.) 

61. És talán még Nápoly hűbéruraságára is fájt a 
foga, azért is fordult Ince pápa újra az Anjoukhoz az 
ilyen tekintetben nyakas Ferrante király ellen. 

62. A bolognai Bentivogliók és a ferrarai Este-ház 
kivételével. Az  — utóbbit az összeesküvésbe 
belekényszerítették: Lucrezia Borgia feleségül ment 
Alfonso herceghez. 

63. Corio szerint Károly zsinatra gondolt, a pápa 
letételére, sőt Franciaországba vitelére, mégpedig 
csak Nápolyból való visszatérése után. Benedictus 
szerint, mikor a pápa és a bíborosok vonakodtak 
nápolyi királyságát elismerni, minden esetre arra 
gondolt Károly, hogy de Italiae imperio degue 
pontificis statu  mutando (megváltoztatja Itália 
kormányzását és az egyház fejének rangját), de 
nyomban utána arra, hogy beéri Sándor pápa 
személyes megalázásával. Csakhogy a pápa kibújt a 
kezéből. 

64. Hogy milyen rablási vágynak kellett elfognia az 
egész családot, egyebek között Malipieróból láthatjuk. 
Az egyik nepost mint a pápa követét pazarul fogadják 
Velencében, és ott dispenzációk  osztogatásával 
roppant pénzre tesz szert; elutazásakor 
szolgaszemélyzete mindent összelopkod, amihez hozzá 
tud férni, az egyik muranói templom főoltáráról is 
elrabolnak egy darab aranyszövetet. 

65. P. Capello jelentése szó szerint ezt mondja: , A 
pápa annyira tiszteli Velencét, 


mint semmi más hatalmasságát a világnak, e per 
desidera che e/la (Signoria di Venezia) protegga is 
figliuolo, e dice voler fare tale ordine, che il papato o 
siasuo, ovvero delta Signoria nostra." ( Es azért azt 
kívánja, hogy a Velencei Signoria vegye pártfogásába 
fiát és intézkedjék úgy, hogy a pápaság vagy az övé 
legyen, vagy a mi Signoriánké.) A suo birtokos névmás 
csakis Cesaréra vonatkozhatik, mert az olaszban 
gyakori, hogy birtokos névmást használnak a 
személyes névmás helyett. 

66. Cesare, mint ismeretes, egy Albret-házból való 
francia hercegnővel élt házasságban, és egy leánya 
volt tőle; valami módon dinasztia alapítását kísérelte 
meg. Nem tudni arról, hogy a bíborosi kalapot ismét 
megszerezni készült volna, noha számolnia kellett 
apjának hamaros halálával. 

67. A Sineára és esetleg egész Toscanára vonatkozó 
tervek megvoltak, de még nem értek meg teljesen; 
Franciaország hozzájárulása is szükséges volt ehhez. 

68. És a pápától alaposan kiaknázott jubileum. 

69. Ezért olyan pompázok a prelátusoknak még 
életükben készült  síremlékei; ily módon a 
zsákmánynak legalább egy részét elvonták a pápától. 

70. Hogy Gyula pápa valóban reménykedett volna 
abban, hogy rábírhatja katolikus Ferdinándot arra, 
hogy a félretolt aragóniai mellékágat ismét Nápoly 
trónusára ültesse, az Giovio véleményének ellenére is 
(Vita Alfonsi Ducis) igen kétséges. 

71. . Persze mikor II. Gyula pápa 1511 
augusztusában egyszer több óra hosszat eszméletlenül 
feküdt és halottnak nézték, a legelőkelőbb családok 
nyugtalan fejei - Pompeo Colonna és Antimo Savelli - 
nyomban a Capitoliumra csődítették a ,népet" és a 
pápai uralom megbuktatására tüzelték, a vendicarsiin 
liberta. . . a publica rebellione (hogy szabad 
állapotban, hogy nyílt lázadásban bosszulja meg 


magát), mint ahogy Guicciardini művének tizedik 
könyvében jelenti. 

72. Ariosto, VII. szatíra 106. vers. Tutti morrete et é 
fatal che muoja Leone appresso (mindnyájan 
meghaltok és a végzet akarata, hogy Leó is 
meghaljon). 

73. . Egy — Pirkheimernek 1517-ben küldött 
üzenetében Pico azt a félelmét fejezi ki, hogy még Leó 
pápa uralma idején a gonosz győzelmet arat a jón, et 
in te bellum a nostrae religionis hostibus ante audias 
geri guam parari (és azt veszed majd észre, hogy 
mielőtt felkészültél volna, hadban állsz vallásunk 
ellenségeivel). 

74. ,Ez az állam sok oknál fogva tű hegyén áll és 
adja Isten, hogy hamarosan ne Avignonba, vagy az 
Óceán végéig kelljen menekülnünk. Az egyházi 
monarchiának bukását közelvalónak látom. Ha az 
Isten nem segít, akkor nekünk befellegzett." 

75. A kasztíliai városok 1520-21-es sikertelen 
felkelése  V. Károly központosító törekvéseivel 
szemben." 

76. Figyelmet érdemel az uomo singulare, uomo 
unico (rendkívüli, páratlan ember) kifejezés, az egyén 
kialakulása felsőbb és legfelsőbb fokának jelzésére. 

77. Firenzében 1390 táján azért nem volt már a 
férfiak viseletében uralkodó divat, mert mindenki más- 
más viseletre törekedett. 

78. A feleségüket is, mint az a Sforza-házban és 
különböző felső-itáliai uralkodó családokban 
megfigyelhető. Hasonlítsuk össze Jacobus 
Bergomensis  Clarae  Mulieresé-ben (Híres nők) 
(Ferrara, 1495) Battista Malatesta, Paolo Gonzaga, 
Orsina Torella, Bona Lombarda, Estei Riccarda és a 
Sforza-család fontosabb nőinek életrajzát. Nem egy 
igazi virago van közöttük és az egyéni fejlettségnek 
magasrendű humanista műveltséggel való 


kiegészítésére sem hiányzik a példa. 

79. Franco Sacchetti az ő Capitolojában 1390-ben 
az uralkodó pártok jelentékeny emberei közül száznál 
több olyannak nevét sorolja el, aki az ő korában halt 
meg. Akárhány középszerűség is volt közöttük, az 
egész mégis erős bizonyítéka az egyéniség 
fölébredésének. 

80. Persze ez már az ubi bene, ibi pátriával (ahol jól 
vagyok, ott van a hazám), határos. A semleges 
szellemi élvezetek tömege, amely nem helytől függő 
és amelyre a művelt olaszok egyre jobban képesek 
voltak, lényegesen könnyebbé tette számukra a 
számkivetést. A világpolgárság egyébként a műveltség 
minden olyan korszakának ismertetőjele, amelyben új 
világokat fedeznek föl és a régiben már nem érzik 
magukat  otthonosnak. A görögöknél nagyon 
érezhetővé válik a peloponneszoszi háború után; 
Platon Niebuhr szerint nem volt jó polgár, Xenophon 
meg éppen rossz polgár volt; Diogenész pedig igazi 
gyönyörűségnek hirdette a hontalanságot és mint 
Laertiusban olvassuk, a polisnak lhontalan, (város-) 
állampolgárság nélküli] nevezte magát. 

81. Az angyalok, amelyeket Beatrice halálának 
évforduló napján táblácskákra rajzolt (Vita nuova) 
jobbak lehettek pusztán műkedvelői munkáknál. 
Lionardo Aretino szerint egregiamente (kiválóan) 
rajzolt és nagy kedvelője volt a zenének. 

82. De re aedificatoria (Az építészetről) című 
művében definiálja a szép út fogalmát: si modo mare, 
modo montes, modo lacum fluentem fontesve, modo 
aridam rupem aut planitiem, modo nemus valemgue 
exhibebit (ha - váltakozva - hol a tenger, hol a hegyek, 
majd egy csendes tó vagy forrásvizek aztán újra zord 
sziklaszirt vagy száraz síkság, majd megint erdő és 
völgy láthatók). 

83. Ások közül egy író: Blondus, Roma Triumphans 


LV. 117. I., ahol az ókori íróknak a glóriáról való 
meghatározásai össze vannak gyűjtve és a 
keresztényeknek is megengedtetik a dicsőség vágya. 
Cicero írása, de gloria, amelyről Petrarca azt hitte, 
hogy birtokában van, azóta elveszett. 

84. Purgatorio XI., 79-117. A glórián túl együtt van 
itt még: grido, fáma, rumore, nominanza, onore, mind 
ugyanannak a dolognak más-más fogalmazása. 

85. Magyarul: Dante, Petrarca, Boccaccio. Mű 
vészéletrajzok (Kardos T.). Bp. 1963. 

86. Petrarca hírének mértékét megadja pl. Blondus 
(Italia illustrata 416. I.) száz évvel később megjelent 
munkájában azzal a megállapításával, hogy a tudósok 
alig tudnának valamit bölcs Róbert királyról, ha 
Petrarca olyan gyakran és olyan barátságosan meg 
nem emlékezett volna róla. 

87. Mind a kettő együtt Boccaccio sírföliratában: 
Nacgui in Firenze al Pozzo Toscanelli, Di fuor sepolto 
a Certaldo giaccio stb. (Születtem Firenzében a 
Toscanelli kútnál; eltemetve Certaldóban fekszem.) 

88. Az előbbi a San Lorenzo-templom ismert 
szarkofágján, az utóbbi a Palazzo della Ragione egyik 
ajtaja fölött. 

89. Vita di Dante. Vajon hogyan kerülhetett Cassius 
holtteste a philippi csata után ismét Parmába? 

90. Nobilitatisfastu (nemesi gőggel), mégpedig sub 
obtentu religionis (vallási ürüggyel), mondja II. Pius. 
Az újfajta dicsőség sok olyan embernek kényelmetlen 
lehetett, aki egyébhez szokott. 

91. Az idősebbik, mint ismeretes, Veronából való 
volt. 

92. Ez a helyzet még a De laudibus Papiae (Pavia 
dicső emlékeiről) (Murát X.) című XIV. sz.-i különös 
írásban is; nagy városi büszkeség, de még nem 
különleges dicsőség. 

93. Boccaccio Casus virorum illustriumjában (Híres 


férfiak bukása) csak az utolsó, 9. könyv foglalkozik az 
antikvitás utáni időszakkal. Ugyanígy sokkal később 
Raph. Volaterranus Commentant urbanicában (Római 
emlékiratok) mégpedig annak 21. könyvében, amely 
az Anthropologiának 9. könyve; a pápákkal és 
császárokkal külön foglalkozik a 22. és a 23. 
könyvben. — Az Ágoston-rendi Jacobus Bergomensis 
De claris mulieribuséban, amely 1497-ben jelent meg 
nyomtatásban, túlnyomó az ókor és még inkább a 
legenda, de azután olasz nőknek néhány értékes 
életrajza következik. Scardeonius De antiguitate urb. 
Patav (Padova régiségeiről) csupa híres padovai nőt 
sorol el: előbb egy-egy legenda vagy egy-egy 
népvándorlás kori monda: azután a XIII. és XIV. 
századbeli pártharcok szenvedélyes tragédiái; majd 
más bátor hősi nők; a kolostoralapító, a politikai 
tanácsadó, az orvosnő, sok és kitűnő fiúnak anyja; a 
tudós nő, a  parasztleány, aki meghal az 
ártatlanságáért, végül a XVI. sz. nagy műveltségű szép 
asszonya, akit mindenki költeményben énekel meg; 
legvégül a költőnő és a novellistanő. Száz évvel utóbb 
mindezekhez a híres padovai nőkhöz még a tanárnő 
csatlakozott volna. Az Este-ház híres asszonyairól 
Ariosto ír (Orlando XIII.) 

94. Már a XII. sz.-i latin énekmondó - egy vándor 
deák, aki ruhát koldul énekével - ezzel fenyegetőzik. 

95. Vö. Discorsi I. 27. A tristiziában (bűntettben), 
grandezza (nagyság) lehet és in alcuna parte generosa 
(és némely részében nagylelkűség); a grandezza 
minden infamiátói megszabadíthat valamely 
cselekedetet; az ember lehet onorevolemente tristo 
(tisztességgel gonosz), a  perfettamente buonóval 
(tökéletesen jóval) ellentétben. 

96. Herosztratosz, ephezoszi görög ember, hogy 
nevét megóvja a feledéstől i. e. 356-ban felgyújtotta az 
ephezoszi Artemis-templomot." 


97. A középkor azonkívül bővelkedik úgynevezett 
szatirikus költeményekben, csakhogy a szatíra még 
nem egyéni, hanem szinte csupán általános, a 
rendekre, rangokra, népességekre stb. vonatkozó 
gúny, amely könnyen tanító hangúvá is válik. Ennek az 
egész iránynak általános összefoglalása a Reineke 
Fuchsról szóló mese a Nyugat különböző népei 
körében otthonos valamennyi feldolgozásával. 

98. Kivételesen egy már szemtelen éle is előfordul a 
37. novellában. 

99. Inferno XXI. és XXII. Az egyetlen lehetséges 
párhuzam Arisztophanész volna. 

100. Brunellesco tréfája a kövér asztalossal, 
bármilyen elmés is, mégis kegyetlennek mondható. 
Magyarul: Régi olasz novellák (Honti R). Bp. 1927. 

101. Sacchetti, 49. nov. De a 67. novellát elolvasva, 
mégis az az érzése az embernek, hogy hébe-hóba a 
legfurfangosabb firenzein is túltesz egy-egy romagnai. 

102. Franco Sacchetti, 156. nov.; vö. 24. nov. 
Poggio Facetiái tartalmuk szerint közeli rokonai 
Sacchetti novelláinak: burlák, illetlenségek, egyszerű 
emberek  félreértései az agyafúrt trágársággal 
szemben, azután pedig szójátékok, amelyek a 
filológusra vallanak. 

103. Következésképpen az olaszoknak azokban a 
novelláiban is, amelyek tartalmukat amazokból vették 
kölcsön. 

104. Bandello szerint IV. 2. nov. Gonella arcával is 
mások arcát tudta utánozni és Olaszország minden 
tájszólását utánozta. 

105. A lorgnont nemcsak Raffaello arcképéről 
veszem, ahol az imádságos könyv miniatú-ráinak 
megnézésére szolgáló nagyítónak minősíthető inkább, 
hanem Pellicanus egy jegyzetéből, amely szerint Leó 
pápa, barátoknak egy felvonulását specillumon át 
figyelte. Továbbá abból a cristallus concavából, 


amelyet Giovio szerint vadászatain használt. 

106. Az ábrázoló művészet sincsen híjával; 
emlékezzünk csak arra az ismert metszetre, amely a 
Laokoón-csoportot három majom alakjában ábrázolja. 
Csakhogy az ilyesmi ritkán volt több könnyedén 
odavetett rajznál; a legtöbbjét meg is semmisítették. A 
karikatúra lényegesen másvalami; Lionardo, az ő torz 
ábrázataiban (Ambrosiana) a rútat akkor ábrázolja és 
azért, amikor és mert komikus, s közben tetszése 
szerint fokozza annak komikus jellegét. 

107. Jovian. Pontanus, De sermone IV. 10. 
megállapítja, hogy az élcre különös tehetségük van 
nemcsak a firenzeieknek, hanem a sienaiaknak és 
perugiaiaknak is; a spanyol udvart azután már csak 
udvariasságból sorolja hozzájuk. 

108. II cortigiano, Lib. II., cap. L. - Az élcnek az 
ellentétből való származtatása, ha még nem is teljes 
világosan, ugyanott cap. LXXIII. 

109. írja Vincenzo Borghini egy 1577-i levelében. - 
Machiavelli ezt mondja a XV. sz. közepe után élt 
firenzei fiatal urakról: gli studi loro erano apparire col 
vestire splendidi, e col par/lare sagaci et a studí e 
guello che piú destramente mordévá gli altri era piú 
savio e da piú stimato. (Az volt a törekvésük, hogy 
pazar öltözetben jelenjenek meg és hogy eszesen és 
furfangosan beszéljenek, és aki legügyesebben marta 
meg a többit, az volt a legokosabb és a 
legbecsületesebb.) 

110. Magyarul: Mandragóra (Honti R.) Bp. 1957., 
1965." 

111. így járt el X. Leó, és számítása egészben véve 
helyes volt: bármily szörnyen bántak el vele, 
különösen halála után, a paszkvillusok írói, lényének 
összképe fölött nem tudtak úrrá lenni. 

112. Ilyen volt Ardicinodella Porta bíboros esete, 
aki 1491-ben le akart mondani méltóságáról és egy 


távoli kolostorba menekülni. 

113. Ancona déli határőrvidékén parasztsereget 
gyűjtött, amelyet csak az urbinói herceg árulása 
akadályozott meg a cselekvésben. Reménytelen, szép 
szerelmi madrigálokat is írt. 

114. Egy hellenisztikus szobor római másolatának 
torzója, mely 1501 óta Rómában a Braschi-palota előtt 
áll. Nevét egy szabóról nyerte, aki először akasztott rá 
gúnyverseket - ez a szokás évszázadokon át 
megmaradt, innen a paszkvillus neve (pasguill — kis 
Pasguino). 

115. A ferrarai herceghez 1536. jan. l.: 
kegyességed Rómából Nápolyba készül utazni, 
ricreando la vista avvilita nel mirar le misere 
pontificali con la contemplatione delle eccellenze 
imperial (hogy fölfrissítse a pápai nyomorúságok 
nézésében leromlott látását a császári kiválóságok 
szemlélésével.) 

116. Hogy mennyi re félelmetessé lett velők, 
különösen a művészekre nézve, arról egyebütt kellene 
beszélni. - A német reformáció közvéleményt 
mozgató eszköze a bizonyos ügyekre vonatkozó 
röpirat; Aretino ezzel szemben olyan értelemben 
újságíró, hogy benne állandó a közlésre való készség. 

117. LAretin, per Dio grazi a, é€ vivo e sa n o. Mal 
mostaccio ha íregiato nobilmente, E piú colpi ha, che 
dita in una mano. (Mauro, capitolo in lIode délia 
bugie.) 

(Aretino, hála Istennek él és egészséges, de a 
bajusza nemesi módon díszes, és több tőrdöfést 
kapott, mint ahány ujja a félkezén.) 

118. L. pl. a lotharingiai bíboroshoz intézett levelét, 
1543. nov. 21 -én, továbbá V. Károlyhoz intézett 
leveleit. 

119. Talán a bíborkalap elnyerésére 
reménykedtében vagy az inkvizíció kezdődő véres 


ítételettől való féltében, amelyeket még 1535-ben 
keményen bírálni merészelt, de amelyek az intézetnek 
1542-ben történt újjászervezése óta egyszerre 
megsokasodtak és mindent elhallgattak. 

120. A. m. Benediktbeureni énekek - a bajor bencés 
kolostorban 1803-ban felfedezett középkori 
versgyűjtemény.  Kétszáznál több latin nyelvű 
diákéneket tartalmaz, részben német és fÍrancia 
változatokkal, a XII -XII1. századból. A dalok szerzői 
nagyrészt ismeretlenek, vándorló diákok, klerikusok 
(vágánsok, goliardok). Szemelvényes magyar kiadása: 
Carmina Burana. Középkori diákdalok (Kardos T.). Bp. 
1960. 

121. Phyllisről és Flóráról. A következőként említett 
két vers magyar fordítása az 1960-as kiadásban 
Gyónás (Szabó L.) és Hogy Diana tiszta szűz. . . (Végh 
Gy.) címmel. 

122. Ami a részleteket illeti, a filológiának valami jó 
és részletes történetére szeretném utalni az olvasót, 
csakhogy nem eléggé ismerem annak a szaknak 
irodalmát. Sok minden megtalálható Roscoe Lorenzo 
Magnificóról és X. Leóról Irt munkáiban, továbbá G. 
Voigt  Enea Silvio — de" — Piccolominijában és 
Papencordtnak Róma középkori történetét ismertető 
munkájában. — Aki fogalmat kíván szerezni arról, 
hogy a kezdődő XVI. sz. műveltjeinek mekkora volt az 
ismeretköre, azt Raphael Volaterranus Commentarii 
urbanicára utaljuk. Belőle kitetszik, hogy az ókor 
mennyire kezdete és fő tartalma volt az ismeret 
minden ágának, a földrajztól és a helyi történettől 
kezdve minden hatalmas és híres ember életrajzán, a 
népszerű bölcseleten, az erkölcsön és az egyes 
különleges tudományágakon át a teljes Arisztotelész 
elemzéséig; ezzel fejeződik be a mű. Hogy mint 
műveltségforrásnak teljes jelentőségét megítélhessük, 
valamennyi korábbi enciklopédiával össze kellene 


hasonlítani. A téma részletes és minden oldalú 
tárgyalása megtalálható G. Voigt kitűnő munkájában: 
Die Wiederbelebung des klassischen  Altertums. 
Berlin, 1859. 

123. Dittamondo II., cap. 3. A menet részint még a 
háromkirályok és kíséretük felvonulását ábrázoló naiv 
képekre emlékeztet. A város leírása (II., cap. 31.) 
archeológiailag nem teljesen értéktelen. 

124. Íme egyik bizonysága annak, hogy a 
középkorban a külföld is kőbányának tekintette 
Rómát: a híres Sugerius apát, akinek St. Denis 
temploma újjáépítéséhez (1140 tájékán) hatalmas 
oszlopokra volt szüksége, nem csekélyebbre gondolt, 
mint Diocletianus thermainak gránit monolitjaira, de 
azután mégis mást gondolt. - Nagy Károly 
kétségtelenül szerényebben járt el. 

125. Már II. Gyula korában ásattak azzal a 
szándékkal, hogy szobrokat találjanak. 

126. Francesco Colonna (1449-1527) domonkos 
szerzetes, humanista író fő műve a Hypnerotomachia 
Polyphili (1499) (Polyphilus álombeli küzdelmei)." 

127. Holott valamennyi egyházatya és minden 
zarándok csak egy barlangról tud. A költők is 
nélkülözni tudják a palotát. 

128. Főként Vespasiano Fiorentinóból - I. Bisticci. A 
szerző a XV. sz. közepén és az utána következő 
években firenzei könyvkereskedő és másolatszállító 
volt. 

129. Ismeretes, hogy az ókori után való vágyódást 
megtévesszék vagy megzsarolják, hamisítványokat is 
becsempésztek. L. erre nézve az irodalomtörténeti 
művekben az Anni us da Viterbóról szóló fejezetet. 

130. Vespas. Fior. Niccoli V. 10. §: Tommaso da 
Serezana usava dire, che dua cosa farebbe, segli mai 
potesse spendere, eh eera in libri e in murare: eluna e 
faltra fece nelsuo pontificato. (Tommaso da Serezana 


azt szokta mondani, hogyha pénze volna, két dologra 
költene, a könyvekre és az építésre: és pápasága alatt 
mind a kettőt megcselekedte.) 

131. Ha Piero de" Medici a könyveket kedvelő 
Corvinus Mátyás, Magyarország királya halálakor 
megjövendöli, hogy a másolók a jövendőben 
mérsékelni lesznek kénytelenek áraikat, mert 
különben senki sem foglalkoztatná őket (ti. rajtunk 
kívül), akkor ez csupán a görögökre vonatkozhatik, 
mert kalligrafus, akikre ezt vonatkoztatni 
megkísérelték, mindig sok működött Itália-szerte. 

132. Az urbinói és pesarói könyvtár iránt is (az 
utóbbi — Alessandro  Sforzáé volt) ugyanilyen 
szívességet tanúsított a pápa. 

133. Volt ilyesmi már az írás idején is. 

134. Georgios Irapezuntios 1459-ben 150 arany 
fizetést kapott Velencében, mint a szónoklástan 
tanára. — Ami Riminit illeti, bizonytalan, hogy 
tanítottak-e ott görögöt. 

135. IV. Sixtus, aki a vatikáni könyvtár épületét 
megépíttette és a könyvtárt sok vásárlással 
gyarapította, latin, görög és héber másolók díjazásáról 
is gondoskodott. 

136. Hogy önmagukat hogyan becsülték fül, elárulja 
pl. Poggio, mert nézete szerint csak azok mondhatják, 
hogy éltek, se vixisse, akik tudományos és ékesszóló 
latin könyveket írtak vagy görög szöveget latinra 
fordítottak. 

137. A Purgatorióban példák erre: Mária a 
hegyeken át siet, Caesar Spanyolországba; Mária 
szegény és Fabricius önzetlen. - Figyelmet érdemel 
ebből az alkalomból a sibyllák időrendi beleiktatása az 
ókor profán történetébe, mint ahogy azt Uberti az ő 
Dittamondójában €(I., 14., 15. fej.) 1360 táján 
megkísérli. 

138. A poéta szó Dantenál (Vita nuova 47. I.) 


különben is csak a latin nyelven költőt jelenti, míg az 
olasz költőt a rimatore, dicitore, dicitore per rima 
kifejezéssel írják körül. Idővel azután összevegyülnek 
a kifejezések és fogalmak. 

139. Hírének tetőpontján mélabús pillanataiban 
Petrarca is fölpanaszolja: rossz csillaga akarta, hogy 
későkorában gazfickók között , extremi fures" legyen 
kénytelen élni. 

140.  Szigorúbban ragaszkodik  Boccaccio a 
tulajdonképpeni költészethez egy Jacobus Pisingához 
intézett későbbi levelében. De mégiscsak azt ismeri el 
költészetnek, amely az ókorról tud, és nem vesz 
tudomást a trovatorékről. 

141. Ünnepélyes lovasfelvonulás volt a városban, 
amelyen a császár környezete, a bárói, a költőt 
kísérték. Fazio degli Ubertit is megkoronázták, de 
nem tudni, hogy hol és hogy ki. 

142. Lionardo Aretino annyira híres volt életében, 
hogy mindenfelől érkeztek emberek csak azért, hogy 
lássák, és hogy egy spanyol ember térdre vetette 
magát előtte. 

— Guarino síremlékére Ferrara városi hatósága 
1461-ben 100 aranyat fordított, ami akkor jelentős 
összeg-számba ment. 

143. A bolognai egyetem, mint ismeretes, régibb 
keletű volt, Pisa ellenben kései alapítása Lorenzo 
Magnificónak , ad solatium veteris amissae libertatis". 
A firenzei egyetem már 1321-ben megvolt, 1348-ban a 
fekete halál után újra alapították és évi 2500 arany 
forint árán berendezték, de az egyetem újra megszűnt 
és 1357-ben ismét lábra állították. A Dante-magyarázó 
tanszéket, amelyet sok polgár követelésére 1373-ban 
alapítottak, utóbb többnyire a filológia és a 
szónoklástan tanításával kötötték össze; ugyanezt 
tette Filelfo. 

144. Elsorolásuknál erre a körülményre ügyelni 


kell, , mint pl a paviai egyetem  1400-beli 
tanárlajstromán, amelyen többek közt 20 jogász 
szerepel. 

145. Mikor Filelfót az újjáalakított pisai egyetemre 
meghívták, legalábbis 500 arany forintot kért. 

146. Zsigmond főherceghez és  Későnszületett 
László királyhoz (V. László magyar király) — utóbbihoz 
Tractatus de liberorum educatione, magyarul I. 
Piccolomini. 

147. Vespasiano következő szavai 
lefordíthatatlanok: a vederlo in távola cosi antico 
come era, era una gentilezza (kb. asztalánál látni őt, 
ilyen antik módra, az maga volt a finomság). 

148. Vespasiano szerint a tudósok találkozó helye 
volt, ahol vitatkozni is szoktak egymással. 

149. Ami a plátói bölcseletből előzetesen ismeretes 
volt, azok csak töredékek lehettek. A Platon és 
Arisztotelész közötti ellentétről furcsa vita folyt 1438- 
ban Ferrarában sienai Hugo (Benzi) és a zsinatra 
érkezett görögök között. 

150. Nem szabad megtévesztetnünk magunkat 
attól, hogy ugyanakkor állandó panasz hallatszik a 
fejedelmi mecénási gyakorlat jelentéktelensége és 
némely fejedelemnek a hírnév iránt tanúsított 
közömbössége miatt. Nem volt lehetséges mindenkit 
kielégíteni. 

151. A különböző nagyságú aranycsomagocskákkal 
megtöltött bíborszínű  bársonyerszény ismeretes 
történetét, amelybe Leó vaktában belenyúl, I. Giraldi: 
Hecatommithi VI. 8. novella. Viszont Leó latin nyelven 
rögtönző asztali költőit megkorbácsolták, ha nagyon 
sántítottak a verseik. 

152. Az utolsó Visconti esetében Dante és Petrarca 
mellett még Livius és a francia lovagi regények 
vetélkednek a fejedelem 6 érdeklődéséért. A 
humanistákon, akik azzal jelentkeztek, hogy , híressé 


akarják tenni", néhány nap múlva túl szokott adni. 

153. Forliban az utolsó Ordelaffo alatt Codrus 
Urceus töltötte be ezt a hivatalt. - A művelt kényurak 
sorában megemlíteni való a  faenzai  Galeotto 
Manfredi, akit 1488-ban felesége meggyilkolt; 
ugyanúgy némelyik bolognai Bentivoglio is. 

154.  Parmai  Bacinius  Porcellión  ésTomasso 
Senecán gúnyolódik; ők mint éhes  élősdiek 
öregkorukra még katonát kénytelenek játszani, holott 
őt agerrel és villával ajándékozták meg. Tanulságos ez 
az 1460-ból való okirat, mert kiderül belőle, hogy 
akadtak még humanisták, mint a két utóbb nevezett 
is, akik a görög nyelv fölülkerekedése ellen védekezni 
igyekeztek. 

155 Jacobus Volaterranus védőbeszédje a titkárok 
nevében, kétségtelenül IV. Sixtus idejéből. - A zsinati 
ügyvédeknek az az igénye, hogy humanistáknak 
tartassanak, a szónoki  képességükön alapult, 
ugyanúgy, mint a titkároké a leveleiken. 

156 Összevetni való velők az a kis történet, amelyet 
Sebastiano del Piombo beszél el Aretinóhoz írt 
levelében VII. Kelemen pápáról, aki Róma elpusztítása 
közben az Angyalvárba rendeli tudósait és külön-külön 
levelet fogalmaztat velük V. Károly császárhoz. 

157. Amilyen nagy volt a szerencsés szónok sikere, 
olyan szörnyű dolog volt természetesen az, ha nagy és 
előkelő gyülekezetek előtt  belesült beszédébe. 
Elijesztő példákat gyűjtött össze erre nézve Petrus 
Crinitus, De honesta disciplina V., cap. 3. 

158. Másik fejedelmi rangú latin szónokló nő volt 
Madonna Battista Montefeltro, férje Malatesta, aki 
Zsigmond királyt és Márton pápát üdvözölte 
szónoklattal. 

159. V. Károly császár egyszer, mikor Genovában 
nem tudta követni egy latin szónok virágos nyelvét, 
Giovio füle hallatára ezt sóhajtotta: , Oh, mennyire 


igaza volt annak idején tanítómnak, Hadriánnak, 
amikor megjósolta, hogy megbűnhődöm azért, mert 
gyermekkoromban nem voltam szorgalmas a 
latinban!" 

160. Filelfo, a házas világi ember, mondja a comói 
dómban Scalambi püspök beiktató beszédjét 1480- 
ban. 

161. Római naplójában egy fölöttébb különös 
prédikációról emlékezik meg, amelyet IV. Sixtus 
véletlen távolléte idején mondtak a pápai udvarban. 
Pater Paolo Toscanella a pápa ellen, a pápa családja 
és a bíborosok ellen mennydörgött beszédében; Sixtus 
értesült róla és nevetett rajta. 

162. Savonarola beszédeit is. A gyorsírók azonban 
nem mindig tudták követni őt és a lelkesült 
rögtönzőket sem. 

163. Külön műfaj keretébe tartoznak természetesen 
azok a félig szatirikus párbeszédek, amelyeket 
Collenuccio és különösen Pontano Lukianos mintájára 
írt. Belőlük merítettek ösztönzést utóbb Erasmus és 
Hütten. - A tulajdonképpeni értekezéseknek már 
korán  Plutarchos  , Moralis"7-ából való darabok 
szolgálhattak mintául. 

164. Petrus Crinitus panaszkodik e lenézés miatt, 
De honesta discipl. L. XVIII., cap. 9. A humanisták 
ebben a késő ókor íróihoz hasonlítanak, akik szintén 
kitértek koruk elől. - Vö. Burckhardt: Die Zeit 
Konstantins d. Gr. (Nagy Konstantin kora). 2. kiad. 
1880. 251.0. 

165. Pizingához intézett levelében. - Még Raph. 
Volterranusnál is a XIV. századdal kezdődik a szellem 
világa, tehát ugyanannál a szerzőnél, akinek első 
könyvei ama kor valamennyi országára nézve annyi 
helyes áttekintést tartalmaznak. 

166. Hiszen már akkor az volt a nézet, hogy 
Homérosz egymagában valamennyi művészet és 


tudományág összefoglalója, hogy valóságos 
enciklopédia. 

167. II. Pál pápa egy bíborosa még szakácsainak is 
Arisztotelész Ethikáját adatta elő. 

163. Vasari Vite di Sodorna e di Garofalo. - Róma 
ledér nőszemélyei érthető módon a legszebben hangzó 
ókori — neveket tulajdonították el, Giuliának, 
Lucreziának, Cas-sandrának, Porziának, Virginiának, 
Pentesileának stb. nevezték magukat és ezekkel a 
nevekkel szerepelnek Aretinóban. - A zsidók talán 
akkor vették föl a rómaiak nagy sémita ellenségeinek 
neveit, az Amilcare, Annibale, Asdrubale nevet, 
amelyet még ma is sokan viselnek Rómában. 

169. , Szinte mintha a név megcsalná a jó bírákat, 
és mintha a név jobb költőt csinálna belőled, mint a 
sok esztendei tanulás!" - Így gúnyolódott VII. 
szatírájában Ariosto, aki persze jól hangzó nevet 
kapott a sorstól. 

170. De vulgarie loguentia (A nép nyelvén való 
ékesszólásról) című írása sokáig csaknem ismeretlen 
volt, de hatása semmi esetre sem ért volna föl a Divina 
Commedia diadalmas hatásához, bármekkora is az 
értéke reánk nézve. 

171. Mint ismeretes, Giovio akarta jó ideig vállalni 
azt a nagy munkát, amelyet azután Vasari végzett el. 
— A szóban forgó párbeszédben megsejti és föl is 
panaszolja, hogy a latinul írás hamarosan teljesen 
elveszti uralmát. 

172. Ferrarában Plautust Collenuccio, az ifjabbik 
Guarino és mások többnyire olasz átdolgozásában 
játszották a tartalma kedvéért, és Isabella Gonzaga 
megengedte magának, hogy unalmasnak találja 
Plautust. 

173. Vitruvius (I. e. I. sz. 2. fele): római építész, 
hadi mérnök és építészeti író nevéről. Az építészetről 
írt műve nagy hatással volt a reneszánsz 


építőművészetre is. 

174. A ragyogó kivételekről, melyekben a falusi élet 
realisztikus ábrázolásban jelenik meg, alább lesz szó. 

175.  Brusasorci fÍreskói a veronai Palazzo 
Murariban a Sarca tartalmát beszélik el. 

176. Milyen közel áll ehhez a reneszánszhoz már 
Angilbertnek Nagy Károly udvaráról írott költeménye. 

177. A későbbi ferrarai II. Ercole, aki 1508. április 
4-én született, valószínűleg nem sokkal e költemény 
keletkezése előtt vagy után. 

178. Vincenzo Monti (1754-1828), A marengói 
győzelemre c. verse; magyarul: Ant. 1957. (Kezdősora: 
Szép Itáliám imádott határa)." 

179. Hogy mi mindent volt szabad X. Leó 
jelenlétében mondani, megmutatja Guido Postumo 
Silvestrinek Krisztushoz, Máriához és minden 
szenthez intézett imádsága, amelyben azért könyörög, 
hogy hagyják meg az emberiségnek még sokáig ezt 
anumenxX (isteni lényt), mert hiszen elég olyanjuk van 
még a mennyben. 

180. Sannazaro gúnyolódik valakin, aki ilyen 
hamisításokkal alkalmatlankodott neki: Sint vetera 
haec aliis, mi nova semper erunt (Ha ezek másoknak 
régiek is, nekem mindig újak lesznek). 

181. A  ,Coryciana" 1524-ben nyomtatásban 
megjelent, ma ritka gyűjteménye csupán a latin 
költeményeket tartalmazza; Vasari még egy külön 
könyvet látott az Ágostonrendi barátoknál, amelyben 
szonettek is stb. voltak. — A költemények 
beletűzködésének szokása olyan ragadós lett, hogy a 
csoportot rostéllyal kellett elzárni, sőt láthatatlanná 
tenni. Goritznak Corycius senexszé változtatása 
Vergiliusból való (Georgica IV., 127). Goritznak 
szomorú végéről a Sacco di Roma után I. Pietrio 
Valeriano, De infelicitate lit. 

182. A leggonoszabb pennák egyike Marcantonio 


Casanova volt. - A kevésbé ismertek közül Joh. 
Thomas Musconius a megemlíteni való. 

183. Scardeonius, De urb. Patav. Antig. szerint 
tulajdonképpeni kitalálója Tifi, valójában a padovai 
Michele Odasio (t1492). Latinból és a dialektikusok 
nyelvéből összevegyített keverékversek azonban már 
sokkal korábban akadtak mindenfelé. 

184. Ilyenre több példa akad, de az itt mondottakra 
vonatkozó tulajdonképpeni bizonyságokkal adósnak 
kell maradnom. Giulio Campagnola, a csodagyermek, 
nem azok közétartozik, akiket a szülői becsvágy 
szöktetett nagyra. Csodagyermek volt Cecchi-no 
Bracci, meghalt 15 éves korában 1544-ben. - Hogy 
Cardano apja hogyan akart fiába  imemórián 
artificaleminstillare ( mesterséges emlékezőtehetséget 
belecsöpögtetni), és — hogyan tanította még 
gyermekkorában az arabus asztrológiára, arra nézve I. 
Cardanus, De propria vita cap. 34. 

185. Erre már a század közepe előtt van példa. 

186. Hogy nem mindig volt helyes a megfigyelés és 
hogy a képet néha önkényesen kiegészítette, példának 
okáért Basel leírása nyilvánvalóan megmutatja. 
Egészben véve azonban mégis nagy az értéke. 

187. A XVI. században Itália még sokáig a 
kozmográfiai irodalom szülőhazájának tartotta magát, 
amikor a földrajzi fölfedezők már csaknem mind az 
Atlanti-óceán melléki népekből kerültek ki. A belföldi 
geográfiának a század közepe táján Leandro Alberti: 
Descrizione di tutta ífltalia (Egész Itália leírása) című 
nagy és igen tiszteletreméltó munkája az eredménye. 

188. Hogy itt döntő ítélethez juthassunk, meg 
kellene állapítanunk, hogy a megfigyelések gyűjtése, a 
tulajdonképpeni matematikai tudományoktól 
elkülönítve, gyarapodott-e; ez azonban nem a mi 
feladatunk. 189: Bármennyire sajnálnivaló, hogy a 
nagy tehetségű nép nem fordította erejének nagyobb 


részét a természettudományokra, azt hisszük, hogy 
annál még fontosabb céljai voltak és azokat részben el 
is érte. 

190. Az oroszlánt, akár festett ál la pótban, akár kő 
be farag va Marzoccónak nevezik Firenzében. - 
Pisában sasokat tartottak. 

191. Egymásra és kutyákra szabadított vadállatok 
viaskodása jelentős alkalmakkor a nép 
szórakoztatására szolgált. II. Pius pápa és Galeazzo 
Maria Sforza firenzei fogadtatásakor 1459-ben a 
Signoria-terén zárt helyen bikákat, lovakat, 
vadkanokat, kutyákat, oroszlánokat, meg egy zsiráfot 
eresztettek egymásra, de az oroszlánok lefeküdtek és 
nem voltak hajlandók a többi állatot megtámadni. Egy 
második zsiráfot utóbb Kayt bej, a mamelukok 
szultánja ajándékozott Lorenzo Magnificónak. Lorenzo 
állatseregletének egy pompás oroszlánja volt 
különösen híres; mikor a többi oroszlán széttépte, 
abban Lorenzo halálának jelét látták. 

192. Az oroszlánok marakodásában vagy abban, ha 
megölték egymást, rossz óment láttak. 

193. A Viscontiak vadászatra jártak idomított 
párducokkal, mégpedig nyulakra vadásztak, 
amelyeket apró kutyákkal hajtottak föl. 

194. Az aguileai bíboros albanói állatkertjében 
1463-ban pávákon és indiai tyúkokon túl hosszú fülű 
szíriai kecskék is voltak. 

195. Ebből az alkalomból helyénvaló, hogy néhány 
adatot — közöljünk a reneszánsz kori Itália 
rabszolgatartó életéről. Felső-Itáliában nem voltak 
rabszolgák; egyébként keresztényeket is 
megvásároltak a török birodalomban, bolgárokat és 
cserkeszeket és mindaddig szolgáltatták őket, amíg 
munkájukkal meg nem keresték azt a pénzt, amibe 
megvásárlásuk került. A négerek viszont 
megmaradtak rabszolgáknak, de nem volt szabad 


őket, legalábbis a nápolyi királyságban, kasztrálni. - 
Morónak neveztek minden sötét színűt: a néger neve: 
moro negro. - Nantiporto szerint: VIII. Ince pápa 
három morót kap ajándékul katolikus Ferdinándtól és 
továbbajándékozza őket bíborosoknak és más uraknak 
(1488). - Masuccio 14. novellája: a rabszolgákat 
szabad eladni. - 24. és 25. novella: néger rabszolgák, 
akik egyben (gazdájukhasznára?) mint facchinók 
(teherhordó munkások) dolgoznak. 48. novella: a 
katalánok tuniszi mórokat fognak és áruba bocsátják 
őket Pisában. Egy néger rabszolga felszabadítása és 
megajándékozása egy firenzei végrendeletben (1490). 

— Comines: négerek mint a nápolyi Aragon-ház 
kirendelt hóhérai és tömlöctartói. 

— Paul. Jov. Elogia szb. Galeatio: néger mint a 
fejedelmek kísérője utazásain. 

-— Aeneae Sylvii Opera: néger rabszolga mint 
zenész. - Paul. Jov.: egy (szabad?) néger mint 
úszómester és búvár Genovában. - Alex. Benedictus: 
egy etiópiai néger mint előkelő rangú velencei 
katonatiszt; eszerint Othellót is négernek 
minősíthetjük. 

— Bandello, III., 21. novella: ha Genovában a 
rabszolga fenyítésre ád okot, a Baleárokra, mégpedig 
Ivizába adják el sót hordó munkásnak. 

196. Carmina Burana, de Phyllide et Flora, 66. 
versszak. 

197. Assisi Szent Ferenc, tkp. Giovanni Bernardone 
(1181-1226) vallási reformátor, rendalapító és költő. 
Naphimnusza magyarul: Ant. 1955, 1957, 1966, 
1969. 

198. Nehéz kitalálni, hogy mi egyéb dolga lehetett a 
Bismantova tetején, Reggio környékén. Máraza 
pontosság is, amellyel a másvilágnak minden részét 
meg tudja jeleníteni, fejlett tér- és formaérzékre vall. 

199. Bajae leírásán a Fiammettában, az Ameto 


ligetének leírásán túl jelentős a De genealógia 
Deorumnak az a helye (X. 11.), ahol a tájkép részeit 
sorolja el, a fákat, a réteket, patakokat, nyájakat, 
kunyhókat stb. és megjegyzi, hogy ezek a dolgok 
animum mulcent (a lelket gyönyörködtetik): a hatásuk 
mentem is se colligere (az elmét csiszolni). 

200. A híres kirándulásról Petrarca beszámolója 
magyarul: P. levelei. Szemelvények. (Kardos T.). Bp. 
1962." 

201. Úgy látszik IV. Károly császárnak is fejlett 
érzéke volt a szép tájék iránt. Lehetséges, hogy a 
humanistákkal való érintkezéséből ragadt reá. 

202. Platinát is meghallgathatjuk: Homo fuit (II. 
Pius) verus, integer, apertus; nil habuit ficti, nil 
siniulati, ellensége volt a képmutatásnak és a 
babonának, bátor volt és következetes. 

203. Így helyes, nem: Szicília. 

204. Nevére való célzással maga mondja magáról: 
Silvarum amator et varia videndi cupidus (Az erdők 
szerelmese és különböző dolgok látására sóvárgó). 

205. Leon Battista Albertinek a tájhoz való 
viszonyára nézve I. Az egyéniség kiteljesedése c. 
fejezetet. 

206. A legrészletesebb ilyen fajta kép Ariostóban; 
költeményének hatodik énekében minden csupa 
előtér. 

207. — Az építészeti — környezetről másként 
gondolkozik és abban még a díszítő művészet is 
tanulhat tőle. 

208. A szónak értelme szerint ez , szerencsétlent" 
is, meg ,szerencsétlenséget hozót" is jelenthet. A 
bolygóknak az emberi jellemhez való viszonyáról 
általánosságban Corn. Agrippa beszél De occulta 
philosophia című munkájában. 

209. Ezek a rímtelen versek, mint ismeretes, később 
uralkodóvá lettek a drámában. Trissino Sofonisbál 


ának X. Leóhoz intézett ajánlásában reméli, hogy a 
pápa ezt a versnemet annak ismeri föl, ami, jobbnak, 
nemesebbnek és kevésbé könnyűnek, mint amilyennek 
látszik. 

210. Ezeket a canzonékat és szonetteket énekelte 
és torzította el az a kovács és az a szamárhajcsár, 
akikre Dante annyira megharagudott. Vö. Franco 
Sacchetti 114-11 5. novellájával. Olyan hamar a nép 
ajkára került ez a költészet. 

211. Az említett három vers az 1962-es magyar 
Dante-összkiadásban, Jékely Z. ford.; kezdősoraik: 
Úrnőm, midőn másokat üdvözölget; Ki hölgyem látja 
más hölgyek körében; Zarándokok, kik búsan 
bandukoltok.§ 

212. Az Eyck-iskola arcképei az északiaknak inkább 
az ellenkezőjét bizonyítanák. Még sokáig fölötte valók 
minden szóbeli leírásnak. 

213. Magyarul: Boccaccio művei. Bp. 1964. Jékely 
7. fordítása." 

214. Az egyes udvaroknak vagy fejedelmeknek 
természetesen alaposan  hízelkedtek az alkalmi 
drámaírók. 

215. Igy vélekedik Sansovino, amikor azon 
panaszkodik, hogy a recitanték (színészek) elrontják a 
komédiákat ,con invenzioni o personnaggi troppo 
ridicoli" (túlságosan nevetséges ötletekkel vagy 
személyekkel). 

216. Magyarul: A csapodár madárka. Olasz 
reneszánsz komédiák (Marx J.) Bp. 1972.£ 

217.  Dévaj kedvében Pulci Margutte óriás 
történetéhez ünnepélyes, ősrégi hagyományt kohol. - 
Még mulatságosabb Limerno Pitocco (Orlandino) 
kritikai bevezetése. 

218. Magyarul: Boccaccio művei. Bp. 1964. ford. 
Füsi J.t 

219. Magyarul szemelvények: G.  Vasari: A 


legkiválóbb festők, szobrászok és építészek élete. 
(Zsámboki Z.) Bp. 1973." 

220. Magyarul: Dante, Petrarca,  Boccaccio. 
Művészéletrajzok (Kardos T.). Bp. 1963." 

221. Magyarul: Benvenuto Cellini mester élete (Füsi 
J.). Bp. 1957. stb. kiadások.§ 

222. A codevicói villa volna, amelyről már volt szó? 

223. Párizsról, amely a középkori olasz embernek 
akkoriban még sokkal többet jelentett, mint száz évvel 
utóbb, i. Dittamondo IV., cap. 18. 

224. A fáradhatatlanul tevékeny bergamói embert, 
aki csupa gyanakvás és kíváncsiság, igen szépen 
jellemzi Bandello (Parte I., 34. nov.). 

225. Landi, Ouaestiones Forcianae. Neapoli 1536. 

226. Nyilván hibásan olvasott hely. 

227. Due occhi ladri nel loro movimento. Az egész 
irat bővelkedik az ilyen leírásokban. 

228. Giustode"Conti nagyon szép daloskönyve: La 
bel/a manó, kedvesének híres kezéről sem tud annyit 
mondani, mint Bocaccio Ametójának tíz helyén 
nympháinak kezéről. 

229. Delia bellezza délie donne, 1 541. - I. 
Firenzuola. 

230. Amire nézve mindenki egyetértett, nemcsak 
színezés okából a festők. 

231. Ebből az alkalomból hadd mondjunk el egyet- 
mást Lucrezia Borgia szeméről, Ercole Strozzi, 
ferrarai udvari költő  disztichonjainak nyomán. 
Tekintetének hatalmát olyan módon jelzi, hogy az 
csupán művészi korszakban magyarázható és ma 
eltiltanák. Hol fellángolónak, hol megkövesítőnek 
nevezi a szemet. Aki sokáig néz a napba, megvakul; 
aki Medúzára nézett, kővé vált; de aki Lucrezia 
szemébe néz: 

Fit primo intuitu caecus et inde lapis (előbb vakká 
lett, azután kővé). Még a márványból való, szobájában 


álló alvó Cupidót is kővé változtatta tekintete: 

Lumine Borgiados saxificatus Amor. 

Vitatható, hogy az úgynevezett praxitelészi Cupidót 
érti-e vagy Michelangelóét, mert Lucreziának mind a 
kettő megvolt. Ugyanazt a tekintetet egy másik költő, 
Marcello Filosseno csak szelídnek és büszkének látta, 
mansueto e altero. Nem ritkaság akkoriban, hogy a 
kortársakat ókori ideális alakokkal hasonlítják össze. 
Az Orlandinóban egy tízéves fiúról azt mondják, hogy 
ókori feje van, ed da capo romano. 

232. Minthogy a  halánték megjelenését a 
hajelrendezés módosítja, Firenzuola tréfásan kikel a 
hajba tűzött túl sok virág ellen, mert az arc tőlük 
,szegfűvel teli cserépnek vagy nyársra tűzött 
kecskefertálynak látszik". Általában nagyon ért 
Firenzuola a torzképrajzoláshoz. 

233. Magyarul: Ant. 1957. ford. Rónai M. A. 

234. A szavak részben teljesen érthetetlenek, vagyis 
akár valóban, akár látszólag idegen zsoldosok 
nyelvéből kölcsönzőitek. Machiavellinek az 1 527-i 
pestis idejebeli Firenzéről adott leírása bizonyos 
mértékig szintén idetartozik. Egy rettenetes 
állapotnak csupa elevenen megszólaló képe. 

235. Boccaccio szerint Dante két, valószínűleg latin 
pásztorkölteményt költött. 

236. Boccaccio Ametólában már amolyan mítoszi 
ruhába öltöztetett Decameront ad és néha mulatságos 
módon kifeledkezik a jelmezből. Egyik nimfája jó 
katolikus és Rómában a prelátusok sóvárogva néznek 
reá; egy másik nimfája férjhez megy. A Nymphale 
Fiesolanóban a teherbe esett Mensola nympha egy 
, Öreg, bölcs nymphához" fordul tanácsért stb. 

237. Nullum est hominum genus aptius urbi, 
mondja Battista Mantovano (Ecl. VIII.) a Monte Baldo 
és a Val Sassina mindenre használható lakosairól. 
Ismeretes, hogy némely tájék lakosainak a nagy 


városokban bizonyos foglalkozásokra még ma is 
kiváltságuk van. 

238. Bona  Lombardáról a híres  veltlinói 
parasztlányról, már mint Pietro Brunoro condottiere 
feleségéről, Jacobus Bergomensistől és Porcelliustól 
tudunk meg többet. 

239. Az akkori olasz paraszt sorsáról 
általánosságban és országrészek szerint nincs 
módunkban többet mondani. Hogy miképpen 
viszonylott a szabad földtulajdon a bérlethez, hogy 
milyenek voltak terheik a mai koréhoz viszonyítva, 
arra külön szakmunkáknak kell megfelelniök. - 
Viharos időkben a parasztok néha rettenetesen 
elvadulnak, de Itáliában sehol sem kerül a sor közös 
nagy parasztháborúra. Bizonyos mértékig jelentős és 
önmagában véve nagyon érdekes az 1461-i piacenzai 
parasztfölkelés. 

240. A német Minnegesang korából való nagyon 
figyelemreméltó költemények, amelyek Neithard von 
Reuenthal nevét viselik, a paraszti életet mégiscsak 
úgy ábrázolják, ahogyan a lovagnak a maga 
kedvtelésére foglalkoznia tetszik véle. 

241. Célzás Lucifer és társainak bukására. 

242. A piemontei nemesség csak kivételesen lakott 
vidéki kastélyaiban. 

243. Már jóval a könyvnyomtatás megindulása előtt 
nagyszámú kézirat, mégpedig a legkülönbek közül 
való, firenzei munkások tulajdona volt. Savonarola 
áldozati tüze nélkül még sokkal több maradt volna 
ránk belőlük. 

244. A nemesi származásnak ugyanez a megvetése 
igen gyakran előfordul a humanistáknál. 

245. Egész Itáliában az volt a felfogás, hogy akinek 
jelentős földjáradéka van, az nem különböztethető 
meg a nemességtől. 

246. Machiavellinek a nemességet illető szigorú 


ítélete (Discorsi I., 55.) csupán a hűbéri joggal 
felruházott, teljesen tétlen és politikai tekintetben 
romboló hatású nemességre vonatkozik. - Agrippa von 
Nettesheim, aki különös eszméit főként Itáliában való 
tartózkodásának köszöni, a nemességről és a 
fejedelemségről olyan fejezetet írt, amely radikális 
keserűség tekintetében mindenen túltesz és lényege 
szerint az északi szellemi forrongásnak terméke. 

247. Che la cava lieri a e morta. 

248. 64. novella. - Ezért is mondják az 
Orlandinóban egy lovagi tornáról, amelyet Nagy 
Károly idején tartottak: nem szakácsok és kuktafiak 
vívtak itt, hanem királyok, hercegek és őrgrófok. 

249. Mindenesetre egyik legkoraibb paródiája a 
lovagi játékoknak. Még jó hatvan évbe telt, amíg 
Jacgues Coeur, VII. Károly polgári pénzügyminisztere 
bourges-i palotájára szamaraknak lovagi tornáját 
faragtatta ki (1450). Az imént idézett Orlandino II. 
éneke csak 1 526-ban jelent meg. 

250. Pulci Morgantejában, amely Lorenzo szeme 
láttára készült, a lovagok gyakran nevetségesek, ha 
beszélnek és ha cselekszenek is, de csapásaik valódiak 
és a vívás művészetének megfelelőek. Bojardo is a 
lovagi játékok és a háború alapos ismerői számára írta 
költeményeit. Urbinói Federigo egy lovagi játékon 
vesztette el a jobb szemét, ab ictu lanceae 
(lándzsadöféstől). 

251. A firenzei nőkre nézve vö. Giov. Villani X., 10. 
és 1 52.; Matteo Villani I. 4. főhelyeit. Az 1330-i nagy 
divatrendelet egyebek között csak szövött alakzatokat 
enged meg a női ruhákon, a csupán , ráfestetteket" 
(dipinto) ellenben eltiltja. A  dúcokkal való 
nyomtatásra gondoljunk? 

252. A valódi hajból készülteket capelli mortinak 
hívják. - Elefántcsontból való hamis fogakról is 
tudunk, melyeket egy olasz prelátus csak a tiszta 


kiejtés kedvéért rakat ínyébe. 

253. A Cosimóhoz intézett I. Capitoló: Ouei cento 
scudi nuovi e profumati che faltro dimi mandaste a 
donare (Az a száz új és illatos arany, amelyet a minap 
ajándékul küldött). Abból az időből való tárgyak néha 
még ma is illatosak. f 

254. Padova 1450 táján az OÖkörhöz címzett 
palotaszerű igen nagy fogadóval büszkélkedett, 
amelynek istállóiban 200 ló fért el. - Firenzének a 
Porta S. Gallo előtt állott fogadója a legnagyobb és 
legszebb ilyen építmények egyike volt, de úgy látszik, 
csak a városbeliek üdülőhelyéül szolgált. 

255. Vö. pl. Sebastian Brant Bolondok hajójával 
(Narrenschiff), , Erasmus  Colloguiumaival (Nyájas 
beszélgetések), Grobianus latin költeményével. 

256. A burlák alábbhagyása kiderül a Cortigianóban 
előforduló példákból (L. II., cap. 48. I.). Firenzében a 
rosszindulatú burla azonban tovább élt. Lasca novellái 
(1 550) a bizonyságai. 

257. Milánóra nézve főforrás: Bandello, Parte I., 
Nov. 9. több mint 60 négyfogatú és számtalan 
kétfogatú, részben aranyozott és faragott, 
selyemtakarókkal ellátott hintó volt. 

258. A toscanai tájszólás lassankénti előnyomulását 
az irodalomban és az életben valamelyik bennszülött 
hozzáértő könnyűszerrel tabellárisan kimutathatná. 
Meg kellene állapítani, hogy a XIV. és XV. században 
mennyi ideig tartották magukat az egyes tájszólások a 
napi levelezésben, a kormányzati iratokban és 
bírósági jegyzőkönyvekben, végül a krónikákban és a 
szabad irodalomban, egymagukban vagy más 
dialektusokkal vegyülten. Az is számbavenni való 
volna, hogy meddig éltek az olasz tájszólások, a 
tisztább vagy kevésbé tiszta latin nyelv mellett, amely 
hivatalos nyelvül szolgált. 

259. Így érzi már Dante is: De vulgari eloguentia, I., 


c.17., 18. 

260. Piemontban már jóval azelőtt írtak és olvastak 
toscanai nyelven, csak éppen keveset írtak és 
olvastak. 

261. Jól tudták, hogy a hétköznapi életben hol 
szükséges a tájszólás és hol nem szükséges. Giovanni 
Pontano Nápoly trónörökösét határozottan óvja 
használatától. Az utolsó Bourbonok, mint ismeretes, 
ebben a tekintetben kevésbé voltak aggodalmasok. 
Egy milanói bíboros kicsúfolását, aki Rómában a maga 
tájszólásával akart boldogulni, lásd  Bandellóban, 
Parte II., Nov. 31. 

262. Baldassare Castiglione: II Cortegiano. L. I. cap. 
28. A párbeszédes formán mindenütt átviláglik a 
szerző saját véleménye. 

263. Csak éppen nem volt szabad túlságba menni. A 
szatirikusok spanyol, Folengo pedig (Limerno Pitocco 
álnéven kiadott Orlandinójában) francia morzsákat 
mindig csak gúnyolódás okáért kevernek nyelvükbe. 
Egészen rendkívüli eset, hogy Milano egyik utcáját, 
amelynek neve a francia uralom ideje alatt (1 500-1 
512, 151 5-1 522) Rue belle volt, még ma is 
Rugabellának nevezik. A hosszú spanyol uralom az 
olasz nyelvben semmi nyomot sem hagyott, az 
épületeken és utcákon is legföljebb itt-ott ragadt meg 
egy-egy alkirály neve. Csak a XVIII. században 
keverődött a francia irodalom gondolataival sok 
fordulat és egyes kifejezés is az olaszba; korunk 
purizmusa azon fáradozik, hogy kitakarítsa belőle. 

264. Bolognában is kellett volna olyat 1531-ben, 
Bembo elnöklésével tartani, miután egy korábbi 
kísérlet meghiúsult. 

265. Ennek ideje délelőtt 10-11 óra lehetett. 

266. Állítólag a Lidóra való felevezés alkalmából 
keletkeztek; a Lidón számszeríjjal szoktak lőni; a Pál- 
napi általános nagy regattát a törvény szerint 1315 


óta tartották. -Hajdanában, amíg az utcákat ki nem 
cserélték, sokat lovagoltak is Velencében. Még 
Petrarca a Márk téren tartott pompás lovastornát ír 
le. Sténo doge 1400 táján olyan nagyszerű istállót 
tartott, mint más olasz fejedelmek. De a Szent Márk 
tér környékén általában már 1291 óta tilos volt a 
lovaglás. Később azután a velenceieket természetesen 
rossz lovasoknak tartották. 

267. Dantenak a zenéhez való viszonyáról és a 
Petrarca és Boccaccio költeményeihez írt zenéről vö. 
Trucchi, Poesie ital. inédite II., 139. I. - Urbinói 
Federigo udvarának zenei viszonyairól részletesen ír 
Vespasiano Fior. (122.1.).- Itálián kívül a tekintélyes 
embereknek alig volt szabad személyesen zenélniök; a 
fiatal V. Károly németalföldi udvarán veszedelmes 
vitára kerül emiatt a sor. - Figyelmet érdemlő és 
terjedelmes fejtegetése a zenének olyan helyen fordul 
elő, ahol senki sem keresné. Macaroneide (Phant. XX.) 
tréfásan leír benne a szerző egy ének-guartettot és 
közben megtudjuk, hogy francia és spanyol dalokat is 
énekeltek, hogy a zenének már megvoltak az 
ellenségei (1520 tájékán) és hogy X. Leó énekkara és 
a nála korábbi Josguin de Prés komponista a 
netovábbja volt annak, amiért az emberek rajongtak; 
az utóbbinak fő műveit meg is nevezi. Ugyanaz a 
szerző (Folengo) Orlandinójában is (amelyet Limerno 
Pitocco néven adott ki) teljesen — modern 
zenerajongásnak adja példáját. 

268. Ugyanazok a műkedvelők természetesen 
hangjegyes könyveket is gyűjtöttek. A veronai 
Academia de — filarmonicit már  Vasari említi 
Sanmichele életében (XI., 133). - Lorenzo Magnifico 
körül már 1480-ban egy 15 tagot számláló , Harmóniai 
iskola" alakult, a tagok között volt Sguarcialupi, a 
híres orgonista is. Vö. Delécluze, Florence et ses 
vicissiítudes. II. 256. I. A zenéért való lelkesedést, úgy 


látszik Lorenzótól örökölte fia, X. Leó. Lorenzo 
legidősebb fia, Pietro is nagy zeneértő volt. 

269. Ouattro viole da arco, bizonyára magasrendű 
és a külföldön igen ritka foka a  műkedvelői 
képzettségnek. 

270. Bandello, Parte I., Nov. 26. Antonio Bologna 
éneke Ippolita Bentivoglio házában. A mi kényeskedő 
korunkban ezt bizonyára a legszentebb érzések 
profanálásának mondanák. A lant- vagy violakísérettel 
való szavalás a ránk maradt tanúságok szerint nem 
könnyen különböztethető meg a tulajdonképpeni 
énektől. 

271. Ezzel szemben a nőknek az ábrázoló 
művészetekben való részvétele végtelenül csekély. 

272. És időnként az is. — Hogy a nőknek miként kell 
viselkedniök az olyan elbeszélések hallgatása közben, 
megmondja a Cortigiano. (L. III., cap. 17). Hogy azok 
a nők, akik az ő dialógusaiban szerepelnek, tudták, 
hogyan kell viselkedniók az alkalom szerint, 
megmutatja egyebek közt az L. II., cap. 69. 
nyomatékos helye. — Amit a cortigiano megfelelőjéről, 
a donna di palazzóról mond (hogy se léha társaságot 
ne keressen, sem illetlenül ne beszéljen), azért nem 
döntő, mert a palotahölgy sokkal inkább szolgálója a 
fejedelemnőnek, mint amennyire szolgája a cortigiana 
a fejedelemnek. - Bandello I., 44. novellájában Bianca 
d"Esté elbeszéli tulajdon ősének, ferrarai Niccolőónak 
és Parisinának borzalmas szerelmi történetét. 

273. Hogy a világot járt olaszok mennyire 
méltányolni tudták azt a szabad érintkezést a 
leányokkal, amely Angliában és Németalföldön volt 
otthonos, arra nézve bizonyság Bandello II., nov. 42. 
és IV., nov. 27. 

274. Ragionamento del Zoppin ójában mondja 
Aretino egy nyilvános nőről: egész Petrarcát és 
Boccacciót betéve tudja, azonfelül számtalan szép 


latin versét Vergiliusnak, Ovidiusnak, Horatiusnak és 
száz más írónak. 

275. Csupán a nyilvános nők számítódnak bele, nem 
az ágyasok. A szám különben Róma lakosságának 
föltehető számához mérten roppant nagy, aminek 
talán félreírás az oka. 

276. A verésnek alapos, a pszichológia szellemében 
feldolgozott története a germán és római népek 
körében fölérne néhány kötetnyi sürgönnyel és 
tárgyalással. Mikor és minek hatása alatt lett 
mindennapos szokássá a verés a német családban? 
Bizonyára jóval azután kezdődött, hogy Walther ezt 
énekelte: ,Nieman kan mit gerten kindeszuht 
beherten." (Vesszővel , senki sem tudja a 
gyereknevelést "— fokozni.) Itáliában a verést 
meglehetősen korán abbahagyják: a hétéves 
gyermeket már nem verik. A kis Orlando (Orlandino, 
cap. VII., 42. versszak) ezt elvként mondja ki: 

Sol gli asini si ponne bastonare. 

Se una tal bestia fussi, patirei. 

(Csak a szamarak botoztatják magukat. 

Ha olyan állat volnék, én is eltűrném.) 

277. Giovanni Viliani XI. 93: a fő tanú arra, hogy a 
firenzeiek már a XIV. század közepe előtt villákat 
építettek; szebb villáik voltak, mint városi házaik és 
azok építésében erejükön túlmentek, onde erano 
tenuti matti (amiért is bolondoknak nézték őket). 

278. L. korábban, ahol kimutattuk, hogy ez a pazar 
ünnepi kiállítás a  drámának magasabb rendű 
fejlődését akadályozta. 

279. Akármilyen nagy volt a pompája azoknak az 
ünnepségeknek, amelyeket 1395-ben  Viscontinak 
Milano hercegévé emelkedésekor rendeztek, volt 
bennük még valami nyersen középkori és még teljesen 
hiányzik belőlük a drámai elem. 

280. A misztériumok párbeszéde szívesen gördül 


nyolcas sorokban, a  monologusok  terzinákban 
(hármas sorokban). 

281. Ami közben nem is szükséges a skolasztikusok 
realizmusára gondolni. 

282. Ahhoz számítható példának okáért, ha a 
metaforákból rak össze képeket, ha a tisztítótűz 
kapuján a megrepedt középső lépcsőfoknak a szív 
összetörését kell jelentenie (Purgatorio IX., 97.), 
holott a kőlap, mint lépcsőfok, elveszíti értékét azzal, 
hogy megreped; vagy ha (Purgatorio XVIII., 94.) azok, 
akik a földön hanyagok voltak, a másvilágon 
rohanással kénytelenek bűnbánatukat bizonyítani, 
holott a rohanás a menekülés jele is lehet. 

283. Az utóbbit I. pl. Adriano da Corneto bíboros 
Venatiójában (1504). Ascanio Sforzát a vadászatban 
való — gyönyörűséggel igyekszik megvigasztalni 
házának bukásáért. 

284. Egyéb francia ünnepségekre nézve I. Juvénal 
des Ursins, 1389 (Isabeau királyné bevonulása), Jean 
de Troves, 1461. (XI. Lajos bevonulása) - azok 
sincsenek teljesen híjával a lebegtető gépeknek, az 
eleven szobroknak és egyebeknek, de minden tarkább, 
összefüggéstelenebb és az allegóriák többnyire 
érthetetlenek. 

285. Belcari főtörekvése volt, hogy az ilyen 
fattyúhajtásoktól megtisztítsa a misztériumokat. 

286. A keresztre feszítés jelenetében egy készen 
tartott bábut csúsztattak be. 

287. A XV. század költészete is néha ugyanazt a 
durva hangot üti meg. Andrea da Basso egy canzonéja 
részletesen leírja egy kemény szívű szeretett nő 
holttestének föloszlását. Egy XII. századi kolostori 
drámában még az is látható volt a színpadon, hogy 
Heródes királyt hogyan falták fel a férgek. 

288. Öt király fegyveres harcosokkal, egy erdőbeli 
ember, aki egy oroszlánnal birkózott, az erdőbeli 


ember talán a pápa nevére volt célzás: Sylvius. 

289- VI. Sándor pápa hivatalba lépésekor is 
szörnyen ágyúztak. - A tűzijáték, amely az olasz 
ünnepi szokásoknak szép találmánya, az ünnepi 
díszítő művészettel együtt inkább a művészettörténet 
körébetartozik, mint ide. - Ugyanúgy a pompás 
kivilágítás, amelyet néhány ünnepség alkalmából 
magasztalva emlegetnek, sőt maguk az asztali díszek 
és a vadászjelvények is. 

290. Vasari Pontormo életében elbeszéli, hogy 
1513-ban egy firenzei ünnep alkalmával hogyan halt 
meg egy ilyen gyermek az erőfeszítés vagy talán a 
megaranyozás következtében? A szegény fiúnak az 
, aranykort" kellett volna megtestesítenie. 

291. Hogy az asztrológia hogyan követte ezt az 
évszázadot az ünnepeken által is, mutatják a 
(tökéletlenül leírt) planétafelvonulások Ferrarában a 
fejedelmi jegyesek fogadtatásakor. 

292. Megtudjuk, hogy a gépezet kötelei 
virágfüzérekkel voltak elleplezve. 

293. Tulajdonképpen Isis hajója, amelyet március 5- 
én bocsátottak vízre mint az ismét megkezdett tengeri 
közlekedés jelképét. 

294. A reneszánsz naivságai közétartozik, hogy 
Fortunának ilyen helyet lehetett juttatni. Mikor 
Massimiliano Sforza bevonult Milanóba (1512), 
Fortuna mint az egyik diadalív főalakja a Fama (hír), 
Speranza (reménység), Audazia (merészség) és 
Penitenza (bűnbánat) alakja fölött állott; megannyi élő 
személy. 

295. Estei Borsonak fönnebb leírt bevonulása 
Reggióba mutatja, hogy milyen hatást keltett Alfonso 
diadalmenete egész Itáliában. 

296. Az 1437-ben megmérgezett Malatesta Baglione 
nevezetes perugiai gyászünnepe majdnem a régi 
Etruria gyászpompájára emlékeztet. A gyászlovasok és 


hasonlók a Nyugat egyetemes nemesi szokásai közé 
tartoznak. 

297. A társaságok neve: Pavoni  Accesi, Eterni, 
Reali,. Sempiterni (pávák, felhevültek,  örökösek, 
finomak, örökkévalók); ugyanazok, amelyek később 
akadémiákká alakultak. 

298. VI. Sándor idején egy ízben január 1-től böjtig, 
1502-ben Lucrezia Borgia lakodalma alkalmával. 

299. Köszönetet akartak mondani neki a béke 
megkötéséért, de a palota ajtai zárva voltak és minden 
téren katonákat állítottak föl. 

300. Discorsi (L. I., c. 12. és c. 55.): Itália 
romlottabb minden más országnál; utána mindjárt a 
franciák és a spanyolok következnek. 

301. Legközelebbi párhuzama Merlinus Coccajus 
(Teofilo  Folengo), akinek Opus Macaronicorumét 
Rabelais bebizonyíthatóan ismerte és több ízben 
idézte is. Úgy lehet, hogy  Gargantuához és 
Pantagruelhoz egyáltalán Merlinus Coccajustól kapta 
az ösztönzést. 

302. Vagyis jó származású, a szónak felsőbb 
értelmében, mert Rabelais-nek, a chinoni vendéglős 
fiának semmi oka sem lehetett arra, hogy a 
nemességet mint olyant előnyösen megkülönböztesse. 
Az evangélium prédikálása, amelyről a kolostor 
feliratában szó van, kevéssé illenék a telemiták 
különbeni életéhez; inkább tagadó is az értelme a 
római curiával szemben való dac értelmében. 

303. Az elmés Stendhalnak ez az okoskodása (La 
Chartreuse de Parme), úgy tetszik, mély pszichológiai 
megfigyelésen alapul. 

304. Thyestes elcsábítja testvérének, Atreusnak 
feleségét. Atreus ezért megöli Thyestes fiát, lakomát 
rendez és az apa elé tálalja tulajdon fiát. 

305. Azokat, akik a büntetést az Istenre, bízzák, 
egyebek között nevetségessé teszi Morgantéjában 


Pulci. 

306. Cardanus is végtelenül bosszúállónak mondja 
magát, de azt is megállapítja magáról, hogy verax, 
memor beneficiorum, amans justitiae (igazmondó, 
jótettekért hálás, igazságszerető). 

307. Azután, hogy a spanyol uralom teljesen 
kifejlődött, mindenesetre, a népesség aránylagos 
csökkenése következett be. Ha a csökkenés az 
elerkölcstelenedés következménye lett volna, akkor 
már sokkal korábban meg kellett volna kezdődnie. 

308. A testvéri bosszú egy különösen borzalmas 
példája Perugiában játszódott le 1455-ben, amint az 
Graziani krónikájában olvasható (Arch. stor. XVI., 1., 
629. I.). A fiútestvér arra kényszeríti az udvarlót, hogy 
kitépje húgának a szemét, őt magát azután ütlegekkel 
kergeti el. A család persze az Oddiaknak volt egy ága, 
a szerelmes udvarló pedig csak egy kötélverő. 

309. Megesik, hogy a feleség gyóntatóatyja 
megvesztegetteti magát a férjtől és elárulja a 
házasságszegést. 

310. Piaccia al Signore Iddio che non si ritrovi (adja 
az Isten, hogy meg ne találják) mondják Giraldi 
novellájában (III., Nov. 10.) a házbeli asszonyok, 
amikor elbeszélik nekik, hogy a gyilkos tette a fejébe 
kerülhet. 

311. Ez történik pl. Gioviano Pontanóval; az ő 
hőslelkű  ascolibeliei, akik utolsó éjjelüket is 
végigtáncolják és éneklik, az abruzzói anya, aki a 
vesztőhelyre tartó fiát útközben  földeríti stb. 
bizonyára rablócsaládokból valók, de erről Pontano 
nem beszél. 

312. Annak a papnak rablóbandája jut eszébe az 
embernek, aki néhány évvel 1837 előtt bizonytalanná 
tette Lombardia nyugati felét. 

313. Ha ifjúkorában mint kalóz részt vett az Anjouk 
két ágának Nápolyért folytatott háborújában, ezt mint 


politikai párthívük tehette, ami az akkori felfogás 
szerint nem jelentett szégyent. Paolo Fregoso, Genova 
érseke, a XV. század második felében sokkal többet 
megengedett magának. 

314. Aki a mai Nápolyt ismeri (18601), az élet más 
területéről való hasonló történetet is hallhatott. 

31 5. Voltaképpeni bizonysággal erre nézve aligha 
tud valaki szolgálni, de kevés gyilkos ságról esik szó 
és a jó idők firenzei íróinak képzeletét nem tölti meg 
ilyen természetű gyanú. 

316. Északon a képzelet még jobban kiszínezte az 
olaszok méregkeverő művészetét; I. erre nézve 
Juvénal des Ursins-ben annak a méregkeverőnek 
lancettáját, akit Durazzói Károly király szolgálatába 
fogadott; aki merőn ránézett, meghalt. 

317. Hogy a boldogtalan házasságokban mi a 
gyakoribb eset, a valóságos mérgezés-e, vagy inkább 
az attól való félelem, azt döntse el más. (Vö. Bandello 
II. Nov. 5. és 54.) Nagyon meggondolkoztatóan 
hangzik II. Nov. 40. Egyugyanazon nyugatlombardiai 
városban, amelyet meg nem nevez, két méregkeverő 
szakács él; egy férj, aki meg akar győződni arról, hogy 
valódi-e feleségének a kétségbeesése, mérgezettnek 
vélt itallal itatja meg, amely azonban csak megfestett 
víz, és utána kibékül a házaspár. Csupán Cardanus 
családjában négy mérgezés fordul elő. 

318. Elsősorban Ezzelino da Romanót nevezhetnők 
meg, ha nem nyilvánvalóan becsvágyó, célok és erős 
asztrológiai babona uralma alatt élt volna. 

319. Amit az ellenreformáció szellemének 
nevezünk, az nem sok idővel a reformáció előtt 
fejlődött ki Spanyolországban, mégpedig annak 
következtében, hogy Ferdinand és Isabella alatt az 
egész egyházat minden vonatkozásban szigorúan 
ellenőrizték és részben újra megszervezték. 

320. Figyelemre méltó, hogy a novellisták és más 


gúnyolódok a püspököket szinte soha sem említik, 
pedig székhelyük megváltoztatott nevével őket is 
ugyanúgy szerepeltethették volna, mint a többit. Ezt 
cselekszi pl. Bandello (II. Nov. 45.), de gyűjteménye 
második kötetének 4. novellájában egy erényes 
püspököt is szerepeltet. Gioviano Pontano , Charon"- 
jában egy buja püspök árnyékát , kacsaléptekkel" 
vándoroltatja. 

, 321. Foscolo, Discorso sultesto del Decamerone 
(Értekezés a Dekameron szövegéről): De az előkelő 
papokkal senki sem tréfálhatott veszedelem nélkül, 
azért minden barát bűnbakja lett Izrael ellenséges 
indulatának stb. 

322. Bandello pl. Így kezdi II., 1. novelláját: a 
kapzsiság bűne senkihez sem illik kevésbé, mint a 
papokhoz, mert nincsen családjuk, amelyről 
gondoskodniuk kellene. Ezzel az okoskodással igazolja 
egy paplaknak szégyenletes megrohanását, amelynek 
során egy fiatal úr két katona vagy haramia útján 
ellopatja egy bár fukar, de köszvényes papnak az 
ürüjét. Egyetlenegy ilyenfajta történet pontosabban 
megmutatja az állapotokat, amelyek között éltek és 
cselekedtek, mint száz értekezés. 

323. Giovanni Villani (III. 29.) igen érthetően 
megmondja ezt száz évvel később. 

324. L"Ordine. Valószínűleg az IHS betűket (Jézus 
monogramját) tartalmazó táblát kell rajta érteni. 

325. Hozzáteszi: és a seggiókban, azaz azokban az 
egyesületekben, amelyek között a nápolyi nemesség 
megoszlott. -— A két szerzetesrend versengését 
gyakran nevetségessé teszi pl. Bandello III. Nov. 14. 

326. Azért volt szabad egyébként is nyíltan 
kifakadni a babona ellen. 

327. Példának okáért: a Macaroneide VIII. éneke. 

328. Az a történet, amelyet Vasari Sandro Botticelli 
életrajzában elbeszél, azt mutatja, hogy néha tréfát 


űztek az inkvizícióból. Igaz, hogy az ott említett 
vicario épp úgy lehetett az érsek, mint a 
domonkosrendi inkvizítor helytartója. 

329. Volt vele egy német, meg egy szláv tolmács. 
Szent Bernátnak is szüksége volt egykor a Rajna 
mentén erre a segítségre. 

330. Kempis Tamás (1380 k. -1471) holland 
szerzetes, középkori misztikus író híres műve. 
Pázmány Péter fordította először magyarra." 

331. Franco Sacchetti, Nov. 73. A rossz böjti 
prédikátor gyakori témája minden novellaírónak. 

332. Vö. a Decamerone VI. Nov. 10. ismert 
tréfájával. 

333. Egy prédikátor a bírák ellen izgatja a népet (ha 
ugyan nem giudeix - zsidókat - kell olvasni a giudici - 
bírák helyett), mire azokra nemsokára rágyújtják a 
házukat. 

334. Vasari beszéli Parri Spinelli életrajzában, hogy 
ugyanaz a szent hogyan irtatott ki Arezzo előtt egy 
hírhedt kis erdőt. A bűnbánó buzgalom első rohama 
gyakran kimerülhetett a helyiségek, jelvények és 
szerszámok elpusztításában. 

335. Jac. Volaterran nem mondja határozottan, hogy 
ebbe a viszályba beleavatkozott, de nem 
kételkedhetünk benne - Jacopo della Marca is alig 
távozott (1445) óriási sikerek után Perugiából, amikor 
a Ranieri-családban bosszúból szörnyű gyilkosság 
történt. - Rá kell mutatnunk ebből az alkalomból arra, 
hogy ezt a várost föltűnő gyakran látogatták olyan 
prédikátorok. 

336. Capistrano egyik prédikációja után ötven 
katonát öltöztetett föl. - Aen. Sylvius ifjúkorában 
egyszer Szent Bernát prédikációja után közel volt 
ahhoz, hogy a szentnek rendjébe lépjen. 

337. Hogy a híres observatiós prédikátorok és az 
irigy  domonkesrendiek között nem volt ritka az 


összeütközés, bizonyítja az a vita, amely köztük 
Krisztusnak a földön elfolyóx véréről folyt. 

338. Hírük szélsőségek között mozgott. Meg kell 
különböztetni őket a remete szerzetesektől. - A 
határvonal általában ingadozó volt ebben a 
tekintetben. A csodatevőként vándorló spoletóiak 
mindig Sant" Antonióra hivatkoztak, és kígyóik miatt 
Pál apostolra. A parasztokat már a XIII. század óta 
félig vallási varázslattal zsarolták, lovaikat pedig arra 
idomították, hogy letérdepeljenek, ha Sant" Antoniót 
említették előttük. Azt állították, hogy a kórházak 
javára gyűjtenek. Firenzuola az ő Asino cforolábarl 
(Aranyszamár) Apuleius kolduló barátjainak helyét 
tölteti be velők. 

363 

339. Előbb általában a zsarnokuralom ellen 
prédikált, mikor azután a Boccariák uralkodóháza meg 
akarta gyilkoltatni, egyik prédikációjában 
megváltoztatta magát az alkotmányt is, a hatóságokat 
is, a Beccariákat pedig menekülésre kényszerítette 
(1357). 

340. Néha nehéz időben az uralkodóház is 
szerzeteseket fogadott, hogy a népet hűségre 
lelkesítsék. 

341. A franciák elűzése után későbbi fanatikusan 
franciaellenes  —— prédikátorokról emlékezik meg 
Burigozzo. 

342. Különös ellentét a sienaiakkal szemben, akik 
meghasonlott városukat 1483-ban ünnepélyesen a 
Madonnának ajándékozták. 

343. Az asino d"orojában (istentelen 
asztrológusokról) ezt mondja: non é da disputar (con 
loro) altrimenti che col fuoco (nem lehet velük 
másként vitatkozni, mint a tűzzel). 

344. Franco Sacchetti 109. novellája és abban még 
egyéb ehhez hasonlók. 


345. Mikor száz évvel azelőtt XXII. János pápa 
büntető serege a ghibellinek ellen vonult Marcheba, a 
vád határozottan eresiára (eretnekség) és idolatriára 
(bálványimádásra) vonatkozott:  Recanatit, noha 
önként adta meg magát, még felgyújtották azzal az 
ürüggyel, ,hogy ott bálványokat imádtak", valójában 
azonban bosszúból azokért, akiket a város megüöletett. 
- II. Pius idején urbinói, nyakas napimádó bukkan föl. 
- A legcsodálatosabb dolog X. Leó idején történt a 
római fórumon: egy bikát ünnepélyesen azért áldoztak 
fel, hogy a pestis megszűnjék. 

346. Így Sabellico, de situ venetae urbis. Több 
filológus módjára ugyan a sanctus vagy divus jelző 
nélkül nevezi meg az egyházi szenteket, de 
nagyszámú ereklyét sorol el; nem együknél azzal 
dicsekszik, hogy megcsókolta őket. 

347. Azonfölül különbséget kellene tenni az utolsó 
évszázadokból való históriailag még pontosan ismert 
szentek tetemének Itáliában virágzó kultusza és a közt 
az északon uralkodó szokás között, hogy a szent 
őskorból való testrészeket és ruhamaradványokat stb. 
összekeresgélték. Az utóbbiakkal volt rokon és főként 
a zarándokok számára fontos a lateráni ereklyék nagy 
készlete. Ámde Szent Domonkos és padovai Szent 
Antal koporsója és Szent Ferenc titokzatos sírja fölött 
már nemcsak a szentség, hanem a történeti dicsőség 
fényessége is dereng. 

348. Figyelemreméltó nyilatkozatai kései 
munkájából, de sacris diebus (L I.) persze egyaránt 
vonatkozik a világi és egyházi művészetre. A héberek 
között, úgy vélekedik, jogosan volt tilos minden képes 
ábrázolás, mert máskülönben visszaestek volna a 
köröttük uralkodó bálvány- és ördögimádásba. 

349. Battista Mantovano is panaszolja, hogy 
bizonyos ,nebulones" (semmirekellők) nem akarnak 
hinni a mantovai szent vér valódiságában. Az a kritika 


is, amely Constatinus ajándékát kétségbevonta, 
bizonyára szintén kedvezőtlen volt az ereklyére nézve, 
ha mindjárt csak hallgatagon is. 

350. Vagyis abból az időből való, amikor IV. Sixtus a 
szeplőtelen fogantatás érdekében buzgólkodott. Ő 
rendelte el Mária templomban bemutatásának 
ünnepét is, továbbá Szent Anna és Szent József 
ünnepét. 

351. Magyarul: Michelangelo Bunarroti versei 
(Rónay Gy.). Bp. 1959." 

352. Fölöttébb tanulságos erre nézve Vittoria kevés 
és hűvös hangú Madonnaszonettje. 

353. A távolabbi helyekre irányuló búcsújárások 
már nagyon ritkák. Az Este-házból való fejedelmek 
Jeruzsálembe, San Jagoba és  Viennebe való 
zarándoklásait elsorolja a Diario Ferrarese. Rinaldo 
Albizzi zarándoklását a Szentföldre I. Machiavelli 
Storia fiorentinájában. Ebben is néha a dicsőség vágya 
a döntő; Lionardo Frescobaldiról, aki egy társával 
(1400 tájékán) a Szent Sírhoz készült zarándokolni, a 
krónikaíró Giov. Cavalcanti ezt mondja: Stimarono di 
éternarsi nella mente degli uomini futur. (Azt 
remélték, hogy megörökítik magukat az eljövendő 
emberek elméjében.) 

354. L" arca del testimoniónak is nevezték (a 
tanúság ládájának) és tudatában voltak annak, hogy 
conzado con gran misterio (hogy a dolog nagy 
titokzatossággal van berendezve). 

355. Per buono rispetto a lui noto e perché sempre 
e buono a star bene con Iddi (általa tudott oknál fogva 
és mert mindig helyes jóban lenni az Istennel), mondja 
az évkönyvíró. 

356. Eltekintve attól hogy néha maguknál az 
arabusoknál is ehhez hasonló türelmességre vagy 
közömbösségre bukkanhatott az ember. 

357. Magyarul: Ant. 1964. ford. Rónai M. A." 


358. Margutte hitvallása magyarul: Az olasz 
irodalom kincsesháza (Ruzicska P.). Bp. 1942. ford. 
Bóka Lt" 

359. Hasonló tárgyat, hacsak futólag érintve is, 
megújít Chiaristante herceg alakjában Pulci; a herceg 
semmiben sem hisz és magát is, feleségét is istenek 
módjára tisztelteti. Az ember kísértésbe esik, hogy 
Sigismondo Malatestára gondoljon. 

360. Animum meum seu animam, - olyan 
különbségtétel, amellyel a filológia akkoriban gyakran 
zavarba ejtette a teológiát. 

361. Különösen, ha az ilyesmit azon frissiben 
eszelték ki a barátok a szószéken; de az ellentmondást 
az sem kerülte el, amit már rég elismertek. Firenzuola 
gúnyolódik a novarai ferenceseken, mert 
összeharácsolt pénzből kápolnát akarnak 
templomukhoz . építtetni, dove fusse dipinta gue/la 
bel/a storia guando S. Francesco, predicava gli uccelli 
nel deserto; e guando ei fece la sánta zuppa e che 
lagnolo  Gabriello gli portó i zoccoli (ahova 
megfestessék az a szép történet, amint Szent Ferenc a 
madaraknak prédikált a pusztában; és mikor a szent 
levest készítette és Gábor angyal fapapucsot vitt neki). 

362. Holott az ábrázoló "művészet legalább 
különbséget tett az angyalok és a puttók között és 
valahányszor komoly tárgyról volt szó, az előbbieket 
alkalmazta. 

363. Például Firenze, ahol az említett Bonatto 
töltötte be egy ideig azt a helyet. 

364. Már 1260 táján arra kényszerít IV. Sándor 
pápa egy Bianco nevű bíborost és szemérmes 
asztrológust, hogy politikai jóslatokat mondjon. 

365. Vespas. Fiorentino. Ugyanő megemlít egy 
másik  Pagolót, aki udvari  matematikusa és 
asztrológusa volt Federigo da Montefeltrónak és 
azonfelül . különösképpen német  emberis. (A 


németalföldi Paul van Middelburg.) 

366. Bandellóban III., Nov. 60. a milanói Alessandro 
Bentivoglio asztrológusa gazdájának egész társasága 
előtt szegény ördögnek vallja magát. 

367. Piero Capponi apja, aki maga is asztrológus 
volt, kereskedőnek adta fiát, hogy elkerülje azt a 
veszedelmes fejsebet, amellyel megfenyegették. - Pier 
Leoni spoletoi orvos és asztrológus abban a hitben 
volt, hogy egyszer a vízbe fullad, s azért elkerült 
minden vizet és elutasította azokat az ajánlatokat, 
amelyek fényes állásokba Padovába és Velencébe 
hívták. 

368. Pedig apja, a nagy Francesco Sforza, 
megvetette az asztrológusokat, nagyapja, 

Giacomo pedig legalább is nem követte 
figyelmeztetéseiket. 

369. Az első Sforzák tisztelni való kivételek voltak. 

370. Aki ezt maga beszéli el. 

371. Valószínűleg így kell érteni Jac. Nardi 
kijelentését (Vita d"Ant. Giacomini). - Ruhán és 
szerszámokon az ilyesmi nem ritka. Lucrezia Borgia 
ferrarai fogadtatásakor az urbinói hercegné öszvérén 
aranyos asztrológiai jelekkel díszes fekete 
bársonytakaró volt. 

372. Valami ehhez hasonlót sejthetünk még annak a 
török asztrológusnak esetében is, aki a nikápolyi 
ütközet után azt tanácsolta I. Bajazet szultánnak, hogy 
engedje meg Burgundi János kiválását: , Miatta még 
sok keresztény vére fog ömleni." Nem volt nehéz a 
francia belső háborúnak további folyását megsejteni. 

373. Még egyéb körülmények is szerepet játszottak, 
egyebek közt a kollegiális irigység. - Már Bonatto is 
tanított ilyesmit, és pl. a Szent Ferencben élő isteni 
szeretet csodáját a Mars bolygó hatásának 
tulajdonította. 

374. Mireto festette őket a XV. század elején; 


Scardeonius szerint arra valók voltak ad indicandum 
nascentium naturas per gradus et numéros, ami 
népszerűbb vállalkozás volt, mint amilyennek ma 
képzelnők. Olyan asztrológia volt, amelyet mindenki 
meg tudott érteni. 

375. Petrarca (epp. seniles III.) a szóban forgó 
levelet Boccacciónak írta, aki bizonyára éppen úgy 
gondolkozott. 

376. Sacchetti 151. novellájában nevetségessé teszi 
az asztrológusok bölcsességét. 

377. Paul. Jov. Vita Leonis X. L. III., ahol kiderül, 
hogy legalább maga Leó hitt az előjelekben stb. 

378. A római S. Maria del Popolo templomában. — 
Az angyalok Danténak a Convito elejében foglalt 
elméletére emlékeztetnek. 

379. Ez az esete Antonio Galateónak, aki egy 
katolikus Ferdinándhoz írt levelében hevesen 
tiltakozik az asztrológia vádja ellen. Egy másik 
levelében viszont, amelyet Potenza grófjának írt, a 
csillagok állásából következteti, hogy a törökök még 
abban az évben meg fogják támadni Rhodost. 

380. Az ilyen babonáknak egész tömegét számlálja 
el az utolsó Visconti életrajzában Decembrio. 

381. A sejtés és jövendölés az akkori Firenzében 
majd ugyanazt a szerepet játszotta, mint egykor a 
megostromolt Jeruzsálemben. 

382. Mint a milanói dóm Madonna dell arbore-ja 
tette 1515-ben. Prato krónikaíró elbeszéli, hogy mikor 
a Triulzi-sírkápolna (S. Nazaro mellett) épületének 
alapját ásták, egy kimúlt sárkányt találtak, amely 
olyan vastag volt mint egy ló; fejét a Triulzi-palotába 
vitték, testének többi részét pedig prédára 
bocsátották. 

383. Ezt az írót különben is ugyanaz a sűrített 
gyűlölet fűti az uzsorások ellen, mint a népet. 

384. Poliziano egyébként legalább ellensége volt az 


asztrológiának. 

385. Aen. Sylvius De Európájában legalább valóban 
megtörtént csodákat beszél el pl. állatok harcát, 
felhőzeti jelenségeket és már inkább mint 
különösségekről ír róluk, noha mindig együtt említi a 
velük járó sorsot is. 

386. Két gyanús ember 1529-ben arra határozza el 
magát, hogy elmenekül az államból, mert Vergilius 
Aeneise harmadik énekének 44. verssorára nyitottak 
rá. 

387. Tudósok fantáziáit pl. Cardanus splendorját és 
spiritusát, továbbá atyjának Daemon familiárisát nem 
kutatjuk. Maga Cardanus ellenese volt a varázslásnak. 
A csodákat és kísérteteket, amelyekkel találkozott, I. 
cap. 37., 41. Hogy az utolsó Visconti mennyire félt a 
kísértetektől, arra nézve I. Decembriót (Murát. XX.). 

388. Molte fiate i morti guastano le creature (a 
halottak sokszor megrontják az élőket). Bandello II. 
Nov. 1. 

389. A gondnok meghalt ijedtében. 

390. A vallombrosai szerzetesek apátja mesélte el, 
akivel azt előbb a remete közölte. 

391. Ez lehetett annak a különös megszállott nőnek 
esete, akit 1513-ban Ferrarában és egyéb helyeken 
tanácsért és jóslásért lombardi nagyurak fölkerestek; 
Rodogina volt a neve. 

392. 1455-ben egy nocerai boszorkány esetében, aki 
csak a felét ajánlotta az összegnek és azért 
megégették. 

393. Pokoltorka-szerű nyílást Toscanában 
Ansedoniától nem messze ismertek a XIV. században. 
Barlang volt, amelynek fövényében állati és emberi 
nyomokat láttak; ha eltörölték őket, másnap megint 
láthatók lettek. 

394. LItalia liberata d"Goti. Fölmerül a kérdés, 
hogy maga Trissino hitt-e a leírásának lehetőségében, 


vagy nem a szabad romantika egyik eleméről van-e 
már szó. Ugyanez a kétség jogosult valószínű 
mintaképével, Lucanus-szal szemben, akinek 
költeményében a thessaliai boszorkány Sextus 
Pompejus kedvéért megigéz egy holttestet. 

395. A közmondás is a boszorkányok országának 
ismeri, pl. az Orlandinó-ban. 

396.  Bursellismáraz1468-i esztendőről szólva 
elbeszéli, hogyan ítélték el a szervita-rendnek egyik 
perjelét, mert női kísérteteket tartott bordélyában: 
cives Bononienses coire faciebat cum daemonibus in 
specie puelarum (bolognai polgárokat arra vett rá, 
hogy leányalakba öltözött démonokkal közösüljenek). 
Valóságos áldozatokat mutatott be a démonoknak. 

397. A Ragionamento del Zoppinóban, Aretino 
szerint a nyilvános nők főként bizonyos zsidónőktől 
tanultáktudományukat, akik maliáknak 
(boszorkányságoknak) tulajdonosai. 

398. A kor költői számára a varázslók mythosi 
mintaképe tudvalevőleg Malagigi. Erről az alakról 
beszélve, Morgantéjában Pulci elméletét is kifejti a 
démonok hatalmáról és igéző erejéről. Csak tudná az 
ember, hogy mennyire gondolja komolyan. 

399. De a gyilkosság legalább fölötte ritkán cél és 
talán sohasem eszköz. Az olyan szörnyetegre, mint 
Gilles de Retz (1 440 táján), aki száznál több 
gyermeket áldozott a démonoknak, Olaszországban 
távoli példa sem akad. 

fO. Hogy a régebbi telestes helyébe Vergilius lépett, 
leginkább azzal magyarázható, hogy már a császárság 
idején föltűnt a népnek, milyen sokan látogatják a 
sírját. 101. Vasari szerint (Vita di Andrea da Fiesole) 
silvio . Cosini volt, aki különben is hitt a 
, varázsigékben és egyéb bolondságokban". 

402. Ezt a katonák között nagyon elterjedt babonát 
(1520 táján) kicsúfolja  Lomerno  Pitocco az 


Or/andinóban. 

403.  Giovióból itt  fölismerhetően a lelkes 
arcképgyűjtő beszél. 

404. Mégpedig a csillagokból, mert Gauricus nem 
volt járatos a physiognomikában; a maga sorsára 
nézve azonban Code jóslására szorul, mert az apja 
elmulasztotta, hogy horoszkópját följegyezze. 

405. Ariosto, Sonetto 34. . . Non creder sopra il 
tetto. A költő bosszúsan mondja ezt egy hivatalnokról, 
aki egy tulajdonjogi kérdésben ellene döntött. 

406. Ariosto, Orlando, canto VII. 61. versszak. - 
Nevetségesre fordítva: Orlandino cap. IV. - Cariteo, a 
nápolyi Pontanus-akadémia tagja, a lelkek előzetes 
létezésének tanítását arra használja, hogy az Aragon- 
ház küldetését dicsőítse vele. 

407. Fii. Villani, Viíte. Ez a nevezetes hely, ahol a 
cselekedetek által való istentisztelet és a pogányság 
találkozik, így hangzik: che agli uomint fortissimi, 
poiché hanno vinto le mostruose fatiche de/la terra, 
débita mente sieno date le stelle. (Hogy az erős 
férfiaknak, miután legyőzték a földnek szörnyűséges 
fáradalmait, megérdemelten  adassanak meg a 
csillagok.) 

408. Ez a pogány ég világosan megvan Niccoló 
dell Arca szobrász sírföliratában is: 

Nunc te Praxiteles, Phidias, Polycletus adorant 
Miranturgue tuas, o Nicolae, manus. 

(Most Praxiteles, Pheidias és Polykleitos is téged 
imád, s kezedet megcsodálják, ó Niccolő.) 

409. A szentháromságot tagadó  unitarizmus 
mérsékeltebb irányzatának hívei, nevüket Faustus 
(1525 k. - 1562) és Laelius (1539-1604) Socinus itáliai 
reformátorokról nyerték." 

410. Ha Pulci az ő Morgantéjában valahol komolyan 
veszi a vallás dolgait, akkor a költemény tizenhatodik 
énekének hatodik versszakában: Anteának, a szép 


pogány nőnek deista beszéde talán a 
legkézzelfoghatóbb kifejezése annak a gondolkodási 
módnak, amely Lorenzo társai között otthonos volt. 
Astrotte démon fönnebb idézett szavai akkor bizonyos 
mértékig kiegészítik őket. 

